
ENSIMMÄINEN KIRJA 


Hyvä, puh a ammoin syntyi, 
Maniahan hyvä kyltyi. 
Vuosisatain hautuumailla 
Sieluaan on puisto vailla. 




Sillä itsestämme emme voi tehdä mitään. 
Meidän on otettava kaikki armosta. 


Jörgen Ly k ke: 

Miksi et antanut jokaiselle lapsislasi armoa 
tulla hyväksi ihmiseksi? 

Miksi annoit heidän etsiä, mutta ei löytää? 

Miksi annoit heidän rukoilla etkä kuullut 
heitä? 

Miksi annoit heidän langeta etkä tukenut 
heitä isänkädelläsi? 

Miksi annoit heille käskyn »sinun tulee ra- 
kastaa”, mutta et rakastanut itse? 

Jumala, tuomion päivänä sinun on vastat- 
tava teoistasi. 




JÖRGEN LYKKE 


PETO 


Viidakko — yksivärisen taivaan Tiolvikupu. 

Hiipii ikiuumenista eläin, iso, sysimusta, 'käyräky ri- 
tisin käpälin saalistaan väijyen. Il jettävä se on nähdä. 
Häijysti kouristuu sen häntä, liukkaana kuin ankerias 
se puikkii pensaiden kapeiden runkojen välissä. Nyl 
työntyy esiin pää, jonka pystyissä korvissa on tupsut. 
Kammottavimmat ovat kita ja silmäpari. 

Julmat ovat silmät, keltaista ja vihreää ne leiskuvat. 
Kaikkitietävät ne ovat, auliisti ne ovat antautuneet pa- 
han valtaan. Kita on ammottava, punainen kuilu, 
huulet ovat irvissä, paljastaen hampaat. Terävät ja 
valkoiset ovat nuo molempien leukojen vahvat, veren- 
himoiset pedonhampaat. 

Peto, joka piileksii tiheissä pensaissa, on vaaralli- 
nen, murhanhimoinen eläin. Voi sitä, joka joutuu sen 
saaliiksi. 



RITARI 


Kas, kaunis hevonen, joka astuu tyyneen turnajais- 
tapaan, uhkeasti koristettuna, hännästä punaisiin kulta- 
kuolaimiin, silkkisuitsien kilisevistä kultakulkusista jo- 
kaisen kavion punaisiin kultakenkiin asti. Rintasuo- 
juksessa hohtavat kalliit kivet, ja heliotroopinvärisessä 
silkkiloimessa on kullalla kirjailtu vaakuna. 

Mutta jos hevonen on ihana ja täydellisen kaunis, 
niin onpa ritarikin. Nuoret ja raikkaat ovat hänen 
kasvonsa avatun visiirin alla, jalosukuiset jokaiselta 
piirteeltään. Itse taivas näyttää suosivan häntä, silkki 
ja jalokivet väikkyvät armaan auringon alla! Hänen 
aseasunsa on kevyt ja sirokoristeinen, viisin notkuvin 
rivein peittävät paksut kultaketjut hänen rintaansa, ja 
hänen poivikilvissään on kultasiivet, aivan kuin häntä 
kantaisivat kultaiset sudenkorennot. Kaikki, hänen 
miekkansa kallisarvoista kultakahvaa myöten, vetää 
puoleensa auringon kultaisia liekkejä. 

Oikeassa kädessään hän pitää silkkisin tsia, ojenne- 
tussa vasemmassa kädessään hänellä on kultadukaat- 
teja, jotka ehtymättömänä kuitavirtana valuvat hänen 
jälkeensä. 

Kuin Kultakarlanon junkkeri hän on, kuin kunin- 
kaiden ja keisarien keihäskisoihin kutsuttuna hän rat- 
sastaa. Huomattavan komea hän on, ja huomattavan 
pitkät ovat hänen jalkansa. 

Mutta ah, peloittavat ovat nähdä ne kuolleiden ih- 
misten monet pääkallot, joiden ylitse hän ratsastaa. 
Paljon niitä viruu kuin haalistuneita näkinkenkiä ran- 
nan ruskoleville siroteltuina, noita hampaattomia pää- 
kallonsuita, joita kultaratsun kaviot välinpitämättö- 
mästi polkevat. 



Eikä hän ratsasta yksinään — eräs loinen ratsastaa 
hänen rinnallaan, eräs, joka on loistossa hänen kal- 
taisensa ja jonka erottavat hänestä vain visiirin alla 
olevat kasvot, sillä ne ovat pelkkää pensasta ja kantoa, 
ja niissä ovat kaikki pahat eläinten merkit, sarvet, 
kärsä ja torahammas, joka työntyy esiin kidasta kuin 
valkoinen kiila. 

Vieri vieressä nuo kaksi ratsastavat, sama vartalo, 
sama aseasu, sama p;aksu kulta, aivan kuin toinen olisi 
ratsastanut esiin toisesta — nyt näkyy vain toinen, nyt 
taas toinen, nyt näkyvät molemmat, nyt he sulautuvat 
yhdeksi. 

Voi kaikkia noita kuolleita — ja kaikkia noita kul- 
tarahoja, jotka lähteen kumpuavana kulta virtana he- 
lisevät hänen kädestään. 


Pitkä,, keltainen kukonlaulu linkoaa päivän esiin 
idästä. 

Sitten tulee sarastus soitteloineen. 

Aurinko ylenee taivaanrannan metsien ylle, ojentaa 
ensimmäiset sädesormensa ja alkaa leikitellä aaltojen 
näppäimistöllä kirkkotörmän alapuolella. Järvi pu- 
nertuu, ja Biörnegärdin valkoiset posket saavat ruu- 
suisen hohteen. 

Farsön kirkko, joka juuri on putkahtanut alasto- 
mana näkyviin yön patjoista, seisoo palellen, kunnes 
aurinko verhoaa sen lämmöllään. 

Ja raikuvana ylenee lintujen kuoro ottamaan päivää 
vastaan järven ympärillä olevista lehtevistä omena- 
puutarhoista. — 

Rouva Jörgeni Lange, Iver Lykken puoliso, herää 
myös. 

Makuukoineron ilma on sellainen, että hänen sisäl- 
myksiään pyrkii kääntämään kuin kovassa aallokossa, 



multa hän ei uskalla nousta työntämään vuodeverhoa 
sivuun. Aivan hänessä kiinni nukkuu hänen miehensä, 
joka täyttää ahtaan vuoteen kuin tammenterho pika- 
rinsa. 

Iver Lykken ruumis uhoo eritteittensä hajuja. .Tor- 
veni nielee aamukuvotuksensa. Hän on raskaana, ja 
hänen on vaikea sietää paksua ja lämmintä löyhkä:* 
Itse hän on kapea kuin oljenkorsi ja pitkä — hän on 
nimensä veroinen \ Mitään lihaa hänellä ci ole ruu- 
miissaan, sillä hän ei ole vielä täyttänyt viittätoista ke- 
sää. Hänessä ei vaadi tilaa mikään muu kuin se iso 
sikiö, joka painaa häntä. Kenties pahat unet tulevat 
siitä, että hän makaa niin pahasti likistyksissä tuossa 
umpinaisessa kaappisängyssä. 

Pahat imet! 

Nyt ne palautuvat luinen mieleensä, peto, ritari, 
pääkallot ja kulladukantit — ynnä se loinen, se kar- 
vainen, joka oli täynnä eläinleninerkkejä . 

Hänen täytyy kohottautua ja työntää sivuun vuode- 
verhon reuna — vielä palaa seinän pieni kynttilä, joka 
pitää perkeleen poissa... Puoliksi istualtaau hän kat- 
sahtaa arasti Iveriä, Biörnegärdin herraa. Kuin hv- 
vinsyötetty karju tämä makaa siinä nahkalakanalla, 
puhisten raskaiden jäsentensä lepoa. Hänen olka- 
päänsä törröttää kuin tasangolla ylenevä vuorenharja, 
hänen paljas käsivartensa on kova ja paksu kuin he- 
vosen lautanen, ja hänen kalju päälakensa, joka on 
kääntynyt Jörgeniin päin, on paahtunut punaiseksi. 
Jörgeniä värisyttää. Neljänkymmenenkuuden on hänen 
nuorten vuottensa puoliso. Biörnegärdin herra syö aina 
ja paljon, ja viinissä ui kaikki, minkä hän syö. 

Yhtäkkiä Iver Lvkke herää ja kääntää vaimoaan 


Lange = pitkä. — Suom, 



kohden oikean poskensa, joka muistuttua lämmintä 
ihrapielusta. 

Hän on kärtyinen. 

— Mikä sinua vaivaa, Jörgeni? 

— Näin niin ilkeää unta. 

— Saisit olla näkemättä, kun olet tuossa tilassa. 

— Niin, Jörgeni sanoo paneutuen tottelevaisesti pit- 
käkseen ja antaen verhon pudota aloilleen, niin että 
ilma ja valo taas katoavat — mutta ennen nukahta- 
mistaan hän kokoaa kaiken rohkeutensa ja kuiskaa: 

— Rakkakin isäntäni, tahdotteko kuulla rukoukseni 
— jos tapahtuisi, että minä menen pois ja lapsi saa 
jäädä elämään, niin tahdotteko silloin antaa sen luos- 
tariin? Uneni sanovat minulle, että vain Herran kaik- 
kein hellimmän avun turvin tämä lapsi voi voittaa sie- 
lussaan piilevät pimeyden pedot. 

Herra Iver Lykke röhisee, huokaa kuin kokonainen 
seurakunta ja puhaltaa uudestaan hengityksensä ulos 
tiheäkarvaisista sieraimistaan. 

Jörgeniä pitää vallassaan vain se yksi ainoa ajatus, 
että hän tulee kuolemaan ensimmäiseen lapsivuotee- 
seensa. Tämä ajatus ei peloita häntä, sillä hänen äi- 
tivainajansa on löytänyt tien hänen luokseen ja kuis- 
kannut hänen korvaansa lempeästi ja rohkaisevasti: 
,,Tule minun luokseni, pikku tvttäreni, täällä on varal- 
lesi lumivalkeaa puuta, jota saat vuolla, kuten opit 
Preetzin luostarissa Holsteinissa. Kaiken, mitä kau- 
nista olet nähnyt maan päällä ja muovannut puuleik- 
kauksiksi, sen saat nähdä tuhatkertaisena täällä. Tule 
iloisena takaisin Jumalasi luokse.” 

Jörgeni-rouva tietää, että nyt hänen äitinsä taas sei- 
soo vuodekomeron luona valkoisissa vaatteissaan ja 
valkosulkaisine siipineen, jotka ulottuvat aina lattiaan 
asti. Hän ojentaa kätensä, ja Jörgenin sormet kietou 



luvat lujasli ja kiitollisina puristamaan kuolleen äidin 
kättä. Hän hymyilee urheasti, sillä hän tietää, että 
lyhyen ajan kuluttua, sen jälkeen, kun hänen sielunsa 
on puhdistunut kärsimysten kylvyssä, hän saa kirkas- 
tuneena nousta äitinsä luokse paratiisiin. 

Ja hän nukahtaa, pitäen kiinni äitivaina jansa 
kädestä. 


Biörnegärd on täynnä naisia, jotka ovat tulleet aut- 
tamaan ja hoivaamaan Jörgeniä synnytyshetkellä. 
Siellä ovat molemmat sisarukset, Anne ja Gjörvel, joista 
toinen on naitu Kockholmiin ja toinen Bunderupiin. 
Heistä Gjörvel on niin taitava selittämään unia, ja nyl 
hän selittää Jörgenille. 

Niin, se hänen näkemänsä peto on oikea Herran 
ilma, niin ainakin hän sen tulkitsee, ja kultapukuinen 
ritari on nuori poika, jonka Jörgeni synnyttää, eikä 
hän tietenkään ole turhan takia Lvkkein sukua, koska 
hän sirottelee ympärilleen kultadukaatteja. Sen, että 
hän ratsastaa kuolleiden ylitse, joku huono unien se- 
littäjä kai tulkitsisi siten, että hän tulee paljon oleske- 
lemaan taistelukentillä, mutta niin ei sano hän, Gjör- 
vel-rouva, jolle on suotu todelliset selittämislah jät — 
ei, Jörgeni n poika tulee elämään hyvin kauan, sillä 
monet tulevat kuolemaan hänen elämänsä ratsastuksen 
aikana. Turna jaishevonen osoittaa, että hän tulee ole- 
maan suuressa suosiossa hoveissa, ja kullan paljous 
kielii, että hän tulee omistamaan laajoja maatiloja 
ja sitten Gjörvel epäröi, sillä hän ei pääse kyllin no- 
peasti kiinni eläintenmerkkeihin. Nuorelle äidille, 
joka jo osoittaa alkavien synnytystuskien oireita, ei 
käy päinsä sanoa totuutta. 

Joutuin hän tarrautuu erääseen seikkaan, josta par- 
haillaan puhutaan ja juorutaan — siihen pahaan, 



Hiileen sairauteen, joka on iskeytynyt kuningas Han- 
siin, pilkkutautiin, joka tekee tuloaan maahan ja tuo 
turmiota mukanaan, sillä kuninkaalla ei ole ollut on- 
nea yrityksessään saada Ruotsi valtaansa, ja hän on 
niin huonolla tuulella, kuin hän olisi saanut ruumii- 
seensa eläintenmerkit. — 

Jörgeni älvää selityksen ontuvan, mutta synnytys- 
tuskat ovat alkaneet, eikä hän halua sitä huomatta- 
van. Hän tietää, että siitä hetkestä lähtien, jolloin 
naiset panevat hänet synny tystuoliin, hän on heidän 
käsissään kuin kuolemaantuomittu kyyhkynen. 

Urheasti hän tukahduttaa ensimmäiset alkavat tus- 
kat ja hiipii ylisluhdin poikki morsiuskamariin, jonne 
kukaan ei tule. Täällä hänellä ovat kaikki kuvanleik- 
kaustarvikkeensa, jotka hän sai mukaansa luostarista, 
ja tänne hän kätkeytyy kaiverrustalttoineen ja lyijykv- 
nineen, koska on jumalatonta, että nainen leikkaa 
puuhun. Sen on Farsön pappi, herra Per Bangh, itse 
sanonut. 

Multa hän piirtää salaa ja hymyilee piirtäessään. 
kuvitelee kävrärautojaan ja leikkaa taitavip käsin 
ei enkeleitä ja rukousnauhoja niinkuin luostarissa, ei, 
hän jäljentää unensa valkeaan puuhun, viidakon pe- 
don, korean ritarin ja hänen kammottavan kaksois- 
olentonsa . . . ja siinä työskennellessään ja tukiessaan 
puulevyä vatsaansa vasten hän ajattelee, mahtaako hän 
kerran seisoa taivaallisissa vaatteissa katselemassa 
alas lapsensa puoleen tämän eksyttyä väärille teille ja 
yrittämässä lohdutuksen sanoin ohjata sen askelia ko- 
tiin Jumalan luokse, — Mutta hän ei pysty näkemään 
itseään äitinä, koska kuoleman varjo jo on erottanut 
hänet hänen kohtunsa hedelmästä. 

Kenties olisi ollut toisin, ellei häntä olisi annettu 
Iver Lykkelle, jota hän — Jumala antakoon hänelle 



sen synnin anteeksi — on ikänsä kaiken pelännyt pa- 
hemmin kuin peikkoa, kammonut niin hirveästi, että 
hän on purrut huulensa verille joka kerran, kun Iver- 
herra on käyttänyt isännänoikeuttaan hänen nuoruut- 
taan ja heikkouttaan vastaan. Onko häntä noina 
kauhun öinä syleillyt ihmissusi vai ihminen, sitä hän ei 
tiedä. Mutta joku on kertonut hänelle, että Iver Lykkc 
oli melkeinpä poikavuosinaan annettu Biörnegärdin 
leskelle, koska hänet siten oli saatu rikkaisiin naimi- 
siin, ja että hän oli ollut siitä niin vimmoissaan, että 
hänen rakastelunsa oli ollut ruoskintaa ja pahoinpi- 
telyä, kunnes leski oli kuollut. 

Sitä rakastelutapaa hän harjoittaa yhä vielä — 
saakoon kolmas vaimo tuta sen häpeän, jos Herra niin 
tahtoo, mutta hän, Jörgeni, siitä pääsee. 

Hän pääsee kuoleman armonportista kotiin äitinsä 
ja Jumalan luokse. 

Gjörvel-rouva on kiiruhtanut sisarensa Annen 
luokse, sillä hän ei saa rauhaa, ennen kuin hän on se- 
littänyt unen oikein jonkun toisen kuullen . . . 

— Ja tiedätkö sisko, hän näki pedon, jolla oli pu- 
nainen kita ja ahnaat hampaat, ja varmaa on, että 
lapseen on pesiytynyt peto, joka tulee aiheuttamaan 
turmion monelle, niin että veri ryöppyää heidän ym- 
pärillään. 

— Siinä tapauksessa täytyy toivoa, että lapsi saisi 
kuolla äitinsä kohtuun, Anne sanoo masentuneena. 

— Mutta kasteen pyhällä vedellä se poloinen on joka 
tapauksessa kastettava, Gjörvel-rouva sanoo topakasti. 
Herra yksin päättää, onko sekä äidin että lapsen kuol- 
tava, mutta minä itse toimitan ajoissa sanan herra Per 
Banghille. 

Anne, joka on sisartaan nuorempi, on yhä alaku- 



loinen, ja sanoo toivovansa, että joku loinen olisi kuol- 
lut äitinsä kohtuun, sillä hänen miehensä Christoffer 
on — kuten kaikki Tornekrandsit — Anne painaa 
päänsä ja nyyhkyttää, väännellen märkää nenäliinaa 
sormiensa välissä — häntä hävettää sanoa jutusta sa- 
naakaan, mutta kenenkään ei tarvitse toivottaa hänen 
puolisolleen monta hyvää yötä, sillä ne hän ottaa toi- 
vottamattakin, niin totta kuin hän makaa Kockholmin 
piikojen luona jok’ikisenä Jumalan luomana yönä, 
makaa niiden keskellä ja pelehtii ja halaa joka toi- 
sella kerralla toiselle ja joka toisella toiselle taholle, 
siten kiehäten ja piehtaroiden hamaan aamuvarhai- 
seen asti. 

Gjörvel nyökkää, hän kyllä tietää. Christoffer Tor- 
nekrands ei suinkaan salaile hurjasteluaan. Hän sanoo 
itseään Kockholmin kukoksi. 

— Se on niin hävettävää ja nöyryyttävää, Anne 
nyyhkyttää ja hieroo kiivaasti silmiään nenäliinalla. 

— Niin no, Gjörvel sanoo lohduttaen, mutta sellai- 
nen riehuntahan on nyt muodissa. Kuningas makaa 
kuningattarensa ja neitsyt Edele Järnskäggin välissä 
— niin, nyt kai Edele-neitsyt on annettu Torben Bil- 
lelle — ja kuningatar Kristine olisi varmasti mieluim- 
min pysynyt ruotsalaisten vankeudessa, jossa hän 
oli ... Ja kuivalla ja käreällä äänellä Gjörvel lopettaa 
lohduluspuheensa sisarelleen : 

— Sinulla on kaksi kaunista poikaa, kiitä Jumalaa 
niistä — ja kun kerran isäntäsi käy muualla, niin olet- 
pahan itse vapaa. 

Anne nostaa märät kasvonsa, ja nyt ne ovat 
vihaiset: 

— Ovatko sanasi, sisko, mielestäsi sopusoinnussa 
sen kanssa, mitä Per-herra kristillisesti julistaa py- 
häs lii a viosii ii dy s t ii ? 



- — Kammla sanoja — jolka kyllä sopiva L kirkkoon, 
mutta emmehän me voi siellä aina istua. 

Gjörvelin ääni on kova ja itsetietoinen, ja hän näyt- 
tää tuimalla puhuessaan. 

— Per-lierra ei tiedä mitään siitä, mitä hän julistaa, 
mutta minä tiedän. Sillä minä olin mukana pukemassa 
äitiämme hänen käärinliinoihinsa — ja jos Jumalan 
tahto on, että minut taas liitetään johonkuhun mie- 
heen, niin silloin Herran tahtoa ei tulkitse Per-lierra, 
vaan sen tulkitsen minä, kun on kysymys siitä, kuinka 
usein isäntäni tulee maata luonani. 

— Riitainen sinä olet ollut kaiken ikäsi, eikä ketään 
ihmetyttäisi, vaikka rii telisi t myös Herran, sinun Ju- 
malasi kanssa, Anne sanoo, ja nyt hänen silmänsä 
leiskuvat. 

— Sinua riitaisempi ei sentään taida olla kukaan. 
Gjörvel vastaa vimmastuneena. Ja jos miehesi etsii 
hellempiä käsivarsia kuin sinun, niin eipä kukaan voi 
sen seikan takia hänen mainettaan kolhaista. 

Nyt Bunderup ja Kockholm taas riitelevät, naiset 
kuiskaavat synny tystuvassa, jota pidetään joka hetki 
valmiina talon nuoren emännän varalta — ja he sano- 
vat loinen toiselleen, että tällaista se on ollut niin 
kauan, kun voidaan muistaa ja että on ihmisiä, jotka 
ovat vakuuttuneita siitä, että eräs peikko siirtelee ra- 
japyykkejä jok’ikinen yö ja kätkeytyy aina päiviksi 
molempien talojen välisen sillan alle iloitsemaan tihu- 
työstään. Ja on ennustettu, ettei seudulle saada mi- 
tään rauhaa, ennen kun nuo rajakivet on hävitetty 
ja talot lyöty yhteen . . . 

Mutta sitten eräs rouvista sekautuu keskusteluun, 
sillä nyt synnyttäjä on kotitöillään kypsä, ja sisään on 
tuotava olkikupo ja pantava sängyn alle — ja sitten 



so oji taas oteltava pois, emien kun synny l lii jä nousee. 
.Ja jos joku on valaissut pahalla valolla äitiä ja lasta, 
niin paha kätkeytyy olkiin, ja kun kupo poltetaan, 
niin myös paha palaa eikä saa mitään valtaa. 

On naisia, jotka tietävät tämän varokeinon unohta- 
misen saattaneen matkaan mitä kamalimpia asioita. 
Vähän suitsuketta sirotellaan lämpöastialle. Gjörvcl- 
rouva pitää valmiina rahaa, jonka keskellä on kruu- 
nattu risti ja joka sidotaan vastasyntyneen kaulaan 
Se suojaa pahoilta hengiltä. 

Meilgärdissa, joka myös on järven rannalla, niin että 
sen humalisto on kasvanut kiinni Biörnegärdin lumia- 
1 istoon, ovat koolla miehet. Ile tuntevat olonsa han- 
kalaksi, kuten aina synnytystilaisuuksissa, koska sil- 
loin määräävät naiset, kun taas miesten polvia hei- 
kottaa. Sillä totisesti Herra näyttää kaikkivaltiuttaan 
joka kerta, kun hän ottaa synnytystuskissa olevan 
aviovaimon luokseen. 

Mutta tästä he eivät puhu. He huuhtovat huolensa 
menemään hyvin liörppäyksin. Mitä useampia hörp- 
päyksiä he ottavat, sitä kevyemmäksi muuttuu paino, 
ja mitä enemmän paino kevenee, sitä enemmän he 
kaatavat sisäänsä juomia, ja pian he ovat juoneet it- 
sensä vakuuttuneiksi siitä, että he ovat suuria ja oival- 
lisia valliomiehiä. 

He pohtivat kuningas Hansin sotaa Ruotsia vastaan, 
ja se vasta on miehevä sota. Viime jouluna, niin, itse 
joulupäivänä, Otto Rud valtasi ja poltti Olavinlinnan 
ja nitisti hengiltä kaiken, mikä osui hänen tielleen, ja 
Niels Gedde ryösti Kalmarin ympärillä olevat tienoot 
— Jens Holgerinpoika Ullstand pesii Gotlannissa, teh- 
den ryöstöretkiä sieltä käsin, niin, kyllä kuninkaalla 
on miehiä, ja unionin hän saa varmasti aikaan, ja 



Ruotsi saa kamman tukkaansa, ja kuningas Hans on 
hyvä kuningas. 

Enimmän on äänessä Iver Lykkc, mutta samalla 
hän kuulostaa talonsa taholle, sillä vaikka hän olikin 
ollut unenpöpperössä sinä aamuna, jolloin Jörgeni oli 
nähnyt niin pahaa unta, hän kuitenkin muistaa vai- 
monsa sanat: ,, Rakkakin isäntäni, jos minä menen 
pois . . 

Mutta Vitskölin lääniherra Niels Rosenkrands ei 
kannata kuningas Hansia. Hän ravistaa tuoppiaan huo- 
mauttaen toisille, että kuningas Hans kavalsi oman 
veljensä Fredrikin lyypekkiläisille. Ja se, joka ka- 
valtaa veljensä, saa huonon jälkeläisen. 

Näin on tullut puheeksi nuori herttua Christiern, 
jonka niskasta saadaan jäykkä taivutettava, ja jos hä- 
nestä tulee kuningas isänsä jälkeen . . . 

— Silloin hänet sidotaan kuin porsas kuninkaan va- 
lalla, niinkuin sidottiin isänsäkin, remuaa örumin lää- 
niherra Ebbe Strangenpoika. Ja Stenaltin herra Riörn 
Andersinpoika kolahduttaa lu oppinsa hänen tuop- 
piinsa, sillä niinkuin he ennen olivat yksi mielisesti 
murhanneet Poul Laxmandin 1 keskellä Kööpenha- 
minan kalua, niin he ovat yksimielisiä nytkin. Min- 
kään uuden kuninkaan ei pidä saaman linnoja kä- 
siinsä, ennen kuin aateli on sitonut nuo kädet. 

— Se merkitsee, että Hänen Armonsa on aatelin 
käskynhaltija ja leikkikuningas, Iver Lykkc sanoo 
omanarvon tuntoisesti. 

Se on kaikista miehistä hyvä sutkaus, joka vaatii 
ryypyn. Ebbe Strangenpoika paukuttaa pöytää ja sa- 
noo, että kuninkaat kautta maailman muuttavat par- 

1 Murha tapahtui 1502. ja Laxmandin omaisuus takava- 
rikoitiin valtiolle. Häntä oli aiheettomasti epäilty maanka- 
valtajaksi — Suom. 



aikaa mailaan perintö vai lakunniksi, sillä silloin on 
kuninkaalla valta. Multa aateli pitää kiinni vaalival- 
lakunnasta, sillä silloin valta on sen, jolle se kuuluu, 
loisin sanoen valtakunnan aatelin. 

Myös tämän puheen vahvistukseksi he kallistavat 
yksimielisesti ryypyn. 

Ja valtaneuvos Niels Rosenkrands kumartuu sala- 
peräisen näköisenä eteenpäin ja kysyy kuiskaten, 
ovatko he kuulleet kuningas Christiern-vainajan sano- 
neen kuolinhetkellään viimeisinä sanoinaan pojalleen 
Hansille: „Kurita Ruotsia verellä ja tulella!” 

Raikuva nauru ammottavista kurkuista, ja sitten 
miesten päät painuvat yhteen. 

— Sen kai Hänen Armonsa suorittaa yhtä hyvin 
kuin ken tahansa toinen, Iver Lykke huutaa, eikä ku- 
kaan kuule Biörn Andersinpojan syvää ääntä: 

— Mokomaa syntistä puhetta, kun makaa kuolin- 
vuoteellaan! 

Sillä nyt miehet auttavat toisiaan murhattujen luet- 
telemisessa — niihin kuuluu Hikebiergin herra Niels 
Hack Skoonessa, jonka turvalupa rikottiin, ja sitä sei- 
soivat katselemassa sekä kuningas että piispa Jens Bel- 
denak ... ja niihin kuuluu Knud Alfinpoika Norjassa 
— ja edelleen Sten Sture . . . 

'Faaskin valtaneuvos Niels Rosenkrands tietää, 
kuinka asia on: 

— Sten Sturcen Hänen Armollaan ei ole mitään 
osuutta. Sen sai aikaan Knud Alfinpojan leski Mettä 
Dyre, joka sai Svante Niilonpojan ja tahtoi tehdä hä- 
nestä Ruotsin valtionhoitajan. 

— Joka hänestä myös tuli, iver Lykke nyökkää — 
niin, ne naiset — hän kuulostaa jälleen talonsa laholle; 
kunpa se olisi pian ohitse, sillä hänen on nälkä. 

Mutta hänen täytyy kuunnella, kun pappi Per Bangh 



kehittelee ajatuksiaan Margrethe-rouvan rakentamasta 
unionista, ja parempi olisi ollut, jossei sitä koskaan olisi 
saatu aikaan, sillä se on juonut Pohjolan verta niin- 
kuin janoiset hevoset juovat vettä altaasta, ja se tulee 
juomaan sitä vielä niin monen vuosisadan ajan kuin 
tämä veriperintö kuninkaille kelpaa. 

Tähän Biörn Andersinpoika vastaa luottavaisesti 
suuren Kristoffer Kolumbuksen hiljan laskeneen, että 
maailma tulee enää säilymään vain sata ja viisikym- 
mentäviisi ajastaikaa, niin että elleivät unionisodat ole 
siihen mennessä päättyneet, ne joka tapauksessa lop- 
puvat silloin, kun tuomiopasuunan ääni kaikuu ja jär- 
jestää syntisille muuta puuhaa. 

Kalpeana ja puristaen yhteenliitettyjä käsiään rin- 
taansa vasten Jörgeni-rouva menee synnytystuoliin. 
Niin kovat ovat tuskat nyt, että hän istuutuu tuoliin va- 
paasta tahdostaan, ja naiset keräytyvät hänen ympä- 
rilleen kuin mustat varikset pienen, pelästyneen pelto- 
hiiren ympärille. Nuori Jörgeni ojentautuu pitkäkseen 
tuolissa, hän nostaa käsivartensa, ja hänen katseestaan 
kuvastuu hätä ja kauhu ja voimattomuus, ihmetys siitä, 
että sietämätön tuska voi tulla niin äkkiarvaamatta, 
niin kaiken ymmärryksen ylittäen, niin että se koettele- 
mus, joka hänen on kestettävä ennen armon portille 
pääsemistään, kohoaa hänen edessään mittaamattoman 
kammottavana: hän tarrautuu naisten käsivarsiin ja 
päästää kirkunan, samanlaisen kuin isosika jouluteu- 
rastuksen aikana. 

Meilgärdissa Iver Lykke kohottaa valtavaa ruhoaan 
pöydästä — hän kuulee kirkunasta, että päivällisateria 
tulee vielä viipymään. 

Siispä hänen on syötävä Meilgärdissa - vuorokausi 
— kaksi, kolme — sillä vielä kolmanlcnakin vuoro- 



kautena Jörgeni makaa tuskien raadeltavana. Tosin ne 
eivät ole paljonkaan arvoiset enää, sillä koska hän on 
liian nuori ja liian laiha, niin hänen voimansa ovat 
lopussa. Tuskat myllertävät hänen kimpussaan kuin 
myrsky laivanhylyn ympärillä. Hän herää tainnos- 
tilasta vain vaipuakseen toiseen tainnostilaan, ja sillä 
välin naiset voitelevat hänen repaleisia huuliaan pak- 
sulla kermalla. Niinä lyhyinä hetkinä, jolloin hän on 
tajuissaan, hän rukoilee Jumalaa avaamaan armonsa 
portin, sillä nyt hän ei jaksa enää. Koettelemus on ta- 
voittanut hänen kestämiskykynsä viho viimeisen rajan. 

Naiset kantavat hänet sänkyyn, sillä nyt ei enää 
kukaan usko hänen suoriutuvan, ja he itkevät hänen 
ympärillään. Anne tuskailee, että Viborgiin on niin 
pitkä matka. Ihmiset väiltävät, että siellä on eräs Ju- 
malan äidille kuulunut pyhä vyö, ja sen jos minkään 
pitäisi olla ihmeitätekevän vaikeassa synnytyksessä. 
Multa Lisbeth Bielke tietää, että paras apu synnyttä- 
välle naiselle hänen kivuissaan ja vaivoissaan on 
Managerin luoslarinkirkon pyhäinjäännöslipas, jossa 
on kaksi pyhästä Neitsyestä lähtenyttä maitopisa- 
raa . . . 

Multa äkkiä heidän puheensa katkeaa, sillä Jörgeni 
alkaa osoittaa kuolonmerkkejä. Naiset kiidättävät kynt- 
lelinpäiväkynttilät hänen käsiinsä ja kiiruhtavat kui- 
vaamaan hikeä hänen kylmältä otsaltaan, ääneensä 
vaikeroiden poloisen syntymättömän lapsen takia, 
jonka täytyy seurata äitiänsä hautaan. 

Yksinään, vain tervasoihtu tiennäyttäjänä kädes- 
sään, Gjörvel-rouva menee Meilgardiin hakemaan pap- 
pia, herra Per Banghia. Sillä ei saa tapahtua, että lapsi 
kuolee syntymättömänä ja että sen sielu joutuu kasta- 
mattomana ja lunastamattomana helvetin ikuiseen 
piinaan. 



Pikiaslia, joku on kiinnitetlv raulakel julla seinään, 
loistaa häntä vastaan oven luola. Per Bangh isluu 
suolaruokakulhon ääressä muiden seurassa, unilla 
Gjörvel-rouva saa hänet heti mukaansa. Astellessaan 
papin rinnalla lakaisin Biörnegärdia kohden hän ajat- 
lelee, että nyt Tver Lykke jää toistamiseen leskeksi ja 
eitä olisi hänelle, G jörvelille, kuin myös hänen sukulai- 
silleen hyvin mieleen, jos hänestä tulisi Jörgenin jäl- 
keen Biörnegärdin emäntä. 

Se, että Iver Lykke on niin julmetun pahasisuinen 
rakastelussaan, ei huoleta häntä hiluistakaan. Onhan 
hänellä toki ennenkin ollut sylissään mies, jola hän on 
puserrellut, kunnes tämän selkä on ollut katketa! Ilä- 
neslä Iver on saava sopivan, sen hän lupaa. 

Mutia sittenkin hän on tukehtua siihen suitsutuk- 
seen ja veren ja hien hajuun, mikä tulvahtaa häntä 
vastaan matalassa, sumuisen hämärässä synnvtyska- 
marissa, jota valaisevat häränsarvijaloissa törröttävät 
talikynttilät ja naisten käsissä lepattavat kyykäärmeen- 
kierteiset, ohuet vahakvnttilät. Pitkällä pöydällä on 
vielä ruokapata jäljellä, ja lautasilta on tipahtanut ka- 
luttuja lampaanluita. jotka likoavat pövdälle läikky- 
neissä olutlaimiskoissa. Pelästvksissään joku on kaata- 
nut korvaruukun, ja mustanruskea, katkeranhajuinen 
suomvrttijuoma vuotaa virtanaan pitkin saviperman- 
toa. Lattialla on läikkä läikän vieressä kynttilöistä va- 
lunutta vaikeahkoa talia, jota jalat ovat kuljettaneet 
joka taholle ja jota olutlaimiskot karttavat. 

Seinän vierellä törröttävät korkeat ja kvhmviset, 
tammesta tehdyt kangaspuut: karkeaa kudetta pitävät 
tiukkana siihen sidotut isot vierinkivet, joissa on reikä 
ja jotka on satuttu löytämään rannasta. Vihreä rukki 
on työnnetty pois tieltä erääseen nurkkaan; kehinpuu 



on kaniinini ainoalle jalalleen, ja sen puikot ovat ha- 
jallaan siellä täällä. 

Huone on matala, ja ruumiikkaat rouvat liikkuvat 
sen puolihämyssä hiljaisina kuin aaveet. Pitkin heidän 
selkäänsä heilahtelevat hilkan nipukat, ja runsas - 
haincisia he ovat kaikki, sillä se on vaurauden tunnus- 
merkki. Lisbeth Bielke on jopa niin rikas, että hänellä 
on yllään seitsemäntoista hametta-, mutta on helppo huo- 
mata niiden vaivaavan häntä — ja hän on toisten tiellä. 

Synnytystuoli on nyt tyhjänä. Sen alla väikkyy kiil- 
tävä olutlätäkkö, ja lapsivesi, joka on mennyt jo kauan 
sitten, on vuotanut yhteen sen kanssa. Eräs karkea- 
karvainen koira, joka pyrkii sitä latkimaan, saa pot- 
kun ja murisee. 

Rouvat ovat peittäneet kuolevan äidin. Sitä ennen 
Per-hcrra ei voi tulla synnytys tupaan, sillä se ci ole sel- 
lainen paikka, jonne miehen sopii saapua. Hän luokin 
katseensa maahan, jottei se näkisi pienintäkään vilah- 
dusta sängystä, minkä ympärille naiset ovat muodos- 
taneet hamemuurin. Per-herra nipistää huulensa yh- 
teen, sillä hän huomaa, että häntä oksennuttaa. Sillä 
välin hän purkaa pehmeiden kangas tilkkujen joukosta 
esiin ruiskun, jossa on pitkä ja käyrä, pieneen pyöreään 
nuppiin päättyvä kärki. Eräästä vihkivesimaljasta hän 
imee ruiskun täyteen, ja sitten Gjörvel-rouva sijoittaa 
peitteen ja omien hameittensa suojassa tuon pienen 
pyöreän nupin siten, että se koskettaa äidinkohdun 
puoleksi auenneesta kätköstä pilkistävää lapsen pää- 
lakea ... Ja hänen puristaessaan vihkivettä tuohon pie- 
neen päähän Per-herra lukee kasterukoukset ja kastaa 
pienokaisen Jörgen Lykke, jos se on poikalapsi, tai 
Jörgeni Lykke, jos se on tyttölapsi, kastaa tuon synty- 
mättömän Isän, Pojan ja Pyhän Hengen nimeen. 

Amen. 



Rouvat tekevät ristinmerkin katkerasti itkien — 
mutta kuitenkin huomattavasti helpottuneina, sillä on- 
han pienokaisen sielu nyt pelastettu ikuisesta tulesta ja 
liitetty kristilliseen yhteisöön. Ja on lohdullista olla 
siitä tietoinen; he hyväilevät kuolevan poskea ja ker- 
tovat siitä hyvästä työstä, joka on täytetty: hän saa 
pienen enkelinsä kanssaan taivaan valtakuntaan. 

Johtuneeko sitten siitä, että äiti on saanut varmuu- 
den lapsensa lunastuksesta, vai lieneekö häneen vai- 
kuttanut kylmä vesi, mutta synny tystyö alkaa jälleen 
kirkunan säestämänä, joka tekee kaikki kasvot harson- 
vaaleiksi, ja tuskien runlelevan hyökyaallon käydessä 
hänen kimppuunsa Jörgeni työntää ulos sikiönsä — 
pieni, kiiltävä ja tumma pää vapautuu, monet autta- 
vat kädet tarttuvat isoon, kummallisen pitkäjalkaiseen 
pojanruumiiseen, ja naisia elähdyttää uusi toivo, että 
nuori äiti ehkä saa armon suoriutua hengissä koettele- 
muksestaan. 

Mutta yhtä nopeasti tuo toivo taas häipyy. Jörgenin 
pää hervahtaa sivuun, repaleiset huulet raottuvat hiu- 
kan hänen vetäessään huohottaen henkeään — , niin, 
näyttää siltä, kuin hän hymyilisi. Silmät avautuvat 
suurina ja lempeinä, katsoen luottavaisesti kohti jota- 
kuta, jonka hän näkee, ja hänen kätensä ojentuu ha- 
puillen tarttumaan johonkin loiseen, näkymättömään 
käteen, josta kiinnipitäen hän menee kuolemaan. 

— Jeesus Maria, nyt hän meni pois! Anne huutaa. 
Hän painaa kätensä sydäntään vasten, kauhu tukkeaa 
hänen kurkkunsa, hän vaipuu lattialle, ja hänen monet 
hameensa romahtavat hänen ympärilleen kuin teltta 
katkenneen telttapuun ympärille. Naisten poimiessa 
häntä pystyyn Gjörvel-rouva ripustaa joutuin ja vel- 
vollisuudentuntoisesti ristillä merkityn rahan pienokai- 
sen kaulaan pitääkseen pahat henget loitolla, panee 



joakimintaalerin 1 vainajan silmäluomille ja painaa 
kiinni hänen lapsekkaan suunsa. Viimeksi hän tarttuu 
käteen, joka itsepintaisesti tahtoo pitää kiinni siitä, mi- 
hin se on turvautunut . . . Mutta Gjörvel on järkähtä- 
mätön; hän tietää, minkä näköinen ruumiin tulee olla, 
ja hän vääntää auki sormet ja panee molemmat kädet 
ristiin rinnalle, sekä postillan niiden väliin. 

Ja vahankalpeana, hiljaisena ja juhlallisena lepää 
rouva Jörgeni Jacobintylär Lange, Iver Lykken puo- 
liso, kaikkien katseltavana vihrein lehdin koristetussa 
ladossa. 

* 

Hän oli hädin tuskin ennättänyt elää viisitoista 
kesää. 

Osa rouvista keräytyy panimotupaan, jossa piiat 
huuhtovat verisiä vaatekappaleita isoissa sammioissa 
ja ripustavat ne sitten valumaan kolmijalkaisille teli- 
neille. Gjörvel-rouva on määrännyt tämän tehtäväksi 
ennen veren kuivumista, koska niitä muussa tapauk- 
sessa ei käy karttuaminen puhtaiksi. 

Naiset ovat vielä kalpeita, levottomuus ei ota heistä 
hellitäkseen. He ovat kuin varpusparvi, jonka keskeltä 
haukka juuri on siepannut yhden kumppaneista. He 
ovat kuolemanvakavia, verinen huuhteluvesi on myk- 
känä todistuksena vaarasta, naistentupien surmanhau- 
kasta, ja naisten tapaan he kertovat kaikista niistä, 
joiden he muistavat nyt lepäävän kirkkomaan mullissa. 
Siellä ovat Trude Krummedige esikoisineen, hänen si- 
sarensa Birthe, niin ikään esikoisineen, Karin Gräeja 
hänen yhdeksäntensä, Mette Tornekrands, Pälsgärdin 
Anne . . . 

Mutta toisten seuraan liittyvät uudet naiset puhuvat 

1 Saksalainen hopearaha, jota 1500-luvun alussa alettiin 
leimata Joachimsthalin kaupungissa Böömissä. — Suom. 



harmistuneina Jörgeni-vainajan isästä, Hverringen ja 
Nakke Huvudgärdin herrasta Jacob Langosta . . he pu- 
huvat kuiskaten, sillä se ei saa joutua miesten kor- 
viin, totuudessa on aina jotakin jumalatonta . Mutta 
varmaa on, että Jörgeni olisi vielä ollut elossa, ellei 
häntä olisi annettu Lykkcin sukuun, joka on niin iso- 
kasvuista ja turvonnutta väkeä. Ei vaadittu kovinkaan 
suurta taitoa sen seikan ennustamiseen, että Jörgeni 
tulisi lepäämään kuoleman sylissä yhdeksän kuukautta 
sen jälkeen, kun hän oli ensimmäisen kerran levännyt 
Iver Lvkken sylissä. 

Niinkuin myös oli tapahtunut. 

Multa mitä välittää Jacob ainoasta tyttärestään, mitä 
hän ylimalkaan välittää muusta kuin siitä koreasta nai- 
sesta, jalkavaimostaan, joka on kuningas Hansin ja 
erään rahvaannaisen avioton tytär. Tämän naisen 
kanssa — Urenemetteksi he nimittävät häntä — Jacob 
juopottelee ja metsästelee ja hurjastelee ja pelailee, 
unohtaen hänen takiaan kaiken. Ei olisi ollenkaan lii- 
kaa, jos syyttäisi noituudesta heitä molempia, sekä 
äitiä että tytärtä, ja polttaisi heidät yhdessä, multa sitä 
ci kukaan uskalla tehdä, niin kauan kun kuningas 
Hans elää. Jacob Langella lienee Urenemetten kanssa 
poika ja sanotaan hänen salaa lähettäneen tuon jalka- 
vaimonpoikansa erääseen luostariin ja lahjoittaneen 
suuria rikkauksia hänen kasvatustaan varten, koska 
hän kerran on itsensä kuninkaan tyttärenpoika. 

— Ja täällä viruu hänen ainoa aviolapsensa oljilla, 
sähähtää Else Pors Byrialintytär, ja Anne, joka on taas 
tointunut, sanoo poistuvansa koko talosta, jos Jacob 
Lange tulee jalkavaimoilleen hautajaisiin. 

Niin lupaavat kaikki toisetkin naiset tehdä — ellei- 
vät muut rohjenneet, niin täytyihän ainakin kunniallis- 
ten rouvien osoittaa, että siveyttä ja säädyllisyyttä vielä 



on olemassa. Rouva Lisbeth Bielke hankaa tarmok- 
kaasti vastakkain käsiensä kovia sisäkänsiä — niin, kai 
he tietävät, että Börglumin piispa Niels Stygge on tuo- 
nut kotiinsa Joachim Lykken nuoren aviovaimon, ja 
jotkut sanovat äidinkin olevan mukana, niin että voiko 
enää muuta uskoa kuin, että maailma on kipin kapin 
luisumassa häviötään kohden. Vanha Lilzele, Olle 01- 
lenpoika Kröten vaimo, huojuttaa murheellisesti ruu- 
mistaan ja lepuuttaa pieniä ihrankiilläviä käsiään vat- 
sansa päällä, jonka kumpu on aina tarjolla, kun ne 
ovat levon tarpeessa. 

Voi, voi sentään, jokaisella miehellä oma jalkavai- 
monsa ja piispoilla samoin — sellaista ei ollut ikinä 
ennen, niin että voiko enää muuta uskoa, kuin että 
maailma on kipin kapin luisumassa häviötään kohden. 

Ja onpa totisesti riittämiin tiedossa merkkejä sekä 
idästä että lännestä, sillä Lim-vuonosta on luikertanut 
maihin silmätön käärme, ja Vitskölin luostarista katosi 
erään ukkosenjyrähdyksen aikana nuori mies, joka oli 
perkele itse — ja jossakin muualla joku on nähnyt tai- 
vaalla ison ohdakemelsän, jossa marssi kokonainen 
kulkue yksisarvisia 1 pitkin maata kohden johtavaa 
polkua, ja ellei se ennusta . 

Samassa Gjörvel-rouva ilmestyy heidän keskelleen. 
Hän on rivakka ja käskevä, sillä onhan toki ennen 
suuria hautajaisia muutakin tekemistä kuin istua pa- 
karien ja paniinotupien kolmijalkaisilla jakkaroilla tur- 
hia loruilemassa . . . 

— Hän on täällä jo emäntänä, naiset kuiskaavat 
toinen toiselleen, ja sitten he hajautuvat, sillä ylisluhti 
on verhottava mustiin ja jokaisen oltava apuna. 

1 Yksisarvinen oli tarueläin, jolla oli otsassaan yksi suora 
sarvi. — Suom. 



MOITTEETON JUNKKERI 
LYKKE 


Kestää kauan, ennen kuin Jörgen Lykke oppii kä- 
velemään, sillä hänellä on Langein pitkät jalat, ja ne 
taipuvat hänen allaan kuin maitovasikan koivet. 

Mutta tuskin hän on päässyt kapaloistaan, ennen 
kuin hän jo osaa tehdä eron hienon ja karkean välillä! 
Jos jokin on hienoa, hän sanoo ooh ja töyssyy lapsen- 
piian käsivarrella, aivan kuin hänellä olisi hauskaa, ja 
hänen silmänsä loistavat. 

Ja jos naisten käsivarret ojentuvat häntä kohden: — 
tuletko minulle? — vai tuletko minulle? niin hän heit- 
täytyy niihin käsivarsiin, jotka ovat kaikkein purppu- 
raisimmat, eikä vilkaisekaan ruskeita! Niinkuin sala- 
vanvesa kurkottautuu veden puoleen, niin kurkottau- 
tuu Jörgen Lykke tavoittamaan äitipuolensa Gjörvel- 
rouvan kultasolkia, tempoen käsin ja jaloin ja huutaen 
riemuiten: ooh! 

Ile hymyilevät hänelle, kaikki naiset, sillä koska hän 
on äiditön, he hemmottelevat hänet piloille, avaavat hä- 
nelle sylinsä, ojentavat häntä kohden käsivartensa 
kaikkialla, missä hänet vain näkevät ... ja sen ilmeisen 
mieltymyksen takia, jota hän osoittaa kaikkea kallis- 



arvoisia ja kiiltävää kohtaan, he ovat leikillään anta- 
neet hänelle nimen, joka kuuluu: 

Moitteeton junkkeri Lykke . 1 

Multa hänen mieleensä ei ole hiottamista, sillä juuri 
kun hän hymyilee ja on hyvällä tuulella, häneen me- 
neekin piru, ja silloin hän lyö ja huitoo ja tahtoo piir- 
iäkin, ja hänen silmänvalkuaisensa pyörähtävät näky- 
viin, ja hän huutaa kuin hullu. 

Gjörvel-rouva pistää sormensa hänen hampaittensa 
väliin ja kehoitlaa häntä purkamaan kiukkunsa siihen 
— hänen ei tule mieleensäkään, että poika uskaltaisi — 
mutta tämäpä uskaltaa, iskee sormeen kaikki terveet, 
voimakkaat hampaansa ja puree kuin henkensä edestä. 
Gjörvel kirkaisee, ja lver Lykken täytyy väkisin vään- 
tää leuat auki, ennen kuin hampaat hellittävät otteensa 
ja Gjörvel-rouva saa sormensa irti, ja silloin siinä on 
syvä ja verinen haava. 

— Siinä sontiaisessa on myrkkyä, hän sanoo vihois- 
saan ja kastaa sormensa suomyrttiolueen, jott ei se 
ajettuisi. Ja lver Lykke käy itse kurittamaan jälke- 
läistään. 

Mutta hän huomaa pian — ja Gjörvel-rouva myön- 
tää hänen olevan oikeassa — että pienokaisessa piilee 
peto. Monet tunti- ja päiväkaudet hän saattaa olla 
maailman siivoin ja paras poika, jota ei tarvitse muis- 
tuttaa mistään. Multa kesken kaiken hän kiukustuu ja 
sipaisee vasenta poskeaan pitkällä, hienolla kädellään, 
jonka pikkusormi on omituisen epämuodostunut — ja 
sitten alkaa huuto! Rangaistukset tekevät hänet vain 
entistä pahemmaksi, ja jos hänellä on kissa käsivar- 
rellaan, hän iskee hampaansa sen selkään. 

1 „Kostelig” merkitsee myös kallisarvoista. Junkkeri = 
nuori aatelismies. — Suom. 



Iver Lykke näkee parhaaksi panna poikansa Lim- 
vuonon luona olevaan Vitskölin luostarikouluun. Sopii- 
han toivoa, että Vitae Scholassa, elämän koulussa, joka 
on luostarin varsinainen nimi, keksitään keinot pojan 
ruumiissa alinomaa myllertävän pedon karkoittami- 
seksi. 

Veli Vilhjalmur, „hyvä veli”, joksi munkit häntä ni- 
mittävät, hän se keksii nuo keinot. Hän huomaa, että 
poika aina kiukunpuuskan lähestyessä alkaa hangata 
korvaansa, ja silloin hän kantaa hänet sänkyyn. Jos 
lapsi iskee öylättimaljan hänen kädestään, hän noutaa 
kärsivällisesti uuden, tai sitten hän tarttuu lempeän 
päättäväisesti pojan nenään ja pakottaa hänet nielai- 
semaan yrltikeitoksen, joka saa aikaan, että hän nuk- 
kuu unohduksiin puuskansa. 

Erästä ikkunankamanaa Vitskölin luostarin refekto- 
riossa somistaa kauniisti kuvioitu tammipaneli. Ikku- 
nan pienien, kahdeksankulmaisten ruutujen lävitse nä- 
kyy Liin-vuono. Se väikkyy sinisenä kuin Välimeri, ja 
sen aallot viilettävät kiireissään eteenpäin hypähdellen 
yli toinen toisensa selän. 

Kumpikin penkillään ja kumpikin omalla puolel- 
laan pientä hollantilaista kirjoituspöytää, istuvat veli 
Vilhjalmur ja vanha veli Henrik, ja kumpaisenkin kä- 
sivarret lepäävät ristissä pöydänlevyä vasten. 

Priori Jyngfarnais istuu nojatuolissa takan edessä. 
Hänen vaaleanpunaiset, hohtavanpuhtaat kasvonsa 
ovat kumartuneet erään mystikko Taulerin kirjan puo- 
leen, josta hän lukee ääneen . . . Hurskas Tauler selit- 
telee, mikä merkitys on taivasaiheisilla maalauksilla, 
joilla on kirkon siunaus, koska ne kannustavat ihmi- 
siä ottamaan oppia Kristuksen elämästä ja pyhimys- 
ten Jumalalle otollisista teoista 



Priori keskeyttää heittääkseen tuleen kuusipölkyil, 
sillä vaikka tämä helmikuun päivä onkin sangen läm- 
min, niin paikallaanistumisesta saa särkyä . . . Hän vai- 
puu ajatuksiinsa ja tuijottaa tuleen, sillä hän on huo- 
lissaan kirkon ja sen palvelijain tulevaisuudesta — ja 
varsinkin se huolettaa häntä hänen lukiessaan Tau- 
leria. 

Sillä missään ei näe ihmisten noudattavan Kristuk- 
sen elämää lai pyhimysten hurskaita tekoja. Hän on 
kuullut puhuttavan kuningas Hansin miehistä, kuinka 
he prameilevat merirosvouksella hankituissa kärpän - 
nahka viitoissa. Ja kuningas Hans vaatii itselleen kol- 
mannen osan rauhallisista kauppalaivoista ryöstetyistä 
tavaroista. Lyypekkiläiset tekevät tuhojaan Loolan- 
nissa, Jens Holgerinpoika Ulfstand riehuu Pohjois-Sak- 
sassa, Otto Rud hävittää Suomea — niin, hän ryösti 
jopa Turun kirkonkin, mutta sitä hänen omatuntonsa 
ei sulattanut, ja nyt hän on matkustanut katumusret- 
kelle Pyhään maahan. 

Enimmän Jyngfarnais kuitenkin pelkää herttua 
Chris tierniä, joka on julmempi kuin kukaan edeltäjänsä 
ja joka määrätietoisesti vainoaa papistoa. Hän on kar- 
koittanut Hammarin piispan Kaarlen ja sanonut: „Jos 
tänne vielä tulee joku piispa, niin asukoon navetassa, 
mutta linnoihin ja muuritaloihin piispojen ei pidä 
pesiytymän.” 

Priori huokaisee ja ristii kätensä rukoukseen kunin- 
gas Hansin puolesta I Niin kauan kun Hänen Armonsa 
elää, pysyy se, mihin hänen hirmuinen poikansa uskal- 
taa ryhtyä, sittenkin kohtuuden rajoissa . . . Hänen pa- 
hat tekonsa Norjassa ovat yleisesti tunnetut. Hän voitti 
talonpojat Akershusin luona ja panetutti kaikkien te- 
loitettujen päät seipäänneniin linnansa edustalle, to- 
della korea näky, jota hänen sopi ihailla aamuisin 



heli herättyään, niin — ja Ruotsissa hän on ryöstänyt 
Kalmarin, ja hänen tihutöistään värittyvät lähdötkin 
punaisiksi, niinkuin on punaisia veriprinssin jokai- 
sessa jalanjäljessä. 

Priori nostaa uudelleen Taulerin kirjan. Multa hän ei 
lue. Hänellä on raskas päivänsä, jolloin hän ei tiedä, 
laskeneeko Herra hurskaat sanat ja pahat teot, ja jos 
niitä on yhtä monta, niin eiköhän Herra silloin mahda 
vihoissaan kysyä: „Mikä askarruttaa palvelijoitani, 
koska he lyövät laimin valtakuntani?” 

Onko herttua Christiern Herran lähettämä viisaus? 

Jumala suokoon kuningas Hansille monia elinvuotta. 
Hän on Aalborgissa nyt, ja hänen sanotaan olevan ter- 
veenä. 

Jyngfarnais istuu rukoukseen vaipuneena. Rukous- 
nauha liukuu hänen pehmeiden sormiensa välissä. Veli 
Vilhjalmur torkkuu. Veli Henrik katselee vuonon lai- 
neita, jotka alituisena virtana kiitävät peräkkäin kuin 
sukupolvet toinen toisensa jäljessä. Pian on hänen oma 
sukupolvensa huuhtoutunut pois, virrannut olematto- 
miin, ja hän ilse myös — ja elämä, jola hän rakastaa, 
on ohitse, ja uusi pulppuaa esiin pyhimysten parissa 
Vapahtajan edessä. Hän on valmis, ja hän kiittää Ju- 
malaa kaikesta . . . 

Hetkisiä myöhemmin kaikki kolme huomaavat, että 
heidän rauhaansa häiritsee koira, joka haukkuu tau- 
koamalla, ja vihdoin he vilkaisevat ulos nähdäkseen, 
mitä on tekeillä. 

Siellä seisoo puuhun sidottuna ajokoira. Sitä härnää 
eräs pieni poika, jota eräs isompi poika yllyttää jat- 
kamaan. Koira seisoo ketju kireänä ja haukkuu; se tie- 
tää hiivittävänsä poikaa haukunnallaan. 

Nvl alkaa sataa. Pieni poika löytää kangaspalan, 



joka oi ole lautasia suurempi, ja levittää sen koiran 
pään ylle suojaksi. Sitten hän seisoo sateessa kärsiväl- 
lisenä ja paljain päin ja pitää kangaspalaa paikoil- 
laan. 

Isompi poika lähestyy väijyen, iskee takaa päin koi- 
raa savituopilla ja juoksee sivuun koiran kääntyessä. 
Pieni poika nostaa tuopin maasta, ja hänkin lyö sillä 
koiraa. 

Jyngfarnais rypistää kulmakarvojaan. 

Isompi poika uskaltautuu sidotun eläimen luokse ja 
sylkee sitä; silloin myös pienempi poika sylkee — 
mutta se on liikaa koiran jalolle verelle: se pakenee 
loukkautuneena puun taakse. Pienempi poika tuo sille 
vettä juotavaksi, laskien vesivadin sen eteen. 

Veli Vilhjalmur nyökkää priorille. 

— Jaloa verta noissa molemmissa — sekä koirassa 
että pikku Jörgen Lykkessä! 

— Mutta portonverta tuossa toisessa, Jyngfarnais 
sanoo ja huokaisee, aivan kuin surkutellen asiantilaa, 
jolle ei voi mitään. Ja hän lisää: Olen kirjoittanut vel- 
jillemme Ranskaan. Me lähetämme sinne Urenemetten 
pojan mahdollisimman pian. Täällä hän turmelee sen 
hyvän, jonka olemme saaneet nousemaan oraalle Jör- 
genissä. 

Urenemetle loki sai ansaitsemansa kuoleman, sa- 
noo vanha, hurskas veli Henrik. Hän paloi Jacob Lan- 
gen syliin, kun Nakkc Huvudgärd äkkiä leimahti liek- 
kiin ja paloi perustuksiaan myöten. 

Kaikki nyökkäävät sen asian vahvistukseksi, ja sit- 
ten he taas istahtavat. Priori ei enää ota esiin Taulcria« 
lukeakseen ääneen. Pilvet tekevät vuonon sinisen ve- 
den mustaksi, ja Jyngfarnais, alankomaalainen, joftka 
kohtalo on paiskannut Tanskan rannoille, puhuu filo- 
sofisesti. 



— Muistan kuulleeni kerrottavan kuninkaankarta- 
nosta, jossa kävi suuri tappelun melske. Silloin meni- 
vät linnanpäällikkö sekä hänen nuori sisarensa ja tä- 
män puoliso, joka oli erään päällikön poika, ulos par- 
velle ja katsoivat alas pihaan ... ja siellä tappeli kaksi 
nuorta orjanaisla eräästä nuoresta orjasta. Linnanpääl- 
likkö antoi tuon nuoren orjan noista naisista rumem- 
malle. Yön tultua orja makasi orjanaisensa luona ja 
nuori päällikönpoika puolisonsa luona, joka oli erään 
päällikön tytär. Mutta talon herra otti nuoren orja- 
naisen ja tämä makasi hänen luonaan. 

Kaikki saivat jälkeläisen. 

Päällikönpojan vainio synnytti puhdasverisen pojan, 
orjanainen, joka oli maannut orjan kanssa, uuden 
orjan. Mutta linnanpäällikön vuodekumppani synnytti 
pojan, josta maailman kaikki rauhattomuus on läh- 
töisin. Sillä ne, joilla on sekoittamatonta orjanverta 
suonissaan, eivät pyydä muuta kuin saada syödä tar- 
peekseen ja nukkua tarpeekseen lieden tuhkasotkussa, 
kun taas päällikköparin puhdas jälkeläinen vain pyrkii 
siihen, mikä on päällikön arvoista. Mutta päällikön 
ja orjanaisen jälkeläinen pyrkii kahdelle taholle — hän 
pyrkii päällikönpaikalle, mutta koska hänellä hänen 
sille päästyään yhä on orjanmielensä, niin tämä pyr- 
kii vetämään häntä takaisin sinne, mistä hän on läh- 
töisin. 

Puhtaan ja epäpuhtaan yhdyttäminen merkitsee 
aina puhtaan häviötä, hän lopettaa filosofisen katsel- 
muksensa. 

Priori ja veljet istuvat hetken vaiti — vain kerran 
keskeyttävät priorin syvämietteiset sanat äänettö- 
myyden, jotka hän lisää äskeiseen puheeseensa vain 
sen pyöristämiseksi: 

— Maailman suurin arvoitus on ja tulee aina ole- 



maan, etlä paha alati on hyvää voimakkaampi, epä- 
puhdas aina puhdasta väkevämpi. Mitä Herra meidän 
Jumalamme tällä tarkoittaa, se vaikenee hänen lapsil- 
leen vasta tuomiopäivän koittaessa. 

Läpi harmaan, sateisen ilman kirkon vihreä kupari- 
katto erottuu’ kuin harmaan harson lävitse. Italialai- 
sista veljesluostareista luodut kauniit pinjat seisovat, 
vihreät latvat kosteutta kiiltäen, ja auringonvalo katoaa 
taivaalta. Vuonon yllä riippuu pilvi, joka on musta 
kuin paiserullo ja jolla on mölisevää vasikkaa m uis- 
in Hava pää. 

— Se tietää huonoja aikoja, veli Vilhjalmur sanoo 
ja hän on oikeassa, sillä luostarin ovelle rai- 
tisti sanansaattaja, joka ilmoitti kuningas Hansin 
kuolleen. 

Vitskölin kirkko, joka on Pohjoismaiden suurin ja 
komein, ja Vitskölin luostari sijaitsevat Viborgin ja 
Lögstedören lauttapaikan välisen valtatien varrella. 
Jonkin matkan päässä sieltä on Nibe, joka harjoittaa 
suurta sillinpyyntiä, ja Niben kautta valtatie jatkuu 
Aalborgiin, jossa kuningas Hans makaa ruumiina. 

Senpä vuoksi Vitskölin munkit aina tietävät kaiken, 
sillä monet korkeat kirkonmiehet ja monet aateliset 
ratsastajapolvet poikkeavat mielellään rukoilemaan 
heidän rikkaaseen luostariinsa. 

Lähinnä seuraavina päivinä luostariin saapuu toi 
nen suuri seurue toisensa jälkeen. Niinpä saapuu 
Börglumin piispa Niels Stygge Krumpen, jolla on saat- 
tueessaan yli sata miestä, kaikki uljasasuisia kuten 
hän itsekin. Hänellä on mukanaan Rifoen piispa Iver 
Munk — sitten tulee Stenaltin herra Biörn Andersin- 
poika, jolla on seurassaan poikansa Biörn, ja heidän 
jälkeensä saapuu Eskierin herra Niels Ilög. Niin pian 



kuu he ovat saaneet tiedon kuninkaan kuolemasta, lie 
kiiruhtavat Aalborgiin. Herttua Chrisliern on valittava 
kuninkaaksi, eikä se miellytä heistä ketään. Ja ih- 
meellistä on, kuinka sopuisasti preelaatit ja aateliset voi- 
vat neuvotella keskenään, koska kulumatkin pelkäävät 
häntä. Tosin kirkko alituiseen lavoitlelee aateliston ti- 
luksia, ja aatelisto väijyy papiston kartanoita, niin että 
tulossa kyllä on kiista siitä, kumpaisestako tulee vai- 
kutusvaltaisempi. — Mutta yhteinen vaara yhdistää 
heidät. Ile ovat lähettäneet viestin herttua Fredrikille 
Holsteiniin, kuningasvainajan veljelle, mutia tämä ei 
halua tulla valituksi. — Niinpä heidän on yritettävä 
leikata siivet herttua Christierniltä, tuolta nuorelta kot- 
kalta. 

— Se on kyllä tarpeen, kun ottaa huomioon hänen 
omavaltaisuutensa ja pöyhkeylensä ja hänen intonsa 
myydä aateliskirjoja halpasäätyisille . 

— Kaikki nuo mielettömyydet on häneen istutta- 
nut Sigbrit-muori \ huomauttaa Börglumin piispa. 
Tietääkö muuten kukaan, kuinka Hänen Armonsa 
kuoli? Ennättikö hän kuiskata isänsä viimeiset sanat 
oman poikansa korvaan: ,, Kurita Ruotsia verellä ja 
tulella!” ; 

Kuuluu ennättäneen, Biörn Andersinpoika tietää. 
Mutta samalla Biörn Andersinpoika arvelee, että jos 
isä, kuningas Hans, sai nähdä hautansa ennen unionin 
palauttamista, niin samoin tulee käymään myös Chri- 
sliernin. Sillä veljiä ja vielä vähemmän veljeskansoja 
ei sulateta yhteen verellä ja tulella. 

Tähän puheeseen kukaan ci kiinnitä huomiota, sillä 
kaikki tietävät Biörn Andersinpojan muuttuneen koko- 
naan loiseksi ihmiseksi Poul Laxmandin murhan jäl- 

1 Sigbrit Willums, Kristian II :n rakastajataren Dyveken 
äiti. — Suom. 



keen. Biörnien suku on hyvää väkeä; he ovat vain 
niin hehkuvan tulisia, vaikka taistelevatkin tätä omi- 
naisuuttaan vastaan. 

Sitten vilkaisee Niels Hög ovelta ovelle ja kuunielee, 
onko joku ehkä väijymässä heitä, minkä jälkeen hän 
kuiskaa eteenpäin kumartuneena. 

— Kuulin tiellä huhua, että kuningas olisi surmattu 
— mutta se on pidettävä salassa. Hän makaa nyt 
kaikkien nähtävänä kruunu päässä, sillä hän sai kuo- 
liniskun päähänsä. 

Kaikki alkavat kuiskutella — ja vilkuilla ovia 
kohden. 

Kuka sen teki? 

Kukaan ei tiedä . . . multa väitetään Kaikkien kat- 
seet kohdistuvat tuijottavina puhujan huuliin. . . 

— Torben Bille, Hög melkein hengähtää kuuluville. 

Mitä — Vordingborgin lääniherra? 

Joka sai Edele Järnshäggin, niin . . . Kerrotaan Hä- 
nen Armonsa antaneen hänelle kuninkaansanansa siitä, 
ettei neidolla ja hänellä ollut mitään lemmensuh de tta, 
ja siinä uskossa Torben Bille meni tytön kanssa naimi- 
siin. Ja sitten hän kuitenkin yllätti heidät yhdessä . . . 
ja kun kuningas yritti paeta, hän lävisti hänen päänsä 
heinähangolla. 

— Se voi olla pelkkää keksintöä kaikki tyynni, 
Biörn sanoo vastahakoisesti — huhujahan syntyy aina 
vaikka minkälaisia, jos jokin kuolemantapaus tulee 
odottamatta. 

— Niin, mutta hänen päässään olevat haavat . 

— Oletko nähnyt ne? 

— En . . . 

— No, ratsastetaan katsomaan! 

Seuraavana päivänä Jyngfarnais ratsastaa piispan 
seurueen mukana. 



Jörgen Lykke on tarkoin, pikkupiirteitä myöten, 
tutkinut Börglumin piispaa, ja koska hän aina on val- 
mis vallattomuuteen ja pelehtimiseen, hän ehättää 
matkimaan piispaa, niin pian kuin tämä on seuruei- 
neen päässyt ulos luostarin portista. Samettia ja ver- 
kaa hän löytää räätälintuvasta, jossa valmistetaan ko- 
konaisia piispanasuja. Hän panee mi tr an päähänsä, 
ja kun hän sitten johtaa koulupoikia kulkueessaan, 
hän on ilmetty Niels Stygge jokaisessa liikkeessään, 
vieläpä ylpeissä ilmeissäänkin! 

Munkkiveljet nauravat niin, että heitä alkaa yskit- 
tää. Syistä, joista he eivät puhu, he eivät juuri ra- 
kasta Börglumin piispaa, ja Jörgen on heidän suosik- 
kinsa, hän saa tehdä, mitä haluaa. Hän on kuin pieni 
herranenkeli, tuo poika, niin viisas, niin aulis ja ystä- 
vällinen. Ikäisekseen hän on ihmeen riuskakielinen. 
Hän on munkkien rakkain lelu heidän vapaahetki- 
nään, ja hän puhuu latinaa ja ranskaa paremmin kuin 
kukaan aikuinen. 

Hän on jo kauan sitten valinnut elämäntehtäväk- 
seen papinkutsumuksen, koska vain se kyllin arvok- 
kaasti vastaa hänen suuria lahjojaan. 

Niin hän kasvaa luostarissa, niin hän varttuu 
tiedoissa ja hyvissä tavoissa päivä päivältä ja vuosi 
vuodelta. Hänen sydämensä anteliaisuus ja hänen 
puhdas uskonsa ovat aitoja kuin täysipitoinen kulta. 
Hänen viehtymistään koruihin ja kalliisiin vaatteisiin 
veljet nauravat, sillä sellainenhan on aika. Eikö piispa 
Erik Valkendorfilla ollut lähes kaksisataa miestä saat- 
tueessaan, kun hän ratsasti kuningas Christiern toisen 
kruunajaisiin Kööpenhaminaan? Puhumattakaan 
paavin lähettiläästä Arcimbalduksesta, jonka väitetään 
viellävän suorastaan ruhtinaallista elämää, hänen vä- 
kensä kaupitellessa anekirjoja kautta koko maan! 



Sellainen kirja kädessä ei ole synti syödä lihaa läpi 
koko paaston ajan. 

Jyngfarnais on ostanut anekirjoja Himmersysselin 
köyhille, joilla ei itsellään ole varaa niiden ostami- 
seen. Hekin siis uskaltavat syödä lihaa paaston ai- 
kana. Jyngfarnais pitää menettelyään velvollisuute- 
naan Rooman Pyhän Pietarin kirkkoa kohtaan, jolle 
rahat menevät. Mutta oman luostarinsa sääntöjä hän 
ei salli rikottavan. 

Pimeiden lalvien aikana vallitsee suuri ahkeruus 
Vitskölin koulussa, räätälintUvissa, hopeapajassa, jossa 
mitä taidokkaimmin valmistetaan alttarikynttilänjal - 
koja, pyhäinjäännöslippaita, pyhiä ristejä ja astioita 
ja raskaita monstransseja, piirustus- ja kuvanveisto- 
saleissa, joissa kirkolliset koriste-esineet ja hautalaulu- 
jen kehykset varustetaan puuleikkauksin. Kesäisin 
aika kuluu yhtä nopeasti luostarin kauniissa puutar- 
hassa, jossa kasvaa hienolaatuisia omenapuita. Hedel- 
mät pakataan tynnyreihin ja myydään kuninkaan pöy- 
tään tai piispa Jens Beldenakin hyvin varustettuihin 
kellareihin. Sitä paitsi lähetetään Vitskölin tiiliuuneisla 
isoa munkinkiveä niihin moniin linnoihin, joiden 
muurit ylenevät kaikkialla. Jyngfarnaisin johdossa 
munkit ovat ahkeria kuin mehiläiset. 

Nyt alkaa maanantaiaamu, joka tervehtii päivää 
auringonpaisteella ja linnunliverryksellä. Koivut ovat 
vielä vailla lehtiä, niiden valkoiset rungot ja hiljaa 
huojuvat oksat väikkyvät päivänpaisteessa; ne ottavat 
auringon vastaan aivan kuin ojennetuin käsivarsin. 
Tammi seisoo vieressä, se on musta ja muistuttaa en- 
kelien vierusmieheksi asettunutta peikkoa. 

Kevät kirmaa kerkein jaloin, se on punaposkinen ja 
kiharakutrinen poika, joka juoksee lantioliina heiluen. 
Hänellä on kantapäissään siivet, sillä hän kiitää tuu- 



Ien mukana . . . Kastanja avaa pienet vihreät nyrk- 
kinsä, viisisormiset kuin ihmiskäsi ovat sen lehdet, 
koristepensaiden kukat puhkeavat keltaisiksi ja ruu- 
sunpunaisiksi hunnuiksi, ja metsissä ja vesakoissa yh- 
tyvät latvojen lehdet muodostamaan ensimmäisen 
vaaleanvihreät hennon holvin. 

Sitten on tullut Vitskölin puutarhan pitkien, kuulu- 
jen kirsikkapuurivien vuoro . . . Eräänä aamuna ne ot- 
tavat sarastuksen vastaan heleimmässä valkoasussaan, 
jokaisen pienen kukkasteriön äärimmäisen kärjen su- 
loisesti punertuessa ja puoliavoimien kukkakupujen 
tervehtiessä ihmetellen ensimmäisiä mehiläistä, joka 
saapuu juomaan niiden ensimmäistä viatonta hunajaa. 

Kesän kylläinen lämpö, ukkossateen aulis lahja ja- 
noiselle maalle, uroslinnun onnellinen liverrys pesän 
reunalla, jossa sen puoliso lepää. 

Kaikesta tästä, Jumalan rauhaisesta kädestä, joka 
lepää maailman yllä, priori Jyngfarnais puhelee opet- 
taen rakkaalle oppilaalleen Jörgen Lykkelle käysken- 
nellessään hänen rinnallaan. 

Hiljaisena ja lempeänä hän astelee pitäen poikaa 
kädestä, sillä Jörgenin levoton aika on koittanut, ja 
tuo kapea pojankäsi vavahtelee ja polttaa hänen kä- 
dessään. 

— En tahdo sanoa, että sinun täytyy rakastaa Ju- 
malaa, poikani, sillä sinun on vaikea totella sanaa 
täytyy . Mutta sinä. voit rakastaa Jumalaa kaikessa 
siinä, mitä hän on luonut ja tehnyt, ja silloin saavutat 
armon tulla hyväksi ihmiseksi. Ja hyvä ihminen on 
Jumalan valtakunnan kalleus. Jos elämäsi voi tehdä 
Jumalan luomista olennoista ne, jotka osuvat tiellesi, 
puhtaiksi ja hyviksi, silloin autat taivaallisen aarre- 
kammion täyttymistä ja olet Vapa h läjällesi kunniaksi. 

Niin pcluncinä ja lempeinä putoilevat priorin sa- 



nat, ja Jörgen astelee pää painuksissa, katsellen puu- 
tarhakäytävän kalkinvalkeaa polkua, jota peittävät 
rannan hienokierteiset näkinkengät. 

— Mitä mietit, poikani? 

Priorin käden kälkemät kuumat sormet koukistu- 
vat levottomasti, ja Jörgen vastaa epäröiden: 

— Olen kuullut Torben Oxesta, joka surmattiin 
Kööpenhaminassa kuninkaan käskystä . . . Kuningatar 
Elisabeth ja kaikki rouvat ja lapset ja neidot rukoili- 
vat hänen henkensä puolesta, mutlii sitlenkin kunin- 
gas Christiern salli talonpoikiensa tuomita hänet ja 
antoi hänen kuolla. Kuinka uskaltaa voideltu kunin- 
gas olla niin kova? 

Jyngfarnais valitsee tarkoin vastauksensa sanat. 

— Herran tiet eivät ole meidän teitämme, poikani. 
Torben Oxe oli surmannut erään nuoren neidon. 

Poika katsahtaa ylös, ja hänen silmissään leimahlaa 
viha. 

Priori jatkaa tuumi vaises ti: 

— Mitäpä me ihmiset tiedämme? Kenties Herra ha- 
lusi neidon kotiin luokseen, jotta kuningas voisi olla 
uskollinen nuorelle puolisolleen, Elisabeth-kuningatta- 
relle. Silloin hän valitsi välikappaleekseen Torben 
Oxen, joka oli huono ihminen ja toisten tavaraa hi- 
moitseva. Eikä maailma kadottanut mitään, kun se 
kadotti hänet. 

Pojan sormet lepäävät nyt tyynempinä priorin 
kädessä. 

— Niinkö? Jörgen nyökkää, ja hänen silmänsä 
tähyävä t näkinkenkäsoraa. 

— Kuninkaamme puoliso on keisari Maximilianin 
lapsenlapsi, niin että maallemme on hyödyksi, jos se 
pitää kuningaltarensa kunniassa. 

Poika nyökkää. 



On lämmin. Priori istahtaa eräälle kivipenkille 
pinjan katveeseen. Poika jää seisomaan hänen 
eteensä. 

— Pysytkö yhä päätöksessäsi, että sinusta tulee kir- 
kon palvelija? 

Jörgen nyökkää, hänen katseensa on luja. 

— Olet Biörnegärdin peri jä. Jos sinusta tulee luos- 
lariveli, niin toivomme tilustcsi joutuvan Herran 
omiksi. 

Jörgen nyökkää, ja priori vangitsee hänen katseensa. 

— Älä harhaudu luuloon, poikani, että sinä omis- 
tat — päinvastoin maallinen omaisuulesi omistaa si- 
nut. Sen tähden on niin, että jos annat omaisuulesi 
kirkolle, niin el omista sitä, mutta kuitenkin se on 
omasi iankaikkisuudessa, sillä kirkko on Jumalan 
huone, ja Jumalan huone on ikuisesti kotisi. Onko 
tämä tahtosi? 

— On! 

Priori ottaa pojan kapeat kasvot käsiensä väliin. 
Noiden lempeiden käsien lämmössä on aivan kuin 
lääkettä. Jörgen tuntee päätään huimaavan ja luo 
katseensa maahan kuin salaman sokaisemana. 

— Sinun ei pidä enää nukkuman Veli Vilhjalmurin 
kammiossa, tuo lempeä ääni sanoo kuin jostakin 
etäältä kuuluen. Olet jo niin iso, että sinun tulee nuk- 
kua omassa kammiossasi. Maailman ihmiset nukku- 
vat samassa huoneessa yhdessä toisten kanssa, sillä 
he eivät paremmasta tiedä, mutta luostariveljet saavat 
kukin oman huoneensa, koska vain yksinäisyys takaa 
sielulle kasvuvoiman. 

Yhä lujemmin puristavat lämpimät kädet Jörgenin 
poskia, yhä lujemmin katsovat palavat silmät Jörgenin 
silmiin: 

— Mene nyl, poikani — osoita suuri hurskautesi, 



joka uskoo rakkaudessa, rukoilee vähäisten puolesta 
hengessä, toimii oikeudenmukaisesti ja tukee niitä, 
jotka ovat sydämissään siveitä . . 

Priori katselee pojan jälkeen tämän poistuessa tot- 
televaisesti hänen luotaan. Jörgen on jalomuotoinen, 
kapeajäseninen poika, vaikkakaan ei täysin virheetön, 
koska hänen jalkansa ovat liian pitkät — mutta hä- 
nessä on arvokkuutta, joka on paljon hänen iästään 
edellä. 

Tulisiko hänestä kirkolle uusi tukipylväs? 

Sillä kirkko tarvitsee kipeästi uutta malmia. Siitä 
Jyngfarnais on kirjeenvaihdossa myös espanjalaisen 
ystävänsä kardinaali Jimenezin kanssa. On parempi, 
että haureellinen papisto pitää käräjät omassa keskuu- 
dessaan, kuin että tuomio tulee ulkoa päin. 

Se on jo tulossa . . . luopiomunkki Martti Luther, 
Saksassa, edustaa palvelijainsäädyn syntistä kapinaa 
valtiastaan, kirkkoa vastaan. 

Priori ei toivota hänelle menestystä, sillä itse hän on 
uskollinen pyhälle emäkirkolleen . . . mutta tämän 
saanut ajan aiheuttama pelkkä levottomuuskin on 
vaara, sillä kuninkaat ja herttuat — ja aatelisto myös, 
jos sille myönnetään lupa — kätkeytyvät uuden us- 
kon suojaan ja tavoittelevat ahnain sormin kirkon ti- 
luksia ja rikkauksia. 

Niin, niin, Herra on säilyttävä totiset palvelijansa. 

Jörgen juoksee pitkin, kevyin jaloin ylös kapeita 
tikkaita, jotka johtavat kyyhkyslakkaan. Hän tuijot- 
taa sinne kauan eräästä luukusta. Hän on pitkän 
ajan pitänyt silmällä erästä naaraskyyhkystä, joka 
käyttäytyy kovin haureellisesti. Se tepsuttaa ja kujer- 
taa ja nyppii höyheniään, ja koiraat ahdistavat sitä. 
Se ei ole nuhteettomasti ja kunniallisesti parittunut 



minkään tietyn koiraan kanssa niinkuin toiset, ja juuri 
se seikka ihmetyttää Jörgeniä. Tuntuu siltä, kuin tuo 
naaras yksinään levittäisi uskottomuutta kaikkien koi- 
rasten keskuuteen. Juuri nyt se keimailee vimma- 
tusti; näyttää siltä, kuin se kujertaisi jok’ikisellä höy- 
henellään. Se pullistuu ja lepsutta» ja paneutuu maata 
erään koiraan juostessa sitä kohden. 

Jörgenillä on rukousnauhansa kädessään. Hän on 
tullut rukoilemaan kyyhkysien puolesta, jotka ovat 
pyhimmät kaikista taivaan linnuista. Mutta vasta nyt 
hänelle vaikenee, että ne myös ovat haureellisimmat. 
Tämä havainto häiritsee hänen rukouksiaan, se täyt- 
tää hänet epäoikeudenmukaisella harmilla, sillä hänen 
tietääkseen ei ennen häntä vielä kukaan ole rukoillul 
kyyhkysten pelastuksen puolesta. 

Hän rukoilee ylimääräisen rukouksen tuon valkoi- 
sen, tuon häpeämättömän kyyhkysen puolesta, sillä 
sehän se on eniten rukousten tarpeessa, ja sitten hän 
laskeutuu alas pihaan. 

Sisällä koulusalissa tuntuvat koulupojat tappelevan. 
Jörgen miettii, mennäkö sisään kehoitlamaan heitä 
olemaan hiljaa, sillä nyt on munkkien nukkumisaika. 
Multa aurinko kulkee kuin kylvömies yli vuonon, 
kylväen kimmeltäviä timantteja sen aaltoileviin sy- 
vyyksiin, ja kirkon vihreä katto vangitsee hänen kat- 
seensa, sillä niin heleä vihreä on kaunis näky; tuntuu 
melkein siltä, kuin luo katto suorastaan höyryäisi vih- 
reyttä kirkkaassa päivänpaisteessa. 

Lehdet riippuvat oksista, aivan kuin olisivat lepak- 
koja, jotka nukkuvat riippuen; niin hervottomiksi on 
lämpö ne tehnyt. Kanat makaavat, pölyyn raaputta- 
missaan syvissä kuopissa, ja pienet kukkopojat kie- 
kuvat kimeästi suoraan ylös ilmaan; niiden kalloissa 
äänissä on vielä jäljellä hiven untuvapoikasten piipi- 



lysia. Ne koettavat kosiskella vanhoja kanaemoja, 
mutta nämä kotkottavat harmissaan: kot, kot, oletko 
hullu, poika! Mutta eräässä vanhahkossa kanassa 
syttyy halu, ja se paneutuu kukkopojan eteen, joka käy 
yrittämään parhaan taitonsa mukaan. Mutta ilmei- 
sesti se ei vielä pysty moiseen puuhaan, ja iso kana 
menee motkottaen matkoihinsa. 

Jörgen seisoo siinä rukousnauhoineen, kun veli 
Vilhjalmur laskee takaa päin kätensä hänen olkapääl- 
leen. 

— Mitä ajattelet niin hartaasti, poikani? 

Jörgen katsoo kanoja ja vastaa vakavasti, häilyen 
epäilyksen ja uskon välimailla: 

— Te olette kertonut minulle Assisin Franciscuk- 
sesta, siitä hurskaasta pyhimyksestä, joka saarnasi lin- 
nuille . . . Mutta ajatteliko meidän Herramme ja Vapah- 
tajamme myös kanoja kuollessaan ristillä syntiemme 
takia? Vai ovatko kanat niin tyhmiä ja syntisiä, et- 
teivät mitään pelastusta tarvitse? 

Veli Vilhjalmur vilkaisee pihassa tepastelevia kuk- 
kopoikia ja vanhoja kanoja ja larkkaa sivulta oppi- 
lastaan nähdäkseen, onko tällä salavihkaa mielessään 
jokin julkeus; onhan Jörgen pian aikamies Mutta 
pojan ilme ei kuvasta muuta kuin hurskasta totisuutta, 
ja tunteehan veli Vilhjalmur sitä paitsi hyvin hänen 
inhonsa kaikkeen kevytmieliseen puheeseen. 

Ja niin veli Vilhjalmur vastaa: 

— Poikani, mikään luotu olento ei ole niin vähä- 
pätöinen, ettei se olisi rukouksen arvoinen ja pidä 
mielessäsi, että ihmiset tietävät tekevänsä syntiä, mutta 
kanat eivät tiedä. 

Samassa Jörgen osoittaa kirkon vihreää kattoa: 

Katsokaa, hän huutaa, se musta lintu, joka tuli 
etelästä päin eilen, on taaskin luolia! 



Veli Vilhjalmur on pitkänäkoinen, eikä hän kuiten- 
kaan voi erottaa mitään lintua, mutta pojan silmistä 
hän huomaa tämän näkevän. Jörgen näkee mustan 
linnun siinä, missä ei mitään lintua ole. 

Veli Vilhjalmur sanoo: 

— Tulin tapaamaan sinua, sillä nyt minulla on ai- 
kaa lävistää korvasi sitä korvarengasta varten, jonka 
olet takonut itsellesi koristuspajassa . . . 

Mahtaa olla mahtava herra tulossa ratsain Vitskölin 
luostariin! Valtavat toitotukset tiedoittavat hänen tu- 
lonsa. Pihamaa muuttuu sotaisen näköiseksi, kun sen 
täyttävät keihäsmiehet, välkkyvät partuskat ja ratsu- 
väenpäälliköt, joiden etunenässä on upeapukuinen 
urho. 

Tulija on itse valtaneuvos Peder Lykke, Varbergin 
maaherra, joka omistaa tusinan verran isoja karta- 
noita. Viimeksi hän on ostanut Nörlundin, joka si- 
jaitsee Himmcrsysselissä. 

Hän on saapunut tiedoittamaan, että Iver Lykke, 
Jörgenin isä, on hiljan kaatunut Brännkyrkan veri- 
sessä taistelussa kuninkaan piirittäessä Tukholmaa. 
Hän on luvannut kuolevalle sukulaiselleen ryhtyä tä- 
män ainoan pojan holhoojaksi. Ja nyt, kun Ruotsin 
kanssa on solmittu aselepo, hän on saapunut katso- 
maan nuorta orpoa ja kuulemaan, kuinka hän on 
edistynyt. 

Jörgen Lykken todistus on pelkkää ylistysvirttä. 

Eniten kiitetään hänen hurskauttaan ja ylitse kai- 
ken hänen ymmärrystään, hänen nopeaa käsitysky- 
kyään ja kekseliäisyyttään, hänen synnynnäistä ante- 
liaisuuttaan. Hänen taitonsa ovat mitä suurimman 
lahjakkuuden ilmaus. Hän pystyy erottamaan oikeat 
melallit epäaidoista, jalot kivet vääristä. Hän hoitaa 



kukkastarhan värikasvit ja älyää, mitkä värit sopivat 
yhteen. Lisäksi hän piirtää pyhäinjäännöslippaiden 
mallit, ja hänen tehtäväkseen on uskottu kalkkimaa- 
lausten kasvojen maalaaminen, sillä sellaisessa hän 
on mestari. Hän puhuu latinaa yhtä hyvin kuin tans- 
kaa, ja ranskaa hän puhuu vielä paremmin. Hän on 
oikea ihme pitämään oppineita puheita vierailla kie- 
lillä . . . 

Ja sitten kutsutaan Jörgen Lykke sisään. Priori 
ohjaa hänet kädestä pitäen hänen sukulaisensa ja 
mahtavan holhoojansa eteen. 

He mittaavat katseillaan toinen toistaan. 

Valtaneuvos on rotevakasvuinen, pitkäjalkainen 
mies, jonka katseessa on jotakin punnitsevaa, aivan 
kuin hän aina laskelmoisi itsekseen. Jörgen Lykke 
näkee edessään titaanin, joka suuresti muistuttaa hä- 
nen isäänsä, sillä kaikki Lykket tulevat saman näköi- 
siksi päästyään keski-ikään. Valtaneuvos ei ole yksin- 
omaan ihraa; myös hänen luunsa ja päänsä ja käsi- 
vartensa ja reitensä näyttävät siltä, kuin ne olisivat 
halkeamaisillaan alati kasvavasta hyvinvoinnista. 
Mutta ennen kaikkea Jörgenin katse havaitsee valta- 
neuvoksen olemuksen ylhäisyyden, vaikka hänen ruu- 
miinsa paino paneekin penkin notkumaan. Polvet 
harottavat levällään, sillä reidet riistävät tilan toinen 
toiseltaan. Valtava vasen käsivarsi tekee kulman 
ulospäin, ja sormuksia hohtava käsi lepää reidellä 
sormet hajallaan. Myös toinen käsivarsi tekee kul- 
man; näyttää siltä, kuin Peder Lykkestä versoisi syrjä- 
vesoja. 

Jörgenin valtaa ihailu. Hän ei tiedä, mikä sen lä- 
hinnä aiheuttaa, mutta hän ihailee viitan kallisar- 
voista, flanderilaista verkaa, jossa on helakanpunai- 
nen vuori ja kärpännahkakaulus, raskasta kultakel- 



jua, jossa on monta taidokkaasti tehtyä rengasta ja 
josta riippuu kalkkunanmunan kokoinen kultakoristus, 
ja raudoitettuja suippokenkiä, jotka muistuttavat gon- 
doleja. 

— Isäsi on kuollut, Peder Lykke sanoo. 

Poika liittää kätensä yhteen, taivuttaa päänsä ja 
seisoo masentuneen näköisenä. 

— Suokoon Jumala hänen sielulleen ilon taivaassa, 
hän sanoo. 

Mitään surua ei näy, multa hän on saanut hyvän 
kasvatuksen ja tietää, minkä näköinen on sopivinta 
olla, kun saa kuulla isänsä kuolleen. 

Peder Lykke katselee häntä; nuori junkkeri seisoo 
etukumarassa, mutta pää pystyssä. Painuneiden sil- 
mäluomien yläpuolella kaartuvat kapeat, mustat kul- 
makarvat. Ohuet huulet ovat puristuneet tiukasti 
yhteen. 

Hieno ja jalosyntyinen, ei juuri maidosta ja huna- 
jasta tehty, valtaneuvos ajattelee, ja hän tuntee, että 
pojassa on luonnetta, vaikk ei suinkaan sellaista luon- 
netta, josta kuka tahansa voisi ottaa selon . . . Sano- 
matta jääköön, onko se altis hyvälle vai pahalle, koska 
se voi kääntyä mille taholle tahansa, riippuen siitä, 
mitä kohtaloita poika tulee kokemaan. 

— Isävainajasi on valinnut minut holhoojaksesi. 

Poika kumartaa laskeutuen lattialle toisen polvensa 

varaan. 

— Ei nimeni turhan takia ole Lykke, hän sanoo, 
samalla kun hän laas heti nousee ja suuntaa katseensa 
sukulaiseensa. 

— Hyvin vastattu — priori on ylpeä kasvatuksensa 
tuloksista. 

Voiionmivnc ncrnHnn oven sormuksia välkkyvällä 



goljatinkämmenellään, ja Jörgen menee tottelevaisesti 
ulos. 

— Mihin pojalla on halua? 

— Hengelliselle alalle, priori vastaa epäröimättä, ja 
samaa vastausta kuvastavat kaikkien veljien huulet. 

— Hän tulee päättämään päivänsä piispana, jos Ju- 
mala suo hänelle elinikää ja terveyttä, priori lisää. 

— Sukulaiseni Iver Lykke on kuollut, valtaneuvos 
sanoo viileällä äänellä, ja hänen perintölinnansa Biör- 
negärd on jo takavarikoitu veloista. Hänen leskelleen 
Gjörvelille ei jää mitään, ja vielä vähemmän jää hänen 
pojalleen. 

Seuraa äänettömyys, lempeä äänettömyys. 

Valtaneuvos tietää, että vaikka Biörnegärd onkin 
vanha talo, sillä kuitenkin on laajat tilukset ja hyvät 
maat, joiden ainoa perijä on Jörgen. Ja hän on täy- 
sin selvillä siitä, että kirkko jo on ojentanut pitkän 
saalistuskäsivartensa Farsötä kohden. Mitä ihanin 
luostari voitaisiin pystyttää vanhan kirkon viereen ja 
kaunis omenapuu tarha istuttaa järven ympärille. Jo 
nyt omistaa katolinen kirkko kolmannen osan valta- 
kunnan kaikesta maasta, ja ellei tälle toiminnalle 
panna sulkua tavalla tai toisella, niin se päivä on koit- 
tava, jolloin ainoakaan tanskalainen mies ei omista 
valtakunnan maata ja jolloin Tanskan osana on olla 
Kooman vasallivaltio. 

Myös priori ajattelee Biörnegärdia, jonka hänen nyt 
täytyy nähdä häipyvän haaveistaan. Hänhän oli toi- 
vonut voivansa vetää sen luostarin liuostaan, niinkuin 
hänen edeltäjänsä oli hankkinut luostarille Fovlumin 
kirkon luona olevan kauniin Favourskoggärdin. Van- 
hemmat kuolivat, ja jäi perillinen, samanlainen kuin 
nyt Jörgen, mutta hän ei saanut koskaan kartanoaan 
omakseen . . . Hän oli Kaartein sukua, ja ne ovat ri- 



larillisempaa väkeä kuin heidän käräjäkiistoistaan 
voisi päätellä. Nyt tuon talon nimi on Fovlumskloster, 
ja siihen kuuluu laajoja metsiä, joissa on tammenter- 
hoja monille tuhansille sioille, jota paitsi siellä on 
paja, kalalammikoita, mylly ja puutarhasaarella ome- 
natarha. 

Niin olisi myös Biörnegärdin voinut käydä. 

Priori huokaisee ja antaa tuon haaveen häipyä. Hän 
miettii, mahtaako rikas Peder Lykke suoda holhokilleen 
jotakin. Multa tuo uhkuva suu, tuo kallisarvoinen 
puku osoittaa, että valtaneuvos kokoaa itse, mutta ei 
hävitä kokoamaansa. Niinpä priori tekee välttämättö- 
myydestä hyveen. Tosin kaiken takana on se, että 
hän on kiintynyt Jörgeniin ja että luostarilla on aihetta 
odottaa saavansa hänestä kunniaa. 

Hänen ristityissä käsissään pyörivät peukalot ym- 
päri, ympäri, aivan kuin keriten kokoon lankaa peni- 
kulmakaupalla. 

— Luostari on kodittomien koti, hän sanoo sävyi- 
sästi. Jörgen toivoo saavansa antautua hengelliseen 
elämään. Teidän luvallanne, herra valtaneuvos, hän 
jää tänne. 

— Silloin Lykken nimi sammuu, tuo valtava mies 
vastaa, ja vaakunamme saa seurata minua hautaan; 
minulla ei ole poikaa, kuten tiedätte. Sukujuuremme 
ulottuvat aina kuningas Valdemar ensimmäiseen asti; 
yli kolmensadan vuoden ajan se on ollut valtakunnan 
ytimenä. Oluf Lykke oli mukana morsiussaattueessa, 
joka nouti kuningatar Dagmarin Böömistä, Johan 
Lykke oli Etelä-Jyllannin herttuan Erikin puhemie- 
lienä, Peder Lykke painoi sinettinsä kuningas Valde- 
mar Atterdagin Lundin tuomiokirkolle antamaan luo- 
vutuskirjaan. lver Lykke oli kuningatar Margrethen 
ensimmäinen neuvonantaja ja Peder Lykke Riben piis- 



pa ja Lundin arkkipiispa. Hän oli myös Tanskan lä- 
hettiläänä Konstanzin kirkolliskokouksessa, jolloin ke- 
rettiläinen Johannes Hus poltettiin . . . Paha olisi, jos 
sellainen suku kuolisi luostarikuoleman . . . 

Valtaneuvos kumartaa priorille syvään. Peder Lykke 
on tottunut hovitapoihin ja kohteliaisuuteen, ja laskien 
goljatinkätensä levälleen rintaansa vasten hän sanoo 
juhlallisesti: 

— Jos hänestä tulee kirkon poika, hän varmasti ko- 
hoaa kaikkeen siihen kunniaan, jota hänen nimensä tai 
kenen muun nimi tahansa voi edellyttää, siitä ei ku- 
kaan voi olla vakuuttuneempi kuin minä. Mutta siinä 
tapauksessa hän ei saa mitään henkiperillisiä . . . eikä 
kirkko enää milloinkaan mitään Lykkejä. Mutta jos 
hänestä tulee minun poikani ja perilliseni, niin 
silloin . . . 

Hän vaikenee . . . priori kumartuu eteenpäin. 

— - Tarkoitatteko . . . tarkoitatteko täydellä todella 
että tahdotte ottaa hänet . . . omaksi pojaksenne? 

— Tarkoitan. 

Kaikki saapuvilla olevat veljet hervahtavat taakse- 
päin seinäpenkeillä ja haukkovat henkeään. Veli 
Vilhjalmur hieroo levottomana käsiään. Huokaisten 
hän iloitsee Jörgenin puolesta tämän näin päästessä 
nauttimaan maailman ihanuuksista. Mutta samalla 
hän, veli Vilhjalmur, menettää lemmikkinsä. Ja hä- 
net valtaa huoli. Kuka nyt pitää aisoissa pedon, joka 
jo on niin onnellisesti saatu taltutettua? 

Sillä välin Jörgen kutsutaan sisään. 

Priori asettaa hänet polviensa väliin ja laskee kä- 
tensä hänen olkapäilleen. 

— Jörgen, korkea sukulaisesi ja holhoojasi ai- 
koo tehdä sinusta poikansa ja perillisensä. Mitä sanot 
siitä? 



Pojan valtaa hämmennys, lamani tava tuska. Hiilien 
katseensa kiertää kysyvänä toisesta toiseen. 

— Isä, hän sanoo ahdistuneesi ja katsoo Jyngfar- 
naisiin. 

— Häntä sinun on sanottava isäksesi, priori virkkaa 
osoittaen Peder Lykkeä. Voitko niin tehdä? 

He katsovat toinen toiseensa, nuo molemmat Hei- 
dän välillään ei ole muuta kuin jotakin outoa ja vie- 
rasta huokuva jäinen tunne. Poika vaistoaa, ettei lar- 
jous pohjaudu mihinkään isällisyyteen, ja hänen jär- 
kensä alkaa työskennellä. Sen Peder Lykke huomaa. 
Valtaneuvos on perin kylmä ja viisas, ja pojan ominai- 
suuksista hänessä on omansa herättämään iloa vain 
sama viileys ja viisaus, sillä juuri sen turvin Lykkein 
nimi on nouseva korkeimpaan kunniaansa. 

— Sinä olet sukumme viimeinen miehispuolella, hän 
sanoo. Ne, jotka ovat jäljellä, eivät kelpaa. Mutta mi- 
nusta tuntuu, että sinä . kelpaat. Odotan uusien, yl- 
väiden vesojen versovan sinusta kalliiseen sukupuu- 
humme. 

Valtaneuvos on noussut ja seisoo tiukassa ratsastus- 
puvussaan rintahaarniskoineen ja polvikilpineen. Hä- 
nen kallisarvoinen viittansa viistää maata, hänen toi- 
nen kätensä lepää miekankahvalla, toinen penkin käsi- 
nojalla. Puoleksi ummistuneiden silmäluomiensa alta 
hän tähyää solakkaa ja pitkäjäsenistä junkkeria. 

— Tehkäämme sopimus, hän sanoo omituisen tun- 
teettomasti. Sinä saat perintöoikeuden Fannerupiin, 
Demstrupiin, Klärbygärdiin, Hverringeen, Barsebäckiin 
ja Nörlundiin. Tämän maksat lupaamalla kunnian 
miehen sanalla — ja sinä olet jo tarpeeksi vanha käy- 
däksesi miehestä, jonka sanaan voi luottaa — että elä- 
mässäsi ja teoissasi, sodassa ja rauhassa, itsesi puo- 
lesta, kuninkaasi ja maasi puolesta, vilpittömästi, jalo- 



syntyisesti ja rohkeasti pidät vaakunakilpesi lalirallo- 
liiana ja jätät sen puhtaana pojillesi ja poikiesi po- 
jille. Suostutko tähän sopimukseen? 

Jörgen Lykkestä tuntuu, kuin kymmenen, kaksi- 
kymmentä vuotta vaipuisi maan uumeniin. Hänen lap- 
suutensa lukitaan lippaaseen, ja hän tuntee itsensä 
isoksi ja vanhaksi. 

— Suostun, hän sanoo, sillä hiosta helakanpunai- 
sesta litaunisla huokuu hänlä kohden jotakin lumoa- 
van suuria, johon kcntir. liittyy myös sukulaisvercn 
I untua Multa hän vitkastelee, sillä häntä kauhistut- 
taa nimittää tuota suurenmoisia miestä isäkseen. Multa 
sitten hän kokoaa kaiken tahdonvoimansa ja tekee pää- 
töksensä. Hän laskeutuu polvilleen Peder Lykken eteen 
ja taivuttaa päänsä. 

— Isä! Jos tahdotte siunata iniinil : polkunanne, niin 
lähdön kunnioittaa teitä isänäni. 

Tämä vaikuttaa taaskin melkeinpä liian täysikasvui- 
selta. Valtaneuvos hätkähtää . Junkkerissa ovat hieno 
käytös ja pitkä, solakka vartalo Langein suvun perin- 
töä, ja juuri se tietysti synnytti hänessä mielijohteen 
laskeutua polvilleen! Tätä Langein soreutta Lykket ny- 
kyisin tarvitsevat. Lykkein suvussa vartalot ovat kehit- 
tyneet niin vallaviksi ja raskas tehoisiksi, eitä tuutun 
nivan sillä, kuin suvun elinkelpoisuus olisi ehtymässä. 
Multa tämä nuorukainen on solakka ja notkea, hän 
on sellainen kuin Lykket olivat sukunsa alkuaikoina 
kolmesataa vuolla sitten. Kenties hän voi pelastaa su- 
vun tuleviksi kolmeksisadaksi vuodeksi. 

Se varhaiskypsä taitavuus, jota poika on osoittanut 
siioriutuessaan niin varmasti odottamattomasta ja har- 
vinaisesta tilanteesta, on Peder Lykkelle ilmestys ja ilo. 
Ei epäilystäkään, hän on valinnut oikean. 

Jo$ veljet ovat odottaneet uutta piispaa, kenties paa- 



vinalkua tästä selkeästä päästä, niin hän puolestaan 
odottaa uutta valtaneuvosta ja kokonaista uutta lois- 
tavien nimien sarjaa Lvkkein historiaan. 

Siunaten hän laskee kätensä polvistuneen poikansa 
päälaelle. 

On sovittu, että Jörgen jää vielä kahdeksi vuodeksi 
luostariin ja että valtaneuvos lähettää hänelle miek- 
knilunopctta jän, jonka on opetettava hänelle miekkai- 
lua ja kaikenlaisia muita maallisia urheilutaitoja, en- 
nen kuin hänet lähetetään Prngin yliopistoon. Witten- 
bergiin lai Leipzigiin häntä totisesti ei lähetetä, ne kun 
oval muni Ilmeet täydellisiksi kerettiläispesiksi. 

Pitkälle yöhön valtaneuvos istuu kapitulisalissa 
priorin ja veljien seurassa. He peittoavat Martti Luthe- 
ria, tuota perkeleen valittua välikappaletta, joka nyt al- 
kaa saastuttaa myös Pohjoismaita luopumuksensa ru- 
tolla. Peder Lykke tuijottaa lattiaan ja arvelee, että 
Hänen Kirkkautensa Leo kymmenes on hyvin huonosti 
valittuna ajankohtana lähettänyt maahan aneita kau- 
pitelevan Arcimbalduksensa, sillä mokomaa kaupan- 
tekoa yhteinen kansa nauraa kuin ainakin markkina- 
ilveilvä, ja on vaarallista, jos rahvas nauraa sitä, mitä 
sen tulisi kunnioittaa ja pitää arvossa. Kun kamasaksa 
Tetzel kerskailee sillä, että hän on pelastanut anekau- 
pallaan useampia sieluja kuin Pietari evankeliumillaan 
ja että hän on myynyt ennakkoanteeksiantoja mennei- 
syydessä tehdyistä ja tulevaisuudessa tehtävistä kadu- 
tuista ja katumatta olevista synneistä”, niin silloinhan 
jok’ikisellä anekirjan omistajalla on lupa luopua vaik- 
kapa itse emäkirkosta. 

Tähän Jvngfarnais ei vastaa mitään, sillä juuri tästä 
hän on kirjeenvaihdossa Toledon arkkipiispan Jim6- 
nezin kanssa. Eikä ole sekääp Rooman Pyhän Pietarin 



istuimen arvon mukaista, että paavi Leo harjoittaa vir- 
kojen myyntiä innokkaammin kuin saksalaisen keret- 
tiläisen suun tukkimista. Mutta sitä, mitä kirkkoveljet 
salavihkaa uskovat toinen toiselleen, he eivät suinkaan 
ilmaise maailmalle. Kirkon rikkaudessa piilee vaara. 
Kirkon omistuksessa ovat laajat alueet valtakunnan 
maasta, ja niitä on liiankin monta, jotka synninpäästö- 
kirja toisessa kädessään tavoittelevat toisella kirkon 
aarteita. 

Peder Lykke on jälleen ottanut puheeksi kuningas 
Christiernin, jota hän vihaa. Ja hänen kerällään ku- 
ningasta vihaa Tanskan aateliston valtaosa. 

— Me sidoimme hänet kuninkaanvakuuluksella, 
jonka veroisella ei aikaisemmin ole ketään muuta si- 
dottu, ja hän sitoutui allekirjoituksellaan olemaan enää 
koskaan myymättä aateliskirjoja halpasäätyisille sekä 
luopumaan niistä hankkeista, jotka tarkoittavat maan 
tekemistä perintövaltakunnaksi. 

Katkeroituneena valtaneuvos läimäyttää reittään val- 
tavalla kädellään. 

— Mutta hän ei pidä mitään lupaamastaan, eikä 
sellainen ole koskaan aikaisemmin kuulunut kunnon 
miesten tapoihin! 

Vanha veli Henrik, jota väliin vähän lapsettaa, ar- 
velee kaiken olevan kuningatar Sigbritin syytä. Sano- 
taanhan hänen osaavan valmistaa salajuoinia, jotka 
turmelevat kuninkaan arvostelukyvyn. 

— Hän on pystyvä nainen, vaikkei olekaan kunin- 
gatar, sanoo valtaneuvos, joka haluaa olla oikeuden- 
mukainen. Sigbrit-rouva on apuna valtakunnanhovi- 
mestarille, sillä hän osaa pitää puhtaina kuninkaan 
kaupungin kadut, jotka ennen olivat täynnä sontaa ja 
muuta saastaa aina ovenkahvoja myöten. Mutta totta 
on, että hänen neuvonsa tulevat tuottamaan turmion 



kuninkaalle, sillä onhan perää vanhassa sananlaskussa : 
„Kovat herrat hallitsevat harvoin kauan.” Kuningas 
sotii Ruotsissa, niin että veri roiskuu ylös maasta, joka 
on juonut sitä enemmän kuin jaksaa omanaan pitää. 
Hänellä on unioninhimo neliskulmaisessa päässään, ja 
niin kauan kun tämä pää on kiinni hänen hartiois- 
saan, aatelisto ei saa rauhassa hoitaa tiluksiaan. 

— Hänen Armonsa on erottanut piispa Jens Reide- 
lläkin, ja Ruotsissa Sten Slure on erolhmul piispa 
Trollen, priori sanoo. Totisesti tämä aika koettelee 
myös kirkkoa. 

— Ja kuningas Chrisliern suosii Wittenbergin ke- 
rettiläistä ! 

— Niin suosii, valtaneuvos sanoo inhoten, sillä l*e- 
der Lykke on hyvä katolilainen. Mutta hän käy tyy- 
tymättömäksi, kun Jyngfarnais johdattaa puheen 
erääseen uuteen Dyvekeen. 

— Älkäämme kiinnittäkö huomiota kuninkaallisiin 
rakastajattariin, arvattavasti ne ovat tarpeen. Onhan 
niitä myös kirkon piispallisilla ruhlinashuoneilla epä- 
lukuiset määrät! Muuten tämä kerettiläinen sekasorto 
tuskin olisi mennyt kansaan niinkuin se nyt on men- 
nyt. 

Jyngfarnais luo sävoäsli katseensa permantoon. Hän 
tietää, että hän itse ja Vitskölin veljet elävät puhtaasti 
ja että jos kaikki olisivat heidän kaltaisiaan, niin ai- 
noan oikean uskon kannattajat voisivat ukkossään la- 
voin puhdistaa ilman, ja salama löisi maahan ja murs- 
kaisi lutherilaisuuden. Mutta hän tietää, kelä valta- 
neuvos tarkoittaa: Niels Styggeä, Börglumin piispaa, 
jolla on koko talonsa täynnä irstaita naisia ja joka 
vuodekumppaniksecn mieluimmin valitsee jonkun 
kaikkein pahimmista, sellaisen, jolla ei ole hävyn tvn- 



kääkään ruumiissaan! Ellei piispojen ja prelaatticn 
elämä olisi sellaisia kuin se on, niin . . . 

Peder Lykke istuu käsi leuan alla. Hän on vaipu- 
nut syviin mietteisiin. 

— Me elämme kummallista aikaa, hän sanoo. 
Maata voisi verrata puuhun, johon liian nopeasti on 
kasvanut liian monia uutta oksaa ... Ei ole vielä 
kauan siitä, kun saimme tuliaseet ja painetut postilla- 
kirjat. KrislolTer Kolumbus löysi aivan uuden maail- 
man . 

— Niinkuin tämän meidän Himmersysselimme Fred- 
bergit löysivät kymmenen vuotta aikaisemmin, vanha 
Henrik sanoo. Kuulin itse heidän puhuvan löytämästään 
uudesta maasta, ja Kristoffer Kolumbus oli eräässä 
heidän laivastaan. Mutta Fredbergit ovat jo monen 
sukupolven ajan olleet maailman höpsähtäneintä vä- 
keä, ja meistä heidän puheensa tuntui pelkältä kers- 
kailulta ja hulluttelulta. Heillä ei totisesti ole tur- 
han takia rynnäkkötikkaiden kuvaa vaakunassaan, 
sillä he harjoittavat merirosvousta kaikkialla, missä 
se suinkin käy päinsä. 

Valtaneuvos odottaa kärsivällisesti, kunnes vanha 
munkki on lopettanut, ja sitten hän nyökkää myöntä- 
västi. — Niin, niin, paljon uutta on tullut tänä aikana. 
Kompassi, joka myös on hiljallain keksitty, on mul- 
listanut merenkulun kautta koko maailman — ja 
turkkilaiset ovat ottaneet Konstantinopolin, ja etelä 
komeilee suurilla taiteilijoilla, ja äskettäin näin, hän 
kertoo, litteän, pyöreän levyn, joka ei ollut kämmentä 
isompi ja joka oli tarkoitettu kannettavaksi nutun si- 
säpuolella. Sen omistaja sanoi, että se oli kello, ja 
se näytti päivän tuntien lisäksi myös yön tunnit osoit- 
timilla, jotka kiersivät tuota levyä. Tuo mies tuli 
Saksasta, ja hän kertoi eräästä hengenmiehestä, joka 



saarnaa, että aurinko ja tähdet liikkuvat ja että myös 
maa liikkuu. Kopernikukseksi hän nimitti tuota 
miestä. Kummallinen aika — tuskinpa tällaista on 
ennen koettu. 

— Kaikki tyynni on perkeleen juonia täällä maan 
päällä, jotta ihmiset unohtaisivat uskon, vanha Hen- 
rik sanoo. 

Peder Lykke huokaisee — eikä hän huokaise vain 
hiljaa itsekseen. 

— Kunpa olisivatkin asiat niin hyvällä tolalla, että 
he sen hetkeksi unohtaisivat — hän tekee hurskaasti 
ristinmerkin — sillä minusta tuntuu, kuin usko iskisi 
hengiltä enemmän ihmisiä kuin ruuti ja sytyttäisi 
enemmän polttorovioita, kuin mihin koko maailman 
metsät riittävät. 

Valtaneuvos nukkuu pari tuntia, saa suupalan var- 
haisaamiaisekseen ja on sitten valmis lähtemään. 
Mutta hän haluaa kuitenkin uhrata puolituntisen saa- 
dakseen nähdä Vitskölin kirkon, joka on Pohjoismai- 
den kaunein ja runsaimmin koristeltu rakennusluo- 
ina, siellä on ornamentteja ja pyhäinjäännöslippaita 
kahdellatoista alttarilla. Sen kallisarvoisimpia aar- 
teita ovat kultakupolilipas, jossa on Johannes Kas- 
tajan pää, ja eräs nuoren Rafaelin maalaama madon- 
nankuva, jonka kardinaali Jimenez on lahjoittanut 
Vitskölin kuululle kirkolle. 

Peder Lykke, tuo valtava titaani, seisoo keskellä 
kirkkoa ja tuntee vihdoinkin olevansa pieni. Jyng- 
farnaisin suureksi iloksi valtaneuvos on lopultakin 
voitettu, ja priori kertoo niistä sadoista vuosista, jotka 
ovat kuluneet Vitskölin kirkon rakentamiseksi Roo- 
man pyöreän Mariankirkon kaltaiseksi. Valdemar 
ensimmäinen perusti sen kiitokseksi siitä, että hän 



pelastui 'Roskilden suuresta verilöylystä, ja se oli aina 
kuninkaan silmäleränä. Siinä ovat käyneet kuningas 
Christoffer, kuningatar Margrethe ja kuningas Erik 
— ja Christoffer toinen määräsi itse sen rajapyykkien 
paikat. 

Peder Lykke ymmärtää antaa täyden arvon kaste- 
maljalle, jona on iso, ihanin veistoksin koristettu mai - 
morikivi, hohtavan valkoinen ja kirkas. Hän kääntää 
isoa ruhoaan ja näkee, kuinka aamuaurinko sytyttää 
maalattuihin ikkunaruutuihin tulenliekkien hohteen. 
Hän näkee mahtavat pilarit, kapiteelien kivifiligra- 
nit ja kauniit urut, joiden koskettimilla veli Henrikin 
sormet leikkivät niin hartaasti! Hän huohottaa — ja 
täällä totisesti on lilaa huohotukselle! Todella ju- 
malallinen ihmiskäsien luomus on tämä kirkko, ja 
sitäkö kohtaisi se vääryys, että kerettiläiset saisivat 
sen huostaansa veisatakseen siellä epäjumalansa kun- 
niaksi? Ei ikinä! 

Priori ja Peder Lykke nyökkäävät yksimielisesti 
tämän vahvistukseksi. 

Jörgen aikoo juuri osoittaa heille sitä mustaa lin- 
tua, joka tuli etelästä päin, mutta jokin pidättää häntä 
ajoissa. Hän pitää sitä kuitenkin salavihkaa silmällä. 
Se istuu nokkimassa erään tuolin selkänojaa, ja se 
ihme tapahtuu että Peder Lykke laskee ohitse men- 
nessään ison kätensä suoraan linnun päälle, ja kui- 
tenkin se istuu yhä alallaan . . . Silloin Jörgen älyää, 
että on asioita, joista tulee vaieta ja joiden suhteen 
on tarkattava, mitä ne ehkä tietävät tulevaisuudesta. 

Onko kirkossa ehkä tapahtuva jotakin? 

Hevosten kaviot polkevat ja kopisuttavat pihaa, 
limassa hulmuaa juhlallisesti, kun keihäsmiesten 
höyhentöyhdöt liehuvat kypärien ja sukkanauhojen 
ruusukkeet pursuvan avarien polvihousujen ympä- 



rillä. Keihäät ja piikit seisovat pystyssä kuin metsä 
lääniherran näyttäytyessä. Nuori aatelinen aseen- 
kantaja pitää hevosta valmiina, ja istuessaan valta- 
van papurikkotammansa selässä Peder Lykke muis- 
tuttaa normannipäällikköä. 

Jyngfarnais ottaa lopulliset jäähyväiset luostarin 
edustalla. 

Valtaneuvos on vieras seudulla, mutta hän on hil- 
jan ostanut Nörlundin, ja hänen valpas katseensa 
tarkkaa kaikkea. 

Aurinko lyö tulikuteila veden siniseen loimeen, 
Pohjois-Jyllannin leveän Lim-vuonon ulappa väikkyy 
ja säteilee, Livo vihertää, Puuron muurit hohtavat 
valkoisina keskellä maisemaa. 

— Onko tuossa saaressa kirkko? 

Priori varjostaa kädellään silmiään kaikkea tuota 
häikäisevän valkoista kohden. — Se on Dotterhuus, 
hän sanoo, Kaarloin luostari. 

— Mitä väkeä ne ovat? 

— Ne olivat suuri suku täällä Himmersysselissä, ja 
heitä oli tapana nimittää »ruhtinaallisiksi Kaarleiksi”, 
koska heidän kantaisänsä oli englantilainen prinssi. 
Hän valloitti väkirvnnäköllä ja poltti Elkierin, joka 
sijaitsi siihen aikaan vedessä. Hän lienee rakennut- 
tanut Fovlumin kirkon, ja hänen väitetään olevan 
haudattuna kirkkomaan koilliskulmaan. 

Priori on mielissään saadessaan puhua, koska hä- 
nen suuri vieraansa on seuranpidon arvoinen, ja hän 
osoittaa noita valkoisia muureja. 

— Fuurön luostarin he ovat rakennuttaneet suvun 
tyttäriä varten, koska ainoaakaan Kaarlentytärtä ci 
naiteta. Se nimittäin ei ole suvun kunnian mukais- 
ta: Kaarlentyttären voi naida vain se, joka on ku- 
ninkaallista syntyperää. Onhan tosin niitäkin, jotka 



arvelevat perintöasiain olevan vaikuttimena. Kaar- 
lenpoikien tulee saada pitää paloittelemattomina 
huostassaan isot kartanonsa, joita ovat Skalshuus, El- 
kier, Engelsborg, Rikkersborg. Niin, Rikkersborghan 
paloi hiljan. Kaikki Kaarlein talot palavat, se on 
suvun fylgia, väitetään, ja sitä sanotaan „kaarlentu- 
leksi”. 

Valtaneuvos kuuntelee vain puolittain. Hänen 
ajatuksiaan askarruttaa tuolla kaukana oleva Dotter- 
huusin ylväs, valkoinen luostari. 

— Puhdas elämä naimattomana on hurskasta, sa- 
novat kirkkoisät, häii nyökkää, multa ei ole tanskalai- 
sen tavan mukaisia kieltää ty näriltään avioliitto. 

Priori jättää sanomatta, että se kohtalo on tullut 
monen aatelisneidon osaksi — talo myönnytyksenä 
luostarille ja varsinainen maatila pojalle. 

Valtaneuvos vainuaa omavaltaisuutta äsken kuule- 
massaan, ja se kiihdyttää häntä. Kuka on antanut 
noille Kaarleille luvan ja oikeuden täten toimia oman 
mielensä mukaan? 

— Kukaan ei ole antanut heille sitä oikeutta, he 
ottavat sen, priori sanoo tyynesti, ja hän selittää, että 
suku omistaa tuon saaren, jonne sen tyttölapset vie- 
dään jo kaksivuotiaina. Väitetään sen olevan uiva pa- 
ratiisi, ja varsinkin ylistetään sen eteläisintä puolta, 
sillä vuono halkaisee saaren kolmeen osaan. Kaarlen- 
pojat, jotka sotivat kaikissa maissa ja aina Englannin 
puolella Ranskaa vastaan, tuovat mukanaan Dotter- 
liuusiin kaiken uusimman ja kauneimman, minkä he 
maailmalta löytävät. 

— Heidän naapuruudessaan on rauhallista asua, 
priori lopettaa. Vain harvoin kukaan joutuu käräjä- 
kiistaan heidän kanssaan. Mutta he ovat ylpeitä, ja 



sotilasveri luudan suonissaan hohtaa yhtä punaisena 
kuin tukka heidän päässään ja se tuli, joka tuhoaa 
heidän kartanoltaan. 

Priorin tekisi mieli lisätä: — Tyttäret kuuluvat ole- 
van yhtä punaisia kuin pojatkin, ja osaavat tehdä tai- 
koja, kuten yleensä kaikki Kaarlet. Mutta hän ei sano 
sitä, sillä hän, vanha Jyngfarnais, on viisas mies. Hän 
aikoo pysyä täällä Himmersysselissä eikä halua jou- 
tua riitaan sen monien sotaisten sukujen kanssa. 

Valtaneuvos vilkaisee ympärilleen. 

— Keitä muita täällä asuu? 

— Täällä asuu useita Munkien ja useita Hvidien 
suvun jäseniä, samoin Juuleja ja Stenaltin Biörnejä. 
Ja täällä asuvat knaapit. 

Priori sanoo sen, aivan kuin hän tarkoittaisi: 
»Täällä asuu rauhattomuus”, ja hän alentaa ääntään 
selittäessään: — Ne ovat väkeä, joiden tieltä on pa- 
rasta väistyä. Heissä on llovmandinpoikien verta, ja 
lie tarttuvat riemuiten aseisiin ja taistelevat halusta. 
Eivätkä he odota, että saisivat taistella kotona, vaan 
he ratsastavat ulos ja iskevät hengiltä tai ottavat itse 
vastaan kuoliniskun. Heistä on yhdentekevää, kuka 
isketään hengiltä — kunhan vain joku surmataan. 

Priori on tehnyt velvollisuutensa ja varoittanut tätä 
uutta miestä, mutta silti hän surkutellen lisää, että 
eipä ole Iiimmerland läheskään yhtä lainkuuliainen 
ja kurissa pidetty oleskelupaikka kuin saaret, joissa 
aatelisto ja kuningas huolehtivat oikeudesta ja järjes- 
tyksestä. Ilimmersyssel on vielä kesytöntä seutua, 
jossa laki on voimassa vain niin kauan, kun aurinko 
paistaa. Täällä järjestetään väijytyksiä vaivaisen 
aurtuan 1 takia sekä katkotaan käsiä ja päitä, jos joku 

l *'Aurtua (örtug) oli 1500-luvulla käytännössä ollut pieni 
raha. — Suom. 



on mielestään kärsinyt vääryyttä. Väliin tapellaan 
jopa kirkossakin. 

Valtaneuvos kysyy, miltä kohden on helpointa päästä 
vuonon poikki. Priori vastaa, että helpoin pääsy on 
Hvalpsundin luona, ja sieltä on vain runsaan tunnin 
ratsastusmatka östergärdiin, jossa asuu Tyge Krabbe. 

— Tyge Krabbe? 

Priori katsoo valtaneuvos la silmiin. Jäähyväishet- 
kellä Peder Lykken katse muuttuu avomieliseksi, ja 
Jyngfarnais ymmärtää. 

— Tuleeko muita? 

— Knud Gyldenstiern Örumista, joka on kunin- 
kaan vihamies, piispa Stygge Börglumista, Biörn An- 
dersinpoika Stenaltista, Iianyngh Bunderupista, 
Tornekrands Ryöstä, Niels Hög Eskieristä. 

Valtavana ryhdistäytyy Peder Lykke satulassaan 
ja täyttää keuhkonsa ilmalla aina raskaita hartioitaan 
myöten. Sitten hän tarttuu ohjaksiin ja nyökkää hy- 
västiksi. 

— Pitäisi toki aateliston ja papiston yhdessä pys- 
tyä sitomaan verisen hirmuvaltiaan raajat ja hankki- 
maan rauha kansalle ja uskolle. Jos hän haluaa luoda 
pohjoismaisen unionin, niin hän saa verta nenä- 
liinaansa. 

Pois mennä jytistää uljas lääniherransaattue. Pöly- 
pilvet kohoavat ilmaan ja jäävät leijailemaan pitkäksi 
aikaa; näyttää siltä, kuin ne olisivat niin pahoin pe- 
lästyneet, etteivät enää rohkene painua takaisin maan 
kamaralle. 

Priori rukoilee kirkossa kaikkien veljien ja koulu- 
poikien kanssa, että kuningas oppisi sen, mikä on 
ainoa tarpeellinen — että hän oppisi puolustamaan 
Jumalan sanaa, joka on hänen sydämensä lippaan 
kallein aarre. 



VAUHKO NUORUUS 


Jörgen Lykken on vallannut palava rakkaus Vits- 
köliä kohtaan, nyt kun hän tietää joutuvansa sieltä 
pois. Tuskissaan ja nyyhkyttäen hän heittäytyy pol- 
villeen Jyngfarnaisin eteen ja tunnustaa katuvansa 
luopumustaan. Vain kirkkoon kohdistuu hänen in- 
tonsa; maailman ihanuudessa häntä ei viehätä mi- 
kään, ei niin mikään. 

Alakuloisena priori katselee alas nuoren oppilaansa 
puoleen. Läpikuultavan puhtaat, aina pään takasei- 
nää myöten, ovat hänen kyynelkimmelteiset, ylöspäin 
tähyävät silmänsä. Ah, kunpa maailma ymmärtäisi 
luota niin siveää sydäntä, luola niin palavaa ja via- 
tonta uskoa! Hetken priori on kahden vaiheilla, ja 
häntä hipaisee ajatus, että hänen lemmikkinsä ehkä 
voitaisiin lähettää Thomas Torquemndan Espanjaan, 
inkvisition kotimaahan. 

Mutta Jyngfarnais ei tahdo yllyttää petokseen. 

Sopimuksesi ei voi periminä, hän sanoo, sillä 
olet antanut sanasi kunnian miehenä. 



Eräänä päivänä saapuu muukalainen miekkailun- 
opellaja Le Roche, jolla on mukanaan Peder Lykkeltä 
saadut kirjaimelliset ohjeet. Vuorokauden tunnit on 
tarkoin jaettu kaikenlaisten ruumiinharjoitusten kes- 
ken. Jörgenillä ei enää ole aikaa lukea Baldassare 
Castiglionen kuvauksia Ranskan hovista ja oppia hä- 
neltä mhtinnanpojille ja korkeille prelaateille soveltu- 
vaa hienostunutta käytöstä. Hänellä ei enää ole ai- 
kaa lutkia Iloinnet Testard’in iloista ja hienoa minia- 
lyyrilaidetta, ja vielä vähemmän häneltä riittää aikaa 
munkkivel jien ja koulupoikien hahmottelemiseen ke- 
vyin ja vallattomin kynänpiirroin, mikä aina ennen 
on ollut hänen mielityötään. Ja mikä pahinta, hänen 
aikansa ei enää riitä katumusharjoituksiin, moni- 
tuntisiin rukouksiin Johannes Kastajan alttarin 
edessä. 

Le Roche on pieni, hienojäseninen ja teräksinen 
mies, puolittain puolalainen, puolittain ranskalainen. 
Hänen silmänsä ovat eloisat ja liekehtivät, ja hänen 
huulilleen väipähtää julma ja julkea hymy, kun hän 
lapaa oppilaansa tutkimassa Castiglionen kirjaa hy- 
vistä lavoista tai yllättää hänet piirtämässä hienolle 
liinapaperille epäkunnioittavaa irvikuvaa Le Rochesta 
itsestään, joka Iässä kuvassa esiintyy kulkusin koris- 
tettuna narrina! 

Miekkailunopetta ja nimittää kaikkia taideteoksia 
Jy perien kieleksi'’ ja väittää, ettei jalosukuisen mie- 
hen sovi puuhailla sellaisten parissa. Oppi ei ole mi- 
tään muuta kuin painoa ja ajanhukkaa. Syödä hyvin, 
nukkua hyvin, olla hauskan näköinen ja tapella lu- 
jasti, siinä ylimyksen elämänpäämäärä, eikä hänen 
pidä jäämän kenestäkään jälkeen ainoassakaan ritari- 
leikissä, jousikisassa tai kilpajuomingissa. 

Jörgen vihaa miekkailunopettajaansa. 



Mutta hänellä ei ole paljoakaan aikaa vihansa hau- 
tomiseen. Yön hiljaisina hetkinä hän rukoilee kir- 
kossa, kuljeskellen rauhattomana parvella ja holvi- 
käytävissä käyden marttyyrintaisteluaan antamansa 
sanan takia. 

Minkä tähden hänen täytyy tuhlata aikaansa miek- 
kailemiseen, uimiseen ja juoksemiseen, kun munkki 
veljet jok’ikinen päivä puhuvat kerettiläisyyden suu 
resta ja kauheasta levenemisestä Saksassa? Sinne hä- 
nen mielensä palaa! Hän tahtoo päästä taistelemaan 
sanan- ja ajatuksenasein oikean uskon puolesta! 

Mitä hän miekalla tekee, kun hänellä kerran ei 
ole siihen halua? 

Joka päivä hän näkee etelästä tulleen vieraan lin- 
nun. Se istuu kauniin luostarinkirkon korkean holvin 
alla ja naputtaa terävällä nokallaan pyhimystenkuvia 
ja Marian-kruunuja! Hän tietää nyt, ettei se ole mi- 
kään linlu, vaan ainoastaan enne siitä, että keretti- 
läisopin tulo saattaisi rappiolle ja turmelisi pohjolan 
kauneimman kirkon. 

Ja häneltäkö evättäisiin oikeus tämän kirkon puo- 
lesta taistelemiseen? 

Vaikeroiden hän huutaa julki hätänsä Vilhjalmurin 
kammiossa, ja ystävällinen veli vaientaa hänet ja sa- 
noo: 

— Rakas poika, rakas pikku poika, tiedäthän, ettet 
saa noin kiihtyä! Rauhoitu! Hänen Pyhyytensä lä- 
hettää kyllä Roomasta nuhteensa tuolle kerettiläiselle, 
ja jos Jumala suo, niin hänen kapinallinen sydämensä 
sulaa. Ja sinä vartut mieheksi ja istut valtakunnan 
neuvosmiesten pöydässä! Oletko ajatellut, kuinka suu- 
ren vallan tulet saamaan pitääksesi kirkkomme kaval- 
tajat kurissa? Vanha keisari Maximilian on hil- 
jan kuollut, nuori Kaarle viides on tullut keisariksi, 



ja hänen kerrotaan päättäneen suurella ankaruudella 
ja valtakuntansa kaikella mahdilla ja voimalla lyödä 
murskaksi harhaoppiset! Jumala on ottanut hänet 
välikappaleekseen, luota siihen! 

Mutta tämä suo Jörgenin ajatuksille rauhan vain 
muutamiksi lyhyiksi tuokioiksi. Näyissään hän haa- 
veilee kohtaavansa Martti Lutherin, linkoavansa heh- 
kuvan uskonsa koko armoitetun voiman tuota luo- 
piota vastaan, valloittavansa väkirynnäköllä hänen 
kapinallisuutensa linnoituksen ja palauttavansa hänet 
katuvaisena syntisenä takaisin Pietarin pyhän istui- 
men juureen! Tai hän näkee vaihtuvissa näyissään, 
kuinka kerelliläisruhtinaat vangitsevat hänet itsensä, 
kuinka he tuomitsevat hänet kuolemaan polttoroviolla 
ja kuinkii hän tuskissaan autuaasti ojentaa käsivar- 
tensa taivaan Vapahlajapoikaa kohden, ääneensä kii I - 
läen häntä armosta saada kuolla siten. 

Näin hän yön hiljaisuudessa viruu polvillaan Jo- 
hannes Kastajan alttarin edessä, ja hänen uskonsa 
into huumaa hänet hurmostilaan. Pyhimyksen kallis 
pää lepää kultaisen pyliäinjäännöslippaan kätkössä. 
Jörgen koskettaa käsillään luola kultalipasla, joka 
väikkyy niin hiljaa alttarivalon hohteessa, ja hän 
tuntee pyhäinjäännöksen huokuvan jotakin, mikä 
vahvistaa häntä ja lääkitsee hänen sielunsa voimia. 

Hän antaa katseensa kiertää kirkon hämäriä sop- 
pia, joissa kahdentoista alttarin kynttilät palavat ja 
joista erottuu hiljaisten askelten kopinaa jonkun 
munkkiveljen tehdessä ääneti kierrostaan. Pyhä, hil- 
jainen henki valvoo vaiti Jumalan huoneessa kuin 
korkeuksista alas laskeutunut elollinen olento! 

Ja sadannen kerran Jörgeniä inhottaa ajatus, että 
hän on myynyt itsensä antamaan siementä uusille 
sukupolville, myynyt henkensä ja puhtaan ruumiinsa 



lihan himolle. Sellaisia ei mikään pyhimys olisi kos- 
kaan tehnyt! Eikö ilse kirkkoisä Hieronymus ollut 
tuominnut avioliittoa likaiseksi kiimaksi! 

Ken tietää, kuinka sellainen tapahtuu — mutta niin 
vain tapahtuu, että miekkamestari Le Roche keksii 
oppilaansa inhon kaikkea loukkaavaa puhetta koh- 
taan! Ja jos hänellä on ollut vastahakoinen oppilas 
ennen, niin nyt hän saa tarkoin varoa itseään kiusoi- 
tcllessaan Jörgeniä puhumalla hänelle suloisista öistä, 
kauniista vaimosta, jola sopii syleillä niin, että sekä 
tämä että vuodekomero kilvan voihkivat — ja jalka- 
vaimosta, sillä mikä onkaan hekumallisempaa, junk- 
keri Jörgen, kuin veren kilparatsaslus kahden naisen 
välissä! 

Jörgen miekkailee kuin espanjalainen, sillä hän 
tahtoo tehdä jollekulle pahaa! 

Le Roche tietää, mikä työ hänellä on vastuullaan: 
hänen on kasvatettava Peder Lykken poika ja peril- 
linen aalelismieheksi. Se merkitsee, että Jörgenin on 
oltava miekkailutaidossaan liukas kuin ankerias, että 
hänen on osattava uida kuin vesirotta, juosta kuin 
ajokoira, ratsastaa, niin että hän halkaisee ilman kuin 
salama taivaan! Hänen on oltava voimakas kuin yksi- 
sarvinen ja notkea kuin miekan terä. Hänen on oltava 
vartalonsa ja jäsentensä puolesta taitavampi kuin 
päänsä puolesta, sillä hänen päänsä kyllä huolehtii 
itse itsestään, sikäli kuin hänellä päätä on. 

— En avant — puolustautukaa, junkkeri — jos ma- 
kaatte neidon, niin joudutte oikeuteen! Tuomari kut- 
suu kahdeksan lautamiestä — ja he vääntelevät ja 
kääntelevät asiaa — he kuulustelevat teitä — kuinka 
se tapahtui — päivällä vai yöllä — onko sitä pidettävä 
impeyden ryöstönä vai varkautena — tai ehkä pää- 



sette irti koko jullista, jos voitte näyttää toteen, että 
saitte neidon impeyden vapaaehtoisena lahjana . 

Jörgen Lykke haavoittuu käsivarteen. Hän on ollut 
varomaton, koska hän vähitellen alkoi nähdä vastus- 
tajansa veripunaisen usvan lävitse. 

Mestari Le Roche lähtee tutkimusretkelle Himmer- 
sysseliin, ja oppilaan on seurattava häntä. Jörgenin 
tulee saada kuulla knaappien kuolemanhalveksun- 
nasta, ja hän saakin siitä kuulla. Mutta hän halvek- 
suu sellaista. Hänen mielestään ei ole järjen kipi- 
nääkään ihmisessä, joka on saanut elämänsä lahjaksi 
ja kuitenkin heittää sen turhan lakia ikkunasta pel- 
lolle. Ja hän halveksuu myös Hanynglieja, jotka ovat 
yli sadan vuoden ajan riidelleet Kockholmista ja 
Bunderupista. Hänestä elämä voidaan käyttää parem- 
paankin. 



RUHTINAALLISET KAARLE T 


Niukkasanaisena ja vastahakoisena Jörgen ratsas- 
taa miekkailunopetta jansa rinnalla kohti Österbölleä. 
Mestari Le Roche on ylen onnellinen: hänet on kut- 
suttu itse Kngelsborgiin näyttämään oppilaansa rniek- 
kailutaitoa, ja se jos mikään on suuri kunnia ker- 
rotaanhan Kaarteista, että he ottelevat liekehtivin säi- 
lin kuin itse arkkienkelit. 

Lokakuun runsashohtoislen lehtien lomitse Jörgen 
näkee yhä uusia kyliä, ja tiheissä metsissä vilahtelee 
sikoja ja lehmiä ja pajupillejä soittelevia paimenia. 
Se tekee hänet sovinnollisemmaksi tätä ratsasmal- 
kaa kohtaan, sillä syksy on kaunis katseltava. 

Engelsborgin muurit torneineen ylenevät vihreiden 
ja punaisten lehtien lomitse. Muurien harjaa kiertää 
vartiomiesten katettu sola, ja niiden juurella on syvä 
vallihauta, jota reunustavat hakatut harmaakivijärkä- 
leet. Tornin seinä kohoaa kohtisuoraan vedestä. 

Le Roche puhaltaa, ja nostosilta laskeutuu. Heitä 
odotetaan ja heidät on nähty. Portin yläpuolella 
Jörgen näkee laskuristikon terävät ja uhkaavat rauta- 
piikit ja taas niiden yläpuolella luukut, joista voidaan 



heittää kiehuvaa vettä tai pikeä. Sitä sisäänkäytävää 
ci mahda olla helppo vallata. Yhdessä he ratsastavat 
pitkän ja ahtaan porttikäytävän lävitse ja sitten yli 
toisen sillan, joka johtaa uudelle, avoimelle portille, 
ja tämänkin portin yläpuolella on laskuristikko kalt- 
tausvesiluukkuineen. 

Niin he saapuvat linnan sisäpihaan — ja Jörgenin 
silmien eteen avautuu lumoavan kaunis näky. Kor- 
kealta lomin kulmauksesta valuu ripsuista uudinla 
muistuttava värikäs viiniköynnös kohti ovea, jolta 
pihan kiveykselle laskeutuvat leveät kiviportaat. Näky 
on niin valloittava, että Jörgenin rinta paisuu, ja hä- 
net valtaa outo halu puhjeta itkuun. 

Portaiden ylimmällä askelmalla seisoo Engels- 
borgin herra Richard Kaarlenpoika ja pilkin portaita 
hänen molemmille puolilleen ovat asettuneet ikänsä ja 
pituutensa mukaiseen järjestykseen nuoret Kaarlc- 
junkkerit. Kaikilla heillä on huulillaan se ihmeelli- 
nen hymy, joka kuvastaa mielevää, jalosyntyistä sy- 
däntä, ja kaikilla heillä on päänsä ympärillä paksun, 
punaisen tukan sädekehä. 

Jörgenin tullessa näkyviin kaikki kiiltävät säilät 
kohoavat kohtisuoraan ilmaan liekehtiväksi tervein- 
liaistoivotukseksi. 

Tämä näky on niin viehättävä, ellei Jörgen muista 
nostaa omaa säiläänsä vaslalervehdvkseen, ennenkuin 
Le Roche huomauttaa hänelle siitä kuiskaten. Por- 
taiden juurella seisovat molemmat nuorimmat pojat, 
joilla on ikää vasta kymmenisen vuotta, ja toiset sei- 
sovat heistä ylöspäin ikäjärjestyksessä, kaikki hohta- 
van vaaleahipiäisinä ja punaisen hiusseppeleen kruu- 
naamina. 

Portaiden edustalle on levitetty taivaansininen 
vaate, johon on kudottu Kaarlein vaakuna: kruunu- 



päinen aarnikotka, sen alapuolella on kaksi ristik- 
käin olevaa valtaushakaa. 

Jörgen huomaa sieraimiensa värisevän, sillä tämä 
on ruhtinaiden ruhtinaalle suoma tervehdys, ja hän 
tuntee auvoisen riemun aallon tulvahtavan läpi si- 
simpänsä. Hetken hän iloitsee myös siitä, että hän 
on käyttänyt hovijunkkarin pukua aina siitä pitäen, 
jolloin hänen osakseen tuli maailmallinen elämä. 

Kuinka mielellään hän pyytäisikään heitä kaikkia 
seisomaan aloillaan hetken, niin että hän ennättäisi 
piirtää heistä pyhäinjäännöslippaan luonnoksen : 
oven hän sommittelisi kullasta, viiniköynnösmaton 
hopeasta ja talon herra ja junkkerit saisivat olla en- 
keleitä ja arkkienkeleitä! 

Ei, sotilas hän ei ole eikä sotilaaksi koskaan tule. 

Kuinka sorjia he ovat — sekä isä että pojat — ja 
kuinka hyvämuotoisia! Hänen katseensa nauttii 
heistä kaikista, kun hän laskeutuu satulastaan por- 
taille; vartalo, jäsenet, pää, yhtä sopusuhtaista kaikki 
tyynni . . . 

Yläkerran salissa kaikki on pantu kuntoon miek- 
kailua varten. 

Engelsborgin herra miekkailee itse Le Rochin 
kanssa, sillä hän haluaa tietää, olisiko tältä opittavissa 
uusia temppuja. 

Niin, he miekkailevat! He väistelevät toisiaan kuin 
leikkivät kalat, tuijottaen sokaistuneina toinen toi- 
sensa kättä ja miekkaa. Ja syöksyissään he hymyi- 
levät. 

Jörgen ei ole voinut edes unissaan aavistaa, että 
liikkuva ihmisruumis voisi olla niin kaunis, vaikut- 
taa yhtä kauniilta kuin gigan 1 soitto, sillä hänestä 


1 Giga oli viulun edeltäjä. — Suom. 



luutuu, kuin tämä perhe huokuisi musiikkia, tämä 
punainen suku, jota hän ei ole milloinkaan aikaisem- 
min tavannut, mutta josta hän on kuullut niin paljon. 

Hänelle on kuin ilmestys, että aseidenkin käyttöön 
voi liittyä kauneutta . . . Elämänsä varrelta hän muis- 
taa vain raskaita munkkiveljiä ja kömpelöitä koulu- 
poikia ja heidän parissaan hän on oppinut vähäksy- 
mään aseita ja pitämään sanaa ajatuksen parhaim- 
pana tukena ja tulkkina. 

Vielä vähemmän hän on tutustunut nauruun — 
hän muistaa vain veljien mörinän ja koulupoikien 
karkean hoilotuksen, jota hän on halveksinut ja johon 
hän ci milloinkaan ole ottanut osaa . . . Mutta täällä, 
täällä osataan nauraa, ja tämä nauru on lumoavaa 
kuin laululintujen liverrys — se on ihmeen iloista ja 
harmitonta nuorten ihmisten naurua. Jörgenille 
avautuu uusi maailma. Vai uneksiiko hän? Onko 
hän kuninkaanlinnassa jossakin muussa maassa? 
Onko maailmallisuus tällaista? 

Lumoutuneena hän katselee, kuinka he miekkai- 
levat, nämä sorjat, punatukkaiset nuoret mestarit. 
Kaikkine aisteineen hän hengittää tätä liikunnan ja 
viivojen kauneutta, tätä kauneuden kilpajuoksua, 
tätä notkean voiman ottelua — katso käsivartta, katso 
kättä, joka heilahtaa ranne koukistuneena — oh, sitä 
kaarta! — nyt kohoaa olkapää, nyt taipuu polvi, nyt 
pyöristyy poski uuden hyökkäyksen hymyyn, ja pos- 
ken ja leuan syvät kuopat valavat väriä hymyn läm- 
pöön — nyt loistavat kullanruskeat silmät. 

Engelsborgissa on koolla junkkereita myös Skals- 
huusista, Hazelista ja Elkieristä. He parveilevat nuo- 
ren vieraansa ympärillä ihaillen hänen miekkaansa, 
joka on isältä saatu ensimmäinen lahja. Ja he osaa- 
vat sanoa paljon hymyileviä ja mairittelevia sanoja 



hänestä itsestään, hänen isästään, hänen nopeista ja 
sattuvista vastaiskuistaan. Ile nauravat hänen jal- 
kojaan, jotka ovat liian pitkät, ja tuovat mittapuun 
ja kiistelevät siitä, pitäisikö niitä käydä lyhentämään 
ylä- vai alapäästä. 

Hänen täytyy miekkailla heidän kaikkien kanssa, 
kaikki he tahtovat koetella voimiaan häntä vastaan. 
Ensimmäisen kerran Jörgen on ylpeä miekkamesta- 
rillaan saamastaan opista. Hän ottclec yhtä jousta- 
van varmasti kuin hekin, eikä hänen ole vaikea mu- 
kautua heidän ystävälliseen sävyynsä. Hänen imar- 
lelunsa on hienoa ja valikoitua, sillä sanojen käyt- 
telyyn hän on perehtynyt. 

Ile kertovat hänelle olevansa kotosalla siksi — ja 
se seikka naurattaa heitä kaikkia — , ellei missään 
ole sotaa. Ei niin missään. Englannin Henrik kah- 
deksas, jonka palveluksessa heidän muuten on lapa- 
naan sotia, on masennuksissaan siitä, ellä kardinaali 
Wolsey liavillelee paavinistuinta ja on siis rauhaa- 
suosiva joka taholle. Ranskan nuori ja mainio kunin- 
gas Frans on vielä mykkä kuin kala pelkästä petty- 
myksestä, koska häntä ei valittu keisariksi. Ja Kaarle 
viidennellä on riittämiin miettimistä hänen koettaes- 
saan tajuta, ettei hänen valtakunnassaan aurinko 
milloinkaan laske. Hän on vain kahdenkymmenen 
vuoden vanha ja pitää hyvästä ruoasta, mutta vatsan 
ilot eivät ole taltuttaneet hänen mieltään. Hänen 
isänsä oli Filip Kaunis, mutta sille seikalle hänen 
narrinsa virnistelee avoimesti. Hänen äitinsä oli Jo- 
hanna Mieletön, mutta Kaarle itse on kaikkea muuta 
kuin mieletön; hän on myrkky pesäke, joka tahtoo 
nyhtää hiuksia kaljupäiseltä. Ja kun mukana ovat 
Englannin Henrik, Ranskan Frans ja Saksan Kaarle, 
niin silloinpa ei tulekaan kysymykseen mikään nun- 



nan giga, vaan sotalorvi, joka lähimmän puolen vuosi- 
sadan ajan pitää huolen maailman musiikista. Mutia 
vuosi 1520 on merkkivuosi. Pohjoismaissakin on 
pian rauha, sillä Tukholma on hiljan antautunut, ja 
kuningas Ghristiern on luvannut täydellisen anteek- 
siannon. Unioni on melkein varma, ja siitä tulee vaali- 
unioni. 

Kevyin ja iloisin mielin he juovat tinapikareista 
jäähyväismaljat ja toivovat taas pian tapaavansa. 
Tinaiset viinikannut ovat sorjat ja solakat, aivan kuin 
itse junkkerit olisivat olleet malleina niitä valettaessa, 
ja onnesta huumautuneena Jörgen lähtee ratsasta- 
maan kotia kohden läpi lokakuun yön. 

Ilma on kolakka, ja sekä hän, että hänen miekkai- 
lunopettajansa ovat ääneti. Sillä hän on tehnyt Le 
Rochille tiettäväksi, että jos hän haluaa olla vaiti, niin 
silloin hän haluaa olla vaiti kuin hauta. Sanat ovat 
välineitä, joita käytetään jonkin päämäärän saavutta- 
miseksi, ja sitä tarkoitusta varten niille on annettu 
valta ihmisten suussa. Mutta kenenkään ei tule leik- 
kiä aseillaan, niin että ne kenties ovat tylsät silloin, 
kun niiden pitäisi olla tavallista terävämmät. 

Yön hiljaisuudessa hänen mieleensä palautuu 
kaikki se, mitä Kaarle-junkkerit olivat niin hauskasti 
viserrellen kertoneet ja mille hän itse oli nauranut. 
Mutta yksin jäätyään hän ei naura enää. 

Kuningas Cristierniä juhlitaan Ruotsissa! 

Unioni on toteutettu! 

Ghristiern toinen siis on mahtava kuningas. Hän on 
sukua keisari Kaarlelle, kuningatar Marialle, Unkarin 
kuninkaalle Ludvigille, kuningatar Eleonoralle, Portu- 
galin suurelle pippurikuninkaalle Emanuelille, vieläpä 
Englannissakin hoville, sillä kuningatar Katariina on 
kuningatar Elisabethin serkku. 



Ja kuningas Christiern on kirkon vihollinen! 

Hän on enemmänkin! Hän on kyllin tyhmänrohkea 
pyrkiäkseen pohjolan kirkon päämieheksi! 

Hän tahtoo karkottaa Hänen Pyhyytensä Rooman 
paavin hänen jumalalliselta valtaistuimeltaan! 

Saatana hän on, saatana itse! 

Antikristus! 

Jörgenin sydäntä alkaa äkkiä ahdistaa. Jos Jvng- 
larnais tietää tämän, niin hän suree ja murehtii! 

Ja se musta lintu naputtaa kirkossa! 

Jörgen painaa kannuksensa ratsun kylkiin, ja eläin 
kiitää eteenpäin pilkin polkua. Yksi ainoa tuskallinen 
ajatus pitää vallassaan Jörgen Lykkeä: hänen Juma- 
lansa, hänen kirkkonsa ja Jyngfarnais ovat vaarassa! 

Saapuessaan ratsastaen luostariin ja pysähtyessään 
sen eteen hänestä tuntuu, kuin hänen niin kevyesti 
hartioilleen lieiltämänsä maailmallisuuden viitta pu- 
toaisi vielä kevyemmin maahan hänen yllään ja kuin 
hänen oikea henkinen minänsä taas palaisi takaisin 
kirkon äidinsydämen huomaan. 

Aivan oikein, uutiset tiedetään jo luostarissa! Ja 
pian he tietävät sen kaikkein kauheimmankin; siitä 
käy kertomassa Slenallin herra Bittrn Andersinpoika. 
Huhuissa on perää: kuningas lupasi kaikille täydelli- 
sen anteeksiannon ja järjesti sen jälkeen verilöylyn, 
jonka uhreiksi nuo pahaa aavistamattomat joutuivat. 
Mitään kauheampaa ei ikinä ole kuultu: kaksi piispaa 
ja monta aatelista armotta ja laittomasti teloitettu! 

Kaksi piispaa! Priori on kalpea vihasta, sillä se on 
synti kirkkoa kohtaan! 

Silloin Biörn Andersinpoika tulistuu. Hän on aate- 
lismies, ja häntä kuohuttaa havainto, että priori ajal- 
lelee vain noita kahta piispaa ja sitä kohtaloa, joka 
voi odottaa muita heidän jälkeensä, multa ei välitä 



luinkaan siitä, että joukko aatelisia viruu ruumiina, 
päätä vailla, ja että sama kohtalo on odottamassa 
myös jalosukuisia Tanskan miehiä! Maata tulee hal- 
litsemaan tyrannikuningas, jonka kättä ohjaa Sigbrit 
ja jolla on neuvostossaan halpasäätyistä väkeä. 

Katkerasti hän sanoo priorille ratsastaessaan taas 
tiellensä: 

— Tämä Tukholman verilöyly, jota ei koskaan 
voida unohtaa, lankeaa kuitenkin vain puoliksi kunin- 
kaan syyksi, sillä ellei Ruotsin piispa Trolle olisi yl- 
lyttänyt kcrelliläismurhiin, tätä verilöylyä luultavasti 
ei olisi koskaan tapahtunut. Kerettiläisveri vuoti Ruot- 
sin piispojen vaatimuksesta, ja piispat murhauttivat 
piispoja. Suku on suvun pahin vihollinen, muistakaa 
se! 

Biörn Andersinpoika on niin vimmoissaan, että hä- 
nen täytyy ratsastaa matkoihinsa täyttä laukkaa. 
Häntä suututtaa tällainen papisto, joka ajattelee yk- 
sinomaan itseään, ja tästä hetkestä lähtien hän on vil- 
pittömässä mielessään tietoinen siitä, että. hän on rik- 
konut välinsä liittolaisiinsa. Hhrisliern on hänelle vas- 
tenmielinen kuningas, mutta vielä vastenmielisen! pi 
hänelle on tämän setä, Holsteinin herttua Fredrik, jos 
tämä näet antaa Rooman sitoa kätensä. 

Mutta kohtapuoleen rauhallinen Biörn Andersinpoika 
ei enää liedä kumpi on pahempi, ja samoin on mo- 
nen muun laita. Sillä kuningas on nyt tulossa kotiin 
Tukholman veri juhlasta, ja myös Himmersyssetiiu 
saapuu huhuja tästä verisestä paluumatkasta. Hirsi- 
puut ja leilauspyörät reunustavat hullun kuninkaan 
voittokulkua — multa muuten tämän voittokulun laita 
on vähän niin ja näin, sillä Kustaa Vaasa on laalalai- 
sinccji hänen kintereillään vallaten häneltä Ruotsin 
lakaisin kaistale kaistaleelta. 



Ja Kustaa Vaasa on oivallinen kuninkaanalku, ku- 
ten väitetään. 

Alastomana vyötäisiään myöten Jörgen seisoo kam- 
mionsa ison krusifiksin edessä heiluttaen ruoskaansa 
pyhän vimman vallassa. Hän on kieltäytynyt miekkai- 
lemasta, kieltäytynyt kaikista ruumiinhar joi luksista. 
Monta päivää hän on virunut polvillaan ja rukoillut, 
paastonnut ja huutanut Ristiinnaulitun puoleen: 

— Minä tulen, minä tuleni 

Vain kirkon helmassa hän voi tulla halunsa ja pyr- 
kimyksensä mukaiseksi hyväksi ihmiseksi. Vain tais- 
tellen Roomassa olevan isänsä, Jumalan maanpäälli- 
sen käskynhaltijan puolesta hän voi elää. Vain har- 
taasti uskomalla Jumalaansa ja Isäänsä hän voi pitää 
kurissa sisimmässään vaanivan pedon. Eikö Tauler 
ole kirjoittanut: Vain se parannus on oikea, joka al- 
kaa rakkaudella Jumalaan! 

Hän heittää ruoskan luotaan ja huutaa: 

— Minä tulen! 

Hän rientää ulos mennäkseen Jyngfarnaisin luokse 
ja sanoakseen hänelle, että nyt hänen päätöksensä on 
peruuttamaton: hän vaatii saada luopua sukulaisensa 
kanssa tekemästään sopimuksesta. Peder Lykke pitä- 
köön yksinään maailman ja kaiken, mikä siihen kuu- 
luu — pitäköön vaikka ikiaikoihin asti! 

Rynnätessään kirkon ympäri hän on vähällä juosta 
nurin veli Vilhjalmurin, ja hänen täytyy suoda hyvälle 
veljelle nuorten käsivarsiensa tuki, kunnes tämä jäl- 
leen pääsee tasapainoon. Toisinaan veli Vilhjalmur 
kaataa itseensä vähän liian runsaasti Bordeaux’sta 
tuotua hienoa Clarefn viiniä, ja silloin hän mielellään 
puhuu paljon — puhuu mille ja kenelle vain sattuu. 

Puolipiirissä luostarinkirkon pääalttaria kaartavan 



pyörykön lakana kasvaa oratuomipensaita, ja niille 
veli Vilhjalmur nyt seisoo puhelemassa suopeaan ta- 
paansa: 

— Hyi sinua, oratuomipensas . . . no, ole nyt vaikka 
kirkollinen oratuomipensas, jos se nimitys miellyttää 
sinua enemmän... mutta älä viitsi riidellä! Äsken 
pistit minua, tahdot kai päästä mukaan sinäkin, niin, 
niin.. Kyllä te pääsette mukaan kaikki tyyni. Teistä 
tulee jok’ikisestä Vapahtajan orjantappurakruunu, 
kunhan aika koittaa . . . 

Veli Vilhjalmur horjahtaa ja ottaa kiinni Jörgenistä, 
jonka hän kumma kyllä tuntee, vaikka onkin pa- 
hasti päissään. Hän heiluttaa käsivarsiaan ilmassa ja 
vaihtaa tavan takaa jalkaa, sillä niin toinen kuin toi- 
nenkin jalka kieltäytyy kannattamasta häntä. 

Mutta hän puhuu oratuomipensaista. 

— Kaikki ne tahtovat päästä orjantappurakruu- 
nuun, hän sanoo lempeän soimaavasti, sillä hän on 
edelleenkin hyvällä tuulella. Niin, siihen ne kaikki 
tahtovat päästä, ja minähän tässä juuri lupaankin 
niille, että kyllä pääsevät, kunhan vain odottavat. 
Mutta kaikki yhtaikaa ne eivät voi siihen päästä, ja 
siksi ne harmissaan pistävät minua . . . niin että oikein 
veri vuotaa . . . Mutta vähät siitä, veli oka, pistä sinä 
vain. 

Vihdoin hyvällä veljellä on kädessään katkaistu 
oratuomenoksa, jonka piikit ovat tukevat ja käyrät 
kuin linnunnokat. Yhdessä okaista on verta. 

— Me annamme sen olla, hän puhelee, me annamme 
sen olla. Se kelpaa Vapahtajan siunatun otsan vereksi, 
ja niin pyhästä lippaasta tulee kaksin verroin arvokas. 

Heittäkää se pois, isä Vilhjalmur! Jörgen kuis- 
kaa. Hän on aina murheissaan, kun hyvä veli Vilhjal- 
mur on sattunut ottamaan liian pitkän ryypyn. Mutta 



samalla nuori junkkeri on lempeä ja tahtoisi innok- 
kaasti salata tämän vahingon toisilta. Hän koetlaa 
ottaa oratuomenoksan veli Vilhjalmurilta, multa tämä 
pitää siitä kiinni ja suojelee vapaalla kädellään sen 
okaita, aivan kuin varjellen kynttilänliekkiä tuulen- 
puuskalta. 

— Mitä le sillä teette, isä? Se vain pistää teitä! 

— Eikö or jantappuraseppel pistänyt kallista Va- 
pahtajaamme? Vilhjalmur lallaltaa. Okaiden luontoon 
kuuluu, että ne pistävät, hän lisää filosofisesti 
Multa tämä on tarkoiteltu lippaaseen. 

— Mihin lippaaseen, isä? 

— Siihen hopealippaaseen, joka on tilattu San Sis- 
loon, Piacenzan uuteen kirkkoon, veli Vilhjalmur kuis- 
kita salaperäisesti. .Ia kun Jörgen ei näytä tajuavan, 
hän lisää selittävästä 

— Siihen limani tikoristeiseen kupolilippaaseen, 
jola itsekin olit viimeistelemässä. Me lähetämme sen 
Trondhjemin Olaus Engelbrechlinpojan mukana Roo- 
maan. Sinne okani ovat lulleet Pyhästä maasta, jossa 
joku on sattunut ne löytämään., löytämään Vapah- 
tajan orjantappurakruunuun Ja niin on Piancenzalla 
kirkossaan ihmeilälekevä lipas, jonka veroisia maail- 
massa ei ole monta, ja me saamme kaksituhatta joaki- 
minlaaleria, ja myös Olaus saa osansa. 

Jörgen on mykistynyt. Hän kuulee, mutta ei tiedä, 
mitä hän kuulee. Hän vain tuijottaa oratuomenoksan 
ja taas veli Vilhjalmuria, joka nyt alkaa kävellä — 
toisin sanoen: hän lähtee horjahdellen luovimaan 
eteenpäin Jörgenin tukiessa häntä. Jörgen tukee häntä 
vanhasta tollumuksesta, sillä hän ei tahdo kenenkään 
näkevän veli Vilhjalmuria moisessa tilassa. Pieni hu- 
mala ei ole haitaksi kenellekään, sillä viini on luotu 
nautittavaksi, multa näyttää pahalta, jos joku vei- 



jislä ei pysy jaloillaan, jota paitsi priori käy silloin 
asiaan käsiksi kovin kourin. 

Veli Vilhjalmur on hyvin perillä malkansa mää- 
rästä; Jörgenin tarvitsee vain pitää häntä pystyssä. 
Yhdessä he tulevat kirkkoon pienestä kapeasta ovesta, 
joka on matala kuin sala luukku. Mutia heidän on- 
nistuu kömpiä siitä sisään, minkä jälkeen he alkavat 
kavuta pitkin ahtaita, syvällä paksun muurin uume- 
nissa kulkevia kivipor laita. Siellä läällä on ainoana 
valonlähteenä jokin lirkistysreikä, muuten on sysi- 
pimeää. Jörgen ei ole koskaan ennen nähnyt näitä 
portaita eikä tiedä, minne ne johtavat, ennen kuin he 
saapuvat matalalle ovelle, joka on ylilä ahdas kuin 
ensimmäinenkin. Se on lukossa, ja Jörgenin täytyy 
oi laa avain hyvän veljen kädestä ja avata. 

Oven takana on pieni valkoiseksi laastiltu ja milä- 
lön rislikkokammio, jonka korkealla olevaa omituista 
ikkunaa katonräystäs varjostaa pitkän silmäluomen 
kaltaisena. 

Mutta veli Vilhjalmur menee eteenpäin. Hän avaa 
erään rislikkoseinässä olevan neliön. Siinä on hä- 
märän kätkemä ovi ja kun he yhdessä tulevat seuraa- 
vaan huoneeseen, niin Jörgenille selviää, että se on 
sittenkin totta, se, mistä koulupojat ovat kuiskailleet, 
mutta milä kukaan kuitenkaan ei ole uskonut! 

Hän on salaisessa kapitulisalissa, jota reunustavat 
seiniin kiinnitetyt, käsinojin varustetut tuolit. Jokai- 
sen luolin edessä on kirjoituspulpetti, ja salin perällä 
oleva koroke, jolle johtavat portaat, muistuttaa altta- 
ria . Mutta veli Vilhjalmur jatkaa yhä hoippuvaa 
matkaansa, ja uudesta, alttarin takana olevasta ovesta 
he saapuvat toiseen yhtä avaraan huoneeseen, jossa 
on pehmustettuja penkkejä ja pieniä kirjoituspöytiä 
sekä iso astiakaappi monine viinipulloineen ja ihanine 



hopeapikareilleen. Jota paitsi huoneessa on vielä yksi 
hyvin kätketty ovi. 

Ja Jörgen oivaltaa veli Vilhjalmurin vihdoinkin saa- 
vuttaneen hoippuvan vaelluksensa päämäärän! 

Kirjoituspöydiltä, hyllyiltä, kaapeista, kaikkialta 
häntä vastaan kimmeltävät lukemattomat kalleudet. 
'Fämä iso huone on aarrekammio, joka on täpö täynnä 
valmiita ja puolivalmiita pyhäinjäännöslippaita, alt- 
lariastioita, korkeita, ihmeen hienotekoisia monstrans- 
seja, jotka ovat kultaa tai taottua hopeaa ja joita ko- 
ristavat kaiken väriset jalokivet, mosaiikki- ja norsun- 
luu-upotukset, helmiäiset, kultafiligranit, timantit . . . 
Jörgen tuntee niiden joukossa sellaisia, joita hän on 
itse ollut luonnostelemassa. Tänne ne siis tuodaan ja 
laas täältä viedään — minne? 

Täällä on kallisarvoisia raamattujen ja postiltojen 
sotkia ja heloja, koukkusauvojen kahvoja, kultaket- 
juja ja krusifikseja, kultaisia inadonnankuvia, koko 
naisia hopealta hohtavia ja värikäsasuisia juhla - 
kulkueita, joihin kuuluu kenties yli sata mitä sirointa 
miehen-, naisen- ja lapsenkuvaa ... ja niiden yläpuo- 
lella olevia hyllyjä kuormittavat valmiit mitrat, joista 
piispa jos toinenkin saa koristuksen pyhään päähänsä. 

Seinään kiinnitetyllä pöydällä Jörgen näkee sen ih- 
meen ihanan kultakupolilippaan, jonka rubiinit, luvul- 
taan kaksisataa, hän on itse upottanut paikoilleen. 
Täällä se on valmiina ottamaan vastaan pyhän ja kal- 
liin sisällyksensä, Kristuksen orjantappurakruunun 
okaat. 

Veli Vilhjalmurilla on ne kädessään: ne ovat ora- 
tuornenoksan okaita. 

Jörgen Lykke tuntee, että jokin elollinen on saanut 
surmansa hänen sisimmässään. Se on sammunut 
äänettä, kyyneleellä, taistelutta kuin sikiö äidin koh- 



dussa. Ja nyt hän on vain jääkylmä tarkkaaja, joka 
ovelasti urkkii tietoja juopuneelta munkilta. 

Yhdessä he panevat okaat välkkyvän pyhäinjään- 
nöslippaan vieressä olevaan silkkisisusteiseen kätköön, 
laskevat sen lippaan pohjalle ja sulkevat timantti- 
kehyksiset kultaovet. Veli Vilhjalmur huokaisee. 

— Nyt priori siunaa tämän lippaan, ja sitten se te- 
kee ihmeitä Piacenzassa. 

Näyttää siltä, kuin hyvää veljeä hipaisisi jokin epä- 
luulo, kuin häntä koskettaisi jokin Jörgenin a jatus . . 
Hän seisoo Jörgenin vieressä karkeassa munkinkaa- 
vussaan, jonka hytyrä pullistelee hänen niskassaan 
isoihin, paksuihin laskoksiin lysähtäneenä. Hänen kas- 
vonsa ovat iän pienentämät, ja hänen hyvin iso nenänsä 
näyttää olevan melkein irtaantumaisillaan noista hu- 
penevista kasvoista. Hänen alaleukansa riippuu, ja epä- 
.uulo kaivaa syviä vakoja hänen matalaan otsaansa. 
Hänen tonsuurinsa on sen näköinen, kuin joku olisi 
pannut valkoisen kilpikonnan hänen päälaelleen. Hä- 
nen heikot, vuotavat, sumentuneet silmänsä tarkastele- 
vat Jörgeniä sivulta, hyvin tutkivasti ja punnitsevasti. 

Mutta Jörgen sulkee varovasti kupolilippaan ja 
katsahtaa ympärilleen 

Savikulhoissa on väriensä mukaan lajiteltuina amu- 
letteja ja kalliita kiviä. Veli Vilhjalmur on unohta- 
nut epäluulonsa. Iloisesti hän availee kätköjä, joissa 
on rubiineja, kultatopaaseja ja taivaansinisiä safii- 
reja. Ylpeillen hän näyttelee kultaisia ja hopeisia mes- 
tariteoksia. Ne ovat valmiita myytäviksi rikkaille us- 
kovaisille, jotka sitten lahjoittelevat niitä uusien ja 
vanhojen kirkkojen alttarien koristuksiksi. 

— Onko Vitsköl aina — Jörgen aikoo sanoa: 
„käynyt kauppaa väärennetyillä pyhäinjäännöksillä”, 
mutta hän malttaa mielensä ja sanoo hurskaas- 



li: lähettänyt kristikunnalle näin ihania laide- 

aarlcila? 

— Onpa niinkin, hyvä veli nyökkää, — niin, aina 
siitä pitäen, jolloin piispa Henrik saapui Clairvaux’sta. 
Vitsköl on niitä luostareita, joilla on salainen lupa 
valmistaa pyhäinjäännöksiä sisältäviä kirkkolippaita. 
Vain siitä johtuu, että tämä meidän kirkkomme on 
vaurastunut pohjoismaiden rikkaimmaksi ja kauneim- 
maksi. 

Veli Vilhjahnur avaa erään seinäkaapin, ollaa siellä 
paksun kirjan ja alkaa lukea ääneen sen sisältämää 
latinalaisia luet tel oa. 

— Ensimmäisiä ja kaikkein isoimpia lippaila oli 
Sunnivan-lipas, joka tuli Bergenin Kristuksenkirkkoon. 
Se oli muovailtu hopeiseksi luolaksi, koska pyhä Sun- 
niva sai surmansa luolassa, ja siinä olevien jätteiden 
sanottiin olevan peräisin tästä luolasta. Mutta lippaassa 
olikin vain vuohenluita. Se oli hyvin kallisarvoinen 
lipas, ja sen ovet olivat helmin koristeltua kultaa. Se 
tekee ihmeitä ja parantaa tauteja ja sammuttaa tuli- 
paloja, jos se viedään liki valkeaa. 

Veli Vilhjalmur lukee edelleen: 

— Kööpenhaminan Pyhän Pietarin kirkko on saa- 
nut täältä sydämen muotoisen pyhäinjäännöslippaan, 
jossa oli ja on yhä vieläkin Johannes Kastajan pää. 

Mutta Jörgen on liian innokas. Hän ei ennätä malt- 
taa mieltään, vaan huudahtaa: 

— Mutta Johannes Kastajan pää on täällä meidän 
kirkossamme, Johanneksen-lippaassa! Onko tällä py- 
himyksellä voinut olla kaksi päätä? 

— Kymmenen, poikani, kymmenen — ja yksitoista 
etusormea. 

Hyvä veli on huomaavinaan epäilevän välähdyksen 



oppilaansa katseessa, ja niinpä hän virkkaa hurs- 
kaasti: 

— Onko Herralle mikään mahdotonta? 

Jörgen tekee ristinmerkin ja taivuttaa päänsä us- 
kon käskylle kuuliaisena. Ja veli Vilhjalmur jatkaa 
lukemistaan: 

— Pragin Loretonkirkolle on myyty kultalipas, 
jossa on pyhän Sebastianin käsivarsi. 

— Montako käsivartta sillä pyhimyksellä mahtaa 
olla? Jörgen kysyy, ja nyt hän ymmärtää, että ellei 
munkki olisi niin humalassa, niin ainakin tämän ky- 
symyksen pitäisi hänet havahduttaa. 

— En tiedä sitä itsekään ihan tarkkaan, multa 
muistaakseni niitä on kolmetoista! Yksi niisiä on 
monstranssissa, jota koristaa kuusituhatta timanttia. 
Totisesti kirkolla on maailman suurimmat aarteet! 
Pisa on saanut täältä hopeasarkofagin, joka sisältää 
pyhän Ignatiuksen luut. Ne ovat ihmeitätekevät noi- 
I uutta vastaan. Tämä pyhimys kärsi marttyyrikuole- 
man Roomassa, jonka syntisessä sirkuksessa leijonat 
söivät hänet. 

Jörgen panee kätensä ristiin. 

— Hyvä, etteivät syöneet luitakin, hän sanoo loh- 
duttautuen. 

Ja hyvä veli nyökkää. 

— Bloishi luona olevaan Courchivernyhin on lä- 
hetetty kultalipas, joka sisältää pyhän Joosefin päästä- 
män huokauksen. 

Jörgenin täytyy tukkia kädellään suunsa, sillä nyt 
hänet valtaa halu keikauttaa päänsä taaksepäin ja 
puhjeta karkeaan ja rajuun nauruun kohti par- 
rukattoa . Mutta hän on tottunut ^ i tsehillin- 
lään, ja niinpä hän on vain tukahduttavinaan hau- 
kotuksen. 



— Huokaako se huokaus vielä? hän kysyy nöy- 
rästi, ja veli Vilhjalmur panee kirjan lakaisin kaap- 
piin ja vastaa, että sitä hän ei tiedä, sillä hän ei ole 
milloinkaan ollut Ranskassa. 

Iso avainnippu kädessään hän seisoo ja katselee 
ympärilleen. Kulta- ja hopea-astiat, kaappien ja hyl- 
lyjen jalokivet hohtavat ja kimmeltävät läpi hämärän, 
aivan kuin kaikkialta olisi tuijottamassa mykkiä, 
välkkyväsilmäisiä eläimiä. 

Erikseen eräässä maljakossa on viisi tai kuusi eri- 
kokoisia, omituisen harmahtavaa kiveä tai luuta, joista 
useimmat ovat pyöreitä. 

— Tiedätkö, mitä nämä ovat? veli Vilhjalmur ky- 
syy salaperäisesti. 

Ja itse hän nyökkää viehtyneen näköisenä. 

— Ne ovat bezoarikiviä \ hän selittää. Niiden sa- 
laisuuden tuntevat arabialaiset, ja ne tulevat tuollai- 
sista viisaista maista. Kuninkaat maksavat jopa sata- 
tuhatta frangia yhdestä ainoasta tällaisesta kivestä. 
Ne ovat ihmeitätekeviä raskasmielisyyttä ja myrkytet- 
tyä ruokaa vastaan. Varsinkin niitä mahdetaan tar- 
vita Italiassa, siellä kun eletään niikuin eletään . Jos 
kuningas Christoffer-vainajalla olisi ollut tällainen 
kivi vaatteissaan, hän olisi suoriutunut hengissä, kun 
Ryn luostarin apotti Arnfast antoi hänelle myrk- 
kyä alttarin sakramentin mukana . Toisia lääke- 
aineita taas tehdään kauhean yksisarvisen sarvesta. 

Taaskin hyvä veli vilkaisee Jörgeniä. Hänen päänsä 
on vajonnut syvälle karkean kaavunkyttyrän kankei- 
hin laskoksiin, hänen pienet silmänsä vuotavat, ja hä- 
nen alahuulensa riippuu lerpullaan kuin puoleksi auki 
vedetty laatikko. Hänen epäluulonsa Jörgeniä kohtaan 

1 Eräiden märehtijäin vatsassa tavattava kivimuodostu- 
ma, jota ennen muinoin pidettiin ihmeitätekevänä- — Suom. 



saa virikettä sitä mukaa kuin hänen humalansa 
haihtuu. 

— Tiedätkö, kuinka yksisarvisia pyydystetään? 

Jörgen ei tiedä. 

— Yksisarvinen, poikani, on hirmuisen iso eläin, 
jonka otsassa oleva keihäsmäinen sarvi väliin ulottuu 
aina pilviin asti. Se on niin kammottava peto, ettei 
ihmisten ole mahdollista sitä lähestyä. Mutta yöksi se 
asettuu nojalleen puunrunkoa vasten saadakseen nuk- 
kua, sillä sen pitkissä jaloissa ci ole niveliä, eikä se 
siis voi paneutua pitkäkseen maahan. Sen nukkuessa 
ihmiset hiipivät sen luokse ja sahaa vat puunrungon 
poikki. Silloin puu kaatuu ja yksisarvinen sen mu- 
kana. Eikä se pysty nousemaan sitten enää. 

Hän katselee noita pieniä omituisia luujätteitä. Ne 
vaikuttavat kellastuneilta, haurailta, häviäviltä. 

— Mutta nämä me otamme vuohensarvista, hän 
sanoo. 

Ja aivan kuin omantuntonsa rauhoittamiseksi hän 
lisää: 

— Vuohesta saadut luut kelpaavat yhtä hyvin. 

Heidän poistuessaan veli Vilhjalmur ei suostu si- 
vuuttamaan kapitulisalia ja sen pullokaappia. Hän 
löytää tinatuoppinsa, joka on iso kuin haarikka, ja 
laskee siihen viiniä suoraan kaapin alla olevasta tyn- 
nyristä. Nojaten tynnyriin hän puhelee: 

— Trondhjemin Olaus Engelbrechtinpoika, jonka 
on määrä tulla piispaksi Erik Vilkendorfin jälkeen, 
toimii välikätenämme Roomassa. Hän sopii hyvin tä- 
hän tehtävään, mutta hänen suhteensa täytyy olla va- 
ruillaan, sillä hän on pitkäkyntinen. Useimmat py- 
häinjäännökset tulevat Bysantiumista tai Palestiinas- 
ta .. . Kööpenhaminan Pyhän Pietarin kirkossa oleva 



lipas oli Roomassa ensin ja tuli siellä lakaisin lii mä n 
pilkan maikan, sillä muuten se ei olisi kelvannut mi- 
hinkään. 

Kunnon veli juo nyt niin ahnaasti, että hän läikyt- 
tää ylleen ja alkaa nikottaa. 

— Bergenin Apostolienkirkossa, hik, on erittäin, 
hik, kallisarvoinen pyhäinjäännös ja Ranskan kunin- 
gas Filip, hik, antoi Maunu Lainparan läjälle hyvin 
kauniin ja ihmeellisen lahjan, okaan Jeesuksen, hik, 
orjantappurakruunusta . 

Halliten häntä hänen kaapunsa köydestä Jörgenin 
onnistuu laahata hänet portaisiin, multa veli Vilhjal- 
murilla on mukanaan viinipullo ja luoppinsa, ja hän 
kaataa itselleen ryypyn toisensa jälkeen ja soittaa suu- 
taan koko ajan. 

— Hik, kuningas Filip, hik, oli ostanut sen okaan 
keisari Balduinilta Konstantinopolista, ja arkkipiispa 
Jonilla oli tämä pyhä aarre, hik mukanaan, hik, kun 
hän tuli kotiin, hik, Roomasta 

Jörgen ohjaa veli Vilhjalmurin portaiden kapeille 
kiviaskelmille, mutta humalaisten tapaan hyvä veli 
tahtoo puhua, ja hapuillessaan käsilleen lukea sei- 
nistä hän kompastuu ensimmäisen askelman kohdalla. 
Taivaalle kiitos, Jörgen ajattelee, että portaat kiertä- 
vät ja kaartavat tornia, sillä jos ne olisivat suorat, 
niin hyvä veli voisi helposti taittaa niskansa. 

— Hik, se aarre ei ollut kotoisin täältä, hik. Mistä 
se oli poimittu, sitä ei tiedä kukaan, hik, multa ku- 
ningas Filipillä, hik, oli itselläänkin, hik, piikki — 
orjantappuranpiikki, hik. Ja sen kunniaksi, hik, hän 
rakennutti Pariisiin, hik, marmorikirkon, Sainte Cha- 
pellen, hik, ja hik, näetkös, se orjantappuranpiikki ja 
se pyhäinjäännöslipas, hik, joka oli kullattua, hik, 



hopeasi ja jota koristivat kaikki, hik, kaksitoista 
apost . . . hik . . . 

Kiertoportaat ovat lopussa, ja pimeys on sysimusta. 
Hyvä veli Vilhjalmur huitoo tukea tavoitellen ympä- 
rilleen. Viinipullo kolahtelee seinää vasten, ja veli 
kompastuu toinen käsi ojossa, jolloin tinatuoppi iskee 
muuriin. Hän menettää tasapainonsa ja vierii portaita 
alas, niin että mäiskinä käy. Jörgen kompastuu hä- 
neen, lekec kuperkeikan ja putoaa hänen eteensä. 

Siinä lian. istuu mustanharmaalla porrasaskelmalla 
muurissa olevan pienen tirkistysreiän edessä. Lähinnä 
ylemmällä askelmalla hän erottaa hämärästi sekavan 
vyyhden käsivarsia ja jalkoja, munkinkaavun ja pie- 
nen, vuotavan, tuhruisen ja pelästyneen silmäparin. Ja 
hyvä veli puhkeaa itkuun: hän ei pääse ikinä alas, hik, 
ei ikinä, hik . 

— Nouskaa, Jörgen houkuttelee, nouskaa, isä, mei- 
dän täytyy päästä alas . . . 

Ja veli Vilhjalmur yrittää nousta, mutta romahtaa 
hervottomana Jörgenin päälle, minkä jälkeen he istu- 
vat kapeassa portaikossa toinen toisensa viereen likis- 
tyneinä, ja molemmat valtaa pyörrytys ja kauhu. 
Sitten Jörgenin onnistuu vapautua. Hän tarttuu pi- 
meässä hyvän veljen jalkoihin ja alkaa kiskoa häntä 
alaspäin. Kuuluu mäiskähdys toisensa jälkeen vel- 
jen raskaan takapuolen pudotessa askelmalta toiselle. 
Veli Vilhjalmur itkee ääneen. Hän pyristelee vas- 
taan, hän tahtoo jäädä .paikoilleen — mäiskis, hik — 
hän tahtoo, hik, mäiskis, hik, kuolla, kuolla, kuolla, 
hik, hik, kuolla tähän, siihen, hik, missä hän 
on. Hän tahtoo kuolla, hik, ja hän nyyhkyttää ras- 
kaasti. 

Mutta vähitellen hän pääsee jaloilleen. Nyt hän 
on vimmoissaan ja heittää kiukkuisesti viinipullon 



Jörgeniä kohden. Se lentää Jörgenin pään ylitse ja 
särkyy säpäleiksi muuria vasten. 

Jörgen alkaa taas vetää ja kiskoa hyvän veljen ja- 
loista, mutta veli Vilhjalmurin sisälmykset eivät ole 
sietäneet kiukun ja heiton aiheuttamaa ponnistusta. 
Viini pyrkii ulos! Sen mielestä veljen vatsa on perin 
levoton olopäikka, johon se ei halua jäädä. Ja pahaa 
ääntä pitäen se raivaa itselleen ulospääsyn hyvän vel- 
jen kumpaisestakin päästä. 

Jörgenin täytyy vähän levähtää, vetää ilmaa keuh- 
koihinsa. Hän säihkyy, pelkää ympärillään olevaa 
ahdasta ja ummehtunutta tilaa, joka pyörryttää hä- 
nen päätään, ja hän ymmärtää, että joku voi kau- 
husta menettää vaikkapa näkönsä. Nämä kapeat 
portaat ovat kuin kuoleman ikuinen salakäytävä, joka 
askelma askelmalta viettää alaspäin paksujen, sysi- 
mustien muurien välissä. 

Veli Vilhjalmur oksentaa, niin että kapea portaikko 
kajahtelee. Tuntuu siltä, kuin pimeys ja muurit 
myös vaikeroisivat, voihkisivat ja oksentaisivat, tun- 
tuu siltä, kuin yhden munkkiveljen asemesta kokonai- 
nen munkkikuoro valittaisi, nikottaisi ja rukoilisi. Veli 
Vilhjalmur päästelee pieraisuja ja aina väliin pieniä 
äkillisiä parahduksia, sillä savipullon sirpaleet pistele- 
vät häntä takapuoleen Jörgenin laahatessa häntä alas- 
päin, mäiskis, mäiskis, askelma askelmalta! Ei ole mi- 
tään muuta tietä tai tapaa saada häntä ulos. Ja tämä 
alasmeno on pelkkää itkua ja voivotusta ja mäis- 
kyntää ja mekastusta, jonka välinpitämättömät, mus- 
tat muurit saartavat sisäänsä ja jonka pimeys muun- 
taa ikuisuudeksi. 

Vihdoin he pääsevät päivänvaloon portaiden juu- 
rella olevasta ovesta. Silloin käy selville, että hyvällä 
veli Vilhjalmurilla on litistynyt tinatuoppinsa kädes- 



sään, mutia että hän on kadottanut avainnippunsa. 
Ja kätkemällä sen ensin jalkansa alle Jörgen saa sen 
haltuunsa . . . 

Onko siitä kulunut vuosia? 

Onko siitä kulunut päiviä? Vaiko vain tunteja? 

Jörgenistä tuntuu, kuin hän olisi ollut tuhat vuotta 
peikon luona vuoressa. Ja nyt hän on päässyt sieltä 
pois — avainnippu kädessään. 

Onko totta, että luostarin pihamaa on tuossa talvi- 
illan lempeän auringon valaisemana, täynnä käsik- 
käin astelevia koulupoikia ja rauhallisesti juoksente- 
levia koiria? Onko totta, että vuono on yhtä sininen 
ja kimmeltävä kuin kerran ikiajat sitten, jolloin hän 
tuli kammiostaan rinta uskoa hehkuen — niin, iki- 
ajat sitten, joiden huomaan on häipynyt kaikki, 
minkä hän omisti? Onko se totta? 

Onko hän Jörgen Lykke? Onko Vilhjalmur Vilhjal- 
mur? Onko kukaan enää oma itsensä? 

Mikä on olemassa? Mikä elää ? Mikä on jotakin 
muuta kuin huijausta? 

Hän sipaisee kädellään korvaansa ja vääntää pää- 
tään edestakaisin, ja hänestä tuntuu, kuin hän kuulisi 
niskanikamiensa natisevan ja naksahtelevan. Hä- 
nellä ei ole kipuja; hän on vain niin sietämättömän 
kiihkon vallassa, että hänen täytyy sivellä kädellään 
poskeaan, korvaansa. Hän kuulee sen kuivan äänen, 
jonka käsi aiheuttaa liukuessaan korvareiän ylitse, ja 
hän tempoo kultaista korvarengastaan. 

Äkkiä hän älyää seisovansa oratuomipensaiden 
luona yön viileydessä. Silloin hän tulee pahoinvoi- 
vaksi, aivan kuin hän näkisi ruumiin, ja niin hän ok- 
sentaa pensaikkoon. Hän oksentaa, kunnes sappi 



työntyy ulos hänen kurkusi aan. Ja hän tuntee ole- 
vansa sietämättömän sairas. 

Hän on melkein tunnottomaksi kohmettunut, kun 
keskiyön messu havahduttaa hänet. Ilän on kuin 
voimaton ukko. Käsiinsä turvautuen hän alkaa ryö- 
miä ja pääsee niin kammioonsa, jossa hän hervahtaa 
tiedottomana vuoteensa nahkalakanoillc . . . Sitten 
hän herää ja tempoo korvarengastaan. Hän huomaa 
kuolan valuvan suupielestään, mutta hänen päänsä 
on niin raskas, ettei hän jaksa sitä nostaa, ja siilon 
hän tuntee taas liukuvansa tiedottomuuden usviin 

Seuraavana aamuna hän huomaa seisovansa kyyh- 
kyslakassa. Hän on yhä samassa sumuisessa tilassa, 
aivan kuin hänen elinnesteensä olisivat tyrehtyneet, 
mutta silti hän lielää, mitä hän tahtoo. Hän pyy- 
dystää pirullisen viekkaasti ja nopeasti kyyhkysen 
toisensa jälkeen, vääntää sillä niskat nurin ja pais- 
kaa sen sitten menemään linnun siipien vielä tuskai- 
sesti lopettaessa. Viimeisen niskaan hän iskee ham- 
paansa ja ravistaa sitä, kunnes hän itsekin on veressä. 
Sitten hän heittää senkin menemään. 

Hän peseytyy saman mykän kiireen vallassa ja 
herättää sen jälkeen Le Rochen, sillä nyt hän tahtoo 
miekkailla. Miekkailunopettaja saapuu, räpyttäen 
pahantuulisena ja unisena silmiään valoa vastaan . 
Mutta hän herää hyvin joutuin, sillä hän huomaa, 
että hänen oppilaansa on lujasti päättänyt antaa hä- 
nelle piston, joka voi kylmentää hänet ainiaaksi. Hä- 
nen sappensa kuohahtaa: hänpä löyly itäisi tuon te- 
navan, hänpä . 

Mutta hän joutuukin itse löylytettäväksi tavalla, 
jollaista hän ei muista kokeneensa sitten oppivuo- 
siensa. Hän ei uskalla edes paeta, sillä silloin tuo 
hullu peto työntäisi miekkansa hänen selkäänsä, siitä 



hiin on varma. Mikä hänen oppilaaseensa on men- 
nyt, sitä hän ei tiedä, eikä hänellä ole aikaa sitä miet- 
liii. .la levähdysmääräyskin olisi hyödytön, sillä hän 
ei taistele minkään ihmisen kanssa, vaan pedon, rii- 
vatun kanssa, joka tahtoo tuntea veren hajun! 

He miekkailevat ääneti, huohottaen, hypähdellen, ja 
hiljalleen vaikeneva päivä tirkistää ihmeissään sisään 
pienien ikkunaruutujen lävitse. Koira haukkuu ul- 
kona, pihan monet eri äänet ylenevät kuuluviin ti- 
heässä tahdissa heidän yhä miekkaillessaan. Le 
Roche on heistä vanhempi, voimakkaampi, koke- 
neempi, oikea mestarimiekkailija. Ja sitkeästi tem- 
meltäessään tässä merkillisessä elämän ja kuoleman 
leikissä hän lupaa itselleen, että jos hän suoriutuu 
siitä hengissä ja eliein nahoin, hän luopuu siitä pai- 
kalla, sillä miekkailu on miekkailua, mutta pirullisuus 
pirullisuutta. 

Löyly tyksestä tekee lopun hyvä veli Villi jalmur. 
Hän ilmestyy ovelle ja kutsuu aamiaiselle . . . Hänen 
tullessaan näkyviin Jörgenin raivo tuntuu kuohahta- 
van kaikkien inhimillisten rajojen ylitse. Hän pon- 
nahtaa suoraan ylös ilmaan, ja hänen miekkansa lä- 
vistää ylhäältä päin Le Rochen sydämen. 

Jörgen Lykke nukkuu. Puolittain hän herää tie- 
toisuuteen, että on pimeää ja että hänen unensa on 
kuin pimeys. Unen mustassa pimeydessä hän tietää, 
että hän makaa raskaasti nukkuen, kuolemanras- 
kaasti, ja läpi pimeyden hänet tavoittaa ääni, joka 
sanoo: 

— Olet liki kuolemaa! Ellet koeta herätä, olet kuo- 
leman oma! 

Hän tekee parhaansa herätäkseen. Se on hirvit- 
tävän vaikeaa, mutta hän pakottautuu irti raskaasta 



unestaan. Hänestä tuntuu, kuin hän istuisi vuoteensa 
reunalla jalat riippuen — ja hän tietää, että hänen 
ruumiinsa lepää vuoteessa pitkin pituuttaan . . . Istu- 
altaan hän alkaa heittää yltään pitkiä valkoisia siteitä. 
Hän kiertää niitä auki otsaltaan, kiertää kiertämis- 
tään auki noita valkoisia siteitä, ja vähitellen hänen 
olonsa alkaa tuntua kevyemmältä. Hän heittää pois 
loputkin noista loppumattomista sidepenikulmista ja 
näkee vihdoin niiden viimeisen kaistaleen katoavan 
päänsä ympäriltä . . . Vasta silloin hän toden teolla 
herää. 

Hän makaa kapealla nahkalakanallaan; hänen sy- 
dämensä on väsynyt ja heikko, aivan kuin raskaan 
taakan painama . . Hän vaipuisi mielellään takaisin 
uneen, mutta hän tietää, että silloin hän ei enää kos- 
kaan heräisi. 

.Ia hän ponnistautuu pystyyn kurjana ja heikkona. 

Hän tietää tästä lähtien elävänsä ilman Jumalaa. 

Voiko ihminen sen tehdä? 



NUORI VERI 


Aamuisen tihutyön oli kyyhkyslakassa tehnyt näätä, 
ja johtui tapaturmasta, että Jörgen tuli pistäneeksi 
miekkailunopettajansa hengiltä. Valtaneuvos Peder 
Lykkelle ilmoitetaan asiasta kirjeellä, ja hän sanoo 
vastauskirjeessään, että kyllä miekkailunopettajia silti 
on riittämiin. Tapahtumasta hän päättelee, että hä- 
nen pojallaan on ollut saamastaan opetuksesta pal- 
jon hyötyä ja että jos hän joutuu sotaan isänmaansa 
puolesta, hän tulee puolustamaan sitä kunnialla. 
Mutta kuningas istuu kaikessa rauhassa Kööpenha- 
minassa säätäen lakeja yhdessä Sigbrit-muorin kanssa 
ja lahjoitellen virkoja halpasäätyisille. Myös kaikissa 
kirkollisissa asioissa hän on omavaltainen, eikä tiloja 
saa enää lahjoitella luostareille, jota paitsi aatelinen 
tilanomistaja ei saa lahjoittaa tai myydä toisille edes 
talonpoikiaankaan. Kapina raivoaa Ruotsissa Kustaa 
Vaansan johtamana, mutia niin kauan, kun kuningas 
odottaa, antaen miestensä taistella ruotsalaisia kosta- 
jia ja vapaudensankareita vastaan ja saada surmansa 
heidän aseistaan, niin kauan hän, Peder Lykke, aikoo 
säästää ainoan poikansa moiselta sodankäynniltä. 



Junkkeri Jörgen voi otlaa huostaansa hänen karta- 
nonsa Nörlundin ja viipyä siellä siksi, kunnes hän itse 
palaa kotiin. 

Mutta koska hän on valtaneuvos, hänen täytyy 
pysyä Kööpenhaminassa, sillä kuningas näyttää, nyt 
unohtaneen sekä unionin että kapinan. Hän on, mu- 
kanaan kuningatar Elisabeth ja koko hovinsa, son- 
nustautunut vierailulle Saksaan, jossa häntä, puolen 
Euroopan sukulaista, kaikin tavoin juhlitaan ja lie- 
hitellään ja ylistellään. 

Tällä välin kapina Ruotsissa leviää yhtä ripeästi 
kuin laittomuus hänen omassa maassaan. Siveettö- 
myys, väkivalta, kaikenlainen konnuus, imee ytimen 
valtakunnasta kuin sienikasvain puusta. Mitään ei 
pidetä pyhänä, kerjäläismunkkeja häväistään, ja kau- 
hean polttoroviokuoleman uhkaan suhtaudutaan ival- 
lisesti nauraen. Kerettiläispappi Hans Tausen saar- 
naa Viborgissa, ja kansa seuraa häntä. Luostarit 
enempää kuin kirkotkaan eivät ole turvassa ilkitöiltä 
ja ryöstöiltä. 

Leviää huhu, että rosvot ovat käyneet tihutöissä 
itse Vitskölinkin luostarissa ja kirkossa. Kirkon hol- 
vin yläpuolella oleviin salaisiin kammioihin johtavat 
salaovet on keinoteltu auki, ja ilkityöntekijät ovat 
vieneet mukanaan suuren saaliin kallisarvoisia py- 
häinjäännöslippaita, jalokiviä, helmiä; lyhyesti: koko 
kirkko on lakaistu tyhjäksi monstransseisla, alttari- 
kalkeista ja kokonaisista piispanasuista. Onpa ryös- 
tetty se ihana lipaskin, jossa säilytetään Johannes 
Kastajan päätä, ynnä saman alttarin kalkki ja mon- 
stranssi. 

Ja jos tämä on suurtakin suurempi menetys, niin 
samalla se on isku, josta luostari ei voi toipua enää 



koskaan, ja priorin sanotaan olevan henkihieverissä 
surusta. 

Miehestä mieheen käy kuiske, että Pohjois-Jyllan- 
nin aateli on liittoutunut kuningasta vastaan. Peder 
Lykke on saanut Gislumin kihlakunnan pysyäkseen 
kuninkaalle uskollisena. Läänityksen hän kyllä on 
ottanut mielellään vastaan, mutta uskollisuuden laita 
on "vähän niin ja näin. Kuningas Christiern ratsastaa 
valtaistuintaan vain toinen jalka jalustimessa, ja hert- 
tua Fredrik nukkuu levottomasti, sillä koiranunes- 
saan hän havittelee veljenpoikansa kruunua. 

Peder Lykken luokse Kööpenhaminaan kantautuu 
huhuja, että hänen poikansa viettää Himmersysselissä 
hurjaa elämää. Mutta hän ei välitä suuriakaan noista 
jutuista. Hyvä vain, että poika tuulettaa luostarin 
pölyjä yltään! Hän tietää, ettei hän ole arvioinut va- 
litsemaansa perillistä väärin. Junkkeri tuhlaa suun- 
nattomasti rahoja kultaketjuihin ja brabantilaiseen 
samettiin. Mikään sika hän siis ei ole. 

On parasta, että hän saa puskea sarvet päästään. 

Jörgen oleilee enimmäkseen Bunderupissa. Siellä 
juodaan. 

Pöydän toisella puolella rähmästelee Man Ha- 
nyngh, toisella taas Olle Ollenpoika Kröte, Kockhol- 
min herra. Hän on manalle menneen Viffert Kröten 
ja llovmandsgärdin Margrethe Byrialintyttären poika, 
siis llimmersysselin uljaimman naimakaupan he- 
delmä,- vaikk’ei sitä hänestä juuri huomaa, sillä hän 
uhoaa viininhöyryjä pahemmin kuin jokin vanha vii- 
ni tynnyri. 

Hän nostaa tuoppinsa junkkeria kohden: 

— Sinä juot kuin neitsykäinen, vaikka olet juovi- 
nasi tynnyrikaupalla! Tahdot vain saattaa toiset hu- 



maluan, pahuksen lurjus, päästäksesi sitten pilkkaa-; 
maan heitä . . . 

Man Hanyngh tyhjentää tuoppinsa sen seikan va- 
kuudeksi, että Olle on aivan oikeassa: Jörgenille kel- 
paa kyllä ruoka, mutta viiniä hän ei juo. 

Suu diivassa on valoa niukalti. Bunderup on vanha 
ja rappeutunut talo, jolla on vain vähän maata, sillä 
Kockholm on siepannut sen alueesta palasen toisensa 
jälkeen. Piru siirtelee rajapyykkejä jok’ainoa yö. 

Hanyngh ja Olle Krftte kiistelevät nyt tästä hetken, 
kunnes tuoppi taas sovittaa heidät, ja Jörgen alkaa 
laulaa pojattomien laulua: 

Pojattoman suku on 
surullinen , mahdoton. 

Kukaan siiV ei lähde sotiin 
eikä sodisf aarteita tuo kotiin, 
oi ja voi, ei kukaan, oi, 
oi ja voi , ei kukaan, oi! 

Kaikki yhdessä lioilaaval kertosäkeen mäiskyttäen 
tuoppejaan pöydän olutlaimiskoihin. 

Junkkeri Jörgen ponnahtaa pystyyn penkiltä ja 
asettuu silmät ovelasti välkkyen ovenkamanan eteen 
selkä seinää vasten. Hän ryhdistäytyy ja puhkeaa 
nauramaan suun täydeltä. Hän on nuori ja nulikka- 
maincn ja ärsyttävä. 

— Kai teille olisi kelvannut tällainen poika? 

Tosi sana, kieltämättä. 

Molemmat pojattomat viiniveikot tuijottavat häntä 
ja huomaavat hänen totisesti kelpaavan minkä ta- 
hansa isän silmäin iloksi. 

Hän seisoo siinä pitkänä, notkeana ja solakkana toi- 
nen kaulussaappaassa oleva jalka seuraavalla porras- 



askelmalla. Sukkahousut ympäröivät sileästi kuin 
ankeriaannahka hänen reisiään ja sääriään, ja hänen 
rintaansa kaartaa silkkivyöhikkö, joka on vetosol- 
mulla kiinnitetty miekantuppeen. Hänen paitansa on 
hienointa valkoista silkkiä. Vinoon asetetun vaalean- 
ruskean huopabaretin etureuna on koholla, ja taka- 
reunaa koristavat tuuheat sulkatöyhdöt. Musta tukka 
laskeutuu otsalle, kulmakarvat kaartuvat sysimustina 
ja kapeina, ja niiden alla väikkyvät eloisat, puoleksi 
ummistuneet silmät, joita kehystävät niin ikään sysi- 
mustat silmäripset. Suu on korskea, ja kapeiden 
huulien kaari hohtaa punaisena hentojen viiksien 
alla. Mutta hymy, silmäin pilke on viisas, vallatto- 
man ylimielinen, pirullisen ilkamoiva. 

Hänellä on yhä käsiensä suojana miekkailuhan- 
sikkaansa, joiden rannekäänteet ovat avarat ja kallis 
arvoiset. Hänen melkein naisellinen siroudenhalunsa 
ei sulata ajatusta, että hänen valkeat, sormuksin ko- 
ristetut kätensä voisivat tahriutua viiniin tai joutua 
kosketuksiin jonkin epäpuhtaan kanssa. 

Äkkiä hänen miekkansa lentää viuhahtaen tupes- 
taan, ja hän seisoo pidellen sitä toisella kädellään 
kahvasta ja toisella kärjestä ja taivutellen sitä edes- 
sään kuin pajunoksaa. 

Totisesti hän on houkutteleva poikalapsen malli- 
kappale niiden katseltavaksi, joilla ei mitään poikia 
ole ... Ja aivan kuin hän yksinään ei riittäisi luon- 
nolle, tämä piirtää hänen varjonsa takana olevaan 
seinäpintaan, koukistuneen polven, miekankahvaa pi- 
televän käden, vinossa olevan baretin, ja tämän var- 
jokuvan muodot ovat merkillisen oudot ja väärät. 
Näyttää sillä, kuin hän seisoisi oman itsensä takana 
jonkin pedon hahmossa. 



Pojattoman suku on 
surullinen , mahdoton. 

Oi ja voi . . . 

Niin laulavat hänen julmat, nuoret huulensa. Ha- 
nyngheja ja Krötejä ei enää milloinkaan mainittaisi 
ritarien seuroissa, ja heidän vaakunakilpensä joutui- 
sivat hautaan yhdessä näiden kahden viimeisen 
kanssa, jotka istuvat tässä. 

Hän liikahtaa heitä kohden, ja hänen kapeat, va- 
loisat silmänsä väikkyvät pirullisesti: 

— Oletteko viettäneet Tobiaksen-öitä aina häis- 
tänne lähtien, koska yhä vieläkin istutte pöydässänne 
öljypuunoksia vailla? 

Mutta silloin Hanyngh hypähtää vihoissaan pystyyn 
— hypähtää niin reippaasti kuin osaa. 

— -'Mi-mitä sinä oikein pälpätät, Lykken kukko- 
poika? Tobiaksen-öitä! Huuti, mies! Ainakin mi- 
nun Birthe-rouvani on siveä nainen, mutta silti sän- 
gyssä mukautuvainen vaimo, ettäs sen tiedät! 

Ja paukuttaen tuopillaan pöytää, sillä niin hänen 
on aina säestettävä kaikkea sanottavaansa, Olle 
Kröte puolestaan pauhaa, etteivät ainakaan hän ja Ide 
ole jättäneet mitään koettamatta. 

Junkkeri Jörgen tempaa käteensä tuopin ja laulaa 
täyttä kurkkua: 

Väljähtymään oluttasi älä päästä , 

Heililtäsi syliäsi älä säästä, 
hän herätessään silloin hellä on! 

Hän keikauttaa päänsä taaksepäin ja nauraa. 
Olutlaimiskoja varoen hän sitten tavoittaa käteensä 
olutkannun ja täyttää molempien juomaveikkojen 



tuopit, mutta antaa oman annoksensa valua tuoppinsa 
viereen. 

— Tämä tällainen ei käy päinsä! hän sanoo. Mitä 
järkeä siinä on, että kaksi tuollaista jaloa sukua kuo- 
lee sukupuuttoon? Sinä, Kröte, olet vanha kana, ja 
sinä Man Hanyngh, sovellut huonosti niinesi kanta- 
jaksi! 

Hän iskee yhteen molempien aatelismiesten päät, 
niin että kallot kajahtavat, ja kumartuu kuiskaamaan 
salaperäisesti: 

— Mutta minäpä tiedän keinon! 

Hän on sen näköinen, kuin hänellä olisi keinoja 
koko maailman varalle, ja molemmat toiset kallista- 
vat partaiset päänsä liki hänen huuliaan. He odot- 
tavat saavansa kuulla pöyristyttäviä noitakeinoja, 
sellaisia kuin esimerkiksi tämä: mennään kirkko- 
maalle tai hirttomäelle marraskuussa, joka on kuol- 
leiden kuukausi, huudetaan seitsemästi julki perke- 
leen nimi, kaivetaan sitten maasta joku vainaja, pan- 
naan hänen kämmeniensä känsät heraiuaitoon, joka 
lopuksi kaadetaan nukkuvan vaimon päälle. 

— No, moitteeton junkkeri, tiedätkö keinon, joka 
auttaa saamaan poikalapsen? 

He unohtavat juomisen, he tuijottavat Jörgen Lyk- 
ken hirtehisen iloisiin silmiin — ja seinässä liikahte- 
lee iso varjokuva, josta voisi päätellä, että joukko 
salaliittolaisia on kokoutunut neuvottelemaan, vähin- 
tään kuninkaan murhaamisesta. 

— Tiedän! Kuunnelkaa! Jörgen kuiskaa siirtäen 
läpitunkevan katseensa toisesta vetisestä silmäparista 
toiseen. Sitten hän kohottaa etusormensa ja jatkaa: 

— Kuunnelkaa molemmat, sekä sinä, Kröte, että 
sinä, Man Hanyngh! Teidän on sekoitettava verenne 
hiukan toisin, se ehkä auttaa — niin ainakin neuvot- 



tiin luostarissa. Sinä, Kröte, menet yön pimeydessä 
Birthe-rouvan viereen. Silloinhan hän jo nukkuu 
eikä huomaa mitään eroa. Ja sinä, Hanyngh, köm- 
mit Ollen tapaan hoiperrellen Iden vuodekomeroon . 
Ties’ mitä hyvää kumpainenkin teistä silloin saa ai- 
kaan! Ja nyt ryyppy sen asian menestykseksi! 

Mutta Olle Ollenpoika hoippuu pystyyn tuoppi ko- 
holla: 

— Oletko järjiltäsi, senkin helvetin heisimato! 
Tarkoitatko, että minun Ideni suostuisi kunniatto- 
maan vuodeyhteyteen? 

Hän aikoo kolaliduttaa kivituoppinsa Jörgenin ohi- 
moon, joka tuskin olisi kestänyt moisella aseella an- 
neltua iskua. Mutta Jörgenin viisaasti väistyessä 
hän horjahtaa pöytää vasten ja paukauttaa luoppinsa 
penkkiin. Kova kolina on seurauksena, kun hän 
lopuksi romahtaa lattialle ja kaataa samassa rytä- 
kässä myös penkin. 

— Hiljaa! Jörgen kuiskaa. Älä herätä nukkuvia 
rouvia, sillä silloin juoni ei onnistu! 

Hän heilauttaa miekkaansa. Se välähtää terä- 
västi valossa, yhtä terävästi kuin hänen hymynsä. 

Ollen onnistuu kömpiä pystyyn. Hänellä on kä- 
dessään tuopin kahva, ja savipermannolla huuhtelee 
olutlaimisko tuopin sirpaleita. Siitä Olle ei kuiten- 
kaan välitä. Hän tuijottaa asemies 1 Hanynghia sil- 
miin, ja asemies Hanyngh vastaa hänen tuijotuk- 
seensa. Heidän näin mulkoiltuaan toisiaan hetken, 
Jörgen kohottaa heitä kohden tuoppinsa ja sanoo: 

— Tämä ei ole mitään höyväilyä tai siivotonta pu- 
hetta. Tässä on tiukasti kysymyksessä kahden suvun 
elämä ja tulevaisuus! 


1 Bitariajalta periytynyt alhainen aatelisarvo. — Suom. 



Ja sitten hän poistuu. 

Molemmat asemiehet ovat lopettaneet tuijotuksensa. 
Olle ottaa olutkannusta vielä viimeisen kulauksen ja 
hiipii ulos. Myös Hanyngh siemaisee kohennuksek- 
seen tukevan kulauksen. Sitten hänkin menee. 

Junkkeri Jörgen ja hänen asepalveluansa ratsas- 
tavat yön kuutamossa Nörlundia kohden. 

Ja asepalvelijat tietävät jonkun taas joutuneen hei- 
dän kujeilevan herransa kepposen uhriksi, sillä junk- 
keri pysyy töin tuskin satulassaan naurunhalunsa la- 
kia. Mutta palvelijoilleen hän on antelias ja reilu 
nuori isäntä. Silli häntä ei sovi suututtaa, sillä voi 
sitä, joka sen tekee. 

Koliin tultuaan Jörgen menee tapaamaan lver Lyk- 
ken leskeä, G jörvel-rouvaa, joka hänen puolestaan 
hoitaa taloa ja heidän kuullaan pitkän aikaa naura- 
van yhdessä. 



INSULA VIRGINIA 


Häxdalin huonomaineinen majatalo Lim-vuonon 
rannalla on Jörgenin ja hänen kumppaniensa ylity 
mäpaikka, kun he ovat olleet metsällä. 

Metsästetty ei ole, mutta juotu on. 

Rähjäinen tyttö seisoo tarjoilupöydän takana. 

He ovat uljaita metsämiehiä, ja niinkuin muinais- 
aikain urhot antoivat lupauksensa pitosalissa, niin 
antaa nyt jokainen heistä lupauksensa käsi ojossa ja 
kädessä ryvettynyt tuoppi, joka on täynnä juomaa. 

Olle Ollenpoika lupaa tehdä matkan Espanjaan 
ostaakseen sieltä pojalleen ja perilliselleen hienoim- 
man saatavissa olevan Toledon säiläni Ide, hänen 
puolisonsa, on näet raskaana. Tämä ja Man Hanyng- 
hin Birthe ovat nyt yhdessä sonnustautuneet Viborgin 
luostarinkirkkoon rukoillakseen sen pyhäinjäännös- 
lippaan ääressä, jossa on kaksi pyhän Neitsyen maito- 
pisaraa, ja anoakseen Jumalan äidiltä suotuisan syn- 
nytyksen armoa. 

Man Hanvnah lupaa matkustaa Roomaan . . . mutta 
sille aikomukselle toiset virnistelevät, sillä eihän hän 



kuitenkaan pääse Manageria kauemmas, siellä kun 
on kapakka jok’ainoassa kujassa. 

Junkkeri Jörgen pyyhkäisee tuoppiaan hienolla 
palttinatilkulla, ennen kuin juo. 

Hän lupaa mennä Insula Virginiaan, nähdä Dotter- 
huusin, Kaarlein Fuurössä olevan luostarin, ja kertoa 
siitä . . . 

Hänet keskeyttää kaikuva nauru. Tyttökin tirskah- 
taa pöytänsä takana, ja krouvari kääntyy poispäin sa- 
latakseen virnistyksensä. 

Mennä Fuuröhön! Niinpä niin, voihan moitteeton 
junkkeri olla hyväkin mies omassa lajissaan, mutta 
eipä kukaan voi väittää hänen olevan terve järkensä 
puolesta. 

Ärtyneenä hän laskee kätensä miekkansa kahvalle 
tehdäkseen valan, mutta Olle ehkäisee hänen aiko- 
muksensa: 

— Älä mene vannomaan sellaista, niilä et voi to- 
teuttaa! 

Junkkeri Jörgen nipistää yhteen ohuet huulensa. 
Nyt hän vasta tahtookin! Hän tahtoo nähdä sen 
saaren, jossa Kaarlein tyttäret ovat kantaa retuutta- 
neet surkean nuoruutensa iestä niin monen sukupol- 
ven ajan! 

— Heitä hiiteen moinen yritys! myös Man Hanyngh 
sanoo nyt painokkaasti, sillä hänen tietämänsä mu- 
kaan Fuurön luostarin koirat ovat kuin leijonia — 
ne ovat jopa pahempia kuin näillä soilla elelevä 
Jö\vwe. 

Jörgen ei ole kuullut Jöwwestä, ja hän unohtaa 
päähänpistonsa toisten alkaessa perusteellisesti ku- 
vailla hänelle tätä petoa. Jöwwe on kauhea lohi- 
käärme, joka käy tihutöissä öisin ja aivastelee tulta 
sieraimistaan — ja ken sen näkee, on kuoleman oma. 



Jörgen nauran heidän puheilleen ja lupaa haastaa 
Jöwwen kaksintaisteluun. 

Hän huutaa julki haasteensa keskiyön aikaan sa- 
mana yönä. Jöwwen ja hänen on kohdattava toi- 
sensa kahdeksan päivän kuluttua tällä samalla kes- 
kiyön hetkellä. 

Sovittuun aikaan hän saapuu saattueineen Svin- 
gelbjergin suolle. Kröte ja Hanungh ja krouvari ovat 
myös tulleet paikalle. He kätkeytyvät vieri viereen 
mättäiden ja leppäpensaiden väliin, ja heidän sydä- 
mensä läpättävät, sillä tämä on silkkaa uhkaroh- 
keutta. Tähän mennessä kukaan ei ole uskaltanut 
haastaa otteluun esiaikojen lohikäärmettä, eikä tämä- 
kään yritys voi päättyä hyvin. 

Täysikuu kumottaa metsänreunan yllä, ja maisema 
on oudon näköinen sen kalpeassa valossa. Pyöreät 
mättäät ylenevät maasta kun tontuntupien katot, 
suolammikot hohtavat kuin käärinliinat, ja kuollei- 
den koivujen oksistot, joiden lävitse öinen taivas pil- 
kistelee, muistuttavat luurankoja. 

Ja hiiskumaton hiljaisuus vallitsee. 

Junkkeri Jörgen nousee lähellä olevista mättäistä 
korkeimmalle ja heittää viitan hartioiltaan siltä va- 
ralla, että hänen täytyisi turvautua miekkaansa. Ka- 
peana ja mustana hän piirtyy lännestä kumottavaa 
heikkoa valoa vasten. Nyt hän kohottaa korkealle 
kädessään olevan per tuskan ja huutaa: 

— Ritari Jöwwc! 

Hän huutaa kovemmin: 

— Ritari Jöwwe, taidat nukkua! Olen antanut si- 
nulle sääntöjen mukaisen haasteen! Tule taistele- 
maan kanssani, jos olet olemassa! 

Pitkin katselijain selkäpiitä kiitää hirmuinen vä- 
ristys. He odottavat saavansa nähdä kammottavan 



lohikäärmeen, joka tulisi heitä kohden vatsallaan ryö- 
mien ja sieraimistaan tulta tuhistaen. He odottavat 
tämän pedon matelevan esiin sellaisen ryskeen ja 
pauhun saattamana, että taivas vavahtelee ja kuu 
pudota mätkähtää maahan — niin, he odottavat 
pahinta. 

Mutta mitään ei tapahdu. 

Ei yhtään mitään. 

Kaikkein vähimmin he ovat odottaneet tällaista. 

He kuulevat junkkerin kovalla äänellä huutavan 
yli lampien käärinliinojen ja kuolleiden koivujen, 
yli mättäiden monien tontuntupien, ja nyt hänen 
äänessään on ivaa: 

— Jöwwe Jöwwenpoika! Minä julistan sinut täten 
voitetuksi ja tyystin olemattomaksi! Olet helvetin 
valtaneuvos, mikäli yleensä jotakin olet! Olet hui- 
jausta, pelkkää huijausta, lasten ja hullujen lorua! 

He odottavat niin jännittyneinä, että tuskin pysty- 
vät hengittämään. 

Ei mitään. 

Silloin junkkeri astuu alas mättäältä ja ojentaa 
pertuskan ylimielisesti asepalveluilleen, jotka nyt 
rohkenevat kömpiä esiin. 

— Ottakaa pertuskanne! hän sanoo. Jöwwe on 
kuollut. Eikä kukaan ole niin kuollut kuin se, jota 
ei ole koskaan ollut. 

Hän nauraa. Kumppanit tulevat hänen luokseen, 
liekin nauravat, mutta samalla he salaa värisevät si- 
simmässään. Sillä nythän nähdään selvästi, että 
junkkeri on hullu tai että hänestä joskus tulee suuri 
pahantekijä. He ovat pitäneet häntä uskottomana ja 
nuorekkaan ajattelemattomana rienaajana, mutta hän 
on pahempi kuin sellainen. Hän on pilkannut yksi- 
sarvista ja sanonut sen olevan pelkkää huijausta! Hän 



ei usko mihinkään, ei mihinkään taivaassa eikä mi- 
hinkään maan päällä. 

Ja äkkiä he alkavat pelätä häntä niinkuin pelätään 
jotakin epävarmaa ja vieroksuttavaa, josta ei tiedetä 
mitään, ja mieluimmin he kääntyisivät hänestä pois, 
aivan kuin hän olisi heille uppo outo. Hän ci enää 
kuulu heihin. 

Mutta kun hän tulee kotiin G jörvel-rouvan luokse 
ja tämä kysyy, eikö häntä sentään peloittani! t, hän 
vastaa väsyneesti: 

— Mitäpä minun olisi tarvinnut pelätä! Kaikki on 
mätää. 


Kahtena hiljaisena kesäyönä junkkeri Jörgen on 
pyrkinyt Fuuröhön asepalvelijainsa soutamana, mutta 
raivoavat koirat ovat käännyttäneet heidät takaisin. 
Ne ovat isoja eläimiä, joilla on rotannahkaa muistut- 
tava, omituisen sileä karvapeite, ja ne uivat suoraan 
venettä päin. Rannalla ne haukkuvat, mutta vedessä 
ne ovat pahaenteisen äänettömiä ja vain välkyttävät 
silmiään, jotka kiiluvat punaisten silmäluomien alla. 

Fuuröhön ei pääse susikaan, kertovat miehet. 

Mutta Jörgen Lykken on sinne päästävä. 

Ja hän sanoo G jörvel-rouvalle, että hänen täytyy 
aina voittaa. Sinä päivänä, jolloin hän tuntee olc- 
vansa voitettu, hän kuolee tai menettää järkensä. 

Ja niin Jörgen uhraa untuvaisen junkkerinpartansa. 

Sillä hänen on päästävä Fuuröhön. 

Joukko rahvaannaisia soutaa poikki vuonon. He 
ovat matkalla Fuuröhön kirsikankorjuuseen, johon 
työhön heidät palkataan joka vuosi. He soutavat 
sydänsuven ilman kirkkaudessa, yllään taivaan sy- 
vänsininen kallo ja tulisena paahtava aurinko. Heillä 



on kaikilla samanlaiset sarkahameet ja hartialiinat, ja 
huivinsa he ovat työntäneet pois otsaltaan. 

Kaikkien katseet ovat painuksissa. Heidän ilmeis- 
tään kuvastuu levottomuus, kun he alkavat lähestyä 
saarta, ja kaikki he vilkuilevat yhtä pelokkaasli 
erästä veneessä seisovaa yksinäistä henkilöä. 

Jörgen Lykke on päivettyneenä ja hameisiin pukeu- 
tuneena. mukana naisten parvessa. Hän on vetänyt 
päähuivin parrattomien kasvojensa eteen, ja jalassaan 
hänellä on samanlaiset raskaasti raudoitetut puuken- 
gät kuin naisillakin. Hän on uhkausten ja rahan 
voimalla pakottanut nuo köyhät naiset ottamaan hä- 
net mukaansa. 

Pian hänen edessään olisi toteutuneena se unikuva, 
jonka hän oli nähnyt häämöttävän toisena niistä kuu- 
tamoöistä, jolloin hän oli asepalvelijoineen päässyt 
lähemmäksi saarta: hämärä lehto ja neljän erillisen 
kellotornin välissä maidonvalkea luostarirakennus 
keskuskupoleineen ja kaksine pienerapine sivukupo- 
leineen. Hän saisi nähdä ne punaiset koirapaholaiset, 
joista Man Iianyngh oli kertonut. Koirien vimmaisen 
haukunnan hän jo kuulee, ja vene pysähtyy, sillä 
soutavat naiset odottavat suojaväkeä, ennen kun roh- 
kenevat lähestyä saarta. 

Lahdesta, jonka pohjukka häipyy saareen tunkeu- 
duttaessa alaspäin kaartuvien lehvistöjen peittoon, li- 
puu naisparvea kohden kookkaiden, punapukuisten 
nunnien meloma vene. Sen perässä talonpoikaisnai- 
set sitten soutavat lahteen. 

Suojaavan päähuivinsa alta Jörgen Lykke katselee 
ympärilleen — katselee niin ahnaasti, kuin hänen 
olisi katseltava koko loppuikänsä edestä. 

Tähän mennessä hän on aina luullut, ettei mitään 
kauniimpaa ja huolellisemmin hoidettua voi olla kuin 



Vitskölin puisto forellilammikkoineen, luumulehtoi- 
iieen ja omenatarhoilleen, mutta nyt hän huomaa, ettei 
siitä olekaan mihinkään. 

Rannat ovat tiheäkasvuiset. Lahden vihreässä 
peilinlasissa puut näyttävät kasvavan alaspäin, ja vesi 
päilyy niin kirkkaana ja tyvenenä, että on mahdo- 
tonta erottaa, missä maa päättyy ja vesikuvastin al- 
kaa. Rehevinä, runsaina ja tiheinä taipuvat latvat ja 
pensaat vettä kohden, ja maata peittävät loputtomat 
vihreät ruohomättäät, joiden joukkoon korkeat sanan- 
jalat ja makeahkosti tuoksuvat kuusamat tuovat vaih- 
telua. 

Lahti tekee mutkan, ja nyt hän näkee Dotterhuu- 
sin luostarin, joka hohtaa maidonvalkeana päivän- 
paisteessa — vielä valkeampana nyt kuin kuutamossa. 
Sen edustalla on uljas puoliympyrän muotoinen lai- 
turi, joka on rakennettu valkoisesta marmorista. Puo- 
liympyrästä erkanee leveä, hohtavan valkoinen mar- 
morilie, jota reunustavat sakkiaiheiset mustat ja val- 
koiset marmorineliöt ja jonka molemmin puolin on 
kunniavartiossa sorjia, vihreitä kypressejä aina pää- 
ovelle johtavia portaita myöten. Kuten hän yöllä oli 
nähnyt, valkoisen luostarirakennuksen keskellä on 
kupoli ja sivuilla kaksi pienempää kupolia. Näke- 
mänsä neljän kellotornin hän huomaa kunkin kul- 
mallaan tukevan teräviä paaluja, joiden maahan pön- 
kitetyt rivit ovat mahdollisen vihollisen uhkana. Dot- 
lerhuus näyttää pystyvän suojelemaan itseään muil- 
lakin keinoin kuin vain koiravartionsa avulla. Kau- 
niimpana kuin mikään kuningattaren kartano se le- 
pää taidokkaasti hoidetussa, korkearunkoisessa leh- 
dossaan. 

Taaskin lahti tekee mutkan. Jörgenin näkyviin il- 
mestyy valkea terassi, jonka viimeinen leveä porras- 



askelma laskeutuu veteen. Lahti poimuilee nyt läpi 
luumulehdon, ja jos ken pystyisi kuvittelemaan, min- 
kälainen paratiisi on, niin tässä hän sen näkisi. Dotter- 
huus ilmeisesti suosii kaikkea korkeavartista ja tah- 
too pitää metsänpohjan puhtaana, sillä tuolla ylenee 
ruusupuun runsaskukkainen latva hoikan pilarirun- 
konsa varassa, tuolla taas joukko pitkävartisia malja- 
koita, jotka ovat täynnä alaspäin riippuvia, tulipyö- 
rää muistuttavia kukkia. Arvattavasti ne ovat niitä kas- 
veja, jotka on tuotu hiljan löydetyistä uusista maan- 
osista, sillä Jörgen ei ole nähnyt sellaisia koskaan en- 
nen. Päivänpaisteen polttavassa hehkussa ne huokuvat 
värien leiskuvaa riemua, kuumien vyöhykkeiden kuk- 
kasloistoa, jonka on maljakossa toisensa jälkeen täyty- 
nyt mukautua pohjolan järjestävän käden kaavailuihin. 

Jokaisen maljakon alla on kehä pieniä myrttipuita, 
jotka on leikattu kaikenlaisten lintujen ja nelijalkais- 
ten eläimien muotoisiksi. Siinä on jäniksiä ja fasaa- 
neja, siinä on apina, joka riippuu oksastaan. Nunnat 
näyttävät olevan taitavia puutarhureja. Ja Jörgen 
muistaa Jyngfarnaisin maininneen Peder Lykkelle, 
että Puuron luostari on kuin paratiisi. 

Heitä vastaan tulvahtaa sävelten ryöppy. Suvipäi- 
vän kirkkauden täyttävät eloisien soittimien säestämät 
naisäänet. Musiikki kantautuu kuuluviin marmori- 
terassilta, jonka viimeiset askelmat ulottuvat veteen. 
Siinä soivat harput, gigat, huilun syvät ja pehmeät hu- 
huilut. Se on monen nuoren äänen yhteislaulua ja mo- 
nen erilaisen soittimen yhteissoittoa. 

Hiljaa vene lipuu terassin ohitse, ja siinä olevia 
kohtaava näky on sellainen, että rahvaannaiset teke- 
vät ristinmerkin, aivan kuin olisivat joutuneet tai- 
vaan valtaistuimen eteen, jonka juurella valitut enke- 
liparvet laulavat Herran ylistystä. 



Terassin jokaisella askelmalla ylimmällä alim- 
malle saakka, seisoo lai istuu nuoria naisia. Heillä on 
kaikilla valkoinen harsopuku, ja heidän kaulansa ja 
käsivartensa ovat paljaat. 

Ja kautta kaikkien pyhimysten, kuinka kauniita 
he ovat! 

Ei epäilystäkään, he ovat Kaarlentyttäriä! Punai- 
sina kuin liekit hiukset laskeutuvat heidän valkoisille 
hartioilleen, keräytyvät kiehkuroihin heidän otsalleen 
ja aaltoilevat heidän nuorten, pyöreiden poskiensa 
ympärillä. Heidän hipiänsä maidonvalkeus tuo mie- 
leen Engelsborgin junkkerit, ja heidän kasvoissaan 
on neilikanlehtien ruusuinen hohde. 

Ryhmä neitoja seisoo käsi toinen toisensa kaina- 
lossa muista vähän erillään. He laulavat, ja heidän 
kurkustaan soljuviin säveliin yhdyttää helinänsä kaksi 
helmiäisupotteisla soitinta, joista toinen on trubaduu- 
rinharppu, toinen taas avainviulu. Heidän edessään 
olevalla nuottitelineellä on koraalinuotteja. Toisilla on 
muita soittimia: yhdellä paninhuilu, toisella oboe, 
muutamilla pienet savikukot, ja eräs puhaltaa veto- 
pasunaa. 

Mutta keskellä terassia seisoo pitkä, korkeavartinen 
neito, jolla on kultaupotteinen nunnangiga vasenta ol- 
ijaansa vasten painettuna. Hän kohottaa korkealle 
kauniin, oikean käsivartensa, taivuttaa sen taaksepäin 
ja antaa käyränsä liukua pitkin gigan ainoaa kieltä, 
jonka sametinruskea, syvä ääni on yhtä jumalallisen 
lumoava kuin hänen tummien, loistavien, taivaita tä- 
hyävien silmiensä haltioitunut katse. Ja laulu, jota 
hän säestää, on tämä: 

Nous’ sama päivän koi , 
mi enää kadota ei voi. 



Se aina [Kiistaa meille 
ja meidät ohjaa teille 
luo isdn Jumalan, 
luo Isän Jumalan . 

Vene jättää terassin taakseen. Huivinsa alta Jörgen 
tuijottaa tuota taivahisten soittajien parvea, kunnes 
se häipyy hänen näkyvistään. Lahden poikki on ra- 
kennettu valkoisia, kaarevia siltoja, jotka liittävät toi- 
siinsa luostariin kuuluvat kaksi saarta. Lahti avartuu, 
ja vesi näyttää syvemmältä. 

On uintilunti rahvaannaisten veneen lähestyessä. Jör- 
gen Lvkke ei tiedä, onko hänen edessään avautuva 
näky unta vai todellisuutta. Kaikkialla hänen katseensa 
kohtaa uintipuuhis.su olevia nuoria naisia, joista loi- 
set pulikoivat vedessä, toiset taas lepäilevät ruohon 
vihreällä sametilla. Rantaäyräällä istuu aivan nuori 
neito, ainoana verhonaan valkoisia hartioita hyväilevä 
punaisten hiusten kuohu. Hän puhelee erään loisen 
kanssa, joka puolittain kelluu vedessä, puolittain le- 
pää rannalla pitäen lummekukkaa kutrejaan vasten 
painettuna. Jörgen kuulee heidän nauravien ääntensä 
helinän. Hän katselee rannalla istuvaa neitoa. Mil- 
loinkaan hän ei ole nähnyt suurempaa ihmeitä. Rinta 
pienine nänneilleen on kuin pyöreä omena kallioilleen, 
jalka, jonka neito on taivuttanut taaksepäin ... Ei, 
mitään luostariiiunnia he eivät suinkaan ole, nämä 
kylpevät neidot, ja ikävystyneiltä he vaikuttavat kaik- 
kein vähimmin. Kaikki heidän kasvoissaan kuvas- 
taa Kaartein iloisuutta: poskien ja leuan somat hymy- 
kuopat, avoin katse, jonka tekee onnelliseksi siveä 
elämä . . . 

Vene vie häntä loitommas, hymnin säveleet häipyvät, 
kylpeviä neitoja on kaikkialla; he sukeltavat, kahlaa- 



vat, uivat lahden haaleassa vedessä. Heidän takanaan 
on puiston lehtisali. Se on kuin avara katedraali pi- 
lareineen ja monine sivulai voineen; kaikkialla, minne 
hän katsoo, on vihreitä sivuholveja, runkojen pylväs- 
rivejä, pehmeästi kaartuvia, lehteviä oksia. 

Taaskin valkoinen silta. Muita kypsyneempi neito, 
jolla on täyteläiset rinnat ja uhkuvat jäsenet, seisoo 
venettä katsellen aivan veden partaalla. Hänen 
päänsä yläpuolella tuoksuu kukkiva kuusamapensas; 
se on kuin huumaava pilvi ja sen kukat ovat niin ti- 
heässä, että ne muodostavat yhden ainoan keltaisen 
kruunun . . . Hymy huulillaan hän liukuu veteen, ui 
veneen ohitse, tavoittaa toisen rannan ja alkaa siellä 
kuivata itseään . . . Vene jatkaa matkaansa . ohi 
vedessä molskivien ryhmien, ohi erään, joka nukkuu 
sinisessä kurjenmiekkalehdossa . ohi parven, joka 
lojuu rannalla vatsallaan ja jalat ristissä. Eräs aivan 
nuori, hentojäseninen tyttö seisoo veden puoleen ku- 
martuneena soitellen kaloille pienellä lehmänsarvihui- 
lulla suloisia, lempeitä, heikkoja säveliä, ja hänen 
punaiset kiharansa riippuvat hänen edessään kuin 
viiniköynnöksen lehvät. Hän soittaa vedessä olevaa 
ongensiimaa kohden, hän soittaa, jotta kala tulisi. 
Hänen nuoret sisarensa katselevat jännittyneinä, tu- 
leeko se. Heidän valkeiden, puhtaiden jäsentensä ta- 
kana seisoo metsän katedraali . . . 

Vene lipuu eteenpäin, ohi humaliston ja valkaisu- 
paikan, ja laskee omenatarhan rannassa olevan puu- 
laiturin viereen. 

Täällä Jörgen huomaa koirien olevan läheisyydessä, 
ja hän ymmärtää, miksi rahvaannaiset pysyttelevät 
pelokkaina liki toisiaan ja miksi nunnat seuraavat 
heitä askel askeleelta. Ne ovat isoja koiria, sileäkar- 
vaisia ja ruskeanharmaita, mutta samalla punerta- 



vaan vivahtavia, aivan kuin niiden nahan lävitse 
kuultaisi veri! Mutta ennen kaikkea ne vaikuttavat 
peloittavilta liikkeittensä takia, sillä näyttää siltä, kuin 
ne eivät etenisi kävellen, vaan käärmeiden tapaan kie- 
murrellen. Jota paitsi ne huohottavat kolkosti ja väl- 
kyttävät silmiään kovin ilkeästi. 

Toinen toisensa jälkeen ne käyvät nuuskimassa 
Jörgeniä. Ne huomaavat, ettei hänen hajunsa ole sa- 
manlainen kuin muiden, ja talonpoikaisnaiset vetäy- 
tyvät kauhuissaan loitommalle. Mutta Jörgen pysyt- 
telee liki saaren nunnia. Hän ymmärtää, että koirat 
repisivät hänet riekaleiksi, jos vain saisivat luvan. 

Päivän kuumat lunnit kuluvat kirsikankeruuseen. 
Kukaan ei hiiskahda sanaakaan, ja vähitellen äänettö- 
myyteen alkaa sekautua illan ääniä: lehmät ammuvat, 
lampaat määkivät, ja jossakin aitauksessa pauhaavat 
kalkkunat. Riikinkukon käheä kirkaisu panee naiset 
vapisemaan. 

Saatuaan päivärahansa, joka ei ole mitään siihen 
verrattuna, mitä Jörgen on tästä heille luvannut, he 
astuvat jälleen veneeseen, ja kotimatka alkaa. 

Hiljaa vene lipuu lahteen. Kylpevät neidot ovat 
poissa. Vesi on kuin peili. Sen syvässä taivaansi- 
nessä kuvastelevat puiden latvat ja tuoksuvat, kuk- 
kaiset pensaat. 

Dotterhuusia lähestyessään he saavat jälleen nähdä 
Kaarlentyttäret. Yllään vaatimattomat harsokangas- 
pukunsa he ovat matkalla Dotterhuusiin illaksi. Osa 
heistä saapuu pienissä ruuhissa meloen, osa käsi kä- 
dessä runkojen lomissa astellen, osa syvällä lehtisalin 
hämärissä ratsastaen. 

He keinuvat pehmeästi satulassaan läpi uinuvan 
metsän, ja heidän parvensa muistuttaa leijailevia hen- 
kiolentoja. 



Heillä ei ole minkäänlaisia koristuksia, ei kulta- 
vannetta otsallaan, niinkuin muilla neitseillä. Vain 
tavallinen nauha pitämässä koossa hiuksia, vain ta- 
vallinen nauha vyötäröllä, siinä kaikki. Viattomuus 
kuvastuu heidän jok’ainoasta piirteestään, jok’ainoasta 
katseestaan, hymyävä sulous heidän kaikista liikkeis- 
tään, heidän jokaisesta neitseellisestä askeleestaan. 

Jörgen ummistaa hetkeksi silmänsä. Sen aiheuttaa 
se outo itkunhalu, joka hänet väliin valtaa . . . 

Sitten hän näkee veneen jo ennättäneen Dotterhuu- 
sin ohitse. Pääovi on varjossa, mutta aurinko kultaa 
kypressien ylimpiä oksia. Jokin laulu, viimeinen, kan- 
tautuu kuuluviin . . . Sitten nunnat jättävät heidät, 
vene lipuu vuonoon, ja Jörgen katsoo taakseen. Vii- 
meinen häivähdys suloutta ja kauneutta . . . viimeinen 
sävel . . Kuusien suipot latvat ojentuvat iltataivasta 
kohden, joka valaa täyteläisiä värejään saaren ylle, 
kunnes sen vehmaus vaipuu yön syliin. 

Sitten kaikki on ohitse. 

Jörgen Lykke maksaa ruhtinaallisesti. Mutta vii- 
taten Fuurön saarten suunnalle hän samalla sanoo 
hyvin tiukasti: 

— Minä en ole ollut tuolla — en ikinä! Te ette 
tiedä mistään mitään — ette ole koskaan soutaneet 
minua sinne! 

Hän jää yksinään seisomaan aavemaisen valkoi- 
selle rannalle, jonka ainoana kasvullisuutena ovat vö- 
tuulessa heiluvat, harvat mätäsruohot. 

Hänkö oli sanonut noiden nuorten neitojen viettä- 
vän surkeata elämää? 

Näyttikö joku heistä surkealta? Onnellisialian 
he olivat kuin enkelit Eedenin yrttitarhassa, suloisia 
kuin kukat, joiden seassa he vaelsivat, puhtaita kuin 



lehliholvit lahden vesikuvastimessa, joka otti syliinsä 
heidän viattomat ruumiinsa. 

Eräs muisto sukeltaa esiin. Hänen kreikankirjas- 
saan kerrottiin Kastaliasta, virranjumala Acheloosin 
tyttärestä, joka pakeni Apollon rakkautta ja hukut- 
tautui mieluummin lähteeseen kuin antautui vainoo- 
jansa haluille. 

Hän ymmärsi Kastaliaa jo silloin ja uneksi hänen 
auttamisestaan. 

Vielä paljon paremmin hän ymmärtää tätä tarujen 
neitoa nyt. 

Insula Virginia. 

Hän huokaisee tietämättä, johtuuko se tuskasta vai 
riemusta — sillä kaikki hänen äsken näkemänsä viat- 
tomuus tuntuu hänestä luonnon kallisarvoisen lippaan 
pyhältä aarteelta, ja hänen sisimmässään on väljää 
kuin metsän lehtisalissa. 

Miksi hän on syntynyt mieheksi? Hän olisi mie- 
luummin nainen saadakseen olla noiden viattomien 
parissa, saadakseen olla yksi heistä. Äkkiä hän ta- 
juaa paratiisin arvoituksen. Siellä sielut liikkuvat toi- 
nen toisensa parissa halua tuntematta, ja hän tietää, 
että hänkin tahtoisi olla heidän tapaansa intohimoton, 
heidän tapaansa lempeä ja viaton kuin lapsi. 

Huomaamattaan hän ristii kätensä ja lähettää huo- 
kauksen yli Lim-vuonon, joka liplattaa ja laulaa ki- 
vien välissä. 

Kuinka ihana on puhtaus! 

Hän toivoo, että hänkin voisi elää siveästi koko elä- 
mänsä. 

Ja päättää päivänsä viattomien saaressa. 

Häxdalin krouvituvassa Kröte ja Hanyngh ottavat 
hänet hälisten vastaan. 



— No, näitkö neitsykäisiä? 

— En, jäin veneeseen. Missä ovat mieheni? Tah- 
don heti hevoseni! 

— Onko sinulla niin kiire? 

Krouvin tyttö seisoo tarjoilupövdän takana päihty- 
neenä ja julkeana. Hänellä on olutkannu kädessään, 
hänen liivinsä on revitty auki, ja hänen rintansa ovat 
paljaat. Hän on olutmaha, jonka miehet voivat nos- 
taa pövdänreunaa vasten. 

Man Hanvngh virnailee kuolaa valuttaen, että tyttö 
juuri on ollut hänen ja sitten Ollen, ja nyt voi 
Jörgen . . . 

Hän ei ennätä puhua loppuun. Jörgen Lvkke ei 
tajua mitään, ennen kuin hän näkee tytön tuupertuvan 
selälleen, sillä hän, Jörgen, on iskenyt häntä nyrkil- 
lään vasten kasvoja. Vain ponnahdus, ja olutkannut 
kaatuvat, kun junkkeri heittäytyy pöydän ylitse. Hän 
hyppää tytön vatsalle, ja tyttö käpristyy kokoon ja 
kirkuu kuin emäsika ja roiskuttua verla ympärilleen. 
Krouvari ja juomaveikot ja Jörgen ja tyttö liimeltävät 
yhtenä ainoana rykelmänä permannolla. 

Jörgen heittäytyy ratsunsa selkään. Kuin usvan lä- 
vitse hän näkee, että hänen asepalveluansa ovat val- 
miit seuraamaan häntä. Mutta hän kääntää korsku- 
van juoksijansa, pakottaa sen nousemaan takajaloil- 
leen miesten keihäänkärkien edessä ja huutaa nuo- 
rella hennolla äänellään, että hän tahtoo ratsastaa yk- 
sinään — pysykää poissa kintereiltäni, pysykää poissa, 
ja hän heiluttaa miekkaansa aivan kuin otellen sinne 
tänne leiskuvan salaman kanssa. 

Asepalveli jät väistyvät. He eivät tahdo antaa nuo- 
relle herralleen aihetta mihinkään turmantekoihin. 
He tietävät, kuinka hillittömästi hän raivoaa joudut- 
tuaan tällaisen puuskan valtaan, niin säveä kuin hän 



muuten onkin. Hän antaa raisunsa hypätä sivuun 
tieltä, ja samassa hänet jo nielaisee Häxdalin ; sumu- 
inen. Häxdal on korkeiden törmien reunustama not- 
kelma, joka ulottuu vuonoon asti, ja se on saanut ni- 
mensä juuri tästä kammottavasta, kylmästä sumusta 1 . 
Jok’ikisenä yönä sen maaperästä nouse harmaanval- 
koinen usvapilvi, joka pian tihenee seinän paksui- 
seksi ja leiriytyy tahmeana, liikkumattomana ja aave- 
maisena törmien väliin niiden ylimpiä pengermiä 
myöten, öiseen aikaan rohkeinkin sissi karttaa Häx- 
dalia, sillä se on täynnä upottavia heteikköjä. Ja sen, 
joka vajoaa heteikköön, maa on vetänyt imukärsäl- 
lään uumeniinsa ennen päivän valkenemista. 

Multa Man Tlanvngh mahtaa olla selvinnyt. TTän 
ny li hui hiuksiaan. 

Se pirun junkkeri — - varmasti hän vielä ratsastaa 
suoraan surman suuhun! Ja varokoon jokainen kal- 
lista henkeään, kun hän alkaa hieroa korvaansa kä- 
dellään kuin jänis käpälällään, sillä silloin hän polee 
murhanhimoa 

Krouvari sonnustautuu Pcdcr Lykken luokse, sillä 
valtancuvos on saapunut kotiin Nörlundiin. Piika 
on kuollut, ja se on tappioksi kroiv värin elinkeinolle. 
Tämän hän aikoo sanoa Peder Lykkelle. Koska ker- 
ran valtaneuvos nyt on G islumin kihlakunnan lääni- 
herra. hänen on myös tiedettävä, että rahvaskin vaa- 
tii oikeuttaan. 

Ratsastaessaan Nörlundia kohden krouvari hautoo 
monen ujostelemattoman sanan sanomista Peder Lyk- 
kelle. Junkkerin on maksettava hengensakko teke- 
mästään taposta. Sillä jos tämä rikos annetaan ilmi 
laillisessa järjestyksessä, niin hänen voi käydä pa- 

1 Häxdal = noidanlaakso. — Suom. 



henimin. Chris liern loinen ei jälä aatelista päätä sii- 
hen, mihin Jumala on sen luonut, jos hänellä vain on 
mahdollisuus leikkauttaa se poikki. 

Krouvari viedään talvitupaan. 

Valtaneuvos ottaa hänet vastaan istuen polvet le- 
vällään ja kyynärpäät harottaen, niin että hän muis- 
tuttaa hautomaan hankkiutuvaa kalkkunaa. Hänellä 
on elävää painoa lähimain kaksi kertaa se kippunta- 
määrä 1 , johon krouvari pääsee, vaikka tälläkin on 
kokoa riittämiin. Tärkeinä tekijöinä Peder Lykken 
painossa ovat lisäksi hänen kultainen kaulaketjunsa ja 
rintahaarniskansa. 

Krouvarista alkaa tuntua, ettei hänellä enää ole- 
kaan kovin paljon kanneltavaa. 

Valtaneuvoksen sanat painavat vähintään yhtä pal- 
jon kuin hän itsekin. 

— En ole koskaan kuullut, että Häxdalin krouvi 
voisi kerskua neidoilla, jotka olisivat elämänsä puo- 
lesta siveitä ja nuhteettomia. Oliko tämä vainaja 
sellainen? 

Sitä krouvari tuskin rohkenee mennä vannomaan. 

— No! Oletko unohtanut isännänvelvollisuutesi, 
joka käskee sinua pitämään palvelijasi kurituksessa 
ja Herran nuhteessa? 

Krouvari tuntee nyt paina vansa vielä vähemmän. 

Valtaneuvoksen paksu ruho kumartuu häntä 
kohden. 

— Rohkenetko kieltää, että pidit sitä naista häntä 
kaupitellaksesi? Sellaisesta on kymmenen joaki- 
mintaaleria sakkoa — voit antaa sen summan piian 
isälle korvaukseksi taposta. Ja nyt saat mennä! 

Valtaneuvos ei mainitse pojalleen mitään tästä 

Kippunta oli vanha painomitta. — Suom. 



käynnistä, vaan Jörgen itse kysyy, mitä asiaa krou- 
varilla oli. 

— Ei mitään. 

Turpeana ja kylläisenä Peder Lykke katselee päi- 
vällisen kattamista. Ruhoonsa nähden hän syö san- 
gen vähän, ja hänelle on arvoitus, kuinka hänen ruu- 
miinsa voi olla sellainen, että se turpoaa itsestään. 
Kolmensadan vuoden takaa periytyvää paksuutta ei 
nähtävästi käy estäminen. Mutta suvussa ovat sy- 
dämet alkaneet käydä heikoiksi. Ihra estää niitä toi- 
mimasta niinkuin niiden pitäisi. 

Vitkaan hän suuntaa katseensa junkkeriin. 

— Jos muuten haluat saada jonkun hengiltä, poi- 
kani, niin toimita hänet syytteeseen noituudesta. Sil- 
loin toiset tekevät työn puolestasi. Se on halvempaa. 

Hän haukoltelee. 

— Tiedätkö, että Kustaa Vaasa on valittu Ruotsin 
kuninkaaksi? 

— Mitä Chris tiern siitä sanoo? 

Ylpeydessään junkkeri Jörgen mainitsee Hänen 
Armoaan ristimänimeltä. 

Tapansa mukaan Peder Lykke hieroo nenäänsä 
luumivaisen näköisenä. 

— Olen lähettänyt Kirsien Högin ja hänen tytä- 
rensä Fyeniin. Siellä on turvallisempaa kuin Poli- 
jois-Jyllannissa. Sinut lähettäisin mieluimmin ulko- 
maille — erinäisistä syistä. 

— Ovatko näiden syiden nimet herttua Fredrik, 
Tyge Krabbe, piispa Niels Stygge, Mogens G jöe . . . 

— Vaiti 1 

— ... jotka eivät enää tahdo olla Sigbrit-eukon ja 
muiden nautojen hallittavina? 

— Vaiti! Sinä et tiedä... 

— Niin, minä en tiedä muuta, rakas isä, kuin että 



on kysymys sekä teidän eitä monen muun päästä. 
Niinpä oma pääni on käytettävissänne. 

— Mutta sitäpä juuri en tahdo! Koko valtaneuvosto 
on nyt kapinassa. Oma pääni menköön, jos on men- 
näkseen. Kuningas Chris tiernin verikeitto Tukhol- 
massa on enteenä siitä, mikä meitä odottaa. Hän 
saattaa luvata anteksiannon tai olla lupaamatta, mis- 
sään tapauksessa hänen sanaansa ei ole luottamista. 
Hän luovuttaa saarnastuolit kerettiläiselle Hans Tau- 
senille, joka olisi pitänyt polttaa jo kauan sitten, ja 
tukee piispoja uhmaavaa rahvasta, joka on jopa niin 
jumalaton, että kieltäytyy suorittamasta kuningas 
Christofferin lain määräämiä kymmenyksiä. 

Junkkeri Jörgen vääntää sinettisormustaan. Hän 
on tänään vaslaanväitlämistuulella ja huomauttaa 
rakkaalle isälleen, että kymmenykset oli alun perin 
tarkoitettu korvaamaan paavinvallan keksimiä jos 
jonkinlaisia pakollisia lahjoja. Mutta nyt piispat vaa- 
tivat sekä edelliset, että jälkimmäiset ja lisäksi tulee 
vielä kuninkaankin vero, niin että päivätyöläisparka 
on pian jopa nahkaansakin vailla. 

Peder Lvkkeä harmittaa. 

— Olet nurjamielinen pyhää katolista kirkkoamme 
kohtaan, poikani! Pidä varasi, ettei sinun käy niin- 
kuin kävi Niels Brahen. Hänkin vihasi papistoa, ei- 
vätkä mitkään sanat riitä kuvailemaan niitä kidutus- 
keinoja, joita häntä vastaan käytettiin, ennen kun 
hän sai armon kuolla. 

Junkkeri kohottaa silmäluomiaan, ja hänen va- 
loisissa, sinisissä silmissään välähtää jäänvalkea hymy, 
josta paljastuu itse helvetti, koko maailman vihan 
tyyssija. 

— Kun paavin papit ovat vannoneet elävänsä si- 
veästi ja kuitenkin päästävät jalkavaimonsa Herran 



huoneeseen synnytyksen jälkeen, silloin en todellakaan 
liedä, voiko siveys siittää lapsia ja huoruus olla sopu- 
soinnussa uskon kanssa. 

He istuvat talvituvassa, ja palvelijat kantavat lau- 
tasia pöytään päivällistä varten. Junkkeri nousee, ot- 
taa kaapistaan erään kirjan ja näyttää sitä isälleen. 

— Ah, jos osaisitte latinaa, kallehin isä> niin teillä 
olisi ilo lukea, kuinka ulkonaista hurskautta pilka- 
taan: Enchiridion militis Christiani — kirjoittanut 
Erasmus Rotterdamilainen. 

— Eikö häntä ole poltettu vielä? valtaneuvos ky- 
syy tuikeasti. 

— Ei vielä! Jalo Torquemada, joka laahasi vähin- 
tään satatuhatta ihmistä kidutuspenkkiin ja polttoro- 
violle, on nyt kuollut, multa muussa tapauksessa Eras- 
mus varmasti olisi ollut seuraavan sadantuhannen al- 
kupäässä. 

Tähän valtaneuvos ei vastaa mitään, sillä hän tie- 
tää, että Espanjan manalle mennyt suurinkvisiittori 
kidutti myös jalosukuisia paternosterköysin ja niihin 
verrattavin laittein, ja se herättää hänessä inhoa. Laki, 
joka on sama aatelisille ja alhaissukuisille, sotii sekä 
luontoa että Jumalan käskyjä vastaan. 

Jörgen kiusoittelee häntä keveään, ilvehtivään ta- 
paansa ja tuo hänen nähtäväkseen erään toisenkin 
kirjan. Sekin on Erasmus Rotterdamilaisen kirjoit- 
tama, ja sen ihmeen ihanat piirrokset, jotka ovat 
Hans Holbeinin käsialaa, ovat hänen silmäinsä ilo. 

— Tämä on Encomium moriae, ,, Hulluuden ylis- 
tys”, hän sanoo. Tahdotteko nähdä . . 

Valtaneuvos pyyhkäisee kirjan pöydältä — hänen 
kätensä lakaisee kuin iso luuta, ja pöytäveitsen ja jon- 
kin lautasen on seurattava mukana. 

— Kiellän sinua häpäisemästä Nörlundia tuollai- 



sellu kereltiläislöyhkällä, muista se, poikani, äläkä 
unohda! 

Junkkeri upottaa pitkän, kapean nenänsä ranteensa 
kallisarvoisiin vadstenanpitscihin ja sanoo valittavalla 
äänellä: 

— Te sanotte löyhkäksi myös kallista hajuvettäni, 
rakas isä! Miksi mahdatte sanoa sitä hajua, joka läh- 
tee piispa Stygge Krumpenin ja Elisabeth Gyldenstier- 
nin yhteisestä sängystä Börglumin luostarissa? Miel- 
ly Itääkö se nenäänne enemmän? 

Jörgen on parantumaton. Peder Lykke tyytyy sa- 
nomaan: 

— Joka tapauksessa olisi mieleeni, jos olisit maasta 
poissa tämän kaiken tapahtuessa. Kysymys on joko 
kuninkaasta tai meistä. 

Junkkeri seuraa omien ajatustensa polkuja. 

— Jos herttua Fredrik taas kertaalleen tekee so- 
vinnon veljenpoikansa kanssa, niin jok’ainoa teistä 
menettää päänsä. 

— Aivan oikein, valtaneuvos myöntää. Sama koh- 
talo on silloin meidän kaikkien osana. Mutta minä 
haluan säilyttää sinut hengissä suvun lakia. 

Puoleksi ummis tulleiden silmäluomiensa alta hän 
tarkkaa, kumpaisenko vaihtoehdon poika valitsee. 

Jörgen ei näytä kuulleen hänen sanojaan. Hän 
syö hopeavadilta hienoa leivosta ja vilkuilee töykein 
katsein kamiinaa, joka on kylmä, sillä nyt on kesä. 
Mutta ulkona rapisee jäätävä raekuuro, ja Jörgeniä 
alkaa paleltaa, niin pian kun taivas menee pilveen. 
Räppänä on auki, sillä valtaneuvos ei viihdy lämpi- 
mässä. 

— Lähettäkää minut herttuan luokse! junkkeri sa- 
noo vihdoin ja kohottaa katseensa. 



— Sinut ! Sinulle herttua ei sano mitään! 

— lierit un ei sano mitään kenellekään! 

Jörgen kääntää taas katseensa pöytään. Varjellen 
huolellisesti hihansa pitsiröyhelöä, jottei se hipaisisi 
leivosvatia, hän valitsee leivoksista makeimman. 

— Lähettäkää minut herttuan luokse! Te tiedätte, 
että juon vain kohtuullisesti. Ellei herttua sanokaan 
mitään, niin onhan siellä toki nuoria, jotka kyllä la- 
vertelevat sivu suunsa, kunhan vain joku, jolla on 
riittämiin laalereita, kustantaa heidän ilokseen kau- 
niita tyttöjä ja täysinäisiä tynnyreitä. 

— Jos lähdet herttuan luokse, niin kuulut meihin, 
valtaneuvos huomauttaa huolestuneena. 

Mutta Jörgen ei huomaa isän äänen kuvastamaa 
huolta. Hän jatkaa oman ajatuksensa latua. 

— Minulle kaikki lörpöttelisivät suunsa täydeltä, 
eikä kukaan pitäisi minua muuna kuin koreapukui- 
scna kakarana. Mutta lähtiessäni sieltä tietäisin pal- 
jon ja monenmoista, sillä kuulossani ei ole mitään 
vikaa! 

Ei, hänen kuulossaan ei ole mitään vikaa. Valta- 
neuvos katselee pitkää, solakkaa ottopoikaansa. Junk- 
keri huokuu ylhäistä hienoutta kallisarvomme kulta- 
ketjuineen ja kapeaa, ylen puhdasta kättään korista- 
vine sormuksilleen. Myös hänen suunsa, johon hän 
juuri vie leivosta, on siro ja ylhäinen. Valtaneuvos on 
toivonut puuhunsa uudenlajista hedelmää, ja hänen 
toiveensa on täyttynyt. Mutta myöntäessään sen hän 
ei voi olla tuntematta pientä alakuloisuutta. Lykkein 
iloista verevyyttä junkkerissa ei ole. Hänen nuoressa, 
viileässä sydämessään ei tunnu olevan tilaa muulle 
kuin ajatukseen taotuilla mietteille. 

Mutta isänsä asiaa hän ei ole pettänyt, päinvastoin! 
Tuhlaamatta pienintäkään ajatusta kuolemanvaa- 



raan hän astuu täysikasvuisten riveihin. Jos hänet 
lähetetään matkalle, jonka vaiheissa ainoaksi aseeksi 
kelpaa äly, niin hän palaa takaisin voittajana. Siinä 
suhteessa hän joka tapauksessa on aito Lykke: he 
ovat kolmensadan vuoden ajan olleet kuninkaiden lä- 
hettiläitä, mutia sotajoukkoja he eivät ole koskaan 
johtuneet. 

Ja koska hän on noin laiha ja solakka ja pitkäsää- 
rinen, niin kestää uudet kolmesataa vuotta, ennen 
kuin suku taas alkaa turvota. 

Ehkä hänestä todella tulee suvulle uusi kantaisä. 

Jörgen hymyilee kevyttä, kovaa junkkerinhy- 
mvään: 

— Jos ajatukseni on oikea, ja tietysti se on, niin Veri- 
Ghristiernin aika on lopussa. Veri tosin on tahmeaa, 
mutta se ei silli liimaa yhteen veljeskansoja eikä kos- 
kaan tyrannia valtaistuimelle kovin pitkäksi aikaa. 

Valtaneuvoksesta tuntuu, kuin hän kuuntelisi pap- 
pien viisaita puheita jo kauan sitten kadonneilta 
ajoilta — niiltä ajoilta, jolloin heidän piispanistui- 
mensa eivät vielä olleet yhtä täynnä huorausta kuin 
sontiaisen mahanalustat matoja. 

Nuori Jörgen virkkaa miettiväisesti: 

— Mitä hyödyttää valtakunnan aatelistoa, vaikka 
se saisi kuinka puhdastapaisen katolisen kunin- 
kaan, jos kirkko yhä imee huostaansa aatelisten maa- 
omaisuutta? Pelkästään Lykkein kartanoista on ties’ 
kuinka monta yksinomaan Managerin luostarin hal- 
lussa! 

— Me olemme liittolaisia — valtaneuvos aikoo li- 
sätä: ja pidä mielessäsi usko !” Mutta hän hä- 

peää uskon puolesta. Mieluummin hän tarjoaa huna- 
jaleipiä helvetille, kuin puhuu jumalisia sanoja nuo- 
relle miehelle, jonka silmissä kiiluu kettu. 



Hän nousee mennäkseen kirjoittamaan suosituskir- 
jettä herttualle. Myös Jörgen nousee. Hän on täynnä 
hymyilevää intoa päästä suorittamaan ensimmäistä 
luottamustointaan, ensimmäistä lähettilääntehtä- 
väänsä. Ennen kuin hänen isänsä menee, hän sanoo: 

— Eräiden toisten junkkerien seurassa — niitä 
ovat olleet Jungetin Skeel, Stenaltin Biörn, Villestru- 
pin Axel Juul — olen aika paljon ratsastellut ja liik- 
kunut rahvaan parissa. Tavallinen kansanmies herjaa 
kerjäläismunkkeja, ryyppää pannaan julistetun kans- 
aa, ampuu pilkkaan anekirjoihin ja haukkuu prelaat- 
teja Rooman liäntyreiksi. Kaikesta tästä päättelen, 
kallehin isä, että paavinvallan aika on lopussa niin- 
kuin kuningas Christierninkin aika. Mutta annet- 
takoon vain kirkon tukea aatelistoa, kunnes valta 
jälleen on aateliston — sen jälkeen aatelisto kyllä- 
kään ei tue kirkkoa, koska jokaisen suvun on karhut- 
tava siltä takaisin niin valtavat määrät vanhaa pe- 
rintöomaisuutta . . . 

Hymyillen hän avaa oven isälleen, ja Peder Lykke 
pysähtyy sanoakseen: 

— Sinusta tulee nuorena valtaneuvos, poikani, jos 
vain pääsi säilyy — iässä jutussa. Mainitsit Villestru- 
pin Axel Juulin. Hänen isänsä, maatuomari, tarjosi 
minulle avioliittoa sinun ja tyttärensä välillä, ja minä 
lupasin ajatella asiaa. 

— Dorthe rakastaa Korsriisin Christoffer Torne- 
krandsia, junkkeri ehättää vastaamaan. On synti 
Jumalaa vastaan mennä erottamaan rakastavaisia. 

— Olkoon vain, mutta maatuomari on mies, jolle 
ei vastata kieltävästi, kun hän tarjoaa. Niin että luul- 
lakseni sinun on suostuttava kauppaan. 

Mennessään kirjekammioonsa valtaneuvos miettii, 
mitä hänen pitäisi kirjoittaa herttualle. Mutta muut 



mietteet tunkee taka-alalle ajatus, että mahtaa olla 
helpompi taltuttaa nuori härkä kuin saada Jörgen 
menemään naimisiin vastoin tahtoaan. Ja tällä het- 
kellä sitä paitsi on tärkeämpääkin tehtävää kuin 
käydä puuhaamaan häitä. Onhan hänen ottopoikansa 
osoitettava, mihin hän pystyy. 

Että hän pystyy, se selviää sanoittakin Peder Lyk- 
ken kohdatessa liittolaisensa Viborgissa, jossa he pe- 
ruuttavat kuninkaalle antamansa uskollisuuden- ja 
kuuliaisuudenlupauksen, sillä herttua Fredrik on nyt 
halukas ottamaan vastaan kuilinkaanvaalin. Peder 
Lykke katselee poikaansa, jota kaikki nimittävät 
„moitteettomaksi junkkeri Lykkeksi”, eikä kukaan voi 
nähdä junkkerista, että hän on ennustanut paavilli- 
sen pappisvallan pian olevan lopussa. 

Hän seisoo siinä kasvoillaan vilpittömän tarkkaa- 
vainen ilme, seisoo aivan eturivissä — - sillä Jörgen 
Lykke ei mielellään hankaa takamuksiaan ovenpie- 
liin — ja kuuntelee kolmea innokasta piispaa, Börg- 
lumin Niels Styggeä, Riben Iver Munkia ja Viborgin 
nuorta ja kiihkeää piispaa Jörgen Friisiä. He roh- 
kaisevat epäröiviä, tyynnyttävät pelkääviä, ylistävät 
järkevää Fredrikiä, joka voidaan edullisella kunin- 
kaanvalalla sitoa kaikkeen, mitä aatelisto ja kirkko 
haluavat. Katolisen kuninkaan avulla kerettiläisyys 
voidaan saattaa vainon alaiseksi samaan tapaan kuin 
Böömissä, jossa roviot ja kidutusvälineet tosin ovat 
surmanneet puolet maan väestöstä, mutta jossa usko 
on perinyt voiton. 

Valtaneuvos pitää häränpäätään painuksissa ja 
katselee salavihkaa junkkeri Jörgeniä, joka seisoo 
siinä kallisarvoisessa ylimyksenasussaan. Ja eikös vain 
junkkeri nyökkäile, että oikein, oikein, juuri herttua 



Fredrik on se mies, jolle piispojen vaatimukset ovat 
ylimpänä johtotähtenä! 

Niels Brahen kohtalo häntä ei odota, valtaneuvos 
ajattelee tyyntyneenä. Hän on liian viisas soittaakseen 
suutaan ajattomalla ajalla. Ja katsellessaan mietteis- 
sään poikaansa valtaneuvos huomaa jotakin kummal- 
lisia. Junkkeri, hänen poikansa, on ypö yksin! Valta- 
neuvokselle ei selviä, mikä tämän yksinäisyyden ai- 
heuttaa; hän vain näkee junkkerin pitkän hahmon, 
hänen pystyn päänsä, joka kääntyilee sinne tänne, ai- 
van kuin hänen katseensa näkisi kaiken lävitse . . . 
ainoakaan sana, kiihkeinkään, lämpiminkään sana ei 
pääse tunkeutumaan junkkeri Jörgenin sydämeen sen 
syvemmälle kuin kalpea talvinen aurinko voi tunkeu- 
tua pohjaansa myöten jäätyneeseen järveen. 

Kaikkein vähimmin kukaan voi huomata hänestä, 
että hän yllyttää rahvasta. Hän ja hänen kumppa- 
ninsa, Skeel, Juul ja Biörn, kiihottavat kansaa paavi- 
laisuutta vastaan kaikkialla, missä se suinkin on mah- 
dollista. 

Jörgen tekee sen leikkisin, ilvehtivin sanoin ja nau- 
rahtaa sitten kevyesti, aivan kuin ei olisi mitään sano- 
nutkaan. 

Viborgin maakäräjillä, joilla juutit vannovat va- 
lansa kuningas Fredrikille, ei ole kirkkaammin säih- 
kyvää säilää kuin se, jota käyttelee „moitteeton junk- 
keri Lykke”. Ja vastavalittu kuningas tervehtii häntä 
kuin ainakin vanhaa holsteinilaista tuttavaa. Heillä on 
keskenään salainen sopimus. Niin pian kuin koko 
maa on valinnut kuningas Fredrikin, Peder Lykke ni- 
mitetään valtakunnanhovimestariksi, Tyge Krabbe 
valtakunnanmarslciksi laimean ja epäluotettavan Mo- 
gens Gjöen asemesta ja Jörgen Lykke uuden kunin- 
kaan hovijunkkariksi. 



Lähinnä seuraavina aikoina Peder Lykke ja Tyge 
Krabbe keräävät sotajoukon, jossa on kolmekym- 
mentätuhatta miestä. Jörgen ja Skeel, Anders Biörn 
ja Axel Juul ratsastavat muita innokkaampina yötä 
päivää, kunnes Jyllannissa on koolla niin uhkaava ar- 
meija, että kuningas Christiern pakenee taistelutta 
omasta maastaan ja Fredrik ensimmäinen saa hal- 
tuunsa Tanskan valtakunnan kuninkaanvallan. 

Tyrmistyttävä ja rajaton on sen jälkeen se louk- 
kaus, joka kohtaa Peder Lykkeä. Uusi kuningas ni- 
mittää Mogens G joen valtakunnanhovimestariksi! 
Mogens Gjöen, joka on luterilainen! 

Ääneti ja myrtyneenä Peder Lykke vetäytyy Nör- 
lundiin, Himmersysselin sydämeen. Siellä hän istua 
jököttää uhkana kuningas Fredrikiä kohtaan, joka 
tietää, etteivät Lykket anna anteeksi koskaan. Tosin 
kuningas nimittää hänet lääniherraksi Nyborgin lin- 
naan, mutta Peder Lykke lähettää sinne sijaisen. Hä- 
nen kauttaan sotakelpoisesta Pohjois-Jyllannista uhoa- 
va äänetön uhka on suureksi rasitukseksi Hänen Ar- 
molleen. 

Ja kyllä hän vielä uudestaan nostaisikin juutit ka- 
pinaan, ellei hänellä olisi riittämiin sotimista oman sy- 
dämensä sopukoissa. Kuningas Fredrik on antanut 
aatelistolle ja papistolle kaiken heidän toivomansa, 
vieläpä vähän enemmänkin. Mutta mitä siitä on hyö- 
tyä? Jörgenin ennustus toteutuu kaikesta huolimatta: 
piispoilla ja prelaateilla ei enää ole mitään oikeuksia, 
vaikka kuningas on lahjoittanut niitä heille tukuttain. 
Kerettiläiset papit saarnaavat vapaasti Viborgissa, ja 
luterilaisuus leviää Peder Lykken omille maille. Jyl- 
lanti on sen ponnahduslauta, ja siellä se jo on val- 
lassa. Kuningas Fredrik ja aatelisto ovat yksimieliset 
siitä, ettei kirkon enää pidä saaman ostaa maaomai- 



suuksia eikä myöskään ottaa niitä vastaan perintönä 
tai lahjana. Meneepä kuningas niinkin pitkälle, ettei 
vahvistusta piispan- ja prelaatinnimityksille enää tule 
hakea Roomasta, vaan maan omalta arkkipiispalta. 
Ja maa on sellaista vailla! Jota paitsi paaville kuulu- 
via runsaita maksuja ei enää saisi lähettää pois maasta. 
Sen sijaan ne olisi suoritettava kruunulle ja käytettävä 
valtakunnan hyödyksi. 

Peder Lykke on vanhalle kirkolleen uskollinen, ja 
häntä kalvaa voimaton viha sen puolesta. Hänet ta- 
voittaa huhu, että kuninkaan nuori poika, herttua 
Christiern, on ystävänsä Johan Rantzaun avulla saat- 
tanut uskonpuhdistuksen voimaan herttuakunnissa, ja 
Peder Lykke kiroaa kiukuissaan, että hyi helvetti! 
Kaikki on liittoutunut häntä vastaan. Hänen puoli- 
sonsa Kirsten Hög oleilee hänen Fyeryssä olevilla ti- 
luksillaan kiusoitellen häntä siitä, ettei hänen otto- 
pojastaan tullutkaan hovijunkkeria. Vastalahjaksi Pe- 
der Lykke ilmoittaa, ettei hän halua naittaa ainoaa- 
kaan Kirsten-rouvan kolmesta tyttärestä. He voivat 
saada jonkin kartanon ja mennä Maribon kuuluisaan 
luostariin Joachim Lykken monien tyttölasten esimerk- 
kiä noudattaen, nämä puolestaan kun täyttivät Mana- 
gerin luostarin. Mutta siihen tyttäret eivät halua suos- 
tua, ja Kirsten Hög soimaa häntä luonnottomaksi isäksi. 

Titaani on yksinään! 

Häntä kiusaa ihran rasittama sydän — ja yksi- 
näisyys. 

Sillä hän on lähettänyt ainoan poikansa Pragin yli- 
opistoon. Ja „moitteeton junkkeri” on ihmeen uskolli- 
nen isälleen. Hän lähettää usein kotiin pitkiä kirjeitä, 
ja valtaneuvos lukee niitä ääneen Gjörvel Gjedille, 
Jörgenin äitipuolelle, joka on jäänyt hänen luokseen ja 
jolla on hoidossaan Nörlundin emännyys. 



Väliin Peder Lykke tuntee masennusta ajatellessaan 
sisällissotaa, joka riehuu julmempana kuin mikään 
luistelu turkkilaisia koirankuonolaisia vastaan. Mitä 
hyödyttää, että kuningas Fredrik on järkevä ja että 
hänellä on hyviä miehiä ympärillään, kun hän ei kui- 
tenkaan pysty estämään erotetun Christiernin miehiä 
ryöstämästä ja rosvoamasta pitkin valtakunnan ran- 
nikkoja ja nylkemästä Skoonea aina luita ja ytimiä 
myöten! Mitä hyödyttää, että Hänen Armonsa sanoo 
itseään katolilaiseksi, kun hän kuitenkin on lerppu 
ja kahlaalle suuntautuva ja käskee piispoja maksa- 
maan veroa, vaikk’ei näiden ole koskaan ennen tar- 
vinnut alistua moiseen rahvaalle kuuluvaan rasituk- 
seen! 

Kaikki Jyllannin kauppakaupungit ovat saaneet oi- 
keuden sallia itse kunkin saarnata mielensä mukaan, 
kunhan asianomainen vain voi todistaa sanansa Py- 
hän raamatun nojalla! Aivan kuin sen nojalla ei voi- 
taisi todistaa mitä tahansa, jos vain on riittävän nok- 
kela! 

Valtaneuvoksen mieluisinta puuhaa on neuvotella 
Gjörvel Gjedin kanssa siitä, kenelle he naittaisivat Jör- 
genin tämän palattua kotiin. Ei ole helppoa löytää 
kyllin hyvää puolisoa heidän yhteiselle lemmikilleen 
— joka ei ole enempää Peder Lykken. kuin Gjörvel 
Gjedinkään poika, vaikka he häntä poikanaan rakas- 
tavatkin. 

Jörgen kirjoittaa „kallehin isä” monta kertaa jokai- 
sessa kirjeessään, ja se ilahduttaa titaania, ja hän lä- 
hettää kirjeet Kirsten Högille, joka sylkee takaisin 
myrkkyä ja sappea. Sillä Jörgen menestyy hyvin opin- 
tiellään. Toisin sanoen: hovithan ne vetävät häntä 
puoleensa kuin meret virtaavia puroja. Hän on ku- 
ningas Ferdinandin hovissa Unkarissa, jossa hänen 



on opetettava tanskan kieltä kuninkaan sisarenlapsille, 
Tanskan prinsessoille Kristiinalle ja Dorothealle, jotka 
ovat maanpaossa olevan kuningas Christiernin tyttä- 
riä. Sillä keisarin tahto on, että heidän on palattava 
isänsä mukana takaisin Tanskaan. 

Junkkerin kirjeet ovat täynnä kokemuksia, joita 
hän kuvailee pilailevaan tapaansa. Mutta aina hän on 
jossakin uudessa paikassa, ja kaikkialla hän tekee tut- 
tavuutta ajan merkkimiesten kanssa. Tuntuu siltä, 
kuin hänen kevyet junkkerinkenkänsä kiidättäisivät 
häntä yli koko maailman. 

Hänen ensimmäistä Pariisista tullutta kirjettään 
Peder Lykke ei kuitenkaan lähetä Kirsten Högille, 
sillä Pariisissa Jörgen on tavannut erään »»sukulaisen”, 
joka on hänen lapsuudentuttaviaan Vitskölin hiosta 1 
rista. — Ja arvaatteko, kallehin isä, kuka hän on? — 
Janus de L’Hong, koadjutori! Kuitenkin hänen tans- 
kalainen nimensä on Hans Jacobinpoika, ja tämä sa- 
mainen Hans on hyvin arvossapidetty luostariväen 
keskuudessa, sillä edesmenneen priori Jyngfarnaisin 
hänelle antamassa suosituskirjeessä sanotaan, että hän 
on kuninkaallista sukua I Ja tottapa asiassa on perää, 
sillä hän on oman äidinisäni Jacob Langen ja Urene- 
metten äpärä! Ja tiedättekö, kallehin isä, että ku- 
ningas Hansin jalkavaimo poltettiin Lyypekissä syytet- 
tynä siitä, että hän olisi noidantempuin surmannut ku- 
ningas Hansin tultuaan mustasukkaiseksi Edele Jern- 
skäggin takia. Koska edesmenneellä kuningas Hansilla 
oli pääkallossaan kolme reikää, niin näytti ilmeiseltä, 
että Urenemette oli ratsastanut paikalle kolmella luu- 
dalla ja että vainaja oli saanut niiden kaikkien var- 
ret kalloonsa. Kuningas muuten ei milloinkaan ollut 
erikoisen hyväpäinen, niin ettei moisen pään puhkai- 
seminen mahtanut olla kovinkaan vaikea tehtävä. 



Hauskasti ja iloisesti Jörgen kirjoittaa Janus de 
L’Hong’ista, joka on niin peräti lahjakas. Ihan usko- 
matonta on, kuinka lahjakas hän on valehtelemaan, 
imartelemaan, väärentämään asiakirjoja, ryyppäile- 
mään ja elämään yhtä riettaasti kuin äitinsä Urene- 
mette. Mutta hänellä on kepeä mieli, ja aina hän on 
iloinen ja täynnänsä hilpeitä päähänpistoja, eivätkä 
mitkään häpeämättömyydet ole hänelle vieraita. Hä- 
nen seurassaan Jörgen on viettänyt monta suuren- 
moista yötä Pariisin kaupungissa ja tällöin oppinut 
paljon. Ihmiset ovat sen taivaallisen työpajan hylky- 
tuotteita, jossa Herra valmistaa enkeleitään: väärin 
muovaillut ja epäonnistuneet lakaistaan sieltä pois ja 
paiskataan tänne maan päälle . . . 

Tätä kirjettä ei lähetetä Kirsten Högille. Mutta kyl- 
läkin seuraava, joka on kirjoitettu autuaassa huu- 
mauksessa, sillä Jörgen on nähnyt kasvoista kasvoi- 
hin maailman. Maailma on Ranskan hovi, ja sen ju- 
malatar on Navarran Marguerite. Rabelais’n suopeu- 
den avulla Janus de L’Hong on hankkinut hänelle 
pääsyn Madamen 1 luokse, ja minkälaisia ihmisiä hän 
siellä tapaakaan! He nauravat hänen nimeään, jota 
mikään ranskalainen kieli ei taivu lausumaan, ja Ma- 
dame Marguerite on ristinyt hänet „Jääkarhunpen- 
nuksi”, sillä hän tulee maasta, jossa jokainen ranska- 
lainen mies ja nainen kuvittelee olevan vain jäävuo- 
ria ja valaanihraa! Mutta muuten he tietävät hyvin, 
että hän on „moitteettomien Lykkein” sukua, ja hä- 
nen nimenään on täällä kreivi Georges de Luque! Ja 
eikö ollutkin onni, että Madame mieltyi niin suuresti 
hänen pieniin pistopuheisiinsa, että otti hänet mu- 
kaansa itse Robinet Testard’in luokse, saman mesta- 

1 Madame, kirjoitettuna isolla alkukirjaimella, oli ennen 
muinoin kuningattaren tai prinsessan arvonimi. — Suom. 



rin, jolta hän jo luostarissa oli oppinut niin paljon jn 
joka nyt Madamen käskystä opettaa hänelle vielä 
enemmän! Maailma on kultainen lintuhäkki, jossa 
kaikki linnut visertävät sulosoinnuin! Nyt hän tietää, 
mitä elämä on! 

Kuninkaan äiti, Savoijan Louise, on hänelle vasten- 
mielinen, mutta tämä olkoon sanottu vain meidän 
kesken, ja pienestä hennosta kuningatar Olaudesta 
hän liittää mukaan kuvan, jota hän nimittää pilapiir- 
rokseksi. Kuningatar on pieniin päin kuten aina, ja 
Gjörvel pitää piirrosta loukkaavana, sillä siinä on vain 
pystysuora viiva, jonka keskellä on leiviskäsäkki. 

Ja hän on notkistanut polvensa itse Erasmus Rotter- 
damilaisen edessä! Ja kuinka mahtaakaan ilahduttaa 
hänen rakasta, oikeauskoista isäänsä, että sama Rot- 
terdamus äskettäin on päästänyt raikuvan pasuunan- 
törähdyksen Lutheria vastaan eräässä vapaata tahtoa 
käsittelevässä hyökkäyskirjassaan ! 

Tässä valtaneuvos keskeyttää lukemisensa ja hierai- 
see kädenselällä nenäänsä: 

— Jos nuo molemmat kerettiläiset, sekä Wormsin 
että Rotterdamin, olisi köytetty yhteen moninkertai- 
sin loimilangoin ja sitten yhdessä upotettu Itämeren 
pohjaan, niin mitään uskonpuhdistusta ei olisi tullut! 

Gjörvel, joka kutoo käsineitä tervetuliaislah jaksi 
heidän rakkaalle pojalleen, myöntää hänen olevan oi- 
keassa. Ja valtaneuvos lähettää kirjeen Kirsten 
Högille, sillä poika on merkinnyt sen allekirjoituk- 
seksi: Georges de Luque, kreivi. 

Mutta Jörgenin seuraava kirje puhuu kaikesta 
muusta kuin kotiintulosta. Se on vielä autuaampi kuin 
ensimmäinen, sillä »»moitteeton junkkeri Lykke” on 
ollut eräässä juhlassa, jossa myös kuningas Frans oli 
läsnä! Kuningas Frans! Kun hänet näkee, tuntuu siltä, 



kuin kuulisi sadan torven soivan. Hän saapuu kulla- 
kuleisessa, karmosiinivärisessä viitassa, jossa on val- 
koinen silkkivuori ja neljän jalan pituinen laahus — 
ja airueet toitottavat, ja ihmiset huutavat ihastuk- 
sesta, sillä itse isä Jumalakaan tuskin voi olla uljaampi 
taivaallisissa saleissaan . . . 

Tässä Gjörvel-rouva keskeyttää kutomisensa ja ky- 
syy valtaneuvokselta, muistaako tämä, minkälaista oli 
silloin, kun Jörgen oli vain vehnäpullan kokoinen ja 
istui imettäjänsä sylissä. Jos hän näki jotakin purppu- 
ranväristä tai jonkin kultasoljen, hän alkoi heti tou- 
huta ja tempoa kurkotellen tuota koreutta kohden ja 
sanoen: ooh! 

— Kyllä hän kuningas Fransinkin nähdessään 
mahtoi sanoa: ooh! valtaneuvos arvelee... Ja siltä 
melkein tuntuukin, sillä Jörgen tuhlaa Ranskan nuo- 
ren kuninkaan ylistelyyn monta sivua! Jalompaa, kau- 
niimpaa, aidompaa ritaria ei ole ikinä ollut! Kahlee- 
tonta mieltä ja nuorta rohkeutta uhoten hän tekee pi- 
laa paavin pannasta, ja hänen jumalallisen aurinkonsa 
loisteessa kaikki muuttuvat sukkelasanaisiksi ja iloi- 
siksi ja henkeviksi. Hänen hovissaan Jörgen nyt ai- 
koo viipyä, sillä siellä on oppimista enemmän kuin 
maailman kaikissa yliopistoissa yhteensä, Arabia mu- 
kaan luettuna, jossa hän muuten oli aikonut käydä. 
Onnekseen hänellä on ollut tilaisuus lahjoittaa kunin- 
kaalle eräs harvinainen ja ylen kallisarvoinen esine, 
ja ottaessaan sen vastaan kuningas Frans on kiittänyt 
häntä melkein ylitsevuotavan sydämellisesti luvaten 
nyt ja alati pysyä hänelle suopeana ja sallien hänen 
päästä hovinsa sisäpiiriin, josta hän käyttää nimitystä 
la petite bande. 

Tämä kirje menee oikopäätä Kirsten Högille. Mutta 
aina seuraavaan kirjeeseen saakka valtaneuvos ja 



Gjörvel-rouva pohtivat ihmeissään, mikä se lahja on 
mahtanut olla, jonka Jörgen on voinut antaa niin suuri- 
valtaiselle kuninkaalle ja josta hän on saanut osak- 
seen niin runsaat kiitokset. Peder Lykke kirjoittaa 
asiasta Jörgenille ja saa vastaukseksi, että junkkerin 
oli jossakin yhteydessä onnistunut hankkia omakseen 
oikea bezoarikivi, eräs niitä arabialaisia ihmekiviä, 
jotka auttavat raskasmielisyyttä vastaan ja varjelevat 
myrkytetyltä ruoalta. Yksi ainoa sellainen kivi on ko- 
konaisen omaisuuden arvoinen. Peder Lykke olisi ute- 
lias kuulemaan, millä keinoin Jörgen oli päässyt moi- 
sen aarteen omistajaksi, mutta tähän kysymykseen 
junkkeri unohtaa vastata. 

Gjörvel Gjed käy puolustelemaan häntä sanoen, että 
helpostihan asiat unohtuvat nuorilta, jotka kokevat 
niin paljon... La petit e b and en piiriin kuuluu myös 
pieni prinsessa Ren6e, jota Jörgen seuraa metsästys- 
retkille, ja lisäksi sen jäseniä on eräs hurmaavan kau- 
nis ja häikäisevä Juno, joka Madame Margueriten ta- 
paan nimittää häntä „Jääkarhunpennuksi”. Tämä 
kaunotar on rouva Chateaubriand, kuningas Fransin 
maitressc en titre — sillä sellainen on täällä tapal 
Mies, jolla ei ole rakastajattaria, ja nainen, jolla ei 
ole rakastajia, lyövät ihmisten mielestä laimin ruumiil- 
lisen hyvinvointinsa! Kunniallisimmallakin naisella on 
vähintään kolme rakastajaa, yksi kunnian, yksi hyö- 
dyn ja yksi huvin vuoksi . . . 

Tästä kirjeestä valtaneuvos ja Gjörvel-rouva joutu- 
vat riitaan. Gjörvel on kunniallinen nainen, ja hän 
vaatii, että Jörgen on kutsuttava kotiin moisesta hau- 
reutta harjoittavasta kuninkaankartanosta. Mokomat- 
kin naiset, jotka kaiken lisäksi kuuluvat puhuvan la- 
tinaakin! Sellaisten äly ja ymmärrys on peräisin isästä 
perkeleestä, sillä latinan puhuminen on naisille yhtä 



sopimatonta kuin se syntinen pakanallisuus, johon 
miehet syyllistyvät opiskellessaan kreikkaa. Hyi sel- 
laista turmelusta! Ja kun Jörgen kirjoittaa kuningatar 
Margueritesta, että tämä tahtoo miehille ja naisille sa- 
moja oikeuksia ja sanoo rakastelun ja avioliiton ole- 
van kaksi eri asiaa, joilla ei ole mitään tekemistä tois- 
tensa kanssa, niin kyllä totisesti moinen saatanan pau- 
loihin joutunut nainen pitäisi kivittää! Sanottakoon 
kerettiläismunkki Martti Lutherista mitä tahansa, 
mutta on hänessä sentään sen verran hyveellisyyttä, 
että hänenkin mielestään uskottomat aviopuolisot pi- 
täisi kivittää, niin, ihan hengiltä ne pitäisi kivittää! 

Silloin valtaneuvos paukauttaa nyrkkinsä pöytään! 
Ja koska se on skoonelainen kivipöytä, niin käteen te- 
kee surkean kipeää, vaikka ihra ottaakin vastaan osan 
iskun voimasta. Mutta hän ei valita, sillä nyt hänen 
on mahdollisimman pontevasti tehtävä Gjörvel Gjedille 
selväksi, että tämä jo on liian vanha enää muistaak- 
seen niistä asioista mitään! Jokainen yli kuudenkym- 
menen vanha nainen pitäisi lain voimalla teljetä luos- 
tariin, sillä heidän mielipiteensä nuorisosta on sam- 
malluttanut voimattomuuden katkeruus, joka tekee 
heidät kateellisiksi. Sitä paitsi Jörgen on hänen, Pe- 
der Lykken, ottopoika! Saakoon hän siis rakastella ja 
olla suorasuinen vertaistensa parissa, sillä miksikään 
valkoiseksi laastarilapuksi, hyi helvetti, hän ei poi- 
kaansa toivo! Ja kyllä hän on junkkeria moisesta va 
roittanutkin, jumaliste, ja tietää tämän painaneen hä- 
nen sanansa mieleensä. Se siitä! 

Hän täräyttää kivipöytää vielä kerran, ja vasta sit- 
ten, kun Gjörvel on mennyt vihoissaan matkoihinsa, 
hän vääntää ja kääntää käpäläänsä ja katsoo myös, 
kuinka pöydän on käynyt. Se ei kuitenkaan ole va- 
hingoittunut. Ja valtavana kuin karhu hän kumartuu 



rähmälleen pöydänlevyä vasten ja alkaa kielellään 
nuolla aristelevia rystysiään. 

Suuri säikähdys rakentaa sovinnon Nörlundin mo- 
lempien vanhusten välille, sillä Jörgenin seuraava kirje 
tulee Italiasta, jossa hän, Pavian nolon tappion jäl- 
keen on joutunut vangiksi yhdessä suuresti ihaile- 
mansa kuningas Fransin kanssa. Kuningas Frans on 
viety vankina Madridiin, jossa hapan ja matalamieli- 
nen nuori keisari säilyttää häntä arvottomassa vanki- 
luolassa Pizzignetonen linnoituksessa. Jörgen taas, 
jonka nimenä Italiassa on Georgium Lucki, viettää 
häikäisevän ylellistä elämää sekä ruumiinsa, että sie- 
lunsa puolesta keisarillisen kenraalin Pescaran talossa. 
Sillä kenraalin hyveellinen puoliso, runoilijatar Vitto- 
ria Colonna on ottanut siipiensä suojaan Madame 
Margueriten „Jääkarhunpennun”. Ja nyt junkkeri 
huomaa, että kuningatar Margueriten ranskalainen 
hovi on pelkkää sokerivettä Italian oppineiden ja ja- 
lojen naisten rinnalla. Hän on tavannut Allessandro ja 
Francesco Piccolominin, kaksi nuorta hullua runo- 
niekkaa, mutta ennen kaikkea hän on ristinyt käsivar- 
tensa ja kumartanut maahan asti maalaustaiteen suu- 
ren jumalan Michelangelon edessä, ja korkean suoje- 
lijattarensa seurassa hän on käynyt tapaamassa itse 
Tiziania Casa Grandessa. Loistavaa Rafaelia nähdäk- 
seen hän on tullut liian myöhään, sillä häntä ei enää 
ole . . . Mutta ah, kirje päättyy, nyt hän matkustaa, 
sillä kenraali Pescara on kuollut satuttuaan juomaan 
myrkkyä, ja sureva runoilijatar tahtoo mennä luosta- 
riin. Junkkeri on saanut häneltä muistoksi sormuksen 
ja kutrin hänen kiharoistaan. 

Niin, nuoret unohtavat helposti . . . Sekä vankina 
oleva kuningas Frans, että sureva leski ovat loitolla 



junkkerin ajatuksista, kun hän, ylen riemuissaan 
osakseen tulleen huomaavaisuuden takia, kirjoittaa 
keisari Kaarlen hovista Espanjasta. Kaikkein hie- 
noimmassa turnajaisasussaan, joka on heliotroopinvä- 
ristä Lyonin taftia, kypärä valkoisin, käsivarren pi- 
tuisin kamelikurjensulin koristettuna ja Lykkien kul- 
lalla kirjailtu vaakuna hevosensa samettiloimessa hän 
ratsastaa suoraan keskelle kehää ja huutaa: 

Kun nimenä on Lykke vain, 
on onni miehen myötä airi ! 1 

Ja saksalaisten parissa hänen nimensä on kreivi 
Jiirgen von der Lucken. 

Ylpeyden tuntein valtaneuvos lähettää kirjeen Kirs- 
ten Högille, ja vähältä pitää, ettei tämä kirjoita jota- 
kin ystävällistä vastaukseksi, sillä kukaties tuollainen 
kaikkia kieliä taitava villikko voi järjestää hyvät nai- 
makaupat sisarpuolilleen. Ja katukoon rauhassa omia 
kauppojaan Dorthe Juul, joka sai haluamansa ja istuu 
nyt Korsriisissa pyrstö tervassa! 

Jokin aika kuluu huolen ja levottomuuden vallassa, 
sillä saapuu tietoja, joiden mukaan etelän maissa rie- 
huu rutto . . . Mutta iloisen muuttolinnun seuraava 
kirje tuleekin tällä kertaa Englannista! Se on pelkkää 
sekamelskaa, josta on mahdotonta ymmärtää tavua- 
kaan. Titaani hieroo silmiään, ja myös Gjörvel Gjed 
hieroo silmiään, mutta koska hän ei kuitenkaan saa 
kirjeestä selkoa, ne vain turpoavat turhan takia. Mutta 
jonkin ajan kuluttua Nörlundiin ratsastaa uusi sanan- 
saattaja, joka on lähetetty toista tietä, ja hänellä on 
mukanaan salakirjoituksen avain. Ja Jörgen pyytää 
isäänsä säilyttämään hänen kirjeensä, koska hän ken- 
ties voi tarvita niitä vastedes. 


1 Lykke == onni. — Suom. 



Mutta ne eivät ole enää kenen tahansa luettavissa! 

Tästä ja paljosta muusta Peder Lykken kokenut 
lähettiläännenä vainuaa, että hänen poikansa on äk- 
kiarvaamatta tavoittanut ymmärryksen iän ja kulkee 
nyt hänen omia jälkiään — paitsi, että kylmyys huo- 
kuu hänen hengityksestään. Hänen älynsä on kuin 
suolakasari, jossa hupenevat olemattomiin jalokiviä 
kimmeltävät kuninkaankruunut, naisten naurut ja 
prelaattien lupaukset, ja jäljelle jää vain se pieni suo- 
laerä, jonka nimi on ihmisarvo. Kauniisti kohoile- 
van tai hirmumyrskyn myllertämän meren vedestä 
jättää jokainen aalto jälkeensä vain suolahiukkasen. 

Savoijan Louise, kuningas Fransin äiti, ja vanha, 
viekas Robertet ovat lähettäneet kokonaisen salaisten 
asiamiesten myyräparven kaikkiin hoveihin! Päämää- 
ränä on keisari Kaarlen kovistaminen ja pimeässä 
vankilassaan riutuvaa kuningas Fransia koskevien eh- 
tojen lieventäminen. 

Junkkeri Jörgenin on lähettänyt matkaan vanha 
Robertet, joka Ranskassa merkitsee samaa kuin Fug- 
gerit Saksassa. Hän on niitä rikkaita kaupparuhti- 
naita, jotka pitävät raskaasti kiinni maailmankuvan 
ruorista, vieläpä väliin kääntävätkin sitä rajusti ja 
antavat ajan muuttaa suuntaa. 

Robertein kirjekammiossa Jörgen sai matkaevääk- 
seen tämän neuvon: — Nuori kreivi, jos haluatte tulla 
huomattavaksi lähettilääksi, teidän on tiedettävä 
kaikki naisista ja papeista. He ovat viidakon mut- 
kikkaita salapolkuja, jotka varmimmin johtavat pää- 
määrään. Loistavien kruunujen tie on kaikkien näh- 
tävissä kruunusta kruunuun, ja se vie milloin kun- 
niaan, milloin mestauslavalle. Mutta salapolut johta- 
vat mestaruuteen siinä pelissä, jonka panoksina ovat 
valtakunnat. 



Juuri Robertet hankkii kauniille Anna Boleynille 
hänen kauniit pukunsa. Mutta kuningas Henrikillä 
ei ole toiveita Annan suosioon pääsemisestä, ennen 
kuin Robertet arvioi ajankohdan sopivaksi. Häneltä 
saatu suosituskirje johdattaa Jörgenin suoraan Hever 
Castleen, ja foi de gentilhomme, suloisempaa liljaa 
junkkeri ei ole nähnyt koskaan, Anna Boleyn on vii- 
sas ja järkevä sielu. Hänen kasvonsa ovat sirot ja tai- 
tavasti maalatut, kulmakarvansa kapeat ja kaarevat, 
suunsa soma ja punainen kuin punaisin kukka. Hän 
on olemukseltaan yhtä täydellinen ja hienorakentei- 
nen kuin ken tahansa niistä naisista, jotka koristavat 
Navarran Margueriten hovia, ja siellä jos missään nai- 
set hioutuvat kimmeltämään kirkkaina kuin jalokivi- 
sepän käsittelemät timantit! 

Anna Boleyn toimitti junkkerin esitetyksi kuningas 
Henrik kahdeksannelle, ja niille, jotka tulevat tämän 
kaunokaisen luota eivätkä — tämä huomattakoon — 
herätä kuninkaassa mustasukkaisuutta, tarjoutuu 
kunnia päästä kuningas Liukkaan kanssa metsästä- 
mään Hyde Parkiinl Junkkerilla oli onni houkutella 
kuningas kallistamaan korvansa pienelle viattomalle 
tarinoinnille, joka koski pohjoismaita, ja Hänen Ar- 
monsa jopa jätti koko metsästyksen muskettimiestensä 
huoleksi unohtuessaan astelemaan junkkerin rinnalla 
tätä kuunnellen. Jörgen kertoi hänelle, kuinka poh- 
jolan aateliskartanot ja kuninkaan rahasto olivat vau- 
rastuneet saatuaan kirkolta takaisin ne tilukset, jotka 
tämä vähitellen, monen vuosisadan kuluessa, oli anas- 
tanut huostaansa. Kuningas hymyili kohti metsän kir- 
javakukkaista maata ja virkkoi: — Minusta ei tunnu 
erikoisen tuottavalta antaa valtakunnan vaihtaa us- 
kontoa... — Johon junkkeri alamaisimmin vastasi: 
— Kun kirkko omistaa kolmanneksen valtakunnan 



maasta, valtakunta saa myös takaisin täsmälleen kol- 
manneksen — laskutoimitus on perin mutkaton. 

Eräs toinen Robertefn asiamiehistä hiiviskele pit- 
kin keisarinhovin salakäytäviä. Jos Kaarlelle vaikenee, 
että on jumalatonta mennä naimisiin kuningas Hen- 
rikin tyttären Marian kanssa, jonka hän on kihlannut, 
ja jos hän siis luopuu tästä naimahankkeesta, niin 
Henrik luonnollisesti vimmastuu. Maria on keisarin 
serkku, ja niin läheisen sukulaisen naiminen tietenkin 
tuntuu inhottavalta huoruudelta tästä keisarista, joka 
lähinnä muistuttaa vilutautista paviaania! Sen sijaan 
mikään ei estä häntä käymästä neuvotteluja Portuga- 
lin kanssa Isabellan naimisesta, joka tosin myös on hä- 
nen serkkunsa, mutta koska tämä naimakauppa on 
sekä rahakkaampi, että polittisesti edullisempi, niin 
hänen sielunsa terveys sietää sen paremmin! Ja paavi 
Clemens saa toisen kerran maksun siitä, että hän an- 
taa luvan lähisukulaisten avioitumiseen. 

Ja kirotkoon vain hänen kallehin isänsä Erasmus 
Rotterdamilaista niin paljon kuin haluaa, mutta sit- 
tenkin Erasmus on ikiajat oikeassa sanoessaan: Val- 
tiotaito on pelkkää repäisevää valehtelemista. Kun 
ruhtinaat kilvan sortavat ja hävittävät toistensa maita, 
he sanovat sitä pyhäksi sodaksi. Ja tehtyään keske- 
nään sovinnon he alkavat sortaa omia maitaan ja sa- 
novat sitä rauhaksi.” 

Mutta muuten junkkeri on tarkoin tutustunut Eng- 
lannin uuteen laivastoon, joka on kuningas Henrikin 
ylpeys ja jonka etunenässä on Great Harry . Ja hänen 
on myönnettävä, että onpa ylpeyteen aihettakin. Tyk- 
kejä koristavat apostolien kuvat, ja hän tuli mairitel- 
leeksi kuningas Henrikiä sanomalla: — Englannin ku- 
ningas on antanut Vapahtajan opin julistajille aivan 
uuden kielen: tykkien kielen! 



— Joka sopii tälle aikakaudelle paremmin, kunin- 
gas vastasi hymyillen, samalla kun hän kehoitti junk- 
keria jäämään hoviinsa luvaten ensi vuonna lyödä 
hänet ritariksi! 

Mutta junkkeri on kuningas Fransin miehiä, ja niin 
hän myös vastasi, ja kuningas hyväksyi täysin hänen 
syynsä. Totisesti Henrik Tudor on parhainta pohjalle 
jäävää merisuolaa. Ellei häntä onnettomuudeksi olisi 
toiselta puolelta pitelemässä happaman katolinen ja 
hedelmätön vanha kuningatar, Aragonian Katariina, 
ja toiselta puolelta irstas kardinaali Wolsey, joka li- 
säksi on ahne, itserakas ja juonitteleva, niin kuningas 
Liukkaasta olisi tullut suuri ihminen! Mutta nämä 
molemmat pitävät häntä niin likistyksissä, ettei hä- 
nellä ole tilaa edes hengittää. Jos hän salavihkaa ha- 
keutuu Hever Castlen valkoista, leijailevaa pikkulin- 
tua kohden, niin hänen vaikuttimenaan on vain valon 
ja ilman tarve! Ja missäpä on mitään siveyttä viiden- 
nentoista ikävuoden jälkeen! Elämä on iloa, vaan ei 
surua varten, on Isabella Gonzaga sanonut, ja sen 
mukaisesti hän on antanut hovinaistensa myös toimia. 

Joutohetkiensä jalona rattona Jörgenillä ovat ne 
tunnit, jotka hän viettää Hans Holbeinin seurassa. 
Tämäkin on hiljattain saapunut Englantiin, ja häneltä 
junkkeri saa ohjausta piirustustaidossa, kuten Tes- 
tard’ilta Pariisissa. Hopeapiirtimellä hän valmistaa it- 
selleen korttipelin, jonka jokaisessa kortissa on haus- 
koja kuvia hänen tapaamiensa kuuluisien miesten ja 
naisten elämästä. Espanja hänellä on pataa, mutta 
hänen rakasta isäänsä varmaankin ilahduttaa, että 
pohjoismaat ovat herttaa! 

Vanhan Biörnin hautajaisissa Stenaltissa Peder 
Lykke saa kuulla uutisia! Keisari Kaarle on purka- 



nut Englannin Marialle antamansa naimalupauksen, 
ja kuningas Henrik on ikiajoiksi evännyt häneltä suo- 
jeluksensa ja ystävyytensä, minkä vuoksi keisari on 
päättänyt säilyttää rauhan Ranskan kanssa. Ja hur- 
maava kuningas Frans lienee jo paluumatkalla valta- 
kuntaansa terveydeltään pahoin heikentyneenä saa- 
tuaan virua vankiluolassa, jonka kaltaisia syntype- 
räänsä kunnioittavien ylimysten ei ole tapana tarjota 
toisilleen. 

Jörgeniltä saapuu lyhyt viesti: kohdakkoin hän pa- 
lannee kotiin! Hän on ollut ottamassa vastaan kunin- 
gas Fransia, ja tämän kotimatka oli pelkkää riemun 
kohinaa, aivan kuin itse taivaan poika taas olisi saa- 
punut valtakuntaansa. Mutta jälleennäkemisen ilossa 
kuningas tuli hylänneeksi jalkavaimonsa Chateau- 
briandin saatuaan uuden ja söpön pikku hempukan, 
jonka nimi on petite Pisseleu! Tämä pani hänet unoh- 
tamaan myös keisari Kaarlen sisaren Eleonoran, joka 
oli pakolla tyrkytetty hänen morsiamekseen, ja jos 
keisari Kaarle on hapan omenanraakila, niin eipä ole 
Eleonora paljon parempi! Hänen häipymistään ku- 
ninkaan mielestä siis ei kannata ihmetellä. Mutta 
pikku Pisseleun sylissä kuningas unohtaa lisäksi mo- 
lemmat pienet poikansakin, jotka on luvattu Espan- 
jaan panttivangeiksi. Pienokaiset olivat niin peläs- 
tyneitä ja säälittäviä, että Jörgen on liittynyt seuruee- 
seen, joka vie heidät vankeuteen — voihan hän mat- 
kan varrella viihdyttää heitä leikinlaskullaan ja peli- 
korteillaan . . . 

Jörgenin lähestyessä kotiaan valtaneuvos seisoo 
porraspaadella, ja Gjörvel Gjed hymyilee edesmen- 
neen Saaran tavoin oven takana. Airueen torventöräh- 
dykset ovat tiedoittaneet junkkerin tulon jo kaukaa, 



sillä Nörlundin perillinen ei saavu kotiinsa sala- 
vihkaa. 

Mutta ei hän silti saavu nelistäenkään, niin että ki- 
pinät vain sinkoilevat siltojen kiveyksestä — ei, hän 
saapuu soreasti ja uljaasti satulassaan keinahdellen, 
sillä hänen nuori, kimmoisa ratsunsa, jonka otsalla 
on solki ja harjan palmikoissa kultanauhat, astuu sie- 
västi kuin neito piiritanssissa. Hyi kuitenkin noita 
koristuksia! Peder Lykke ei siedä eläinten laittamista 
ilveilijäin hepeniin. Jalo hevonen on kaunis jo luon- 
nostaan, ja sen pitäisi riittää. 

Aseistaan ja haarniskastaan huolimatta moitteeton 
junkkeri heittäytyy höyhenenkevyesti maahan satulas- 
taan. Kypärä sulkatöyhtöjen valkoisen kuohun ympä- 
röimänä hän kahmaisee isänsä ruhosta syliinsä sen, 
minkä ympärille hänen käsivartensa yltävät, ja suulc- 
lee sitten Gjörvel Gjediä, joka heltyy ihan kyyneliin. 
Nuori junkkeri on niin iloinen, niin antelias. Hän 
avaa matka-arkkunsa ja jakaa tuliaisia, jakaa loput- 
tomiin. Gjörvel Gjed joutuu hurmiotilaan nähdessään 
hänen juhlapukunsa, joka on firenzeläistä brokadia ja 
jota koristavat kultanauhat ja helmet. 

Ja junkkerin sukkahousut ovat silkkikudontaa! 

Gjörvel-rouva ei ole vielä ikinä nähnyt muunlaisia 
sukkahousuja kuin ommeltuja, mutta nämä ovat ku- 
dotut ja tiukasti ihomyötäiset. Ne ovat hänen silmis- 
sään mitä suurin ihme, ja hyvin kernaasti hän uskoo, 
ettei niiden veroisia ole kenelläkään muulla kuin Eng- 
lannin kuninkaalla Henrikillä. 

Mutta valtaneuvos vetää poikansa talvitupaan, sillä 
hän tahtoo kuulla enemmän pikku Pisseleustä, Fran- 
sin uudesta jalkavaimosta! Sängynsulostuttaja, jolla 
on sellainen nimi — niin suurenmoista sukkeluutta 
hän ei ole kuullut pitkiin aikoihin! 



Ja junkkerikin nauraa. Hän on niin ylettömän rans- 
kalainen, että hän jopa suutelee isänsä kättä ja sanoo 
foi de gentilhomme joka toisen sanan vahvistukseksi. 
Ja hän purkaa suustaan hovijuoruja, niin että Peder 
Lykke ihan ulvoo naurusta! Eräs saksalainen munkki 
on hiljattain laskenut, että helvetissä on 665 biljoonaa 
866 miljoonaa 746 tuhatta 664 kaiken kokoista ja kai- 
ken ikäistä perkelettä. Mitä hänen rakas isänsä siitä 
sanoo? Ja jos nämä perkeleet nyt parittuvat ja lisäy- 
tyvät, siveettömiä kun ovat ... Ei, mutta tietääkö Pe- 
der Lykke, että Espanjassa vain miehet saavat ratsas- 
taa hevosen selässä ja että naisten ja pappien on siellä 
tyydyttävä muuleihin? Englannissa kardinaali 
Wolsey juoksee jalkavaimon luota messuun ja messusta 
jalkavaimon luokse pistäen sillä välin poskeensa hiip- 
pakuntia kuin härkä ruohonkorsia. Hän on siittänyt 
kaksi lasta siveydenlupauksensa turvin, ja kuninkaalle 
hän järjestää riettailujuhlia kuvitellen voivansa nii- 
den avulla pitää hänen ajatuksensa loitolla Anna Bo- 
leynista, jonka hän pelkää riistävän häneltä vaikutus- 
vallan hallitsijaan. Mutta hyvin todennäköisesti kar- 
dinaali laskee väärin, sillä kuningas ratsasti tapaa- 
maan Englannin kuuluisinta sibyllaa, Dame Shipto- 
nia, ja Robertein ennakolta lahjomana tämä ennusti, 
että Anna Boleyn tulisi yhdessä Henrikin kanssa saat- 
tamaan maailmaan erään Englannin suurimpia hallit- 
sijoita! Ja juuri perillinen on Henrikin kiihkeim- 
män kaipuun kohde! Perillisen takia hän on valmis 
uhraamaan sekä kardinaalin, että paavinistuimen, vie- 
läpä sielunsa autuudenkin, mikäli tämä sielu voi mi- 
tään autuutta vaatia! 

Ja tietääkö hänen rakas isänsä, että käskynhalti- 
jatar Margareta se Kaarlesta teki keisarin! Hän näet 
pänttäsi koko Antwerpenin Fuggereille, eikä Savoijan 



Louisella ollut niin suurta rahasummaa . . . Mutta sit- 
ten sama Margareta kadotti vanhenevan sydämensä 
nuorelle sukulaiselleen kuningas Henrikille, ja kaikista 
etsiskelyistä huolimatta tämä sydän on yhä vieläkin 
kadoksissa... Ja katsokaas, kallehin isä: kun koko 
Eurooppa aina vain sotii ja kiimailee, niin Christiern 
Maaton ei saa mistään apua menetetyn valtakun- 
tansa takaisin valloittamiseksi! Huolimatta siitä, että 
hän on tarjonnut keisari Kaarlelle kaikki kolme poh- 
joismaata läänitykseksi . . . 

Peder Lykke kohottaa käsivartensa, joista kumpi- 
kin on kuin häränreisi, ja nauraa niin rajusti, että 
hänen mahansa nesteet lotisevat . . . Onpa hänellä lois- 
tava poika, on totisesti! . . . 

Moitteeton junkkeri hymyilee vaatimattomasti isän 
osoittaessa hänelle suosiotaan ... Ja tietäköön valta- 
neuvos senkin, että Christiern Maaton lienee neuvotel- 
lut Georg von Frundsbergin 1 kanssa saadakseen tä- 
män nihdit ja huovit, jotka ovat itse helvetin ratsu- 
väkeä, tulvimaan yli Tanskanmaan ja nitistämään sen 
henkihieveriin! Ja kertokoon hän tämän kaikille ka- 
tolisille piispoille, Viborgin Jörgen Friisille, Aarhusin 
Ove Billelle ja Börglumin hienolle huorapukille Stygge 
Krumpenille! Jos he hautovat salajuonia — kuten hän 
tietää heidän tekevän — saadakseen karkoitetun ku- 
ninkaan avulla puhtaan paavilaisuuden taas valtaan, 
niin heidän on hyvä tietää, että Christiern Kruunuton 
on milloin katolilainen, milloin luterilainen! . . . On- 
neksi Frundsberg latki oman leirinuotionsa ääressä ma- 
hansa niin täyteen viiniä, että repesi, ja siihen raukesi 
ainiaaksi tämän innokkaan luterilaisen harras toive 
päästä ryöstämään Rooma ja kuristamaan paavi . . . 

1 Kuuluisa keisarillinen sotapäällikkö ,ja sotaväen kou- 
luttaja. — Suom. 



Peder Lykke lausuu julki ilonsa siitä, että piru on 
käynyt perimässä luokseen tämän suuren kerettiläi- 
sen. Frundsbergin vastapainoksi hän saa kuulla Alban 
herttuan taas olevan niin katolilaisen, että kerettiläi- 
sen näkeminen tekee hänet suorastaan pahoinvoivaksi! 
Niinpä, ollessaan keisarin mukana Wormsissa, jossa 
oli koolla niin paljon luterilaisia, hän oksensi sapen 
vereensä ja on siitä pitäen ollut keltainen kuin Isa- 
bellan paita . . . 

Vihellellen ja hymyillen junkkeri ratsastaa tervehti- 
mään sukulaisiaan ja katselemaan kotiseutuaan. Hä- 
nen vaatteensa ovat ylelliset; ne eivät olekaan mitään 
kirppumarkkinain lumppuja, Gjörvel sanoo ylpeänä. 
Hänen pitkät jalkansa päättyvät ankannokkakenkiin, 
jotka muistuttavat silkkivuorisia lippaita, ja Peder 
Lykke toteaa asiantuntijana hänen hevostensa jalon 
rodun. Kuitenkaan valtaneuvos ei tahdo udella pojal- 
taan tämän niin ilmeisen vaurauden lähteitä. Salaiset 
lähettiläät mahtavat olla hyvin palkattuja! Varmalta 
joka tapauksessa näyttää, ettei junkkeri ole isänperin- 
tönsä tarpeessa, jota omaisuutta Kirsten Hög häneltä 
niin kitsaasti kadehtii! Ensi töikseen Jörgen ostaa 
Managerin eteläpuolella olevan Overgärdin, jonka hän 
aikoo rakennuttaa aatelislinnaksi ostettuaan sen ym- 
pärille lisää maata. 

Mutta nyt hän istuu Nörlundin vanhassa ylisluh- 
dissa katsellen sadetta, joka rankkana rapisee puiden 
märkiin latvoihin. Häneltä unohtuu puhuminen, ilveh- 
timinen! Hänen rauhattomien, vaaleansinisten silmiensä 
katsetta raskauttavat ajatukset, ja hänen selkänsä pai- 
nuu kumaraan, kun hän ei muista kohentaa sen ryh- 
tiä,; Hän kuunlelee raskaiden sadepisarain tuttua ja 
leppoisaa ääntä niiden putoillessa lehvistöihiip 



Syvä huokaus paisuttaa hänen rintaansa. 

Peder Lykke katselee häntä ääneti. Vastahan hän on 
nuorukainen vain! Hänellä on yllään omituisen häi- 
käisevä, sinipunertava samettinuttu, jota kiristää kul- 
tainen vyö, ja kaulassaan uuden muodin mukainen 
pieni, kapea poimukaulus. Hiukset, jotka hohtavat 
kuin kiilloitettu ebenholtsi, vaikuttavat melkeinpä vain 
sileältä väriläikältä, ja siitä johtuu, että pää näyttää 
hyvin pieneltä. Silti sen ankaruus on järkähtämätön, 
ja silmissä on yhä se sama eloisa, valpas pilke, jonka 
Peder Lykke muistaa saaneen aikaan, että hän heti 
ensi hetkestä lähtien kiintyi poikaan. 

Nuori mies vaikuttaa moitteettomalta hovijunkka- 
rilta istuessaan siinä penkin pieluksella, ja hänen ka- 
pea, valkoinen kätensä tuo mieleen koiran, joka ojen- 
taa käpäläänsä. 

Mutta hänen äänettömyytensä, hänen sadetta tui- 
jottava alakuloinen katseensa kielii hänen isälleen, että 
sametin ja kultaketjujen takana kituu raastettu ja re- 
paleinen sielu. 

— Poikani, Peder Lykke ajattelee pieni pisto sydä- 
messään, — vain kolmekolmatta kesää olet vasta näh- 
nyt, ja kuitenkin olet jo noin lakastunut! Milloin ja 
missä turmeli Mimen 1 kaste raikkaan vihannuutesi? 

Mutta silti hänen täytyy saada purkaa julki ne har- 
min tunteet, jotka parhaillaan kuohuttavat sekä häntä 
itseään että koko Himmersysseliä. Sillä voiko Jörgen 
kuvitella: Hans Tausen on mennyt naimisiin! Hans 
Tausen, pappi, on mennyt naimisiin, vieläpä erään 
toisen papin sisaren kanssa! Sadolin on sen toisen pa- 
pin nimi. Kuinka hirmuista jumalanpilkkaa! 

Junkkerin suupielet värähtävät. 

1 Pohjoismaisen mytologian jättiläinen, joka mm. on kai- 
ken tiedon alkulähde, — Suom. 



Ei, siitä hän ci ole kuullut mitään, mutta ehkä 
papit nyt ovat luopuneet salavaimoisuudesta ja alka- 
neet lupauksensa mukaan elää siveästi. 

Peder Lykke murahtelee, sillä ilmeisesti niin ei ole 
laita. Kun Hans Tausen saarnaa Viborgissa paavin- 
istuimesta, niin sen hän kyllä sulattaa. „Babylon, se 
suuri portto, on kukistunut!” Sillä papeillahan on 
kerta kaikkiaan tapana kiukkuisesti sättiä toisiaan. 
Mutta siitä avioliittoon on pitkä loikkaus. 

— Olen kuullut ... — Junkkeri Jörgen näyttää ko- 
konaan jättäneen sikseen omakohtaisen tietämisen, 
hän on vain kuullut. Niin, nyt viimeksi hän on kuullut, 
että kuninkaan poika, nuori herttua Christiern, on 
säätänyt Etelä- Jyllannin papistolle pakkoavioliiton. 
Sillä hän on hyvin hurskas, nuori kruununperillinen, 
joka on itse ollut kuuntelemassa Lutheria Wittenber- 
gissä, eikä hän siedä papiston siveetöntä elämää. Jos 
papisto haluaa olla esimerkkinä kansalle, sen on myös 
kansan tapaan elettävä siveästi aviosäädyssä . . . 

Tähän valtaneuvos ei vastaa mitään, sillä hän huo- 
maa poikansa pitävän kaikesta uusmuotisesta. Vai 
onko hän ehkä itse tullut paikoillaan polkevaksi ja 
vanhaksi? 

Eräänä päivänä Jörgen tulee kotiin ja kertoo isäl- 
leen, että Managerin Pyhää Pietarin kirkkoa puretaan. 
Hän tähyää eteensä terävästi kuin petolintu ja sanoo 
kuulleensa, että Viborgissa aiotaan purkaa kaksitoista 
kirkkoa ja Aarhusissa vähintään yhtä monta. Ne ovat 
kaikki pahoin rappeutuneita, ja niiden tilalle raken- 
netaan hospitaaleja . . . 

Junkkeri Jörgenin mieltä tuntuu keventävän, kun 
hän saa nähdä Herran temppelien vanhuuttaan sortu- 
van — tai kun niiden kivet ja hirret käytetään mui- 
hin tarkoituksiin, 



Managerista hän tuo kotiin erään ostamansa pyhän 
astian: yksinkertaisen, mutta jalomuotoisen monstrans- 
sin, joka on raskasta kirkkohopeaa. Kalkin hän myös 
on saanut ja kynttilänjalat. Hän väittää priorin ai- 
koinaan saaneen ne lahjaksi edesmenneeltä Jacob 
Langelta, joten niiden siis tulee kuulua Lykkein su- 
vulle. Mutta valtaneuvoksesta tuntuu, ettei hänen poi- 
kansa silmäile lainkaan suopeasti noita pyhiä esineitä. 
Jörgen vääntää kultasormustaan ja nytkyttää päätään 
omituisen kiivaasti. 

— Poikani, Peder Lykke sanoo, sillä hän toivoo 
nyt voivansa kytkeä perillisensä kotiin oikein toden 
teolla, olisitko tyytyväinen, jos toimittaisin sinut edul- 
lisiin naimisiin? 

Jörgen pudistaa päätään: — En. Mutta olisin tyy- 
tyväinen, jos saisin takaisin ne niityt, jotka joutui- 
vat Managerin luostarille Joachim Lykken tyttärien 
Sitzelen ja Hilleborgin mukana. 

Peder Lykke on kyllä huomannut, että hänen poi- 
kansa harrastaa kartanoiden ja maa-alueiden keräi- 
lyä, eikä hänellä ole mitään sitä vastaan. — Mutta, 
hän sanoo, jos haluat enemmän maata täältä kotipuo- 
lestasi, niin voithan hankkia sitä naimakaupan avulla. 
Tyttäriä täällä on yllin kyllin. 

— En välitä heistä! 

— Löyhä elämä ei ole kunniaksi! 

Valtaneuvos näkee poikansa rypistävän otsaansa. 

Turhat puheet naisista ovat aina olleet Jörgenille vas- 
tenmielisiä. Mutta nythän on kysymys kaupasta, ku- 
ten valtaneuvos suoraan sanookin. 

Mutta Jörgen painuu ratsain matkoihinsa. On 
asioita, joita hän hautoo ja jotka eivät Ota sujuakseen^ 
ja se tekee hänet kärsimättömäksi, 



Eräänä päivänä hän kuitenkin, on hyvällä tuulella 
palatessaan kotiin. Hän on ostanut molemmat riitele- 
vät naapuritalot Bunderupin ja Kockholmin, jotka 
hän aikoo yhdistää, revityttää niiden rakennukset ja 
pystyttää tilalle aatelislinnan. 

Mutta tämä hanke saa toistaiseksi odottaa, sillä nyt 
hän tahtoo taas lähteä maailmalle . . . 

Gjörvel auttaa yksinäistä valtaneuvosta kulutta- 
maan aikaansa. Hän kertoo, millä keinoin junkkeri 
pääsi käsiksi noihin kahteen kartanoon. Hän tietää 
sen tarkoin, sillä Jörgen tarvitsi hänen todistustaan. 
Bunderupia asuivat vain Man Hanynghin leski ja 
poika, joita Kockholmin Olle Ollenpoika Kröte oli 
vainonnut loukkaavin kantein aina siitä lähtien, kun 
Man Hanyngh oli saanut vettä ruumiinsa täyteen ja 
heittänyt henkensä. Hän ei ollut milloinkaan juonut 
muuta kuin viiniä eikä siis sietänyt moista vesimäärää. 
Junkkeri Jörgen oli urkkinut tietoonsa, ettei kumpai- 
sellakaan talolla ollut laillista perijää, koska poika- 
lapsi Hanyngh onkin Kröten poika ja Kröten jälkeläi- 
nen taas edesmenneen Hanynghin poika. He oli- 
vat vaihtaneet vaimoa eräänä yönä ollessaan hu- 
malassa, eikä Olle rohjennut vannoa asiaa perättö- 
mäksi, koska sen sattui lisäksi tietämään myös Gjör- 
vel, jolle Jörgen oli sen kertonut tullessaan eräänä 
yönä kotiin. Päästäkseen käräjöinnin pilkasta ja hä- 
peästä Kröte myi Kockholmin Jörgenille aivan pilkka- 
hinnasta, ja Hanynghin leski myi hänelle Bunderupin. 
Ja nyt leski ja hänen poikansa ylistävät junkkeri Jör- 
geniä pelastajakseen, sillä he hoitavat nyt molem- 
pia taloja, jotka näin takaavat heille toimeentulon hei- 
dän koko loppuiäkseen. 

Bunderupin sillan alla asuva tonttu qH siis loppujen 



lopuksi oikeassa ennustaessaan näiden kahden talon 
jatkavan riitelemistään niin kauan, että vihdoin voi- 
daan laulaa: 


Bunderupin kaikkinensa 
Kockholm pisti poskellensa. 

Mutta tästä tällaisesta valtaneuvos ei pidä. Arvok- 
kaampaa toki olisi ollut tyydyttää maanhankkimis- 
halunsa naimakaupan avulla. 

Gjörvel karttaa villoja myöhäisen syysillan hämyssä. 
Junkkeri on sanonut hänelle, että hänen aina täytyy 
voittaa, hän puhelee nojatuolissa lojuvalle tyytymättö- 
mälle urholle. Eräänä yönä junkkeri oli haastanut ot- 
teluun Jöwwen ja voittanut. Hänen oli pakko voittaa, 
sillä häviö on hänelle kuolemaksi. Hän on samanlai- 
nen kuin Jöwwe: jos joku voittaa hänet, niin hän 
halkeaa. 

— Kyllä Jumala opettaa hänet taipumaan! 

Peder Lykke on alkanut lukea postilloja. Hän tut- 
kii niitä varsinkin silloin, kun hänen sydämensä on 
huono. 

Jörgen kirjoittaa ahkeraan ja huomaavaisesti. Pari 
kirjettä tulee Espanjasta, sillä hän käy katsomassa 
pikkuprinssejä heidän vankeudessaan niin usein kuin 
hänelle suinkin myönnetään lupa. Ja valtaneuvosta 
tämä tieto ilahduttaa suuresti, sillä osoittaahan se 
junkkerin sydämen sentään olevan avoinna edes lasten 
surulle. 

Jörgen ilmoittaa pikimmältään pistäytyvänsä ko- 
tona, mutta sitten hän jo kirjoittaakin Bergenistä. Hän 
on saapunut Norjaan herttua Christiernin seurueen mu- 
kana ja sitten purjehtinut eteenpäin sukulaisensa 
Niels Lykken seurassa! Ja täällä vasta on kirkkoja — 



niitä näyttää keräytyneen tänne aivan kilin kokouksen- 
pitoon . . . 

— Pian siis Bergenin kaupunki on kirkkojaan 
vailla, valtaneuvos huokaisee ja kirje murenee jau- 
hoksi hänen sormiensa välissä. Hänestä tuntuu, kuin 
samalla murenisivat myös Bergenin kirkot. 

Aivan ‘odottamatta Jörgen sitten ilmestyy kotiin ja 
tuo Nörlundiin terveiset Hänen Armoltaan, jonka luota 
hän tulee. 

Peder Lykke kysyy Bergenin kirkkoja. 

— Ne puretaan. Iso Kristuksenkirkko on liian lä- 
hellä Bergenhusin linnoitusta. Olin kuninkaan luona. 
Eske Bilde lähetti minut, ja Hänen Armonsa on levo- 
ton, sillä kuningas Kruunuton on tulossa suuren armei- 
jan etunenässä. Jos hän sijoittuu Kristuksenkirkkoon, 
niin kuninkaan miehet eivät voi puolustaa kaupunkia. 

Peder Lykken täytyy hymyillä, sillä juoni on to- 
della ovela. 

— No mitä mieltä Hänen Armonsa oli? 

Jörgenin huulilla käväisee hänen kova hymynsä. 

— Hänen Armonsa tarvitsee kiveä Gottorpin uuteen 
aatelislinnaan, ja niin ollen Hänen Armonsa oli samaa 
mieltä kuin minäkin. 

— Tiedätkö, poikani, mikä kohtalo odottaa sitä, 
joka hävi: :'iä käyttökelpoisen kirkon? 

— Sen tekee kuningas, vaan en minä, junkkeri 
vastaa ripeästi. Näistä kirkoista saadaan kiveä mo- 
neen linnaan, ja kuningashan on aina kiven puutteessa 
kuten rahankin. Sitä paitsi näissä kirkoissa on suuria 
rikkauksia. Mitä niin pieni kaupunki tekee niin mo- 
nella kirkolla? Siellä on kaksi Kristuksenkirkkoa, iso 
ja pieni, ja sitten Mariankirkko, Apostolienkirkko . . . 

— Minäkin olen käynyt Bergenissä, poikani, valta- 
neuvos sanoo istuessaan siinä pää raskaasti käteen 



nojaten. Tiedätkö, että Kristuksenkirkko on Norjan 
kansallispyhättö! Sen rakennutti Olav Kyrre! Siinä 
kirkossa on Norjan suuret kuninkaat kruunattu, ja 
sinne heidät on kunnialla haudattu . . . 

— Ja siihen kuuluu pääalttarin lisäksi kaksitoista 
alttaria, Jörgen vastaa nopeasti, aivan kuin hänen tu- 
lisi sanoa juuri tämä päästäkseen sitten asiasta eroon. 
— Ja pääalttarilla on ihana Sunnivan-lipas, pyhäin- 
jäännös, joka parantaa tauteja ja torjuu tulipaloja. 
Näin sitä kannettavan juhlakulkueessa rantalaiturilla 
syttynyttä paloa kohden. 

— No, talttuivatko liekit? Peder Lykke kysyy jän- 
nittyneenä. 

— Tuli kaatosade! Jörgen nauraa. Saiko sen aikaan 
pyhimys vai oliko se vain Bergenin tavallista sadetta, 
siinä kysymys, johon ainakaan minä en pysty vas- 
taamaan! 

— Mutta et kai halua väittää, etlä Bergenin piispa 
Olaus Torkeldinpoika voisi antaa suostumuksensa . . . 

— Olaus Torkeldinpoika on heittiö, siinä kaikki, 
mitä hänestä sopii sanoa! 

Peder Lykke tuntee masentuvansa tämän kovan, sa- 
navalmiin nuoruuden edessä. 

— Entä arkkipiispa sitten, hän huutaa, Trondhjemin 
arkkipiispa Olaus Engelbrechtinpoika! 

Moitteettoman junkkerin kasvoja synkentää ilme, 
joka kuvastaa sekä vihaa että inhoa, yhtä paljon kum- 
paistakin. 

— Olaus Engelbrechtinpojalla on kuin jäniksellä 
seitsemän nahkaa, mutta kaikki ne ovat kelvottomia. 
Hän on kuin kamiina, joka vain savuaa, mutta ei 
lämmitä! 

— Kovin ovat huonolla tolalla asiat poloisessa Nor- 
jassa! Peder Lykke sanoo hiljaa ja syventyy postit- 



laansa, silla tällä kertaa hän ei juuri tämän pitern* 
mältä välitä nuoren poikansa seurasta. 

Ja Jörgenin taas matkustettua hänen sydämeensä 
jää oka, eikä hän kaipaa poikansa kirjeitä niinkuin 
ennen. 

Mitään kirjeitä muuten ei tulekaan, ja ajan oloon 
Peder Lykkestä alkaa tuntua yksinäiseltä. Mutta hä- 
nellä on hyvää aikaa muistella Jörgenin kärppämäi- 
sen ketterää nousua, hänen määrätietoista, mutta ar- 
voituksellista eteenpäinkiitoaan. Nuori junkkeri pyr- 
kii kohti tiettyjä tavoitteita ja myös aina saavuttaa 
kaiken haluamansa, sillä hän ei ole kenenkään muun 
ihmisen kaltainen. Ja valtaneuvos ajattelee erästä 
Viborgissa sattunutta kohtausta: sillä välin kun Axel 
Juul ja Anders Biörn rökittivät erästä kerjäläismunk- 
kia, Jörgen puolestaan tutki, mitä munkilla oli matka- 
vaunuissaan! 

Kuitenkin Peder Lykke on sydämellisen iloinen 
Jörgenin taas tullessa kotiin. Ja kuten aina, Jörgen 
on nytkin kaikessa mitä ihanteellisin poika. Hän pu- 
helee ystävällisen rattoisasti ja mairittelee vanhaa Pe- 
der Lykkeä, siitä, että tämäkin aikoinaan on ollut ku- 
ninkaan henkilökohtaisena lähettiläänä, samanlaisena 
kuin Jörgen nyt. Junkkeri näet tulee Ranskasta ja voi 
ilahduttaa isäänsä kertomalla, että hän vei Peder Sva- 
velle Pariisiin kuningas Fredrikin hänen huostaansa 
uskoman tärkeän kirjeen ja että Svave ja hän sitten 
yhdessä neuvottelivat kuningas Fransin ja hänen val- 
taneuvostensa kanssa liitosta ja muista poliittisista 
kysymyksistä ! 

Peder Lykke on rajattoman ylpeä pojastaan! 

Kas siinä vasta nuorukainen — pian häntä kai on alet- 
tava teilitellä, puhutella kreivi Georges de Luqueksi! 
Sen nimen valtaneuvos on jo kauan riipustanut 



Jörgenille lähettämänsä kirjeisiin junkkerin ollessa 
ulkomailla, paitsi milloin hän on ollut Saksassa, sillä 
silloin kirjeet on ollut osoitettava Graf Jurgen von 
der Luckenille. 

Peder Lykke nauraa hohottaa. 

Himmersyssel saa kunniaa pojastaan! Kuinka no- 
peasti ja loistavasti hän onkaan luonut uransa — ja 
kuinka lyhyeltä Peder Lykkestä tuntuukaan se aika, 
joka on kulunut siitä hetkestä, kun hän seisoi luos- 
tarin refektoriossa katsellen hurskasta nuorta poikaa! 
Ja hänen täytyy riemuita ääneen ottopojastaan: 

— Jo silloin, kun ensi kerran näin sinut Vitskölissä, 
jossa olit vain pieni munkintaimi, uumoilin sinun ko- 
hoavan valtaneuvokseksi, vieläpä hyvin nuorena! Ja 
kun se aika koittaa, voimme yhdessä ratsastaa kunin- 
kaamme neuvostoon! 

Jörgen Lykke hymyilee: juuri sehän se häntäkin 
ilahduttaa — ja vanhukselle tekee junkkerin sanat 
kaksin verroin mieluisiksi niiden kuvastama suuri 
kiintymys. Pojan häntä kohtaan osoittama kaunis 
arvonanto, jonka ilmauksissa näkyvät luostarikasva- 
tuksen jäljet, virvoittaa Peder Lykkeä kuin makea 
viini. 

Junkkeri Jörgen ei vihjaise sanallakaan Bergenin 
kirkkoihin, ennen kuin Peder Lykke itse ottaa ne pu- 
heeksi. 

— Ne on purettu, junkkeri vastaa nopeasti, aivan 
kuin kysymyksessä olisi selviö, johon ei kannata tuh- 
lata pitkiä puheita. 

— Entä Norjan kuninkaiden haudat, minne ne siir- 
rettiin? 

Junkkeri kohauttaa olkapäitään. 

— Merkitseekö . . . merkitseekö se . . . että kruuna- 
tut päät ja muurien kivet ja . . . 



Hänen poikansa hymähtää kevyesti: 

— En nähnyt ainoatakaan norjalaisia aatelismiestä 
kuolleita kuninkaitaan vartioimassa enkä ainoatakaan 
norjalaista piispaa, joka olisi seisonut käsivarret le- 
vällään kirkon alttarin edessä valmiina ottamaan vas- 
taan marttyyrikuolemaa huostaansa uskottujen Her- 
ran huoneiden puolesta. Kerrassaan ketään en näh- 
nyt. Kivet vietiin pois yli veden, kirkon koristukset 
ja pyhät astiat lähetettiin Tanskaan. Jokin niistä 
kuulemani mukaan katosi matkalla — Sunnivan-lipas. 

Kauhea, epätoivoinen tuska polttaa Peder Lykken 
ajatuksia, mutta hän ei rohkene sitä paljastaa. Ky- 
symys: Kuka otti Sunnivan-lippaan? hyytyy hänen 
huulilleen. 

Moitteeton junkkeri kohauttaa taas välinpitämättö- 
mästi olkapäitään. Ohi mennen hän mainitsee, että 
Trondhjemin tuomiokirkko paloi hänen ollessaan 
siellä. Ja tämän mainintansa hän päättää mielilau- 
seeseensa: 

— Kaikki on mätää 1 

Mutta suuri hiljaisuus leiriytyy isän ja pojan vä- 
liin. He puhuvat — eivätkä kuitenkaan puhu. Se 
ei tunnu junkkerista hyvältä. Eikä valtaneuvokses- 
takaan. Hän rakastaa ottopoikaansa ylitse kaiken. 
Mitään muuta hän tuskin rakastaakaan. Ja tämän 
pojan epäileminen tuottaa hänelle tuskaa. 

Junkkeri Jörgenillä on laiva Managerin luostarin 
satamassa, ja siihen lasketaan junkkerin tavaroita, 
joita on paljon. Peder Lykken ihmetteleviin kysy- 
myksiin hän vastaa salamyhkäisesti hymyillen: 

— Minä matkustelen pitkin maita ja mantuja ke- 
räilemässä kokoon kaikkea, min kä Vitskölin luostari 
on hajoittanut. 

Tätä kaikkea on Jörgenin huoneen vanha saviper- 



manto täynnään tynnyrien ja pakkausheinien, aka- 
noiden ja olkien seassa. 

— - Vitskölin luostari? 

Valtaneuvos muistaa äkkiä sen suuren ryöstön, joka 
tuhosi luostarin vaurauden ja jonka tuottama murhe 
suisti priorin hautaan. Ja samassa hän vimmastuu: 
hänen häränotsansa ja tuuheat kulmakarvansa rypis- 
tyvät, ja päästäen tuiman isällisen vihan ärjäisyn hän 
murskaa sen hiljaisuuden, joka on vallinnut hänen ja 
junkkerin välillä: 

— Keinotteletko sinä kirkkojen ryöstetyillä kal- 
leuksilla? 

— Ryöstetyillä? Junkkerin hienot huulet vavahte- 
levat. — Ei, kallehin isä, ei niitä ryöstää ole tarvinnut! 
On näet aina riittämiin piispoja ja myös kuninkaita, 
jotka vievät mennessään ja sitten myyvät toisille ta- 
varoita, jotka ovat olleet heidän suojeluksessaan. 

Hän kumartuu nopeasti ja nostaa erään tynnyrin 
pohjalta ison pyhäinjäännöslippaan, jonka hän laskee 
pöydälle. 

— Sunnivan-lipas! hän sanoo muuttumattoman 
viileällä ja kuitenkin värähtelevällä äänellä. Ostin 
sen Olaus Torkeldinpojalta, Bergenin piispalta, joka 
lähti käpälämäkeen vieden mukanaan kaiken, minkä 
hän suinkin sai kirkoistaan irti — aina kattojen lyi- 
jylevyjä myöten, jotka nekin hän muutti rahaksi. 

Joku, johon hän on luottanut, on häpäissyt kun- 
niansa, ja Peder Lykke tyrmistyy. 

— Mitä aiot sillä tehdä? hän kysyy, ja kuitenkin 
hän olisi mieluimmin vaiti, sillä hän aavistaa hirvit- 
tävien, tietymättömän häpeän kuilujen vaanivan lä- 
hellään. 

— Mitäkö aion sillä lehdä? Olenhan jo kertonut 
teille olevani keräilijä! 



— Onko tämä keräily tehnyt sinut rikkaaksi? 

— Olen vain käyttänyt hyödykseni luostarissa saa- 
maani oppia. 

Taaskin hän tyrmistyttää Peder Lykken, ja hänen 
aseenaan on sama paavilaisuus, jolle valtaneuvos niin 
vimmaisen itsepintaisena haluaa pysyä uskollisena. 

Mutta valtaneuvos ei tiedä, niinkuin tietävät Gjörvel 
G jed ja Jörgenin ystävät Axel Juul ja Biörn Andersin- 
poika, että on parasta pysyä ääneti silloin, kun pitkä 
valkoinen junkkerinkäsi alkaa levottomasti vavahdel- 
len tempoa vasemman korvan kultaista rengasta. 
Äkkiä Jörgen kohottaa käsivartensa. Hän vaikuttaa 
nyt olennolta, joka pöyristyttävän inhon valtaamana 
torjuu luotaan ruttoa. Ja hän huutaa: 

— Antakaa minun olla! Minä vihaan maailmaa! 
Minä vihaan Jumalaa! Minä vihaan kaikkea! 

Peder Lykke kalpenee. Hän liikahtaa poikaansa 
kohden. 

— Varo kieltäsi! Sinä — sinä vihaat Jumalaa! 

— Minä vihaan Jumalaa siitä, mitä hän on luonut 
— luonut niin huonosti! vimmainen ääni kajahtelee 
valtaneuvosta vastaan. Eikä junkkeri hievahda as- 
keltakaan hänen tieltään, ei, hän paljastaa molemmat 
kiiltävät, ahnaat hammasrivinsä irvistäen kuin vauhr 
ko hevonen. Kapeine, hurjasti leiskuville pöllönsilmi- 
neen ja kouristusmaisesti vääntyneine kasvoineen hän 
muistuttaa peloittavasli jotakin petoa, jotakin per- 
kelettä. 

— Jeesus Maria! Peder Lykke kuiskaa. 

Junkkeri Jörgen nostaa yhteenlomittuneet kätensä 

päänsä yläpuolelle ja ravistaa, vääntää niitä rajusti, 
samalla kun sekava ja mieletön sanojen ryöppy töl- 
mäisee ulos hänen suustaan: 

— Jos minulle lahjoitettaisiin seitsemän elämää, 



niin hylkäisin ne kaikki, jos vain tietäisin, missä hä- 
vityksellä on tyyssijansa! Mitä olen nähnyt, mitä olen 
kokenut muuta kuin petosta! Petosta ja riettautta ja 
väärennettyjä pyhäinjäännöksiä! Sitä kaikkea on 
aatelisto, sitä ovat ruhtinaat, sitä ovat kuninkaat ja 
paavinistuin! Vilppiä! Petosta! Haureutta! Rikottuja 
lupauksia, murhia, kidutuksia! 

Väännellen päänsä yläpuolelle kouristuneita kä- 
siään hän huutaa sanansa julki kovalla ja hillittö- 
mällä äänellä. 

Peder Lykke lysähtää lamautuneena penkille. Vai- 
keroiden läpitunkevasti kuin roviolle heitetty mart* 
tyyri, hänen poikansa kirvoittaa kurkustaan kuulu- 
ville kaiken sen tuskan ja ahdistuksen, johon maail- 
man synti velka on hänet tuominnut. 

— Mitä on uskollisuus! Mitä on kuninkaansana ja 
kunnia! Kuningas Hans oli antanut Jumalalle lu- 
pauksen, että hän viettäisi puhdasta ja siveää avioelä- 
mää, mutta oliko hän silti sen levottomampi maates- 
saan kuningatar sylissään molempien jalkavaimojensa 
välissä? Onko hänen veljensä Fredrik lainkaan häntä 
parempi, tämä kuningas, joka rikkoi köyhälle, hylä- 
tylle, maanpaossa olevalle sukulaiselleen antamansa 
turvalupauksen, tämä kuningas, joka leikkii äpäränsä 
kanssa ja ostaa köyhät, jotta he paastoisivat hänen 
itsensä ja hänen kuningatarensa puolesta! Oi, ihana, 
kerrassaan ihana on usko, joka vakuuttaa, että paasto 
on Herralle otollinen, ja sitten sallii sen, että toiset 
ostetaan paastoamaan toisten puolesta! Entäs paa- 
vin lähettiläs Archimbaldus! Hän tuli tänne ja myi 
aneensa pilkkahinnasta, luvaten kuninkaalle saattaa 
hänet sovintoon Ruotsin kanssa. Petosta! Hän myi 
kuninkaan Gustav Trollen piispanistuimesta. Petosta, 



lupausten kaupittelua, vilppiä on koko maapallo täyn- 
nään syvimpiä uumeniaan myöten! 

Sanat kompastelevat hänen suustaan sekaisina* puo- 
linaisina. Hän seisoo siinä pitkänä ja hoikkana, huo- 
juen kuin myrskyn viipottama masto. Ja hänen heh- 
kuva katseensa harhailee sinne tänne. 

— Olaus Torkeldinpoika pakeni Vorsiin kirkkonsa 
pyhät aarteet mukanaan! Kunniassako hän halusi ne 
pitää, rosvoiltako hän halusi ne kätkeä? Johan nyt! 
Myydä hän ne tahtoi, saadakseen entistä enemmän 
rasvaista ruokaa, entistä enemmän makeaa ryytivii- 
niä, entistä enemmän naisten reisiä ryvetettäväkseen 
— - niinkuin Niels Stygge Krumpen, se huorintekijä, 
jonka, piispantalo on pelkkä porttojen pesä! Karan- 
nut aviovaimo on hänen jalkavaimonaan, ja kodeis- 
taan ja luostareistaan livistäneitä lutkia hänen ympä- 
rillään on niin monta, ettei hän itsekään ole selvillä 
niiden luvusta! Sieltä voitte löytää myös oman suku- 
laisenne Joachin Lykken aviosiipan, saman naisen, 
jonka silmille sidottiin vaate juominkien riettaassa 
temmellyksessä, sen jälkeen kun hän oli kerskunut voi- 
vansa peitetyin silmin tuntea, kuka hänen rakasta- 
jistaan häntä kulloinkin syleili. 

Junkkerin hurja katse on muuttunut kuolinhaa- 
vaksi, jonka syvyys kirveltää ja polttaa. 

— Moista siveyttäkö minun on kunnioitettava? 
Moisilta piispoiltako minun on otettava vastaan syn- 
tien anteeksianto? Mutta kuinka he tämän parem- 
pia voisivat ollakaan, te ehkä sanotte, kun heidän 
Roomassa oleva esimiehensä syleilee omaa tytärtään, 
ja kun kardinaalit ottavat porttoloita läänityksikseen?! 
Purppuraako minun on kunnioitettava? Kun olen 
nähnyt kuningas Fredrikin rikkovan vannomansa va- 
lan, vieläpä paavin suostumuksen turvin! Kun olen 



nähnyt Savoijan Louisen vain ahnaasti keräävän ra- 
haa seuraavaa keisarinvaalia varten, sillä välin kun 
hänen pieniä viattomia pojanpoikiaan uhkaa sekä sie- 
lun että ruumiin vaurio kosteassa espanjalaisessa van- 
kiluolassa! Kun olen nähnyt Christiern toisen rikko- 
van ruotsalaisille antamansa anteeksiantolupauksen ja 
päästävän Tukholmassa veren roiskumaan niin kor- 
kealle, että Jumalan jalkapohjat tahriutuivat punai- 
siksi taivaassa! Ja kuka se yllytti kuninkaan järjes- 
tämään tämän verilöylyn? Kuka? 

Jörgenin ääni ohenee pelästyneen linnunpojan ki- 
meäksi piipitykseksi. 

— Hänet yllytti siihen Ruotsin oma pyhä piispa 
Trolle! Kostoa, kostoa, huusi tämä hurskas mies, 
tämä laupiaan Jumalan edustaja täällä maan päällä! 
Kosta puolestani, kosta juuri minun, suuren piispan 
puolesta, kosta kovasti! Pirun piispaksi helvettiin 
moinen mies olisi omiansa! Mutta hänpä istuukin 
Odensen piispanistuimella, vaikka hänen maanmies- 
tensä veri peittää hänet nännejä myöten! Ja onko 
minun pidettävä arvossa, toteltava ja kunnioitettava 
Trondhjemin arkkipiispaa Olaus Engelbrechtinpoikaa, 
pyhimysten väärennettyjen luiden kaupustelijaa? 
Koko hänen elämänsä on ollut petosta! Hän petti 
kuningas Christiernin Holsteinin Fredrikin hyväksi, 
hän petti Fredrikin Kustaa Vaasan hyväksi, hän petti 
oman maansa, niin että Norjan kruunu nyt laahau- 
tuu tomussa Tanskan kruunun kahlitsemana! Hän 
petti pettämästä päästyään nopeammassa tahdissa 
kuin aurinko nousee ja laskee! Tämän piispaksi vi- 
hityn miehen nimi on yhtä täynnä petosten kuhinaa 
kuin mätänevä raato haa$kakärpäsiä! . . . Petosta! 
Petosta! 

Hän huutaa suoraan kohti taivaan korkeuksia. 



— Eikö jokainen tiedä, että Leo kymmenes myi 
rahasta tuhansittain virkoja ja antoi hovinarrinsa fra 
Marianon kiinnittää paavillisen lyijysinetin siihen py- 
hään bullaan, jolla Luther tuomittiin kirkonkirouk- 
seen! Että Savoijan Louise surmasi myrkyllä Bour- 
bonin Suzannen saadakseen häneltä hänen miehensä! 
Että keisari Kaarle myrkytti kenraali Pescaran tämän 
paisuttua liian mahtavaksi Italiassa! Että Ranskan 
Dauphinin 1 henki on vain vaivaisen soun arvoinen, 
sen jälkeen kun Medioin Katariina nai hänen nuorem- 
man veljensä! Ennemmin tai myöhemmin hän var- 
masti saa tyhjentää myrkkypikarin, sillä kauppiaanty- 
lär tahtoo päästä kuningattareksi. Petosta! Petosta! 
Jokaisella hovilla on oma narrinsa! Jokaisella ho- 
villa on myrkynsekoittajansa! Ja tämän tällaisen kes- 
keltä minun muka on löydettävä Jumala! Kahdella- 
kymmenelläiieljällätuhannella guldenilla ostivat pyhät 
Alankomaat kuningas Christiernin luterilaisen us- 
kon! Ja sitten pettivät hänet ja jättivät hänet avutta, 
sillä Juutinrauman kauppaväylä oli niille liian 
rakas! 

Junkkeri kumartuu penkomaan erästä tynnyriä le- 
vittäen ympärilleen pölypilviä levittäviä olkia ja aka- 
noita ja tavoittaen vihdoin käteensä rukousnauhan, 
jonka joka toinen helmi on mustaa ebenholtsia ja joka 
toinen keltaista meripihkaa. Riippuessaan hänen kä- 
dessään se muistui taa kuollutta käärmettä. 

— Tiedättekö, mikä on kristikunnan kammotta- 
vimman kidutusvälineen nimi? Se on paternoster! 
Pater noster, ,,Isä meidän”, Jumalan oma rukous py- 
hän kolmiyhteyden osana kidutuspenkin ja runneltu- 
jen ihmisruumiiden seurassa! 

1 Dauphin oli Ranskan perintöruhtinaan arvonimi. — 
Suom. 



Hän heittää rukousnauhan luotaan, ja kalisten kuin 
kalkkarokäärme se putoaa kiemuroihin kovaksi pol- 
jetulle savilattialle. Tempoen korvarengastaan, niin 
että veri punaa hänen sormensa, ja huojuen kuin 
kuumetautinen hän sitten asettuu aivan isänsä eteen. 

— Eikö kuningas Fredrik luvannut nimittää teitä 
valtakunnan hovimestariksi, koska hänen oli kiittä- 
minen juuri teitä siitä, että hänestä tuli kuningas? 
Petosta! Hän antoi tuon viran Mogens G joelle, vaikka 
Mogens oli kolmesti syönyt liittolaisilleen antamansa 
sanan! Ja voittonsa varalta kuningas Fredrik oli 
valmistautunut selittämään tämän voiton johtuneen 
siitä, että hänen nimellään oli jyllantilaisten kannatus. 
Mutta jos kuningas Christiern olisi voittanut, niin 
hän olisi voinut puolustautua tämän edessä selittä- 
mällä, ettei kehoituksessa ollut hänen sinettiään! Kak- 
simielistä uskollisuutta! Oman nahan varjelemista! . . . 
Entä te itse! Te otitte minulta luostarissa lapsellisen 
valani, että pysyisin maalleni ja kuninkaalleni uskol- 
lisena — ja samana yönä istuitte siellä itse neuvon- 
pidossa samaa kuningasta vastaan! Petosta! Te sa- 
noitte minulle, että minun tulisi olla isänmaani hyvä 
poika, mutta mikä olette itse, te, joka tuette piispoja, 
vaikka hyvin tiedätte, että he ovat valtakunnan turmio 
anastaessaan nälkäisiltä talonpojilta heidän maansa ja 
mantunsa! 

Junkkerin kädet eriävät ja pusertuvat taas yhteen 
läähättävän vaikerruksen kirvotessa hänen suustaan. 

’ — Kuningas aatelia vastaan, aateli kirkkoa vastaan, 
kirkko kaikkia vastaan! Orjan elinehdot köyhille, veli 
vfeljeä vastaan, väkevä heikkoa vastaan, kukkona tun- 
kiolla viekastelija! Missä tässä kaikessa on Jumala? 
Kunnia on kaupan, hyve, Jumala on kaupan — onko 
mitään, mikä ei olisi kaupan? Koko maailma on teu- 



rastamo — apostolit koristamassa kirkonkelloista va- 
lettuja tykkejä! Hyi! 

Hän heittäytyy seinäpenkille, mutta ponnahtaa 
pystyyn jälleen. 

— Ja minun muka pitäisi kieltäytyä myymästä tä- 
män vilppihelvetin väärennettyjä pyhimystenluita! 
Pystyttäköön kukin aikakausi oman häpeäpaalunsa 
jatkamaan muiden samanlaisten riviä — ja tämä rivi 
tulee ulottumaan iankaikkisuudesta iankaikkisuuteen! 
Missä on se, mitä voin kunnioittaa? Missä on se Ju- 
mala, jonka tekoja en näe missään? Jos uskoisin 
jonkun Jumalan olemassaoloon, niin karkoittaisin 
hänet hänen valtaistuimeltaan — kukistaisin sen, jo- 
hon uskon! 

Hän painaa rajusli käsivartensa korkeaa, puuleik- 
kauksin koristettua seinäkaappia vasten, peittää kas- 
vonsa ja puhkeaa nyyhkytyksiin, ylenmäärin kärsivän 
sielun katkonaisiin, tuskallisiin valitushuutoihin. 

Ja niin läpitunkeva on tämän kumman, värisevän 
äänen vaikerrus, että se lakattuaan kuulumasta tihe- 
nee aloilleen huoneen pelästyneeseen ja yllättynee- 
seen ilmaan, josta sitä ei käy poistaminen, ennen kuin 
koko huone on hävinnyt. 

Hän erkanee kaapista, kuivaa silmänsä hihallaan 
ja istuutuu väsyneenä, selkä köyryssä, molempien kä- 
sien asettuessa aivan kuin maljakoksi kasvojen ympä- 
rille, jotka muistuttavat valkoista mantelia. Hänen 
painuneen katseensa toivottomuus liikuttaa syvästi Pe- 
der Lykkeä, mutta valtaneuvos tuntee olevansa avu- 
ton, muserrettu, lyöty. 

— Minne aiot asettua? hän kysyy tietämättä, miksi 
hän sanoo juuri näin. 

Jörgen kohottaa katseensa. Sen tuli on sammunut, 
silmät ovat tuhkanharmaat, ja kulmakarvojen kaa- 



rien yläpuolella valkoinen otsa on syvien vakojen 
peitossa. 

— Minne? — Hänen silmäluomensa painuvat, ai- 
van kuin hän olisi nukahtamaisillaan. — Minne ta- 
hansa, yhdentekevää! 

Kaikki on mätää! 


Titaani on yksinään. 

Hänen poikansa on matkustanut eikä palaisi ta- 
kaisin kotiin, ennen kuin Peder Lykke itse lähettää 
hänelle kutsun. Kaikesta perinnöstä hän on luopu- 
nut — milloinkaan hän ei vaatisi itselleen mitään. 

Hyvästi siis vain! 

Kaksi päivää junkkeri makasi kuumeessa, ja G jär- 
vet istui hänen vieressään vaihtamassa kylmiä yrtti- 
pusseja hänen otsalleen . . . Sitten hän ratsasti pois. 
Hänen laivansa lähti Managerin luostarin satamasta, 
mutta Peder Lykke ei nähnyt sen lähtöä. 

Aika kiitää valtaneuvoksen ohitse ilottomasti kii- 
rehtien . . . Väliin hän menee ajatuksissaan poikansa 
kamarin ovelle, nostaa säpin ja katsoo sisään . . . 
Nuori, kiihkeä ääni vaikeroi siellä yhä katosta ja sei- 
nistä, ja hän painaa taas oven hiljaa kiinni . . . Huone 
on täynnään kärsimystä, joka vielä ei ole liki lop- 
puaan. 

— Sinä kerroit maailmasta, poikani, kultaisesta lin- 
tu häkistä ja sen visertävistä linnuista — ja kyllälti 
saitkin tuota viserrystä enemmän kuin sielusi sieti! 

Huhutaan kuningas Fredrikin sairastelevan! 

Aina siitä lähtien, jolloin Bergenin monet kirkot pu- 
rettiin, kuninkaalla on ollut kipuja jaloissaan. 

Ne kuihtuvat! 

Ne kieltäytyvät kannattamasta häntä enää! 



Sillä Kristuksen kirkko ja Norjan kaikki kruuna- 
tut kuninkaat ovat hänen ikeenään. 

Ja tämä ies se painaa hänet maan poveen. 

Katkerina kaikuvat vierailla mailla olevan Jörge- 
nin sanat Peder Lykken korvissa, kun hän näkee Tans- 
kan kansan muuttuvan laumaksi hulluja härkiä, jotka 
vimmoissaan käyvät puskemaan puhki toinen toisensa 
kupeita. 

Katkerimmalta hänestä tuntuu havaita piispa Rön- 
now niin huonoksi maansa pojaksi, että hän mieluum- 
min valitsee sisällissodan kuin kuninkaanvaalin, sillä 
Roskilden piispanistuin on saanut Kööpenhaminan ti- 
lukset takaisin! 

Vähät siitä, vaikka kansa verissä päin kahinoisikin, 
kunhan vain kirkko pysyy kukkona tunkiolla! 

,, Petosta!”, kuiskaa Jörgenin kuuma ja värisevä 
ääni kaikista seinistä yön syvässä hiljaisuudessa. 

— Huonojapa ovat paavinvallan pojat! valtaneu- 
vos huokaisee. Jos heti olisi valittu uusi kuningas, 
niin maassa ei nyt olisi kolmea toisilleen vihamielistä 
leiriä, kolmea kruununtavoittelijaa, jotka keskellään 
sotien ja vilpistellen taistelevat omaa itseään vastaan. 

Ja Viborgin kiihkoileva piispa Jörgen Friis on toi- 
vonut olevansa perkele, saadakseen oikein kunnolli- 
sesti kiusata kuningas Fredrikiä helvetissä. 

Titaani kärsii raskaasti — uskonsa takia — sillä 
eipä tee paavinvalta sydämiä rakastaviksi. Tuntuu 
siltä, kuin hän oivaltaisi sen vasta nyt. 

Tyge Krabbe kannattaa piispoja, jotka tahtovat si- 
vuuttaa kuninkaan vanhimman pojan, prinssi Chris- 
tiernin. He ottavat mieluummin prinssi Hansin, nuo- 
ren, pehmeän savikimpaleen, josta he voivat muovailla 
itselleen narrikuninkaan, ja Peder Lykkeltä tullaan 
kysymään, suostuuko hän tuumaan. 



Ei, hän vastaa. 

Ei, sillä maa tarvitsee nyt lujakouraisen kuninkaan. 

Ja keisari ja paavinistuin ovat vieraita, vihamielisiä 
tekijöitä. Peder Lykke on luitaan ja ytimiään myö- 
ten niin tanskalainen, että kaikki muukalaisuus on 
hänelle vastenmielistä. Myöskään hän ei siedä kunin- 
gas Kruunutonta, jonka talonpoikaissääty on kutsu- 
nut maahan. Sen mielestä vain hän pystyy pitämään 
aisoissa piispojen röyhkeän lauman. Mutta talonpoi- 
kien tukena on Dragörin edustalla oleva lyypekkiläis- 
ten laivasto. 

Vieras ja vihamielinen tekijä sekin. 

Rajusti myrskyävän meren vaahtoharjat riepotta- 
vat nyt maata ja vaara on tarjolla, että Tanskan iki- 
vanha valtakunta on myrskyn ohitse mentyä, sortunut 
keisarilliseksi lääniksi. 

Ei käy päinsä tämä tällainen! 

Vaikka häntä uuvuttaakin hänen raskas, valtava 
ruumiinsa, johon lihaa karttuu yhä vain enemmän ja 
enemmän, valtaneuvos kuitenkin pakottautuu reipastu- 
maan ja ratsastaa aateliskokoukseen, joka on määrä 
pitää Ryn kirkossa ja jossa juutit päättävät kunin- 
kaanvaalista. Ja siellä Peder Lykken lapsenusko vih- 
doinkin murtuu, sillä kokoukseen saapuneet piispat 
ovat taaskin kuninkaanvaalia vastaan. Börglumin 
Stygge Krumpen manaa kiihkeästi kuin hurmahenki- 
nen prinssi Christiernia, joka on vääräuskoinen luteri- 
lainen, ja väittää prinssin sanoneen, että hän mieluum- 
min heittää hiiteen koko roskan, kuin luopuu saata- 
nallisesta harhaoppisuudestaan . . . 

Silloin Peder Lykke vielä kerran nousee puhumaan 
ryhdistäen titaanisen ruhonsa ja täyttäen Ryn kirkon 
suunnattomana ja peloittavana kuin vimmastunut 



kontio. Ja yli koolla olevan aatelin ja papiston par- 
ven hän huutaa jylisevällä äänellä: 

— Rupea vain luterilaiseksi sinäkin, pikku Stygge- 
piispa, sillä silloin voit naida jalkavaimosi Elisabeth 
Gyldenstiernin! Ja silloin kukaties saat pitää hänet 
yksinäsi, päinvastoin kuin ny tl 

Valtava naurunremakka täyttää holvit, vakavuuden 
ja ahdistuksen paine särkyy, jyllantilaista aatelistoa 
ahtautuu kirkkoon yhä enemmän, ja juutit ratkaisevat 
vaalinsa: kuninkaaksi prinssi Christiern! 

Peder Lykke ratsastaa myös Hortensiin, jossa ku- 
ninkaalle vannotaan uskollisuudenvala, ja koko ajan 
hänestä tuntuu, kuin hänen poikansa ratsastaisi näky- 
mättömänä hänen rinnallaan. Hän tietää, että hänen 
sairaan sydämensä ainoa toive on junkkerin kutsumi- 
nen kotiin — tapahtuuhan täällä niin paljon, mistä 
pitäisi vaihtaa ajatuksia. 

Mutta hän ei voi sitä tehdä! 

Sillä häntä värisyttää! 

Jokin käsittämätön ja sietämätön erottaa hänet hä- 
nen rakkaasta pojastaan: Jörgen Lykken jäljet ovat 
täynnä sortuneita kirkkoja — kirkko kirkon jälkeen 
muuttuu tomuksi siellä, missä hän kulkee! Ja yli kai- 
ken sen hartauden, jolla tuhannet ihmiset lapsek- 
kaassa yksinkertaisuudessaan lähestyvät isää Juma- 
laa, kaikuu raatelevan epätoivon huuto: 

Kaikki on mätää! 

Niin, niin... aikanaan Jumala kyllä opettaa hänet 
taipumaan. 

Mutta vanha valtaneuvos tuntee sydämensä kum- 
masti lämpenevän uuden kuninkaan seisoessa siinä 
korkealla kaiken kansan yläpuolella vakuutustaan an- 
tamassa. Sillä suuresta nuoruudestaan huolimatta ku- 
ningas on valmis vilpittömästi ja lämpimästi lupaa- 



maan, ettei Tanskanmaassa saa julistaa mitään muuta 
kuin Jumalan omaa sanaa, sitä, jota Luther on opetta- 
nut hänelle Wittenbergissä. 

Uskollisuudenvala kohisee vastavalitun kuninkaan 
ympärillä, ja hänelle esittää kiitokset vanha Tyge 
Krabbe. 

Mutta elonsa auringon jo mailleen mennessä Peder 
Lykke kokee suuren ilon. Nuori kuningas ottaa hänen 
kätensä käsiensä väliin ja kiittää häntä ja sanoo kyllä 
muistavansa, ketä hänen isänsä oli kiittäminen kunin- 
kaaksi valitsemisestaan ja ketä hänen itsensäkin on 
kiittäminen samasta asiasta. — Haluaako Peder 
Lykke ottaa Aalborgshusin läänityksekseen ja puolus- 
taa sitä kuninkaan lukuun? 

Peder Lykken silmät kyyneltyvät. 

Tokko hän haluaa! 

Kotiuduttuaan hän kaipaa poikaansa sietämättö- 
män kipeästi. Huhut kertovat junkkerin yhä kasva- 
vasta suosiosta Pariisin loistavassa hovissa. Jörgen 
on kuningas Fransin ystävä ja uskottu lähettiläs ja 
hänen rikkautensa on tarumainen. Siitä kuullessaan 
vaitaneuvos heittää tuleen aloittamansa kirjeen. Jör- 
gen Lykken rikkaudet ovat panneet ihmiset arvaile- 
maan, että hän osaa tehdä kultaa — tai että hän on 
löytänyt viisasten kiven — tai että hän on ollut Cor- 
tezin mukana pakanamaassa, josta kultaa on luotu 
Eurooppaan kokonaisia laivanlasteja. 

Vaitaneuvos hymyilee kuullessaan, että kuningas 
Frans ja Jörgen ovat olleet paavin luona ja että ylpeä, 
nuori tanskalainen on kieltäytynyt suutelemasta paa- 
vin ukkovarvasta. 

Niin, vatsa hytkyen, hän jopa nauraa tälle jutulle, 
sillä siitä jos inistään, hän tuntee poikansa, jonka 
pienen, kovan hymyn ja valppaan, ilvehtivän katseen 



hän näkee edessään. Ja syvään huokaillen hän kal- 
paa junkkerin hovijuoruja ja hänen kevyttä tarinoin- 
tiaan Euroopan politiikasta. Paremman puutteessa 
hän ratkaisee kärsivällisyydenkokeita koruleikkauk- 
sin somistettujen puupalikoiden avulla tai lukee Gjör- 
vcl Gjedille postillaansa. 

Maa on liekeissä idästä länteen — uskonpuhdistus- 
sota, kreivinsota \ riehuu kuin ukonilma. Lyypekki- 
läiset riehuvat etelässä, Kustaa Vaasa kaliinoi Skoo- 
nessa, kreivi Christoffer saarilla — ja Kippari Kle- 
ment 1 2 johtaa Pohjois- Jyllannissa tuhatlukuisia, rosvoi- 
levia talonpoikia. Linnat ja luostarit palavat poroksi. 
Fuurön Dotterhuus hävitetään maan tasalle, ja Vit- 
skölin luostarinkirkko ryöstetään perin pohjin. 

Kaikki pakenevat, ja ennen pitkää pakolaisvirta 
tempaa mukaansa myös Peder Lykken. Keskellä 
maataan taistelee nuori kuningas jaellen iskujaan joka 
taholle, ja häntä auttavat nuoret sotapäälliköt. Voitto 
seuraa heitä. Johan Rantzau kulkee edellä iskien ta- 
lonpoikia hengiltä kuormakaupalla. Kuningas seuraa 
hänen perässään heiluttaen voitetuille rauhan öljv- 
puunoksaa! 

Vanhojen urhojen aika oli ohitse. Monet olivat kaa- 
tuneet ja saaneet viimeiseksi lepopaikakseen Manage- 
rin kirkon. Slygge Krumpen hymyili vapisten Peder 
Ratsumiehen leivinuunissa, ja Elisabeth Gyldenstiern 
oli ainiaaksi kadonnut. Tyge Krabbe makasi sairaana 
östergärdissa, Peder Lykke kuolevana Solmimissa. 

1 Oldenburgin maakreivi Kristoffer yritti yhdessä lyy- 
pekkiläistesn kanssa auttaa Kristian II :n vallananastuspyrki- 
myksiä. Hänen mukaansa tätä sotaa sanotaan kreivinso^ 
daksi. — Suom. 

2 Tanskalainen merirosvo joka otti osaa kreivinsotaan 
Kristian II :n laskuun. — Suom. 



Yksinään erkani titaani maailmasta. Yöpöydällä 
alkoovisängyn vieressä oli sulkakynä ja kirjoittama- 
ton paperi. Hänen viimeinen ajatuksensa oli koske- 
nut Jörgeniä, hänen rakasta ottopoikaansa. 

Ja sitten Kirsten Hög ja hänen tyttärensä lappeli- 
vat perinnöstä. 



VALTANEUVOS, KREIVI 
GEORGES DE LUQUE 


Koko Himmersyssel puhuu ja juoruaa ja yhtyy hä- 
lisemään ja utelemaan tietoja vain yhdestä ainoasta 
miehestä. 

Tämä mies on Jörgen Lykke. 

Villestrupin herra Axel Juul, josta hiljan on tullut 
maatuomari isänsä jälkeen, ja Stenaltin herfa Biörn 
Andersinpoika ovat olleet kruunausjuhlissa Kööpen- 
haminassa. Ihana oli ollut nähdä heidän nuori voi- 
deltu kuninkaansa Christiern lii, ja kaunis kaL- 
sella hänen nuori kuningattarensa, jonka hiukset hul- 
musivat valtoimina kruunun alla. 

Siellä olivat Preussin herttua ja hänen puolisonsa, 
joka on tanskalainen kuninkaantytär. Siellä oli Saksi- 
Lauenburgin herttua, kuningattaren nuori veli. Siellä 
olivat kaikkien hovien lähettiläät. 

Mutta näitä kaikkia uljaampi oli Himmersysselin 
kuulu poika Jörgen Lykke, mahtavan Ranskanmaan 
valtaneuvos ja kuningas Fransin henkilökohtainen lä- 
hettiläs maailman kaikilla kulmilla. Pitkänä ja solak- 
kana ja maanmiestensä tuijottavien katseiden seuraa- 
mana hän liikkui kaikkien noiden ylhäisten vieraiden 



parissa kuin ainakin verlaistensa joukossa! Kaikkia 
kieliä aina arabiaa myöten hän puhui yhtä sujuvasti, 
ja hänen kallisarvoisten pukujensa ylellisyys saattoi 
jopa ruhtinaatkin varjoon. Mutta niinpä jokainen oli- 
kin selvillä hänen suuresta mahdistaan ja rikkaudes- 
taan ja hänen sekä julkisesta, että salaisesta vaikutus- 
vallastaan. Kreivi Georges de Luque oli gentilhomme 
de la cliambre du roi de France , vaikka oli vasta 
kolmissakymmenissä, ja hänellä oli ollut tämä arvo jo 
kolme vuotta. 

Ranskan kuningas oli lähettänyt Jörgen Lykken 
mukana onnentoivotuksensa kruunajaisiin sekä Tans- 
kalle tarjouksen käydä liittoon Ranskan kanssa. Mo- 
lemmat näistä tuomisista olivat tervetulleet, varsinkin 
tiittotarjous. Sillä etelässä vaaniva paavilaisuus toivoo 
saavansa menetlämänsä valtakunnan takaisin, vangitun 
kuninkaan lytlärien avulla, joista se varsinkin luottaa 
Kristiinaan. Ja tämä uhka on kuningasparille alituisen 
huolen aiheena nyt, kun uskonpuhdistus on niin on- 
nellisesti toteutettu ja katolisten piispojen tilalle saatu 
Lutherille uskolliset miehet. 

Hauskaa on kuulla kerrottavan loistavista ja iloi- 
sista kruunausjuhlista, ja erinomainen asia on, että 
maan asiat ovat niin rauhaarakastavan kuninkaan hoi- 
vissa, mutta sittenkin on suurimman mielenkiinnon 
kohteena Jörgen Lykke. Kukaan ei vielä ole unoh- 
tanut hänen riehakkaita kujeitaan, hänen uhkaroh- 
keaa haastettaan Jöw\velle, joka sitten ei saapunut- 
kaan, hänen vallattomia pilapiirroksiaan, missä piis- 
poiksi puetut sudet saarnasivat lampaille, joita mun- 
kit keritsivät. Hän on yhä kaikkien muistissa kopeana 
ja kuitenkin hyväntahtoisena, Tienaavana ja kuitenkin 
hauskana nuorukaisena, joka aina levitti iloa ympä- 
rilleen. 



Ja kuinka merkillisen pitkälle hän on päässyt! 

Vähältä pitää, ettei Dorthe Juul, Korsriisin herran 
Christoffer Tornekrandsin puoliso, lähetä pientä salai- 
sen katumuksen huokausta kohti niitä aikoja, jolloin 
hänen isänsä ja Jörgenin isä neuvottelivat naimakau- 
poista, mutta jolloin hän, Dorthe, kerjäsi miehekseen 
Christofferin! 

Olisipa hänellä silloin ollut yhtä paljon järkeä kuin 
nyt! Kovin on Christoffer muuttunut niiden kymme- 
nen vuoden aikana, jotka he ovat olleet naimisissa! 
Mutta tietenkin hän silti on kiintynyt mieheensä — 
siitäkin huolimatta, etlä on hauskaa kuulla tuosta toi- 
sesta yhtä ja toista. 

— Kerro nyt, Axel, kerro ja anna kuulua! hän yl- 
lyttää veljeään, maatuomari Axel Juulia. Sisarukset 
tulevat mainiosti toimeen keskenään, sillä molemmat 
rakastavat suun nautintoja ja ovat lihavahkoja ja 
naurunhaluisia. — Millä hän näytti? Ja minkälainen 
puku hänellä oli? 

— Pyh, puku! Pystyykö pohjoisjyllantilainen maa- 
tuomari ymmärtämään Ranskan muoteja? Jok’ainoa 
päivä hänellä oli yllään jotakin uutta . . . 

— Niin, mutta kruunajaisissa? 

— Kruunajaisissa! — Sen Axel Juul loki muistaa: 
kruunajaisissa Jörgenillä oli viitta, jonka kankaaseen 
oli kudottu kultalankoja . . . 

— Oliko se lyhyt? 

— Taisipa olla. 

— Uusi muoti siis on sellainen. Minäpä vähän ly- 
hennän sekä sinun että Stofferin viittaa. 

— Jos aviosiippani Kirsten Urne antaa sinulle lu- 
van. — Axel Juul avartaa sieraimiaan kuin ovela 
koira. — Kirsten kuvittelee, että viitan alareuna on 
täynnä pyhiä kirjoituksia ja että jos leikkaat siitä 



pois kaistaleen, niin jäljelle jää vain syntinen 
ruumis. 

— No, ainahan Kirsten on niin pullollaan sitä syn- 
tisyyttään, että se ihan valuu pilkin hänen turpaan- 
sa . . . Mutia kai Jörgenillä sentään oli muillakin ver- 
honaan kuin vain lyhyt viillä? 

Siunatkoon, Dorthe, kuinka voit muuta kuvi- 
tellakaan? Näitkö milloinkaan Jörgeniä muunlaisena 
kuin mitä hienoimpana linnunpelättimenä? 

— Niin, multa Axel, älä nyt sellaista kerro, minkä 
muutenkin tiedän! liianhan sinut täytyy ratkoa auki, 
ennen kuin suustasi saa sanankaan irti! 

Sisarensa lakia Axel Juul vaivautuu muistelemaan 
asioita, jotka muuten eivät suinkaan kuulu hänen har- 
rastuspiiriinsä. Lyhyt viitta siis oli kultakuteista silk- 
kiä, ja siinä oli kärpännahkareunus. Lisäksi Jörge- 
nillä oli yllään nuttu ja pursuvan avarat polvihousut. 

— Minkä väriset? 

Axel Juul raapii päätään — taisivat olla orvokin- 
lai heliotroopinväriset. 

— Ne värit nyt eivät muistuta toisiaan lainkaan! 
Dorthe tuhahtaa. 

Axel Juulia alkaa jo kyllästyttää. Pitäisi riittää, jos 
hän nyt kertoo heidän entisen hyvän ystävänsä olleen 
niin perusteellisesti joka taholle pullistelevien pitsien 
ja pöhöttimien ja sulkien peitossa, että hän muis- 
tutti tuulen tuivertaman kukkoa. Jota paitsi hän va- 
leli ylleen hajuvettä joka kerralla, kun joku oksensi 
tai teki sen vielä pahemman tempun! Ja tulkoon yk- 
sin tein kerrotuksi sekin, että hän paistoi kuin tuli- 
nen luoti, sillä hänen pukunsa lukemattomat kulta- 
korut olivat täynnä timantteja ja ties mitä kaikkia ja- 
lokiviä, punaisia ja sinisiä. Niin, ja lisäksi hänellä oli 
kolmen sormen paksuinen kultaketju, joka kaarsi le- 



veästi olkapäitä, mikä kuuluu olevan englantilainen 
muoti. Ja päässään hänellä oli litteä hattu. 

— Oliko siinä sulkia? 

— Se oli kaikkine sulkatöyhtöineen kuin keskiko- 
koinen myllynkivi. Mutta hunajaisissa hän otteli ur- 
heasti, se tunnustus hänelle on annettava! Ja olinpa 
aivan unohtaa: hänellä oli kultainen haarniska, jol- 
laista tässä maassa ei ole vielä ikinä nähty! Mutta 
niinpä hän onkin pohjattoman äveriäs . . . 

— Anna minulle vähän rahaa uutta hajurasiaa var- 
ten, jos olet lainannut häneltä! 

— Ethän vain kieli Karstenille? 

— Johan nyt, Axel, heitä vain rahat tänne! . . . Saat 
muuten olla varma siitä, että Himmersysselin neidoilla 
on näinä päivinä kiire lukea avioliittorukouksiaan, sillä 
kukalies Jörgen vielä palaa näille maille ja käy per- 
heissäkin . . . Sääli, ettei vanha Peder Lykke saanut 
nähdä Jörgeniä ranskalaisena valtaneuvoksena — 
hänhän oli niin ylpeä pojastaan . . . 

Totta on, että Himmersysselin neidot lukevat avio- 
liittorukouksiaan ja sukivat kiilto vedellä kostuteltuja 
kutrejaan. Vaikka kyllähän Biörn Andersinpoika väit- 
tää, ettei Jörgen enää palaa Tanskaan, sillä nyt jos 
koskaan hän on välttämätön kuningas Fransille, joka 
on perin masennuksissaan Dauphinin jouduttua kata- 
lan myrkytysmurhan uhriksi. Sitä paitsi Ranskan ku- 
ningas on taas sodassa keisari Kaarlea vastaan, ja Jör- 
gen Lykke matkustaa maasta maahan hankkimassa 
liittolaisia Ranskalle. Kruunajaisista hän lähti suo- 
raan kuningas Sigismundin luokse Puolaan, jossa hän 
on myös kuningattaren, Bona Sforzan, suuressa suo- 
siossa. Sitä paitsi Puolan hovissa on kokonainen 
lauma Italiasta saapuneita niin sanottuja humanisteja, 



pakanallisia veilikoila, jotka palvovat kaikkea kreik- 
kalaista ja joiden kanssa Jörgen on vanha tuttu . . . 
Multa uskonpuhdistus kuuluu olevan tulossa jo sin- 
nekin — sehän se on koko kuudennentoista vuosi- 
sadan luonteenomaisin piirre. Ahnaan ja riettaan pa- 
piston aiheuttama kapina Roomaa vastaan on saat- 
tanut kuohuntatilaan Puolan, Böömin, Englannin, 
pohjoismaat, Hollannin ja ennen kaikkea Saksan. 

Eipä kukaan pahene, vaikka toivookin — ja joka 
tapauksessa käy selville, ettei ranskalainen kreivi ole 
unohtanut tanskalaisia tiluksiaan, sillä hän on lähettä- 
nyt erään saksalaisen rakennusmestarin Bunderupiin. 
Kerrotaan suurista hankinnoista: Moun metsistä on os- 
tettu tammihirsiä, sillä linnoitettu asuinrakennus ra- 
kennetaan paalujen varaan. Ja nyt kaivetaan kalalam- 
mikoita ja kaksinkertaisia vallihautoja, ja paikalle 
tuodaan kiveä karavaanikaupalla. Kaikki tämä kivi 
on hyvää ja raskasta kirkko- ja luostarikiveä, jota 
Jörgen onnekseen osti suuret määrät niihin aikoihin, 
jolloin niin paljon kirkkoja ja luostareita purettiin. 

Ilmeisesti rakenteilla on oikea linna! 


Mutta vasta vuotta myöhemmin, Fransin ja kei- 
sarin kymmenvuotisrauhan tultua solmituksi Nizzassa, 
Jörgen saapuu kotiin katsomaan rakennusyrityksiään 
ja tiluksiaan. Gjörvel Gjed on kuollut, ja hänen jää- 
mistössään on kokonainen arkullinen hänen rakkaalle 
pojalleen tarkoitettuja käsineitä. Mutta Bunderupissa 
astelee eräs nuori mies, joka vielä on melkein lapsen 
kirjoissa. Hän on Wolluf Hanyngh, edellisen omista- 
jan poika. Uskollisena kuin kulta hän hoitelee tehtä- 
viään, ja hänet Jörgen nimittää voudikseen! 

Wolluf Hanyngh astelee palkattuna tilanhoitajana 



omalla perintömaallaan, vaikka hänen nimensä on hy- 
vinkin yhtä vanha kuin ,, moitteet tornien Lykkein”. 
Axel Juul varoittaa ystäväänsä Jörgeniä, sillä eipä ole 
vielä sellaista miestä nähty, joka ei tuntisi salaista 
vetovoimaa isäinsä omistamaa maata kohtaan — ja 
pitäköön Jörgen mielessään sen vanhan sananparren, 
jonka mukaan isoimmat kalat viihtyvät juuri tyve- 
nessä vedessä. 

Jörgen Lykke vastaa, tekemällä nuoren Wollufin 
asemieheksi ja oikeuttamalla hänet toimimaan pääl- 
lysmiehenä myös Overgärdissa hänen itsensä olles- 
sa ulkomailla. Ja uusi asemies käy niin tarmok- 
kaasti töihin käsiksi isäntänsä puolesta, että hänellä 
pian on kansan suussa liikanimi: „Uskollinen” f 

Jörgen Lykke saapuu kotipuoleensa mahtimiehenä 
— hänellä on arvovaltaa, joka on kaikille ilmeinen. 

Ja josta seutu hyötyy. 

Chris tiern kolmas on hyvä ja voimakas kuningas, 
muuta ei voi sanoa. Mutta kaikkeen tarvitaan aikaa. 
Kauhean kreivinsodan jäljiltä Jyllanti on edelleenkin 
pelkkänä laittomuuden liejukkona. Kukaan ei ole 
varma ruumiinsa tai henkensä, tavaransa tai kotinsa 
puolesta. Rauhalliset maantienmatkaajat ryöstetään 
ilkosen alastomiksi ja ripustetaan puihin, sadonryös- 
täjät vievät viljan pelloilta keskellä kirkasta päivää, 
metsien luolissa asustavat rosvojoukot vyöryvät hävit- 
tävinä yli pikkukylien, jotka lepäävät turvattomina 
kirkkojensa ympärillä. Tulenlieskat paistavat kilvan 
auringon kanssa, ja kauhun kiidättämät jalat kuljetta- 
vat paikasta toiseen tietoja murhapoltoista ja rais- 
kauksista. 

Säädytöntä menoa! 

Bunderup viruu puoleksi purettuna tehdäkseen ti- 
laa uudelle linnalle. Sen navettaan murtautuu rosvo- 



joukko ja alkaa viedä pois karjaa. Rosvot eivät ole 
kuulleet linnanherran paluusta. 

Mutta he saavat sen tietoonsa juuri parahiksi sei- 
soessaan seuraavana aamuna niaatuomari Axel Juulin 
edessä ja riippuessaan tuntia myöhemmin keskellä 
korppiparvea Viborgin länsipuolella olevalla hirtto- 
mäellä. 

Ketään ei ruoskittu eikä teilattu, sillä mistään sellai- 
sesta Jörgen Lykke ei pidä. Moiset rangaistukset ovat 
hänen mielestään vain ajanhukkaa. 

Sen jälkeen iapahtuu asioita, jotka koituvat suu- 
reksi huojennukseksi piinatuille porvareille ja talon- 
pojille. Maidin lääniherra Otto Krumpen sekä Axel 
Juul ja Jörgen Lykke käyvät yhteisvoimin puhdista- 
maan Himmersysseliä, niin että kohina käy kautta 
laajojen alueiden. Rosvoja, viljanryöstäjiä ja varkaita 
ahdistetaan yötä päivää, metsien luolat savustetaan 
tyhjiksi polttamalla niiden aukoissa kosteita puita, 
eikä Viborgin nelihaarainen hirsipuu ole hetkeäkään 
tyhjänä. Tämä ripeä oikeudenkäyttö synnyttää kaik- 
kialla niin terveellisen pelon, että kun kuukausi on 
kulunut Jörgenin paluusta, Himmersyssel on siisti 
kuin juur’ikään kammattu pää, toisin sanoen puti 
puhdas kaikista täistä! 

Jörgen Lykke seisoo ympärilleen katsellen keskellä 
puretun talonsa nostattamaa pölypilveä. Hänen pu- 
kunsa on harmaata, hohtavaa Lyonin taftia, ja siihen 
kuuluvassa harmaassa samettiviitassa on heliotroopin- 
värinen silkkivuori. Harmaat karduaaninahkaiset an- 
kannokkakengät, joissa on kultaiset nyörit, väikkyvät 
vihreään metalliin vivahtaen. Jalassaan hänellä on 
silkkitrikoot, mutta pitkiin, kapeiliin käsiinsä hän on 
vetänyt Gjörvel-rouvan kutomat sormikkaat, sillä hän 



ei ole koskaan sietänyt pohjolan kylmyyttä, joka on 
hänelle entistäkin vastenmielisempi nyt, kun hän on 
niin hemmoteltu. Hänellä on vinttikoiran pitkä ja 
hoikka vartalo, ja pannukakkubaletin varjostamista 
valkeista, omituisen pienistä kasvoista kuvastuu nor- 
sunluun särötön lujuus. Kiiltävän sileäksi suitun tuk- 
kansa peitteenä hänellä on kudottu myssy. Sellaista 
käyttävät monet, sillä baretista ei ole lämmittäjäksi, 
se kun oikeastaan on olemassa vain valkoisia sulka- 
tövhtöjä varten! 

Mutta hänen vaaleissa silmissään on nasknlinterävä 
katse, joka tunkeutuu jok’ainoaan soran ja sirpalei- 
den keskellä olevaan tarvikepinoon. Tämä katse 
punnitsee ja tarkastaa hänen puhellessaan saksalai- 
sen rakennusmestarinsa kanssa, jota on hänelle läm- 
pimästi suositeltu ja joka on ollut opissa itse Braman- 
ten 1 luona; hänet Jörgen tunsi! Rakennusmestari 
sanoo olevansa velassa Moun metsistä ostetuista suu- 
rista hirsieristä. 

— Se ei olekaan mikään pikkusumma! Jörgen sa- 
noo miettiväisenä. 

— Ei. Mutta tukit, jotka upotetaan kosteaan maa- 
han ja joiden on sadat vuodet tuettava sotilaallisesti 
varustettua linnaa, on valittava kaikkein parhaimmista 
puulajeista, eikä niitä saada pikkusummilla, raken- 
nusmestari vastaa. Jos ne mätänevät maassa, niin 
muurit vajoavat ja saavat halkeamia. 

Jörgen Lykke maksaa äyriäkään tinkimättä. Mutta 
kulmakarvojen alta tähyävässä terävässä katseessa on 
pistävä väike, kun hän sanoo: 

— En ole perehtynyt puuasioihin. Mutta luotan 

1 Donato Lazzari (Bramante) oli renessanssin kuuluisin 
arkkitehti, joka mm. suunnitteli Rooman Pietarinkirkon ra- 
kennustyöt. — ■ Suom. 



leihin — ja jos minun taloni vajoaa, niin silloin va- 
joaa myös teidän talonne! 

Hän poistuu. Ja viiksiään pureskellen rakennus- 
mestari kääntää katseensa tukkikasoista isäntäänsä, 
joka loittonee pitkänä ja solakkana — teräksenhar- 
maana ja liukasliikkeisenä kuin orava. 

Kaikkialla, missä Jörgen Lykke näyttäytyy, hänen 
alustalaisensa kumartavat alamaisesti maahan asti. 
Niin he eivät tee yksinomaan hänen pohjattomien rik- 
kauksiensa takia, heitä kehoittaa siihen myös se, että 
hän on laatuisa linnanrakennuttaja, joka ei tingi, ei 
nylje, vaati maksaa jokaiselle kunnollisesti. Itse hän 
laatii piirustukset sitä maanalaista salakäytävää var- 
ten, jonka hän tahtoo ulotettavaksi aina Gjedstedin 
siltaan asti. Sitä kaivetaan öisin, ja päivisin se pi- 
detään peitettynä. Yksissä neuvoin rakennusmestarin 
kanssa hän laskee, minne on edullisinta sijoittaa nä- 
kymättömät kuunteluputket, sylen paksuisten muurien 
uumenissa kulkevat kapeat salapolut, pilastereihin 
avautuvat pienet piilo-ovet. Syvälle muurien alle hän 
rakennuttaa salaisen kirjekammion, johon pääsee 
vain lattiassa olevasta laskuluukusta. Isoon kirje- 
kammioonsa, jossa hän aikoo ottaa vastaan vieraitaan, 
hän teettää kauniit lasi-ikkunat, kaakeliuunit ja mo- 
net kuunteluputket, jotka johtavat salakäytäviin ja pi- 
lastereihin. Näin hän varaa itselleen tilaisuuden mil- 
loin tahansa poistua vieraittensa ja asiamiestensä pa- 
rista kuunnellakseen salaisista kätköpaikoista, mitä 
mieltä he ovat asioista silloin, kun he luulevat ole- 
vansa yksin! 

Sillä välin, kun hänen linnansa muurit ylenevät, 
Jörgen Lykke istahtaa miettimään. 

Hän pohtii perusteellisesti ja kauan. 



Onko hänen asetuttava kotimaahan vai jäätävä 
Ranskan palvelukseen? 

Christiern kolmas on tarjonnut hänelle paikkaa val- 
taneuvostossa ja Manageria läänitykseksi. Ja Tans- 
kan neuvosto on muuttunut yksituumaiseksi ja eheäk- 
si Hänen Armonsa kieltäydyttyä nimittämästä sii- 
hen kirkon miehiä. Tanskan kuningas on suoraan ja 
selkeästi ilmaissut epäilevänsä pappien suvaitsevai- 
suutta sanomalla: „Tanskan valtakunnalle voi taata 
rauhallisen, säröttömän ja sopuisan hallituksen vain 
maallinen valta.” 

Entä Ranska? 

Niin, siellä häntä odottaa kuningas Fransin kaik- 
kein korkein suosio — ja niinpä hänen kokemuksensa 
sanoo hänelle, että loppu on lähellä. Hän on liian rikas. 
Hän muistaa kardinaali Wolseyn kukistumisen. Ei aut- 
tanut, vaikka hän lahjoitti koko komean Hampton 
Courtinsa kuningas Henrikille, sillä hänellä oli viholli- 
senaan Anna Boleyn! Tällaisen vaaran Jörgen Lykke 
kylläkin on välttänyt: hänellä ei ole ainoaakaan naista, 
joka pyrkisi tuhoamaan hänen onnensa. Siinä suh- 
teessa hänet opetti varovaiseksi vanha Robertet! 

Jos hän nyt luopuu Ranskan palveluksesta, niin 
kuningas Frans jää kaipaamaan häntä katkerasti ja 
muistelemaan häntä suopein mielin. Ja se voi olla 
hänelle hyödyksi, jos hän sattuu joutumaan Pariisiin 
oman maansa asioissa. 

Tanskassa häntä odottaa nousu huipulle. 

Mutta Pariisissa on hänen salainen kauppahuo- 
neensa. 

Sille laski perustuksen Vitskölin luostari. Nyt 
tämä vanha luostari on enää vain viimeisten iäkkäi- 
den munkkien koti ja nuorten papinalkujen koulu. 
Sen kirkko muistuttaa tyhjää heinälatoa, sen jälkeen 



kun siellä vierailivat Kippari Elementin talonpoika- 
parvet, jotka tonkivat sen sekaiseksi kuin villisiat kala- 
lammikon. Mutta Janus de L’Hong oli siellä var- 
massa valepuvussa ja osti sen kaikki kalliit pyhäin- 
jäännöslippaat, kalkit ja maalaukset, osti ne pilkka- 
hinnasta, koska tietämättömät rosvot eivät olleet mi- 
tään taiteentuntijoita. Eräs kallisarvoinen Durerin 
maalaus löydettiin luostarin lantakasasta, ja eräs Ra- 
faelin madonna oli lävistetty lantatalikolla, eikä sitä 
käynyt enää pelastaminen. 

Pohjolassa on näihin aikoihin raakaa ja koleaa, 
multa kaikin puolin siistiä. Kuningas elää säädylli- 
sessä avioliitossa uhkean kuningattarensa Dorothean 
kanssa, papeilla on siivolliset vaimot, ja kaiken kansan 
liittää yhteen yksi usko, yksi ainoa pyhä kirkko. 

Entä Ranska? 

Siellä on kaksi kirkkoa, reformoitu ja katolinen. 

Ja missä on kaksi kirkkoa, siellä on helvetti — 
niinkuin sielläkin, missä on kaksi naista. 

Kuningas Frans poltattaa ihmisiä roviolla yhtenä 
päivänä ja katuu surkeasti toisena! Tallustelee py- 
hissä juhlakulkueissa, laahaten kintereillään rakasta- 
jatartaan Pisseleutä ja aviosiippaansa Leonoraa, jotka 
astelevat vieri vieressä! Ja palaneen ihmislihan käry 
tekee hajuvesitehtaat rikkaiksi, sillä ihmiset tulevat 
pahoinvoiviksi, elleivät voi tavalla tai toisella lie- 
ventää tuota kuvottavaa katkua. 

Nyt viimeksi kuningas Fransin raivostutti kerettiläi- 
siin se, että kalvinistit olivat särkeneet hänen ihmei- 
tätekevän madonnankuvansa! 

Väärennetyt pyhäinjäännökset, Jörgen Lykke ajat- 
telee. — Vitskölistä tai muista samanlaista kauppaa 
harjoittavista luostareista peräisin olevat rojut ovat 
olleet ihmiskunnalle katkera markkinailveily! 



ENGELSBORGIN PRINSESSA 


Dolterhuus on palanut. 

Asemies Hanyngh lueltelee Jörgen Lykkelle ne kar- 
tanot ja luostarit, jotka joutumat liekkien saaliiksi 
kreivinsodan aikana. Tässä luettelossa on monta 
Kaartein kartanoa, sillä Kaartejahan kerta kaikkiaan 
vainoaa se kohtalo, että minkä he rakentavat sen tuli 
tuhoaa! Tämän fylgian väitetään olevan peräisin aina 
niiltä ajoilta, jolloin Englannin prinssi Kaarle valloitti 
ja poltti Elkierin ja velhontaitoihin perehtynyt linnan- 
herra jätti voittajille perinnöksi kirouksensa, ennen 
kuin kuoli. 

Dotterliuus poltettiin, mutta sitä ei ryöstetty. Sen 
yön tapahtumat olivat olleet kammottavat, mutta ku- 
kaan ei tietänyt niistä mitään varmaa. Suuret rosvo- 
laumat olivat soutaneet saareen, mutta nunnat olivat 
polttaneet itsensä palavan luostarirakennuksen mu- 
kana, yritettyään ensin puolustaa saarta hurjien koi- 
riensa avulla. Ainoakaan tihutyöntekijä ei palannut 
takaisin. Osan heistä raatelivat riekaleiksi kauheat 
verikoirat, monet paloivat. Myös kaikki pikkutytöt 
paloivat tai hukkuivat. Hirvittävät hätähuudot kan- 



lniil.ui.val veden poikki aina Morsiin asti. Nuorten ja 
vanhojen nunnien, lasien ja hengiltä purtujen miesten 
ruumiita ajautui sitten kalastajien verkkoihin, ja ne 
haudattiin nimettöminä Fovlumiin, joka on Kaarlein 
sukukirkko. Mutta sen jälkeen kirkossa alkoi sietä- 
mättömästi kummitella, ja joku keksi, että nunnathan 
ne siellä kummittelivat, koska eivät halunneet maata 
maan povessa yhdessä niiden kanssa, jotka olivat hei- 
dät raiskanneet. Heidät siis siirrettiin muualle, ja niin 
oli rauha palautunut. 

Kaarlenpojista ei ainoakaan ollut kotosalla Dotter- 
huusia puolustamassa. Suku on luisumassa häviö- 
tään kohden, ja toiset keinottelevat huostaansa sen 
maita. Jäljellä ovat vain Hazelin nuori, sairas herra, 
Skalshuusin vanhus, joka on menettänyt seitsemän 
oivallista poikaa, ja Ejigelsborgin herra, joka on suvun 
vanhin ja jolla on palosta pelastunut tytär. Tämä 
neito, jonka nimi on sukuperinteiden mukaisesti 
Ethelreda, kuuluu olevan ylettömän kaunis, ja häntä 
sanotaan Engelsborgin prinsessaksi. 

Aina siitä hetkestä lähtien, jolloin hän taas saapui 
kotiin, Jörgen Lykke on ajatellut Insula Virginiaa, 
jonka hän tahtoisi nähdä uudestaan. Mutta hänellä 
ei ole ollut aikaa. 

Nyt hän riistää itselleen tämän ajan. 

Eräänä kesäkuun päivänä rengit soutavat hänet 
yli Lim-vuonon suvenholitoisten aaltojen — ja vene 
lipuu lahteen, keskelle tuonelan hiljaisuutta. 

Lintujen laulu kantautuu metsän lehtiholvista lah- 
delle, joka on tulvinut yli äyräittensä, ollen siten 
osaltaan todistamassa kaiken rappiota. He soutavat 
edemmäs, kohti Dotterhuusia . . . Puut törröttävät yhä 
paljaina ja kärventyneinä, nokisin rungoin, jotka ku- 



vashival veden tyveneen pintaan . . . Ja nyt seuraa 
muuri, kauniin J)otterhuusin ainoa ylpeä jäännös ve- 
ten heijasi u vine, ammottavine laukkuineen ja kuol- 
leiden osien rinnalla murenevine, repaleisine reunoi- 
lleen. Isosta, jyhkeästä tammesta, jonka toinen puoli 
on terve, toinen taas hiiltynyt ja eloton, ojentuu kaksi 
vankkaa, paljasta oksaa syvälle kohti luostarin jätettä, 
ja tämä näkymä luo mieleen haavoittuneen äidin, 
joka kumartuu hoivaamaan runneltua lastaan. Ku- 
polit ovat luhistuneet, marmori on murskana, sora- ja 
kiviröykkiöt sammaleen ja lakastuneiden lehtien pei- 
tossa. Taidokkaasti leikatut myrttieläimet ovat kas- 
vaneet yhteen sekaviksi kehiksi. Ruohot ja villit uni- 
kot ahdistavat korkearunkoisia ruusuja ja marmori- 
maljakkojen tulikukkia, joilta kaikkialle tunkeutuvan 
peltokierron verettömät kukkaharsot uhkaavat riistää 
ilman ja valon. 

Pojaton suku, Jörgen Lykke ajattelee, ja samassa 
hän tajuaa, miksi Peder Lykke etsi nimelleen henki- 
perillisen ennen kuolemaansa. Poika sitoo yhteen, 
pojaton vie kaiken hajalle ... ja hän hymähtää sat- 
tuessaan muistamaan ritari Häkin, joka osti Fovlum- 
klosterin valtiolta ja ehätti ottamaan uuden vaimon, 
vaikka hänen ensimmäinen aviosiippansa tuskin oli 
ennättänyt edes kunnolla kylmetä haudassaan. Mutta 
tämä ensimmäinen ei ollut saanut poikalasta, niin 
että ritarilla oli kiire. 

Kaikki sileäkarvaiset koirahirviöt ovat poissa. En- 
gelsborgin herra pani niille saareen myrkkyä, kun ei 
voinut antaa niille ruokaa. Dotterhuus ei enää mil- 
loinkaan nouse. 

Luostarin laituriin on kytketty laattapohjainen 
vene. Fuurössä näyttää olevan muitakin vieraita. 

Jörgen Lykke astuu yksinään maihin. Hänestä 



tuntuu, kuin saari yhä huokuisi entistä pyhää puh- 
tauttaan, eikä hän päästä soutajiaan tallaamaan sen 
kamaraa. Lahden kumpaistakin rantaa kiertää polku, 
jota seuratessaan hän joutuu leveiden, kaarevien sil- 
tojen kautta milloin oikealle, milloin vasemmalle ran- 
nalle. Ajatuksissaan hän taas palauttaa mieleensä 
näillä rannoilla kerran pulppuilleen elämän, kylpevät 
keijut, jotka lepäilivät puoleksi vedessä, puoleksi ran- 
taäyräällä, jotka sirkuttivat ruohojen ja kukkien, sa- 
nanjalkojen ja liljojen seassa, jotka liikkuivat vaatteitta 
ja koruitta kuin ainakin tuomion viattomat ja puhtaat 
lapset, rovionpunaisten hiusten ilmavan sädekehän 
hulmutessa heidän päänsä ympärillä. 

Eräässä paikassa hän pysähtyy tarkastelemaan ma- 
talaa kivirakennusta, joka on vahingoittumaton, mutta 
autio ja hylätty. Hän laskeutuu muutaman porras- 
askelman ja katsahtaa ympärilleen. Hän huomaa ole- 
vansa kylpyhuoneessa, isossa, kauniissa hallissa, jossa 
on kivipaasia ja niiden alla tulisija. Lahdesta vesi on 
johdettu näiden kuumennettujen kivien ylitse alem- 
pana olevaan altaaseen. Huone on ollut talvikylpylä. 

Todella hienosti suunniteltu ja toteutettu keksintö! 

Hän seisoo tässä äänettömässä ja autiossa hallissa 
ihmetellen, kuinka tärkeänä nämä uljassyntyiset lap- 
set ovat pitäneet puhtautta, päinvastoin kuin ihmiset 
yleensä, jotka ovat hänelle, Jörgenille, kuin rutto ja 
saasta, hän kun on etelän palatseissa tottunut nautti- 
maan puhtauden hekumasta. Matalasta ovesta hän 
näkee vihannan päivän ja muistaa, kuinka kiihkeästi 
hän oli toivonut siveyttä elämänsä johtotähdeksi sinä 
päivänä, jolloin hän ensi kerran oli nähnyt lnsula Vir- 
ginian. Mutta voi, elämällä olikin ollut hänelle tar- 
jolla lukemattomat valkoiset lehmänsä, joiden utaret 
olivat isot ja alastomat, ja taivas lietäköön, etteivät ne 



olleet mitään näky ruokaa, ei, valkohehkuista kiimat 
höyryävinä ne oli tuotu hänen nautittavakseenl 

Hänen silmänsä ja huulensa tiukkenevat. 

Sen hän sentään rohkenee sanoa, ettei himo mil- 
loinkaan ole ollut hänen valtiaanaan. Hän on ottanut 
ne haureelliset kyyhkysnartut, jotka ovat hänelle ku- 
jertaneet, ja jatkanut sitten matkaansa huiskuteltuaan 
niille kohteliaat kiitoksensa ja hyvästinsä. 

Ei, lemmenkiihkoa hän ei ole milloinkaan tuntenut, 
eikä sydämen tuli pääse häntä koskaan polttamaan, 
sillä hän on sitä tyystin vailla. 

»Teidän sydämenne on kuin neljä kalalammikkoa, 
ja jokaisessa niissä on kylmää vettä!” Niin oli hä- 
nelle sanonut prinsessa Renee, ja muut naiset olivat 
sanoneet samaa. Mutta niinpä hänellä onkin päänsä 
paikoillaan, eikä mikään myrkkyjuoma ole tehnyt 
äkkiloppua hänen elämästään! Hän ei ole milloin- 
kaan yrittänyt vietellä toisten rakastajataria, eikä 
mikään nainen ole koskaan saanut houkutelluksi 
häntä mielettömyyksiin! Hän on ruhtinaallisesti mak- 
sanut heidän velkansa, ostanut heiltä heidän tietonsa 
ja käyttänyt heitä salaisina liittolaismaan kaikissa 
maissa, mitään muuta heiltä vaatimatta! Juuri luon- 
teen viileys on hänen suurin pääomansa. 

Multa osaa hän silti näytellä raatelevaa lemmentus- 
kaakin — jos se vain hyödyttää hänen pyrkimyksiään! 
Sellaista ei ainoakaan nainen voi vastustaa. 

Jörgen seisoo puunlatvoja katsellen ja nauraa hiljaa 
itsekseen. Sen syötin avulla hän pyydysti jopa Tans- 
kan Kristiinankin luottamuksen. Silmät kyynelten su- 
mentamina hän vannoi vangitun kuninkaan tyttärelle 
rakastaneensa häntä aina siitä lähtien, jolloin he olivat 
melkein lapsina tavanneet toisensa kuningas Ferdi- 



nandin hovissa. Hamaan kuolemaan hän pysyisi prin- 
sessan uskollisena ritarina! 

Ja Kristiina luottaa häneen — luottaa yhtä sokeasti 
kuin paavi Clemens ametistiveden ja timanttijauheen 
maksatautia parantaviin ominaisuuksiin! Mutta mak- 
sapa ei luottanutkaan, ja niin paavi heitti henkensä. 
Kristiinan kunnianhimoisena haaveena on päästä 
Englannin kuningattareksi, ja Jörgen lupasi auttaa 
häntä — prinsessa kyllä tuntee hänet siksi hyvin, että 
tietää hänen siihen myös pystyvän. Mutta samalla 
Jörgen neuvoi häntä pysymään viileänä ja etäisenä, 
olemaan antautumatta heti — se on ainoa oikea keino 
päästä kuningas Henrikin sydämen valtiaaksi! 

Jörgen Lykke nauraa hiljaa raksuttaen kuin metsän 
lintukuoroon eksynyt yksinäinen harakka. 

Prinsessa Kristiina noudatti hänen neuvoaan: py- 
syi etäisenä ja viileänä, kunnes kuningas Henrik kih- 
lasi Anna Kleven! Christiern Kruunuttoman tytär ei 
tällä kertaa päässytkään lähettämään Englannin lai- 
vastoa Tanskaa vastaan! 


Jörgen Lykke jatkaa samoamistaan pitkin saarta. 
Eräs silta on kallistunut pahasti: iso puunjuuri on 
tunkeutunut sen alle ja työntänyt sen sijoiltaan. Ke- 
sytön luonto valtaa alaa kaikkialla. Mantelipuut, vii- 
kunapuut, walesilaisel kirsikkapuut kituvat rikka- 
ruohojen ahdistamina. Kypressikujanteet ovat kas- 
vaneet umpeen, ja kypressit ovat talven kinosten run- 
telemia. 

Minkä ihmiskädet pystyvät luomaan kauneutta ja 
silmäin iloa, sen pystyy luonto kuristamaan, rappeut- 
tamaan ja hävittämään aavistamattoman nopeasti. 

Hän havahtuu ajatuksistaan. Jossakin pärskyy 



hevonen, kilahtelevat suitset, ja nämä äänet kantau- 
tuvat hänen luokseen tiheän kypressiaidan lävitse. 
Hän muistaa marmorilaiturin luona olleen laajapoh- 
jaisen veneen ja väistyy sivummalle odottamaan. 

Pieni, asepalvelijan asuun sonnustautunut rahvaan- 
mies, jonka maha on kuin sillitynnyri ja jolla on ku- 
peellaan miekka ja päässään munkinhytyrä, taluttaa 
verkalleen lumivalkeaa hevosta, kaunista, mutta jo 
iäkästä eläintä, jolla on pitkä, valkoinen harja. Mie- 
hen ja hevosen ympärillä kähisee pieniä, räkyttäviä 
koiria ja kirkuvia ja räpytteleviä papukaijoja. 

Mutta ratsun selässä istuu: 

Nainen, joka on kuin ilmestys — hehkuvaa 
liljanpunaa väikkyvä ilmestys päästä laahukseen 
asti! 

Jörgen Lykke tietää, että hänen edessään on En- 
gelsborgin prinsessa, ja nyt hän tietää myös sen, että 
aina siitä hetkestä lähtien, jolloin hän kuuli Uskolli- 
sen” hänestä kertovan, tämä neito on ollut hänen aja- 
tuksissaan. Hän tietää sen yhtä varmasti kuin sen- 
kin, että hänet on lähettänyt tälle retkelle yksinomaan 
tämän kohtauksen toivo, ja hän tunnustaa, että maail- 
man kaikista naisista vain hän, tämä Kaarlentytär, on 
hänen sielunsa valtiatar. 

Ilmestys, joka säihkyy punaa... 

Ei purppuranpunaa niinkuin sadat hänen näke- 
mänsä kuninkaanviitat, vaan rovionpunaa. Huopa- 
baretti, ainoana koristuksenaan kultainen nauha, 
peittää punaista hiuskuohua, jonka keskellä hänen 
kasvonsa muistuttavat lehtikehyksen ympäröimää 
kukkavihkoa. Liljanpunaisena ja runsaslaskoksise- 
na laskeutuu hänen hameensa alas pitkin uljaan, kor- 
kean hevosen kylkeä. Hoikempi kuin kenenkään 
muun Jörgenin näkemän naisolennon on hänen rin- 



tansa ja vyötärönsä. Nuttu, joka on samaa punaista 
kangasta kuin hamekin, kiristää tiukasti povea, ja 
pienten nappien tiheä rivi ulottuu aina jalkoihin asti. 
Pitkät hihat, joissa on olka- ja kyynärpääkohokkeet, 
päättyvät valkoisiin ranneröyhelöihin. Samanlainen 
yksinkertainen, valkoinen röyhelö somistaa hänen 
kaulaansa, ja kädessään hänellä on niin ikään val- 
koiset hansikkaat, jotka ovat tiukasti iliomyötäiset. 
Koruja hänellä ei ole lainkaan, enempää kuin niitä oli 
niillä toisillakaan Kaarlentyttärillä, jotka Jörgen ker- 
ran näki — ei tavanmukaista sormusta käsineen 
päällä, ei kaulaketjua, ei kalleutta minkäänlaista, vaan 
pelkkää rovionpunaista puuntoa vain kiireestä ha- 
maan kantapäähän asti, aivan kuin hän ratsastaisi 
kohti omaa liekkikuoloaan. Vain hevonen on koris- 
teltu. Sillä on pitkäripsuinen, runsaasti kullalla kir- 
jailtu rinlasuojus, ja sen kiiltävää, pyöreää selkää 
peittää kaunis, ruudullinen satulaloimi. 

Neito antaa ratsunsa pysähtyä, sillä hän on nähnyt 
Jörgenin, ja seurakoirat ja papukaijat aloittavat hir- 
muisen mekastuksen. 

Jörgen Lykke liikahtaa lähemmäksi. Tyytyväise- 
nä hän toteaa oman asunsa ylhäisen hienouden: koke- 
mattominkaan tarkkailija ei voi olla havaitsematta, 
että hänessä on jotakin tavalliset mitat ylittävää. Hä- 
nen punasinervä viittansa on täsmälleen samanlainen 
kuin kuningas Fransin vastaava vaatekappale, ja hä- 
nen kalvosimensa ovat hienointa hopeapitsityötä. Ne 
ovat hänen oma keksintönsä: hopea sointuu yhteen si- 
nipunervan kanssa. 

Neiti Ethelredan silmät ovat kullanruskeat. Jör- 
geniä ylhäältä päin tarkasteleva katse on tyyni, ja 
pieni hymyn häive kenties haluaa vihjaista, että uljas 
hoviherra on pikemmin hullunkurinen kuin häikäi- 



sevä! Ainakin hänen hieno nenännipukkansa näyt- 
tää vähän värähtävän, ja hänen poskeensa ilmestyy 
pienen pieni hymykuopan varjo. 

Hän koettaa vaientaa omituiset seuralaisensa, isot, 
valkoiset vinttikoirat, jotka ovat yhtä sorjarakenteiset 
kuin hän itsekin ja jollaisia Jörgen ei tietääkseen ole 
nähnyt muualla kuin Englannin hovissa, pienet, nau- 
haruusukkein koristetut villakoirat ja sinne tänne len- 
televät papukaijat. Lisäksi hänen seurueeseensa kuu- 
luu puolialaston, repaleinen poika, joka seisoo jalus- 
tanen vieressä vasu kädessä. 

Jörgen Lykke astuu kokonaan esiin piilopaikas- 
saan, kumartaa syvään, sanoo, kuka hän on, ja pyy- 
tää neidolta anteeksi tunkeutumistaan Kaarlein saa- 
reen. Hänelle on kerrottu, että tämä saari on asu- 
maton ja että hän voisi ketään häiritsemättä katsella 
sen luumulehtoja ja omenatarhoja. Hän aikoo muu- 
ten istuttaa omien puistojensa kukkalavoihin saman- 
laisia sinisiä tropiikinkukkia ja korkeavartisia ruu- 
suja. 

Ethelreda ojentaa hänelle kätensä, mutta vetää sen 
pois hänen kumartuessaan sitä suutelemaan. Neito 
ei ole närkästynyt eikä ujo — mutta miehen suu 
ei saa hipaista edes hänen hansikkaansa nahkaa. 

Aivan oikein: hänellä on Kaarlein kaikki hymy- 
kuopat ja heidän katseensa, joka on niin hunajainen, 
niin lämmin ja lempeä ja iloisesti sädehtivä. 

— Ei tämä ole mikään asumaton saari, hän sanoo. 
Vanhat Kaarlentyttäret, jotka vielä ovat elossa, ovat 
palanneet tänne takaisin ja asuvat nyt kesämajoissa. 
Vietettyään täällä koko ikänsä he tahtovat täällä 
myös kuolla. 

Hän huokuu suloista suvea, nuoruuden heleintä 
puhtautta. Hymy ei häivy hetkeksikään hänen pu- 



naisilta huuliltaan, ja hän nauraa pahantuuli- 
sia eläimiään, jotka yhä vain näyttävät kau- 
naavan vierasta. 

— Teidän nimenne on Lykke, hän sanoo hymyil- 
len, mutta eläinteni parissa teillä ei ole onnea. Ja 
koirat ovat hyvin älykkäitä, kuten tiedätte! 

— Koirien äly ei luotaa ulkokuorta syvemmälle. 
Ihmisen sisintä ne eivät tajua. 

Jörgen työntää sillimahan sivuun ja ottaa ohjakset 
käteensä. Hitaasti hän taluttaa valkoista tammaa pit- 
kin polkua yli siltojen, ja tuli polttaa hänen poskiaan, 
sillä ilmeisesti neiti Ethelredalla ei ole mitään muuta 
yllään kuin pitkä, kellertävänpunainen ratsastuspu- 
kunsa! Hän voi seurata neidon poikamaisen hoikan 
ruumiin viivoja kaulasta jalustimessa olevaan jalka- 
terään asti tuon nuoren vartalon keinuessa ja not- 
kuessa tamman liikkeiden tahdissa. 

Hän huokaisee syvään, aivan kuin sillan nousun 
hengästyttämänä. 

Hän oivaltaa kuvitelleensa ennen aikojaan, ettei 
leinmenkaipuu ole hänen heikkouksiaan! Vai joh- 
tuneeko hänen mielentilansa siitä, että tätä ainoaa jäl- 
jellä olevaa neitoa ympäröi Insula Virginian taivaalli- 
nen tahrattomuus, aivan kuin hän olisi tämän para- 
tiisin neitseellisen puhdas sydän? Engelsborgin prin- 
sessan hymy ei kohdistu Jörgen Lykkeen, verevimmil- 
lään olevaan uljaaseen mieheen, lainkaan sen kum- 
mempana kuin niihin eläimiin, jotka juoksevat hänen 
ympärillään. Ja kun hän puhuttelee vasua kantavaa 
pientä ryysymekkoa, niin hänen hymykuoppansa 
ovat aivan yhtä maireat kuin hänen kääntyessään pu- 
huttelemaan Jörgeniä. 

— Ettekö tarvitse useampia voimamiehiä pitele- 
mään aloillaan tätä virmaa juoksijaanne? Jörgen sa- 



noo vilkaisten ilkikurisesti neitoa, sillä vaikka tamma 
kieltämättä onkin jalo turnajaisratsu, sen hartaan va- 
kaa eteneminen muistuttaa lahden lumpeisia laineita 
kyntävän vanhan joutsenen verkkaista matkantekoa. 

Neito vastaa hänen hymyynsä ja taputtaa hansi- 
kaskädellään tamman kaulaa. 

— Puhuuko hän sinusta pahaa, Dorete kulta? 
Mutta älä välitä! Hän on peikko, jonka lähetämme 
matkoihinsa heti laiturille tultuamme! 

Jörgen Lykke nostaa käden sydämelleen katsees- 
saan tulinen hellyys. 

Heidän edessään pilkottaa vuonon sininen ulappa, 
ja Ethelreda tähyää sitä kirkkain ja iloisin silmin. 

— Pian olemme laiturin luona, Dorete kulta, hän 
sanoo, ja nälkä meillä kai on molemmilla. Siellä 
avaamme vasun ja katsomme, mitä hyvät sisaret ovat 
panneet eväiksemme. Ja jos kamariherralle vain 
kelpaa, niin riittää meiltä teillekin. 

Mutta Jörgen on nyrpeä. 

— Oletteko varma siitä, että eväät riittävät edes 
itsellenne? Sillä teidän tietysti täytyy syödä paljon 
voidaksenne olla noin kylmä! 

— Kylmä? — Ethelreda hymyilee kohti lehtihol- 
via. — Ja vanhat sisaret kun juuri hiljan soimasivat 
epäkristillistä tulisuuttani! 

— Kaikki Kaarlet 1 ovat tulisia, Jörgen tokaisee 
katsahtaen tutkivasti seuralaistaan nähdäkseen, huo- 
maako tämä hänen sanojensa sisältämää kaksimieli- 
syyttä. Mutta sitä huomaamatta neito naurahtaa: 

— Juuri siksihän isäni rohkeneekin uskoa huostaani 
vain tämän Dorote kullan, jolla on ikää melkeinpä 
enemmän kuin itselläni. Ja lisäksi hän panee mukaani 


1 „Kaikki miehet” (kari = mies.) — • Suom. 



muonamiehen pitelemään sitä suitsista . . . Mutta tuolla 
on Dotterhuus — kääntäkää tuolle toiselle polulle! 

Jörgen hämmästyy hänen odottamatonta äänettö- 
myyttään. Neito painaa päänsä, ohjaksia pitelevä käsi 
yhtyy toiseen käteen lomittuen sen kanssa ristiin hä- 
nen polvellaan. Siro suu vavahtelee tuskallisesti. Hy- 
mykuopat ovat poissa. Hän rukoilee luostarin monien 
vainajien puolesta. Ääneti Jörgen taluttaa tamman 
pois savun nokeamien muurien lähettyviltä, ja niin he 
saapuvat kiertoteitse laiturin luokse. Laattapohjai- 
nen vene odottaa siellä hiljaa keinuen. 

— Kuinka pelastuitte palosta, neiti Ethelreda? Jör- 
gen kysyy hiljaa ja vakavasti. 

— Se oli pelkkä sattuma vain. Vanhimmat sisaret 
tiesivät erään piilopaikan, ja minä seurasin heitä 
sinne. — Neito luo pelokkaan katseen taakseen, kohti 
raunioita, ja huokaa syvään. — Voi, mieluummin oli- 
sin kuollut, sillä luhistuihan silloin koko maailmani! 
Se oli niin kauheaa, ettei sitä voi sanoin kuvata. En 
unohda sitä ikinä! 

Pehmeät huulet värisevät; hän muistuttaa itkuun 
puhkeavaa lasta. 

— Nyt jo olemmekin laiturin luona! Jörgen Lykke 
ehättää sanomaan. 

He päättävät syödä sisarten eväät jossakin etääm- 
mällä. Ethelreda hyppää maahan satulasta, ja Jör- 
genin seurassa hän jättää Dotterhuusin kolkot rau- 
niot kauas taakseen. Hän on nuori ja unohtaa pian, 
ja kaikki, mihin hänen katseensa osuu, ravitsee hä- 
nen heleää elämäniloaan: kukat, joita hän poimii, pie- 
net hyppivät sammakot, joita hän väistelee, sillä hän 
ei tahdo vahingoittaa niitä. 

Hänen katseensa tavoittaa kaiken sellaisenkin, mitä 
Jörgen ei ikinä huomaisi. Hän näkee sudenkorennon, 



joka vielä väikkyy kosteutta — varmaankin se juuri 
on kuoriutunut kapalostaan, hän arvaa katsellessaan 
sen kevyiden harsosiipien hapuilevaa liihottelua pui- 
den lomissa, missä se vaistomaisesti hakeutuu läm- 
pöisiä valoläikkiä kohden. 

Kimalainen pörisee kuihtuneiden ruohonkorsien 
joukossa. Kovakuoriainen jököttää tuumivaisena men- 
neenvuotisella akaasianlehdellä, ja neito osoittaa Jör- 
genille sen sinistä väriä, joka niin kauniisti sointuu 
yhteen lehden vanhan ruskeuden kanssa. Jörgen 
myöntää ja ojentaa hänelle ihanan hunajaleivän, josta 
hän iloitsee kuin lapsi. 

He istuvat keskellä suolaheiniä ja voikukkia, kes- 
kellä leinikköjä ja runsauttaan notkuvia, sinipunervia 
kurjenpolvia. Hiljaa hyräillen Ethelreda ojentaa kä- 
tensä ja katkaisee uhkeasti kukkivan, norsunluunkei- 
taisen seljapuunoksan. Ja myös suolaheiniä hän poi- 
mii ja sinisiä rohtotädykkeitä. 

Yhdessä he lähtevät paluutielle, mutta on niin pal- 
jon eläimiä ja hyönteisiä, joita Ethelredan täytyy py- 
sähtyä katselemaan, eikä Jörgenillä ole kiireestä tie- 
toakaan. Suvesta riemuitessaan neito ei huomaa, 
kuinka lähellä häntä hänen seuralaisensa seisoo. Hän 
tajuaa Jörgenin vain osana päivästä, metsästä, ilmasta, 
osana kaikesta ympärillään kuohuvasta elämästä. 

Hän liu’uitaa kätensä tammenlehvän alle, ja tämä 
liike huokuu äidillistä hellyyttä, aivan kuin hän tart- 
tuisi lasta leuan alta ja kohottaisi sen somia kasvoja 
puoleensa saadaksen iloita niiden viattomuudesta. Hän 
on mitä lempeimmässä sopusoinnussa jok’ainoan leh- 
den, jok’ainoan maan matosen, jok’ainoan pienine 
inänkin siivekkään kanssa. Pelästynyt kärpänen len- 
tää tiehensä — no, no, hän sanoo, ja hänen äänes- 
sään on etäinen, hauras, ylimaallinen soinnahdus, ai- 



van kuin hän olisi liukunut johonkin toiseen olomuo- 
toon . . . no, no, pikkuruinen, enhän minä sinulle pa- 
haa tahdo! 

Jörgenistä tuntuu, kuin hän olisi jossakin tunte- 
mattomassa uppo-oudossa maailmassa ja kuin hänen 
edessään olisi johonkin aivan uuteen ihmislajiin kuu- 
luva olento! Neito astuu varovasti, sillä hän ei tahdo 
vioittaa pienintäkään kukkaa, pienintäkään hentoa 
lehtipuun vesaa, pienintäkään hyönteistä! Ja herttai- 
sesti huudahdellen hän puhuttelee niitä kaikkia, ai- 
van kuin hänellä olisi joka askeleella vastassaan pelk- 
kiä vanhoja tuttavia. 

— Ihminen voi ystävystyä luonnon jok’ainoan elol- 
lisen olennon kanssa, siitä olen varma, hän sanoo . . . 
Ja seisoen hiljaa aloillaan hän ojentaa kädessään ole- 
van seljapuunoksan pientä mehiläistä kohden. Hän ei 
pelkää. Kuin nuori suloinen äiti, joka tarjoaa rintaansa 
lapselleen, hän pitää kukkaa kädessään ja antaa me- 
hiläisen istahtaa juomaan sen teriöstä. 

— Juo, pikkuruinen, hän hymyilee . . . Pelästy itkö? 
hän sanoo samalla hyväilevällä äänellä, kun Jörgen 
säikyttää mehiläisen pakosalle kumartuessaan katso- 
maan hänen olkapäänsä ylitse. Mutta hän ojentaa kuk- 
katertun loitommas, ja siivet levällään mahdollisen 
paon varalta mehiläinen istahtaa taas juomaan kukan 
povelle. 

— Katsokaa, sen pieni rinta välkehtii kuin pronssi! 
neito sanoo ... Se on aivan nuori mehiläinen, pieni 
lapsukainen vain, ja Ethelreda pitää kärsivällisesti 
kättään ojossa, jotta pikku hyönteinen saisi juoda kyl- 
lälti seljan himmeänkeltaisen morsiuskukan mettä. 

Hän osoittaa suolaheiniä ja rohtotädykkeitä, jotka 
nuokkuvat väsähtäneinä hänen kädessään: 

— Voi, käteni on liian lämmin — ne lakastuvat! 



Hän on niin täydelleen oman maailmansa lumoissa, 
ettei hän vaistoa sitä, minkä jokainen muu nainen olisi 
vaistonnut heti: takanaan seisovan miehen rajuja pon- 
nistuksia halunsa hillitsemiseksi! Jörgen Lykkessä rie- 
huu palo. Hän tahtoisi riistää kukat neidon kädestä, 
temmata hänet syliinsä, unohtaa kaiken ja säilyttää 
vain sen, mikä täyttää hänet autuudella ja on hänelle 
kaikkea muuta kallisarvoisempi. Ethelreda ei huomaa 
edes sitä kuumaa hengitystä, joka takaapäin hipaisee 
hänen korvaansa. 

— No, no, tule nyt vain! hän sanoo mehiläiselle, 
joka on kohonnut siivilleen ja leijailee kukan ympä- 
rillä. Ja hänen äänensä rauhoittamana mehiläinen pa- 
laa taas takaisin. 

Jörgen hengittää hänen korvansa juuressa. Hänen 
huulensa ovat raollaan, ja hän antaa niiden 
huokua suudelmia. Hänen käsivarsiensa ruumiillinen 
hahmo aivan kuin häipyy, ja ne kietoutuvat näky- 
mättöminä neidon kapean uuman ympärille vetäen sen 
syleilyynsä kuin liekinpunaisen kukan. Mutta hänen 
ruumiinsa ei hievahda. Hän tahtoo pysyä mahdolli- 
simman huomaamattomana. Hän ei halua säikyttää 
tätä leikkivää keijua, havahduttaa häntä hänen oman 
maailmansa lumoista. Hän tahtoo vain hymyhuulin 
hengittää sitä puhtauden tuoksua, jota hän ei ole tun- 
tenut lähetty villään koko sinä aikana, mikä on kulunut 
hänen ensimmäisestä käynnistään Insula Virginiassa. 

Yksinäinen metsäkauris näyttäytyy runkojen vä- 
lissä, ja Jörgenin huulet hahmottelevat äänettömän 
kysymyksen: — Menemmekö sinne? 

— Ei, ei, neito sanoo, se tahtoo olla yksinään! — 
Ja taaskin hänen äänensä verhoutunut, ylimaallinen 
soinnahdus ilmaisee hänen tietävän, mitä eläimet ja 
lehdet, kovakuoriaiset ja kukat toivovat ja ajattelevat 



ja tahtovat. — Tiedättekö, Jörgen Lykke, että on sel- 
laisia omituisia eläimiä, jotka eivät viihdy laumoissa* 
vaan aina näyttäytyvät yksinään ... — Jotakin peläs- 
tyen metsäkauris vilahtaa näkyvistä kadoten kuin 
aavenäky syvemmälle metsään. 

Osmanmesikät tuoksuvat heidän ympärillään. 
Lintukuoro laulaa heidän yläpuolellaan; on kuin täh- 
det olisivat laskeutuneet laulamaan metsän lehtihol- 
viin. Kesäkuun koko kasvimaailma levittäytyy heidän 
jalkainsa juuressa; siinä on tuoksumaratteja ja pelto- 
kiertoja, rentukoita ja nokkostiheikköjä, metsävadel- 
mia, suolaheinämättäitä ja silkkiruohoja, joita pitkin 
etanat matavat. Riippasalavan yläpuolella väikkyy si- 
ninen taivas. Valkoiset savupilvet katsovat alas näiden 
kahden kauniin ihmislapsen puoleen, jotka vaeltavat 
syvällä lehtimetsän siimeksessä; sitten ne leijailevat 
eteenpäin häipyen sinitaivaan äärettömyyteen. 

Yhdessä he palaavat rantaan. Jörgen Lykke raivaa 
Ethelredalle tien läpi umpeen kasvaneiden kypressi- 
kujien. Heidän takanaan ylenevät omenapuut sorjina 
riveinä, mutta niiden runkojen ympärillä tungeksivat 
kurjenpolvet ja nokkoset ja veripunaiset unikot, jotka 
huolettomasti varistavat terälehtiään rehevään ruohik- 
koon. Ja tämä alkukesän runsas vihannuus riistää he- 
delmäpuilta maaperän mehun. 

Ethelreda ihastelee tätä kesytöntä rehevyyttä, ja 
Jörgen Lykke hätkähtää oman äänensä arvelevaista 
sointia lausuessaan: 

— Onhan täällä rehevää, niinpä kyllä, mutta tämä 
rehevyys on jalojen hyötypuiden surma. 

Valkoinen tamma lähetetään mantereelle laattapoh- 
jaisessa ruuhessa. Ethelredan hän vie omassa venees- 
sään. Minkä jälkeen hän saattaa neidon turvallisesti 
hänen kotiinsa Engelsborgiin. 



Salaman leimahduksena viesti kiitää läpi Himmer- 
sysselin polttaen poroksi niin monet toiveet: 

Jörgen Lykke on käynyt puhemiehineen Österböllen 
Engelsborgissa pyytämässä neiti Ethelredan kättä ja 
saanut hänen isänsä suostumuksen. 

Kuinka hyvin tämäkin taas sopii Jörgen Lykken 
tyyliin, tämän valikoivan kamariheran, joka aina on 
ollut onnen ja menestyksen lielmalapsi! Satoihin vuo- 
siin ketään Kaarlenlylärlä ei ole annettu miehelään, 
mutta hänpä vain kosii heti koliin tultuaan ja saa 
myöntävän vastauksen! 

Jörgen Lykke on ensimmäinen mies, joka saa mor- 
siamekseen prinssi Kaarlen jälkeläisen. Tästä lähtien 
punaiset Kaarlet tulevat varttumaan muissa suvuissa 
kuin Kaarloin omassa. 

Ja joutuin on kaiken tapahduttava. Häitä jo val- 
mistellaan, ja Ethelredan äidin sukulaisille menee 
pikaviesti. Itse Kaartejahan ei enää ole jäljellä muita 
kuin Engelsborgin ja Skalshuusin molemmat vanhuk- 
set ja Hazelin rampa, sodassa haavoittunut herra. 

Ensi kerran tapahtuu, että Engelsborgiin saapuu 
morsiamen somistajia. Kaikesta tarvittavasta huoleh- 
tii Ethelredan äidinsuku, Juulit, sillä ei ole mikään 
pikkutapahtuma, että eräs heidän omaisistaan pääsee 
osalliseksi Jörgen Lykken suuresta rikkaudesta ja vai- 
kutusvallasta. 

Jörgen Lykke ei erkane hetkeksikään Ethelredan 
rinnalta; hän on kuin heikkomieliseksi lumoutunut, ja 
neito nauraa kaikkea tätä uutta, sillä ei ole Engelsbor- 
gissa ennen nähty moista naisten vilskettä. Mutta muu- 
ten hän ei tunne mitään, ei pienintäkään orastavaa 
kaipuuta, ei pienintäkään punastelevaa ajatusta! Töin 
tuskin hän päästää sulhastaan suutelemaan edes sor- 



menpäitään, mutta pirteään pilailuun hän on aina val- 
mis, sillä se on hänen suurimpia ilojaan. 

Tähän sanojen leikkiin ja keveään nauruun Jörgen 
eräänä päivänä pujahduttaa maltittoman huomautuk- 
sen siitä, mitä avioliitto on. Se on ruoan ja juoman ja 
sängyn tasaamista, se on rakastamista ja yhdyntää. 

Ethelreda lopettaa heti leikinlaskun, hänen muuten 
niin onnellisesti hohtavat, kullanruskeat silmänsä tum- 
muvat ja hänen poskensa purppuroi viha, joka yltyy 
tulipalon kiihkeään raivoon. Hän sanoo yljälleen, että 
Dotterhuusissa heille näytettiin eläinten parittumista. 
Heille näytettiin sitä nimenomaan siksi, että he ym- 
märtäisivät ja aina muistissaan pitäisivät, että se on 
vain eläinten tapa, mutta että ihmiset eivät voi parit- 
tua keskenään, elleivät he ole hyvin alhaisella tasolla 
ja aivan eläinten kaltaisia! Eikä Jörgenin tule odot- 
taa, että hän, Ethelreda, olisi niin alhainen ja eläi- 
mellinen! 

— Mutta lapsi, oma sydänkäpyseni, Jörgen sanoo 
hymyillen, kuinka sitten luulet ihmisten saavan poi- 
kia — ja tyttöjä loisten pojille annettaviksi? 

Silloin Ethelreda vaikenee, hänen silmänsä kape- 
neval kipinöiviksi kissansilmiksi, ja hän nousee men- 
näkseen matkoihinsa. 

Jörgen heittäytyy polvilleen ja koettaa pidättää 
häntä: 

— Älkää menkö Ethelreda, kukaan ei voi olla niin 
hienotunteinen morsiantaan kohtaan, kuin minä tah- 
don olla teitä kohtaan! 

Mutta hänen ei onnistu hälventää neidon epäluu- 
loja. Hänen seuraavan kerran saapuessaan Engelsbor- 
giin Ethelreda on poissa. Hän on ottanut Dorete kul- 
tansa ja ratsastanut Fuuröhön. Sillimaha ja pikku- 
renki ovat hänen seurassaan. 



Engelsborgin herra Owen Kaarlenpoika ja kamari- 
herra Jörgen Lykke, molemmat kokeneita miehiä, tui- 
jottavat ääneti toinen toistaan. Ethelreda on jättänyt 
sanan, ettei hän palaa enää koskaan takaisin. Hän ei 
tahdo mennä naimisiin, hän tahtoo jäädä Fuuröhön 
vanhojen sisarten pariin ja siellä elää ja kuolla. 

— Mutta olettehan te toki hänen isänsä ja voitte 
kutsua hänet takaisin! Jörgen sanoo harmistuneena. 

Linnanherra pudistaa päätään. 

— Ei, hän sanoo. Koska olette viisas mies, kamari- 
herra Jörgen Lykke, niin jätätte maahan kiven, jota 
ette voi nostaa. Niin teen ainakin minä. Tyttäreni vi- 
hittiin aikoinaan siveyteen koko eliniäkseen ja lähetet- 
tiin pois kotoa, minkä jälkeen hän vietti kokonaan toi- 
senlaista elämää kuin ne neidot, jotka on määrätty 
naitettaviksi. Näin ollen ei voida odottaa, että nämä 
harvat Engelsborgissa vietetyt vuodet olisivat pysty- 
neet järkyttämään hänen kasvatuksensa aikaansaan- 
noksia. Teidän on luovuttava hänestä. Annan teille sa- 
nanne takaisin. 

Mutta luopuminen ei ole koskaan kuulunut Jör- 
gen Lykken tapoihin. Hän pitää kiinni annetusta lu- 
pauksesta ja suunnitelluista häistä. Ethelredalle hän 
lähettää nöyrän viestin, jossa hän peruuttaa kaikki sa- 
nansa. Mitään ei tapahtuisi, mitä neito itse ei tahdo! 

Mutta hän tietää, että ellei neito saavu hyvällä, hän 
noutaa hänet väkisin. Ethelreda on hänen hamaan 
kuolemaan — ikinä hän ei luovu morsiamestaan! 

Engelsborg tulee täpötäyteen nuoria neitoja ja liha- 
via rouvia. Vanha linna koristetaan kotikutoisin sei- 
nävaattein, jotka ovat niin lujaa tekoa, että ne voivat 
pysyä pystyssä ilman tukea. Niiden värit, siniset ja 
rovionpunaiset kuin Ethelredan puvut, ovat niin ikään 
kotitekoisia, ja ne on tarkoitettu kestämään ikiajat. 



Ethelreda on palannut kotiin ja visertää tässä naisten 
lörpöttelevässä ja kirkuvassa parvessa yhtä onnellise- 
na, kuin hän olisi Fuurön kadotetussa paratiisissa. 
Hän on lempeä ja onnellinen, samanlainen kuin hei- 
dän lutustumispäivänään, eikä Jörgen Lykke tiedä, 
pitäisikö hänen olla siitä iloinen vai ei. Mustasukkai- 
suus suomii häntä kirveltävin iskun Ethelredan väi- 
kyttäessä kaikkia suloisia hymykuoppiaan serkku^ 
jensa parissa heidän juostessaan käsivarret toistensa 
vyötäisillä linnanpihan tai pitosalin poikki. Neito 
näyttää tuskin omistavankaan, että talossa on sulha- 
nen. Kuitenkaan hän ei ole aivan yhtä vastahakoi- 
nen kuin ennen Jörgenin suudellessa hänen kättään 
tai auttaessa häntä Doroten satulaan. Ja Jörgen ker- 
too hänelle uudesta, kauniista hevosesta, joka on odot- 
tamassa häntä Overgärdissa. Siellä he näet tulevat 
asumaan, kunnes Bunderup valmistuu. 

Mutta Ethelreda ei tahdo muuttaa Overgärdiin 
enempää kuin Bunderup iinkaan. Ethelreda ei tahdo 
kallistaa korvaansa sille raamatun sanalle, että vai- 
mon on seurattava miestään. Koska kerran hänen yl- 
känsä saa Engelsborgin hänen kerällään, niin miksi 
he eivät voisi asua siellä? 

Tähän Jörgenin on mukauduttava: Ethelreda on 
laskenut immenkantapäänsä hänen niskalleen! Mutta 
silloin tällöin hänen kätensä kuitenkin puristuvat nyrk- 
kiin ja sieraimensa värähtävät, silloin tällöin hänen 
hengityksensä kiihtyy ja hampaansa raastavat ylä- 
huulta. Hän on vaiti, mutta hän tietää Ethelredan 
kohtalon olevan näiden yhteenpureutuneiden hampai- 
den varassa. 

Häävieraat tanssivat ja hyppivät pitosalissa, ja 
nauru ja melske paukahtelee seinästä seinään. Mutta 



etäisessä morsiuskainarissa ovi on sulkeutunut Jörgen 
Lykken ja hänen nuoren vaimonsa jälkeen. 

Jörgen iepää Etheiredan vieressä leveässä mor- 
siussängyssä. Vahakynttiläin valossa hän näkee tor- 
juvat, taistelunhaluiset kasvot ja tummat silmät, jotka 
vastaavat hänen katseeseensa uhmaa ja uhkaa huo- 
kuvina. Ethelreda pitää kiiimi lupauksesta, ettei mi- 
tään sellaista tapahtuisi, mitä hän itse ei tahdo. 

lvuitenkin Jörgenm onnistuu vangita hänen toisen 
kätensä sormet, ja hän suutelee niitä, vaikka huomaa- 
kin käden vavahteievan ja pyrkivän irti. Ethelreda 
väistyy kauemmas, liki onransinistä seinäverhoa, 
jonka viereltä hänen katseensa vartioi Jörgeniä. Kiih- 
keän hellyyden vallassa tämä suutelee hauen rannet- 
taan, liu uttaa väriseviä huuliaan pitkin hänen neit- 
seellisen hentoa käsivarttaan koettaen tietoisesti tai 
tietämättään tartuttaa hänen vereensä oman verensä 
kraaterinkuuman pyyteen. Hänen suudelmansa ta- 
voittavat Etheiredan lämpimän, paljaan olkapään, 
hänen hehkuvat kasvonsa lähestyvät lähestymistään 
Etheiredan kasvoja. Jörgen Lykke tietää, ettei hän 
voi intohimoilleen mitään niiden pakottaessa häntä et- 
simään vapahdusta sen monikuukautisen kuumeisen 
kaipuun jälkeen, jonka vallassa hän on kitunut sekä 
yöt että päivät, tälläkin hetkellä hänen mielessään 
käväisee sekava muistikuva öistä, jotka hän on 
viettänyt levottomasti heittelehtien ja sylissään 
rutistelemalleen tyynylle, mitä hellimpiä sanoja 
kuiskaillen. 

Hän on saavuttanut miehuusikänsä kokematta oi- 
kean rakkauden pakottavaa omistamisenkaipuuta; 
niinpä hän saa sen nyt kokea aina selkäydintääu 
myöten! Sillä hän rakastaa tätä valkeaa, vastaha- 
koista impeä, hän rakastaa hänen rovionpunaisia 



hiuksiaan, hänen silmiään, joiden tummaripsisessä sy- 
vyydessä väikkyy torjuva kiilto. 

Hän kuulee oman raskaan hengityksensä, hän hal- 
veksuu kurjuuttaan, eikä kuitenkaan voi tehdä muuta 
‘kuin virua sängyssä pölvilläan Ethelredan edessä ja 
^kuiskailla tämän mykille, umpimielisille kasvoille kuu- 
taan rakkautensa sanoja, kertoa hänelle läähättäen 
■siitä onnesta, siitä huimaavasta, autuaasta, kaiken 
taltun häivyttävästä onnentunteesta, joka syntyy kah- 
den rakastavaisen antautuvasti syleillessä toinen tois- 
iaan. Mutta kaikkiin hänen sanoihinsa, kaikkiin hä- 
nen aneluihinsa ja rukouksensa vastaa sama äänetön 
uhtaa, sama kalsea kielto, jonka hän saa lukea ver- 
iiosängyn puolipimeässä hohtavan silmäparin kyl- 
mästä tuijotuksesta. Hän ottaa Ethelredan käden ja 
painaa sen hiuksiaan vasten, niin että se saa tuntea 
hänen otsansa hien, hän siirtää sen ohimoilleen, niin 
että se saa tuntea hänen verensä kiihkeän sykkeen — 
ah, varmaa on, että hän viimeiseen asti koettaa so- 
puisan suostuttelun tehoa! 

Mutta mikään ei ole niin vastaanhangoitteleva, niin 
armoton, niin tyystin kaikkea ymmärtämystä puut- 
tuva kuin impeys! Ethelreda painaa vapaana olevan 
kämmenensä levälleen hänen kasvojaan vasten ja 
työntää hänet luotaan. 

Silloin Jörgen Lykke tuntee kipeän vihlaisun sy- 
vällä kultarenkaan lävistämän korvansa takana. Veit- 
senterällä on, kuristaako hän morsiamensa vai ottaako 
hän hänet väkisin! . . Vielä kerran hänen itsehillin- 
tänsä kuitenkin voittaa — tai kukaties kostonhimo 
tällä kertaa vie voiton tahdosta. Sillä nyt hän vihaa 
tätä impeyttä! Hän vihaa, vihaa, vihaa sitä suuren 
nöyryytyksensä takia, ylenkatsotun rukouksensa takia, 
kaiken sen hellän ja rakastavan takia, jonka turvin 



hän on tahtonut suudelmin raivata itselleen tien mor- 
siamensa sydämeen. 

Hän heittäytyy taas selälleen, päästää Ethelredan 
käden ja sipaisee kerran toisensa jälkeen korvaansa 
tuijottaessaan verhosängyn sinistä kattoa rinta vavah- 
dellen ja sydän ahdistuneena. 

Hän huomaa vaihtavansa jonkin sanan Ethelredan 
kanssa, jonkin tuollaisen heidän tavalliselle keskuste- 
lulleen ominaisen leikkipuheen ilmasta, vieraista, lah- 
joista. Mutta hän tietää, että ellei hänellä olisi varalla 
erästä keinoa, jonka avulla hän joka tapauksessa saa- 
vuttaisi voiton, ei Ethelreda tänä yönä suoriutuisi 
hengissä aviovuoteen lakanain välistä. 

— Täällä on kuuma! hän sanoo — ja levätessään 
nyt leveässä sängyssä yksinään ja vapaana, Jörgenistä 
erillään, myös Ethelreda myöntää, että hänenkin on 
kuuma. Jörgen suoriutuu pois sängystä, hän on va- 
rannut heille kylmää ja virkistävää viiniä. Mutta 
viiniä Ethelreda ei halua juoda. Insula Virginiassa 
ei koskaan ollut viiniä, hän ei koskaan ole maistanut 
sitä pisaraakaan eikä tahdo maistaa nytkään — ja 
mitä Ethelreda ei tahdo, sitä hän kerta kaikkiaan ei 
tahdo. Ethelreda on saanut maistaa vallan suloutta, 
ja se miellyttää häntä! 

No, ellei viini kelpaa, niin Jörgenillä on muutakin, 
vadelmamehua, vaikk’ei hän sitä itse mielellään juo- 
kaan ja näin sanoessaan Jörgen hymyilee. Ja nyt 
Ethelredakin hymyilee. Vadelmamehua hän juo 
oikein mielellään, sillä sitä hän sai Dotterhuusissakin. 
Ja viattomana ja mitään petosta aavistamatta hän juo 
halukkaasti ja pitkään. 

Taaskin Jörgen lepää morsiamensa vieressä, mutta 
nyt hän ei yritä lähestymistä, ei ojenna edes kättään. 
Silmänurkastaan hän tarkkaa, kuinka Ethelredan 



nuoret, vastahakoiset jäsenet vähitellen herpaantuvat. 
Vihdoin hän kuulee pitkän ja unisen haukotuksen. 

Vielä hetken hän odottaa — ja sitten: pitkän käär- 
meen kaltaisena hän luikertaa liki morsiantaan, ko- 
hottaa hänen silmäluomiaan ja näkee, että tajunta on 
poissa, liikkumattomat silmät tyystin vailla ilmettä. 
Ja niin hän heittäytyy tuon vastustuskyvyttömän ruu- 
miin päälle. Vapisevin ja kuumin käsin, niin kuu- 
min, että ne melkein hehkuvat, hän suorii runsaat pu- 
naiset suortuvat sivuun neidon ohimoilla, aivan kuin 
riisuen alastomiksi nuo valkeat, uinuvat, siropiirteiset 
kasvot. Ja suudellen niiden jok’ainoaa kohtaa, suu- 
dellen, imien niiden rusottavia, lämpimiä poskia, hän 
kietoo molemmat käsivartensa neidon hennon, nuoren 
ruumiin ympärille ja päkistäytyy yhdyntään sen 
kanssa. Ja kokiessaan hekumansa täyttymyksen 
tuossa hervottomassa sylissä, hän päästää ähkyvän 
huudon. 



RAKKAUDEN HALSTARISSA 


Ethelreda on niin viaton, että hän luulee miehel- 
tään nukkuessaan saamiensa suudelmien siittäneen sen 
lapsen, jonka hän tuntee liikahtelevan sydämensä alla. 

Jörgen ei väitä häntä vastaan. 

Mutta iltaisin Ethelreda tarvitsee vain harvoin jo- 
takin janonsa sammuttamiseksi, ja Jörgen Ly kke kituu 
halunsa halstarissa kuin piinapenkkiin köytettynä. 

Kaksi hovia vaatii häntä luokseen. 

Kuningas Cristiern tahtoisi lähettää hänet Ruotsiin, 
sillä Kustaa Vaasa on sotaisella tuulella, kun taas 
Tanskan hiljainen ja tyynimielinen kuningas toivoo 
maalleen mahdollisimman pitkäaikaista rauhaa. Ero- 
tetut Paavilaiset piispat on täytynyt siirtää varmem- 
piin vankiloihin, Stygge Krumpen Etelä-Jyllantiin, 
Rönnow aina Gotlantiin saakka. Uskonpuhdistus, jota 
kuningas pitää elämäntyönään, on hänelle yhä ras- 
kaan huolen aiheena, sillä sen kumoamiseen tarvitaan 
vielä toistaiseksi niin vähän! Vankina oleva kunin- 
gas Christiern tosin on rauhoittunut, mutta sitä toime- 
liaampia ovat hänen tyttärensä, varsinkin Kristiina, 
joka on viisas ja jolla on niin mahtavia sukulaisia 



katolilaisten joukossa! Keisari ja Portugalin kuningas 
ovat hänen enojaan, Alankomaiden käskynhaltiatar ja 
Ranskan kuningatar Eleonora ovat hänen tätejään! 
Ilmeistä on, että ellei Jumala olisi Tanskan valtakun- 
nalle niin suopea ja armollinen, Kristiina olisi jo ai- 
koja sitten tuonut paavilaisuuden takaisin pohjois- 
maihin. 

Tällaista sisältää se aivan tavallinen kirje, jonka 
Jörgen Lykke saa Hänen Armoltaan. Mutta salaisen 
sinetin takana on kätkössä toinen, pienempi kirje, joka 
on oikea hätähuuto: Me luotamme Teihin, Jörgen 
Lykke! Ei ole meidän vikamme, ettette vielä istu neu^ 
vostossamme, mutta pidittehän itse ajankohtaa sopi- 
mattomana, koska Kristiinan luottamus Teihin olisi 
horjahtanut, jos olisitte ollut tanskalainen valtaneu- 
vos. Mutta nyt tiedoittavat Englannissa olevat asia- 
miehemme, että kuningas Henrik aikoo purkaa Anna 
Kleven kanssa julkaisemansa kihlauksen. Kerrotaan 
kuninkaallisen maalarin, Hans Holbeinin, tehneen 
tästä prinsessasta muotokuvan, joka oli tarkoitettu, 
vastoin kaikkea totuutta ja kohtuutta, tekemään ku- 
ninkaaseen hyvän vaikutuksen! Jos arvelette jotakin 
voitavan tehdä, uskon turvallisin mielin asian huos- 
taanne. Sillä, jos nyt Kristiina pääsee Englannin val- 
taistuimelle, niin meitä voi kohdata se onnettomuus, 
että pieni maamme pakotetaan sotaan, jossa sillä ovat 
vastassaan Englannin, Ranskan, Alankomaiden, Un- 
karin, Itävallan, Italian ja Espanjan yhtyneet voimat! 
Ja Kustaa Vaasan otteet osoittavat, ettemme voi toivoa 
hänestä liittolaista. Perin vähän jäisi silloin jäljelle 
Tanskan ikivanhasta itsenäisyydestä ja vielä vähem- 
män rakkaan Lutherimme opista! Harras toivomuk- 
semme on, että matkustaisitte Englantiin 

Jörgen Lykke kieltäytyy matkustamasta minne- 



kään! Hän tietää tarkalleen, että mitä kuningas 
Christiern pelkää, juuri sitä Tanskan Kristiina tah- 
too: hän tahtoo päästä Tanskan valtionhoitajaksi, sa- 
maan asemaan, joka hänen tädillään Margrethella 
on Alankomaissa — hän tahtoo taas tuoda maahan 
kaikki pyhäinjäännökset ja messumenot — ja inkvi- 
sition! ja kerettiläisroviot! Hän tahtoo nähdä koko- 
naiset kaupungit tuhkana ja niiden asukkaat poltet- 
tuina ja kidutettuina ja metsiin nälkäkuoleman uh- 
reiksi hätyytettyinä! Hän tahtoo nähdä Tanskan ja 
Norjan ja Islannin keisarillisina lääneinä — ja silloin 
keisari, se hölmö, voi toden teolla sanoa, ettei hänen 
valtakunnassaan aurinko koskaan laske! 

Kuningas Frans puolestaan ihmettelee suuresti, 
mikä hänen iloista valtaneuvostaan ja maitre de plaisi - 
riään mahtaa vaivata! Hän kuuluu menneen naimi- 
siin, ja sehän on paikallaan, sillä tuleehan toki jokai- 
sen huolehtia sukunsa jatkumisesta. Mutta jäädä oi- 
kein tosissaan jääkarhujen maahan, foi de gentil- 
lxomme f Niin suurta synninsovitusta hyveellinen 
Onnetar tuskin voi vaatia! Onhan Pariisin hovissa 
toki vielä herttaisia ja ystävällisiä naisia — he ovat 
juuri alkaneet käyttää poimukaulusta kavaljeerien ta- 
paan, mutta sen hän on kieltänyt, koska kaunis nai- 
senkaula on luotu katseltavaksi ja ihailtavaksi! Ja 
foi de gentilhomme, koko hovia naurattaa se pitkä 
nenä, joka odottaa kuningas Liukasta, sillä, kuten 
Saksassa kaikki tietävät, Anna Kleve on saksalainen 
pesumatami ja yhtä suloton kuin villapaita. Ja jos 
Henrik istui kauniin Anna Boleyninsa luona valutta- 
massa punaisista silmistään naurunkyyneliä silloin, 
kun Fransin oli pakko ottaa vastaan vikisevä nart- 
tunsa Eleonora, niin saapa nyt Frans vuorostaan 
nauraa! Tulkaa tänne ja yhtykää nauruun! Sitä 



paitsi — niin, sitä paitsi hän on pahassa rahapulassa! 
Ja Jörgen Lykkellä on se pajuvitsa, joka osoittaa, 
missä salaisilla lähteensuonilla on juoksunsa . 

Jörgen Lvkke pyytää anteeksi, mutta hän ei voi saa- 
pua! Kaikkein alamaisimmasti hän vetoaa suuriin 
rakennusyrityksiinsä: kaksi aatelislinnaa yhfaikaa! Ja 
koska hän on ollut opissa maailman etevimmän ra- 
kennuttajan, kuningas Fransin luona, tämän pystyt- 
täessä Fontainebleauta, hän haluaa pysyä kotona pi- 
tämässä huolta siitä, että hänen rakennusluomistaan 
tulee hänen suuren opettajansa maineen arvoiset . . . 

Hän ei voi matkustaa Ethelredan luota. 

Vielä vähemmän hän voi ottaa häntä mukaansa! 

Kautta pyhimysten, hänkö veisi kokemattoman, häi- 
käisevän viekoittelevan nuoren naisen suureen hoviin 
kaiken sen jälkeen, mitä hän on nähnyt! Kuolleena 
hän ei voisi olla rakastettunsa turvana, ja hänestä tu- 
lisi vainaja hyvin pian, jos hän vain olisi tiellä! Myrk- 
kyjuoma, myrkytetty kukka, miekanpisto selkään — 
ja niin hänen suloinen Rastallansa olisi mennyttä! 

Kenties on olemassa kauniimpiakin naisia, sillä on- 
han Ethelreda vielä niin nuori. Mutta hänessä piilee 
Kaarlein selittämätön taikavoima, jonka näkymätön 
mahti väkivalloin herättää miesten kiimaa. Hän ei 
sitä tahdo, hän ei tiedä sellaista edes olevan! Mutta 
sittenkin hän on se rovio, johon salamat purkautuvat! 
Toiset voivat olla yhtä hurmaavia, heillä voi olla sa- 
mat pään ympärillä tyrskyinä kuohuvat, punaiset kut- 
rit, sama helmenvalkea hipiä, samat herttaiset hymy- 
kuopat poskissa ja leuassa, sama suloinen suu . 

Mutta hän on jotakin muuta ja enemmän! 

Hän on luonnon huuto metsissä! Elonkipinä, joka 
sytyttää! Jörgenin se on sytyttänyt, hänelle sen poltto 
on tuttu! Ikitulen saavuttaakseen tämän kipinän sy- 



Ivltämä on tarvittaessa valmis häikäilemättömyyteen, 
väkivaltaan, murhaan! 

Vasta nyt hän täydelleen ymmärtää kuningas Hen- 
rik kahdeksannen! Tämä hallitsija pystyi luomaan 
suurvallan ja polkemaan tuhatvuotisen kirkon jalkoi- 
hinsa — saadakseen omakseen Anna Boleynin! 

Ja samassa hän näkee kuningas Henrikin aivan 
uudessa valossa ja oivaltaa, että hän on Euroopan 
suurista kuninkaista se, jonka hän arvostaa kaikkein 
korkeimmalle. Sillä Henrik ei ollut suuressa rakkau- 
dessaan häilyvä, niinkuin kuningas Frans! Ja vaikka 
Anna Boleyn olikin Robertein palkoissa kuninkaan ku- 
kistaessa kardinaali Wolseyn tämän ranskalaisvihan 
takia, hän kuitenkin rakasti kuningasta täysin vilpit- 
tömästi! Eikä poliitikkojen ja pappien omalla tunnolla 
voi olla suurempaa yhteistä syntiä kuin se, että he 
panettelivat Annaa Henrikille! Jane Seymour oli ka- 
tolilainen, mutta se ei estänyt häntä huoraamasta ku- 
ninkaan kanssa tämän vielä ollessa toisen aviomies ja 
tempaamasta kruunua Annan päästä samalla hetkellä, 
kun se putosi. Mutta Jane Seymour kuoli „lapsivuo- 
teeseen” — protestantit ehkä vähän auttoivat . . . 

Siitä päivästä lähtien kuningas Henrik ei ole mi- 
kään hyvä ihminen. Ken kestäisikään oman onnensa 
menettämistä? 

Ei, ikinä hän ei ottaisi Ethelredaa mukaansa ho- 
veihin! 

Hän näkee kuningas Fransin — tämän seisoessa 
Ethelredan edessä! Kuinka nuortuneen joustava on- 
kaan majesteetin jalannousu, kuinka mairea hänen 
eleensä, kun hän nostaa Ethelredan käden huulilleen! 
Kukaan ei pysty suutelemaan naisen kättä yhtä vieh- 
keän ihailevasti kuin kuningas Frans. 

Hän näkee edessään Henrikin jääränsilmät, jotka 



kiiluvat punaisten ripsiensä alla yllättyneinä ja mai- 
donsinisinä, pöhöttyneiden sormien levottomasti kou- 
kistuessa! Oh, Henrik kyllä tunnustaisi Ethelredan 
englantilaisen, kuninkaallisen syntyperän, jos hänen 
mieleensä juolahtaisi havitella poikaa hänen kanssaan! 
Ja hänen päähänsä ehkä painettaisiin kuningattaren- 
kruunu samalla hetkellä, jolloin Jörgen Lykkeltä is- 
ketään pää poikki Tower Hiilissä. 

Mitä kaikkea hän onkaan nähnyt! Kumartelevia 
aviomiehiä ja matelevia isiä, jotka antavat vaimonsa 
ja tyttärensä kuninkaalle ja saavat vastalahjaksi ri- 
tarily onnin! 

Nahistuneet pyhimystenruumiit kauppatavarana — 
olkoon menneeksi! Mutta elävät naistenruumiit — 
ei kiitos! 

Ei kiitos! 

Mieluummin hän pysyy kotona ja menehtyy sinne! 

Jörgen Lykken nuoruudenystävät, maatuomari Axel 
Juul ja valtaneuvos Biörn Andersinpoika, saapuvat 
Bunderupiin katsomaan hänen rakennuspuuhiaan, 
joista ihmiset puhuvat niin paljon. 

Yhdessä he istuvat holvin alla muutamien kalkki- 
tynnyrien päällä ja juovat kilvan Jörgenin ulkomailta 
tuomaa viiniä. 

— Kyllä täällä mahdetaan ajanmittaan juoda vii- 
niä tynnyrillinen jos toinenkin! Axel Juul arvelee, ja 
Jörgen Lykke vakuuttaa, että varmasti, sillä ellei hän 
olisi vieraissa maissa muuta oppinutkaan, niin aina- 
kin hän on oppinut ostamaan viiniä. 

— No, no, tunnontarkka Biörn Andersinpoika virk- 
kaa, olet sinä siellä sentään muutakin oppinut — hyvä, 
jos sielusi on pelastunut sieltä mukaasi kotiin! 

Jörgen arvelee, että eiköhän se liene pelastunut — 



hän on valanut sen uuteen vaakunakilpeensä, ja se 
heidän on nähtävä! 

He katselevat ja ihailevat vaakunakilpeä. Rehelli- 
nen Biörn Andersinpoika ei voi olla sanomatta, että 
se on liian upea. Eivätkä „moitteettomat Lykket” 
ole minkään prameuden tarpeessa, koskapa Tanskan 
jok’ainoa lapsikin tietää, mitä väkeä Lykket ovat — 
mutta ehkä se on valmistettu Ranskassa? 

Jörgen Lykke puolustelee työtään. Häränsarvet ovat 
entiset, hän on vain liittänyt vaakunaansa ne suvut, 
joista Lykket polveutuvat: Gjedit, Boldet, Krabbet, 
Munkit, Sommerit ja Röedit . . . Puhuessaan hän tun- 
tee olonsa huolestuneeksi, sillä ties’ vaikka Ethelreda 
taas seisoisi soittamassa gigaa kuljettaen käyrää kor- 
kealla päänsä yläpuolella. Hän on kyllä silloin hy- 
vin ihastuttava, mutta . . . 

Ritarisalissa ystävät katselevat uusia lasi-ikkunoita, 
joista näkee suoraan Svingelbjergin kirkkomäelle . . . 

Kuinka monesti hän onkaan varoittanut Ethelredaa, 
ettei tämän pidä raskaudentilassaan taivuttaa itseään 
taaksepäin käyrä koholla . . . 

— Ja tuolla ovat uudet forellilammikkosi! Axel 
Juul sanoo, ja Jörgen nyökkää — Ethelreda ei tottele 
häntä, Ethelreda vain nauraa, ja hänen hymykuop- 
pansa syvenevät entistäkin viekoittelevammiksi hänen 
kuljettaessaan käyräänsä pitkin gigan ainoaa kieltä, 
jonka sointi on sametinpehmeää kuin rakastetun pos- 
kea hyväilevä naisen käsi. 

— Lasi-ikkunat? Biörn Andersinpoika sanoo kat- 
sellen niitä epäuskoisesti. Häntä ihmetyttää, että talo 
viitsitään varustaa moisin helyin. Nehän voivat mennä 
rikki, tuuli voi painaa ne sisään . 

He sivuuttavat pilasterin, jossa on näkymätön sala- 
ovi. Sen takaa johtavat muuriin sijoitetut portaat kel- 



lareihin, ja kellareista johtaa salainen maanalainen 
käytävä puistossa olevaan „Pikku Dotterhuusiin” sekä 
sieltä edelleen aina Gjedstedin sillalle asti . . . 

Jörgen on järjestänyt Ethelredalle pakotien siltä va- 
ralta, että linnaan hyökättäisiin . . . 

Mennessään pilasterien ohitse kumpikaan ystävistä 
ei huomaa salaovea. Rakennusmestarin silmäripset 
painuvat, ja Jörgen Lykke arvaa hänen kätkevän nii- 
den taakse voitontunteensa. Hänen työnsä on hyvin 
tehty. 

He tulevat pihaan kulmatornista ja pysähtyvät kat- 
somaan taakseen. Portaat, joita pitkin he ovat tul- 
leet alas, kiertyvät asianmukaisesti vasemmalta oi- 
kealle: yksi ainoa mies, jolla on miekka oikeassa kä- 
dessään, voi niissä helposti pitää puoliaan pariakym- 
mentä vihollista vastaan. 

— Minulla on samanlaiset torninportaat Overgär- 
dissa, Jörgen Lykke sanoo, kuitenkaan oikein tietä- 
mättä, mitä hän sanoo. Hän ajattelee, mahtaneeko 
Ethelreda milloinkaan muuttua muiden vaimojen kal- 
taiseksi mukautuvaksi aviovaimoksi — mahtaneeko 
hän milloinkaan vapaaehtoisesti tarjota hänelle huu- 
liaan suudeltavaksi . . . 

Molemmat ystävät tuijottavat valtavia, keskeneräisiä 
torninmuureja, jotka ylenevät heidän edessään seitsen- 
kerroksisina, ja Biörn sanoo epäillen: — Minä vain en 
olisi rakennuttanut näin raskaasti varustettua kupari- 
kattoista linnaa keskelle suota! Olisin sijoittanut sen 
tuolle kunnaalle! Sehän se on ollut Svingelbjergin 
kirkonkin perustana jo kolmensadan vuoden ajan ja 
on yhä vieläkin! 

Axel Juul ihmettelee, että asuinrakennukseen kuu- 
luu vain kolme siipeä. Miksi ei neljää? Sitten hän 
arvaa, että sen paikalle Jörgen monen muun tapaan 



tietenkin pystyttää linnaansa kirkon. Ovathan rikkaat 
aateliset tulleet nyt uskonpuhdistuksen jälkeen niin 
komeiksi, että heillä pitää olla linnoitetut kartanot 
kirkkoineen päivineen ... ja mikäpäs siinä, onhan vilja 
hyvässä hinnassa ja vauraus yleinen . . . 

— Vaikka kyllähän kuningatar Margaretan laki 
kieltää rakennuttamasta sotilaallisesti varustettuja lin- 
noja Pohjois- Jyllantiin, Biörn Andersinpoika huo- 
mauttaa, sillä hän osaa maan kaikki lait yhtä perus- 
teellisesti kuin raamattunsa. 

— Siitä laista ei enää nykyisin välitä kukaan, Jör- 
gen Lykke sanoo, puhuen kuin unissaan, sillä hän toi- 
voo vieraittensa pian lähtevän. Heidän tullessaan hän 
oli itse juuri lähdössä Ethelredan luokse — mutta mitä 
neljänteen siipeen tulee, niin se todella odottaa kirk- 
kosalia. 

Axel Juul nauraa: — Ainahan jossakin on jokin 
rappeutunut kirkko, jonka voit ostaa teurastettavak- 
sesi! 

Sisimmässään Jörgen tietää, että kirkot kyllä jää- 
vät häneltä ‘purkamatta, niin kauan kun Ethelreda 
elää ... ja huimaavassa näyssä hän näkee itsensä kan- 
tamassa sylissään Ethelredaa läpi salakäytävän, sillä 
linna on liekeissä — onhan jok’ainoan Kaarlentyttären 
kohtalona saada nähdä kotinsa palavan! Mutta vaikka 
kymmenen linnaa palaisi, niin Jörgenin rakkaus py- 
syy alati yhtä muuttumattomana . . . 

— Katsokaahan tätä, hän sanoo tornin kellarissa. 
Oletteko milloinkaan nähneet tämän veroista kaivoa? 
Lähetin sanan aina Lemvigiin asti, sillä siellä asuu eräs 
mies, joka pystyy löytämään virtaavan veden syvältä 
maan sisästä. Ja hän tuli — ja löysi kaksi isoa vesi- 
suonta ja yhden pienen, jotka kulkivat ristikkäin. Nii- 
den kohdalle sijoitin tämän tornin! 



Molemmat ystävät tuijottavat alas pyöreään, muu- 
rattuun kaivonreikään, joka huokuu kylmyyttä hei- 
dän kasvoilleen, ja Biörn Andersinpoika sanoo: — 
Olen nähnyt Trondhjeminvuonossa olevan Steinviks- 
holmin. Piispa Olaus Engelbrechtinpoika oli tarkoitta- 
nut sen kestämään ikiajat, mutta jo kymmenen vuo- 
den kuluttua linna oli hylättävä — hän ei näet ollut 
tullut ajatelleeksi juoksevaa vettä . . . 

Jörgen Lykken ollessa unohtuneena ajattelemaan 
Engelsborgia, Biörn Andersinpoika tarkastelee kellarin 
muureja kauan ja perusteellisesti. 

— Totisesti! hän sanoo muureja tuijottaen. Raken- 
nusmestarisi näkyy tuntevan sen jo unohtuneen tai- 
don, jonka avulla sementti ja harmaakivi saadaan yh- 
tymään murtamattomaksi kiviseinäksi. Tällaiset muu- 
rit kestävät tuhat vuotta! Bergenin Haakoninhalli on 
rakennettu tähän samaan tapaan. Kun et enää tarvitse 
rakennusmestariasi, niin anna hänet minulle! Aion 
näet korjauttaa Stenaltin uuteen uskoon. 

— Saat hänet kernaasti, Jörgen sanoo hyvin tie- 
täen, ettei siitä kuitenkaan tule mitään ... Ja hän miet- 
tii, mahtaisiko Ethelreda muuttua hellemmäksi, ra- 
kastavammaksi, jos hän oppisi tuntemaan kaipauk- 
sen . . . jos hän, Jörgen, matkustaisi pois joksikin aikaa 
— ja hän huokaa tunnustaessaan, että koko kaipaus 
kyllä jäisi hänen omille niskoilleen. 

He tarkastavat vallihaudat ja puistoistutukset. Vä- 
häisen tekojärven saaressa on pieni valkoinen temp- 
peli, jota koristaa kolme kupoolia ja neljä sorjaa kello- 
tornia. Sen ympärille on istutettu ky pr essiku jänteitä 
ja korkearunkoisia ruusuja, jotka eivät enää tähän 
aikaan kuki. Marmorimaljakoissa rehoittaa myrttipen- 
saita. 

— Kaunista ja viileää kesäkuumalla, Axel Juul sa- 



"noo järkeväsi!, eikä Jörgen kerro, että kaikki käyttö- 
kelpoinen on tuotettu tänne Insula Virginiasta aina 
manteli- ja viikunapuita, ynnä kukkapensaita myöten. 
Kthelredaa ilahduttaakseen hän on rakennuttanut 
tekojärveen Dotterhuusin, joka on kaikessa pienuu- 
dessaan Kaartein tytärkodin tarkka jäljennös. 

Äkkiä hänet valtaa tarve saada kertoa katkerasta 
hädästään ystävilleen, sanoa heille, etteivät aatelislin- 
nat, hovisuosiot, rikkaudet merkitse hänelle mitään, ei- 
vät yhtään mitään, koska se nainen, joka on hänen 
vaimonsa, polttaa karrelle hänen ajatuksensa I Hänen 
päässään palaa kaarlentuli, eikä hän ole enää Jörgen 
Lykke — se on vain pelkkä nimi, kaipuu! Sanokaa, 
tiedättekö mitään keinoa sellaista vastaan . . . ? 

Mutta hänen suunsa ei sano ainoaakaan niistä sa- 
noista, jotka huutavat hänen sisimmässään. Eräs katto- 
työssä oleva kipsityöläinen tuo viinikannun ja kolme 
hopeapikaria ja ystävykset syventyvät valtaneuvosto- 
juoruihin. Eske Bille ja Peder Svave ovat hiljan pa- 
lanneet kuningas Fransin luota, joka oli ollut huonolla 
tuulella. 

Sitä Jörgen nauraa lujasti. Hän täyttää pikarit toi- 
voen, että kumppanukset pian saisivat kyllikseen ja 
menisivät matkoihinsa . Fransia kalvaa ja kiusaa 
hänen omatuntonsa, sillä ei hän mikään äksyilijä ole. 
Mutta Kaarle ja Frans lyövät vuorotellen nauloja toi- 
nen toisensa ruumiskirstuun — ja jos jompikumpi on 
pääsemässä voiton puolelle, niin Henrik kahdeksas 
ratsastaa epäitsekkäästi ja veljellisesti voitetun avuksi, 
sillä hän ei siedä ajatusta, että joku voisi paisua häntä 
mahtavammaksi! Tämä tietenkin on pohjolan onneksi, 
sillä saahan se rauhassa varttua voimakkaaksi ja vau- 
raaksi, sillä välin kun isot ja mahtavat istuvat pito- 
pöydässä hutkimassa toisiaan rammoiksi kaluamillaan 



luilla . . . Jörgenin päätä vihlaisee, ja hän alkaa tempoa 
korvarengastaan. Hänen marttyyriutensa on sietämä- 
tön. Siinä nuo miehet istuvat mistään välittämättä — 
ja hän tuskin voi muistaa, milloin hän viimeksi syleili 
Etheiredaal 

— Niin, niin, suopea Biörn Andersinpoika sanoo, 
lavallaan kuningas Frans kuitenkin on sangen säälit- 
tävä, sillä hänellähän on aina silmissään miniänsä, 
jota hänen on epäiltävä rakkaan poikansa Dauphinin 
myrkyttäjäksi. Eikä se mahda olla hauskaa. 

Axel J Uulilta taas ei liikene kuningas Fransille sää- 
lin hiventäkään. Sillä jos Frans kerran epäilee Kata- 
riina dei’ Mediciä — mihin saattaa olla aihettakin, 
koskapa Katariinasta nyt tulee kuningatar — niin oli- 
han silloin aivan kohtuutonta, että neljän hurjan he- 
vosen annettiin raastaa Montecuculi parka kappaleiksi. 
Eihän se poloinen ollut tehnyt muuta kuin vienyt 
prinssille myrkkypikarin, ja sehän kuului hänen teh- 
täviinsä, koska hän oli prinssin paasi. Siisti paikka 
muuten, tuo Jörgenin harrastama hovi! Poitiers’n 
Diana oli ensin Fransin jalkavaimo, ja nyt hän on 
pojan rakastajatar, eikä prinssi Henri viitsi enää edes 
vilkaista vaimonsa Katariinan taholle . . . Hyi, sellaista 
elämää, Biörn Andersinpoika tuhahtaa, kyllä meidän 
kuninkaallamme sentään on toisenlaiset tavat! 

Ja sitten Biörn Andersinpoika nousee — nousee sa- 
noakseen vihdoinkin hyvästi! 

Jörgen Lykken ratsupalvelijat eivät ennätä herransa 
mukaan tämän lähtiessä nelistämään kohti Engels- 
borgia. 



KAARLENTULI ENGELS- 
B ORGISSA 


Jörgen Lykke oli Ranskassa saadessaan viestin, että 
hänelle oli syntynyt poika. Sekä äiti että lapsi voivat 
hyvin. 

Mutta hänen hoitoonsa uskotut tehtävät olivat suu- 
ria ja tärkeitä, niin ettei hänellä ollut mahdollisuutta 
päästä näkemään henkiperillistään, ennen kuin tem- 
mellys oli hiukan asettunut, sillä isolla Sakkilaudalla, 
jonka ääressä kuninkaat pelasivat kruunuista. Hän to- 
sin oli kuningas Fransin palveluksessa, mutta siitä 
huolimatta hän oh ottanut myös kuningas Christier- 
niltä vastaan erään salaisen tehtävän, joka vei hänet 
milloin Englantiin, milloin Fontainebleauhon. Tammi- 
kuussa olivat kuningas Henrikin ja Anna Kleven häät, 
ja harvoin on nähty haluttomampaa ja nyrpeämpää 
ylkämiestä. Avioero oli kirjoitettuna hänen kasvojensa 
jokaikiseen juonteeseen, ja hänen vihjauksistaan pää- 
tellen Tanskan Kristiina olisi ollut edullisempi naima- 
kauppa, hän kun oh sekä keisarin että Ranskan ku- 
ningattaren sisarentytär. Koko jutun oli ilmeisesti keit- 
tänyt kokoon Cromwell, ja moisia ketunjuonia Hen- 



rlk inhosi kuin ruttoa, koska hän itse oli niin vilpitön 
ja aina uskoi kusistakin samaa . . . 

Niin joutuin kuin hänen parhaat ratsunsa pystyivät 
häntä kiidättämään kuningas Frans palasi Ranskaan, 
sillä hän tahtoi järjestää keisarilliselle langolleen vas- 
taanoton, jonka loisto ja ylellisyys ja huvitukset olisi- 
vat vertojaan vailla. Ja kiitokseksi lyijynharmaa kei- 
sari petti hänet. Kesäkuussa Henrik hylkäsi ruman 
kuningatlarensa, ja Croimvell menetti päänsä. Mutta 
ennen kuin Tanskan Kristiina, vangitun kuningas 
Chris ti ernin tytär, ennätti istahtaa näin vapautuneelle 
valtaistuimelle, kävikin niin, että Kristiinan suopeasti 
vastaanottamat ensimmäiset hapuilevat tunnustelut ja 
neuvottelut äkkiä katkesivat ja hänen kuningattaren- 
paikkansa valtasi nuori Katariina Howard. Tästä Kris- 
liina my Hyi niin pahasti, etlä lupautui Lotringin hert- 
tualle — tullen siten arveluttavan lähelle isänsä maata. 

Seuraavan vuoden maaliskuussa Jörgen Lykke saa- 
pui Kööpenhaminaan. Hän loi kuningas Fransilta Mi- 
kaelin ritarimerkin „rakkaalle sukulaisellemme”, ku- 
ningas Christiernille sekä Fransin veljellisen ystävälli- 
set tervehdykset ynnä uuden tarjouksen liiton soimia- 
ni isosta heidän yhteistä vihollisiaan keisaria vastaan. 
Furoopan turkki oli niin täynnä kirppuja, että ne mai- 
niosti riittivät uuden sodan aiheeksi, ja varmasti tämä 
sota oli puhkeava hyvin pian. Mutta sitä ennen Jörgen 
Lykke tahtoi ennättää kotiinsa. 

"ranskan neuvoston vastanimitettynä valtaneuvok- 
sena hän käänsi ratsunsa kohti Fyeniä ja Jyllantia. 
Matkan varrella hän osti pari linnaa — hän aivan 
kuin pakottautui ajattelemaan, ettei hänellä ollut min- 
nekään kiirettä, että hänen sydämensä oli jäähtynyt 
maailman tiiralla. — Ethelreda, no niin . . . mutta oli- 
han sentään poika . . . 



Hänellä on kuin ruhtinaalla suuri saattue esiratsas- 
tajineen, pertuska- ja muskettimiehineen, kun hän 
tulla jytistää Engelsborgiin — hän ei tahdo nähdä, ei 
kuulla, ei tietää, että siellä on joku, jonka hän haluaa 
häikäistä, valloittaa, mykistää kunniansa, loistonsa ja 
mahtinsa voimalla. 

Liiman pihaan antavilla portailla ei näy talon val- 
tiatarta, kukaan ei seiso siinä hänen perillisensä sylis- 
sään, jotta pienokainen saisi nähdä isänsä . . . Häntä 
vapisuttaa säikähdys, saattaahan rutto käväistä milloin 
siellä, milloin täällä . . . Mutta ennen kuin hän ennättää 
purkaa levottomuuttaan sanoiksi, hänen tulisen pa- 
luunsa viilentää vanha linnanherra, joka toivottaa hä- 
net tervetulleeksi. Ei hätää, Ethelreda voi hyvin. Hän 
on kesätuvassa, ja siellä on myös pieni junkkeri Peder. 

Jörgen Lykkestä tuntuu, kuin hänen kasvojaan taas 
hipaisisi sama pieni, kylmä käsi, kuin sinä onnettomana 
yönä, jolloin Ethelreda työnsi hänet luotaan. Vitkaan 
hän seuraa linnanherraa poutaiseen kesätupaan. 

Lattialla hän näkee esikoisensa — tämän takana 
vaimonsa! 

Kauniina kuin odaliski, Ethelreda lepää penkin pie- 
luksella yllään yksinkertainen, valkoinen harsopuku, 
samanlainen, jonka Jörgen muistaa Dotterhuusin im- 
pien puvuksi! Ihanana on Ethelreda näyttäytynyt hä- 
nelle hänen kaipuunsa unissa, mutta vielä tuhat kertaa 
kauniimpi hän on todellisuudessa. Punaisten kutrien 
koko kuohu on kultalankaisen rouvanhilkan peitossa, 
mutta sitä lämpimämmältä vaikuttaa helmiäishohtoi- 
nen hipiä, kasvojen läpikuultava soikio, joka on pitä- 
nyt Jörgeniä valveilla yöt läpeensä. 

Ethelreda hymyilee häntä kohden, hymyilee hel- 
lemmin kuin ennen, ylpeämmin. Äidin ylpeää ihastusta 
kuvastaa katse, jonka hän luo lapseensa, äidin yllä- 



tystä säteilevät kullanruskeat silmät tähytessään sitä 
pientä ihmettä, jonka hän on synnyttänyt. 

Jörgen Lykke huomaa vain yhden ainoan seikan: 
hänen lupaavan punastumisensa . . . Mutta Jörgenin lä- 
hestyessä Ethelreda ojentaa käsivartensa: — Katsokaa 
loki poikaanne, Jörgen! Olen toivomuksenne mukaan 
antanut hänelle nimen Peder ja koristanut hänet 
kotiintulonne kunniaksi! 

Lapsukainen istuu Jörgenin edessä lattialla katsel- 
len kohti isäänsä viisaasti ja säteilevänä, pienen aatelis- 
miehen perikuvana päästä jalkoihin, sillä hänet on 
todella pyntätty koreaksi: hänellä on heliotroopin väri- 
nen, lyhyt samettiviitta, pitsiröyhelöt ranteissa, pieni 
poimukaulus ja sulitettu samettibaretti. Ja vihdoin 
kultaketju, josta hänen lylleröinen kätensä pitää 
kiinni. Poika on asultaan niin ilmetty isänsä, että Jör- 
genin täytyy hymyillä. Mutta hän on lihava, hänen 
jalkansa harottavat erillään kahtena paksuna pökke- 
lönä, ja hyllyessään siinä hyvinvointia hän on täs- 
mälleen edesmenneen Peder Lykken näköinen! 

— Ja punatukkainen hän on kahdenkin Kaarlen 
edestä! Jörgen nauraa katsahtaen alas Ethelredan 
lämpimiin äidinsilmiin, joiden katse siirtyy onnellisena 
toisesta toiseen. Ja kuin salaman välähdyksessä Jör- 
genille taas vaikenee, että hän rakastaa tätä naista yli 
kaiken järjen ja ymmärryksen! 

Hän suutelee lastaan, keinuttaa häntä käsivarsillaan 
ja myöntää Ethelredan olevan oikeassa: poika painaa 
puolta enemmän kuin muut samanikäiset poikalapset! 
Ja myös lujatahtoinen hän on, katsokaa vain kuinka 
tarmokkaasti hän pusertaa isänsä sormea! . . . Sitten 
hän ojentaa lapsen ylen onnelliselle isoisälle ja istuutuu 
vaimonsa viereen penkin pielukselle. Ethelreda sallii 
hänen suudella himmeänvalkeaa poskeaan; siinä on 



sama hohde kuin hänen hilkkansa helmissä, ja se vas- 
taa hänen huultensa kosketukseen yhtä elottomasti 
kuin ne. Mutta kuitenkin hän kääntää kasvonsa mies- 
tään kohden, ja Jörgeniä melkein huimaa, kun hän 
näkee sen suloisen jalouden ja viattomuuden, joka lei- 
maa hänen huuliaan niiden vetäytyessä hymyyn. 

Ero ei ole muuttanut Ethelredaa, sen Jörgen huo- 
maa selvästi. Hän ei enää usko pelkän suudelman saa- 
neen aikaan lasta, ja hän välttää miestään. Heidän 
välillään alkaa taistelu, joka kiihtymistään kiihtyy, 
sillä Ethelreda ja hänen poikansa nukkuvat kesä- 
tuvassa, jonka oveen pannaan yöksi lukot ja salvat. 

Jörgenin viha kasvaa päivä päivältä. Hän vapisee 
nöyryytyksensä, intohimonsa, hellyydenkaipuunsa pai- 
neen alla. Ja häntä peloittaa Ethelredan henkeä uh- 
kaava vaara. 

Sillä hän tietää, kuinka hillittömäksi hänen sisim- 
mässään piilevä peto voi yltyä hänen ollessaan sielun 
ja ruumiin hädässä. Niinkuin hän on nyt. Hänen sor- 
mensa koukistuvat aivan kuin kuristamaan hengiltä 
näkymättömän saaliin, ja hän näkee äänettömästi tas- 
suttelevan villikissan hiipivän esiin sielunsa pimeästä 
viidakosta. 

Hän rakastaa, ja hän vihaa, hän ei voi enää erottaa 
näitä tunteita toisistaan, mutta jokin päästö hänen on 
saatava tuskistaan. 

Aavistaako Ethelreda vaaran? 

Hänen katseensa on pelokas ja aristeleva, jollaisena 
Jörgen ei ole nähnyt sitä ennen. Mietteissään hän leik- 
kii pienokaisensa kanssa, sekä ympärillään räkyttävien 
ja pajattavien koiriensa ja papukaijojensa kanssa. Sy- 
vään ja raskaasti huokaisten Jörgen toivoo voivansa 
mennä hänen luokseen ja sanoa suoraan ja vilpittö- 
mästi: 



— Ethelreda, rakkaani, rukoilen sinua oman hen- 
kesi ja minun tunnonrauhani nimessä! Älä suo minulle 
ainoastaan arkoja hymyjäsi, vaan suo minulle sydä- 
mesi iloisena antina se, mitä sinulta pyydän! Ethän ole 
paha, Ethelreda, eihän sinulle tuota iloa se, että näet 
minun riutuvan rakkauteni ristillä. Suo meille molem- 
mille onnellisten aviopuolisojen elämä, jotta saisin siu- 
nata sinua ja olla sinulle alati ja kaikessa uskollinen! 

Ja päivän tullen, toisen mennen hän puhuu vaimol- 
leen sielunsa salakammiossa: 

— Ethelreda, Ethelreda, Ethelreda, niinesi on ylis- 
tyslaulu, ja minä kuiskailen sitä hurmioituneena aamu- 
varhaisesta iltamyöhään! Sinä et ole paha! Muistatko 
mehiläistä, sitä pientä siivekästä, jonka annoit juoda 
kädessäsi olevan seljan tuoksuvasta maljasta? Muis- 
tatko kaikkia niitä metsän kasveja, joita et hennonut 
vahingoittaa jalallasi? Et tahtonut tehdä pahaa ainoal- 
lekaan kovakuoriaiselle, kukalle, ruohonkorrelle, jossa 
vain oli elämää! Kuinka siis voit tehdä pahaa minulle, 
joka sinua rakastan, minulle, joka janoan kuin mehi- 
läinen huultesi suloista hunajaa . . . ? 

Mutta heidän välissään on mykkyyden muuri. Jör- 
gen ei saa sanotuksi ainoaakaan niistä sanoista, jotka 
myllertävät hänen ajatuksissaan. Sitä selvemmin hän 
vain tuntee äänettömät pedonaskeleet sisimmässään. 
Ja paine hänen korvaansa vasten on niin sietämätön, 
ettei hän voi nukkua. Levottomana hän kiertää korva- 
rengastaan ja hänen kätensä on kuin kaniinin- tai jä- 
niksenkäpälä: puolittain tiedottomasti se kohoaa tavan 
takaa sipaisemaan poskea ja korvaa. 

Joka päivä hän tekee tulisen ratsastusmatkan molem- 
mille uudisrakennuksilleen. Overgärdin hän rakennut- 
taa loistoasunnoksi, sillä hän odottaa vieraakseen ku- 



rangasta. Bunderupin hän rakennuttaa vielä komeam- 
maksi ja varustaa sen vielä lujemmin; siihen tulee 
torni ja neljä nelikerroksista siipeä. Hänen talojensa 
upeus tulee ylittämään kaiken, mitä Tanskassa tähän 
mennessä on nähty. 

Mutta kaikki suurelliset haaveensa, kaikki aatelis- 
linnansa ja rikkautensa, kaikki ruhtinaalliset suosi- 
jansa, kaikki salaiset tietonsa Euroopan jok’ainoan ho- 
vin juonista ja metkuista, niin, vieläpä Pariisissa ole- 
van salaperäisen kauppahuoneensakin hän heittäisi 
menemään, jos hänelle suotaisiin rauha, jos Ethelreda 
taipuisi, jos hän saisi nähdä vaimonsa tummien silmä- 
ripsien painuvan, jos hän saisi nähdä suloisen, ujon, 
autuaan hymyn hiipivän hänen huulilleen syleilyn het- 
kellä — jos hän saisi varmuuden siitä, että hänen si- 
simpänsä peto on nujerrettu! 

Raskaasti ja jylisten saapuu ukonilma Liu-vuonolta 
Tangenin ylitse maata kohden. Kun ukonilma kulkee 
Tangenin ylitse, silloin se on vaarallinen, ja silloin ih- 
miset ja eläimet hakeutuvat suojaan mahdollisimman 
joutuin. Mutta Jörgen Lykke ratsastaa täyttä laukkaa 
kotia kohden Bunderupista. Hän tahtoo ennättää En- 
gelsborgiin ennen yötä, sillä hän aavistaa, että nyt jo- 
takin tapahtuu! 

Nyt jotakin tapahtuu! 

Hänen kuumottava korvansa, jonka kultarengas on 
repinyt rikki, tiedoittaa, etlä jotakin tapahtuu! 

Jotakin tapahtuu! 

Ristiin rastiin leimahtelevat salamat kautta taivaan 
kannen, aivan kuin pilvissä istuisi joku mieletön pais- 
kelemassa säihkyviä tikareita vasten maan kasvoja. 
Rajuilma panee maan tärisemään; sitä kestää loputto- 
miin, eikä helpottavasta sateesta ole tietoakaan 



kaikki on vain pelkkää jyrinää ja pauketta, liekkien 
leiskuntaa ja ilman raskasta höyryilyä. 

Äkkiä Jörgen Lykke tuntee hätäytyvänsä: hän tie- 
tää, kuinka mielettömästi Ethelreda pelkää ukonilmaa. 
Ja hän ratsastaa kuin pyhä Mikael päästäkseen otta- 
maan hänet hoiviinsa. Ehkä heidän välillään kaikki 
vielä selviäisi — ehkä onnetonta aikaa seuraisi hyvyys. 

Eri tahoilla tulipalot punaavat näköpiiriä... ja lä- 
hestyessään Österbölleä hän näkee tulenkarvaisen ka- 
jon ylenevän kohti tummaa taivasta; näyttää siltä, 
kuin mustansinisen sarkofagin alle olisi sytytetty rovio. 

Hän kääntyy väkensä puoleen: 

— Engelsborgin suunnalla näyttää palavan I hän 
sanoo, ja hänen miehensä myöntävät hänen olevan 
oikeassa — he olivat juuri puhuneet samasta asiasta. 

Silloin Jörgen eriää miehistään ja ratsastaa eräälle 
metsäpolulle. Valtava roihu, joka värittää kaiken kel- 
taiseksi, paistaa häntä kohden runkojen välistä. Hänen 
edessään on kammottava näky: jokainen oksa, jokai- 
nen lehti piirtyy rovion liekkejä vasten kultaisena 
silhuettina, ja pilvet paiskaavat salaman toisensa jäl- 
keen kohti roihuavaa tulta . . . Eräs vanha mies juoksee 
häntä kohden. Repaleinen paita liehuu hänen ympä- 
rillään, hän on valkotukkainen ja valkopartainen, ja 
hän tarrautuu hevosen suitsiin huutaen kuin järkensä 
menettänyt: 

— Kaarlentuli! Kaarlentuli! Engelsborg palaa, eikä 
kukaan ole pelastunut, ei ainoakaan ihminen, ei ai- 
noakaan eläin! . . . Kaarlentuli! hän huutaa juosten 
metsään kuin hullu. 

Rungot ja oksat paistavat ja leiskuvat tulen hoh- 
teessa, kuin palavan laivaston mastot ja takilaat, ja 
savuiset pilvet tulevat ja menevät kuin vartijat tornin 
käytävässä. Palo on hirvittävä, metsän puutkin ritisevät 



keltaisten liekkien kynsissä ja sortuvat palavina maa- 
han. Ja salamat, salamat, salamat sinkoilevat, aivan 
kuin palo ei muutenkin olisi riittävän tuhoisa. Tulen 
rajatonta raivoa ei käy hillitseminen. 

Jörgen Lykke istuu liikkumattomana satulassaan. 
Hän hengittää syvään, syvään. Hänen kätensä ovat 
ristissä rinnalla, hänen päänsä on taipunut taakse- 
päin, hänen suunsa on auki . . . Sitten hänen ruumiinsa 
kiertyy kuin mato, lysähtää kokoon täysin hervotto- 
mana . . . vielä syvä hengenveto, puolittain tajuton he- 
kumanhengähdys . . . upi uupuneen helpotuksenhuo- 
kaus. 

Saavuttuaan aamun sarastaessa takaisin Bunde- 
rupiin, Jörgen Lykke seisoi hetken katse kattoa tähy- 
ten ja painaen kättään rintansa vasenta puolta vasten. 

Sydämeni on palanut, hän sanoo, ja hänen ka- 
peat huulensa vääntyvät katkeraan hymyyn. 

Ja aivan kuin heittäen taisteluhansikkaan taivaan 
Jumalalle hän lisää: 

Mutta järkeni minulla on tallella! 



HAASTE JUMALALLE 


Pitää paikkansa, eitä Jörgen Lykkellä on järkensä 
tallella. 

On ihmisiä, jotka väittävät hänellä olevan järkeä 
niin kosolti, että se riistää kaiken tilan soveliaalta su- 
rulta, ja kuitenkin hänen vaimonsa ja lapsensa saivat 
niin kauhean lopun. 

Axel Juul puolustelee häntä sillä, että hän on rans- 
kalainen. Ranskassa vaimoa pidetään siitoksen takia, 
ja jos yksi kuolee, niin naidaan loinen. Jos siellä joku 
suree oikein sydämensä pohjasta, niin hän on menet- 
tänyt rakastajatarensa. 

Biörn Andersinpoika tietää Jörgenin olevan entistä 
kiinteämmin kuningas Fransin suosiossa, ja uskollisia 
miehiä kuningas mahtaa nyt tarvitakin käydessään 
elämänsä neljättä sotaa keisaria vastaan. Mutta sa- 
malla Jörgen on kirjeenvaihdossa kuningas Christier- 
nin kanssa, ja hänen kirjeensä esitetään neuvostolle. 
Ollessaan Kristiinan ja Lotringin herttuan häissä hän 
kirjoittaa: ,,Paha, että Kristiina on tullut niin lähelle 
maatamme ja että keisari on vaatinut naispuolelle 
kruununperimysoikeutta Tanskassa. Christiernin tyttä- 



ret ovat väsymättömiä, muuta ei voi sanoa, mutta toi- 
saalta on hyvä, että keisarilla on riittämiin puuhaa 
sekä pakanoista, että omista paavilaisistaan Rans- 
kassa . . 

Christiern vannotultaa Viborgin inaakäräjillä uskol- 
lisuudenvalan pienelle pojalleen Fredrikille. Se on hä- 
nen vastauksensa keisarin kruimunperimysvaatimuk- 
siin. Ja koska koko kansa, joka lisäksi iloitsee Hänen 
Armonsa ja Kustaa Vaasan ystävyysliitosta, on ylen 
määrin mieltynyt kuninkaaseensa, niin vannotustilai- 
suuteen virtaa väkeä sekä pohjoisesta että etelästä, 
sekä idästä että lännestä. Viborg tulee täpötäyteen 
kansaa, siellä sovitaan naimakaupoista, lörpötellään, 
juodaan ja huvitellaan kilvan, vaihdetaan ja ostetaan 
maakartanoita vain ajankuluksi. 

Jörgen Lykke on saapunut Ranskasta vannotustilai- 
suuteen, ja kuningas on siitä kovin hyvillään. Ranska- 
laisen valtaneuvoksen ranskalaisuus ei kuitenkaan ole 
sen kummempi kuin, että hän kosii Tostrupin neitiä 
Beate Äkentytärtä ja saa oikopäätä hänen omaistensa 
suostumuksen. Neljätoistavuotinen neiti itse tosin on 
asiaa vastaan, sillä hän on pienestä pitäen ollut melkein 
varmasti luvattuna Vadgärdin Gregers Ulfstandille, ja 
molemmat nuoret ovat onnellisina haaveilleet yhtei- 
sestä kodista. 

Nyt tämä haave on sirpaleina. Mutta kuningasta 
tämä naimakauppa ilahduttaa niin suuresti, että hän 
tahtoo itse pitää häät Koldinghusissa. Jörgen kyllä saa 
sotaiset Ulfstandit vihollisikseen, mutta vähät siitä. 
Hän tietää, mitä hän tekee naidessaan Brahen suvusta, 
sillä Brahet ovat älykkäitä. 

Niin suurten häiden valmistelut vaativat aikansa, 
sukulaisten kanssa oli neuvoteltava, kutsuja lähetet- 
tävä, vastauksia otettava vastaan. Jörgen Lykke oli 



taas matkustanut omille teilleen; olihan hänen juhla- 
päiväänsä vielä aikaa kokonainen vuosi. Kuningas 
Christiernin puolesta hän karhusi Fransilta niitä sataa- 
tuhatta kultarahaa, jotka tämä oli luvannut liittolai- 
selleen, ja siitä kuningas Frans myrtyi niin pahasti, 
että erotti Jörgen Lykken neuvostostaan. 

Mutta Ranskan hovin tresnoble seigneur Georges de 
Luque, gentilhomme de la chambre du roy de France, 
joksi kuningas Frans itse oli häntä kirjeissään nimit- 
tänyt, ei ottanut tappiotaan vastaan voitetun miehen 
mielin. Hymyillen hän kutsui kuningas Fransin jää- 
hyväisjuhlaan, josta oli tuleva hänen kuninkaallisen 
vieraansa arvoinen. Niinkuin siitä sitten tulikin. Unoh- 
tumattomaksi se jäi Ranskan pääkaupungissa. Mihin 
kuningas Fransilla itsellään ei ollut varaa, monien so- 
tiensa ja Pisseleu-mamselliensa takia, siihen pystyi 
tämä tresnoble seigneur ! Ruhtinasjuhlan paikkana oli 
tarkoitusta varten rakennettu tammisali, ja vieraat oli- 
vat pukeutuneet pohjolan jumaliksi. Kunniasijalla istui 
kuningatar Marguerite kuningatar Friggin hahmossa, 
Dauphin Henri paukutti vasaraansa, Etampes’in hert- 
tuatar oli meren vihreä jumalatar, Poitiers’n Diana ja 
Medioin Katariina, ratsastavia valkyyrioita. Navarran 
prinsessa kaunis ja jumaloitu Freja. Kuningas Fran- 
sin ottivat vastaan kaikki pohjolan jumalat, jotka ohja- 
sivat hänet hänen kunniapaikalleen Friggin viereen. 
Tästä huomaavaisesta keksinnöstä ilahtuneena Frans 
unohti väsyneen alakuloisuutensa ja antautui iloitse- 
maan siitä, että sai nähdä lemmikkipoikansa Char- 
lesin, nuoren, vaaleakiharaisen Frön hahmossa. 

Jörgen Lykke oli pukeutunut runoniekaksi ja luki 
kuningas Fransille omistetun ylistysrunon. Sitten hän 
opasti kaikki jumalansa hämärään luolaan, jossa mo- 
net pienet kääpiöt takoivat kulta- ja hopeakoristuksia. 



Jokainen sai lahjan — ja silkkityynyllä kimmelsi ku- 
ninkaalle tarkoitettu kultasormus, jonka kantaan oli 
upotettu rubiini. 

Mutta jo ennen päivänkoitetta Jörgen oli osoittanut, 
ettei hänen juhlansa ollut tarkoitettu kuninkaan suo- 
sion takaisinostamiseksi, sillä silloin hän jo oli mat- 
kalla keisari Kaarlen luokse! Tältä maailman mahta- 
vimmalta mieheltä hän sitten toi kuningas Christier- 
nille veljelliset terveiset ja toivomuksen, että tämä kai- 
kelle kaupalle niin turmiollinen sota lakkaisi! Mutta 
vielä tärkeämpää oli, että hänellä oli keisarilta muka- 
naan salaisia asiakirjoja, joissa tämä sitoutui olemaan 
enää koskaan tukematta Lotringin juonittelevan Kris- 
tiinan Tanskan kruunuun tähtääviä vaatimuksia. 

Saatuaan käteensä nämä kallisarvoiset asiakirjat, 
Hänen Armonsa päästi syvän ja hartaan helpotuksen- 
huokauksen. Hänen elämäntyönsä, luterilaisuus, oli 
turvattu. Paavilaiset piispat eivät enää pääsisi turmele- 
maan kansan uskovaista sielua haureellisella elämäl- 
lään, eivätkä kylvämään eripuraisuutta säätyjen välille. 
Maa saisi levossa ja rauhassa omistautua työlle. 

On se päivä, jolloin Jörgen Lykken on saattueineen 
ratsastettava toisiin häihinsä. 

Hän istuu yksinään kirjekamarissaan, siinä, jonka 
kaikki tuntevat ja jossa hän ottaa vastaan muita kuin 
kuninkaallisia lähettiläitä. Hänen linnoitettu aatelis- 
linnansa on valmis, ja rahvas nimittää sitä pilkallisesti 
pönäkäksi Bunderupiksi. Linnan siipiä ympäröi valli- 
hauta, joka erottaa sen monista talli- ja ulkohuone- 
rakennuksista, ja koko rakennusryhmää kiertää iso 
kehähauta. 

Hänen saksalaisen rakennusmestarinsa pitäisi saa- 
pua Overgärdista hakemaan palkkiotaan^, 



Jörgen Lykke odottaa jännittyneenä, mahtaako hän 
tulla. Mutta Jörgen on antanut hänen urakakseen 
myös Overgärdin, ja sen luulisi riittävän houkutti- 
meksi. 

Vasemmalla kädellään, joka on lähinnä takkaa, Jör- 
gen heittää erään kirjeen tuleen. 

Hän on päättänyt toden teolla jäädä kotimaahan. 

Lähes kaksikymmentä vuotta hän on ollut ulkomai- 
den palveluksessa! Ei ole sitä maata, jossa hän ei olisi 
käynyt, sitä hovia, jonka soppia hän ei tuntisi yhtä 
hyvin kuin omaa kukkaroaan. 

Se kultainen lintuhäkki, jota hän kerran vihreässä 
nuoruudessaan kuvaili isälleen, on menettänyt tenho- 
voimansa. 

Eivätkä sen linnut viserrä enää. Kuningas Frans 
on vesitautinen nivuspaise, Henrik on pyöveli ja kei- 
sari hapan postilla. 

Ja heidän lapsensa sitten! 

Herra meitä armahtakoon! Keisarinpoika Filipiin ei 
kukaan rohkene kajota, sillä käsi, joka häntä kos- 
kettaa, korven tuii mustaksi! Hänestä käryää helvetti! 
Entä Henrikin lapset? He ovat pieniä vielä, mutta jo 
happamia ... ja sitten Fransin lapset, niin, jos Dauphin 
ja hänen Dianansa saavat määrätä, he heittävät ro- 
violle kaiken, minkä prinssin isä on jättänyt poltta- 
matta. Kaikki on mätää! 

Jörgen Lykke lajittelee eri nippuihin asiapaperei- 
taan. Osa niistä jää tänne, osa taas saa talletuspaikak- 
seen syvällä muurien välissä olevan salaisen kirje- 
kammion, jonne pääsee vain lattiassa olevasta luu- 
kusta. 

Hänen edessään on Kaarlein suvun hakasilla va- 
rustettu latinalainen raamattu, joka pelastui Engels- 
borgin palosta paksujen härännahkakansiensa an- 



siosta. Sen muutamat tekstiä edeltävät lehdet käsittä- 
vät Kaartein koko sukutaulun aina Ethelredaa ja niitä 
harvoja suvun jäseniä myöten, jotka vielä ovat jossa- 
kin elossa. Foliantin lehdet ovat kärventyneet rus- 
keiksi reunoistaan, mutta ensimmäisellä sivulla oleva 
Kaarlein vaakuna on jäljellä: kruunupäinen aarni- 
kotka, jonka alapuolella on kaksi valtaushakaa. 

Mihin palo ei pystynyt, siihen pystyy Jörgen Lykke. 

Sillä tämän kirjan tulee hävitä. 

Isolla tammipöydällä on levällään kartta, johon Jör- 
gen Lykke on tehnyt merkintöjä hopeapiirtimellä, 
punaliidulla ja tussilla. Hopeapiirtimellä hän on ym- 
päröinyt ne maa-alueet, jotka hän jo omistaa, puna- 
liidulla taas ne alueet, jotka hän aikoo hankkia vaih- 
tamalla tai ostamalla — tai käyttämällä viekkautta 
ja väkivaltaa. Axel Juul on Jörgenille velkaa ja rat- 
kaisee kyllä kaikki käräjäkiistat hänen edukseen! Pak- 
sulla mustalla tussilla hän on ympäröinyt sen, mi- 
hin hän ei aio koskea. 

Siihen kuuluvat knaappien tilukset. 

Se ampiaispesä kannattaa jättää rauhaan. 

Punainen viiva kiertää Vesterböllen papin niittyjä, 
sillä ne rajoittuvat Engelsborgin maihin, jotka hän sai 
Ethelredan mukana. Veriviiva kulkee myös Furhöjen, 
Bystrupin ja Gjörupin eteläpuolitse aina Räckeborgin 
laajoihin metsiin asti, sillä ne kuuluvat Kaarteille. 
Skalshuusissa elää vielä ikivanha herra Owen Kaar- 
lenpoika, ja hänen kuoltuaan Jörgen voi käräjöidä 
myös tämän tilan omakseen. 

Pohjoisessa hän voi isänperintönsä Biörnegärdin 
ylitse tavoittaa Gunderupgärdin, jota asuu heikkomie- 
linen leski Eline Bielke, siitä tulee helppo saalis. Egen- 
sen luostarin, Aalborgin pohjoispuolella, hän saa Lyk- 
kein Managerin luona olevien tilusten mukana. 



Joachim Lykken tyttäret Sitzele ja HiUeborg ovat 
Managerin luostarissa, ja hän on ottanut heiltä lupauk- 
sen, että niin pian kuin jompikumpi heistä tulee pää- 
nunnaksi, hän saa takaisin suvun omaisuuden. Odde- 
rissa olevan Hazelin hän saa Karl Oweninpojan kuol- 
tua; tämä on haavoittunut sodassa ja voimiltaan 
heikko. Myös Holen myllyn hän ympäröi punavii- 
valla. 

Jörgen Lykke selailee vanhan raamatun tiheään kir- 
joitettuja esilehtiä. Yksitellen hän leikkaa ne irti te- 
rävällä, hopeavartisella tikarillaan, jonka hän on saa- 
nut lahjaksi Hairetdin Barbarossalta Unkarissa ja 
joka on koristettu ihmeen ihanin helmiäisin ja sma- 
ragdipuolikuin. Se on kaksiteräinen ja valmistettu sur- 
maamista varten. 

Lehti lehden jälkeen käpristyy tulessa. Näyttää siltä, 
kuin nämä kokonaisen suvun perintömaata koskevat 
viimeiset todistuskappaleet taistelisivat häviämistään 
vastaan. Varsinkin tekee vastarintaa vaakuna, mutta 
senkin on vihdoin muututtava tuhkaksi. 

Nojaten kiiltävää rotanpäätään käteensä, Jörgen 
Lykke tuijottaa mietteissään katoavia lehtiä. Viimei- 
seksi häviää Ethelredan ja hänen pienokaisensa lehti 
nimipäivineen ja syntymävuosineen. 

Kaikki Kaarleja koskevat asiakirjat, kauppa-, pe- 
rintö- ja käräjäjuttuineen hän heittää tuleen. Hän on 
surmannut kokonaisen suvun muistoineen, sinettei- 
neen, vaakunoineen ja nimineen. Kaikkineen päivi- 
neen! 

Ethelredakaan ei voi enää vaatia mitään. 

Jos jotakin tapahtuisi. 

Eikö Ethelreda sitten palanutkaan pienokaisineen? 

Jos Ethelreda elää, hän elää jonnekin piiloutuneena 
peläten Jörgeniä ja auttamattomasti inhoten sitä, jota 



hän nimitti eläimelliseksi elämäksi” — kuin siveä 
Kastalia, joka hukuttautui lähteeseen päästäkseen 
eroon Apollosta. 

Jörgen Lykke istuu siinä uljaana ja loisteliaasti pu- 
keutuneena hankkiutuen lähtemään morsiamennou- 
toon kultaisessa haarniskassa, firenzeläisessä brokadi- 
viitassa ja ohransinisissä silkkitrikoissa, ja hän tietää 
olevansa tuhansien naisten salainen toivo. Ei siksi, 
että hän olisi kaunis, sillä kaunis hän ei ole. Mutta 
hän on rikas, ja hän on mies. 

Ethelreda hylkäsi tämän kaiken. 

Ylpeästi hän tunnustaa, että nyt hän puolestaan hyl- 
kää Ethelredan! Hän ei rakasta häntä enää, ei käsitä 
enää mitään sellaista, että joku voi antautua kaipuunsa 
masennettavaksi, että joku voi nöyrtyä, painua maan 
tomuun kaipuunsa takia, ottaa niskoilleen vaik- 
kapa koko taivaan ikeen, vain vastarakkautta saa- 
dakseen. 

Hän ei tajua enää, että niin suuri rakkaus on mah- 
dollinen — että se voi kasvaa ja täyttää ihmisen koko 
olemuksen! Vielä vähemmän hän tajuaa sitä, että se 
voi kuolla niin äkkiä. Ihmetellen ja pilkallisena hän 
muistelee sen kuolinhetkeä — sitä hirvittävää hetkeä, 
jolloin mieletön vanhus juoksi hänen hevostaan koh- 
den huutaen: „Kaarlentuli! Kaarlentuli!” 

Sillä hetkellä kaarlentuli sammui hänestä itsestään! 
Rovion kohina, tulen leiskunta, putoilevien oksien 
pauke vapautti hänet hänen intohimostaan! 

Jos Ethelreda elää, missä siinä tapauksessa on hä- 
nen esikoisensa? 

Jos Ethelreda elää, silloin jäävät vain äpäriksi ne 
lienkiperilliset, joita hän odottaa saavansa hyvin nuo- 
ren Beaten kanssa! 

Tapahtukoon mitä tahansa, hän kieltää heidät mo- 



lemmat, sekä äidin että lapsen, missä he sitten liene- 
vätkin! 

Hänen kamaripalvelijansa koputtaa. Rakennusmes- 
tari on tullut, ja Jörgen Lykke ottaa hänet vastaan 
heti. 

— Minulla on kiire, hän sanoo, saattueeni odottaa, 
meidän on oltava Tostrupissa täsmälleen kello kah- 
deksalta. Mutta ennen kuin lähden, minun on talle- 
tettava nämä asiakirjat salaiseen kirjekammioon. Jos 
te otatte lippaan, niin minä otan nämä. 

Rakennusmestari menee edellä kavuten pitkin tik- 
kaita, jotka johtavat keskelle ritarisalin permantoa. 
Jörgen Lykke vetää ne ylös perässään, seuraa raken- 
nusmestaria kapeasta pilasterinovesta ja sulkee myös 
sen; sitten matka jatkuu alas pitkin muurien sisään 
rakennettuja portaita. 

Sylen paksuiset kivimassat sulkevat heidät sisäänsä. 
Rakennusmestari kantaa lipasta kulkiessaan Jörgen 
Lykken edellä. Hänen toisessa kädessään on vaha- 
kynttilä, jonka kellertävä liekki valaisee muurien kar- 
keita pintoja. 

Sen valossa välähtää Barbarossan tikari. 

Jörgen Lykke palaa kirjekamariinsa. 

Takassa ovat raamatun kokoonkäpristyneet lehdet 
tuhkana. Ne ovat vaienneet iäksi, ne eivät kavalla 
mitään. Bunderupin salakäytävät ja kuuntelureiät ei- 
vät myöskään voi kavaltaa mitään, nyt enää. Jörgen 
Lykken katse seuraa punaliidun ahnasta viivaa, joka 
kiertää toisten tiluksia . . . Monet ihmiset tulevat jou- 
tumaan kodittomiksi hänen toimestaan. Himmersys- 
selin lesket tulevat vuodattamaan kyyneliä — entä hä- 
nen jälkimaineensa? 

Aika ei unohda koskaan. 



Käsi puuskassa Jörgen Lykke kohottaa katseensa 
laivasta kohden. Hänen vaaleissa silmissään on jää- 
kylmän pilkan hohde. 

— Peder Lykke, vainaja sanoi, että Sinä opettaisit 
minut taipumaan! Huonostipa tunnet luomuksesi! 
Kumpi meistä kahdesta vihdoin taipuu, sen saa osoit 
taa aika! 




TOINEN KIRJA 




OTTELU SVINGELBJERGIN VANHAN 
KIRKON JA UUDEN, KORSKAN 
BUNDERUPIN VÄLILLÄ 


Svingelbjergin kirkko kurottautuu taivasta koh- 
den. 

Ja korskan Bunderupin varustettu linna kurottau- 
tuu taivasta kohden. 

Ne mittaavat toisiaan katseillaan. 

Minä olen vanhin Himmersysselissä, sanoo kirkko. 

Minä olen rikkain Himmersysselissä, sanoo korska 
Bunderup. 

Valkeiksi kalkittuine muureineen ja huippu taivasta 
tavoittaen seisoo kunnianarvoisa kirkko ja koettaa kat- 
soa alas nuoreen nousukkaaseen, seitsenkerroksiseen 
korskaan Bunderupiin, jolla on neljä tornia pää- 
rakennuksen kulmissa, vallihaudat täynnä juoksevaa 
vettä ja joki, joka kauniisti luikertelee puiston läpi. 
Mutta kolme korkeaa rakennusriviä ammottaa kuin 
avoin syli kirkkoa kohden, neljäs niitä yhdistävä puut- 
tuu. Se, joka on yhdistävä ne valloittamattomaksi lin- 
noitukseksi. 

Tässä sinun on seisottava, sanoo valtava kita, kai- 
paan kirkkosalia ja monien kallisarvoisten kirkko- 
astioitten ja pyhien lippaitten säilytyspaikkaa. 



Olet rakennettu hyllyvälle pohjalle, sanoo kirkko, 
sinun on sorruttava minun jäädessäni seisomaan suo- 
rana, kuten olen tehnyt kolmesataa vuotta. Minut ra- 
kennettiin Herran kunniaksi. 

Minut rakennettiin Jörgen Lykken kunniaksi, sanoo 
korska Bunderup, Jörgen Lykken , poistavien Lykkein 
sukua”, ja punaisella viivalla on minun herrani ja mes- 
tarini ympäröinyt sen, minkä hän aikoo nimittää omak- 
seen. Sinutkin on ympäröity. Olet seisova tässä. 

Miten silloin on käyvä sydämeni, alttarin, jolla Ju- 
malan sielu asuu? sanoo kirkko. Miten on silloin käyvä 
niiden monien, jotka aikojen kuluessa ovat nukkuneet 
kuolemaan ja joiden luut lepäävät kirkollisen rinta- 
kilpeni alla ylösnousemuksen päivään? 

Korska Bunderup vastaa: Jumala ei asu ihmiskäsin 
rakennetuissa temppeleissä, julistaa Sana. Jos minun 
herrani ja mestarini hajoittaa sinut, kuten hän on teh- 
nyt monille muille, asuu Jumala yhä taivaassaan! Ei- 
hän mitään vahinkoa voi tapahtua, sillä Jumalaa ei 
kukaan voi saattaa kodittomaksi. 

Silloin vaikenee kirkko hetkisen. 

Sitten se vastaa: 

Jokaiseen muurieni kiveen on messulaulu syöpynyt! 
Joka kivessä on rukoilevan ihmisen kuva, ihmisen, 
joka hädässä ja riemussa, uskossa ja toivossa kään- 
tyy korkeutta kohden. Jos otat muurini, saat ottaa 
mukaan messulaulun ja kaikki rukoilevat. 

Otan heidät mukaani, sanoo korska Bunderup. 

Muista ritaria, joka ennen sinun aikaasi purki Kors- 
riisin kirkon ja rakensi itselleen navetan sen kivistä. 
Mutta navettaa ei pyhistä kivistä milloinkaan tullut, 
sillä ritari hirttäytyi poikkihirteen. Messuniuurit lau- 
loivat hänet järjiltään! Ja muista Fredbjergin kirkkoa, 
jossa tapahtui tappo pääalttarin edessä. Se on vielä 



pystyssä. Mutta se on kuollut. Kukaan ei siellä enää 
laula, kukaan ei siellä enää rukoile; piispa julisti, että 
se oli Jumalan hylkäämä. Siitä saakka hakeutuvat 
fredbjergiläiset Farsön kirkkoon! Mutta kukaan ei re- 
pinyt sitä, vain aika jäytää sitä, vain aika uskaltaa, 
sillä kukaan ei voi kostaa ajalle. 

Katso tänne, sanoo korska Bunderup, sinä, joka 
olet Jumalan siunaama, sinä näet enemmäh kuin mi- 
kään ihmissilmä. Mitä näet? 

Svingelbjergin kirkko katsoo alas laaksoon, jossa le- 
vittäytyy uusi linna, kauttaaltaan virheettömästä 
kirkko- ja luostarikivestä rakennettu. Kolme seitsen- 
kerroksista rakennusriviä on kaikkien nähtävissä. 
Mutta kuutamon ohueen, kirkkaaseen ilmaan piirty- 
vät rakentamattoman neljännen sivun ääriviivat — 
korkea, suippo pääty, kirkkoikkunat molemmin puo- 
lin, raskas, runsain puuveistoksin koristettu ovi. Se 
kohoaa kuin aavekirkko, kuin sikiö avaruuden läpi- 
näkyvässä kohdussa, rakennettuna yhteen nuoren nou- 
sukkaan kanssa ja liittäen sen neljän ylvään asuin- 
rakennuksen kokonaisuudeksi. 

Henki hengestä, sanoo Svingelbjergin kirkko, niin 
on kirjoitettu Jumalan sanassa. Jos otat elämäni, otan 
omasi, messuja laulavat muurini tukehduttavat sen 
jumalattoman, joka loukkasi Herran omaisuutta. 

Kuinka hurskas oletkaan, sanoo korska Bunderup 
pilkallisesti ja ilvehtien. 

Kuutamo, joka on niin lempeä ja joka niin sävyi- 
sesti loistaa yli Himmersysselin tummien metsien, yli 
Limvuonon hopeavyön, siirtää huolestuneen katseensa 
ylpeästä kirkosta pöyhkään linnaan. 

Miksi tahdotte uhmata toisianne, sanoo se nuhtele- 
vasti. Nyt kun hyvä ja viisas kuningas Kristian kol- 
mas on saattanut valtakunnan rauhan hedelmälliseen 



helmaan, nyt kun sato kasvaa ja miehet ovat kotona 
maataan hoitamassa, nyt kun äidit kantavat lapsiaan 
hymyhuulin, koska saavat levätä puolison käsi- 
varrella, nyt kun nuoret pojat ja kauniit neidot kas- 
vavat hyvässä kurissa, koska heidän elämänsä antajat 
istuvat ystävällisesti yhdessä rauhallisessa kodissaan, 
nyt kun vauraus lisääntyy ja nyt kun Jumala kylvää* 
armonsa vakasta ihmisille ja eläimille 1 Nyt on aika 
maksaa hyvä hyvällä eikä pahalla. 

Svingelbjergin kirkko ojentautuu: Tässä seison, sa- 
noo se. 

Toistaiseksi, sanoo korska Bunderup. 



JÖRGEN LYKKE SAA VESTER- 
BÖLLEN PAPIN 
NIITYT 


Sataa! 

Kevään ensimmäinen lempeä, elähdyttävä sade! 

Musta on multa metsämailla ja pelloilla, linnun- 
nokan tavoin avaa se joka rakonsa ja imee itseensä 
hyvän kosteuden. Aamuhetkestä saakka on Meidän 
Herramme pidellyt yesikannuaan käsivarsi ojolla, niin 
että lehtimetsässä humisee. Vesi valuu raitoina run- 
koja pitkin, pulahtelee maan monissa suissa ja puikke- 
lehtii kuin etsivä kovakuoriainen oksien välissä. Vasta- 
puhjenneet pensaat kumartuvat suhisevassa sateessa, 
riippakoivujen kevyet oksat huojuvat. Mutta lehmus 
ojentautuu, jäykkänä ja itsepäisenä, vain sen ylim- 
mät, hennot latvusoksat antavat myöten sadetuulen 
käden niitä ravistaessa, hoho, ne seisovat niin korkeina 
ja arvelevat toisilleen, hoho, näin isot puut eivät pikku- 
sateesta piittaa . . . 

Vesterböllen pappi, Sören herra, kulkee tyytyväisenä 
keskellä kevätsateen lotinaa, sillä hän haluaa saada 
käsiinsä „Uskollisen” — Jörgen Lykken nuoren vou- 
din nimittäin. Älköön hän nyt vain taivaan tähden 
sanoko »Uskollinen”, sillä vouti on Wolluf Hanyngh, 



aatelinen aseenkantaja ja Bunderupin laillinen omis- 
taja, jollei Jörgen Lykkellä olisi ollut omia temppujaan. 
Mutta uskollinen, kuten jalosukuiselle sopii, on Ha- 
nyngh, lääninhaltija voi kiittää luojaansa, että hänellä 
on voutinsa. 

Senjälkeen kun korskan Bunderupin herra sai valta- 
kunnan rikkaimman läänin, Managerin luostarin, 
läänitykseksi — Skanderborgin lääninhaltija hän on 
ennestään — senjälkeen hän, Luojan kiitos, ei juuri 
milloinkaan ole kotona! Kansa sanoo yhdestä ja toi- 
sesta asiasta, että se on avonainen kuin Jörgen Lyk- 
ken kukkaro — niin, ehkäpä hänen vertaisilleen, mutta 
pieneläjille ei sen suu suinkaan ole ammollaan. 

Tässä on nyt rivittäin ja pinottain kauneinta poltto- 
puuta, ja pitkä talvi on tehnyt lopun hänen omistaan, 
niin että jos saisi käsiinsä Usk . . . aseenkantaja Ha- 
nynghin — niin — aseenkantaja Hanynghin — ja 
tämä olisi hyvällä tuulella, kuten hän useimmiten on, 
ja jos hänelle valittaisi hätäänsä, niin ehkä voisi saada 
kuormallisen polttopuita ilmaiseksi. 

Sören herra hymyilee tyytyväisenä, sillä kaikkivoipa 
lääninhaltija, joka liikkuu isoisten parissa aina kunin- 
kaasta alaspäin, kas, hän ei ole vielä saanut molempia 
pappilanniittyjä, joita hän on käräjöinyt kaksi kertaa 
— autuaan Ethelreda rouvan perintönä, hänen, joka 
paloi Engelsborgissa. 

Ei, sillä Sören herra ei suotta ole Vesterböllen kir- 
kon saarnaaja, hänellä on knaapit puolellaan, ja hänen 
maataan saa lääninhaltija turhaan tavoitella. On kai 
hänellä tarpeeksi kultaketjuja ilmankin. Gunderupin 
kartanon hän tosin myös sai, mutta se oli Managerin 
kiihkoilevan Selgen herran syy, sillä hän syytti leskeä 
noituudesta ja taikatempuista. Sellainen on nyt kerta- 
kaikkiaan hänen huvinsa — toinen on tyytyväinen, 



kunhan hänellä on lämmintä ja leppoista ympärillään. 
Lesken, joka oli pyörtyä pelosta joutua elävältä polte- 
tuksi, vei Jörgen Lykke omaan taloonsa, eikä sitä pap- 
pia ole vielä syntynyt, joka häneen siellä koskee. Eline 
Bielke syö nyt armoleipää korskassa Bunderupissa ja 
on luovuttanut Gunderupin kartanon Jörgen Lykkelle! 
Sitä vastaan on hän Stenaltin Biörn Andersenilta vaih- 
tanut Fanderupin metsät, ja nyt hänen tiluksensa ulot- 
tuvat aina Gudumlundiin ja Egensen luostariin ja 
Moun metsään saakka. Sen hän sai Managerin Lykken- 
kar lanoilla I Ja merkillinen onni seuraa häntä kai- 
kessa. Juuri hänen saatuaan luostarin läänitykseksi 
tuli Sitzele Lykkestä prioritar, eikä kestänyt kauan 
ennen kuin hän sai Lykkenkartanot luostarilta ja piti 
ne ominaan. 

Mariagerin luostarin hän sai läänitykseksi sen vuoksi, 
että hän oli niin loistava ja lahjoitti niin paljon Saksin 
ylhäiselle hääsaattueelle, kun Anna neiti, kuninkaan 
tytär joutui naimisiin vaaliruhtinaan kanssa! Siten voi 
hän aina yhdistää tilan toiseen, aivan niinkuin piru 
liittää ruudun ruutuun pelilaudakseen. 

Mutta Vesterböllen niityt eivät nyt tulekaan sille 
laudalle, pikku lääninhaltija, Sören herran ylpeytenä 
on kerta kaikkiaan, että hän voi pitää puolensa itse 
loistavia Lykkejä vastaan. 

Sören herra ei ole turhan takia vaivautunut metsä- 
retkelleen, sillä suoraan rotkolietä pitkin tulee mies, 
jota hän on hakemassa, ja pappi pysähtyy, vetää 
suunsa niin ystävälliseen virnistykseen kuin suinkin 
osaa, tervehtii ratsumiestä ja alkaa: 

— Ankara ilma, herra Uskoll ... ja sitten hän py- 
sähtyy, sillä mitä sattuikaan hänen tottelematon kie- 
lensä sanomaan. Mutta hän on tarpeeksi viisas ollak- 
seen kuin mitään ei olisi tapahtunut ja hän osoittaa 



suuria puumääriä, joita on hyvin hakattuina ja pinot- 
tuina nuoressa metsässä, monta sataa kuormaa! Ei kai 
aseenkantaja voine hyvästä sydämestään kieltää hä- 
neltä kuormaa tai paria, monta lastahan hänellä on ja 
ruokaa ja lämpöähän me tarvitsemme kaikki. 

Hanyngh katselee ympärilleen ja hänestäkin näyttää 
olevan polttopuita riittämiin vaikka kaikkien noitien 
paistamiseen ja kaikkien papinlaslen lämmittämiseen 
sen lisäksi. Mutta hänen täytyy kysyä lääninhaltijalta. 

Sören herran mielestä ei lääninhaltijaa tarvitsisi vai- 
vata niin vähän takia — sittenhän hän aina voi tehdä 
vastapalveluksen, kun jonakin päivänä vihkii aseen- 
kantajan, s*illä. tuollainen nuori miesväki tarvitsee kai 
pian puolison . . . 

Mutta Hanyngh on järkkymätön. Vasta viikkoa myö- 
hemmin, kun hän sattuu kulkemaan Vesterböllen ohi, 
hän pistää päänsä ovesta ja nyökkää, että noita paria 
puukuormaa ei kukaan kylläkään kaipaisi . . . 

On vallan toisenlainen ja kaunis toukokuun sää, 
kun Sören herra itse ajaa kotiin puitaan, hän vetää ja 
rehkii, sillä ypöyksin kun on, hänen täytyy yrittää 
saada mahdollisimman paljon joka kuormaan. 

Ja on aivan kuin hänen polvensa letkahtaisivat, sillä 
jollei siinä ole piru itse, niin vielä pahempi herra ko- 
hoaa maasta puukuorman toisella puolen, sillä jestas 
sentään, siinä on lääninhaltija itse. 

Ja jospa hän edes olisi näyttänyt ankaralta kuin 
kurituksen ruoska, mutta asia on paljon pahemmin, 
hänellä on pikallinen virnistyksensä suupielessään ja 
hänen silmänsä ovat kuin pienen pienet, kapeat virva- 
tulet, jotka hyppelevät puukuormasta Sören herraan ja 
taas takaisin. 

— Vai niin! Vesterböllen pappi on varkaissa minun 
metsässäni! Tietääkö hän, että siitä saa seisoa vastaa- 



massa toisten varkaitten joukossa Viborgin ojennus- 
käräjillä. 

— Voi ei, voi ei, ei tässä varkaissa olla, Sören her- 
ran jalat vapisevat ja lyövät loukkua, hänellä on aikaa 
katua, että otti niin paljon, muuten hän olisi aikoja sit- 
ten ollut kotimatkalla. 

— Ei, eihän toki, lääninhaltija voi kysyä Uskolli- 
selta, hän minulle antoi luvan, sillä . . . 

Lääninhaltija heilauttaa kättään. 

— Arveleeko hän saavansa minut uskomaan, että 
voutini olisi antanut luvan minulta kysymättä? Olette 
varastanut metsästäni, ja sellaisena asia tulee maatuo- 
marin käsiteltäväksi. 

— Voi ei, voi ei, Sören herra on sellaisessa tuskassa, 
että hänen täytyy painua polvilleen, ja eiväthän jalat- 
kaan enää kannattaisi häntä kauempaa. Arvaamatto- 
man suuri onnettomuus kohoaa hänen eteensä, papin- 
virka menetetty, hänen Marinensa ja hänen viatto- 
mat pienokaisensa puutteessa, hän itse hirressä. 

— Armoa, herra lääninhaltija, armoa, puran kuor- 
masta joka kalikan, armoa pienten viattomien lasteni 
vuoksi. 

Suuri lääninhaltija katselee häntä ylpeytensä hui- 
puilta, hän punnitsee tarkoin puolesta ja vastaan ja 
päättää olla armollinen. 

— Antakoon hän puukuorman seistä, mieheni aja- 
vat sen kotiin hänelle ja huomenna hän tulee Bunde- 
rupiin, niin saamme puhella niityistä. 

— Niin, niin, herra lääninhaltija, niin, paljon kii- 
toksia hengestä . . . Sören herra pääsee jälleen jaloil- 
leen, ihmeissään, että pelastui, ja oli kuin hän olisi 
äkkiä vaipunut inhottavaan pahaan uneen ja äkkiä 
herännyt siitä, hiestä märkänä. Takaperin, kumarrel- 
len hän vetäytyy taukoamattomia kiitoksia hokien 



rotkotien pimentoon. Siellä hän alkaa nyyhkyttää, 
sillä hän on nähnyt ilkkuvan piirteen lääninhaltijan 
suupielissä ja ymmärtää menneensä loukkuun, ja se 
maksaa hänelle niityt — paitsi häpeää ja pelästystä. 
Hän potkii oratuomien varpuja pitkin tienvartta ja 
hänen silmistään valuvat kyyneleet ovat sekä suolaisia 
että kitkeriä. 

Ja jos tämä on häpeä hänelle, on se yhtä suuri häpeä 
lääninhaltijalle. 

Mutta lääninhaltija saa niityt! 

Ja hän saa häpeän. 

Papin raivoisa puukengän kärki saa oratuomenvar- 
vut viuhumaan ilmassa. 


Jörgen Lykke on lempeällä mielellä tavatessaan „Us- 
kollisen” metsässä, ja yhdessä he ratsastavat pitkän 
matkan Hazelin herraskartanon niemelle. 

Hän on kuullut sanottavan, että Karl 0\vesen olisi 
kuolemaisillaan. Kun hän kuolee, on enää Skelshusin 
vanhus jäljellä Kaarlein suvusta, sillä Hazelissa on vain 
tyttölapsi. Tosin hänen ajatuksensa samassa hetkeksi 
kääntyvät Pariisiin ja hän näkee mielikuvissaan ko- 
mean ratsuväenpäällikön, joka kuljetti mukanaan 
Kaarlein pientä pojanpoikaa. He kuuluivat Englannin 
lähetystöön. Sama mies vaali kerran Fovlumin luos- 
taria, mutta Vitskölin priori ei luovuttanut hänen pe- 
rintöään käsistään, ja niinpä hän ei saanut sitä. He 
ovat nyt molemmat kaatuneet. Kunniankenttä oli hei- 
dän elämänsä matkan pää, kuten melkein kaikkien 
Kaarlein. 

Hän tapaa Hazelin linnanherran vuoteenomana ja 
happamena, ja Jörgenin mieleen muistuvat tuliset 
junkkerit, jotka kerran miekkailivat Engelsborgissa. 



Nyt on Engelsborg enää vain muratin ympäröimä rau- 
nio, ja kaikki junkkerit ovat kuolleet. 

Sairas vanhus on monien vuosien kärsimyksistä 
uupunut, hän ei näe mitään surullista siinä, että Kaar- 
lein nimi katoaa. Mutta surullista on, ettei hänen les- 
kellään ja ainoalla lapsellaan enää ole kattoa yllään, 
kun hänen silmänsä ovat iäksi ummistaneet ! Hazel on 
velkaantunut, kun hän sairaana palasi sodasta, olivat 
hänen voimansa vähäiset. 

Jörgen Lykke panee hienon, sormuksin koristetun 
kätensä kalmankeltaisen käden päälle peitteelle. 

— Jos se auttaa sinua kuolemaan rauhassa, Karl, 
niin on Hazel siirtyvä velattomana ja rasituksitta les- 
kesi käsiin. 

Kuoleva suuntaa kirkastuvan katseensa sukulai- 
seensa. 

— Anteliaisuutesi on yhtä erikoinen kuin sinä itse- 
kin, Jörgen, sitä riittää sylten syvyyteen, kun toisten 
ulottuu vain pinnalle. Et lahjoita Hazelia vaimolleni 
ja pikku Beretelle säälistä minua tai heitä kohtaan, 
sinä annat sen suosiosta sitä kohtaan, jolle sen lahjoi- 
tat. Kiitän sinua kiintymyksestä, jota olet osoittanut 
Kaarleja kohtaan, missä vain heidät olet kohdannut. 

Kuoleman leimaamille kasvoille kohoaa hymy. 

— Sano minulle, Jörgen — tiedän sinun antaneen 
kynttiläkruunun Mariagerin kirkolle, kun sait lääni- 
tyksen, miksi sen teit? Se on ainoa, minkä olen nähnyt 
sinun antavan teon tuntumatta suopeudelta. Sillä niin 
kauan kun olen sinut tuntenut, olet ottanut kirkoilta 
enemmän kuin antanut. 

— Abedissa Sitzele Krumpen näyttää sitä jokaiselle, 
hymyilee Jörgen Lykke, ja silloin he unohtavat kysyä 
häneltä, miksi sain molemmat Lykkein kartanot. 



Tämän vastauksen kuullessaan Karl Owesen käy 
vakavaksi, hän lausuu hiljaa: 

— Jörgen, sukulaiseni, minun on nyt kuoltava, ja 
se on vaikeaa miehelle, joka taitettiin nuoruudessaan 
kuin uusi miekka, jota oli käytetty liian vähän. Mutta 
sain aikaa lohdutuksen löytämiseen hiljaisuudessa ja 
varmuuden Jumalan isänrakkaudesta. Odotan taivaan 
monissa asunnoissa kohtaavani ja saavani tervehtiä 
Kaarleja. Ja siellä emme käytä miekkoja, vaan laulam- 
me ja soitamme harppuja kuten sisaremme Dotterhuu- 
sissa, Herran Jumalan kunniaksi. 

Itseni on helpompi kuolla nyt, kun olet ottanut hur- 
teiltani huoleni lähimmistäni. Saanko kiitokseksi an- 
taa sinulle neuvon viime hetkenäni? 

— Neuvo sinä minua, sanoo Jörgen Lykke — ter- 
veen ja hyvinvoivan ylimielisyydellä sairasta ja hänen 
päähänpistojaan kohtaan. 

— Kun sinun kerran kuten Jaakopin ja Sauluksen 
on taisteltava Jumalasi kanssa — sillä että se on ta- 
pahtuva, sen tiedän ja sen tiedät itsekin — unohda 
silloin paha, jonka toiset ovat sinulle tehneet, sillä vain 
siten valmistat tietä Jumalalle ja omalle autuudellesi. 

Niin antelias on Jörgen Lykke, että hän vaikenee 
— sillä hän ei tahdo vastata pilkallisella lauseellaan: 

— Pelkkää vuohenluuta kaikki! 

Mutta kuoleva tuntee sen ilmassa ja hän lausuu 
äänellä, joka käy yhä väsyneemmäksi: 

— Viimeinen neuvo, Jörgen. Hyvä ja hurskas ku- 
ninkaamme pitää sinua arvossa ja sinä olet tehnyt par- 
haasi, jotta hänestä on tullut kunnioitettu kuningas 
koko maailmassa ja hänen maansa velattomaksi. Sinä 
olet suuresti kuningatar Dorothean suosiossa, eniten 
sentään Fredrik herttuan. Mutta — on sellaisia, jotka 
sanovat, että aiheutat epäsopua isän ja pojan välille 



— sillä sinä korvennat nuoren ja vastaanottavan mie- 
len jumalanpelkoa nokkelalla ja jumalattomalla pil- 
kalla. Ja hän ihailee sinua ja jäljittelee. Mutta jos tu- 
lee päivä, jolloin hänet on valittava kuninkaaksi, on 
kansa nykyisin niin luterinuskoista, että se vaatii 
hurskasta kuningasta. Älä tee kuninkaanvaalia hänelle 
vaikeammaksi kuin on tarpeen! Maa on vuodattanut 
tarpeeksi verta, kun jokainen valtakunnan osa on pyy- 
tänyt omaa miestään kuninkaaksi. Tee nyt voitavasi, 
että heitä tulee vain yksi. 

Jörgen Lykke ottaa väsyneen käden omaansa ja pu- 
ristaa sitä. 

— Panen sanasi mieleeni, sukulainen! Että olen 
niin suuresti nuoren Fredrik herttuan suosiossa, johtuu 
vallan yksinkertaisesti siitä, että pidän paljon hänestä. 
Jollei hän olisi kuningasparin poika, voisin vannoa 
hänen olevan Kaarlein heimoa. Hänellä on täysin 
Kaarlein kunniakäsitteet ja hän on rohkea kuten he. 
Jörgen nauraa: Mutta Kaarlein tulipunaista tukkaa hä- 
nellä ei ole. 

Jörgen Lykke nousee, sillä sairaan silmäluomet ly- 
sähtävät kuin väsyneen perhosen siivet. Hänen vai- 
monsa saapuu huoneeseen, työntäen edellään viisi-, 
kuusivuotiasta tyttöstä. Jörgenin katse kiintyy tyttöön, 
koska hän on niin kaunis, niin punatukkainen ja niin 
valkoihoinen, hänellä on isänsä kullanruskeat silmät 
ja pienet suloiset hymykuopat hänen katsoessaan suku- 
laiseensa. 

— Tuonnäköinen olisi minun ja Ethelredan tytär 
ollut, jos olisin saanut sellaisen, ajattelee hän katke- 
rasti. Hän nostaa lapsen käsivarsilleen, seisoo kuolin- 
vuoteen edessä ja tarjoutuu rupeamaan pikku Bereten 
holhoojaksi, huolehtimaan hänestä ja toimittamaan 
hänet hyviin naimisiin, kun hän on kasvanut isoksi. 



Sairas on nyt kovin väsynyt, mutta hän nyökkää 
kiitokseksi ja katsoo rauhoittuneena lapsen äitiin, sa- 
noitta hän lausuu, että; nyt hän kuolee tyynenä, hänen 
lemmikkinsä, pikku Berete, ei ole joutuva hätää kärsi- 
mään. 

Lääninhaltija ei ole yhtä' hyväntahtoinen oleskelles- 
saan kotonaan Overgärdissa tai Bunderupissa. Milloin 
hän vihdoin saa olla kotona, vapaana lääninhaltijan tai 
kuninkaan valtaneuvoksen velvollisuuksistaan, hän 
jatkaa kartanoittensa rakentamista, joita hän ei mil- 
loinkaan voi saada kyllin komeiksi, tai laajentaa maa- 
aluettaan, jota hän ei milloinkaan voi saada tarpeeksi 
isoksi. 

Mutta hänen puolisonsa Beate Brahen onneksi hän 
ei milloinkaan ole kotona kauan kerrallaan. 

Hänen rauhaton jalkansa ei löydä missään lepo- 
kohtaa. Matkaltaan Englantiin Henrik kahdeksannen 
hautajaisiin hän matkusti suoraan Ranskaan lausuak- 
seen viimeiset jäähyväiset entiselle ystävälleen ja suo- 
sijalleen, Frans kuninkaalle. Sieltä Hänen Armonsa 
kutsui hänet Koldingshuusiin, jossa kaikki jalosukuiset 
aatelismiehet harjoitelivat turnajaisotteluita. Hän oli 
mukana Anna neidin morsiussaattueessa tämän mat- 
kustaessa Saksiin, ja hän otti siellä osaa kilpa juhliin 
ja juuri kotiin tultuaan hän sai lähteä viemään kir- 
jettä keisarille — puolet elämäänsä hän oleskelee ulko- 
mailla aseenkantaja Hanynghin ja Beate rouvan halli- 
tessa hänen talojaan. 

Mutta ei ainoatakaan vuotta kulu Beate rouvan siu- 
naantumatta lapsella. 

Nyt on Himmersysselissä kolme jalosukuista rou- 
vaa, jotka odottavat synnytystään samoihin aikoihin. 

Ensinnä on Anne Bilde, Jörgen Häkin puoliso Fov- 
lumklosterista. Hän on Häkin kuudes elämänkump- 



pani. Hänen miehensä laita on kuten lapset leikissä 
laulavat: 

„Leskimiehen suru lyhyt on kai, 
ei aikaakaan kun toisen jo sai.” 

Ja Herra pitäköön armollisen kätensä Annen yllä, 
jollei hän synnytä poikalasta, sillä vain sen vuoksi ri- 
tari on nainut hänet! Ei hän turhan vuoksi ole häijyn 
Gertrudin jälkeläinen, jonka kielen käärmeenmyrkky 
valuu vuosisatojen halki. Hak on vienyt viisi keltai- 
seksi katkeroitunutta vaimoa hautaan, ja sen on hänen 
ilkeä kitansa saanut aikaan! Eikä ainoakaan heistä 
ehtinyt kylmetä mullassa, ennenkuin Hak jälleen oli 
kulussa puhemiesten kanssa, sillä vaikka hänen pitäisi 
manata seitsemänsataa paholaista kaikkein isointa la- 
jia, niin poika hänen on saatava, joka jää eloon. Hän 
on viimeinen Hak miehenpuolta, hänen mukanaan 
kuolee nimi. 

Viiden ensimmäisen kanssa hänellä ei ollut mitään 
onnea siinä suhteessa, ja siksi on kansa antanut liika- 
nimen ,,Kovanonnenmies” ritari Jörgen Häkille! Kova 
onni on ollut hänen kintereillään aina hänen syntymäs- 
tään saakka, sillä hän oli Skänen Hikebiergin ja Mogens- 
torpin oikea perillinen, mutta hänen äitinsä kuoli syn- 
nytystuoliin ja hänen äitipuolensa onnistui kääntää hä- 
nen isänsä mieli hänestä, niin ettei hän saanut mitään. 
Fovlumin luostarin hän osti kruunulta uskonpuhdis- 
tuksen jälkeen. 

Toinen odottava vaimo on Sitzele Ulfstand, Stenaltin 
Biörn Andersenin puoliso. Mutta tämä on vasta- 
nainut ja niin rakastunut nuoreen vaimoonsa, että 
hänelle on tyttö tai poika yhdentekevä, kunhan Sitzele 
hengissä selviää jutusta. 

Jörgen Lykken Beate Brahe on kolmas. Ja alituiseen, 



missä hän kulkeneekin, hän rukoilee nöyrästi ja levot- 
tomuudella ja Jumalan tahtoon alistuen: anna minulle 
hyvänmuotoinen lapsi, oi Jumala! Ja sellainen, joka 
elää! Sillä kaikki ovat olleet kuolleita syntyessään 
kahta lukuunottamatta! 

Ja näitä kahta lasta isä ei halua nähdä. Kim hän oli 
nähnyt heidät kerran, sanoi hän, että siinä oli kerta 
liikaa. Hän tuli kotiin Karl Owenseniä tervehtimästä ja 
kertoi Hazelin Beretestä, kauniista lapsesta, jonka hän 
oli nähnyt siellä. Häijy välkkeensä silmäkulmassa hän 
sanoi vielä satulassa istuessaan: 

— Niin täydellisen kauniin lapsen synnyttää ruti- 
köyhän miehen vaimo, mutta rikas Beate Brahe näyt- 
tää osaavan synnyttää vain kuolleita kaloja maailmaan. 

Beate Brahe olisi saattanut vastata: Niin täydellisen 
lapsen on sodan runtelema mies tehnyt, koska hänen 
mielensä on lempeä ja hurkas. Te, Jörgen Lykke, 
teette vain vaivaisia jälkeläisiä, miltähän teidän mie- 
lenne näyttää? 

Mutta hän ei vastannut mitään. Kukaan jalosyntyi- 
nen nainen ei anna miehelleen häijyä vastausta, hän 
rukoilee vain, että paha Jumalan armosta kääntyisi 
hyväksi ! 

Beate seisoo katsellen yli Bunderupin ison huvipuis- 
ton. Sade on lakannut, ja hedelmöityneestä äidinkoh- 
dusta loistavat sen monet ihanuudet auringon välkky- 
vää taivassilmää kohden! Niitty muistuttaa pehmeää 
ja kiiltävän vihreää rahipielusta, valkein ja keltaisin, 
pienin kukin koruommeltua. Isot omenapuut milloin 
varjostavat, milloin hajautuvat auringolle ja näköalalle 
tilaa suoden, viehkeästi kohottavat luumupuut kukki- 
via oksiaan, mehiläiset kiirehtivät innokkaasti kukasta 
kukkaan, vihreät pensaat avaavat sydämensä päivälle 
ja työntävät esiin nuppuisia versoja, ikäänkuin ne ojen- 



netuin käsivarsin kohottaisivat lapsiaan kaikkeuden 
siunaavaa Jumalaa kohden! Lintujen kuoro julistaa 
kevään suloista riemua. Punaruskeita ja elin-mehuista 
paisuvia oval pengermältä riippuvat villiviinin nuput. 

Kaksi metsästyskoiraa leikkii ruohokentällä, pitkine 
etujalkoineen ne syleilevät toisiaan, leikiten ne hyppi- 
vät toisiaan vasten ja purevat toisiaan pahaa tarkoitta- 
matta. Ne ovat niin pehmeät ja hienot, niin hyvin- 
muodostuneet ja näppärät. 

Beate rakastaa kaikkia eläimiä ja eläimet rakasta- 
vat häntä. Uneksivasti ja alakuloisesti hymyillen hän 
tarkkaa leikkiviä koiria, kaiken hänen näkemänsä ja 
huomaamansa takana ovat hänen milloinkaan lepää- 
mättömän rukouksensa mykät sanat: 

Oi Jumala, suo minulle armo saada ilahduttaa häntä 
hänen palatessaan, anna siunauksesi, että siitä tulee 
poikalapsi, että se elää ja on virheetön. 

Hento ja pienikasvuinen on Beate Brahe. Kapeat ja 
hiljaiset ovat hänen kasvonsa, jotka rouvanhilkan 
musta sametti tekee vielä kapeammiksi. Vailla povea, 
ilman lanteita, laihana ja syvät ontelot kaulantaipeessa 
hän muistuttaa hyvin nuorta neitoa. Hänen katseensa 
on vilpitön ja se olisi ankara, jollei silmien sielukas 
ilme todistaisi monien suurten surujen raskauttaman 
kärsivällisyydestä ja jumalanpelosta. 

Beate Brahen kauneus ei osu kenenkään silmiin, 
kaikki huomio kerääntyy aina hänen komean, yli kai- 
ken säteilevän, kaikki voittavan puolisonsa Jörgen Lyk- 
ken ympärille. 

Silloin vasta kun joku sattumalta joutuu hetken kat- 
somaan häneen, hän sanoo hämmästyneenä: mutta 
hänhän on oikeastaan lumoava! 

Loistavien Lykkein varjossa ei viihdy kukaan muu 
kuin he itse. 



Beate tahtoisi oikeastaan huutaa leikkivät koirat si- 
sään, sillä ne repivät vihreän maton juurineen, mutta 
hänellä ei ole sydäntä siihen, niiden on niin hauska 
leikkiä. Hänen täytyy pyytää „Uskollista” kylvämään 
uutta ruohoa, ennen kuin hänen puolisonsa tulee ko- 
tiin. Sillä hän ei siedä kenenkään vahingoittavan hä- 
nen ranskalaisia puutarhojaan. 

Kaikki kolme jalosukuista rouvaa selvisi onnellisesti 
synnytyksestään. 

Mutta kaikki saivat tyttölapsen! 

Hyvä Biörn otti hyvin vastaan omansa ja vuodatti 
ilokyyneleitä, kun hänen Sitzelinsä selvisi hengissä, ja 
pienokainen on niin äitinsä näköinen, että naurattaa. 

Ritari Hak vuodatti myös kyyneleitä, raivon kyy- 
neleitä siitä, että hänen jälleen täytyi tuntea olevansa 
„kovan onnen mies”. Ja tuo kirottu naisolento uskalsi 
vielä jäädä eloon kurjan tyttölapsensa kanssa. 

Piru suokoon heille molemmille surullisen kohtalon! 

Jörgen Lykke ei tullut kotiin tyttölastaan katso- 
maan, kai sen onnistuu kuolla kuten edellisten. Hän 
on Genevessä, sanotaan, sillä itse Kaivin on nostanut 
syytteen kerettiläisyydestä erästä hänen parhainta ystä- 
väänsä vastaan ja sanotaan, että tämän elämä on 
vaarassa. Kerettiläiskuolema ei ole mikään armelias 
kuolema Michael Servetukselle! Minkä Jörgen Lykke 
voi tehdä hänet pelastaakseen, se tehdään — tuntuu 
kuin hän olisi lähempänä Jörgen Lykken sydäntä kuin 
vaimo ja lapsi. Mutta Beate Brahe antaa vielä heikko- 
jen sormiensa liukua pienokaisen pehmeää ja pyöreää 
ruumista pitkin, hyvänmuotoista ja elämää pursuavaa, 
ja hän nyyhkyttää ilosta, vaikka naiset hänen ympä- 
rillään sanovat, ettei hän saa sitä tehdä. Hän hillitsee 
itsensä niin hyvin kuin voi heikkoudentilassaan, mutta 



huulet värisevät ja hän suutelee rinnallaan lepäävää 
pientä, untuvaista niskaa ja kuiskaa: — Jollei isäsi toi- 
vota sinua tervetulleeksi, olet tunteva, että äidille olet 
kaksin verroin tervetullut. 

Stenaltin Biöm Andersen piti kastejuhlan kaikille 
kolmelle tyttölapselle, ja ne olivat ristiäiset, jotka muis- 
tettiin. Hänen oma Yngensä, Anna Bilden kantamana, 
Helle Hak, Beate Brahen kantamana, ja Kirsten Lykke, 
Sitzele Ulfstandin kantamana, kastettiin samalla kertaa 
Vitskölin yhä vieläkin ihmeen kauniissa luostari- 
kirkossa! 

Suloiset he ovat nähdä, kaikki kolme tyttölasta, on 
mahdotonta sanoa, kuka on kaunein. Kirsten Lykke, 
tumma ja ruskeasilmäinen kuin äitinsä, hienot kasvon- 
piirteet, aatelisen rotupuhdas ulkomuoto. Ynge Biör- 
nintyttärellä on hunajankeltainen tukka, siniset, ute- 
liaat ja nauravat silmät, hän päästelee pieniä ilon- 
kirkauksia ja hypähtelee, kenen käsivarrella istunee- 
kin, kuten pikkulintu hypähtelee oksallaan. Helle 
Hak on vaalein, hänen tukkansa on silkinhieno ja kiil- 
tävä, ja hänen silmänsä ovat siniset ja niin ihmeellisen 
hiljaiset, ne todistavat lempeästä ja uinuvasta hurs- 
kaudesta. 

Nukkuvina asetetaan kaikki kolme leveälle vuode- 
rahille ja siihen heidät jätetään yksinään. 

Kun syvä hiljaisuus on laskeutunut naistentaloon, 
jossa makuusalit ovat, ja vain pienet talikynttilät pala- 
vat renkaissa seinillä — silloin saapuu hämystä ja sen 
syvästä rauhasta yksinäinen pieni viisivuotias pallero 
piilopaikastaan. 

Se on Kristian Lykke, kaikkien Jörgen Lykken iha- 
nuuksien raajarikko perillinen. 

Hän on pienikasvuinen kuten kitulias pensas, luon- 
nottoman paksu heiveröisine jalkoineen ja iso pää on 



ohuen kaulan kannattama. Hänen selkänsä on pelkäs- 
tään iso, ulkoneva kyttyrä. Mutta hänen ruskeat sil- 
mänsä ovat kauniiit ja harvinaisen kiehtovat lempeässä 
ja täysin tietoisessa surumielisyydessään. 

Poika tietää, että hänen rakastamansa pikkusisko on 
täällä. Vahva kun on, hän vetää esiin ison matka-arkun 
rahin luo. Vaivoin hän keinottelee raskaan, kyttyräi- 
sen ruumiinsa kannelle ja sitten hän istuu hiljaa ja 
katselee kolmea nukkuvaa. Kaukana hälisee juhla, 
multa täällä on suloinen rauha, ja hänen lempeä, arka 
katseensa vaipuu mietteliääseen ja miellyttävään lepoon. 
Kauan hän istuu hiljaa kuin pikku hiiri ja katselee 
vain kolmea uinuvaa ihmeteosta mykällä, hartaalla 
rakkaudella. 

Pikku Helle herää. 

Hän herää yhtä hiljaisena kuin hän on olemuksel- 
taan* silmäluomet liukuvat auki ja syvänsiniset sil- 
mät katsovat peikkopoikaan — kauan — ja varovasti 
tämä ojentaa kätensä tyynyliinalle, pikku Helle tavoit- 
taa yhden hänen sormensa ja puristaa pienen, pienen 
kätensä sen ympärille. 

Raajarikko hymyilee — hän ei liikahda — hänen 
pienet hampaansa purevat pehmeästi alahuulta, eikä 
hänen katseensa väisty pielukselta katsovista sinisistä 
silmistä. 



KOLME NEITOA 


„Kolme neitoa”, nimittää kansa leikillään Kirsteniä, 
Yngeä ja Helleä, sillä he ovat aina yhdessä. Useim- 
miten Bunderupissa. Ritari Hak ei siedä; nähdä tytär- 
tään. Mitään poikaa ei ole myöhemminkään syntynyt, 
ja kun Anna rouva on kyllin ymmärtämätön elääkseen, 
ei hän ennätä seitsemättä kertaa naimisiin. Kallisarvoi- 
nen aika kuluu, ja pian käy myöhäiseksi, jos hän toi- 
voo saavansa pojan — ja ellei hän poikaa saa, ei vain 
hänen sukunsa kuole, vaan myös hänen perintöoikeu- 
tensa Hikebiergiin ja Mogenstorpiin Skänessa. 

Siitäkin syystä ritari Ilak on myrtynyt ja haluton, 
ja ensimmäinen kosija palasi Fovlumklosterin por- 
tista nopeammin kuin oli mennyt sisään. Mutta tyttö 
on vasta kolmevuotias, kestää vielä jonkin aikaa, en- 
nen kuin häntä voi odottaa Managerin neitoluostari, 
minne ritari on vannonut hänet lähettävänsä. 

Jörgen Lykke oli kotona ja vei holhottinsa Hazelin 
Bereten luostariin kasvatettavaksi, kun hänen äitinsä 
oli kuollut. 

Hän oli kotona suurten maahanpanijaisten aikaan, 
kun Skalhuusin herra oli nukkunut kuolemaan, ja 



komea hautajaissaattue laski Kaarlein vaakunakilven, 
kruunatun vaakalinnun ja ristiin asetetut valtaushaat, 
maahan. 

Englannin Kaarle-prinssin viimeinen jälkeläinen vei 
maineikkaan nimen tahrattomana, haavoittumatto- 
mana, viimeiseen saakka kuninkaallisena, mukanaan 
hautaan. Pitipä Viborgin luterilainen piispa Jakob 
Skiönning sellaisen muistopuheen viimeiselle Kaarlelle, 
että sen katsottiin ansaitsevan säilyä ikuisesti muistossa. 
Hienona ja hyvin muodostettuna kirjakäärönä sitä säi- 
lytettiin Jörgen Lykken isossa kellarissa Bunderupissa, 
jossa koko maailmasta hankitut kalleudet, kirkolliset 
lippaat ja pyhät kirjat odottivat rakennussiipeä, jossa 
pääsisivät oikeuksiinsa. 

Muitta vielä ei lääninhaltija ollut löytänyt mitään 
kirkkoa, jonka purkamista hän voisi vaatia rakentaak- 
seen korskan Bunderupin neljännen sivun. Ei ole enää 
samanlaista kuin myrskyisinä uskonpuhdistusaikoina, 
jolloin kirkkoja ja luostareita täyteen rakennettu maa 
kitki ne juurineen, koska ne veivät maan voiman vil- 
jeli jäväeltä. 

Jörgen Lykke ei toivo itselleen linnankirkkoa, jolla 
niin monet vastarakennetut linnat komeilevat, vaan hän 
tahtoo kauniin salin lukuisille arvokkaille tauluilleen, 
isolle kirjastolleen ja kirjekokoelmalleen, koska maail- 
man kuuluimmat miehet ja naiset olivat hänelle ne kir- 
jeet kirjoittaneet. Ja ennen muuta hän tahtoo palon- 
kestäviä kellareita rikkaalle kirkkoäarteistolleen, 
kallisarvoisille, ikivanhaan, taidokkaaseen kultasepän- 
työhön kiinnitetyille jalokiville, esineille, jotka ovat 
niin hienoa tekoa, ettei kukaan enää osaa sellaista. 
Totisesti, arvaamattoman kalliit arvokkuudessaan ja 
taiteellisuudessaan ovat Jörgen Lykken kirkolliset kal- 
leudet, monien vuosien aikana kerätyt, ryöstetyt, vaih- 



detut, ostetut, miten sattuu, mutta joka esine on eri- 
koisuus lajissaan. Vesterböllen kirkko lienee heikoin, 
mutta se on knaappien pitäjänkirkko ja hautausmaa, 
niin että se saa kyllä seisoa paikallaan. 

Skalshuusin herran kuoltua Jörgen Lykke jäi joksi- 
kin aikaa kotiin, sillä Viborgin seudulla oli isoja maa- 
aloja, joita hän vaati perintönään ja sai. Hän sai Rin- 
din ja Meilkartanoitten kalavedet östrupissa, osaksi 
itselleen, osaksi Hazelin Berete Kaarlentyttärelle. — 
Oli kylläkin niitä, jotka arvelivat, että pikku Bereten 
täytyi hankkia itselleen voimakas puoliso, jos hän jos- 
kus aikoi saada oman osuutensa perinnöstä! Ei häm- 
mästyttäisi, vaikka rakas holhooja antaisi hänen kuih- 
tua luostarissa ja vaatisi ja saisi Hazelin hänen kuol- 
tuaan! 

Silloin ei Kaarlein omaisuudesta olisi muuta jäljellä 
kuin Fovlumkloster. 

Jörgen Lykke oli totisesti osannut tehdä lyhyen avio- 
liittonsa Engelsborgin Ethelredan kanssa tuottoiseksi. 

Ja nyt jo puhutaan Fovlumklosterinkin joutuvan 
poistaville Lykkeille”, kun Kristian junkkeri saa Helle 
Häkin. 

Silloin on Jörgen Lykke nielaissut kaiken Kaarlein 
omaisuuden — hän, jolla itsellään on vain kaksi mies- 
puolista perillistä, raajarikko poika ja toinen, raskas- 
mielinen. 

Tätä ajattelee aseenkantaja Hanyngh kävellessään 
tai ratsastaessaan Beate rouvan rinnalla ihanan puis- 
ton läpi ja rikkaitten, sadon runsaudesta notkuvien 
peltojen vieritse. 

Bunderup on ollut Hanynghien omaisuutta monien 
satojen vuosien aikana. Silloinhan se oli vain vähäinen 
osa siitä, mitä se nyt on — mutta arvossapidetty talo 
se oli kuten naapurinsa Kockholm. Molemmat kartanot 



taistelivat keskenään, kunnes vihdoin löysivät rauhan 
Jörgen Lvkken rahakukkarossa! Ja niin kävi täytän- 
töön vanha ennustus, joka sanoi: 


Bunderup tuo mahtava 
Kockholmin on tuhoova 

Aseenkantaja Hanyngh kulkee voutina omalla pe- 
rintömaallaan. Hän tietää kantavansa nimeä Uskolli- 
nen” sen vuoksi, että hänen herransa voi luottaa hä- 
neen kaikessa. Ei ainoatakaan pyhää viljan jyvää 
mene hukkaan, ei suolanraetta katoa! 

Hänellä on laillinen oikeus vaatia Bunderupia, sen 
hän tietää. Mutta hän tietää myös, ettei hän koskaan 
saisi sitä — sillä aina maatuomari Axel Juutista vähim- 
pään lautamieheen saakka kaikki ovat Jörgen Lykken 
velallisia, eikä ainoakaan uskaltaisi asettua hänen puo- 
lelleen käräjillä. Jörgen Lykke oli yhtä röyhkeä kuin 
kova syyttäessään entisiä ryyppyveikkojaan Hanyngh 
vainajaa ja Kockholmin herraa siitä, että nämä olivat 
vaihtaneet vaimoja ja saaneet kumpikin perillisensä 
väärän puolison kanssa! Kummatkin asianosaiset häm- 
mentyivät niin, että Jörgen Lykke kaksikymmenviisi- 
vuotiaana sai molemmat kartanot suorastaan ilmai- 
seksi. 

Sillä tavoin hän on luonut Overgärdin, sillä tavoin 
on korska Bunderup syntynyt. 

Valtaneuvos ja lääninhaltija Jörgen Lykke on liian 
mahtava aseenkantaja Hanynghille. 

Mutta Hanyngh voi odottaa! 

Beate Brahe on kaksikymmentä viisi vuotta mies- 
tään nuorempi! Yhtä vähän kuin Jörgen Lykke tuntee 
rakkautta lempeää, hiljaista vaimoaan kohtaan, yhtä 
vähän tämä rakastaa häntä. Hänet oli luvattu Vadgär- 



din Gregers Ulfstandille, ja häntä hän rakasti! Mutia 
kun rikas Jörgen Lykke teki hänen sukulaisilleen 
naimatarjouksen, nämä myöntyivät paikalla! 

Ja nyt on Gregers Ulfstand naimisissa. 

Kärsivällisenä ja uskollisena Hanyngli kulkee Beate 
rouvan vierellä, voittaa hänen luottamuksensa, neuvot- 
telee hänen kanssaan isojen tilusten hoidosta, huoleh- 
tii hänen palvelusväestään. Jos hänet joskus harvoin 
kutsutaan hoviin sen vuoksi, että hänen puolisonsa jon 
siellä, tapaa hän kaiken hyvässä järjestyksessä pala- 
tessaan! Aseenkantaja Hanyngliin harteilla lepäävät 
molemmat talot ai|na vallihaudoista, joiden pohjiin 
muta ei koskaan saa kauan painua, kutoma-tupiin ja 
aittoihin saakka! 

Jos Beate jonakin päivänä jää yksin, täytyy hänen 
pitää hänet, sillä ilman häntä luhistuu kaikki. Ja jos 
hän tahtoo pitää hänet, täytyy hänen mennä hänen 
kanssaan naimisiin — hänen vaakunakilpensä on yhtä 
vanha kuin Lykkein! 

Ja silloin hän vaatii Bunderupia perintönään — van- 
haa syytöstä vaimojen vaihdosta ei kukaan voi todis- 
taa — ainakaan ei silloin, jos hän julistaa kaikki 
velalliset veloistaan vapaiksi! Sata kymmentä vastaan 
tulee täydellä syyllä vannomaan, että Bunderup on 
ollut Hanynghien omaisuutta ikimuistoisista ajoista 
saakka. 

Jokin onnettomuus voi sattua Jörgen Lykkelle — 
jos joskus taitavasti auttaa onnettomuutta! 

Pikku Kirsten taapertaa lapsentytön taluttamana; 
kun hän huomaa äitinsä, rupeaa hän huutaen tahto- 
maan syliin. Onnellisena ainoasta tervejäsenisestä ve- 
sastaan Beate rouva nostaa lapsen käsivarrelleen. 

Mutta pieni ja hentojäseninen kun on, hän tulee pu- 
naiseksi kevyenkin taakan painosta, mutta lapsi on 



itsepäinen eikä suostum menemään sisäpiialle, miten 
tahansa tämä houkutelleekin. 

Silloin ojentaa »»Uskollinen” käsivartensa ja pikku 
Kirsten painautuu tuottavasti 'hänen rintaansa vasten 
ja kietoo pienet käsivartensa hänen kaulaansa. Hanyngh 
vetää piian lapsen viereen. — Beate Brahe on kyllin 
älykäs ymmärtääkseen tarkoituksen! Aseenkantaja on 
niin uskollinen herraansa kohtaan, ettei missään hä- 
nen teossaan saa olla vähintäkään jauhettavaa juorun 
myllylle. 

Beate kertoo hovista, jossa hän äsken on ollut ja 
nähnyt hillittömän Fredrik prinssin. Valtakunnanneu- 
vosto on neuvotellut keisarin kanssa prinsessa Leono- 
ran naittamisesta prinssille, mutta kaupasta ei tullut 
mitään. Keisari vaati, että hänen piti saada tuoda 
oma katolinen papistonsa mukanaan, mutta siihen 
Kristian kolmas kieltäytyi jyrkästi suostumasta. Vielä 
ei Hänen Armonsa ole unohtanut kauheaa ja murhaa- 
vaa aikaa, jolloin kirkko seisoi kirkkoa vastassa, ja hän 
itse heidän välillään rupesi papiston yliherraksi! 
Maansa vuoksi ei hyvä kuningas tahdo jälleen nähdä 
uskonsotien lannoittavan multaa sen omien lasten ve- 
rellä. 

Ja tämän vuoksi hänen kansansa kunnioittaa häntä. 

Aseenkantaja kuuntelee ja nyökkää! 

Mikä onnettomuus voineekaan saada onnen sul- 
kea Jörgen Lykken silmät . . . 

Poika! 

Poikalapsi, terve ja virheetön on syntynyt Bunde- 
rupissa. Pienokainen on täysin terve, huutaa eikä kiel- 
täydy syömästä. Lääninhaltija katsoo häneen kylmän 
tyynesti, ikäänkuin Beate kauan olisi aiheetta tehnyt 



hänelle vääryyttä ja näin toisi hänelle alamaisen alis- 
lumisensa ja sovituslahjan! 

Koko maasta lähtee valtakunnan ylin aateli Himmer- 
sysseliin ollakseen läsnä ristiäisissä. Rouva Birgitte 
Göye, Mogen Göyen tytär saapuu puolisonsa Herluf 
Trollen kanssa. Hän on eräs lukuisista kummeista. 
Birgitte Göye kantaa lapsen kasteelle, se ristitään Hen- 
rik Lvkkeksi, ja kuten toinen kuninkaan poika se ju- 
listetaan ainoaksi lailliseksi perilliseksi ikäänkuin olisi 
se esikoinen! 

Laukauksia ammutaan, viiniä juodaan tynnyreit- 
täin, Beate rouva saa armollisesti hyväksyvän katseen 
mieheltään. Mutta se ei ilahduta hänen sydäntään, 
joka on niin raskas ja katkeroitunut hänen toisten las- 
tensa takia. 

Raskaassa, avarassa samettipuvussaan, jossa on viisi 
kultaraitaa alhaalla rivittäin, pää puserrettuna helmi- 
hilkkaan ja outo, epämukava röyhelökaulus kaulassa 
hän ottaa vastaan kaikki pojalleen kuuluvat lahjat ja 
miehelleen kuuluvat onnentoivotukset. Kunnes rouva 
Birgitte Göye vetää hänet viereensä seinärahin nahka- 
pieluksille. 

Ystävällinen, vanha rouva, kaikkien neuvonantaja ja 
ystävä, panee käsivartensa Beaten hoikalle uumalle ja 
tutkiva katse silmissään hän kysyy : 

— Mikä sinun on, lapseni? 

-r- Ei mikään, rakas serkku! 

Birgitte Göye taputtaa Beaten kättä, joka rauhatto- 
masti leikittelee kallisarvoisen, kultaisen kaulaketjun 
korulla. Hän nyökkää ymmärtävästi: 

— Niin, niin, sinä tahdot kantaa oman ristisi toti- 
sen jumalanpelon hengessä, yksin Vapahtajasi kanssa, 
ja siinä teet ehkä oikein; on tarpeeksi niitä, jotka huu- 
tavat neulanpiston kivun kaikkiin tuuliin! . . . Mutta 



täytyyhän sinun meistä kaikista näyttää koko maan 
onnellisimmalta puolisolta! Kaksi kaunista lasta si- 
nulla on, vaatteita arkuittain ja koruja kallisarvoisissa 
lippaissa, tusinoittain palvelijoita joka sormelle ja puo- 
liso, joka voittaa kaikki rikkaudessa, anteliaisuudes- 
taan ylistetty, parempi isäntä kuin kukaan muu. Hä- 
nen Armonsa kuninkaan ystävä, valtakunnanneuvoston 
jäsen., ja . . jos huhu puhuu totta, on hän sinulle us- 
kollinen puoliso! 

Rouva Birgitte Göye odottaa. — Mikä syvyyksien 
hätä valittaakaan Beate rouvan alaspainuneissa suu- 
pielissä? Milloin avautuvat nämä huulet, jotka värise- 
vät heti, kun luulevat, ettei niitä nähdä, ja etsivät loh- 
tua uskoutumisessa? Rouva Birgitte Göye ei ole tottu- 
nut siihen, että kukaan kätkee salaisia surujaan hä- 
neltä, ja oikeastaan hän ei siitä pidäkään! 

Mutta Beate Brahe osaa vaieta. 

Mykkänä hän kääntää katseensa syrjään kätkeäk- 
seen kyyneleensä, sillä Jörgen herra panisi kovasti pa- 
hakseen, jos hänen iloiset ja jalosukuiset vieraansa nä- 
kisivät hänen puolisonsa itkevän! Mutta hetkeksikään 
hän ei voi unohtaa, että Jörgen Lykke niin hymyillen, 
niin leikkivän kovasydämisesti teki esikoisensa perin- 
nöttömäksi! Mitä voi Kristian parka sille, että hän on 
kyssäselkäinen? 

Tornikamariin on Beate antanut järjestää työpajan 
hänelle, ja siellä hän puuhailee puuveistostensa parissa, 
siellä hän on piilossa tarvitsematta koskaan näyttää 
rujouttaan isälleen. Sinne hän kätkee kalpeat kasvonsa 
ja raskasmieliset silmänsä . . . sillä ei mikään liene tässä 
maailmassa raskasmielisempää kuin Kristian Lykken 
ruskeat silmät. 

On, eräs silmäpari on raskasmielisempi. Mutta sitä 
ei kukaan näe. Se on sielultaan pimenneen Hans 



pojan, joka aina makaa vuoteessaan, ja jota ei ku- 
kaan muu palvele kuin Gunderupgärdin leski. Hänen 
säärensä ovat rilimanohuet, hänen ruumiinsa on hol- 
titon, ei mikään hänen jäsenistään tottele hänen tah- 
toaan. Mutia hänen kasvonsa ovat taivaallisen kauniit 
kuin norsunluuhun veistetyn enkelin. Näissä norsun- 
luukasvoissa hänen ruskeat silmänsä ovat nekin 
elottomat, mutta niiden takana murehtii hänen sie- 
lunsa vankilassaan. 

„ Kolme neitoa”, Kirsten, Ynge ja Helle syöksyvät 
Birgit te Göyen syliin ja hän syleilee heitä kaikkia 
yhtaikaa, samalla kun hänen nuorinta kummi- 
poikaansa, Henrik Lykkeä kannetaan ristimekossaan 
katseltavaksi, kehuttavaksi ja hyvänyön suudelmia saa- 
maan . . . Hiljaa liukuu Beate piiristä, nopeammin ja 
nopeammin liän rientää molempien unohdettujen poi- 
kiensa luo. Tylsämielinen ei tunne häntä, ei ainoakaan 
katse, ei mikään kasvonpiirteiden vivahdus ole mil- 
loinkaan ilmaissut hänen voivan erottaa toisia toisesta. 
Multa tummien, mykkien silmien syvä tuska kouristaa 
kuten aina tuskallisesti Beaten äidinsydäntä. Kristian 
veljeltään poika on saanut puuhiilen palasen, ja sitä 
sormillaan puristaen hänen kätensä kulkee valkeaa 
puulevyä pilkin . . . ympäri, ympäri ja yhä ympäri, hän 
tuntuu tajuavan raapivan äänen ja nauttivan siitä . . . 
ympäri, ympäri ... ja ahdistuksen täyttämät avoimet 
silmät tuijottavat suoraan eteensä aivankuin ne hei- 
jastelisivat kätketyn syvyyden pohjatonta, kalvavaa 
tuskaa. 

Hänen äitinsä tuntee halua heittäytyä maahan ja 
purkaa avuttomuutensa nyyhkytyksiin ... ei millään, 
millään, millään hän voi vapauttaa mykkää tuskaa, ei 
millään, millään, millään hän voi lievittää mykän ja 
lamautuneen, lapsensa kärsimystä! 



Mutta hänen täytyy rientää, hän pistää muutamia 
pieniä sokerileipiä pojan suuhun ja kiiruhtaa edelleen 
Kristianin työpajaan. Ja hänen itkunpusertama sydä- 
mensä keventyy, kun tämä ei ole yksin, hänellä on 
vieras luonaan. Se on nuori Mats, Vitskölin pappis- 
koulun teini, jolla on suuret piirustuksen, puun- 
leikkauksen ja kivenhakkuun ja savenmuovailun lah- 
jat, ja niistä löytää Kristiankin ilonsa. Kun nämä kaksi 
ovat yhdessä, ja heillä on kaiverrustaltat ja tarpeeksi 
hiiltä ja savea, eivät he kaipaa mitään juhlia. 

Beate jakaa sokeripullansa ja herkkupalansa tasan 
heidän kesken. Kohteliaana seisoo nuori pappisoppilas 
ja pitää ovea avoinna hänelle, eikä kukaan voi nähdä 
hänestä muuta kuin että hän on yhtä vapaasyntyinen 
kuin kaikki ritarisalin rikkaat vieraat. Hän on iso- 
kasvuinen, vieläpä ikäisekseen komea, hänen varta- 
lonsa on voimakas, ja tukka ympäröi tulipunaisena 
tulvana hänen mahtavaa päätään, hänen katseensa on 
täynnä lämpöä ja hyvää ymmärrystä. Hän on pienen 
uudisasukastalon poika Fuurista, joku kustantaa hä- 
nen opetuksensa Vitskölissä ja hänestä tulee pappi. 

Hän ei ole samanlainen kuin teinit yleensä, ajat- 
telee Beate poistuessaan hiukan rauhoittuneena. Hänen 
mieleensä juolahtaa, että pojat ovat toistensa kaltaisia, 
vaikka Mats on voimakaskasvuinen, mutta Kristiankin 
näyttää alkuaan olleen voimakaskasvuinen, vaikka 
Kaikkivaltiaan käsi onkin puserruksellaan painanut 
hänet omaan itseensä saven vielä ollessa pehmeää ja 
muovautuvaa. Ja on kuin kaikki tuska, mitä hänelle 
on aiheutettu hänen kehkeytyessään, hänen sikiö- 
tilansa avuttomuudessa, olisi saanut ilmauksensa hä- 
nen katseensa hiljaisessa surumielisyydessä. 

Ja häneltä on hänen oma isänsä tänään riistänyt 
hänen esikoisoikeutensa. 



— Poikani, poikani, kuiskaa Beate pysähtyessään 
hetkeksi käytävän syvään ikkunakomeroon, Jumala 
suokoon minulle niin pitkän elinajan, että voin olla 
sinun ja veliraukkasi turvana. Mitä olenkaan rikkonut, 
jotta minun täytyy nähdä hedelmäni kärsivän? 

Hän on kätkenyt multaan useampia lapsia kuin tällä 
hetkellä saattaa muistaa, mutta hän kaipaa heistä jo- 
kaista. Kaksi kaunista ja hyvinmuodostunutta hänellä 
on, mutta voivatko näiden kahden kauneus ja moitteet- 
tomat vartalot poistaa kyttyrää Kristianin selästä tai 
vapauttaa Hansia mykästä ahdistuksesta? 

Hän nojaa päätään ikkunanpieleen ja nyyhkyttää. 

— Lääninhaltija tiedustelee teitä, Beate rouva, 
kuiskaa ,, Uskollinen” hänen vieressään, ja säikähtyen 
hän pyyhkii silmänsä miehen silkkihihoihin, kerää 
samettihameensa liian kapeaan käteensä ja kiirehtii 
vieraitten luo. 

On kuin hän tulisi toiseen maailmaan. Kukaan ei 
tiedä, mitä kukin omaan poveensa kätkee, mutta ulko- 
naisesti he ovat mukana hälinässä ja riemukuorossa 
kukin tavallaan. Nuoret ja vanhat kulkevat laulaen 
piirileikissä, linnanpiha on kuin lehtimaja. Nuoria, 
solakoita aatelispoikia jäykkine housuineen, silkki- 
voineen ja kihara tukka viistoon painetun baretin 
alla, helmikenkäisiä neitoja silkkisin päähuivein ja tur- 
kisviitoissa kaikki värivivahteet keltaisesta mustaan. 
Arvokkaita rouvia, ketkä siunatussa tilassa, ketkä ei, 
iäkkäitä miehiä isoin ja pienin myllynkivikauluksin, 
joitten laajuus kasvaa vuosi vuodelta. 

Hymyillen astuu Beate Brahe piiriin. ,, Uskollinen” 
seisoo jo herransa vieressä ritarisalissa. 

Siellä istuu hurskas prelaatti Janus de L’Hong, 
piispa jossakin Ranskan hiippakunnassa, mutta asuu 
itse Pariisissa. Hän on pitkä, solakka, kaunis mies, 



joka näyttää kaikkea muuta kuin ranskalaiselta. Mutta 
ranskalaiset hovijuorut leikittelevät hänen nokkelalla 
kielellään, hän vetää melkein vertoja Jörgen Lykkellc. 

— Oletteko kuulleet, että Kaarle keisari meni luos- 
tariin siksi, että hän näki näkyjä? Ei hän turhan lautta 
ollut hullun Johannan poika, kaikkialla ympärillään 
hän näki autuaan kuningas Henrik kahdeksannen ja 
autuaan kuningas Fransin kulkevan käsikoukkua vel- 
jellisessä liitossa! Ja miten hän yrittikään heille pu- 
hua ja saattaa heidät epäsopuun, se epäonnistui, sillä 
he eivät kuulleet, mitä hän sanoi! Koko keisariutensa 
ajan hän ei ollut muuta ajatellut kuin pistää täitä 
turkkiin heidän välilleen, ja aina se onnistui. Mutta 
sitten nämä ottavat ja kuolevat samana vuonna, 
eivätkä kuole, ennen kuin ovat tehneet sovinnon, eikä 
sitä voi muuttaa. Keisarilla ei ole ketään salaista asia- 
miestä, joka voi käydä tervehtimässä kuolleita. — 
Niin, tämä se kalvoi keisaria niin, että hän meni luos- 
tariin. 

— Luojan kiitos, että saimme Ferdinandin keisa- 
riksi, sanoo Herluf Trolle, olisipa Filip ilkeä päässyt 
niin mahtavaksi . . . 

Sille prelaatti nauraa. Espanjan Filip ilkeä on ilman 
ystäviä kuin yksinäinen korppi, hänelle ei edes hänen 
oma poikansa olisi antanut ääntään. 

Tässä kansleri Johan Friis lausuu sutkauksen, sillä 
hänen mielestään ranskalaisen läppäkielen sietää 
kuulla, mitä hänen omistaan sanotaan. Ja onko totta, 
tiedustelee hän, että dauphin kulkee Henrik toisen 
kuva rintakorussaan, jottei kukaan kysyisi häneltä, 
kuka hänen isänsä oli? Eikäpä maailma syyttä ihmet- 
tele, kymmenen vuotta oli Katarina Medici Henrikin 
kuningatar, ja Diana Poitierslainen hänen jalka- 
vaimonsa, eikä kumpikaan heistä saanut lapsia. Mutta 



kun tuli avioeron vaara, alkoi Katarina porsia kuin 
emakko. 

Jörgen Lykke seisoo käsi suun ympärillä, valpas 
katse lentää toisesta toiseen. — Mutta hän ei tiedä, 
milloin hänet itsensä taas voidaan lähettää lähettiläänä 
Ranskan hoviin, eikä hän ole milloinkaan löyhäsuinen. 

Mutta sitä on vanha amiraali ja valtakunnanmarski 
Otto Krumpen — aina — ja hän nauraa hohottaa itse 
ennenkuin alkaa puhua. Hän on kuullut puhuttavan, 
että Katarina Medici kerran meni tapaamaan pirua ja 
lupasi hänelle sielunsa, jos hän tekisi hänet yhtä kau- 
niiksi kuin Dianan! Mutta kun Saatana sai nähdä sie- 
lun, ei edes hänkään huolinut sitä. 

— Hän on saanut niin monta kerettiläissielua näinä 
aikoina, että hänellä on varaa olla nirso, sanoo prelaatti 
myrkyllisestä 

— Se on oikein, sanoo äkkiä Birgitta Göye terävästi, 
kuningas Henrikillä on kiire polttaa kristittyjä lähim- 
mäisiään! Ei ole helppo tietää, mitä Vapahtaja arvelee 
siitä asiasta, mutta Hän on joka tapauksessa sanonut: 
Rakasta lähimmäistäsi kuin itseäsi. 

— Kerettiläinen ei ole kenenkään lähimmäinen, sa- 
noo prelaatti, ja Krastrupin Jörgen Friis, katolisen piis- 
pan veljenpoika, painaa katseensa alas, jottei kukaan 
voisi lukea hänen ajatuksiaan. — Mutta kohottaessaan 
sen hän kohtaa Jörgen Lykken katseen, ja hän ymmär- 
tää kylmän valtaneuvoksen lukeneen ne ja hän katuu 
tuttavallista keskusteluaan Janus de L’Hongin kanssa 
aikaisemmin päivällä. 

— Englannin Maria Verinen ja Espanjan Filip Ilkeä 
ovat herttainen aviopari, sanoo Otto Krumpen. Edelli- 
nen polttaa kerettiläisen joka solvauksesta, jonka hä- 
nen puolisonsa antaa hänen kärsiä ja siitä tulee pian 
puoli Englantia. Ja Filip kuningas juhli Espanjaan 



tuloaan autodafella, jossa neljäkymmentä kerettiläistä 
poltettiin elävältä hänen nähtensä! Kun molemmat 
kohtaavat toisensa jälleen helvetin aviovuoteessa, tulee 
kuumat paikat! 

t— Ja voi kuinka monta pikkupirua he siellä teke- 
vätkään, sanoo kansleri ja pudistaa huolestuneesti pää- 
tään. Ja hän on kuullut kerrottavan, että Filipin sota- 
päällikkö, Alban herttua on matkalla Alankomaihin, 
vaikean sappitaudin vaivaamana — ■ jolle ei löydy mi- 
tään lääkettä, ennen kuin ylimielisen kreivi Egmon- 
tin pää tarjotaan hänelle öljyssä kreivin ylen monet 
laakerinlehdet korvien takana. 

Alankomaat ovat punainen vaate tanskalaisille valta- 
neuvoksille, sillä siellä on maaherrattarena Maria, ja 
hän on kirottujen Kristianintyttärientäti ja tukee heitä! 
Luonnottomat tyttäret, jotka eivät halua vapauttaa 
vanhaa isäänsä vankilasta — ahneudesta, sanoo eräs, 
ei, katolisesta uskonkiihkosta, sanoo toinen! Samana 
päivänä, jolloin he luopuvat vaatimuksistaan Tanskan 
kruununperimykseen, hoippuu vangittu kuningas van- 
kilan portista ja on vapaa! Itse hän toivoo sitä sydä- 
mestään ja on lähettänyt sanan tytärilleen ja rukoillut 
sitä heiltä. Mutta sitäkö he tahtoisivat. Sillä paavilai- 
suus ei tahdo. Se ei ole päästänyt otettaan Pohjolasta, 
sillä Lothringin Kristina ja hänen jälkeläisensä elävät 
laukomattomana vaarana uskolle ja valtaistuimelle. 

Sinne on nuori Peder Oxe paennut jouduttuaan 
maasta karkoitetuksi. Kavaltaja istuu nyt Kristinan 
hovissa ja antaa häijyjä neuvojaan omaa maataan vas- 
taan. Hyi! ainoa kerta, jolloin joku on nähnyt Hänen 
Armonsa todenteolla suuttuvan, oli silloin, kun Peder 
Oxen läänitystilien havaittiin olevan epäjärjestyksessä, 
kuningas vaatii järjestystä väeltään . . . 

Mutta nyt alkavat aatelismiehet puhua muista 



asioista, tai sitten he juovat kilpaa — sillä kaikki eivät 
ole samaa mieltä Herluf Trollen kanssa, joka oli Peder 
Oxen syyttäjä. Tuosta epäjärjestyksestä tehtiin ehkä 
isompi juttu kuin se olikaan, sillä se ei ole ollenkaan 
Peder Oxen tapaista! Ei, päinvastoin. Kirsten Urne, 
Villestrupin Axel Juulin puoliso, kuiskaa Korsriisin 
Dorthelle, että Peder Oxe joutui epäsuosioon aivan 
muusta syystä. Se sattui hänen löyhäkielisyytensä 
vuoksi kerran viininhumussa — hän väitti kuulleensa 
voimakastunteisen Dorothea kuningattaren kuiskaten 
kiihkeästi uskovan kuninkaan veljelle, Hans herttualle, 
että „on kyllä hyvä olla naimisissa hurskaan kuninkaan 
kanssa, mutta ei kai silti ollut tarkoitus, että piti olla 
naimisissa munkin kanssa” Vain siitä syystä Peder 
Oxe tuomittiin maanpakoon. Mutta Lothringin hovista 
on hänen kertominaan levitetty sanoja, että jos ku- 
ningas sulkee silmänsä ennen kuningatarta, menee 
tämä naimisiin herttuan kanssa ja kieltää oman poi- 
kansa oikeuden kruunuun. Niin, Peder Oxe on vaaral- 
linen mies, ja karhunpalvelus oli kannella hänen sa- 
nansa kuninkaalle — kukapa nyt välittää humalaisen 
lörpöttelystä? 

Kansleri Johan Friis istuu jyllantilaisten valtaneu- 
vosten ympäröimänä, he juovat ja puhelevat Kustaa 
Vaasan sodasta ryssän kanssa, tsaari Iivana Julman. 
Niin, kuningas Kustaa saa tehdä, kuten tahtoo. Tans- 
kan valtakunnalla on, Jumalan kiitos, hyvä kuningas, 
joka antaa arvoa rauhan kansalleen suomalle siunauk- 
selle. Ja sen verran on aatelisto nyt oppinut, että tie- 
tysti senkin on saatava sanoa sanansa, mutta tarvi- 
taan myös luja kuninkaan käsi, joka kykenee luomaan 
yhteyttä . . . Tavallaan on Kustaa Vaasa yhtä hyvä 
Ruotsin kuningas, mutta hänen vanhin poikansa Eerik 
on sota torven ja hajupullon sekasikiö. 



— Entä omamme sitten? 

Jörgen Friis suipistaa huuliaan pilkallisesti. — Niin, 
niin, sanoo Otto Ivrumpen, Fredrik herttua juo niin, 
että hänen hevosensa tulee humalaan, kun kantaa 
häntä selässään. Ja sille kaikki nauravat sen kuulles- 
saan. Staarupin Biörn Kaas oli nähnyt prinssin niin 
humalassa, että hän syöksyi hevosineen vallihautaan ja 
oli hukkua. Tähän vastaa Biörn Andersen, että se oli 
ollut hyvä opetus prinssille, sillä nyt hän juo vähem- 
män, ja llrupin Peder Skram arvelee samaa, tosin on 
Fredrik herttua hurja, mutta hän on niin nuori vielä ja 
hän on pohjaltaan hyvä. Viffertsholmin Seefelt, joka 
mielellään kuljettaa juoruja, kysyy, onko joku kuullut 
puhuttavan herttuan sydämen kiivaasti leimahtaneen 
neito Anne Hardenbergille? Jo toki, monet ovat siitä 
kuulleet, ja Herluf Trolle, joka helposti huolestuu, sa- 
noo, että siitä tulee vielä maalle paljon rauhattomuutta, 
ja että on suuri häpeä Erik Hardenbergille, joka on 
prinssin hovimestari, antaa molempien nuorten oles- 
kella yhdessä Malmöhusissa . . . 

Nyt ei prelaatti enää johda keskustelua, ja se ei 
häntä miellytä. 

Hänen kultaketjustaan riippuu hopeaupotuksin ko- 
ristettu ebenholtsisydän, ja sen hän avaa. Sisällä on 
pieni luunsiru, jota hän mietteliäästi katselee, minkä jäl- 
keen hän hyvin varovasti sulkee sen jälleen. 

Kyllin monet ovat nähneet sen ja kyselevät uteliaasti, 
mikä se on. Naisia on saapunut sisälle piirileikistä, ja 
hänen ilmeistään he aavistavat merkillisiä seikkoja. 
Janus de L’Hong ei ole haluton vastaamaan, se on jota- 
kin, minkä hän äskettäin on saanut ja mitä hän pitää 
niin suuressa arvossa, että tuskin voi uskoa sitä omak- 


seen. 



Mutta mitä se sitten on? Yhä useampia kerääntyy 
hopeaupotuksin koristetun ebenholtsisydämen ympä- 
rille, joka kätkee sisäänsä arvoituksellisen luunsirun. 

Siinä on palanen yksisarvisen sarvea. 

Yksisarvisen sarvea? 

Nyt tulee itse Birgitta Göyekin ja kansleri ja Stöv- 
ringsgärdin Niels Kaas. Ja niinkuin ruutanat kala- 
lammikoissa kerääntyvät ruohonkortta tuijottamaan, 
niin seisovat he tuijottamassa kalleutta. Kaikki ovat 
kuulleet puhuttavan yksisarvisesta, tuosta kauheasta 
eläimestä, joka saattaa vain seisoa, ja pahasta tulee 
Jumalan armon kautta hyvää, sillä yksisarvisen sarvi 
parantaa raskasmielisyyttä ja suojelee myrkytetyltä 
ruualta . . . 

Niin, tietysti kaikki ovat kuulleet siitä puhuttavan. 
Mutta nähnyt ei sitä ole kukaan, onpa epäuskoisiakin, 
jotka tähän saakka eivät oikein ole uskoneet, että sel- 
lainen on olemassa. 

Mutta tässä on luunsiru, keskellä prelaatin mustaa 
ebenholtsisydäntä, ja he uskaltavat tuskin vetää hen- 
keä, jotteivät puhaltaisi sitä pois. Prelaatti kertoo, ku- 
ten totta onkin, että viettäessään häitään Katariinan 
kanssa Ranskan kuningas Henrik sai paavi Klemensiltä 
sellaisen yksisarvisen luun, ja hän on sanonut, että sitä 
luunsirua hän ei myy sadastatuhannesta frangistakaan. 
Mutta se oli isompi kuin tämä. Ja kuninkaan tyttä- 
relle, neiti Elisabetille Montmorencyn herttuatar lähetti 
sellaisen, kun hän oli kuolemaisillaan tuhkarokkoon, ja 
hän toipui. 

— Sanotteko sen parantavan raskasmielisyyttä? 
Kuin lumottuna tuijottaa Beate Brahe luunsirua; hän 
on rauhaton, hänen hennot kätensä puristavat poven 
samettia, jonka alla hänen sydämensä läpättää kii- 



vaasti, hän on niin rauhaton, että hän yhtämittaa rä- 
pyttelee silmiään! — Sitten huokaa hän pitkään ja 
syvään ja sanoo enemmän itsekseen kuin kenellekään 
muulle: 

— Sellainen arvokas kalleus on vain ruhtinaita var- 
ten. 

— Tahdotteko myydä sen, mitä? Ihmeissään tuijot- 
taa prelaatti Jörgen Lykken silmiin — mutta hän nyö- 
käyttää, niin, hän suostuu myymään sen. 

Jörgen irroittaa itse sydämen kultaketjusta, kämme- 
nellään hän ojentaa ihmeitätekevän luun kätkön puo- 
lisolleen: 

— Ottakaa se — kiitokseksi kauniista pojastamme 
— tai mihin tarkoitukseen sitä pidätte sopivana. 

On kuin hengitys hetkeksi pysähtyisi joka rinnassa, 
ja avoimet suut ja alas lysähtävät kädet todistavat, 
kuinka suunnaton suosio tällainen on puolisoa koh- 
taan. 

Se on niin loistavan Jörgen Lykken tapaista! Mi- 
kään suuruus ei ole hänelle liian suuri! 

Mutta Beate Brahelle se on melkein liikaa, melkein 
enemmän kuin hän jaksaa kantaa. Hänen sieraimensa 
värisevät, huulet vapisevat, hän puree niitä ja ne vapi- 
sevat sittenkin. Kyyneleet täyttävät hänen silmänsä. Hä- 
nen puolisoonsa suuntaama katse on mielenhäiriöön 
saakka kiitollinen, hurmioitunut! Hänen täytyy painaa 
kämmenellään poveaan, sillä hengitys salpautuu hänen 
kurkkuunsa. Nöyrän kiitollisena ryömii koko hänen 
olemuksensa ikuisesti hänen jalkojensa juuressa. 

Häntä joka taholta ympäröivän suitsutuksen kes- 
kellä rikas Jörgen Lykke seisoo turhamaisena ja on 
häikäistynyt omasta itsestään. Vain kerran pyyhkäi- 
see hän viiksiään, kuin hieroisi hän hymyn pois kädel- 



lään. Ja kun suitsutus kohoaa ylemmä, lakaisee hän 
sen pois ylimielisellä huudahduksellaan: 

— Pelkkää vuohenluuta kaikki! 

Kun Beate on äkkiä kadonnut aarteilleen ja naiset 
menneet panemaan kokoon tavaroitaan, on prelaatilla 
vielä merkillinen asia näytettävänä. Matkaoppaastaan 
hän haki pienen tynnyrin täynnä merkillisiä harmaita 
mukuloita, aivan seivästi jotakin viljeltäväksi tarkoi- 
tettua, sillä kaikissa oli pitkiä, ohuita, vaaleanvihreitä 
ituja. 

— Kun kaivaa tällaisen lapionterän syvyyteen maa- 
han, selittää hän, niin kasvaa se kesän mittaan pie- 
neksi, matalaksi, kukkivaksi pensaaksi. Mutta se -ei mer- 
kitse mitään. Maassa on emomukula, ja se siittää kym- 
menen, jopa kaksikymmentä isompaa ja pienempää 
samanlaista mukulaa kuin se itsekin on, ja syksyllä ne 
ovat kypsät ja voidaan kaivaa maasta. 

Kutsumme sitä potaatiksi ja se tulee uudesta maail- 
masta, mutta, prelaatti alentaa äänensä, hänen kat- 
seensa loistaa viekkaasti, tiedättekö, mikä salainen 
hyöty siitä on? 

Miehet odottavat jännittyneinä. 

— Siitä on se hyöty — hän pitää tauon — että se 
auttaa impotentiaa vastaan. Ja niitä varten, jotka eivät 
ymmärrä, mitä hän tarkoittaa, lisää hän: se synnyt- 
tää rakkautta ja se antaa uuden siitoskyvyn hedel- 
mättömälle, joka sitä syö. 

On hiljaista 

Mutta sitten kääntyy ritari Otto Krumpen Jörgen 
Lykken puoleen ja sanoo kekseliäästi: 

— Ostakaa sitä ritari Jörgen Häkille, lääninhaltija! 

Siitä tulee niin valtava ja vyöryvä nauru, että kuu- 
luu kuin koko talo särkyisi neljine seinineen. Ja maa- 



tuomari Axel Juul sanoo, että jos Jörgen Ilak istuttaa 
sitä — potaattia, kuten se siis on nimeltään — kaikille 
kehnosti viljellyille pelloilleen ja saa kymmen-, jopa 
kaksikymmenkertaisen sadon, niin ehkä ritari silloin 
saa perillisiä, niin että hän on tyytyväinen. 

Miehet nauravat yhä, kun he valmistautuvat lähte- 
mään ristiäisistä. Mutta on varsin merkillistä nähdä, 
miten monet heistä, useimmat jo vanhempaa joukkoa, 
vaanivat tilaisuutta sanoa prelaatille jäähyväiset kah- 
denkesken. Otto Krumpen on äskettäin päässyt Trude 
Krummedigesta, hänellä ei ole mitään sitä vastaan, 
sillä kuten hän sanoo, naiset, jotka ovat varhaiskau- 
niita nuoruudessaan, tulevat jokseenkin kauheiksi, kun 
he vanhenevat! Ei ole mikään valhe, että niin kävi 
Truden! Hän on sukunsa viimeinen, eikä hänellä ole 
poikia. Nyt hän on kovasti innokas saamaan Jörgen 
Lykken sisarpuolen, Anne Lykken, joka äsken on jää- 
nyt leskeksi valtaneuvos Anders Billen jälkeen. 

Kuusikymmenkahdeksanvuotiaalla on nyt pitkä ja 
salaperäinen keskustelu prelaatin kanssa. Hän saa mu- 
kaansa — ei ilman huomattavia kustannuksia — kym- 
menkunta kallisarvoista perunaa matkalippaaseensa. 
Ennen kuin hän ratsastaa talosta, ovat hänen puhemie- 
hensä sopineet naimakaupasta Jörgen Lykken kanssa. 

Hän saa Annen! 

Mutta muut naureskelevat ja nykivät toisiaan, maa- 
mukulat tuntuvat vaikuttaneen kuin lentäen vanhaan 
meriurhoon! Niin hullu hän oli saamaan Annen, että 
hän suostui antamaan sen, mitä Jörgen vaati itselleen, 
herraskartanon ja kaiken siihen kuuluvan ja kolme 
tuhatta taalerial 

— Oliko muuta odotettavana, sanoo Jörgen Friis. 
Onko kukaan nähnyt minkään kaupan joutuvan Jör- 



genin käsiin osan voitosta jäämättä riippumaan hänen 
sormiinsa? 

Valtaneuvos Biörn Andersen, joka on pieni, hieno 
mies, vaikka hänellä on niin karhumainen etunimi, 
kääntää rehellisen ja ankaran katseensa syrjään 
myrkkvkielisestä salaisesta Paavilaisesta. 

— Potaattia tai ei, niin ei se ole huono kauppa 
Otto Krumpenille, sanoo hän vakavasti. Hän saa An- 
nen mukana Damstrupin, ja se on iso maatila. 

Ennenkuin ranskalainen prelaatti matkustaa pois, 
tekee hän viimeisen kierroksen puistossa Jörgen Lyk- 
ken seurassa. 

Keskustellen he kulkeva! varhaisena aamuhetkenä 
soratun kentän yli pengermän edessä. Alempana levit- 
täytyy puisto, latvus latvuksen vieressä maalaukselli- 
sina ryhminä, ja korkeat, hienot havupuut ja sypressit 
muodostavat aitauksia. Kaikkien runkojen välissä lois- 
taa ruohikon pehmeä, smaragdinvihreä vehmaus. 
Kauempana välkkyvät forellilammikot kuin hopea- 
kuvastimet ja metsäisellä kukkulalla piirtyy Svingel- 
bjergin valkea kirkko taivaan sinistä taustaa vastaan. 

Janus de L’Hong viittaa sinnepäin. 

— Tuolla, silmieni edessä, on sinulla etsimäsi 
kirkko. 

Lääninhaltija pyyhkäisee ajatuksen pois tavanomai- 
sella käsivarrenliikkeellään. Mutta hänen katseensa on 
liukunut kirkon yli kuin suolahappohuisku ... ja hän 
kuvittelee sen värisevän. 

Vai ilmako värisee kuin olisi ammuttu laukaus? 

On niin varhaista, etteivät puutarharengit vielä ole 
ehtineet haravoida sora-aukiota valmiiksi. Prelaatti ja 
Jörgen näkevät vilahduksen soraan piirretystä aurin- 
gonpunaisesta levystä, jossa on lapsellisesti tehtyjä, 



multa laadultaan erikoisia mielikuvituspäitä, kielet 
ojennettuina, ornamenttien tavoin toisiinsa kietoutu- 
neina . . . 

Kun he ehtivät perille, on se lakaistu pois ja hara- 
voitu siistiksi. 

Kai se on jotakin, millä ristiäisvieraat ovat huvi- 
telleet! — Mutta Jörgen seisoo tuijottaen jäykästi 
eteensä ja panee näkemänsä mieleensä, sillä merkithän 
saattaisivat olla salasanoina toiselta toiselle! Tosin 
Tanska on rauhallinen maa, mutta hänellä on perus- 
teltuja syitä pitää silmänsä auki . . . jos Lothringin Kris- 
tina pääsee perille hänen suunnitelmistaan, niin . . . hän 
tulee sukuun, josta polveutuu, Isabella katolilaiseen, ja 
jos hän tahtoo saada jonkun hengiltä, seuraa hän tä- 
män jäljissä vaikka maailman loppuun. 

Molemmat miehet ovat pitkiä ja hoikkia. He nak- 
kaavat niskaansa samalla tavoin, heillä on samat pil- 
kalliset, vaaleat silmät. He muistuttavat merkillisesti 
toisiaan — paitsi että Jörgenin askelet ovat lujat ja 
määrätietoiset, jokainen hänen astumansa askel on 
valmis, tahdonvoima tuntuu painuvan hänen seläs- 
tään aina jalkoihin saakka, ne leimaavat maan sen lei- 
malla, jolle se kuuluu. Prelaatti sensijaan kulkee, 
ikään kuin hänen jalkansa olisivat ajattelemattomat. 
Mutta kaunis mies hän on. 

Jörgenin kapean suun ympärillä on pieni, hyvän- 
tahtoinen ja kumminkin kova hymy. 

— Vai niin! Sinä aiot jättää uskon totisen äidinkoh- 
dun, piispanistuimen ja mukavat päivät ja asettua 
tänne. Miksi? 

Suuri prelaatti vääntelehtii tässä kuulustelussa. 

— Olen rakastunut naiseen. 

— Yhteenkö! Se on kokonaan vastoin luontoasi, 


Hans. 



— Kaipaan omaa kotia — ja lapsia. 

Jörgen Lykke nauraa. 

— Jos saatat laskea ne, jotka sinulla jo on, huo- 
maat, että sinulla totisesti on niitä kylliksi. 

— Niin, mutta aviolapsia. 

Silloin kohottaa Jörgen Lykke hienot, mustat kulma- 
karvansa kolmioksi. 

— Aviolapsia! Olet itse äpärä, äitisi oli äpärä, äidin- 
äitisi äpärä. Oletko koskaan nähnyt kolmen suku- 
polven haureuden, juoppouden ja säädyttömyyden te- 
kevän muuta kuin siittävän säädyttömyyttä? 

Ei mikään aviottomista lapsistasi kiinnitä sinuun 
isännimeä, Hans. Mutta siitä huoripenikoita aviosää- 
dyssä, niin ne tulevat huutamaan porttoloista ja hirsi- 
puista: Isä, isä, hirttäydy tähän viereeni, sillä me olem- 
me samaa vertai 

Puoleksi suljettujen silmäluomien alta Jörgen Lykke 
katsoo salaa äänettömään prelaattiin, joka on hänen 
asioilleen korvaamaton — piispana ja Katarina Medi- 
oin uskottuna. — Luopiona hän on hyödytön. Ja hän 
jatkaa: 

— Äitisi paloi kuoliaaksi Jakob Langen sylissä hä- 
nen jalkavaimonaan, äidinäitisi poltettiin Lyypekissä 
myrkynsekoittajana. Hän oli Hannu kuninkaan huora, 
kunnes Edele Järnskägg tuli heidän väliinsä. Luuletko 
avioliitossa syntyneiden poikien kiittävän sinua suku- 
puustaan? — Jolleivät he itse ajattelisikaan mitään 
asiasta, on aina toisia, jotka muistuttavat heitä siitä — 
ehkäpä elämä käy heille helvettiä kuumemmaksi. 

Jörgen Lykke tietää, ettei Janus — syntyään Hans, 
Nakkeböllen Jakob Langen äpäräpoika ja Jörgenin 
avioton eno — ettei hän ikinä antaudu rehelliseen 
taisteluun! Voimakastahtoinen hän ei milloinkaan ole 
ollul, enimmäkseen iloinen poika, jossa ei mitään pa- 



haa ollut. Jörgen on ohjannut hänen teitään siihen 
suuntaan, jolla hän itse voi hyötyä hänestä. — Mitä 
hänen jälkeläisistään, itse Ranskan kuningashuonee- 
seen istutetuista, kerrotaan — eikä heidän joukossaan 
ole ainoatakaan, jolla ei olisi Urenemetten piirteitä — 
sitä on paras olla koskaan kuulematta! Jörgen Lykken 
sanojen läpi ei tunkeudu ainoakaan epäilys semmois- 
ten huhujen olemassaolosta, hän on nähnyt liian mo- 
nia korvia tukittavan ainaiseksi sen vuoksi, että ne 
ovat kuulleet jotakin, mitä ei olisi pitänyt kuulla. 

— Hans, sanoo hän ystävällisesti, nyt olet joutunut 
intohimon valtaan, ja haluat senvuoksi uhrata uskosi. 
Sitä et voi. Intohimo on kuin Mimen kaste, se on suloi- 
sen päihdyttävä langetessaan, ja kun se on kadonnut, 
on ruoho palanutta. Olet ollut uskollinen Hänen Py- 
hyydelleen Roomassa pian kuusikymmentä vuotta, älä 
kuvittelekaan löytäväsi rauhaa haudassasi, jos rupeat 
kerettiläiseksi! 

Sana kerettiläinen kuuluu epämiellyttävältä Janus 
de L’Hongin korvissa, hän on ollut läsnä niin monissa 
kiduluspenkissä annetuissa tunnustuksissa, että hän 
osaa ne ulkoa kuin rukousnauhan. Kidutus suorite- 
taan kolmena asteena. — Jos pahoinpidelty senjälkeen 
yhä elää eikä ole tunnustanut, joutuu tuomari itse 
rangaistavaksi. Mutta sellaista ei ole vielä koskaan ta- 
pahtunut. Sillä tuomari, joka itse saattaa odottaa ran- 
gaistusta, pitää kai huolen siitä, etteivät kolmannen 
vuoron kidutusvälineet päästä ketään elävänä syyttä- 
mään häntä. 

Janusille selviää, että hyppäys hänelle tutusta maail- 
masta on suurempi ja vaarallisempi kuin hän on 
käsittänyt! Ranskan hovissa häntä pidetään Hannu 
kuninkaan äpäränä — välillä ollut sukupolvi on pyy- 
hitty pois ja unohdettu. Ja Jörgen Lykken palveluk- 



sessa hän on kuin satuloitu hevonen, ei tarvitse vai- 
vautua ajattelemaan, minne matka vie! Ja kitsas ei 
korskan Bunderupin herra ole, se kiitos hänelle täytyy 
antaa . . . 

Prelaatin keveistä, sipsuttavista askelista Jörgen 
Lykke ymmärtää taivuttaneensa hänet. Käsivarren hei- 
lautuksella hän linkoaa Janusin päähänpistot parem- 
masta elämästä kaikkiin tuuliin. 

Yhdessä he istuvat kirjekammiossa ja katselevat 
karttoja ja muistiinpanoja. Prelaatin seuraava suuri 
malka vie hänet Uuteen Maailmaan. Sinne rakennetaan 
uusia ja isoja kirkkoja, jotka tarvitsevat paljon kirkko- 
hopeita, monstransseja ja pyhäinjäännöksiä. Varsinkin 
pyhäinjäännöksiä uusille alttareille! 

Kun kaikki on valmista, päättää Jörgen keskuste- 
lun viimeiseen määräykseen: 

— Muistat Richard Owensenin — Kaartein sukua 
— hänet, joka aina kuljetti pientä pojanpoikaa muka- 
naan taistelutantereelta toiselle? Ratsuväenkapteeni 
Englannin palveluksessa? 

Kyllä, nyt Janus L’Hong muistaa hänet. 

— Tiedätkö, elääkö hän vielä? 

Siitä ei prelaatti tiedä mitään, mutta hän muistaa 
hyvin kauniin kapteenin ja ne riemulliset ja riehak- 
kaat yöt, jotka kolmiapila Richard, Jörgen ja Janus 
yhdessä viettivät Pariisissa. 

Jörgen pudistaa päätään kuin ravistaisi hän vas- 
tenmielisyydellä muistot luotaan. 

— Poika oli oikea pikku piru käyttämään sekä 
miekkaa että suutaan, muistaa prelaatti. Hän asui luo- 
nani ukon maatessa haavakuumeessa. 

— Paljonko hän tietää? 

— Jos hän on kuollut, ei hän tiedä mitään! Janusin 
kevyt mieli ei koskaan kiellä itseään. 



— Hanki minulle tieto, elävätkö he! 

.Ja prelaalti nyökkää, kyllä, sen hän on tekevä. 

Sattuu jälleen, että Jörgen Lykken valpas katse 
osuu samoihin puikolla soraan piirrettyihin auringon- 
pyöreisiin levyihin, ornamentit vaihtelevat, mutta sama 
kuvamaailma askarruttaa piirtäjää, kuka hän lienee- 
kin, samat mielikuvitukselliset päät, kieli ulkona 
suusta. 

Seisoen erään piirroksen ääressä syyspäivänä hän 
kysyy „ Uskolliselta”, joka sattuu olemaan vieressä, 
kuka on piirtänyt nuo viivat soraan. 

„Uskollinen” vastaa anteeksipyytäen, että on häpeä, 
etteivät puutarharengit pidä käytäviä paremmassa 
kunnossa, mutta hän sanoo siitä heille. 

— En tarkoittanut sitä kysymykselläni, Hanyngh, 
sanoo linnanherra harmistuneena, sillä hän kuulee 
hyvin. On niin kuin hän kerran sanoi isälleen, hänen 
kuulossaan ei ole mitään vikaa, hän kuulee kätketyn 
tarkoituksen imartelun takaa, hän kuulee valheen mo- 
nien sanojen takaa, kuudennen aistin korvalla hän 
kuulee vähimmänkin, mitä joku koettaa salata häneltä. 

— Kuka piirtää hiekkaan, missä vain liikkuu? 

Linnanherran sanoissa ei ole nyt tyytymättömyyttä, 
ja siksi vastaa Hanyngh suoraan, että se on pieni junk- 
keri Kristian. Aamun sarastuksessa, ennen kuin ku- 
kaan on ylhäällä, hänellä on tapana kulkea yksinään 
puistossa. 

Jörgen Lykke ei enää epäröi, hän ei tiedä, missä 
hänen esikoisellaan on tapana oleskella, mutta hän ky- 
syy tietä tornihuoneen työpajaan. 

Hän ei ole nähnyt poikaansa moneen vuoleen. Ovi 
on avoinna hänen loukkoonsa. 

Jörgen Lykke kulkee aina äänettömäsi*!, eikä poika 
kuule hänen tuloaan, hän istuu etukumarassa pienellä 



kolmijalkaisella tuolilla matalan tammipöydän ääressä. 
Hän kuljettaa hopeapiirrintä kahdella tukevalla sor- 
mella isoa pergamenttia pitkin, ja käsi saa aikaan sa- 
man mielikuvitusornamentin, katse seuraa lujana ja 
tarkkaavana viivaa, suu on puoliavoin, ja suuressa in- 
nossaan hän on pistäny t * kielenpään esiin, se siirtyy 
suupielestä toiseen käden kulkua seuraten. Kyttyrä 
ulottuu niskaan ja kiiltävään tukkaan saakka. 

Jokin saa aikaan, että hän tuntee itseään tarkatta- 
van, hän kääntää päänsä, hänen katseensa syvä ja su- 
rullinen rauha vaihtuu kuolemanpeloksi, kun hän nä- 
kee kuka siinä on; hän vetää syvään henkeään. 

On merkillistä, mutta Jörgen Lykke ei tiedä, mistä 
keksisi puhua poikansa kanssa. Siksi hän sanoo, ja se 
kuuluu hänen tietämättään ankaralta: 

— Sinäkö piirrät hiekkaan? 

Syyllisyydentuntoisena poika painaa päänsä, rauhat- 
tomasti hypistelee hänen kyntensä toista, katse on kät- 
kössä silmäluomien merkillisen pitkien, mustien silkki- 
ripsien takana. Näyttää siltä kuin luonto olisi häpeis- 
sään siitä, että on tehnyt hänet sellaiseksi kuin hän 
on, ja olisi siksi antanut kaksinverroin suojaa hänen 
aroille silmilleen. 

Jörgen Lykke seisoo katsellen ympärilleen, siinä on 
taiteilijan työhuone, samanlainen kuin hänen monta 
kertaa Etelässä näkemänsä, hienoja työvälineitä, perga- 
menttirullia, savea, muovailtuja päitä. Pienillä nastoilla 
on piirroksia kiinnitetty seinälle niin tiheään, että ne 
peittävät sen kokonaan, kaikkialla on isoja ja pieniä 
puulaaltoja, leikeltyinä tai mallipiirroksina, kokonaan 
leikkauksin koristettu nojatuoli on lämpötorvien 
lähellä. 

— Mistä saat kaiken tuon — jota veistät? kysyy 
Jörgen Lykke ja hän on niin lempeä, ettei hän ole 



kuullut ääntään sellaisena moniin vuosiin, ei Ethel- 
redan aikojen jälkeen. 

— Mats tuo niitä Vitskölistä mukanaan minulle. 

— Opettaako hän sinua? 

— Kyllä. 

— Sinulla on suuret lahjat, poikani. Veistätkö aina 
tuollaisia päitä, joilla on kieli ulkona suusta? 

— Kyllä. 

— Miksi teet niin? 

— Ne tulevat sellaisia. 

— Vai niin. 

Jörgen Lykke kiinnittää katseensa pieneen, savesta 
muovailtuun lapsenpäähän, on helppo tuntea siitä Helle 
Häkin pienet, pehmeät piirteet ja suloinen lapsensuu. 

— Oletko tehnyt tuon? 

— En, sen on Mats tehnyt. 

— Se on erittäin hyvin tehty. 

— Niin — muotopuolen pojan ilo on suurempi hä- 
nen kuullessaan kehuttavan tätä kuin omaa työtään, 
hän punastuu. Mutta hän pysyttäytyy niin kaukana 
isästään kuin sopivasli suinkin voi. 

— Saanko katsella, kun piirrät. 

Miettivänä hän istuu seinäpenkillä ja katselee, mi- 
ten raskas pää jälleen painuu aloitetun piirroksen ylle, 
ja sitten hän nousee ja menee pöydän luo. 

— Näytän sinulle toisen mallin, sanoo hän, ottaa 
hopcapiirtimen ja uuden puupalan, ja seisoaltaan hän 
piirtää pojan katsellessa. Siinä ovat Sunnivalippaan 
hienosti veistetyt ovet, erittäin vanhaa ja erittäin hie- 
noa ornamentiikkaa, kertoo hän, sillä aikaa kun hopea- 
piirrin, hänen tottuneen kätensä ohjaamana, kohottaa 
esiin apostoleina valkeasta pohjaväristä. 

Poika katselee ihailusta mykkänä, hän painaa 
päänsä taaksepäin kyttyrää kohden ja katsoo ujosti ja 



säteillen uuteen mestariin. Jörgen Lykke päästää ho- 
peapiirtimen kädestään ja sivelee Kristianin niskaa, 
miettiväisenä, säälivästi. 

— Isäin synnit kostetaan lapsille, ajattelee hän — 
hävytön jumalattomuus! Ovatko kaikki hänen syntinsä 
kerääntyneet kyttyräksi Kristianin niskaan, millä 
oikeudella Kaikkivaltias asettaa ne siihen? Onko oi- 
kein, että Herra rankaisee syytöntä syyllisen asemesta? 

Hän itse elää yltäkylläisyydessä, vallassa ja lois- 
tossa, hän joka teki syntiä! Poika, joka ei mitään syn- 
tiä tehnyt, näkee edessään kieltäymysten täyttämän 
elämän. 

Kristian katsoo ylös — katse uppoaa katseeseen — 
kyynelet sumentavat pojan silmät, sillä hänen herkkä 
sielunsa on lukenut isän vakavan katseen mietteliään 
säälin. Itse sitä täysin käsittämättä hän tuntee liiku- 
tusta, kun tämä iso, komea, vallanhimoinen mies, jota 
hän tuskin on uskaltanut kutsua isäksi, seisoo hänen 
ylleen kumartuneena ja pehmein sormin sivelee hä- 
nen niskaansa, vieläpä kylmät silmätkin — jotka eivät 
ennen ole häntä nähneet, lepäävät nyt hänen yllään 
suuresta myötätunnosta kertoen. 

Tosin saa hän aina lempeyttä ja kaihomieltä osak- 
seen äidiltään, mutta tämä on ikäänkuin jotakin aivan 
toista. On ikäänkuin Jumala olisi katsonut häneen. 
Painaen pitkät ripsensä kosteille silmille ja pienten 
lapsenhampaitten pehmeästi purressa värisevää huulta, 
uskaltaa hän, epäröiden, mutta voimatta pidättää ha- 
luaan, ojentaa kätensä isän pöydänlevyllä lepäävää 
kättä kohden — arasti ja pienin nykäyksin siirtyy 
pojankäsi, kunnes tavoittaa sen. — Vain keskisormi, se 
liukuu edestakaisin isänkättä pitkin, hartaasti kuin 
koskettaisi hän pyhäinkuvaa. Niin vähän, ja sittenkin 
syntyy side heidän välilleen. 



Jörgen Lykke kietoo käsivartensa ison kyttyrän 
ympärille ja vetää poikansa puoleensa, ja Kristianin 
pää lepää isän rinnalla. 

Molemmat vaikenevat hetkisen. 

— Hankin sinulle malleja ja mitä hienoimmat tvö- 
kalut Pariisista, sanoo Jörgen Lykke katsellessaan Helle 
Häkin saveen muovailtua päätä. — Ja anna minulle 
tieto, kun opettajasi tulee, tahdon mielelläni nähdä 
hänet. 

Hän saa sanan istuessaan kumartuneena laajojen 
tiliensä ylle. Satojatuhansia tiiliä lähetetään hänen 
Maria gerissa sijaitsevista tiiliuuneistaan, seitsemän- 
tuhatta lästiä kalkkia lähtee hänen kalkkiuuneistaan, 
ja mittausta täytyy valvoa, sillä ihmiset varastavat! 
Hänen täytyy itsensä osoittaa, minkä verran halkoja 
saadaan hakata hänen laajoista metsistään ja mistä 
niitä saadaan ottaa. Hänen sillinkalastuksestaan ja 
suolaamoistaan pidetään eri kirjanpitoa. 

Isolla vasemman käsivarren liikkeellä hän lähettää 
pois kamaripalvelijan, joka toi sanan . . . mutta kun 
hän jälleen kumartuu papereittensa ylle, näkee hän 
edessään Helle Häkin muovaillun lapsenpään, ja sen 
verran taidetta hän oir elämässään nähnyt, että hän 
tietää vain suuren ja harvinaisen kyvyn pystyvän saa- 
maan aikaan jotakin niin sattuvaa. 

Hän kohtaa muotopuolen poikansa levottoman kat- 
seen, joka siirtyy hänestä Matsiin, hän lukee siitä ano- 
van kysymyksen, tuleeko hän nyt hyväksymään hänen 
vstävänsäkin. Jörgen Lykke näkee hävyttömän paljon 
kampaamatonta ja hoitamatonta punaista tukkaa ison 
pään ympärillä, jota kannattaa häränniska. Ruumis on 
sen mukainen. 

Jörgen Lykke ei suvaitse mitään hoitamatonta, 



mutta aateliton pappisoppilas kumartaa synnynnäisen 
kohteliaasti, hänen katseessaan on huumoria ja valp- 
pautta, eikä hänen vastauksissaan ole vikaa. Hän ker- 
too Vitskölin luostarin isoista maalaussaleista ja veisto- 
huoneista, jotka Jörgen niin hyvin muistaa omalta 
kouluajaltaan. Nyt ne ovat tyhjinä, mutta siellä on pal- 
jon hyviä työkaluja, joita Mats saa käyttää mielensä 
mukaan. Hän veistää hautataulujen kehyksiä, ja luos- 
tarissa vielä jäljellä olevat munkit myyvät niitä. Tästä 
Jörgen Lvkke ymmärtää, ettei jää paljon aikaa krei- 
kalle ja latinalle, mutta eihän luterilainen pappi niin 
paljon sellaista tarvitsekaan. Kristian kolmannen sopi- 
muskirjassa sanotaan: Jokaisella superintendentillä tai 
piispalla pitää olla kirjuri, juoksupoika ja hevos- 
poika . . . näistä voi aikaa myöten tulla hyviä seura- 
kuntapappeja. Jos sellainen henkilö osaa lukea evan- 
keliumin selityksen sanasta sanaan postillasta, on siinä 
tarpeeksi. 

Jörgen Lykke hymyilee, sillä hän on aikoinaan laa- 
tinut sopimuskirjan, oppimaton kirkko alenee itsestään. 

Mats muovailee mieluiten savea, ja hän punastuu 
ilosta, kun Jörgen Lykke antaa hänelle tehtäväksi 
puusta tai savesta, kummasta hän haluaa, tehdä veis- 
toksia, jotka asetetaan puistoon, sekä kolmen neidon, 
Kirstenin, Helien ja Yngen päät samaan ryhmään. 

Jokaisesta hänen Matsille tuottamastaan ilosta Kris- 
tianin silmät loistavat lämpimämmin ja raskasmieli- 
syys haihtuu. Valtaneuvos Jörgen Lykke asettuu seinä - 
penkille ja viihtyy hyvin molempien viattomien poikien 
seurassa. Ystävällisesti jutellen hän kertoo heille suu- 
rista taiteilijoista, joita hän on elämänsä aikana koh- 
dannut, Michelangelosta Roomassa, Venetsiassa tapaa- 
mansa Tintoretton hän on nähnyt maalaavan arkki- 
enkelin taistelun saatanan kanssa. Tizianin hän on ta- 



vaunut, runoilijatar Villoria Golonna tutustutti heidät 
toisiinsa, hän on nähnyt Rafaelin madonnan lapsineen, 
mutta vielä kauniimpana hän piti sitä madonnaa, joka 
kerran oli Vitskölissä, mutta jonka tietämättömät talon- 
poikaisjoukot seivästivät hangolla. Paolo Veronesen 
kanssa hän on keskustellut Roomassa, ja sinne hän 
lähettää molemmat pojat, kun Kristian on tullut hiu- 
kan vanhemmaksi, ja hyvän hovimestarin hän panee 
heidän mukaansa. 

Molemmat nuoret ystävykset ovat kuunnelleet hen- 
keään pidättäen. Kun he saavat kuulla, että he pää- 
sevät matkustamaan ulkomaille, yhdessä, kääntävät he 
päänsä ja katsovat toisiinsa kuin sarastaisi taivainen 
a a mu heidän katseittensa edessä. 

— Suurin kaikista on Michelangelo, mutta hän on 
nyt vanha, juttelee Jörgen Lykke, ja hän hymyilee 
erään muiston äkkiä juolahtaessa hänen mieleensä, 
hän tulee niin hyvälle tuulelle tässä pienessä kamarissa 
työkalujen ja taidetta rakastavien poikien parissa kau- 
kana arkipäivän melusta ja hälinästä. 

Tiedättekö, sanoo hän, että kun Michelangelo oli 
teidän ikäisenne poika, halusi hän harrastaa vain tai- 
detta, mutta hänen isänsä tahtoi tehdä hänestä valtio- 
miehen, vaikka hänen äitinsä rukoili hänen puoles- 
taan, että hän saisi ruveta siksi kuin toivoi. Eräänä 
päivänä hän oli muovaillut savesta satyyrin, ja eräs 
ohikulkeva muukalainen huomautti, että hänen teok- 
sestaan puuttui sopusointua, sillä kasvot olivat van- 
hat, mutta hampaat nuoret. Michelangelo huomasi vie- 
raan olevan oikeassa, hän iski pois hampaat ja löi 
taltallaan ryppyjä satyyrin kasvoihin. 

Seuraavana päivänä oli hänen teoksensa kadonnut, 
mutta vieras tuli ja vei hänet mukanaan Lorenzo il 
Magnificon suuren taiteen galleriaan, ja siellä oli sa- 



tyyri. Michael kauhistui, Lorenzonhan täytyi joutua 
raivoihinsa ... — Ei, sanoi vieras, minä olen Lorenzo. 
Olet luonut mestariteoksen, ja minä ostan sen sinulta. 

Ja nyt sai Michelangelo isältään luvan ruveta tai- 
teilijaksi. 

Jörgen Lykke nousee lähteäkseen. 

— Tulette molemmat luomaan kokonaisen galle- 
rian mestariteoksia, kun olette kasvaneet ja saaneet 
oppia käsityönne, sillä kaiken taiteen selkäranka on 
käsityö. 

Hän kääntyy suoraan Matsin puoleen. 

— Ja katso, että pidät tukkasi siistinä ja annat om- 
mella itsellesi sirot vaatteet, tarvitsemasi rahat voit 
hakea Hanynghilta — ja muista, että Tizian oli köyhän 
miehen poika, mutta hän oli ahkera ja käytti oppiaan 
hyödykseen, ja hänestä tuli Kaarle keisarin hovimaa- 
lari, valtaneuvos, kreivi, ja hänen jälkeläisensä aate- 
loitiin. Lahjasi ovat hyvin suuret, ymmärrän hiukan 
sellaisia asioita, pidän huolta kehittämisestäsi, lähetän 
mukanasi kirjeitä tuntemilleni mestareille — kuinka 
pitkälle pääset, riippuu yksinomaan itsestäsi. 

Hän kohottaa kätensä tavanomaiseen tervehdyk- 
seensä — katsoo viimeksi takkutukkaiseen, punapäi- 
seen, nuoreen pappisoppilaaseen, hymyilee ystävälli- 
sesti ja leikillisesti ja sanoo lähtiessään: 

— Aloita kuontalostasi, Mats Kattovalkea! 

Hän on tietoinen siitä sekasorrosta, jonka hän on 
aiheuttanut molempien poikien mielessä, hän ymmär- 
tää, miten he puhelevat ja neuvot tele vat, suunnittele- 
vat ja tekevät työtä nyt hänen lähdettyään! Kujeelli- 
nen hymy palaa hänen huulilleen, ehei, yksisarvisen 
luu ei ole ainoa, mikä parantaa raskasmielisyyttä, nyt 
voi Beate hyvin ottaa luunsirun Kristianilta ja antaa 
sen Hansille. 



Kumminkaan ei hänellä eikä koko Arabian eikä 
myöskään Vitskölin luostarin luunmuruilla ole valtaa 
auttaa vähämielistä. 

Pitäköön Beate uskonsa! 

Palatessaan tiliensä pariin tulee hän ajatelleeksi 
Matsin valtavaa, rovionpunaista tukkaa. Jos sellainen 
olisi ajateltavissa, pitäisi moisen hiusrunsauden todis- 
taa hänet jonkun Kaarlein suvun miehen jalkalapseksi! 
Mutta se ei ole ajateltavissa. Sillä ruhtinaalliset Kaarlet 
eivät ole jättäneet mitään aviotonta syntyperää olevia 
lapsia. Varhaisimmasta lapsuudesta saakka heihin 
juurrutettiin, että Kaarlein veri oli niin ylhäistä, ettei 
sen pitänyt milloinkaan kunniattomasti virrata jon- 
kin aatelisen tai aatelittoman naisen jälkeläisessä. 

Rauhan parannusvoima tuntuu joka mökissä, jokai- 
sessa kaupungissa ja jokaisessa aatelislinnassa. Jopa 
kaikessa muussakin. Ilmakin tuntuu olevan täynnä 
rauhaa ja lepoa, hyvät viljavuodet edistävät maan 
hyvinvointia. Maailmalla kulkevat sodan basiliski- 
laumat, Saint Quentinin verisen taistelun huhu kul- 
keutuu Himmersysseliin saakka. Espanjan kuninkaan 
sotapäällikkö, loistava kreivi Egmont on siellä tuhon- 
nut ja hajoittanut Ranskan sotajoukon ja ajanut pako- 
salle kuulun sotapäällikön Montmorencyn konnetabelin. 

Pian senjälkeen Jörgen Lykke saa kirjeen Janus de 
L, Hongilta. Nyt hän tietää, missä ratsuväeneversli 
Richard Owesen on, hänet on äskettäin siirretty kiiras- 
tuleen, sillä hän kaatui espanjalaisten puolella Saint 
Quentinissa. Ja täytyypä sanoa, että kesti kauan, ennen 
kuin hän saavutti päämääränsä, kuoleman kunnian 
kentällä, sillä hän oli lähes seitsemänkymmentävuotias. 
Onko pojanpoikakin, Jens Favour, kaatunut, siitä ei 
ole mitään tietoa. Mutta koska he aina taistelivat tois- 
tensa vierellä kaikissa olleissa ja olevissa verilöylyissä, 



lienee hänkin kaatunut. Joka tapauksessa ei Fuggerien 
kauppahuone Augsburgissa, missä hän on tuttu kuin 
oma poika, ole mitään kuullut hänestä, ja senvuoksi on 
tuskin uskottavaa, että hän eläisi. 

Hyvin pieninä palasina, niin pieninä kuin hyttys- 
parvi, lentää prelaatin kirje puistoon. Niiden mukana 
lentävät viimeiset Kaarlein tilojen tavoittelijat taivaa : 
seen. Jörgen Lykke seisoo katsellen niiden jälkeen. 

Nyt on yksi ainoa jäljellä. 

Hazelin Berete neito. Mutta hän on hyvässä tur- 
vassa Managerin luostarissa. Vähän saattaa hänen 
merkillinen, loihdunomainen kauneutensa auttaa häntä 
siellä. Abedissa Sitzele Lykke vartioi häntä siellä kuin 
lohikäärme. Kun hän on kuollut, tulee Hazelin herras 
kartano punaisen viivan sisäpuolelle hänen kartalleen 
ja koko niemi on hänen. 

Jörgen Lykke hieroo kuuluvasti sileitä, hyvin- 
hoidettuja käsiään, niin hän tekee ollessaan kylläinen 
ja tyytyväinen. 



MILLE KUNINGAS NAUROI 
NIIN SYDÄMELLISESTI? 


Managerissa seisoo lääninhaltija Jörgen Lykke val- 
miina ottamaan vastaan Hänen Armonsa kuninkaan. 

Heti kun hän näkee korkean vieraansa, huomaa hän, 
että huhu on puhunut totta, kuningas Kristian on sen 
näköinen kuin olisi onnettomuuden lintu katsonut hä- 
nen ikkunastaan. Hän on sairas, hänen elämänrohkeu- 
tensa on niin monen Euroopan kruunatun pään pois- 
meno katkaissut. Kaarle keisari on kuollut luostaris- 
saan, Henrik toisia kohtasi äkkikuolema hänen iloisim- 
pana hetkenään, eräissä turna jäisissä, jotka hän asetti 
kaiken muun urheilun edelle. Verinen Maria on kuol- 
lut, Egmont ja kreivi Horn häpeällisesti teloitetut 
Alankomaissa, jossa Alban herttua harjoittaa hirmuval- 
taa! Rakas Martti Luther on kuollut aikaa sitten, Ruot- 
sissa Kustaa Vaasa on sairas ja vanha! 

Voi, kuka on pitävä suojelevaa kättään vapaan 
valtaistuimen yllä Pohjolassa, kun hän on poissa! 

Henkilökohtaiset surut vaivaavat häntä myös, sen 
näkee hänen huolestuneesta, melkein kyyneleisestä 
katseestaan. Tosin hän on armollinen vieras Jörgen 
Lykken luona Overgärdissa ja kiitollinen kaikesta siitä 



ystävällisestä huolenpidosta, jota hänelle joka taholla 
osoitetaan. Mutta hänellä on kiire Viborgiin, jossa hiin 
on sopinut kohtaavansa jyllantilaisen aateliston. 

Kun hän saapuu sinne iltapuolella, on hän niin vä- 
synyt, että hänen täytyy paneutua levolle. Mutta nuk- 
kua hän ei voi, hän lähettää hakemaan Jörgen Lykkeä. 

Kauan hän puhuu kahdenkesken uskotun lähetti- 
läänsä kanssa. Sillä hän tietää, että tämä on viisas mies 
ja hyvin perehtynyt kaikkiin niihin juoniin, joita 
maanalaisesti punotaan valtakuntien välillä. 

Ensinnä on huolestuttavaa, että Filip ilkeä ehti tus- 
kin vapautua Englannin Mariasta, tuosta hirviö- 
parasta, kun hän jo otti aviokseen sangen nuoren 
Elisabetin, Katarina Medioin tyttären — ja toinen 
Ranskan kuninkaan tytär sai Lothringin Kristinan 
vanhimman pojan! Aina onnistuu tämän juonia puno- 
van naisen saada sukulaisia eniten Paavilaisista ja soti- 
laallisesti vahvoista Euroopan hoveista — ja keisari 
Ferdinand on hänen enonsa! 

Jörgen Lykke luo katseensa alas — hiljaisen arvok- 
kaasti hän lähestyy sitä, minkä tuntee velvollisuudek- 
seen lausua kuninkaalle. 

— Kristinalla on erittäin pystyvä avustaja näissä 
avioliittoneuvotleluissa, aloittaa hän, mutta hän ei 
pääse pitemmälle, kun Hänen Armonsa rypistää kul- 
makarvojaan ja alkaa yskiä! 

— Emme toivo teidän mainitsevan sitä nimeä, sanoo 
hän hengenahdistuksen vaivaamana. Mutta hän ei voi 
itse vaieta vaan huudahtaa kiivaasti: 

— Tiedämme, että sekä te että monet valtaneuvok- 
set pitävät Peder Oxea liian vaarallisena miehenä» Kris- 
tinan hovissa. Ja olisipa vain kysymys hänen tileis- 
tään, niin antaisimme mielellämme hänelle anteeksi 



— valtakunnan vuoksi. Mutta te tunnette toisen syyn, 
lääninhaltija — ja sen syyn vuoksi emme halua nähdä 
häntä niin kauan kun elämme. 

Jörgen Lykke vaikenee kuuliaisesti — tavallaan 
kunnioittaa hän kuningasta tämän tahdonvoiman 
vuoksi. Peder Oxe on rikkonut sitä vastaan, joka on 
kuninkaalle pyhintä, hänen kuningatartaan ja aviopuo- 
lisoaan Jumalan edessä. 

Kun kuninkaan yskänpuuska on ohi ja hän on 
pyyhkinyt suunsa, hän aloittaa jälleen: 

Hänen riitaisa, nuori poikansa, Fredrik herttua tuot- 
taa hänelle niin paljon huolta. Hän ei ole kuullut mi- 
tään prinssistä, joka nyl on pitkän aikaa elänyt sisa- 
rensa hovissa Saksissa 1 Hänen Armonsa on kirjoittanut 
niin vetoavasti Annalle ja vaaliruhtinaalle ja pyytänyt 
heitä puhumaan järkeä niskoittelijalle — ja saamaan 
hänet käsittämään, kuinka merkitsevää olisi joutua 
avioliiton kautta suhteisiin hyvän hallitsijahuoneen 
kanssa, kun hänet valittaisiin kuninkaaksi. Mitä voi- 
maa toisikaan valtakunnalle, jos hän saisi Englannin 
Elisabetin ja kruununperillisen — ja Elisabet on jälleen 
saattanut voimaan Henrik kahdeksannen reformation. 
Tuo ainoa vuosi, jonka yksinvaltias kuningatar liki- 
pitäen on prinssiä vanhempi, ei kai mitään haittaa, hän 
on 26 ja prinssi 25 vuotias, mikä kuninkaallinen pari 
siinä olisi kansan katseltavaksi kruunajaispäivänä! 
Jos prinssi saataisiin matkustamaan sinne — niin ko- 
mea ja kuninkaallinen nuori mies kuin meidän poi- 
kamme, tekisi kai hyvän vaikutuksen neitseelliseen 
kuningattareen, vai mitä arvelette, lääninhaltija? 

Jörgen Lykke nyökkää myöntävästi, prinssi on toti- 
sesti sorea ja reima nähdä . . . hän ei sano mitään siitä, 
mitä hänen salaiset asiamiehensä puhuvat nuoresta 
kuningattaresta! Mitä tuohon neitseellisyyteen tulee . . .? 



Kuningas hieroo käsiään saadakseen veren niissä 
virtaamaan. 

— Kuinka rauhallisena voisikaan kuolla, jos . . . 
mutta sittenhän on tuo kohtalokas Anne Hardenbergin 
juttu . . . 

Kuningas Kristianin ruumis on vedestä turvonnut ja 
alituinen yskä vaivaa häntä kovin. Mutta hänen toi- 
vonsa huolehtia kansastaan on suurempi kuin hänen 
rauhankaipuunsa, ja viimeistä hetkeään hän ei pelkää! 
Hän on antanut sielunsa Isän Jumalan käteen, Kaikki- 
valtias määrää hetken. 

Hän saa joukon päällekkäin ladottuja tyynyjä sel- 
känsä taa, se helpottaa hengitystä, ja nyt hän voi pu- 
hua miltei yhtä voimakkaasti kuin tavallisesti. 

— Me pyydämme teitä, Jörgen Lykke, niin, otamme 
teiltä lupauksen, että matkustatte meidän sijastamme 
ja estätte Anne Hardenbergin saamasta valtaa nousta 
Tanskan valtaistuimelle. Sillä sitä vain hän haluaa. 
Sitä haluavat Hardenbergit. Ruotsissa Kustaa Vaasa 
otti puolisokseen aatelistyttäriä, ja vähempi ei kelpaa 
Hardenbergeille. Nyt he toivovat kuolemaamme — ja 
sitten se tapahtuu. 

Kuningas väsyy pian, hän nojaa niskaansa taakse- 
päin, silmäluomet, jotka ovat niin ryppyiset ja punai- 
set, painuvat kärsivien, uupuneitten silmien ylle. 

— Mutta poikamme ei tahdo kuulla mitään, jatkaa 
hän sitten taistellen ruumiillista heikkouttaan vastaan, 
ei mitä me sanomme, ei mitä hänen äitinsä, kuningatar 
sanoo. Hän on kuin poissa omasta itsestään, ja peikko 
on tullut hänen ruumiiseensa hänen sijaansa. Mutta 
hän ei usko taikuuteen eikä noitajuomiin — teidän 
ansiostanne, Jörgen Lykke. 

Hänen armonsa hymyilee heikosti ja jatkaa huoles- 
tuneena: 



— Jos hän nai Hardenbergien tyttären, seuraa siitä 
välittömästi, että veljemme Holsteinin herttua Adolf 
vaatii itselleen valtakuntaa omalta veljenpojaltaan, ku- 
ten tapahtui aikaisemmin, meidän isämme ottaessa 
kruunun kuningas Kristian toiselta. Oletteko ajatellut 
sitä, Jörgen Lykke? 

Lääninhaltija nyökkää, hän tietää sen. Hän tietää 
myös, että Adolf herttua varustautuu valtaamaan Dit- 
marskin. Mutta hänen sotapäällikkönsä Daniel Rantzau 
värvää Saksassa enemmän joukkoja kuin tarvitaan 
tuon maankaistaleen valloittamiseen. Ja aina hän on 
ollut tyytymätön osuuteensa herttuakunnista. 

— Siitä huolimatta, että sai itse valita, lisää Hänen 
Armonsa katkerasti. Ja Jörgen Lykkeä kohden kumar- 
tuen hän kuiskaa kädenliikkeillä seli telien: 

— Vuosikausia on Adolfin päämääränä ollut Tans- 
kan valtaistuimelle nouseminen I Miksi muuten hän, 
joka itse on luterilainen, toimisi niin innokkaasti paa- 
villisten ruhtinaitten, keisari Ferdinandin ja kunin- 
gas Filipin hyväksi — itse katolilaiseksi tulematta. 
Mutta hän on sekä viisas että kunnianhimoinen, hän 
odottaa meidän kuolemaamme. Silloin hän antaa paa- 
villisten ruhtinaitten tukea häntä sotajoukoillaan, eikä 
Tanskan kansa tule pelkäämään luterilaista kunin- 
gasta tai nousemaan häntä vastaan — ja kun hän istuu 
lujasti valtaistuimellamme, kiittää hän avusta kään- 
tymällä paavilaisuuteen, ja niin on Rooma voittanut 
takaisin kadottamansa. 

Ymmärrättekö, Jörgen Lykke? 

Kyllä, kyllä hän ymmärtää. Perustellulla syyllä on 
Adolf herttua kieltäytynyt tekemästä läänitysvalaa vel- 
jelleen kuninkaalle. Syventyneenä ajattelemaan, mikä 
kohtalo odottaa valtakuntaa, jos Kristian kuningas 
kuolee, Jörgen Lykke sanoo, että hänen kuten useim- 



pien muitten suurin pelko kohdistuu vangittuun Kris- 
tian toiseen — jota tuskin enää voi pitää vankina, 
koska hän viettää vapaata ja rauhallista elämää Ka- 
lundborgin linnassa, vaikka onkin vartioituna. Hän on 
vanha nyt ja on luopunut vaatimuksistaan valtakun- 
taan. Mutta sitä eivät ole kirotut tyttäret tehneet — 
Kristinan pojan, Lothringin nuoren Kaarle herttuan he 
haluavat nähdä isänsä valtaistuimella. 

— Siitä juuri halusin myös puhua kanssanne, lää- 
ninhaltija, kuiskaa kuningas. Siltäkin taholta uhkaa 
paavilaisuus. Katarina Medici on Ranskan inkvisitio- 
tuomioistuin, miksi arvelisitte hänen haluavan pyrkiä 
täällä — jos hänen tyttärestään Claudesta tulee Tans- 
kan kuningatar? 

Kuningas huokaa hyvin syvään. 

— Ihminen viivyttelee kuolemaansa, kun tietää 
puolet kansasta joutuvan makaamaan ruumiina hänen 
arkunkannellaan, paavilaisuuden saavuttavan jalan- 
sijaa ja monta vuotta kuluvan, ennenkuin maa saa 
takaisin, minkä se on menettänyt. 

Hän vaikenee. Sulkeutuneiden silmäluomien alta 
kierii kaksi kirkasta kyyneltä silmäkulmista, kuole- 
manväsyneenä lepää niska tyynyjen tuella. 

Mutta hänen täytyy taas puhua, huolet pyrkivät 
tukehduttamaan hänet pahemmin kuin sairaus. 

— Maa tulee jälleen jakautumaan kolmeen osaan 
kuten kaksikymmentäviisi vuotta sitten, kun sen veri 
valui virtanaan! Senjälkeen Jumala soi meille armon 
nähdä maan kukoistavan, vauras se on ja valtakun- 
nan raha-asiat on hyvässä järjestyksessä — ja sen tun- 
nustuksen olette ainiaaksi saava, Jörgen Lykke, että 
aulis mies te olitte lainaamaan, kun olimme pahim- 
massa ahdingossa. 



Ja sitten — kuukauden, tai parin, kolmen päästä, 
kun olemme sulkeneet silmämme! 

Kuningas kiemurtelee ja kääntelehtii tuskissaan pie- 
luksillaan. 

— Miten voimme rauhassa levätä haudassamme, jos 
kuulemme yllämme sodan basiliskin polkevan maata 
ja tiedämme, että tuhannet talot palavat, tapot, laitto- 
muus, ryöstöt ja naisten raiskaus leviävät! 

Ooh! 

Ja kaikki tämä sen vuoksi, että turhamainen nainen 
himoitsee kruunua! Ja meidän poikamme on teesken- 
telijättären hovinarri — sillä ei tämä suinkaan ole ra- 
kastunut häneen, vain hänen purppuraansa. 

Kuningas liikkuu rauhattomasti, ja hänen muuten 
niin suora katseensa häilähtelee eikä uskalla suun- 
tautua Jörgeniin, hänellä on jotakin sydämellään, jota- 
kin, mitä sanoakseen hän on kutsunut Jörgen Lykken, 
mutta hän ei saa sitä huuliltaan. 

Ja Jörgen Lykke istuu miettivänä ja pohtii niitä vaa- 
roja, joita kohden valtakunta tiettävästi käy. Ei ole 
vain ulkonaisia vihollisia, vaan irralleen päästetty 
kansa kuten kerran aikaisemmin hänen aikanaan. Hän 
näkee Vitskölin kirkon runneltuna ja Pyhän Äidin ja 
Lapsen hangon lävistämänä, syvällä sisimmässään hän 
näkee Insula Virginian uivan illassa Limvuonon opaa- 
linvärisillä laineilla, näkee sen kukkivan ja viattoman 
ihanuuden. — Ja toinen kuva työntyy sen eteen, su- 
reva puu ja sen palaneet oksat, kaikkialle leviävä rap- 
pio . . . ooh, hän on kuten aina on ollut sodan hävit- 
tävän jumalan vihaaja, halveksija . . . 

Äkkiä kuningas tarttuu hänen ranteeseensa. 

— Lääninhaltija! uskokaa, että olemme kadottaneet 
järkemme, jos haluatte, mutta — jos vangittu kunin- 
gas kuolee, on siltä taholta uhkaava vaara torjuttu. 



Hänen arka katseensa tutkii Jörgen Lykken silmiä 
nähdäkseen, löytääkö hän niistä saman kirouksen, joka 
kiduttaa häntä itseään. 

Mutta niin ei tapahdu. Hänelle vastaava ääni on vii- 
leä ja mietteliäs. 

— Kristian toinen on 77 vuotias, se on tomun ikä. 
Jollei hän itsestään kuole ennen Teidän Armoanne, 
kuolee hän pian sen jälkeen. 

Kuninkaan pää painuu syvään, mutta hänen suljetut 
silmämunansa värisevät. Ja kuiskaten hän pyrkii pur- 
kamaan suuren ahdistuksensa. 

— Meidän on itsemme kuoltava — emmekä me pel- 
kää kuolemaa. — Jumala on oleva armollinen tuomari 
meille kaikille. Mutta on aikoja, lääninhaltija, jolloin 
ikävöimme tätä ainoata: jättää kaikki Kaikkivaltiaan 
käteen ja antaa hänen, joka yksin tietää, määrätä . . . 
ja silloin sanomme sisimmässämme: Niin, se on hel- 
pointa! Antaa kaiken mennä menoaan, antaa valtakun- 
nan joutua ryöstettäväksi etelästä pohjoiseen, pienten 
lasten menettää isänsä, nuorten neitseitten häväistyinä 
kantaa palkkajoukkojen jälkeläisiä, antaa kaiken tä- 
män tapahtua ja sanoa: se on Herran tahto, kyllä se 
jotenkin koituu hyväksi. 

Emme voi sitä, lääninhaltija, tunnemme olevamme 
pelkuri, jos niin teemme. 

Mitä varten antoi Jumala meille älymme? — Siksi 
että tekisimme sitä, mikä koituu turvattomien turvaksi. 

Vihdoin Hänen Armonsa kohottaa jälleen katseensa. 

— Uskotteko Jumalaan, lääninhaltija — ei, tiedäm- 
mehän, että ette sitä tee. 

Jörgen Lykke vastaa harkiten: 

— Kyllä, uskon Jumalaan — koska en voi olla sitä 
tekemättä — uskon, vaikka en tahdokaan uskoa. 

Kuninkaan kasvot kirkastuvat. 



— Mutta teidän täytyy kumminkin! 

— Niin — mutta se ei merkitse, että olisin iankaik- 
kisuuden valtakunnan hallitsevan ruhtinaan ihailija. 

Hänen Armonsa pyyhkäisee kädellään hikistä 
otsaansa. 

— Jörgen Lykke, soisimme mieluummin, efttä ette 
rienaisi — tänä hetkenä, joka on meille niin raskas . . . 
Tahdotteko muistaa, että olemme luvanneet vanhalle 
Kristian toiselle kuninkaalliset hautajaiset — kun nii- 
den aika tulee. 

— Kyllä, Teidän Armonne. 

— Ja — hän katsoo jälleen alas, hänen sanansa 
tulevat empien — mitään väkivaltaa ei tule tapahtu- 
maan vanhalle miehelle? 

— Ei, Teidän Armonne, ei kukaan, ja vanha mies 
vähinten, tiedä itse, onko kuolema muuta kuin iän 
vaatimus. Ja kuka tietää, ehkä vanha mies nukahtaa 
surusta ja murheesta, kun hänen kuningastaan ei enää 
ole. 

— Ja Anne Hardenberg? kysyy kuningas hetkeä 
myöhemmin. 

Silloin hymyilee Jörgen Lykke. 

— Anne Hardenberg ei pue ylleen purppuraa niin 
kauan kuin minä elän. 

— Silloin suokoon Jumala pitkän iän teille, lää- 
ninhaltija. Me luotamme teihin! Ei ole milloinkaan ollut 
syytä muuhun. Muistatteko, kun Henrik kahdeksas 
oli hyljännyt Anna Cleven heti hänet saatuaan, ja te 
matkustitte meidän asioissamme Englantiin — eikä 
siellä syntynyt mitään naimakauppaa Henrikin ja 
Lothringin Kristinan välillä. Miten saitte oikeastaan 
aikaan sen? 

Jörgen Lykke kumartuu Hänen Armonsa korvan 
viereen ja kuiskaa. 



Kuninkaan kasvot kirkastuvat, on kuin ne laajenisi- 
vat, silmät avautuvat, ne ovat valoisat, hän panee kä- 
den rinnalleen ja nauraa, niin että koko hänen ruu- 
miinsa tärisee! 

Niin, hän nauraa niin sydämellisesti, että hänen täy- 
tyy yskiä, ja lima irtaantuu ja hengitys helpottuu 
tämän siunatun, pulpahtelevan naurun ansiosta. Hän 
yrittää hillitä sitä, mutta se alkaa jälleen. 

— Sepä oli kepponen! 

— Niin, nyt siis ymmärrämme, ettei rouva Kristina 
sopinut Henrik kahdeksannelle. 

Ja nyt nauraa Hänen Armonsa jälleen. 

Syvältä pielusten välistä hän katsoo ylös. 

— Luuletteko, että voitte pitää hänet vastedes 
poissa kimpustamme? 

— Niin kauan kun hän luottaa siihen, että olen 
hänen liittolaisensa, voin sen helposti taata, nauraa 
Jörgen. 

Hänen Armonsa huokaa. 

— Te olette viisas, Jörgen Lykke! Te olette viisas. 
Jos rakas poikamme vain saa muutamia teidän kaltai- 
sianne avustajia, saa Tanska ehkä lempeät elinehdot 
hänen valtikkansa alla. 

Antakaa meille kätenne, että aina tahdotte olla hä- 
nelle yhtä uskollinen palvelija ja ystävä kuin olette 
ollut meille. Ja jos hän taipumattomuudessaan louk- 
kaisi teitä, luvatkaa olla kärsivällinen häntä kohtaan 
viimeiseen saakka — meidän vuoksemme! 

Jörgen Lykke ja kuningas puristavat lujaan tois- 
tensa käsiä, ja kuningas kysyy: 

- — Jos voisimme ilahduttaa teitä jollakin vastapalve- 
luksella, lääninhaltija, tekisimme sen mielellämme. 

Jörgen Lykke kiittää, mutta ei hänellä ole mitään, 
hän ei tarvitse mitään korvausta ilahduttaakseen Her- 



raansa. Hän pyytäisi kumminkin mielellään Hänen 
Armonsa kirjettä, että Svingelbjergin kirkko saataisiin 
purkaa. Se on vanha ja hyvin huonossa kunnossa ja 
rappeutunut, svingelbjergiläisillä ei ole voimia sen yllä- 
pitämiseen. Jonakin kauniina päivänä se romahtaa ja 
murskaa kirkossa olijat. 

Hänen armonsa käy miettiväiseksi. 

Anteeksipyy tävästi hän sanoo: 

— Rakas lääninhaltija, ottakaa rahaa meidän va- 
roistamme ja rakentakaa tukipilareita kirkkoon — 
mutta nykyisenä aikana näemme sangen vastenmieli- 
sesti, että kirkko puretaan ja hajoitetaan. On totta, että 
olemme kieltäytyneet ottamasta pappeja neuvostoom- 
me, mutta tämä ei ole tapahtunut pahansuopeudesta, 
vaan sen vuoksi, että arvelemme Jumalan sanan julis- 
tajilla olevan kylliksi työtä virkansa hoitamisessa, jos 
sen on tunnuttava kansan elämässä. Jumalan, meidän 
Herramme huoneita pidämme arvossa ja kunniassa, 
hänen asuntonsa on seisottava — samoin kuin me 
nöyrästi toivomme, että meille on asuinsija valmistettu 
Hänen taivaassaan. 

Antakaa kirkon olla pystyssä, lääninhaltija — kun 
meitä ei enää ole, voitte puhua asiasta poikamme 
kanssa. 

Lääninhaltija kumartuu suutelemaan kuninkaan 
hervotonta, sairaalloisen kalpeaa kättä. 

Hänen lähdettyään Hänen Armonsa hymyilee maa- 
tessaan pieluksillaan. 

Olipa se kepponen . . . 

Sinä yönä ojentautui Svingelbjergin kirkko. 

Se oli torjunut korskan Bunderupin ensimmäisen 
hyökkäyksen. 



IHMISSUSI 


Vielä lepää siunauksellinen rauha Tanskanmaan 
yllä. 

Koko maa kasvaa vauraudessa ja kauneudessa. Vie- 
läpä Bunderupin linnanpuiston puut imevät rauhalli- 
sen mullan helmasta itselleen tuuhean lehvistön. Ava- 
rat latvukset suovat suojaa visertäville pikkulinnuille 
ja niiden piipittäville poikasille. Tuuli tarinoi lehvis- 
tössä. 

Kukkatarhassa kukkii myrtti, Kristuksen verenpisa- 
rat riippuvat ruohonohuista oksista, tuhat kultapyö- 
rää leimuaa marmorimaljoissa, nelijalkaisten eläinten 
ja lintujen, jänisten ja fasaanien muotoisiksi leikeltyjen 
myrttien ympäröiminä. Kiemurtelevassa joessa ja teko- 
lammessa, jossa ,,Dotterhuus” sijaitsee pienine, veteen 
johtavine pengermineen, kasvavat lumpeet, sananjalat 
ja korkeat, siniset kurjenmiekat. Joutsenparvet liuku- 
vat äänettömästi vaikeitten kaarisiltojen alitse. Pöyh- 
keät riikinkukot seisovat nurmikolla ja levittävät äk- 
kiä koko höyhenloistonsa väririkkauden. 

Jörgen Lykke kuljeksii mielellään yksin sypressi- 
kujissa. Rauhan vuosina Jörgen Lykkellä on joskus 
ollut aikaa omalleen, paljon hän on tilannut tai tuonut 



mukanaan Hollannista ja Italiasta, parsaa ja maa-arti- 
sokkaa, siemeniä ja kukkasipuleita, mutta minkään 
hoitamista hän ei ole niin lämpimästi pannut puu- 
tarhurin sydämelle kuin tekosaarensa, Insula Virgi- 
nian. Se on hänen lemmikkinsä, ja se on niin kaunis 
pienine valkeine temppeleineen, jossa on kolme toinen 
toisensa ylle kohoavaa kupoolia, kaksi pienempää ja 
yksi suurempi. Temppelin ympärillä sijaitsee neljä so- 
lakkaa kellotornia ja matalien, pyöreälatvaisten lehti- 
puiden muodostama lehto, jossa rungot ovat tasaiset 
kuin pilarit. Mantelipuita ja viikunoita ja walesialaisia 
kirsikoita loihditaan täällä kasvamaan, ja viinirypäleet 
paistattavat päivää kallisarvoisten ikkunalasien alla. 
Saarella on tekolähde ja tekokallio, siellä kohoaa eräs 
Matsin teos, kaunis, nuori liehuvavaatteinen tyttö. 
Jumalaisen kainouden ja hädän valtaamana hän pai- 
naa kädellään rintaansa, ja toinen jalka on koholla 
pakoon pyrkimässä ... se on nymfi Kastalia, eteenpäin 
kumartuneena, valmiina syöksymään lähteeseen Apol- 
lon pyydettä paetakseen. 

Mats on veistänyt hänet kalkkikiveen — Helle Häkin 
mukaan, jota niin liikutti säikkyneen neidon surulli- 
nen loppu! 

Kukaan ei milloinkaan ole kuullut Jörgen Lykken 
sanallakaan mainitsevan, minkä vuoksi hän niin mie- 
lellään oleskelee täällä — tai että hän ihastui niin 
Insula Virginiaan, Kaartein luostarisaareen nuorena 
junkkerina, siksi että hän siellä saavutti puhtauden 
omassa itsessään! Mikä lyhyt satu. Raaka kapakkatyttö 
tarttui hänen sielunsa kieliin, kun ne olivat hienoim- 
min viritetyt, ja se maksoi hänelle hänen henkensä. 

Insula Virginiassa hän näki ensi kerran Ethelredan. 

Muisto vain on jäljellä — koskemattoman neitsyy- 
den tulililjanpunainen kuva — rauhallinen, valkea 



tamma, risainen, koria kantava poika, ohjaksia pite- 
levä sillimaha, haukkuvat koirat ja kirkuvat papu- 
kaijat! Ja hevosen selässä istui hän. Hiusten rovion- 
punan kehystämät, hienot, nuoret kasvot, Kaarlein su- 
loiset hymykuopat poskissa ja leuassa, kullanruskeat 
silmät, jotka hymyilivät niin lämpimästi, solakka, 
nuori vartalo, joka keinui hevosen rytmin mukaan, tuli- 
punaisen, ohuen silkkihameen laskeutuessa pitkälle yli 
hänen jalkansa. Milloinkaan ei polttavampi tulen- 
lieska ole ympäröinyt kylmempää neitoa! Kaikki myö- 
hemmät muistot — hänen surkea hääyönsä — hänen 
avuttomasti janoava sydämensä! — jäätikkö on peittä- 
nyt jokaisen muiston! 

Kuin Kastalia pakeni Ethelreda häntä — tuleen — 
tai minne? 

Jos hän ja lapsi palaavat, on hän kieltävä molem- 
mat, mikään ei voi todistaa hänen oikeuttaan. 

Vain ensi kohtaus oli suloinen! Ennenkuin hän vielä 
tiesi, että neitoa oli mahdoton voittaa, ennenkuin hä- 
nen kaipuunsa makasi kuin orja tämän jalkojen juu- 
ressa, ennenkuin hänen sielunsa sai vahingon itsepin- 
taisista rukouksistaan. 

Merkillisen sateinen syksy seuraa kaunista kesää, se 
raivoaa vimmatusti ikäänkuin se ei voisi tehdä kyl- 
liksi vahinkoa, ei kyllin nopeasti loukata, raastaa ja 
tahria maan kaunista pukua. 

Gunderupgärdin leski, joka aina on mielisairaan 
luona ja huolehtii hänestä öisin, järjestää jonkun 
piioista istumaan luonaan, sillä hän ei ollenkaan 
uskalla olla yksin. On kuin monet vihaiset koirat vin- 
kuisivat ilkeästi ja ulvoisivat joka-ainoana yönä! Ja 
siitä saakka kun linnantuvan väki näki kauhean ihmis- 
suden juoksevan puistossa, toinen takakoipi törröttäen 



suorana kuin häntä, kuten ihmissusien tapa on, sen 
jälkeen ei kukaan jää vapaaehtoisesti Bunderupiin. 
Sillä juuri sen näköinen on piru. 

Mutta jestas sentään, älkää sanoko mitään läänin- 
haltijalle, sillä jos juttu tulee hänen korviinsa, hauk- 
kuu hän heitä juoruakoiksi ja taikauskoisiksi mustiksi 
munkeiksi, ja kauhean jumalaton hän on, eikä kukaan 
ihmettele, että hän juoksentelee ihmissuden hahmossa, 
kun hänellä on asiaa paikkoihin, joissa sellaiset pedot 
ovat kotonaan. Mihinkään hän ei usko, ei siihen, mitä 
Mats Grönning saarnaa eikä Sanaan! Joku kysyi hä- 
neltä, eikö hän uskonut sitäkään, että basiliski syntyy 
munasta, jonka vanha kukko on muninut tallilantaan, 
ja sille hän nauroi täyttä kurkkua ja vastasi, että jos 
he löytävät sellaisen munan, niin pitää heidän vihdoin- 
kin tuoda se hänelle, sillä suurella innolla hän haudo- 
tuttaisi siitä basiliskin, silloin hän ei tarvitsisi muuta 
talonvahtia. 

Ja edeskäypäpiika, joka palvelee herrasväen pöy- 
dässä, on omin korvin kuullut hurskaan Jörgen Frii- 
sin, joka on entisen Viborgin piispan veljenpoika, kysy- 
vän häneltä, eikö hän myöskään uskonut raamatun sa- 
naa, että Lotin puoliso muuttui suolapatsaaksi! Ja sil- 
loin nauroi lääninhaltija niin pilkallisesti ja sanoi, että 
jos hän olisi löytänyt hänet, niin hän olisi ottanut hä- 
net mukaansa kotiin ja pannut hänet nautojen eteen 
soimeen, kun ne rupesivat kaipaamaan suolaa! Sillä 
hänenhän täytyi olla oikea toiveneito heidän nuolta- 
vakseen. 

Mutta lääninhaltija tulee taipumaan, sen hän saa 
tehdä. Jumala ei anna itseään pilkata, ja jestas sen- 
tään, miten se ulvoo! On hyvä asia, ettei Jörgen Lykke 
milloinkaan ole kitsas, he saavat juoda niin monta 



ruukullista makeaa muskottiviiniä kuin haluavat — 
anna meille vielä ruukku lisää, pikku Marine. 

Huhu ihmissudesta tulee Beate rouvan korviin. Että 
puhe tuosta ilkeästä eläimestä oli loukkaus hänen mies- 
tään kohtaan ja todisti rahvaan pahansuopeudesta 
lääninhaltijaa vastaan, sen hän heti ymmärsi. Viivyt- 
telemättä hän meni suoraan Jörgen Lykken luo, hen- 
tona, hienona ja muuttumattoman kalpeana hän seisoi 
kirjoituskammion oven sisäpuolella. 

— Kansa puhuu asioita, jotka käyvät kunniallenne, 
herra I 

Jos hän oli luullut lääninhaltijan käyvän väkensä ja 
ympärillä asuvan rahvaan kimppuun, erehtyi hän. 
Jörgen Lykke katsoi hetken häneen — ei toki, ei hä- 
neen, sillä hänen kylmät, siniset silmänsä eivät mil- 
loinkaan näe Beatea, hänen puolisoaan; suoraan hänen 
lävitseen hän näkee heidät, jotka ovat kuljettaneet pa- 
hoja puheita. 

Ja tällä kertaa lääninhaltija todella uskoo ihmis- 
suteen. 

Äkkiä hän seisoo linnantuvassa, pitkänä ja mahta- 
vana, pukeutuneena pähkinänruskeisiin ommeltuihin 
sukkiin, sillä ne ovat lämpimämmät kuin silkkiset, ku- 
dotut, ja yllään vihreä samettipuku, jossa on vadstena- 
pitsejä rypytettyjen hihojen suissa, päässä ohut, ku- 
dottu huppu ja sen yllä baretti, sillä sitä vaatii hänen 
arvonsa. 

Kun hän vain mainitseekin ihmissuden, alkaa huono 
omatunto hiipiä varjonaroin lukinkoivin pöydänreu- 
noja ja seinäpenkkejä pitkin. Mutta hän ei karju, hän 
ei hauku eikä paukuttele piiskaa, hän ei kiinnitä jää- 
tävää katsettaan väkeensä, kuten hän tekee pahimmil- 
laan ollessaan. Ei, hän hymyilee salaperäisesti ja kuu- 



lustelee, kuka on nähnyt ihmissuden ja missä? — se oli 
siis puistossa vallihaudan sisäpuolella? Vai niin, niin 
siis oli. Mutta silloinhan ihmissusi on yhä hänen mail- 
laan, sillä he tietävät kai hyvin, ettei sellainen peto 
pääse juoksevan veden yli! 

Ja silloin on hänen tahtonsa — ja kun Jörgen Lykke 
kuuluttaa, että tämä tai tuo asia, joka on hänen tah- 
tonsa, on toteutettava, silloin itse kullekin on selvää, 
että mikään muu ei ollenkaan voi tulla kysymykseen. 

Nyt on hänen tahtonsa että ihmissutta on ajettava 
takaa ja pyydystettävä se. 

Kukin saa määräyksensä, talonväki ja rahvas ko- 
koontuu linnanpihalle, kaikki he ovat puhuneet ihmis- 
sudesta, he tietävät sen olevan juoksevan veden ym- 
päröimänä, katsokaa nyt, että pyydystätte sen! Jörgen 
Lykke aikoo lahjoittaa sen nahkan kuninkaalle, sillä se 
on ensimmäinen ihmissusi, mikä milloinkaan on 
tapettu. 

Ulos puistoon! Kaikki! 

Puhaltaa jäisen pistävä ja kuiva tuuli, joka lävistää 
jokaisen vaatekappaleen, ja marraskuun märkyys on 
liottanut mullan, siinä on raskasta rämpiä, kun pitää 
liikkua nopeaan. Ja nopeaan on liikuttava. Läänin- 
haltija, hänen voutinsa Wolluf Hanyngh ja hänen 
muskettisoturinsa ajavat metsästävää laumaa ratsain. 

He ajavat heitä kuin nautoja ruoskanläimäyksin ja 
huudoin ympäri puistoa, pitkin pehmeää multavallia 
juoksuhaudan ympäri — Hei! ylös! ylös vallille ja kat- 
sokaa, ehkäpä saatte pedon näkyviinne sieltä — 
ylös . . . ! 

Rahvas ja linnanväki, naiset ja lapset rämpivät mä- 
rässä savimaassa polvia myöten, muutamat takertuvat 
siihen eivätkä pääse irti. Heidän päittensä yllä pauk- 
kuu ruoska — älkää seisoko siinä nukkumassa, ihmis- 



susi juoksee kolmella jalalla, ei se pääse niin nopeasti 
eteenpäin, ettette saavuttaisi sitäl 

— Vai niin, eikö peto ollutkaan siellä — etsikää sitä 
sitten joesta, ehkä se on piiloutunut johonkin koloon 
joenäyrääseen kuten kravutl väkijoukkoa ajetaan kah- 
laten jokea pitkin, jossakinhan ihmissuden täytyy olla, 
koska he ovat nähneet sen, neljäs jalka törröttämässä 
takana kuin häntä! — tartu sitä häntään, ukkeli, kun- 
nostaudu nyt tohvelintekijän Kaisa, liikuta koipiasi, 
vyöntekijä, ulos jokeen pyykkimuija, sinä olet tottunut 
veteen, tongi lehmänlantaa, kokkipoika, sinähän näit 
myös pedon, sinun täytyy tuntea se, mars kaislikkoon, 
kuppari, jos lisko puree sinua, niin olethan tottunut 
näkemään verta, kuljetko unissasi, karjakko, pylly pys- 
tyyn, kehruutyttö, sinä olet tottunut siihen, että kaikki 
pyörii. 

Vielä illan pimettyä lääninhaltija jatkaa hurjaa ih- 
missuden ajometsästystä, pimeässä ja mudassa, pen- 
saitten ja taittuneitten oksien yli hoippuvat loiset ja 
pyykkimuijat, kutojat ja uunipiiat ja päiväläiset, siinä 
on puhkimista ja itkua ja surkeutta, sillä jokainen on 
saanut naarmuja ja satuttanut itsensä ja tahrautunut 
vereen ja multaan. 

Lauma, jolle lääninhaltija puhuu torninportailta, on 
aivan uuvuksissa ja pökerryksissä. Kas, jos he olisivat 
pyydystäneet ihmissuden, olisi hän tarjonnut heille 
lämmintä olutta ja leivonnaisia. Mutta kun he eivät 
ole saaneet sitä kiinni, ei ole mitään palkittavaa. Voi- 
sihan jotakuta onnistaa vielä niin, että hän taas näkee 
ihmissuden, ja niin pian kun asia tulee hänen kor- 
viinsa, komennetaan heidät jälleen samaan ajojah- 
tiin, ja silloin hakeminen kestää päiviä, jopa viikko- 
jakin, jos tarvitaan, sillä silloin se on saatava kiinni 
— ja nyt saatte mennä! 



Jollakin kierolla tavalla lienee ihmissusi sittenkin 
päässyt juoksevan veden yli, sillä kukaan ei enää näh- 
nyt sitä. 

Talvi-iltoina sattuu lääninhaltija joskus oleskele- 
maan pienen Kristian junkkerin tornihuoneessa, ja 
sinne kerääntyy silloin koko hänen perheensä. Se on 
talon lämpimin huone, sillä lääninhaltija on antanut 
muurata sinne kaksi takkaa, niissä on runsain leik- 
kauksin koristellut sivut; hopeiset hiilihangot, pihdit ja 
hopeavartiset palkeet välkkyvät tulen hohteessa. Toisen 
takan ääressä istuu aina talon herra — uudessa noja- 
tuolissa, jonka pieni Kristian junkkeri on varustanut 
Lykkein vaakunalla ja muuten koristanut hurjalla, 
villin mielikuvituksellisten, kielensä suusta ojentavien 
päitten orgialla. Kun Kristian saa antaa käden kulkea 
niinkuin se haluaa, ei ole mitään loppua sen rikkau- 
della — ja mieluiten hän luo mielikuvituskuvia, hul- 
lunkurisia, groteskeja, kaameita, kaikkia sekaisin. 

Jörgen Lykke hymyilee niille ja tulee joskus mietti- 
väksi. Hän on myös käynyt tervehtimässä mielisairasta 
poikaansa Hansia, joka ei tunne häntä, eikä ketään. 
Kauan ja ajatuksiinsa vaipuneena on Jörgen seisonut 
ja katsellut laihaa poikaa, joka nojaa pieluksiinsa, me- 
huttomana kuin kaisla ja mantelinvalkeana. Vaikka 
pojan isot, ruskeat silmät eivät tunne ketään eivätkä 
näe sitä, johon ne suuntautuvat, ovat ne avoinna, ja 
mittaamaton on hätä ja puristava raskasmielisyys, joka 
lepää 1 sielun syvässä vankiluolassa! Rihmankapea, voi- 
maton käsi kuljettaa puuhiilen palasta ympäri, yhä 
ympäri, paperilla, jota Kristian aina hankkii veljelleen. 
Ja milloinkaan katsomatta, mitä tekee, piirtää hän lii- 
dulla saman kuvan, saman parrakkaan assyrialaisen 



kuninkaanpäan, jonka pyöreät, ruskeat silmät muis- 
tuttavat hänen omiaan. 

Jörgen Lykke on varovasti kädellään sivellyt pojan 
niskaa, ruskea, silkinhieno tukka muistuttaa Kristianin 
hiuksia, mutta se on aina kuumeisen kostea. Pojasta 
ei huomaa, tunteeko hän käden pehmeästi ja hiljaa liu- 
kuvan päätä pitkin, mutta kumminkin käy valta- 
neuvos usein mielisairaan poikansa luona. 

On kuin kaikki Jörgen Lykken lapset olisivat saa- 
neet isän sen kerran jälkeen, jolloin hän painoi Kristia- 
nin pään rintaansa vastaan, mutta pieni, kyttyräselkäi- 
nen junkkeri on edelleen isänsä lempilapsi. 

Mutta Jörgen Lykken lapset eivät koskaan tule 
häntä oikein lähelle. Kauan he ovat huomanneet, että 
hän harvoin on hy väileväinen, pikemminkin vain hänen 
katseensa on täynnä ystävällisyyttä. Eikä ole mitään, 
jota he saattaisivat osoittaa eivätkä saisi. 

Perheenisällä on erikoisuuksia, joita he kunnioitta- 
vat. Hän ei siedä, että kukaan koskettaa häntä. Eihän 
hän voi olla Isäjumala itse eikä rakas Vapahtaja, jota 
he itse ja heidän äitinsä Beate rouva joka aamu rukoi- 
levat polvistuneina ja kädet kohotettuina. Kumminkin 
on isä melkein samaa suuruusluokkaa, maailmallinen 
jumala, jumala, jota he rakastavat ja kunnioittavat, 
jota kohden he kohottavat katseensa ja jota kuuntele- 
vat, sillä hän tietää kaiken, mitä maailmassa on. 

Tästä kiitollisina he tulevat hänen luokseen pienine 
lahjoineen kuin uhraamaan auringolle, joka loistaa hei- 
dän pieneen maailmaansa ja päivittäin rikastuttaa sitä 
uusilla riemuilla, kun se on kotona. Mutta joskus se on 
Puolassa, joskus Espanjassa, Lyypekissä tai Englan- 
nissa ja usein Köpenhaminassa. Mutta milloinkaan se 
ei nouse kodin ylle tuomatta uutta lahjojen lähdettä, 



äitiä uusinta, sellaista, joka yllättää, suo ajatusten ja 
keskustelun aihetta ja silmäyksen siihen maailmaan, 
josta se saapuu. 

Talven pimeys lepää kuin musta lampaanvilla lin- 
nan yllä, isoista metsistä vallihaudan takaa kuuluu su- 
sien ulvontaa, palelevana kulkee vartija kierrostaan 
katetussa tornikäytävässä. Linnantuvasta tunkeutuu 
melua ja rähinää, kun asemiehet painivat. Pitkin muu- 
ria riippuu pikisoihtuja rautarenkaissa, sillä läänin- 
haltija ei halua sitä harmia, että hänen seurueensa 
yks’kaks’ saisi maata sääret katkenneina kaaduttuaan 
humalapäissään pimeässä. 

Kristianin tornikamarissa on hyvin lämmin, sillä 
takoissa palaa tuli yötä päivää. Siellä on valoisampaa 
kuin missään muualla, sillä seinillä riippuu runsaasti 
kullattuja levyjä, lyhyissä kannattimissa on vahakynt- 
tilät, joiden valo heijastuu kultauksesta. Niiden välissä 
riippuu kallisarvoisia maalauksia, Durerin, Holbeinin, 
Tizianin ja Leonardo da Vincin mestariteoksia — eni- 
ten viimemainitun, jonka Jörgen Lykke asettaa kaik- 
kien muitten mestareitten edelle. Nämä ovat kallis- 
arvoisimmat lahjat, jotka hän itse ottaa mukaansa ru- 
jolle pojalleen. 

Tornikamariin kokoontuvat lapset sekä Beate rouva 
ja ne hänen palvelustyttönsä, joitten puhdetyö saattaa 
käydä äänettömästi. Mats Kattovalkea ja Biörn Ander- 
senin pienet tyttäret, joita kasvatetaan Bunderupissa 
sen vuoksi, että Sitzele Ulfstand on heikko terveydel- 
tään, Helle Hak, jota isä ei siedä nähdä Fovlum- 
klosterissa, koska hän saapui maailmaan surkeana 
tyttölapsena. Nuori Albrecht Skeel, joka on niin kuri- 
ton, että häntä saattaa pelätä, ja maatuomari Axel Juulin 
Niels, joka on jokseenkin samanlainen, on asetettu lää- 
ninhaltijan lujan holhouksen alaisiksi ja vihdoin Erme- 



gaard Gyldenstiern, joka on hyvin ajattelevainen lapsi 
ja saa olla mukana, kun sangen lahjakas ja oppinut 
Jens Durup opettaa Kristian junkkerille latinaa. 

Nojatuolissaan istuu perheenisä ja lukee. Ynge Biör- 
nintytär on vain kuusivuotias ja hänellä on jo Himmer- 
sysselin parhaimman vaimonalun maine, sillä hän tie- 
tää kaiken, mikä on hyödyllistä ja hyvää kodissa. 
Näppärästi ja sanaakaan lausumatta hän kantaa ison, 
litteän nahkatyynyn seinäpenkiltä tuoliin ja koettaa 
työntää sen perheenisän selän taa. Hän saa omenan, 
jonka tämä ottaa tuolin käsinojalokerosta, ja hän pu- 
nastuu, sillä hän ei tehnyt sitä kiitoksen vuoksi. Pikku 
Kristine, joka on viluinen kuten isänsä, istuu hänen 
jalkojensa juuressa takan edessä, miltei moniin hamei- 
siinsa uponneena, aivan kuin aikuinen. Hän on hyvin 
tarkka saamaan ne ylleen, sillä hän tahtoo olla ylhäi- 
nen. Pienin, pikku Henrik, muistuttaa häntä hoikkana, 
hienona ja valkeaihoisena, hän on nelivuotias pallero 
kireissä, lakanpunaisissa housuissa valkeine silkki- 
voineen. Hän on koko linnan lemmikki, hyvä- 
muotoinen ja pitkä hän on kuten isänsä — mutta hä- 
nellä on Brahein iloinen katse. 

Kukaan ei ajattele, mitä Helle Häkillä on yllään, sillä 
hänessä ei ole mitään muuta kuin hiljaiset, siniset, ih- 
mettelevät silmät ja pitkä, kiiltävä tukka, joka myös on 
niin merkillisen hiljainen, niin kermankeltainen ja vaa- 
lea. Aina hän hiipii Kristianin luo, sillä hätn pelkää 
Ide Biörnintytärtä, joka on niin suulas ja teräväkieli- 
nen. Ide on äskettäin kihlattu Kyön Mikil Tornekrand- 
sille, hänhän on jo seitsemänvuotias, niin että sehän oli 
jo vähällä jäädä myöhäiseksi. 

Tämä on perheenisän leikillinen huomautus, ja 
Beate rouva, joka istuu ommellen pienenpieniä kulta- 
terhoja valkeisiin hansikkaisiin, hymyilee myös ja ar- 



Velee, että Iden, joka on päässyt niin pitkälle pitäisi 
auttaa leikkisiskojaan saamaan kosijat. 

Beate Brahe lausuu aina leikkipuheensa omalla hil- 
jaisella tavallaan ja aina todistavat hänen sanansa hä- 
nen suuria oikeamielisyyttään, jota hän aina koettaa 
juurruttaa toisiin. Milloin hänellä ei ole huolia, on hä- 
nellä huumorintajua, ja hänen lyhykäiset huomautuk- 
sensa ovat nokkelia ja sattuvia. Mutta eräästä asiasta 
häntä ei millään ponnistuksilla saada luopumaan, hän 
käyttää rouvanhilkkaa, joka lähinnä muistuttaa säkkiä 
ja ulottuu aina korviin ja kulmakarvoihin saakka. Tur- 
kisreunus on hänen kaulansa ympärillä, valkea rinta- 
vaate on napitettu leukaan saakka, kasvot eivät ole 
paljon lapsenkasvoja isommat. Hänessä on itsepäisintä 
kunniallisuutta, mitä saattaa ajatella, ei ainoatakaan 
kultasormuksen, ketjun tai kaulakorun sovittavaa vä- 
lähdystä. Mutta sellainen on kertakaikkiaan Beate 
Brahe, sellaisena tahtoo maan rikkain rouva kulkea 
päivän askareissa. Hänen silmänsä ovat kaikkialla, mi- 
kään ei saa mennä rempalleen, kaikki ihmisistä ja hau- 
tovista kanoista alkaen liinavaatekaappeihin ja silava- 
tiinuihin saakka on hänen vireässä valvonnassaan. 

Mats Vitsköl istuu pienen Helien vieressä ja piirtää. 
Näyttää kuin hän piirtäisi Helle Häkin kuvaa. Mutta 
hän piirtääkin täydessä valaistuksessa, nojatuolissa 
istuvan lääninhaltijan kuvaa, ja Kristian hymyilee sille, 
mutta Helle Hak on henkilöitynyt vakavuus. 

— Ettekö haluaisi lukea meille ääneen? kysyy Beate 
mieheltään ja tämä kohottaa kulmakarvansa kolmioksi. 

— Pientä hartauskirjaa, vai mitä? sanoo hän pil- 
kallisesti ja haukottelee suloisessa lämmössä. Ulkona 
kiertää myrsky ryskien tornia ja ulvoo kuin olisi sillä 
vilu ja se pyrkisi sisälle. 



Beate rouva luo mieheensä varoittavan katseen. Mil- 
loinkaan hän ei uskaltaisi huomauttaa hänelle hänen 
uskon puutteestaan, mutta hän levittää suojaavat sii- 
pensä lastensa ylle, heitä ei mikään jumalattomuus saa 
turmella. Sillä kukaan ei tunne tulevia aikoja. Kaikissa 
maissa palavat noita- ja kerettiläisroviot, ja vaikkakin 
rikas, mahtava ja vaarallisten tietojensa suojaama 
Jörgen Lykke välttyy tuntemasta liekkien nuoleskele- 
van jalkojensa pohjia, niin ei ole varmaa, että hänen 
lapsistaan tulee yhtä mahtavia kuin hän. Ja jos he sil- 
loin uskaltavat rienata hänen tavallaan, voi onnetto- 
muus pian heidät tavoittaa. 

Jörgen Lykke istuu äänettömänä ja lukee. Hänen 
kädessään on latinankielinen pieni anatomian „pos- 
tilla”, ja sen on kirjoittanut hänen ystävänsä, kuuluisa 
lääkäri Andreas Vesalius, johon hän tutustui Pariisissa. 
Jos on jotakin, mitä Jörgen Lykke toivoisi olevansa, 
niin hän haluaisi olla lääkäri. Hän on seisonut Vesa- 
liuksen vieressä ja nähnyt hänen leikkaavan ruumista, 
jonka oli varastanut hirrestä. Sillä anatomia on suuri 
ja kauhea synti ja johtaa helposti kerettiläiskuolemaan, 
jos uskaltaa käyttää siihen ihmisruumiita. Suuressa 
kokouksessaan Paduassa Jörgen Lykke kuuli hänen 
sitten selittävän, mitä virheitä hänen edeltäjänsä Galen 
oli tehnyt sen vuoksi, että oli hankkinut tietonsa 
yksinomaan eläimistä, vaikka ihmisellä on oma ole- 
muksensa . . . 

Tämä pieni Andreas Vesaliuksen kirjanen on jälki- 
kirjoitus hänen suureen, Stephen Kalkarin piirroksilla 
varustettuun anatomiseen teokseensa, ja Jörgen sai sen 
häneltä itseltään hänen ollessaan viimeksi Kaarle kei- 
sarin luona, jonka henkilääkäri Vesalius on. 

Mutta hänen ystävänsä ei enää uskalla painattaa mi- 
tään julkisesti. Papisto odottaa kihlaavien koirien ta- 



voin uhriaan, Espanjan inkvisitio kuumentaa jo kidu- 
tusrautojaan. 

Tästä kirjoittaa Vesalius itse Jörgen Lykkelle. Mil- 
loinkaan lAn ei tunne oloaan turvalliseksi, minä päi- 
vänä ja hetkenä tahansa hän odottaa joutuvansa pidä- 
tetyksi kärsiäkseen marttyyrikuoleman roviolla. 

Jörgen Lykke rypistää nenäänsä kuin vihainen 
koira. Vieläpä lääkärikin, joka on ihmiskunnan hyvän- 
tekijä, kuuluu marttyyrien historiaan. Hänen paras ja 
lahjakkain ystävänsä, Michael Servetus poltettiin Gene- 
vessä! Koska hän oli verenkierrosta toista mieltä kuin 
papit — ja nyt, vain kuusi vuotta myöhemmin, ovat 
kaikki, myös papit, saaneet myöntää hänen olleen 
oikeassa. Mutta hänen luunsa eivät koskaan lepää ho- 
pealippaassa millään alttarilla eikä mitään muita ihme- 
töitä lueta hänen tekemikseen kuin ne, joita lääketiede 
on aikojen kuluessa suorittava lääkitsemisen ja pa- 
rantamisen palveluksessa. 

Servetus ei ollut vain lääkäri, hän oli uskontofilosofi, 
hän näki, missä kurjassa tilassa verentahrima, rovio- 
vimmainen, myrkynsekoittajien ja molempiin suku- 
puoliin kuuluvien huorintekijöiden maailma oli ja hän 
ehdotti kristinuskon uudistamista — Viennen valta- 
kunnanneuvosto pidätti hänet heti ja vain Jörgen Lyk- 
ken rikkauksien avulla hän pääsi pakenemaan. Mutta 
Genevessä saivat Calvin ja Melankton hänet kyn- 
siinsä ja näiden molempien reformaattorien kä- 
sistä Jörgen Lykken ei milloinkaan onnistunut vapaut- 
taa ystäväänsä. Suuret lahjat, suuri kaikkien tieteen- 
haarojen tuntemus, rehellinen sielu ja suuri lääkitse- 
mistaito, kaikki oli perkeleestä, ja Servetus oli todelli- 
nen sankari, mitään hän ei halunnut peruuttaa oikeana 
pitämästään, ja hän valitsi kuoleman, hän kuten Ris- 
tiinnaulittukin. 



Monia ihmisiä Jörgen Lykke on tavannut elämänsä 
aikana, ja monet heistä ovat nyt kuolleet, mutta Michael 
Servetus oli ainoa, jota hän piti suremisen arvoisena. 

Heti kun tulee lämpimämpi, hän noutaa tänne toi- 
sen ystävänsä, Vesaliuksen. Täällä hänen tiluksillaan 
tämä voi elää vanhuusvuotensa rauhassa, täällä ei tai- 
vas punerru kerettiläisrovioista. Vain silloin jos paavi- 
laisuus tunkeutuu maahan kirottujen Kristianintyttä- 
rien mukana, seuraavat sitä kidutus ja kerettiläis- 
paalut, ja lienee kyllin, että vanhoja noitaparkoja pol- 
tetaan siellä täällä valtakunnassa. 

Jörgen Lykke hymyilee — siinä hänessä kyllä on 
miehen vastusta. Hän tietää liian paljon kaikesta, vää- 
ristä amuleteista vääriin kruununperillisiin saakka. 

Myös lääkäri Parelle Henrik kuninkaan hovista hän 
haluaa tarjota vapaan leivän ja rauhallisen vanhuuden 
Overgärdissa — pitkässä hänelle lähettämässään kir- 
jeessä Parö kirjoittaa taikauskon lohikäärmeestä, jota 
on mahdoton voittaa sen vuoksi, että kaikkien maitten 
papit ruokkivat sitä päivittäin. Alituisessa hengenvaa- 
rassa Parö taistelee kuin hengen pyhä Yrjänä lohi- 
käärmettä vastaan. Äsken hänellä oli ollut ottelu nuo- 
ren kuninkaan kanssa hänen yrittäessään saada kunin- 
gas ymmärtämään, että se muumiojauhe, jota tehdään 
Hanskan hirsipuitten ruumiista, on yhtä hyvää kuin 
egyptiläinen, koska molemmat ovat petosta eivätkä 
voi parantaa sitä eikä tätä. Ei ollut mahdotonta vaikut- 
taa Henrik toiseen. Mutta kun hän antoi älynsä sota- 
joukkojen tehdä hyökkäyksen myös kuninkaan kallis- 
arvoista arabialaista besoarikiveä vastaan, joka suo- 
jaa myrkkyjuomilta ja myrkytetyltä ruualta, ei ku- 
ningas väistynyt tuumaakaan — johonkin piti kai ih- 
misen voida luottaa tänä myrkkyjuomien tulvan ai- 



kana! Mutta kuningas ja Päre sopivat kokeen suorit- 
tamisesta, eräs kuolemaan tuomittu sai besoarikiven 
käteensä ja lupauksen vapautuksesta, jos hän suostuisi 
nauttimaan sinihappoaterian, Kuolemaantuomittu teki 
sen ilomielin ja kärsi totisesti tuskallisen kuoleman 
— mutta kuningas uskoo yhä besoarikiveen! Miten 
silloin voi päästä mielettömyyteen käsiksi? 

Jörgen Lykke hymyilee. 

Ei kukaan tiedä paremmin kuin hän, kuka on myy- 
nyt nuorelle kuninkaalle besoarikiven sadastatuhannesta 
guldenista. Hänen ystävänsä aikoo siis yrittää pyrkiä 
hänen kauppahuoneensa kimppuun! Kuinka monet 
ovatkaan päässeet hengestään — kun he pyhässä kiih- 
kossa ovat hyökänneet vääriä kalleuksia, vastaan ja 
joku Vitsköl, joka on niitä valmistanut, on salaa ilmi- 
antanut heidät kerettiläisyydestä! Käpälät pois maail- 
man raha-asioista, ystäväni, ajattelee Jörgen Lykke, 
kaikki eivät ole yhtä pitkämielisiä kuin minä. 

Ja mitä se muuten haittaa? Ihmismielen pimeys kes- 
tää vielä tuhat vuotta, ja niin kauan hän ei elä. Ja jos 
se on päässyt yhdestä pimeydestä, luo se itselleen toi- 
sen, ihminen muistuttaa tarun lohikäärmettä, se elää 
mieluiten pimeässä hulluudenluolassaan. 

Hän hymyilee. 

Kukaan ei helpommin rikastu kuin se, joka myy 
hulluille. Yhdentekevää, mitä kauppias tarjoo; kunhan 
he luottavat ja uskovat häneen, maksavat he mielel- 
lään . . . 

Pelkkää vuohenluuta kaikki! 

Beate rouva näkee miehensä istuvan niin hymy- 
suin lukemiseen syventyneenä. Perheenisän olemuk- 
sessa on kotoista viihtyisyyttä hänen istuessaan noja- 
tuolissa vahakynttilöiden ja tulen lämpimässä, keller- 
tävässä laitteessa. Haahkanuntuvapeitto on leveänä 



hänen polvillaan, kotinutun avarista sametti-hihoista 
pistää hänen kätensä silloin tällöin esiin kääntääkseen 
lehteä, ja samassa vilkaisee hän seuraavaan ja hymyi- 
lee. Lapsetkin näkevät sen ja leikkivät hiljaa, sillä mitä 
haittaa ulkona raivoava myrsky ja talvi, joka tulee 
nälkäisten susien ulvonnan seuraamana metsien hauto- 
vasta pimeydestä — kun heidän isänsä istuu heidän 
parissaan, ei mikään voi tehdä heille pahaa. 

Kauan istuu Beate rouva katsellen Kristian junkke- 
ria. Poika nojaa kyttyräänsä seinävaatteeseen, hänen 
ruskeat, sametinpehmeät silmänsä ovat aina täynnä 
veitikkamaisuutta, ja pienet hampaat purevat peh- 
meästi alahuulta, kuten hänellä on tapana. Sivusta 
hän katselee, miten Mats Kattovalkea salaa jatkaa ta- 
lon herran piirtämistä, ja sille hän hymyilee. Niin, 
luojan kiitos, hänet on ihmeitä tekevä yksisarvisenluu 
parantanut, nyt se on mielisairaan hallussa. 

Ah, mitä uskaltaakaan ihminen toivoa! 

Mutta jos on niin kuin hän aavistaa, jos hän jäl- 
leen kantaa lasta sydämensä alla, silloin hän tahtoo 
lainata luunsirun ja pitää sitä raskautensa aikana! Ja 
hän tahtoo uskoa, että pieni, uusi sielu on tuleva maail- 
maan hyvänä ja terveenä. 

Milloinkaan hän ei ole unohtava, että hänen puoli- 
sonsa antoi hänelle tämän lahjan. Se pyyhki Gregers 
Ulfstandin hänen muististaan. 

Ynge pieni kulkee hiljaa tulisijalta toiselle ja sirot- 
taa hyvätuoksuista tärpättiä ja kuivattua myrttiä tu- 
leen. 

Joinakin iltoina perheenisä on kertomistuulella, se 
on kaikkein parhainta. Silloin asettuvat perheenjäsenet 
ja muut hänen ympärilleen pienille jakkaroille, lat- 
tialle, toisiinsa painautuneina tuijottaen hätxeen innok- 



käin katsein, ja tarkkaavaisina myös, sillä kukaan ei 
tiedä, milloin heidän maallinen jumalansa kääntyy 
suoraan toisen tai toisen puoleen. 

Hän kuvaa kaupunkeja ja maita, aatelis- ja kunin- 
kaanlinnoja, luostareita ja kirkkoja ... ja nyt hän 
kääntyy pikku Helien puoleen, ja merkillisin on pyhän 
Mikaelin saari, jolla on benediktiiniluostari, sanoo hän, 
ja siellä hän on seisonut ja kuullut vuoroveden saapu- 
van ryskien ja pauhaten kuin olisi koko maailma huk- 
kumaisillaan. Mutta ranta on samanlainen kuin Lim- 
vuonon ranta Helle Häkin isän kartanon kohdalla, sillä 
se on hetteinen! Ja ne jotka huomaamattaan joutuvat 
liian pitkälle, nielee hiekan viekas suu, eikä kukaan voi 
heitä pelastaa, ei kukaan! Sillä kukaan ei voi jalan 
mennä sinne, kukaan ei voi uida sinne, ei kukaan sou- 
taa veneellä — varo sinä, lapsi, hetettä! Jos menet 
vuonon rantaan uimaan, mene pitkän matkaa syrjään. 

Helien silmät kostuvat hänen katsoessaan ylös ja 
sanoessaan surullisena: 

— Minun pikku vuoheni juoksi sinne keväällä, ja 
minä olisin halunnut auttaa sitä, sillä se huusi niin, 
mutta minä en voinut. 

Perheenisä kierittää omenan lattiaa pitkin hänelle. — 
Nyt on vuohesi laitumella Isäjumalan myllyniityllä, 
niin että älä sitä sure. Mutta muista aina — ja te toiset 
myöskin — että Fovlumklosterin vierellä hetteessä ma- 
kaa iso peikko piilossa, ja se tarttuu teidän jalkoi- 
hinne ja vetää teidät syvyyteen. 

He ryömivät lähemmä toisiaan lattialla, ja suurin, 
pyörein silmin, jotka selvään näkevät peikon nyt juuri, 
he lupaavat olla milloinkaan menemättä sinne, kun 
lähtevät uimaan. Jörgen Lykke tietää, että ritari Hak 
vuosittain antaa joukon karjaa hukkua hetteeseen, kun 
hän ei milloinkaan muitten tavoin anna pystyttää risu- 



aitaa rantarämeitten eteen. Nyt hän on varoittanut lap- 
sia, eivätkä he tule unohtamaan peikkoa. 

— Ja Garcassonne on Ranskan suurin linnoitus, ker- 
too hän, valtavine, paksuihin varusmuureihin yhdistet- 
tyine torneineen. Ja kaikilla torneilla on nimet. Eräs on 
nimeltään „Inkvisitio torni”, ja siellä hän on nähnyt 
kaameimmat kidutusvälineet, joita ihmismieli voi kek- 
siä ja ison uunin, jossa ne kuumennetaan, ennenkuin 
niillä käydään käsiksi ihmisparkoihin . . . 

Jörgen Lykke katsoo tiukkaan Mats Kattovalkeaan, 
tämä ei ole paljonkaan siistimmin pukeutunut kuin 
hänen nähdessään hänet ensi kerran. Sillä tosin on 
tulevalla papilla kiistämättömät kuvanveiston lahjat, 
mutta hänen mielensä on yhtä vastahakoinen kuin hä- 
nen tukkansa. Jörgen Lykke epäilee vakavasti hänen 
olevan samaa mieltä Managerin papin, Selgen herran, 
ja Vognsildin Anders Grönningin kanssa siitä, että noi- 
tien polttaminen on Jumalalle otollinen työ. 

Katsoen Matsia tiukkaan silmiin hän sanoo: 

— Caracassonne’in kidutuskammioissa on eläviä ih- 
misiä kidutettu päivästä päivään, kuukausia ja vuosia 1 
Jumalan luomat olennot vietiin piinapenkkiin eheinä 
ja nostettiin siitä ruhjottuna veri- ja luumassana, elä- 
vinä mutta mielipuolina. 

Tämä on tapahtunut Jeesuksen Kristuksen kun- 
niaksi, Mats Kattovalkea! Jos sinusta joskus tulee saar- 
naaja, muista että Jumala on sanonut hänen henkensä 
asuvan meissä — jos kidutamme lähimmäisiämme, 
kidutamme Jumalan henkeä. 

Mats painaa katseensa alas, hämillään hänen kä- 
tensä silittävät vastahakoista, villiä hiustulvaa. 

Jörgen Lykke hymyilee pienelle Kirsten tyttärelleen. 

— Olin läsnä Ranskan kuninkaan tyttären, Clau- 
de’in häissä nuoren Lothringin herttuan, Kristinan po- 



jän kanssa. Ja saat uskoa, että siellä oli komeaa. Piis- 
pan palatsista Notre Dame-kirkkoon saakka oli ra- 
kennettu katu sen kadun ylle, jolla rahvas seisoi isoina 
laumoina ja tuijotti ihanuutta. Ja ylemmän kadun ylle 
oli ripustettu keltaisia lippuja, jotka loistivat aurin- 
gossa kuin liekkiseinä. Silloin puhalsi torvensoittaja 
torveensa, ja piispa saapui katedraalin ovesta täydessä 
virka-asussaan, piispankruunu päässään, ja häntä seu- 
rasivat kaikki ylhäisimmät papit, ihanat nähdä vaa- 
leanpunaisissa ja valkeissa väreissään, hopeassa ja kul- 
lassa. Sitten puhalsi torvensoittaja jälleen, ja palatsin 
portista saapui suuri joukko maan ruhtinattaria ja ruh- 
tinaita, aatelismiehiä ja rouvia heidän pukujensa ja 
aseittensa loistaessa melkein aurinkoa kirkkaammin ja 
sulkien liehuessa tuulessa. Mutta kaikkein ensimmäi- 
senä kulki prinsessa Claude kimallelevien jalokivien 
peittämässä kärpännahkaviitassa. Päässään hänellä 
oli neitokruunu, ja takanaan kultakankainen laahus, 
jota kantoivat kuningashuoneen prinsessat. 

Kirsten menee melkein päästään pyörälle katselles- 
saan kaikkea tätä ihanuutta. Mutta parantumaton 
Ynge purskahtaa iloiseen nauruunsa. 

— Jos olisi tullut rankkasade, olisivat kaikki hie- 
not sulat riippuneet kuin rotanhännät. 

Jörgen Lykken täytyy hymyillä, sillä Ynge osaa 
keksiä jotakin nauramista joka asiasta, onnellinen se 
mies, joka saa hänet morsiamekseen, sillä hän on yhtä 
terve ruumiiltaan kuin iloinen mieleltään. Hän soisi 
Kristianin mieltyvän häneen, mutta hän tietää nyt jo, 
että Helle Hak on ainoa, johon hänen sydämensä mil- 
loinkaan kiintyy. 

— Mutta nyt saatte kuulla jotakin merkillistä, sa- 
noo hän, ja jälleen riippuvat kaikkien ihmettelevät 
katseet perheenisän huulissa. 



1 — Öiin kuningas Henrikin hovissa Englannissa, ja 
kuninkaalla oli suuria ja vaarallisia suunnitelmia, eikä 
hän tiennyt, miten asiat sujuisivat. Siihen aikaan oli 
Englannissa hyvin kuuluisa ennustajatar, häntä sanot- 
tiin Dame Shiptoniksi. Ihmisiä tuli matkustaen pitkien 
matkojen takaa, vieläpä kaukaisista maista, jotta hän 
ennustaisi heille ja antaisi heille neuvoja. Sinne tuli yl- 
häisiä kirkkonmiehiä ja asekuntoisia miehiä, jotka ha- 
lusivat tietää sotaonnen, sinne tuli kauppiaita ja iloisia 
neitoja kuulemaan sulhasistaan. Ja kaikki, jotka sieltä 
saapuivat, sanoivat Dame Ship tönin kertoneen asioita, 
jotka vain he tiesivät ja lisänneen kaiken, mitä he ha- 
lusivat tietää, eräille hyvää ja toisille huonoa, mutta 
kaikille totuuden. Ja siihen aikaan sanottiin, että hän 
oli Belsebubin tytär Agatha Southilin kanssa, jonka 
Belsebub oli vienyt ilmaan hevosellaan. 

Ja niin pukeuduimme kuningas Henrik ja minä 
kauppiaiksi ja matkustimme Yorkshireen, jossa hän 
asui. 

— Ja sitten?! Yhteinen, pitkä huokaus kohoaa 
häntä kohden. Helle Hak on tarrautunut Beate rouvan 
hilkkaan ja vetää sen alas selkään. Mutta Beate rou- 
vakin on niin jännityksissään, ettei hän huo- 
maa hiustensa olevan sopimattomalla tavalla näky- 
vissä. 

— Ja sitten?! 

— Ensin täytyy teidän tietää, että kuninkaalla oli 
kardinaali, Wolsey nimeltään, ja hän oli kuninkaan 
mahtava ja väkivaltainen neuvonantaja ja hän oli sa- 
nonut, että hänen oli poltettava ennustajatar noitana . . . 

— Se oli parahiksi hänelle, huomauttaa Mats, ja 
hänen katseensa leimahtaa; suurine hiusharjoineen 
hän näyttää vihaiselta leijonalta, ja hullussa innossaan 



hän unohtaa kunnioituksen, mihin hän on velvollinen 
talon herraa kohtaan. 

Mutta Jörgen Lykke jättää asian silleen, kumminkin 
saa hänen katseensa hetkeksi sen jäätävän leiman, jota 
hänen vihollisensa pelkäävät vielä enemmän kuin hä- 
nen pilkkaansa. Sisimmässään päättää hän, kuka ei 
ole saava Vitskölin suurta papinpaikkaä, minkä hän 
tietää Matsin unelmaksi! Milloinkaan hän ei ole pää- 
sevä niin pitkälle pappisurallaan, että hän saa valtaa. 

Hän jatkaa kuin ei mitään olisi tapahtunut: 

— Dame Shiptonia ei poltettu hänen heitettyään 
keppinsä tuleen ja lausuttuaan, että yhtä vähän kuin 
se saattoi palaa, palaisi hän itsekään, niin ettei kardi- 
naali siinä pääsisi pitkälle. 

Nyt ratsastimme Hänen Armonsa ja minä York- 
shireen ja menimme Dame Shiptonin luo. Hän oli pieni, 
kumarainen eukko ja hyvin vanha ja hyvin ryppyinen. 
Ja hän niiasi kohteliaasti Hänen Armolleen ja pyysi 
palvelijansa sulkemaan oven ja olemaan päästämättä 
ketään sisälle. Sitten hän jälleen niiasi kohteliaasti ku- 
ninkaalle ja sanoi, että oli vahinko, että hänen hevo- 
sensa oli kompastunut huonolla tiellä ja ruvennut ontu- 
maan, mikä oli pahoin viivyttänyt kuningasta — sa- 
moin, että Hänen Armonsa oli kadottanut hansik- 
kaansa, joka lensi pensasaidan yli. 

— Oliko niin käynyt — oliko kuninkaan hevonen 
kompastunut? Kysymyksiä tuli tulvimalla. 

— Se oli kompastunut - — ja hansikas oli kadonnut, 
mutta Hänen Armonsa ei halunnut odottaa, kunnes 
olisin etsinyt sen. Senjälkeen Dame Shipton pyysi ku- 
ningasta istumaan hänen hienoimpaan tuoliinsa ja sa- 
noi, että koska tämä oli niin myöhästynyt, hän oli jo 
ennakolta katsonut kristallipalloonsa ja jo lukenut, 
mitä Hänen Armonsa halusi tietää. Te lapset ette voi 



ymmärtää, kuinka vaarallista peliä Englannin kunin- 
gas harjoitti Rooman pyhää kirkkoa vastaan, mutta 
Dame Shipton tiesi ja ymmärsi, että Henrik kuningas 
tahtoi irroittaa maansa Rooman hengellisestä määräys- 
vallasta ja saattaa Englannin kuninkaan Englannin 
ylimmän vallan haltijaksi, jollaiseksi meidän kunin- 
kaamme tuli, kun uskonpuhdistus saatettiin voimaan 
Tanskassa, niinkuin olette lukeneet. Mutta tämä tapah- 
tui ennen uskonpuhdistusta, ja ennustajatar sanoi hä- 
nelle, että se varmasti onnistuisi hänelle, mutta vain 
siinä tapauksessa, että hän antaisi kardinaali Wolseyn, 
joka hänen selkänsä takana tavoitteli paavinistuinta, 
menettää päänsä. Vielä sanoi hän, että kuninkaan elä- 
mäntyön turmelisi hänen ensimmäinen lapsensa, mutta 
saattaisi jälleen voimaan toinen; nainen, jota Hänen 
Armonsa paraillaan ajatteli, oli synnyttävä Englannin 
suurimman hallitsijan lähinnä häntä itseään. 

Ja kaikki tämä tapahtui! Henrik säattoi uskonpuh- 
distuksen voimaan Englannissa, hänen tyttärensä, veri- 
nen Maria, kumosi sen, ja toinen tyttärensä, Englannin 
neitsytkuningatar, joka nyt istuu valtaistuimella, on 
reformeerattu kuten isänsä. 

Lapset vetävät syvään henkeään, ja Jörgen Lykke, 
joka itse on muistojensa valtaama, antaa kielen käydä 
edelleen. 

Ja sitten Elisabetin äiti, Anna Boleyn odottaessaan 
Henrikin ensimmäisen kuningattaren kuolemaa, meni 
hänkin tapamaan Dame Shiptonia ja kysyi tulevai- 
suuttaan. Ja Dame Shipton sanoi, että kruunua hän 
tulisi kantamaan ja että hän saisi kaupantekijäisiksi 
punaisen seppeleen kaulansa ympärille — ja sen hän 
sai, sillä pyövelin miekka katkaisi hänen kaulansa 
Tower Greenissä, ja silloin hän sai niin verip imaisen 
seppeleen, että riitti! Ja Jane Seymour, joka oli ku- 



ninkaan kolmas vaimo, meni Dame Shiptonin luo ja 
kysyi, synnyttäisikö hän poikalapsen, jota kuningas 
eniten maailmassa toivoi itselleen? Ja ennustajatar vas- 
tasi, että hän saisi onnen synnyttää pojan ja sitten 
hän saisi levätä kauan eikä mikään enää aiheuttaisi 
hänelle pahaa — ja tämä tapahtui, yhdeksän päivää 
Edward prinssin syntymän jälkeen hän kuoli. Kunin- 
gas Frans oli lähettänyt minut olemaan läsnä ylen lois- 
tavassa kastejuhlassa, joka pidettiin kolme päivää 
myöhemmin; se oli Hampton Courtsin palatsissa, ja 
ylhäisempää seuraa ei milloinkaan ole nähty ristiäi- 
sissä ... ja myös nuorelle Jane Greylle, joka oli ku- 
ningatar vain yhdeksän päivää, ennusti Dame Shipton 
hänen kuolemansa Tower Greenissä . . . 

Beate rouvan avoimiksi revähtäncet silmät sanovat 
hänelle, että tällainen puhe on edesvastuutonta viatto- 
mien pienokaisten läsnäollessa, säikähdys kuvastuu 
heidän katseistaan! Käsivarttaan heilauttaen huiskaut- 
taa Jörgen Lykke pois vakavan sävyn ja sanoo nau- 
raen, että Dame Shipton oli raukka, lantiostaan vialli- 
nen nainen, jolta Jumala oli riistänyt täyden ymmär- 
ryksen lapsuudesta saakka. Ja siitä lapsuudesta kerro- 
taan monta huvittavaa juttua. Kun ihmisiä tuli huo- 
neeseen, jossa hänen kehtonsa oli, juoksi apinoita heitä 
vastaan, ja he pakenivat ovea kohden, mutta jolleivät 
he päässeet tarpeeksi nopeasti ulos, heitti heidät sieltä 
pyörremyrsky nurinniskoin! Ja kehto, jossa pirun- 
penikka oli, lensi ylös ja alas savutorvessa, kuin olisi 
sillä ollut siivet, sellaista kertoo kansa ja nauraa sille. 

Hän nauraa itse, ja lapset unohtavat kauhunsa ja 
nauravat myös, ja he haluavat kuulla lisää, ja heidän 
isänsä kertoo hänen sanoneen niin päättömiä asioita, 
että se oli vallan naurettavaa! Vaunujen hän näki aja- 
van täyttä vauhtia, vaikkei ollut hevosia niitä vetä- 



mässä, ja lapset nauravat, sillä hehän tietävät, että 
vaunuja vetämään tarvitaan vähintään neljä hevosta, 
jos niiden mieli päästä suon yli! Ja hän näki raudan 
kelluvan vedenpinnalla yhtä kevyesti kuin puisten lai- 
vojen, ja hän näki ihmisten kulkevan teitä pitkin vuor- 
ten sisällä, näki heidän purjehtivan veden alla ja len- 
tävän ilmassa, saattoiko kuvitella jotakin niin hullua! 

Talon herra nauraa, ja lapset nauravat, ja joka- 
ainoa, iso ja pieni, tulee suutelemaan perheenisän kättä 
ja kiittämään päivästä. 

— Viimeksi täytyy minun kertoa, sanoo hän joh- 
taakseen heidän ajatuksensa toiseen suuntaan, että Ty- 
rolin maassa on kaunis linna, nimeltään Burg Run- 
kelstein. Kun tulin sinne oli kokonainen portti lentä- 
nyt Isar jokeen, sillä linnassa oli ollut paljon ruutia. 
Christoph von Lichtenstein zu Schenna olisi mielellään 
kihlannut minut erään tyttärensä kanssa, ja silloin oli- 
sin nyt saksalainen valtakunnankreivi. Kreivi Georgium 
von der Lucken olin siellä niineltäni, sillä he eivät 
osanneet puhua tanskaa. Mutta minä en sillä kertaa 
halunnut mennä naimisiin, halusin vain nähdä hänen 
kauniin palatsinsa ja sen sanoin hänelle. Taiteet ja tie- 
teet olivat kuvatut soikioissa ja varustetut niinillään. 
Kaikissa kerroksissa oli triadeja maalattu seinille, suuri 
määrä triadeja. Kolme suurinta pakanallista sankaria, 
Hektor, Aleksanteri suuri ja Julius Caesar, jaloimmat 
lemmenparit, Itävallan Vilhelm ja hänen Agleinsa, 
Tristan ja Isolde, Orleansin Vilhelm ja hänen Ama- 
leinsa, kolme parasta kääpiötä ja monta muuta, ja 
eräässä toisessa kerroksessa kaunis runo ,, kukkivan 
laakson Garelista”. 

Kun Kristian ja Mats Kattovalkea ovat opiskelleet 
Italiassa ja ovat tarpeeksi oppineita ja pystyviä, niin 



rakennamme Bunderupin neljännen siiven, kirkkosalin, 
kirjastosalin ja salin maalauksille — ja kaikki teidän 
on somistettava taideteoksilla, veistoksilla ja katto- 
maalauksilla ja veistetyllä norsunluulla ja tuotettava 
kotimaallenne kunniaa. 

Ja nyt hän lopettaa, sillä on jo myöhä. 

Beate rouva johdattaa heidät ulos, ja he lörpöttele- 
vät hänen ympärillään kuin piipittävät kananpojat ja 
katosvuoteissa he puhuvat isästä, jonka kotona olo on 
todellinen onni. 

Yksin jäätyään Jörgen Lykke istuu tuleen tuijottaen. 

Hetken kuluttua kääntää hän päänsä, Kristianin sil- 
mät ovat kiintyneet häneen, poika pelkää häiritse- 
vänsä ja seisoo ovensuussa, lyhyt, heiveröinen, mustan 
sametin verhoama ruumis, kalpeat, kyttyrän painamat 
kasvot. Mutta ruskeat, anelevat silmät suuntautuvat 
häneen kuin hyvyydellä täytetyt runsaudensarvet. 

Jörgen Lykke häiriintyy ajatuksissaan hänen sei- 
soessaan kunnioittavana, odottaen. Mutta isän suussa 
ei ole milloinkaan kärsimätöntä sanaa, ei koskaan 
hänen silmissään kiivastunutta katsetta, jos häntä häi- 
ritään. Kristianille hänen katseensa on aina leikkiin 
valmis ja lauha kuin etelätuuli. 

— Tule tänne, poikani! 

Kristian tulee hänen polvensa luo ja Jörgen Lykke 
pistää käsivartensa hänen kainaloonsa, ottaa hänen kä- 
tensä omaansa. 

— Ja mitä sinä toivot? 

Pojan katse painuu, silkkiripset värisevät. 

— Älkää kutsuko Matsia Mats Kattovalkeaksi, kuis- 
kaa hän pyytävästi. Kun te teette sen, tekevät muut- 
kin — eikä hän pidä siitä. Ja hän on niin köyhä. 



— Hän ei ole köyhä, poikani, kun hän saa ottaa, 
mitä tarvitsee Bunderupista ja Overgärdista! Ja sen la- 
pasin hänelle, kuten itse kuulit. 

— Niin, mutta hän on niin ylpeä. 

— Ei ole paha olla ylpeä, — kun se käy yksiin jär- 
kevyyden kanssa. Suvaitsen hänen hoitamatonta tuk- 
kaansa, erikoisuutena — usein seuraavat erikoisuudet 
suurta lahjakkuutta. Mutta haluan nähdä hänen käyt- 
tävän lahjakkuuttansa, pelkät erikoisuudet eivät riitä. 

Kristian vaikenee. 

Silloin hänen isänsä nauraa. 

— Pestään kuiskaajattaren, joka kulkee korvasta 
korvaan ja kuiskaa joka-ainoaan: Mats Katto valkea ei 
enää ole nimeltään Kattovalkea! Joka unohtaa sen en- 
sinnä, saa itse olla Kattovalkea ja saa tukkansa värjä- 
tyksi tiilellä. 

Kristian hymyilee kiitokseksi ja jää seisomaan. 

— Mitä muuta, poikani? 

Jälleen painaa poika katseensa maahan. 

— Hän toivoo niin kovin, että hänellä olisi hevo- 
nen, millä ratsastaa — on niin pitkä matka tulla jalan 
Vitskölistä . . . 

— Anna siis itse hevonen hänelle, voit pyytää 
Hanynghin valitsemaan hyvän eläimen talleista. Mats 
— hän hillitsee kielensä, hän oli unohtaa, hymyi- 
lee jälleen pojalle ja jatkaa Vitskölin pappihan on 
iso ja karkea kuin karhunpenikka, tarvitaan tukeva he- 
vonen häntä kantamaan. 

Heti alkaa Kristianin kieli luistaa. 

— Ei, teidän pitää antaa se, rakas isä! jos minä 
annan, tuntuu se almulta! Mutta jos te annatte, te, joka 
olette syntynyt antamaan, silloin se on — suosion- 
osoitus — silloin merkitsee se, että saa, enemmän kuin 
lahja. 



Jörgen Lykke pudistaa päätään. Hän on nyt vakava. 

— Jos voisin antaa ihmisille sydämen, poikani, jos 
voisin antaa heille rehellisen mielen ja kyvyn käyttää 
järkeään 

Hän huokaa. 

— Rakas isä, silloin olisitte Jumala I 

Poika katsoo häneen miltei taivaallisella katseella, 
hänen pohjaton isän ihailunsa, hänen sydämensä an- 
taumus täyttää hänen lapsensilmänsä ääriään myöten! 

Jörgen Lykke hymyilee sen nähdessään. 

— Silloinhan saan yrittää tulla — Jumalaksi! — 
ken tietää! 

Mutta on aika lähteä levolle, poikani! Vieläkö 
muuta? 

— Tiedän hänen niin koyjin toivovan, että hän ker- 
ran saisi Vitskölin papinviran — siksi että hänen 
äänensä kaikuu niin voimakkaana isossa luostari- 
kirkossa, ja siellä hän on oppinut . . . 

Jörgen Lykke käy mietteliääksi. 

— En ole varma, että tässä voin tehdä mieliksesi, 
Kristian — en tiedä, onko hänelle hyvä päästä niin 
korkealle! Hänellä on vaivalloinen luonne. Mutta kol- 
men vuoden kuluttua lähetän teidät molemmat Ita- 
liaan, silloin on Jens Durup opettanut sinua kylliksi. 
Silloin hän ehkä on tullut helpommin käsiteltäväksi — 
matkat ja vieraitten maitten olot ja näköalat antavat 
hyviä tapoja ja vapaamman hengen. Pidän Vitskölin 
hänen varallaan siinä tapauksessa . . . 

Pieni raajarikko junkkeri polvistuu maahan, hy- 
myilee kyynelsilmin ja juoksee pois. 

Jörgen Lykke on aivan yksin. Hän ei tiedä istuvansa 
mietteissään, kiertelevänsä korvarengastaan, elävänsä 
vain näyissään. Hänen katseensa kääntyy taaksepäin 
niihin aikoihin, jolloin hän tyhmänrohkeana nuorena 



junkkerina syöksyi suinpäin peliin. Kuinka moni on- 
kaan jo kaatunut, kuten näkijätär ennusti. Hän oli 
ratsastanut Robertein asioissa ennustajattaren luo, eikä 
se summa, jonka ympärille tämän ahneet kynnet tar- 
rautuivat, ollut suinkaan vähäinen. Ja kun hän tuli ta- 
kaisin, ennusti kuuluisa noita Robertein sanat kardi- 
naalin petoksesta kuninkaan selän takana — ja jos 
oli sellaista, mihin Henrik kahdeksas oli halukas us- 
komaan, ja usein täydellä syyllä, niin se oli väite juo- 
nien punomisesta hänen selkänsä takana, sillä muuta 
eivät kummatkaan sotaiset kirkot puuhanneet hänen 
hovissaan. 

Mutta jos jättää laskuista Wolseyn tapauksen, jonka 
takana oli Robertet, niin oli satakertaisesti totuutta 
noidan suussa. Hänelle sanoi tämä: — Näen pojan mat- 
kalla taivaaseen, jumalaisen puhdas on hänen nunnan- 
sielunsa — suuren kirkon näen, kuparikattoisen, lois- 
tavan vihreänä päivänpaisteessa, kimalteleva vesi vir- 
taa sen ohi, ja sen takana makaa nunnansielu surmat- 
tuna ja vallatonkielinen junkkeri lähtee siitä surmaa- 
maan. 

Ison tulipalon näen, aatelislinna palaa metsässä, sa- 
vun ja liekkien läpi näen puitten runkojen ja latvusten 
oksien kohoavan kuin palavan laivan mastojen ja raa- 
kojen. Näen yksinäisen, parhaassa miehuusiässään ole- 
van miehen pidättävän hevostaan ja katsovan paloon, 
ja niinkuin lehdet käpristyvät tulen tuhotessa ne, niin 
näen miehen sydämen tuhaksi palaneena. Lehdet voi- 
vat vihannoida jälleen, mutta miehen sydän ei milloin- 
kaan. 

Näen saaren uivan ruusunpunaisilla vesillä kaukana 
kirkkaan taivaan alla. Näen vanhan, piispanpukuisen 
miehen siimaa van sen ojennetuin käsin, ja hän muistut- 
taa taivaista Herraa Jumalaa. Näen hänen silmänsä, 



ne loistavat kuin tähdet, sillä hän on loihdittu. Hän on 
Korkeimman loihtima I 

Omaako ihmisajatus salaisen näkökyvyn, joka antaa 
sille aavistuksen siitä, mikä on tapahtunut ja mikä on 
tapahtuva? 

Niin täytyy olla. 

Miksi ei silloin joka ihmisellä ole sitä näkökykyä, 
niin että jokainen saattaisi ajoissa suunnata tiensä 
siten, että se kulkisi pahan ohi? Miksi ihminen on so- 
kea, kun hän voisi olla näkevä? Kenellä on mitään iloa 
siitä, että antaa sielun kuoressaan hapuilla maallisen 
elämän läpi, yhtä turvattomana kohtalon petolinnun 
kynttä vastaan kuin maan kurjin mato? 

Kuinka vähän onkaan kaikkivalta suonut isällisestä 
rikkaudestaan luomilleen olioille. 

Jörgen Lykken istuessa liikkumattomana tuolissaan 
ja tuijottaessa tuleen, näkee hän sisäisen katseensa 
edessä ne maalatut puukappaleet, jotka hän löysi isäh- 
kodistaan, kun se purettiin — hyvin piirretyn ja maa- 
latun kuvan ritarista, ratsain täydessä turnajaisasussa, 
heliotroopissa ja kullassa — ja häijyn pedon, jolla on 
viekkaat silmät ja terävät raateluhampaat. Toisella 
puolen oli hänen äitinsä nimi, Jörgeni Lange, Preetzin 
luostarista, hänen lcuolinvuotensa ja syntymäpäivänsä. 
Ihmeellisessä viisaudessa, syntymätön poikansa sydä- 
mensä alla, hän oli kuvannut saman pojan, jota hän 
ei ollut koskaan näkevä, kuvannut hänet hänen ratsas- 
taessaan piiriin keisarin turnajaisissa ja huutaessaan 
ylimielisesti: 

On nimeni Lykke 
siis onni myötäni on. 

r ■ ‘ 

Ihmissielun syvyys on tyhjentymätön, mahdoton 
tutkia, kuten mustat kallioluolat, joita hän on nähnyt 



maan uumenissa, soihtu ainoana oppaanaan. Ja syvällä, 
näkymättömissä maanalaisten kallioseinämien takana 
pauhaava vesiputous! Mistä? — Mihin? — Minkä- 
vuoksi vesi virtaa mitään hyötyä tuottamatta vuosi- 
tuhansia? 

Mitä kaikki hyödyttää? 

Pelkkää vuohenluuta kaikki! 

Mutta miksi on jotakin olemassa, kun se on vain 
vuohenluuta? 

Hänen sormensa nykivät ja repivät korvan kiiltä- 
vää kultarengasta, hänen katseensa aivankuin porau- 
tuu sammuvaan tuleen. 

Niin, siinä se on, — peto — pehmeät käpälät saa- 
puvat hiipien hänen sisimpänsä viidakosta. Mikä hä- 
nen on? Onko hän ollut kodin toimettomuudessa 
kauemmin kuin oikeastaan sietäisi? Onko tämä enne 
jostakin, mikä on saapuva — huutaako murhanhimoi- 
nen maailma häntä? 

Elääkö hän? — Niin, kai hän elää — mutta hor- 
teessa. 

Hiipivät käpälät! Mitä ne tahtovat? 

Mitä hän tietää? 

Vain sen, että tämä ei voi olla elämää. Ei hänen 
elämäänsä. Hän tarvitsee enemmän! 

Uuden Ethelredan? Tai palaako sama Ethelreda? Ja 
onko hänellä sama mahti hänen vereensä? 

Hän ei tiedä. Mutta hän odottaa. 

Hän ei ole vielä tehnyt tiliään Jumalansa kanssa! 

Kesken äänetöntä odotustaan Jörgen Lykke tuntee, 
ettei hän enää ole yksin, äänettömyys soi, tuuli on tyyn- 
tynyt, vieläpä takka on käynyt levolle, jokainen pieni 
kipinä on näkymättömiä käytäviä pitkin liukunut ta- 
kaisin omaan maailmaansa, tuli on sulkeutunut oviensa 



taa, ja jokainen pikkuliekki on kuin palvelija saanut 
valmiiksi päivän askareet. Syvässä hiljaisuudessa, jossa 
voi kuulla vähimmänkin luolin naksahduksen, kuulla 
sametin liukuvan samettia vastaan, huomaa hän jon- 
kun saapuneen. 

Kenen? 

Hänen ajatuksensa hipaisee hänen äitivainajaansa, 
joka tuli hänen mieleensä hänen muistaessaan maa- 
latut puulevyt? 

Mutta samassa hän tietää, että hän ei siinä ole. 

Kuningas — niin — hän se on! Hänen Armonsa, ku- 
ningas Kristian kolmas. 

— Valtakunta on kysymyksessä, Jörgen Lykkel Nyt 
joutui Tanskan valtakunta poikamme käsiin. Hän ei 
saapunut kuolinvuoteellemme, ei lausumaan viimei- 
siä jäähyväisiä isälleen — vaikka hartaasti pyysimme 
sitä häneltä. Ja sen sai tuo nainen aikaan, Hardenbergi- 
läinen. Hän piti hänestä kiinni, jotta emme voisi ottaa 
häneltä lupausta viime hetkenämme. 

Hän voitti, Jörgen Lykke. 

Nyt on valtakunnan kohtalo käsissäsi. 

Tulee jälleen yhtä äänetöntä — puu naksahtaa. 
Samettihiha kuuluu liukuvan samettia vastaan. 

Jörgen Lykke nousee täyteen pituuteensa. 



VALTAKUNNAN KOHTALO 
JÖRGEN LYKKEN KÄSISSÄ 


Beate rouva vastaa aatelismiehille, jotka ovat py- 
sähtyneet Bunderupin korkeitten kiviportaitten eteen. 
He ovat tulleet hakemaan lääninhaltijaa surujuhlaan, 
sillä kuningas on vainajana Koldinghusissa. 

On kirpeänkylmä tammikuinen talvi. Hengitys huu- 
ruaa pilvinä hevosten päitten ympärillä, ratsut kors- 
kuvat ja kalistelevat päitsiään, aateliset herrat ovat rat- 
sastaneet nopeasti. Siinä ovat Iver Krabbe, Jörgen Friis 
ja Biörn Andersen, kaikki valtakunnanneuvoston jäse- 
miä, ja maatuomari Axel Juul Villestrupista. 

Ei, lääninhaltija ratsasti kartanosta, ennenkuin sana 
kuninkaan kuolemasta saapui Bunderupiin. Beate 
rouva ei lausu montakaan liikaa sanaa ja siksi hän ei 
kerro aatelismiehille, että Jörgen Lykke ratsasti kuin 
henkensä edestä talosta eräänä talviyönä, että hän 
käski herättämään väkensä ja käski heidän hirmu- 
vauhtia haalia kokoon parhaan asunsa. Beate rouva 
järjesti itse hänen matka-arkkuunsa kaiken, mitä Jör- 
gen Lykke pitää sopivana ripustaa ylleen, kun hän ha- 
lpaa häikäistä ja esiintyä ruhtinasten vertaisena. 



— Eikö hän sanonut, minne hän matkusti? kysyy 
Jörgen Friis kärsimättömästi. 

— Ei, herrani ei antanut mitään tietoa, vastaa hän 
tyynesti, ja hänen kasvonsa lukitsevat sen ainoan vas- 
tauksen, jonka hän itse sai tiedustellessaan, minne 
matka vei? 

— Sinne, missä on tulipalo. 

— Onko hän saattanut saada salaisen viestin? ajat- 
telee Iver Krabbe pahansuovasti. — Onko hän petturi 
vaarallisena hetkenä? ajattelee Biörn Andersen, joka 
vähitellen on joutunut vihaamaan entistä ystäväänsä, 
sillä Biörn Andersen on avoin ja suora siinä, missä 
Jörgen Lykke on arvoituksellinen ja hänen tiensä tut- 
kimattomat, ja sellaisen täytyy ajanpitkään erottaa 
ystävät. 

Mutta Jörgen Friis ajattelee pahatuulisesti, että on 
totta, mitä kansa hokee, että Jörgen Lykke on hullu, 
jöka lähtee ratsastamaan milloin sattuu, päämäärättä 
ja tarkoituksetta, kun se juolahtaa hänen mieleensä. 

Beate rouva pyytää heitä käymään sisälle — ruukul- 
linen hyvää viiniä — on pitkä matka Holdingiin. Mutta 
heillä on kiire, he kääntävät hevosensa ja laskusilta 
kumisee. 


Nyt hoitavat jälleen Beate rouva ja »»Uskollinen” yh- 
dessä kartanoita ja asioita ja pohtivat yhdessä Jumalan 
tutkimatonta armoa ja suopeutta maata kohtaan. Aja- 
tella, että hyvä Jumala otti luokseen vangitun Kristian 
kuninkaan vain kolme viikkoa senjälkeen, kun Hänen 
Armonsa oli vaipunut kuolemaan. Ja hänen saamansa 
ruhtinaalliset hautajaiset suo kansa hänelle täydestä 
sydämestään, kun hän osoitti valtakunnalle tarpeeksi 
hyvyyttä kuollakseen oikeaan aikaan. 



,, Uskollinen” nyökkää. Hän ei tee Beate rouvaa rau- 
hattomaksi kertomalla, mitä hän tietää, että koko Him- 
mersyssel murisee ja haukkuu ja haluaa nähdä Jörgen 
Lykkenin hirressä, sillä helvetinmoisen suupalan hän 
leikkasi itselleen Managerin luostaritiluksista, koko- 
naista seitsemäntoista taloa ja puolikkaan lisäksi ja 
kaksi myllyä. Sisarkonventti oli antanut hänen saada 
ne, koska „hän rakensi palon jälkeen” — kun oli ollut 
iso ukkosvalkea. Ei, vaan Jörgen Lykke oli järjestänyt 
pelkkiä Lykken neitoja konventtiin, siinä oli Sitzele, 
Hilleborg ja Gertrude, ja nyt he ovat kaikki vanhoja, 
heille on samantekevä, mitä Managerin luostarista jää 
jälelle, kunhan Lykket saavat omansa. 

Ihmiset ovat niin harmissaan, että Jörgen Lykke 
tällä kertaa varmasti joutuisi julkisen ivan esineeksi 
ja ehkä pahemmankin. Mutta hänen väitetään olevan 
täydelleen Holsteinin Adolf herttuan lumoissa, ja siellä 
hän oleskelee kuukauden toisensa jälkeen siitä huoli- 
matta, että nuori Fredrik kuningas metsästää ja hu- 
vittelee Jyllannissa. Ja juorut kertovat, etteivät kunin- 
kaan ja Jörgen Lykken välit ole niinkään hyvät, sillä 
kuninkaallista henkivartiostoa ei ole kuten aina ennen 
asetettu Overgärdiin eikä kuningas ole hänen vieraansa 
kuten olisi saattanut odottaa. Hän on vaarallinen mies 
oleskelemaan Adolf herttuan hovissa, vaarallisempi 
kuin Peder Oxe Lothringin hovissa. Ja kaikki, jotka 
ovat perillä salaisimmista hovijuoruista, väittävät tie- 
tävänsä, että nyt saa Anne Hardenberg tahtonsa pe- 
rille, kuningatar Dorotea on ottanut hänet hovineidok- 
seen. Tämänkin asian takana on Jörgen Lykke, hän 
on äsken kihlannut Kirsten tyttärensä eräälle Harden- 
bergille, hänen viisas Sofia sisarensa on Hvedholmin 
rikkaan Jakob Hardenbergin leski ja Eiler Harden- 
berg oli prinssin hovimestari. 



Niin, Lykket ja Hardenbergit, he haluavat tulla ku- 
ninkaallisiksi leijoniksi valtaistuimen juurelle . . . Anne 
kuningattaren istuimella ja Kirsten naimisissa hänen 
veljensä kanssa. 

Kaikki aatelismiehet pysyttelevät tänä keväänä ko- 
tona kartanoissaan ja odottavat kruunajaisia, joitten 
on määrä olla elokuussa. He tapaavat toisiaan ja he 
juhlivat ja puhe käy: Kyllä, Anne Hardenberg vihitään 
kuninkaan kanssa ja hänet kruunataan myös. Biöm 
Andersen on katkeroitunut, sillä hän tietää, että tämä 
on toimimista vastoin kuolleen kuninkaan tahtoa, ja 
Jörgen Lykke pettää hyvän herransa. 

Mutta Biörn Andersenin ajatukset kääntyivät aivan 
toiselle taholle, sillä iloinen Sitzele Ulfstad kuoli 
synnytys tuoliin, jätti hänet ja viisi lasta. Se oli sumen- 
taa hänen järkensä. 

Vähältä piti, ettei Beate Brahe seurannut häntä. 
Mutta hän otti poltot vastaan pieni yksisarvisen luun- 
siru tiukkaan puristetussa kädessään! Ja vaikka ei ku- 
kaan häntä auttavista rouvista ollut sitä odottanut, 
saattoi hän maailmaan tyttölapsen, vaikkakin se oli niin 
surkean pieni, ettei kukaan uskonut sen elävän kauem- 
paa kuin että se juuri ja juuri ehdittäisiin kantaa kaste- 
maljan ääreen. Mutta Beate rouva sai pitää pienen 
herranenkelin, ehkäpä sen vuoksi, että hänen täytyi 
maata niin kauan ja kerätä voimia, ja tällöin lepäsi 
lapsi aina lämpimässä hänen rinnallaan. 

»Uskollinen” oli antanut määräyksen, ettei kukaan 
saanut antaa hänelle vähintäkään tietoa Ditmarskin 
sodasta, joka leimahti huhtikuussa. Adolfin tarkoitus 
oli kaikessa salaisuudessa tehdä itse tämä valtaus. Ja 
yksin. Mutta joku sai vanhan Johan Rantzaun ilmoit- 
tamaan nuorelle kuninkaalle, mitä oli tekeillä, ja nyt 
ovat yhtyneet ruhtinaat Eteläjyllannissa. 



Kun Beate rouva pääsi jalkeille, oli kaikki ohi. Koko 
Tanska, koko Himmersyssel lauloi nuoren kuninkaan 
kiitosta ja ylistystä, sillä hän oli kamppaillut keskellä 
taistelukenttää vieri vieressä yksinkertaisinten ja vähäi- 
sinten alamaistensa kanssa. Ja hän oli ollut voitetuille 
lempeä tuomari aivan kuten isänsä: niinpä niin, koko 
hänen kansansa alkoi katsoa uusin silmin kuningas 
Fredrik toiseen. 

Jörgen Lykke oli kutsuttu Köpenhaminaan kaikkien 
muitten valtaneuvosten kanssa. Senvuoksi hän vain kir- 
joitti ja onnitteli vaimoaan lapsesta, ja erinomaista oli, 
että yksisarvisen luu oli pelastanut hänen henkensä, 
mutta sellainen voima on kerta kaikkiaan sellaisessa 
kalleudessa, ja kaikki on vuohenluuta, eikä Beate rou- 
van pidä odottaa häntä, ennen kuin näkee hänet, sillä 
hänellä on paljon toimitettavana. Ja jos hän on kyllin 
reipas, voi hän seurata niitä lukuisia aatelisrouvia, joi- 
den hän tietää saapuvan kruunajaisiin. 

Beate rouva on iloinen saadessaan jäädä kotiin ja 
nähdä puiston täydessä kukoistuksessaan, nähdä las- 
tensa ilakoiden pyöriskelevän kauniiden koirien kanssa 
nurmikolla omenapuitten alla ja nähdä pienimpänsä, 
pikku Iden alkavan ymmärtää ja osoittaa ymmär- 
rystä. On kuin jotakin ajan ihmeellisestä rauhasta olisi 
pienokaisen katseessa, hän nukkuu aina äitinsä luona 
eikä itke koskaan. 

Mutta mielenvikaisessa Hansissa ei näyttäydy mi- 
tään muutosta. Silmät ovat yhtä kuolemanmurheelli- 
set, hänen tiedoton kätensä, kuljettaa hiilenpalaa ym- 
päri, ympäri, ja siitä tulee sama pakanallisen kunin- 
kaan kuva, jolla on taidokkaasti järjestetty tukka ja 
otsakoru, mestarillisesti käherretty parta ja hyvin suu- 
ret, tummat silmät. 

Ilman kateutta Beate rouva kuulee kotiin palaavien 



aatelisrouvien kertovan kruunajaisloistosta. Kuninkaal- 
liset linnat olivat kultakankaalla verhotut, ja niissä 
asuivat ruhtinaalliset vieraat, leskikuningatar ja nuo- 
ret herttuat. Vor Frue kirkon lattia oli sametilla pääl- 
lystetty ja kuningas piti häät nuorille aatelispareille. 
Gammeltorv oli purettu ja muutettu turnajaiskentäksi, 
ja kai Beate rouva oli kuullut puolisostaan? 

Ei, hän ei ole kuullut mitään, hän punastuu, koska 
Jörgen Lykke on käyttäytynyt niin loukkaavasti häntä 
kohtaan, ettei ole lähettänyt mitään kirjettä. Mutta hän 
mainitsee, että hänen puolisollaan on aina tapana mie- 
luummin kertoa suullisesti kuin kirjoittaa. Sillä hän ei 
halua kenenkään sanovan: — Kas, tuo Jörgen Lykke 
sitten on itsekäs peto. Hän vaikenee. Isännän maine on 
Tanskan naisen kunnia. 

Dorthe Juul, Korsriisin Christopher Tornekrandsin 
puoliso, on kuin kertomaan luotu, hän levittelee käsi- 
varsiaan ja huudahtelee ja kertoo niin, että on melkein 
kuin itse näkisi kaiken. Nyt Beate saa kuulla, että 
Jörgen Lykke oli ylin keittiömestari, ja täytyy sanoa, 
että hän suoritti tämän tehtävän kunnialla. Mutta hän- 
hän on ennestään nähnyt sellaista vieraissa maissa, 
kaikki luisti solkenaan. Ja Jörgen Lykke kantoi 
kruununkalleudet kirkkoon kruunaussaattueen etu- 
nenässä, ja kuningas ratsasti silkki- ja purppura- 
katoksen alla, jota kannettiin kuin vuodekatosta hä- 
nen yllään! Ja kun juhlallisuudet olivat onnellisesti ohi, 
huvitteli kuningas lyömällä rakkaimmat alamaisensa 
ritareiksi, ja heidän joukossaan oli Jörgen Lykke. 

Ritari Jörgen Lykke, Overgärdin ja Bunderupin 
herra, eikö se kuulu ylhäiseltä? Iver Krabben puolison, 
Magdalena Bannerin täytyy myös päästä kertomaan, 
että hänenkin herransa ja miehensä lyötiin ritariksi, ja 
nyt he aikovat rakentaa uudelleen östergärdin ja ni- 



mittaa sen Krabbeholmiksil Ei ole Magdalena niitä, 
jotka jälkeen jäävät. 

Mutta Elsebe, joka on naimisissa örsted Klosterin 
herran Hans Lindenowin kanssa, huomauttaa myrkyl- 
lisesti hymyillen, ettei Anne Hardenberg ollut kruuna- 
jaisissa läsnäolleitten neitojen joukossa. 

Ja Dorthe Juul ja Jens Fredbergin Else Vinter ja 
Niels Byrialsenin Birte Skade ja Kirsten Urne naura- 
vat niin, että heidän sikiöittensä täytyy suojata itseään 
käsillään vatsan pimeässä holvissa. 

Ei, sillä Anne Hardenberg ei välittänyt nähdä tyhjää 
paikkaa kuninkaan vieressä, jolla hän oli odottanut ta- 
paavansa oman takamuksensa. Ja nythän hän voi odot- 
taa nähdäkseen, milloin se tulee sinne. Sillä on eri juttu 
olla trubaduuriprinssi ja eri juttu olla kuninkaallinen 
kotka itse. Ja hänen miehensä ja neuvostonsa aikovat 
kosia hänelle Englannin Elisabet kuningatarta, se on 
toista se, vakka kantensa valitsee. 

— Sen sanon rehellisesti, etten suo Anne Harden- 
bergille kuninkaallista purppuraa, vakuuttaa Kirsten 
Urne, sillä jos niin käy, saa kulkea kapein kengin, jos 
aikoo löytää jalalleen paikan, jossa ei ole jotakuta Har- 
denbergiä. 

Mutta siitä tulevat kaikki yksimielisiksi, että jollei 
olisi sattunut onnellista Ditmarskin sotaa, joka äkkiä 
kutsui kuninkaan lemmenlurituksistaan, niin olisi hän 
kyllä siepannut tarpeeksi aikaa tehdäkseen Annen ku- 
ningattarekseen. Sen verran hyötyä oli joka tapauk- 
sessa Adolf herttuasta — vaikka kukaan ei voikaan 
epäillä hänen tehneen sitä ehdoin tahdoin. 

Pikku Ide kasvaa ja tietää tuskin, että hänellä on 
isä, sillä katkera ja verinen unionisota pidättää valta- 
kunnanneuvostoa pääkaupungissa. 



Niin pahaa ja vaikeaa sotaa ei ole ollut miesmuis- 
tiin. Tyhjät kodit todistavat maan taistelevan ankarasti 
kunniansa — ja turhamaisuutensa puolesta. Kerran 
aikaisemmin on unioniajatus maksanut kuninkaalle 
hänen kruununsa. 

Ja sen vuoksi itkevät lesket ja surevat äidit katke- 
rasti. Vaakunan kolme kruunua on lumonnut kaksi ku- 
ningasta mielettömiksi, he eivät suo toisilleen edes yhtä. 
Ja kumminkin he ovat sisarustenlapsia, Eerik neljäs- 
toista ja Fredrik toinen. 

Onnettoman Norjan ja vielä onnettomamman Skä- 
nen täytyy uskoa Herran hyljänneen heidät . . . täydellä 
syyllä . . . sillä mitä hänen ihmiskuntansa saa siellä 
aikaan, on arvotonta villipedoillekin. Mikään tiikeri ei 
voi olla niin julma, ei mikään sakaali niin viekas, ei 
mikään korppikotka ahmia enemmän eläviä ja kuol- 
leita kuin sota. 

Mutta Himmersyssel ei ole sotanäyttämöllä, Himmer- 
sysselissä kylvetään ja korjataan satoa, heitetään sie- 
menet peltoon ja siemenet itävät, keväänä toisensa 
jälkeen. Hevoset varsovat, lehmät vasikoivat, met- 
sissä röhkivät tuhannet siat ja lihottavat itseään 
tammenterhoilla. Sorsat täyttävät rämeet, sillä ei ole 
ketään, joka niitä metsästäisi, jänikset paistattavat päi- 
vää kaalimaassa ja heiluttelevat luottavaisina pitkiä 
korviaan. 



HIMMERSYSSELIN MADONNA 


Totisesti on jo heinäkuu, keskikesän päivä, aurin- 
koa, tuoksua ja taivas korkealla. Lempeinä, mutta le- 
vottomina ajelehtivat pilvet ilman sinessä, leivoset 
livertelevät leikitellen korkealla taivaankaaren alla, 
ikäänkuin ne kutoisivat päivänsäteitä pilvien valkeisiin 
loimiin. 

Sinistä ja valkeata ja hopeaa. 

Ja päivä säteilee ja valvoo äidin tavoin niitä kaikkia. 

Puoleksi puistona, puoleksi rehevästi kasvavina pel- 
toina levittäytyvät Jörgen Lykken tilukset „Uskollisen” 
hyvin hoitamina. Korkeat, nuokkuvalatvaiset lehtipuut 
erottavat pellot toisistaan. Kaukana kohoaa metsä pii- 
rinä ja sen okainen reuna piirtää pykäliä taivaanran- 
taan. 

Ylpeänä ja yksinään kohoaa Svingelbjergin kirkko 
harjulla. 

Bunderupin nuori herrasväki istuu rotkotien ah- 
teella, siinä on Kristian ja Helle, Kirsten neito ja hä- 
nen äiditön ystävänsä Ynge Biörnintytär — Ynge on to- 
sin saanut nyt äitipuolen, rouva Karen Friisin. 



Itsekseen kuten tavallista istuu Ide rotkotien poh- 
jalla, hänellä on syli täynnä kultakukkia, joihin hän 
upottaa käsivartensa. Aurinko paahtaa hänen nis- 
kaansa, mutta siitä hän ei välitä. Henrik ei ole mukana, 
hän on Maunu herttuan leikkitoverina Dorotean ho- 
vissa. 

Rinne on täynnä kesän yltäkylläisyyttä. Polvenkor- 
kuisesta, huojuvatähkäisestä ruohosta kohoaa vihreä 
kultasadepensas, siivekkäät kukat kaikilla oksillaan, ja 
näyttää siltä kuin kullankeltainen perhosparvi olisi 
laskeutunut pensaaseen ja pysyttelisi siinä, vaikka se 
keinuukin tuulessa. Pensaan juurella kukkii sininen 
sikuri, veripunainen valmu ja norsunluunvalkea mor- 
siamenleipä. On tuskin sijaa kaikelle, joka vyöryy esiin 
maan rehevästä suvisylistä. 

Rinteen keskellä taivuttaa villi ruusupensas pitkät, 
kukkien peittämät oksansa kuin köynnökset. Ynge tah- 
too taittaa sirot oksat ottaakseen ne kotiin, mutta Helle 
neito pyytää niille armoa: — Pensas on niin kaunis 
siinä, Ynge, anna sen olla. 

Kirsien neito sitoo kimpuksi kultakukkia ja panee 
sen hiuksiinsa, hän on aatelisen hieno ja kaunis, 
hän tietää sen. Kristian kiusoitelee aina häntä siitä, 
että hän ajatelee kovin nopeasti, kun on kysymys koris- 
tautumisesta, mutta hitaasti järjenasioissa. Hän päät- 
tää, että Helien on saatava neidonseppele vaaleaan, 
vaaleaan tukkaansa, ja hän sitoo sellaisen valmuista, 
mutta heittää sen heti pois, sillä se on aivan liian 
leimuavan värikäs sopiakseen lempeisiin sinisilmiin ja 
pehmeään, helmenvalkeaan poskeen. Ynge haluaa aut- 
taa ja poimii kaikenlaisia kukkia, joiden saattaisi aja- 
tella sopivan: valkoapilaa ja keltavimaa, jotka heti hyl- 
jätään, villiruusuja ja kieloja, joita Kristian väittää 
liian bakkantisiksi ja panee syrjään. 



Ja sitten hän sitoo pyhimyskehän koiranheisipuun 
valkeista kukkakoreista, asettaa voikukan kullankiiltä- 
viä pikkulehtiä pisaroiksi sen reunaan. 

— Himmersysselin madonna, sanoo hän, ja Helle 
punastuu. 

Heinä on rukoina pellolla, lempeästi ja hiljaa huo- 
juttavat ruohot tähkiään ja kaikki pikku kukat päi- 
tään lauhassa suvituulessa. Lempeänä ja suloisena ko- 
hoaa lintujen kuoron auvoisa riemu maasta ylös tai- 
vaisiin yli rehevien peltojen, joilla ruis lainehtii mie- 
henkorkuisena ja tähkien vihreät päät törröttävät suo- 
raan ilmaan. 

Kristian junkkeri pitää viimeisiä koiranheisipuun 
kukkia kädessään, on kuin hänen mielestään olisi nä- 
kymätön side hänen ja niiden siskojen välillä, jotka 
sädekehänä ympäröivät Helien päätä. Omaan itseensä 
vaipuneena, sanattomana, ajatuksettomana hän tui- 
jottaa neidon niskaa, jota aurinko paahtaa. 

Hän siirtää raskaan ruumiinsa niin, että Helle Hak 
joutuu istumaan hänen ison kyttyränsä varjossa. 

Kirsten ja Ynge istuvat käsivarret toistensa vyötä- 
röllä, he ovat yhä neitoja sen vuoksi, että sota lykkää 
heidän häittensä viettämistä, he ovat kuusitoista- 
vuotiaita ja heidän äitinsä olivat naimisissa jo kauan 
ennenkuin he saavuttivat niin korkean iän. Voimakas, 
korkeapovinen Ynge, jota Kristian on leikillään pyytä- 
nyt keulakuvan malliksi, on onnettomuudekseen me- 
nettänyt sulhasensa, joka sodassa kuoli ruttoon. 

He puhuvat keskenään kuiskaillen Kristianista ja 
Hellestä. 

— Uskotko, että Kristian saa hänet? 

Harmistuneena Kirsten kohottaa tummia kulma- 
karvojaan. 



^ Isä on hänen puolestaan esittänyt kosinnan ritari 
Jörgen Häkille — mutta saanut kieltävän vastauksen. 

Yngen vallaton nauru kiirii yli peltojen. 

— Sen sai Malte Stigson Hvide tänä vuonna seitse- 
männen kerran — Fredbiergiläinen — monennenko 
kerran, sitä ei voi laskea! Ritari Hak odottaa ihmettä 
tapahtuvaksi, poikalapsen tipahtavaksi taivaasta, sillä 
vaimonsa kanssa hän ei saa yhtään! 

— Härkäpäisen ukon suussa ei ole muuta kuin „ei” 
sana, kuiskaa Kirsten, arvelisin, että sentään Lykke . . . 

Hän keskeyttää, sillä merkillinen näky ilmestyy 
rotkotielle, joka ei suinkaan ole mikään aatelistie, vaan 
tarkoitettu vain talonpoikia ja heidän ajojaan varten. 

Se on ylhäinen ratsastajajoukko — Kirsten luo 
levottoman katseen pelloille, mutta siellä on „Uskolli- 
nen” ja paljon talonpoikia ja päivätyöläisiä heinän- 
teossa, minkä vuoksi hän saattaa olla rauhallinen ja 
kääntää katseensa ratsastajaparveen. Etummainen on 
pitkä, ryhdikäs ratsastaja, hyvin miehekäs, lyhyet viik- 
set hänellä on ja suippo leukaparta, hän ei ole nuori, 
mutta ei vanhakaan. Kaksi aatelisherraa ratsastaa hä- 
nen seurueessaan, ja nämä he tuntevat, sillä ne ovat 
valtaneuvokset Iver Krabbe ja Jörgen Friis. Heidän 
jälessään tulee joukko keihäsmiehiä. 

Etummainen ratsastaja pidättää hevostaan ja kat- 
soo ympärilleen. Hänen takanaan on rotkotie, edessään 
hänellä on mitä kaunein ja rauhallisin kesäinen taulu: 
rehevät pellot metsien puoliympyrän kaartamana sini- 
sen taivaan alla. Korkealla rinteellä, joka muistuttaa 
vihreää seinäverhoa, mihin kaikki kesän kedonkukka- 
set ovat kudotut, istuu kukkeita ja jalosukuisia nuo- 
ria kuin linnut oksalla. Kaksi neitoa, toisella tumma ja 
toisella hunajankeltainen tukka hajallaan. Heidän vie- 
ressään kalpea ja hiljainen impi, valkea pyhimyskehä 



päänsä ympärillä, pitkät, vaaleat, kiiltävät hiukset ja 
hyvin tummat orvokinsiniset silmät. Hänen yllään ko- 
hoaa junkkeri, kyttyrän painama, mutta mitä lempein 
katse ruskeissa silmissään ja kullan arvoisen sielun 
leima ystävällisillä piirteillään. 

Rotkotien pohjalla istuu tyttölapsi yksinään hameet 
levällään ja syli täynnä siivekkäitä kultakukkia. 

Ruskeat ja siniset silmät kohtaavat ihmettelevinä hä- 
nen omansa. Heidän päittensä yllä liukuvat valkeat 
suvipilvet, kaikki kukkien tuoksut sekaantuvat heinän 
makeahkoon henkäisyyn. Ilmassa soi lintujen riemu- 
kuoro . . . 

— Kaunis on maa, sanoo ratsastaja tummalla, 
mutta sointuvalla äänellä, kukaan ei uskoisi, että sotaa 
on olemassa. 

Hän hypähtää hevosen selästä — ratsastajat laskeu- 
tuvat myös satulasta, mutta jäävät seisomaan hänen 
taakseen. 

Hän on kaunis ja komea mies, mutta kuin monien 
huolien laihduttama. Syvällä kuopissaan palavat sil- 
mät kuumeisina, näyttää kuin ne voisivat kiivastua ja 
itkeä samalla kertaa. Mutta hänen olemuksessaan on 
jotakin ylhäistä, ja hänen barettiaan reunustaa kulta- 
nauha ja siinä on höyhentöyhtö koristeena. Pieni 
röyhelökaulus on kevyen rintahaarniskan yllä, joka 
ulottuu lyhyihin, hyvin avariin housuihin saakka. Pit- 
kät reidet ja pohkeet katoavat kiiltäviin ratsastussaap- 
paisiin, joiden suissa on kaulukset ja pitsiröyhelö. Hä- 
nen harteiltaan riippuu viitta, lyhyt, kuten muoti mää- 
rää, ja vaaleanharmaa, rubiininpunaisella damastilla 
vuorattu. 

Hän tervehtii: 

— Oletteko lääninhaltija Jörgen Lykken lapsia, sa- 
noo hän sitten. 



Kirsten suoristaa selkänsä, tuntemattoman on kai 
sanottava nimensä . . . ! 

Mutta junkkeri Kristian nousee ja seisoen epävar- 
masti ahteen reunalla, joka luisuu jalan alta, kumartaa 
hän kumminkin ja vastaa: 

— Olemme, Teidän Armonne. 

Ja huimaten vaikenee Kirstenille ja kaikille muille, 
että siinä on kuningas. 

He niiaavat niin hyvin kuin voivat seisoessaan ah- 
teen multaisella reunalla, sinitaivas takanaan. 

Kuningas panee kätensä Iden olalle, hänen äänes- 
sään on erikoinen, veljellinen ystävyys, sillä hän pitää 
lapsista: 

— Mitä sinulla on siinä? 

Tyttö nostaa keltaisen aarteensa hameen poimuista. 

— Kultatukaatteja, sanoo hän, paljon kultatukaat- 
teja. 

— Silloin saattaisimme joutua kiusaukseen lainata 
sinulta, sillä meillä ei niitä ole yhtään, hymyilee Hä- 
nen Armonsa. 

Lapsi ojentaa niitä häntä kohden. 

— Voitte saada ne kaikki. 

— Kiitos, hymyilee kuningas. Toivomme, että lah- 
jasi on meille hyvä enne. 

Hän saa tietää, että Jörgen Lykke on Bunderupissa, 
ja ratsastajaparvi karauttaa yli peltojen. 

— Kuningas! kuiskaa Kirsten ja hän on tärkeydestä 
pakahtumaisillaan, sillä ei jokaisen isä saa kuningasta 
vieraakseen. 

Junkkeri Kristian auttaa Helle Häkin alas ahteelta, 
miltei kantaa hänet ja ehtii sillä aikaa kuiskata: 

— Isäni on luvannut jälleen kosia puolestani — jos 
Jörgen Hak antaa suostumuksensa, olisiko sinulla mi- 



tään sitä vastaan? Herättääkö vammani sinussa vasten- 
mielisyyttä? 

Neito kohottaa rajattoman puhtaan katseensa hä- 
neen, ilman rakkautta, mutta myötätunnon ja lem- 
peyden täyttämän. 

— Minulla ei ole mitään muuta tahtoa kuin isäni, 
sen tiedät. 

Kun he ovat onnellisesti päässeet rinteestä, täytyy hei- 
dän katsoa ylös, sillä siellä seisoo Mats, paljain päin 
kuten aina, kampaamaton tukka tuulessa liehuen. Niin 
nuori kuin onkin, on hän melkein jättiläinen. 

Kirsten katsahtaa häneen pilkallisesti, ja hän ja 
Ynge lähtevät poispäin. Sillä Mats tulee nykyisin har- 
voin Bunderupiin eikä milloinkaan lääninhaltijan ko- 
tona ollessa. Ja hän on kuullut „ Uskolliselta”, että hän 
seurustelee rahvaan parissa monien heidän isänsä 
vihollisten kanssa, ja aateliton sopii parhaiten aatelit- 
toman seuraan, sanoo hän pilkallisesti. 

Mutta Kristian junkkeri jää paikalleen, hän on yhtä 
ystävällinen lapsuutensa opettajaa kohtaan ja vain 
pahoillaan hänen vuokseen, sillä Matsin oma hillittö- 
myys asettuu hänen tielleen. 

Hän muovailee yhä savea, mutta vain huvin vuoksi, 
sillä papiksi hän haluaa. 

Kesäpäivä on niin lämmin, että paksu, punainen 
tukka kuumottaa Matsin poskia, ja kun hän on raskas- 
rakenteinen, sietää hän huonosti hellettä. Ja hän kohot- 
taa rintaansa kuin kantaisi hän suurta ja tuskallista 
taakkaa ja ojentaa molemmat käsivartensa niiden täy- 
teen pituuteen. 

Ja niin seisoo hän siinä ja näyttää kuin hän olisi 
naulittu kieltäymyksen ristille! Katkeroitunut, epätoi- 
voinen, tuskanpoltteinen on katse, jonka hän luo aate- 



liseen pariin, rujoon junkkeriin ja vaaleaan, sädekehäi- 
seen neitoon. 

Kun hän katsoo alas kohtaa hän Iden katseen rotko- 
tien pohjalta, ja hän rientää takaisin pellolle — tuo 
merkillinen lapsi ymmärtää kaiken. Mutta hän ei sano 
mitään siitä kenellekään. 

Jörgen Lykken kirjoituskammiossa istuvat Hänen 
Armonsa ja Jörgen Lykke kahden. Viiniä on pöydällä. 
Ovi on lukittu. 

Jörgen Lykke odottaa, että kuningas kohottaisi pika- 
rin, joka hänellä on kädessään, ja joisi hänen mal- 
jansa. — Mutta hän istuu raskaasti penkillä, hänen 
suunsa on tiukasti suljettu, jalat ojennetut, hän katsoo 
alas ja vaikenee. 

— Eikö olisi parempi juoda, ennenkuin pikari läm- 
penee Teidän Armonne kädessä ja viini väljähtyy? 

Kuningas avaa huulensa ja paljastaa hampaansa 
kuin vihainen koira. 

— Viini on katkeraa meidän suussamme, läänin- 
halli ja. Hän puristaa yhteen huulensa ja katsoo Jörge- 
niä suoraan silmiin. 

— Emme halua enää. 

Jörgen Lykke vaikenee. 

Kuningas läimäyttää säärtään kädellään. 

— Nyt emme enää halua nimittää itseämme meiksi. 
Emme halua enää olla Tanskan kuningas. 

Jörgen Lykke vaikenee. 

Hänen Armonsa jatkaa: — Emme voi johtaa sotaa 
maallemme kunniakkaaseen rauhaan, sillä meillä ei ole 
rahaa. 

Rauhattomasti hän hieroo kämmenellään vasenta 
säärtään ylös ja alas jatkaessaan: 

— Meillä ei ole rahaa- Porvareilla ja talonpojilla ei 



ole rahaa. Vain valtakunnan aatelistolla on rahaa. 
Ylenmäärin rahaa. Ja nyt saa valtakunnan aatelisto 
saattaa sodan päätökseen — ilman kuningasta. 

Vihdoin Jörgen Lykke puhuu. 

— Viisaasti sanottu, Teidän Armonne. Mutta — 
näinä päivinä kokoontuu Juutinmaan aatelisto Vibor- 
giin, Teidän Armonne sinne kutsumana. Mitenkähän 
olisi, jos Teidän Armonne antaisi mielipiteenne kuu- 
lua siellä. 

Lääninhaltijan olemus on poikkeuksellisen tyyni, 
hän katsoo kuin isä nuoreen, kiivaaseen poikaansa. 

— Antakaa heille kruunu Viborgissa, Teidän Ar- 
monne! Asettakaa heille valittavaksi: Rahaa — tai uusi 
kuningas. 

Kuningas huokaa, juo kulauksen viiniä kiinnittä- 
mättä siihen huomiota ja katsoo jälleen maahan. 

— Onko Teidän Armollanne jotakin muuta mie- 
lessä? Jörgen Lykke auttaa häntä tielle. 

— On, sanoo kuningas lujasti. Emme enää halua 
elää naimattomana. 

— Ei ole mitään puutetta kuninkaantyttäristä, vas- 
taa Jörgen Lykke. 

Kuningas pyyhkäisee pois kaikki näkymättömät ku- 
ninkaantyttäret kämmenellään. 

— Ei, Jörgen Lykke. Meillä on Anne! Ja hänellä on 
meidän sanamme. 

— Sellainen sana voidaan lahjoittaa takaisin 
Anne . . . 

Kuningas keskeyttää hänet: 

— Emme ymmärrä teitä, Jörgen Lykke, emme enää 
ymmärrä teitä. Ettekö te juuri kannattanut meitä ai- 
keessamme, kun kuninkaallinen isämme oli kuollut. 
Ettekö te viitannut Kustaa Vaasaan, joka otti itselleen 



kuningattaren maan tyttärien joukosta ja oli Ruotsille 
hyvä kuningas kuolemaansa saakka . . . 

— Mistä syystä ei Teidän Armonne sitten ole aikaa 
sitten ottanut Anne Hardenbergia puolisokseen? 

— Teillä saattaa olla syytä tiedustaa sitä, Jörgen 
Lykke — ja samoin Annella. Eikä vähinten itselläm- 
me — 

— Mutta — kuningas hypähtää pystyyn, ojentau- 
tuu ja alkaa kulkea rauhattomasti edestakaisin, edes- 
takaisin ahtaassa kirjoituskammiossa. 

— Me ikäänkuin emme saaneet aikaa. Emmehän 
voinut viettää häitä, ennenkuin isämme oli kylmennyt 
arkussaan. Sitten tuli Ditmarskin sota, ja tehän itse 
tiedätte, että setämme ilmaisi mielialansa. Teidän salai- 
set viestinne neuvoivat meitä panemaan toimeen kruu- 
nauksen mahdollisimman pian. Setämme varustautui 
vain näön vuoksi Ditmarskia vastaan. 

Ja teidän Ranskan hovissa nauttimanne ehtymättö- 
män suosion ansiosta, lääninhaltija, saimme sieltä tie- 
tää, että Eerik neljästoista etsi itselleen kuningatarta 
kirotusta Lothringin hallitsijahuoneesta voidakseen hä- 
nen kanssaan vaatia Tanskan kruunua. 

Kuningas kulkee edestakaisin ja hieroo hiusjuuriaan. 

— Emme ymmärrä siitä nyt mitään, Jörgen Lykke, 
mutta meistä tuntuu joskus kuin joku olisi ollut sokko- 
silla kanssamme, pitänyt meitä alituisessa pelossa tä- 
män ja tuon asian vuoksi, emmekä saaneet milloin- 
kaan aikaa häittemme viettämiseen. Sanoitte itse, Jör- 
gen Lykke, että jos tahdoimme naida aatelisneidon, piti 
sen tapahtua kuninkaallisella loistolla, mikäli halusim- 
me kuningattaremme saavan kuningattarelle kuuluvaa 
kunnioitusta. Ja aina täytyi odottaa jotakin — hetkinen 
— vieläkin hetkinen — kuten itse meitä neuvoitte. 

Kuningas keskeyttää rauhattoman vaelluksensa ja 



katsoo Jörgen Lykkeen, joka istuu käsi pikarilla ja 
katse alas luotuna. Hänen muutoin niin iloinen ja hie- 
man ilkkuva hymynsä on kuollut, hän näyttää punnit- 
sevan Hänen Armonsa sanoja. 

Ja on aivan kuin Hänen Armonsa pyytelisi anteeksi 
Jörgen Lykkeltä, ettei hän milloinkaan saanut aikaa 
mennä naimisiin Anne Hardenbergin kanssa. 

Pyytelee anteeksi, että aina on tullut hänen tie- 
toonsa jotakin, mikä oli saatettava hyvään päätökseen, 
ennenkuin hän uskalsi ajatella omia asioitaan . . . tuli 
riitaisuuksia hänen ja hullun Eerik neljännentoista vä- 
lille, lähetystöjä sinne ja tänne, kuningas Eerikin röyh- 
keä vaatimus saada kolme kruunua vaakunaansa ja 
Gottlanti. 

— Ja teidän suuri ja kunnianhimoinen päämää- 
ränne oli saattaa meidät valituksi Saksan keisariksi, 
Jörgen Lykke — kuningas Ferdinandin seuraajaksi. 
Kuinka paljon tai vähän asialla saattoi olla perusteita, 
sitä emme nyt tiedä — mutta kuten oikein olikin, kei- 
sari Ferdinandin poika tuli valituksi. — Mutta se vei 
joka tapauksessa meidän aikamme ja ajatuksemme! 
— Tuolla helvetin lothringilaishuoneella on niin hyvät 
avioliittosuhteet etelään, ja sitten idässä niin mieletön 
Ruotsi, pitikö meidän silloin ajatella avioliittoa — 
te itse, Jörgen Lykke, sanoitte meille, että meillä; oli 
oikeus odottaa, te kehuitte miehekkyyttämme, valta- 
kunta ensimmäiseksi ja viimeiseksi! 

Tehän piditte puolenne lothringilaisia vastaan, te 
toitte Ranskasta Mikaelin ritarimerkin meille, ja me 
näimme siinä todistuksen siitä, ettei teidän mielestänne 
ollut paha, kun odotimme. Teitte Ranskan ystäväk- 
semme sen lähettilään Charles Dancevn kautta. 

Suuri Jumala, jollei meillä olisi ollut teitä, läänin- 



haltija! Te hankitte meille rauhan lyypekkiläisten 
kanssa, rauhan Venäjän kanssa . . . 

Jörgen Lykke kohottaa katseensa. 

— Ja Ruotsin kanssa, mikäli Teidän Armonne olisi 
halunnut sitä. 

Nyt istuutuu kuningas jälleen ja kätkee päänsä kä- 
siinsä. 

— Tiedämme sen, Jörgen Lykke, syytitte meitä ja 
maata ylimielisyydestä, isävainajamme jälkeen meillä 
oli hyvä sotajoukko ja hyvä laivasto ja täysinäinen 
valtionrahasto — 

— Ja mitä on meillä nyt? 

Kuningas katsoo Jörgen Lykkeen, ja hänen silmänsä 
ovat kuivat ja kuuman epätoivon täyttämät. 

— Emme olleet yksimielisiä siitä, Jörgen Lykke — 
monet aatelismiehet odottivat runsasta saalista ja uutta 
maata — 

Jörgen Lykke nyökkää — 

— Niin, ja meidän onneton Ditmarskin voittomme 
oli vallan liian helppo — ja kansanrunoilijamme lau- 
loivat Tanskan historian suuruutta, käänsivät Saxoa, 
kertoivat kuuluisista Valdemareista, kuningatar Mar- 
garetan unionista, niin, he lauloivat: 

Kuningas Fredrik saa Ditmarskin 
rusoposkin ja töyhdöin liehuvin. t 

Kuningas pudistaa päätään. 

— Mitä hyödyttää puhua pilkallisia sanoja, Jörgen 
Lykke. Sota raivoaa valtakunnassamme, ja mitä olem- 
mekaan kadottaneet. Kansamme kukkeimman osan 
maalla ja vesillä, ja miten ovatkaan Norja ja Skäne 
itkeneet verta näinä vuosina. 

Kuningas syöksyy jälleen pystyyn. 

Epätoivoissaan hän huutaa: 



— Ei olisi käynyt niin huonosti, jos meillä olisi ollut 
rahaa. Sotavoimat näkivät nälkää ja nousivat kapi- 
naan, eikä meillä ollut rahoja lähettää — on helpompi 
iskeä vettä kivestä kuin saada Tanskan aatelistolta 
varoja avuksi. 

Te itse olette poikkeus, Jörgen Lykke, mitä teille 
olemme velkaa, sitä emme koskaan kykene maksa- 
maan takaisin. 

— Kyllä, sanoo Jörgen Lykke — äkkiä ja lyhyesti. 
Ja kuningas pysäyttää kulkunsa ja katsoo häneen — 
syvällä hänen katseessaan kytee epäluulo, jonka monet 
Jörgen Lykken kadehtijat varsin usein kuiskaavat hä- 
nen korvaansa: Lopuksi Jörgen Lykke aina sai enem- 
män kuin antoi! Hän katsoo tiukkaan mahtavaa valta- 
neuvostaan. 

— Millä voimme palkita teidät? 

— Kutsumalla kotiin Peder Oxen. 

Isku on sattunut. 

Ja sitä seuraa mitä syvin hiljaisuus. 

Sitten puristaa kuningas nyrkkinsä ja pudistelee 
niitä uhkaavasti. 

— Lääninhaltija! Tahdotteko, että meidän on sol- 
vattava haudassa lepäävää isäämme! Ja äitiämme, joka 
on elossa! Peder Oxe panetteli heitä molempia. Ja 
törkeästi hän on pettänyt maansa, sitä ei kukaan tiedä 
paremmin kuin te! Eikö hän ole ollut Lothringin ho- 
vissa ja punonut salajuonia sekä Espanjan että Ruot- 
sin kanssa! Ja jollette itse olisi matkustanut kuningas 
Filipin luo niin nopeasti kuin hevonen pystyy juok- 
semaan . . . Niin, Herra yksin tietää, mikä kummalli- 
nen valta teillä on ruhtinaisiin, mutta te olette pysty- 
nyt pitämään koko Euroopan ystävänämme ja liittolai- 
senamme, kun meidän kätemme olivat täynnä tätä on- 
netonta sotaa Eerikin kanssa! Jollei teitä olisi ollut, ei 



kukaan tiedä, vaikka paavilainen kuningas aikoja 
sitten olisi istunut Tanskan valtaistuimella! 

Ja siinä olisi silloin Peder Oxella ollut runsas osuu- 
tensa! huudahtaa kuningas kiivaasti ja äänekkäästi. 

— Ja sitten tahtovat valtaneuvokseni, että meidän 
olisi kutsuttava hänet kotiin — tekin, kuten nyt kuu- 
lemme! — Arveletteko, että minun olisi veljellisesti, 
anteeksiantavin sydämin tultava Peder Oxea vastaan ja 
sanottava: Rakkahin sydänystävä, ettekö halua kaik- 
kia tilojanne ja lääni lystänne takaisin! Ja voimmeko 
jollakin muulla vielä palvella teitä? 

— Tarvitaan enemmän, sanoo Jörgen Lykke piit- 
taamatta. 

— Teidän Armonne on tehtävä hänet valtakunnan- 
hovimestariksi. 

Kuningas tulee varovaisin askelin Jörgen Lykken 
luo, kuin lähestyisi hän hullua. 

— Älynne on täytynyt lamautua, rakas läänin- 
haltija. 

Jörgen Lykke tarkkaa kuningasta sivusta. 

— Tahtooko Teidän Armonne kuunnella minua. 

Hänen armonsa istuutuu todellakin, ja Jörgen Lyk- 
ken puhuessa värisevät hänen kätensä alussa jatku- 
vasti sisäisestä rauhattomuudesta — mutta vähitellen 
hän tyyntyy. 

— Olin mukana Pavian verisessä taistelussa, jossa 
Frans kuningas joutui vangiksi. Bourbonin Kaarle sai 
voiton. Tietääkö Teidän Armonne, kuka Bourbonin 
Kaarle oli? Hän oli eräs Ranskan kunnollisimpia mie- 
hiä, ja leskikuningatar Savoijin Louise rakasti häntä ja 
hänen halunsa oli syttynyt häneen. Kaarle nai toisen 
ja sai lapsia, ja oudolla tavalla kuolivat sekä Bour- 
bonin Susanne että hänen jälkeläisensä. Hovissa, jossa 
myrkkyjuomat ovat jokapäiväistä leipää, ei ollut mi- 



tään epäilystä siitä, mihin Susanne ja kaikki hänen 
lapsensa olivat kuolleet — ja tämän sanoi Bourbonin 
Kaarle suoraan Louiselle vasten kasvoja, kun tämä 
kultaompeleisessa purppurassa oli valmiina syleile- 
mään kovan kohtalon koettelemaa! 

Bourbonin Kaarlen kohtaloksi tuli melkein sama 
kuin Peder Oxen, häntä syytettiin vilpillisyydestä, hä- 
nen omaisuutensa, vieläpä hänen sisin kunniansa ja 
maineensa riistettiin häneltä — ja niin tuli hänestä pet- 
turi! Hän liittyi keisariin, joka oli Ranskan katkerin 
vihollinen! 

Naisen rajattoman halun vuoksi menetti Frans ku- 
ningas Milanon ikuisiksi ajoiksi, hänen poikiensa sielu 
ja terveys vaurioitui keisarillisessa vankilassa, ja kah- 
denkymmenen vuoden aikana onnettomat sodat muut- 
tivat Ranskan hautausmaaksi. 

Peder Oxe on Lothringin hovissa yhtä vaarallinen 
kuin Bourbonin Kaarle keisarin sotajoukossa! 

Jos Kaarle olisi kutsuttu kotiin ajoissa, olisi keisari 
menettänyt parhaan sotapäällikkönsä ja Ranska saa- 
nut pitää Milanon! — Antakaa Kristinan hovin menet- 
tää Peder Oxe, se on pahinta, mitä Teidän Armonne 
saattaa tehdä sille! 

Kuningas istuu molemmat kyynärpäät pöydällä 
nojaten päätään käsiinsä. Hän tuijottaa itsepäisesti 
pöytään. 

— Ja meidän rouva äitimme, sanoo hän vihdoin. 

— Älkää katsoko taaksepäin, Teidän Armonne, kat- 
sokaa eteenpäin. 

— Valtakunnan hovimestariksi meidän siis pitää 
nimittää hänet! — Hän kohottaa päänsä, kohtaa Jör- 
gen Lykken katseen. — Siihen virkaan olimme ajatel- 
leet teitä, lääninhaltija, sen tiedätte! Riistättekö niin 
suuren kunnian Lykkein sukupuulta? 



Jörgen Lykke vaikenee. Sillä tämä on ollut hänen 
unelmiensa päämäärä siitä saakka, jolloin hän luopui 
Ranskan palveluksesta ja siirtyi Tanskaan. Valta- 
kunnanhovimestari! Jonka tehtävät hän tietää voi- 
vansa täyttää paremmin kuin useimmat muut. Mutta 
hän tietää myös, ettei hän ajanpitkään voi salaa aset- 
tua Kristinan juonien tielle, jollei Peder Oxea saada 
pois hänen hovistaan. Valinta on raskas. 

Vihdoin hän sanoo: 

— Peder Oxe tulee hyödyttämään valtakuntaa. Hä- 
nen lahjansa ovat suuret ja hän kaipaa palavasti sitä 
sielun palsamia, jota maansa pyhän asian petturille on 
päästä palvelemaan sitä uskollisesti ja puhdistautu- 
maan sen menestyksessä. 

Minä — palvelen maatani parhaiten näkymättö- 
missä. 

Äkkiä kuningas kurottuu pöydän ylle, niin pitkälle 
kuin ulottuu. 

— Onko totta, Jörgen Lykke, mitä kuiskataan, — 
että Eerik kuningas on tarjonnut teille herttuakunnan, 
jos tahtoisitte tulla hänen palvelukseensa — ja olla 
Ruotsin lähettiläänä? Onko se totta? 

Jörgen Lykke nyökkää kevyesti. 

— Ja mitä vastasitte? 

— Että olin tanskalaiseksi syntynyt! En mitään 
muuta. 

Kuningas nousee. Hänen ruumiissaan ei ole mitään 
rauhaa. — Tässä maailmassa ei ole helppo elää, sanoo 
hän ja ojentautuu. Ehkä ei kuka tahansa valtaneuvok- 
sistamme olisi ... no niin, emme tahdo tehdä kenelle- 
kään vääryyttä . . . 

Hän ojentaa kätensä, se on kuumeinen ja värisee. 
Jörgen Lykke vastaa lujaan kädenpuristukseen. 

Jälleen pari levotonta askelta. Ja sitten menee Hä- 



nen Armonsa veistellyn puukaapin luo ja tutkii sitä. 
Hän kääntää puhuessaan selkänsä Jörgen Lykkelle. 

— Lääninhaltija, kuuluu värisevä ääni kaapin luota, 
me tiedämme, että monet, jotka huonosti tuntevat tei- 
dät, vihaavat teitä. Mutta me tunnemme teidät. Eh* 
käpä tiedämme vain vähäisen osan teistänne ja puu- 
histanne, mutta minkä olemme nähneet, on aina ollut 
meidän ja valtakunnan hyödyksi. Ja henkilökohtaisen 
tuntemuksemme perusteella kunnioitamme teitä. Tie- 
dämme teidän pitävän avioliittoanne kunniassa ja sille 
annamme arvoa! Joko saamme aikaa tai ei, ja vaikka 
meillä ei olisikaan rahaa isojen häitten pitoon, niin me- 
nemme naimisiin. Ja me olemme jo lähettäneet sanan 
Annelle. Kun rouva äitimme nyt pian matkustaa Sak- 
siin, ratsastamme me Koldingiin ja pidämme häämme 
siellä. 

Ja te ratsastatte mukanamme, Jörgen Lykke! 

Hänen Armonsa kääntyy nopeasti nähdäkseen sa- 
nojensa vaikutuksen. 

Lääninhaltija istuu ja nyökkää — kuuliaisesti. 

Ja kuningas, joka on levottomuudesta puhelias ja 
hieroo kuumia käsiään, jatkaa: 

— Olemme onnellisesti välttäneet kaikki ansat, 
joita valtaneuvoksemme ovat asettaneet meille saa- 
dakseen meidät naimisiin, milloin Englannin Elisabetin, 
milloin Skotlannin Marian ja milloin Lothringin Rena- 
ten ja monien keisarin tyttärien kanssa. 

Hän huokaa kiivaasti, kuume kalvaa häntä yhä. 

— Aatelisto voi saada uuden kuninkaan, jos haluaa, 
multa me haluamme Annen — nyt! Teidän on hiljai- 
suudessa järjestettävä kaikki häitämme varten Koldin- 
gissa. 

Hän seisoo siinä niin uhmaavana — ja Jörgen Lykke 
tuntee, että kun on kyseessä Fredrik kuninkaan halu 



uhrata kaikki maansa hyväksi, on hänen uskonsa aito, 
hän on halukas asettamaan kruununsa vaakalaudalle 

— hän kutsuu ehkä Peder Oxen kotiin, jos se on valta- 
kunnan eduksi. 

Mutta hänen uskonsa on liian hillitön ollakseen aito, 
kun hän puhuu omastaan! Jörgen Lykke nyökkää aja- 
tuksilleen, tosin on Anne ainaisella neitseellisen lem- 
peällä tavallaan sanonut hänelle, ettei hän todellakaan 
tahdo olla hänen tiellään, nyt hän haluaa antaa su- 
kunsa valita hänelle aatelisen puolison, niin on ku- 
ningas vapaa. — Sillä keinolla hän on sitonut hänet 
useammin kuin kerran, ja kuten kaikki lemmensokeat 
miehet, on se sitonut hänet kaksinverroin. Ja sen Anne 
tietää! 

Mutta sitä keinoa voidaan kai toistaa, kunnes se 
kerran iskee harhaan, sekin — ja ajatuksissaan on Jör- 
gen Lykkellä jo valmiina leskikuningattarelle menevä 
kirje: — Ottakaa Anne Hardenberg mukaanne Sak- 
siin — ja hän lisää hieman kirpeästi: — Nyt petän ys- 
täväni — mutta kuninkaalle olen uskollinen. 

Ääneen hän lausuu kylmästi ja ilkkuvasti: Salahäät! 

— Teidän Armonne lienee ollut perinpohjaisella paas- 
tolla, mikäli asiaa ymmärrän. 

Ja kuningas punastuu. 

— Minulla on tässä eräs asia — Jörgen Lykke ojen- 
taa kätensä ottamaan asiakirjan, kirjerullan — johon 
haluaisin Teidän Armonne vilkaisevan, ennenkuin rat- 
sastamme Viborgiin . . . hän puhuu lääninhaltijan le- 
vollisuudella, sillä nyt hän haluaa antaa kuninkaalle 
aikaa rauhoittua; hän ojentaa kirjerullan kuninkaalle 
häneen katsomatta. 

Vihdoin kuningas istuutuu, hänen katseensa selai- 
lee kirjeen . . . Managerin luostarin nunna, Eline 
Bilde . . . Noita . . herra Selgen, Managerin pappi. 



Hän heittää kirjerullan kädestään. 

— Eukko rukka on pian kahdeksankymmentä- 
vuotias, kannattaako sellaista varten sytyttää roviota! 

— Minulla on oma uskoni siitä jutusta, sanoo Jör- 
gen Lykke, ja olen antanut kutsua tänne Selgen her- 
ran, jotta hän saa antaa selityksen ja puolustautua 
Teidän Armonne läsnäollessa. Mutta saatan kuulla lin- 
nanpihalle kokoontuneen useita aatelismiehiä, ehkä 
Teidän Armonne haluaa tervehtiä . . . 

Aterian aikana tulevat puheeksi lukuisat noidat, joita 
poltetaan kaikissa maissa, ja mielipiteet menevät ko- 
vin hajalle. Jörgen Friis, Viborgin entisen piispan 
veljenpoika, puhuu herra Selgenin puolesta, hänen 
oikeutensa ja velvollisuutensa on saattaa syytteeseen 
noidat, missä vain heitä tapaa. Kirjoittaahan itse piispa 
Peder Palladius: — ,,Nämä noitavaimot saavat nyt 
oikean palkkansa, he eivät saata seistä evankeliumin 
kirkkaassa valossa.” 

Ja sen hän tietää, että koko joukko heitä on pol- 
tettu Malmössä ja Kjögessä ja neljä poltettiin äsken 
Skievessä, he olivat noituneet herra Iver Krabben; Aar- 
husissa poltetaan noitia melkein joka kuukausi, ja jos 
tuuli käy hänen humalatarhaansa päin, tuo se muka- 
naan pahaa savua, joka vahingoittaa paljon hänen olut- 
taan. Randersissa ovat polttaneet kolme kappaletta sa- 
man paalun ympärillä ja Aalborg on vallan noitien kan- 
soittama, joita Aalborgshusin lääninhaltija antaa polt- 
taa nipuittain, mutta vasta kidutuskuulustelun jälkeen, 
kuulustelussa ne syyttävät toisia, ja pahennus on tiet- 
tävästi lisääntymässä — eniten Himmersysselissä, 
koska tiedetään lääninhaltija Jörgen Lykken vapautta- 
van kaikki. 

Jörgen Lykke ei näytä siltä kuin isku olisi sattunut. 



a — Jollette tahdo suoda minulle kunniaa nutusta, 
Jörgen Friis, niin antakaa toki hitunen kiitosta par- 
haasta ominaisuudestani, en koskaan ole takertunut 
tämän ajan rajattomaan hulluuteen. Uskallan sanoa 
itsestäni, että olen vapaa kaikkien henkisten kahleit- 
ten painosta! On totinen tosi, että olen kieltäytynyt 
kallistamasta korvaani Selgen herran noitasyytteille, 
mutta olen seurannut Jiänen teitään, missä ikänä hän 
juoksi noitaroviolle häntä pystyssä,. 

— Olette pappisvihaaja, Jörgen Lykke, lausuu enti- 
sen piispan veljenpoika harmissaan ja Jörgen Lykke 
hymyilee. 

— Niin, tunnustan, että monet noidat saavat kiit- 
tää minua siitä, etteivät he joutuneet kidutetuiksi ja 
vartailla ja paaluilla haisemaan paistetulle ihralle, mikä 
on pappien lempituoksu . . . 

Kuningas puuttuu puheeseen välittäväsi : 

— Mitkä ovat nyt ne hirveät ja turmiolliset asiat, 
joista täitä Eline Bildeä syytetään? 

Jörgen Lykke antaa katseensa liukua runsaan pöy- 
dän yli. 

— Jos Teidän Armonne lupaa olla menettämättä 
ruokahaluaan . . . siis, tätä kahdeksankyinmenvuotiasta 
nunnaa, joka tiettävästi on tullut lapseksi jälleen, syy- 
tetään siitä, että hän oli kaatanut pursuolutta vanhaan 
lantaansa ja siitä sekä kaurajauhoista leiponut kakun. 
Sillä unessa oli joku ilmaissut hänelle* että jos sellai- 
nen kakku annetaan hyvälle miehelle ja hän syö sitä, 
niin syttyy hänen lempensä siihen, joka on tehnyt ka- 
kun. Hän antoi sen Selgen herralle — ja tämä. söi sen. 

Raikuva nauru kohoaa kattoon. 

Syttyikö Selgen herran lempi sitten tähän kah- 
deksankymmenvuotiaaseen? tiedustaa kuningas. 

— Tavallaan, vastaa Jörgen Lykke salaperäisesti 



hymyillen, hän syytti vanhaa Elineä siitä, että tämä oli 
unissaan harjoittanut yhteyttä perkeleen kanssa. 

Axel Juul huomauttaa hyväntahtoisella äänellään, 
että onhan koko maailmassa muotina polttaa noitia . . . 

Jörgen Friis keskeyttää hänet terävästi ja sanoo, ettei 
se ole mikään muoti, se tapahtuu heidän sielujensa 
pelastukseksi. 

Tähän Jörgen Lykke nauraa pilkallisesti ja arvelee, 
että on kaikenlaisia muoteja, sellainenkin, että rouvat 
kätkevät tukkansa, ikäänkuin heidän hyveellisyytensä 
olisi kiinnitetty heidän päähänsä jokaisella hiuskar- 
valla. Sanassa ei sanota mitään pääliinoista, mikäli häli 
tietää. 

— Aatami ja Eeva tekivät itselleen vaatteet, kun nä- 
kivät olevansa alastomia, sanoo Jörgen Friis, ja hän on 
kuten tavallisesti harmissaan siitä, etteivät hänen sa- 
nansa ole yhtä tehokkaita kuin siihen aikaan, jolloin 
hänen setänsä oli piispa. 

Jörgen Lykken huvi on tehdä hänestä pilaa. 

— Arveletteko, että herra Aatamin rouva Eeva Her- 
rantytär Paratiisinkartanosta teki itselleen vaimoft- 
hilkan kaisloista? 

Hänen Armonsa ei voi olla hymyilemättä. Mutta 
Jörgen Friisin silmät suitsevat tulta. 

— Huonosti vartioitte suutanne, lääninhaltija — ja 
sitten hän hairahtuu oikaisemaan kuningasta — ja 
huonosti sopii kuninkaalle hymyillä sellaiselle. 

Fredrik kuningas rypistää kulmakarvojaan, varjo 
sumentaa hänen katseensa hetkeksi, mutta se saa paha- 
enteisen kovuuden ja loiston. Hiljaa ja uhkaavasti hän 
lausuu: 

— Teille sopii antaa kuninkaan määrätä, mikä ku- 
ninkaalle sopii. Ja hän ojentautuu, hän on niin pitkä 
istuessaan, että hän voi katsoa alaspäin aatelismiehiin, 



kun hän sanoo: — Ja minusta tuntuu, että niin kauan 
kun valtakunnan aateli paisuu hyvinvoinnista ja koris- 
taa postillansa kultasoljin ja sitoo ne kallisarvoiseen 
kultanahkaan, samalla kun se kieltäytyy suomasta ku- 
ninkaalleen aurtuaakaan hänen hädässään — niin 
kauan kuuluu pahalta, kun se puhuu siitä, mikä meille 
sopii. 

Kuninkaan katse saa Jörgen Friisin luomaan omansa 
alas. Ei kukaan koskaan tiedä, milloin vihan tuli iskee 
kuninkaallisesta asumuksesta, jossa se aina tuntuu pii- 
levän ja hehkuvan. Ilon ja rehevän naurun alla, joka 
auringon tavoin levittää leikinlaskua ja riemua hänen 
ympäristöönsä, piilee aina tämä kätketty viha. 

Kuningas on kohottanut katseensa ja luo sen yli 
puiston. Hän ei tee sitä katsoakseen johonkin, vain 
saadakseen nostaa päänsä korkealle kuin peura — eikä 
hänen eleestään puutu ylpeyttä. — Sulkeutuneet huu- 
let ovat epäsuopeasti yhteenpuristetut, leukaparta pii- 
pottaa suippona. Ja puoleksi suljettujen silmäluomien 
alta loistaa tyytymättömyys kaikkea ja kaikkia koh- 
taan, eikä hän vaivaudu sitä peittämään. 

Sitten hän kääntää päänsä ja kohottaa kapean ylä- 
huulensa, vihaista ja vaarallista hevosta hän muistut- 
taa, puremaan halukasta. 

— Mitä arvelette, lääninhaltija, lähtisimmekö met- 
sästämään? 

— Metsästyksestä ei nyt ole mihinkään, Teidän Ar- 
monne, vastaa Jörgen. Kettu ja susi ja villisika ja 
kaikki muut eläimet ovat nyt niin lihavia, että ne saa 
keihästää makuultaan. Mutta olen äsken kuullut ker- 
rottavan nuorten hiehojen laumasta, joka on villiyty- 
neenä metsässä ja on tullut vaaraksi sekä ihmisille että 
eläimille. Ne ovat niin hulluja, että hyppäävät suoraan 
ilmaan kuin kärpästä pyydystävä paarmalintu. Jos 



Teidän Armoanne huvittaa, voitaisiin järjestää pieni, 
näppärä härkätaistelu — elävinä emme niitä ikinä 
saa käsiimme. 

Hänen Armonsa on metsästysinnosta jännittynyt 
kuin joustin. Mutta jälleen rypistää hän sieraimiaan, 
usein vain pikku nykäykset herkän nenän ympärillä il- 
maisevat hänen äkilliset mielialanvaihdoksensa. 

— Saamme antaa villihiehojen juosta vielä hetkisen 
— kunnes olemme päässeet Viborgin aateliskokouk- 
sesta. 

Hänen Armonsa nukkuessa Jörgen Lykke toimii. 
Pikalähetti ratsastaa Koldingiin viemään kirjettä leski- 
kuningatar Dorotealle. Beate rouva saa tiedon suuresta 
juhlasta, jonka Jörgen Lykke aikoo järjestää kunin- 
kaalle — tällä kertaa Bunderupissa! Hän suunnittelee 
kaiken — siinä hän on mestari — ketä on kutsuttava, 
missä heidän on yövyttävä — hevosia metsästykseen — 
ilotulitus! 

Kolme päivää on juhlan kestettävä. 

Lääninhaltija haluaa kunnioittaa kuningastaan. Ja 
osoittaa, että hänen tähtensä yhä on keskitaivaalla. 

Hän on yhtä reippaalla mielellä aamupäivällä, kun 
Hänen Armonsa haluaa kuulustella herra Selgeniä ja 
tietää, mihin epäilyttäviin asioihin Jörgen Lykke luu- 
lee papin syyllistyneen. Kuningas on yhtä mieltä hänen 
kanssaan, että on huono teko polttaa ihminen, joka on 
niin iäkäs, että on tullut lapseksi jälleen. Ja vaikka 
Belsebub olisikin valinnut eukko paran vuodekumppa- 
nikseen, olisi Belsebub todella ollut niin vaatimaton va- 
linnassaan, ettei sitä voida lukea kummallekaan asian- 
osalliselle viaksi. 

Jörgen Lykke asettaa vieraansa kuin joutuisivat he 
esiintymään jossakin huvinäytelmässä. Tämä järjes- 



telykyky saattaa hänet niin välttämättömäksi hovi- 
juhlissa. 

Keskellä kirjoituspöydän takana istuu kuningas 
nojatuolissa, ja Jörgen Lykke istuu pöydän vasemmalla 
puolen. Abedissa Sitzele Jachimintytär Lykke sekä 
sisar Gertrud Lykke istuvat oikealla, he ovat saapuneet 
todistamaan, että Eline Bilde parka on niin vanha ja 
ymmärryksensä menettänyt, ettei hän tiedä, mitä tekee. 

Vasemmalla istuvat aatelismiehet. Ensimmäisenä 
Jörgen Friis, viimeisenä Kristian junkkeri. 

Ja kaikkia on kehoitettu esiintymään erittäin vaka- 
vina. 

Herra Selgen kutsutaan sisään. 

Managerin pappi on viisissäkymmenissä oleva, kar- 
kealuinen mies, hän muistuttaa eniten muhkuranuijaa. 
Hänen ihonsa on kova ja harmaa, liikkeet kulmikkaat. 
Mutta katse on kuin metsän pimennossa piilevä tuli, ci 
kukaan tiedä, millaiseksi se saattaa villiytyä. 

— Jumalan rauha, sanoo hän ja kumartaa jäykästi 
lääninhaltijalle, jonka hän tuntee. Sitten suuntaa hän 
jäykän, vaanivan katseensa kuninkaaseen, arvaa, ku- 
ka hän on ja kumartaa hänelle. Vastenmielisyyden 
tunne saa hänet vasten tahtoaan kumartamaan nun- 
nille, jotka istuvat mustiin vaatteisiinsa verhoutuneina, 
ja viimeksi aatelismiesten riville. Hän katsoo ympäril- 
leen tuolia etsien, mutta sellaista ei ole. 

Silloin Jörgen Lykke nousee. Hän ei vain nouse, hän 
kasvaa — pitkä hän on ennestään, mutta nyt hän sei- 
soo kasvaen yli itsensä, kasvaa ja kasvaa. Kulmakar- 
vat ovat kohonneet kolmioksi, sekin saa aikaan, että 
hän kasvaa. Ylpeys ja viha suitsevat hänestä. 

Hänen silmäluomensa ovat puoleksi suljetut, vih- 
reänsiniset silmät ovat kuin jäätyneet järvet, kuin jää- 
tikkö liukuvat ne Selgen herraa kohden. 



— Olette Selgen, Managerin pappi? 

— Kyllä, herra lääninhaltija. 

— Oletteko lähettänyt meille syytteen — oletteko 
syyttänyt neito Eline Olavintytär Bildeä, Managerin 
luostarin nunnaa, noituudesta? 

Kirjoituspöydällä on kirjerulla, joka nyt näyttää 
Selgen herrasta kahta vertaa isommalta kuin hänen 
laatiessaan sen. Sisimmässään hän toivoo, ettei olisi 
milloinkaan sitä lähettänyt, ja se puhuu hänelle äänet- 
tömästi ja kauhua herättävästi kuten kuningas, äatelis- 
miehet ja nunnat hunnuissaan. 

Vihdoin hän vastaa: 

— Kyllä, herra lääninhaltija. 

Jörgen Lykke ottaa kirjeen käteensä, kierittää sen 
auki ja lukee syytteen ääneen. 

— Onko tämä teidän totinen ja rehellinen mieli- 
piteenne, herra Selgen? 

— Kyllä, herra lääninhaltija. 

Herra Selgenistä ei enää ollenkaan tunnu, että hän 
on syyttäjä, hän tuntee olevansa syytetty, mitä järkeä 
siinä saattaa olla? Hän kääntyy kuninkaan, aatelis- 
miesten, abedissan puoleen. 

Mutta kaikki istuvat äänettöminä, silmät alas- 
luotuina ja odottavat. 

Lääninhaltija asettaa kirjeen takaisin kirjoitus- 
pöydälle, jossa se itsestään kiertyy rullalle. Se on teh- 
nyt tehtävänsä. Suorana seisten, käsi miekan- 
kahvalla, Jörgen Lykke kallistuu hiukan eteenpäin, 
hän vetää henkeä, silmät ovat aivan avoimet, ja kah- 
den sinivihreän jääpuikon tavoin tunkeutuu hänen kat- 
seensa herra Selgeniin, joka lyyhistyy, räpyttelee sil- 
miään ja vaistomaisesti puristaa kyynärpäitään ruu- 
miiseensa. 

Jörgen Lykken ääni kuulostaa kummallisen käheältä 



hänen puhuessaan. Hän kumartuu vielä kauemmas 
eteenpäin. 

— Olette lähettänyt noin nelisenkymmentä syytettä 
noituudesta minulle . . . joka-ainoan niistä olen hyljän- 
nyt. 

Herra Selgen haluaa sanoa jotakin, mutta siitä ei 
tule mitään, hän vain nielaisee, korkealla hänen yllään 
on hahmo, jossa hän tähän saakka on nähnyt läänin- 
haltija, ritari Jörgen Lykken, mutta tässä hän näkee 
hirviön, joka laskeutuu saaliinsa ylle, käsi on koholla, 
sormet harittavat — kuin petolinnun kynnet. 

Ja nyt puhuu hirviö — nopeasti — nopeammin. 

— Ette saanut suostumustani ainoaankaan näistä 
neljästäkymmenestä huvista. Mutta olette nähnyt 
useampia noitia palavan kuin ehkä itse kykenette las- 
kemaan. 

Mutta minä olen heidät laskenut. 

Olen seurannut teitänne, herra Selgen — tiedän, 
kuinka monta roviota nähdyksenne olette matkustanut 
pitkiä matkoja — olen seurannut retkeänne tarkoituk- 
sellisesti ja huolella, en sen vuoksi, että siten laimin- 
löitte papinvirkaanne, sillä sille saattoivat laimin- 
lyöntinme olla vain hyödyksi. 

Pitkä käsivarsi — käsi koukistuneine sormineen 
häälyy Selgen herran yllä — vielä askeleen verran. 

— On enemmän kuin vuosi siitä, kun viimeksi 
näitte tulta, herra Selgen, toivoitte minun olevan so- 
dassa ja pääsevänne näkemään polttorovion . . * 

Viimeisen askeleen astuu hirvittävä, armoton syyt- 
täjä, koukistuneet sormet tarrautuvat Selgen herran 
röyhelökaulukseen. 

— Älkää rohjetko kieltää, sillä tiedän teistä kaiken! 

Teidän täytyi saattaa nesteenne vuotamaan, Selgen 

pappi, siinä on totuus. 



Jörgen Lykken pää tärisee, niin että hänen korva- 
renkaana tanssivat, hänen kasvonsa ovat aivan papin 
kasvojen edessä. — Hekuman tyydytystä te haette — 
ja löydätte sen — kun tuli leimuaa ja liekit räiskivät 
— silloin antaudutte tulen jumala itarille, ja nesteenne 
valuvat vapauttavasti ruumiistanne. 

Musertavan varmasti ja jyrkästi päättyy syyte. 

— Luonnottoman rakastelun vuoksi syöksytte ro- 
violta toiselle, kieltäkää se, jos uskallatte! 

Herra Selgenin polvet ovat lyyhistyneet, häi^n käsi- 
vartensa retkahtavat, ne pistävät esiin hihoista, ne ovat 
karvaiset kuin apinan. Hänen päänsä on painunut alas, 
hän on pyörtymäisillään. Jörgen Lykke ojentaa käsi- 
vartensa auttaakseen hänet tuolille, mutta ennen kuin 
hän on ehtinyt koskettaa häntä, tuntee hän niin suurta 
inhoa, että hänen täytyy vetää kätensä takaisin. Sen- 
sijaan tyrkkää hän tuolin pyörtymäisillään olevan mie- 
hen alle, joka ruumiiltaan ja sielultaan murtuneena 
vaipuu istuimelle vaikeroivasti huoaten, pään retkah- 
taessa niin syvään kuin hänet olisi hirtetty. 

Kuningas on astunut askeleen häntä kohden, mutta 
astuu samanverran taaksepäin, hänen inhonsa on suu- 
rempi kuin hänen sydämensä hyvyys. Jörgen Lykke on 
istuutunut ja kirjoittaa nopeasti — sitten hän nousee ja 
herra Selgenin edessä seisoen lukee ääneen ja selkeästi, 
mutta rauhallisesti, niin että jokainen sana tulee koros- 
tetuksi: 

— Minä allekirjoittanut Selgen Selgeninpoika, Ma- 
nagerin luostarin pappi, teen tällä avoimella kirjeel- 
läni kaikille tiettäväksi, että minä suuren haluni 
vuoksi nähdä tulenliekkejä, olen syyttänyt neiti Eline 
Olavintytär Bildeä Managerin luostarista noituudesta 
ja taikuudesta, hyvin tietäen, että mainittu neito on 
vanhuudenheikko ja kykenemätön harjoittamaan mi- 



tään taikuutta tai muuta pahaa tekoa. Myös tunnustan, 
että sama halu nähdä tulen palavan on tullut siitä, että 
nesteeni vuotavat sellaista nähdessäni, ja olen minä 
kulkenut roviolta roviolle, missä ikinä sellaisia on ollut 
nähtävänä ja syyttänyt muita naisia saman himon 
vuoksi. Ja pyydän minä armoa tästä luonnottomasta 
kanssakäymisestäni tulen kanssa ja lupaan lopullisesti, 
ettei kukaan ole kuuleva, tietävä tai tunteva minun 
syyttäneen ketään noituuden takia. 

Kirjoitettu Bunderupissa. 

Jörgen Lykke katsoo kuninkaaseen, tämä nyökkää 
hiljaa. Sitten ojentaa hän sulkakynän Selgen herralle, 
joka hapuillen ja melkein tajuttomana panee asia- 
kirjaan allekirjoituksensa: Selgen Selgeninpoika — 
omakätisesti. 

— Mitä Teidän Armonne arvelee rangaistuksesta? 

— - Antakaa hänen mennä naimisiin, sanoo kunin- 
gas ja kääntyy syrjään, hän ei halua nähdä tuolissa 
viruvaa avutonta hylkyä. 

Lääninhaltija lausuu: 

— Hänen Armonsa tahto on, että teidät vapautetaan 
rangaistuksesta. Mutta terveytenne vuoksi teidän on 
saatava itsellenne vaimo mahdollisimman pian. 

Nyt voitte mennä. 

Herra Selgen ei astu huoneesta, hän ryömii, kaikki 
hänen ruumiinsa luut tuntuvat pehmenneen. 

Tulee hetken hiljaisuus: Kuningas pitelee kädes- 
sään suippoa partaansa ja hänen katseensa on koh- 
distunut seinään. Jörgen Friis työntää esiin ala- 
leukansa, hän katsoo suoraan eteensä ja pureskelee 
alahuultaan. Hänellä olisi halua sanoa, että hän joka 
tapauksessa pitää Eline Bildeä noitana, ja samaa mieltä 
on Erik Krabbekin, mutta kukaan ei uskalla avata suu- 



taan sitä sanoakseen. Ori parasta vaieta Farsöen pa- 
pista, joka äskettäin on syyttänyt erästä Fanderupin 
noitaa taikuudesta — abedissat ovat vetäneet eteensä 
päähunnut ja odottavat, että kuningas sanoisi jotakin 
tai lähtisi, sillä 'he haluavat päästä pois. Kristian Lykke 
on harmaankalpea kasvoiltaan, hänen värisevät 
silmäluomensa ovat suljetut ja kouristuksenomaisesti 
pusertavat hänen sormensa peukaloita. 

— Lääninhaltija, mistä olette saanut tietonne niin 
— niin hirvittävistä asioista, sanoo kuningas ja^nousee 
vihdoin. 

— Kärsimys on tiedon esikartano, sanoo Jörgen 
Lykke kevyesti — sillä hän ei aio tunnustaa kenelle- 
kään, että tuona päivänä, jota hän ei milloinkaan 
unohda, kun hän ratsasti Ethelredan, niin palavasti 
jumaloimansa puolison luo, sietämättömään kaipauk- 
seen syttyneenä, epätoivoissaan ja kidutettuna — ja sai 
nähdä Engelsborgin taivaisiin saakka ulottuvana leikki- 
merenä — silloin synnytti palo hänessä sen vapautuk- 
sen, jota hakemaan hän oli ratsastamassa puolisonsa 
luo. 

— Kärsimys on tiedon esikartano, toistaa kuningas 
ja katsoo miettivästi Jörgen Lykkeen. Eikä hän tiedus- 
tele enempää, sillä nyt hän tietää, että on syviä laak- 
soja ja korkeita vuoria Jörgen Lykken elämäntiellä. Ja 
jos hän on vihattu ja ihailtu, loisteliaisuuteen saakka 
antelias ja huolehtii itsestään kuin koulupoika, niin on 
hänen elämäntapansa tosin tehnyt hänestä erikoisen 
ihmisen, mutta tuskin onnellista. Ja äkkiä tuntee ku- 
ningas olevansa niin , kokematon ja niin naurettavan 
nuori -vuosiltaan, hän heittää päänsä taaksepäin, nyt 
janoaa hän toimintaa. 

— Nyt ratsastamme Viborgiin. 

Kuninkaan seurueeseen liittyy aatelisriiiehiä karta- 



noista, ne, jotka eivät ole sodassa. Stig Stiginpoika ja 
hänen veljensä Malte, molemmat Hvidein sukua, saa- 
puvat Stistrupista, Hans Stygge ja hänen poikansa 
Niels Nöragergärdista, Rindin knaapit valtavan pääl- 
likkönsä Kronbyrialin johtamina saapuvat Ollestor- 
pista. 

Kuningas tervehtii Kronbyrialia, hän on ollut met- 
sästämässä knaappien luona, he ovat mainioita met- 
sästys tovereita, sillä koko heimo on niin urheiluun 
perehtynyttä, että he juoksevat kilpaa jänisten kanssa 
ja käyvät villisikojen kimppuun paljain käsin. Kunin- 
gasta huvittaa, että Kronbyrialia kutsutaan Himmersys- 
selin kruunaamattomaksi kuninkaaksi, ja aina kokoon- 
tuvat knaapit yhtenä heimona päällikkönsä ympärille. 
Mutta he eivät nyt ole täysilukuisia, monet ovat 
sodassa. 

Heihin kuningas voi luottaa, he ovat uskollisia. 

Mutta heidän ja Jörgen Lykken välillä on vaanivaa 
vihamielisyyttä, siitä huolimatta että hän ei ole kos- 
kenut heidän maahansa. Mutta hän on tullut niin lär 
helle heitä kuin vain voi; vähimmästäkin syystä he tu- 
levat nousemaan taisteluun, ja Himmersyssel on kau- 
huissaan, kun knaapit käyvät taisteluun, sillä silloin he 
raivoavat kuin lauma villejä tappelupukareita. 

Jörgen Lykke ojentaa heille pehmeän kissan- 
käpälänsä ja kutsuu heidät nyt jo kuninkaan kunniaksi 
pidettäviin juhliin — on parempi pyytää knaapit en- 
siksi kuin viimeksi. 

Viborgissa vilisee jyllantilaista aatelistoa, ja nimistä 
huomaa, että ne ovat alkuperäisiä. Siellä ovat Krabbet, 
Stygge, Krumpen ja Skeel ja Högit ja Lykke, Rosen- 
krandsit ja Fredbergit, Munkit ja Hvidet, knaapit ja 
Tornekrandsit, Juulit, Biörnit ja monet muut, Gylden- 
stiernat, Porsit ja Grissit. 



He kohtaavat toisensa kapeilla kaduilla ja pikku 
ravintoloissa, sopivat naimakaupoista ja tilusten- 
vaihdoista, pohtivat sodan kulkua ja kuninkaan kovin 
toivottua avioliittoa. Ja he sanovat kuiskaten, ettei ku- 
kaan voi käsittää, mikä sitoo hänet tuohon kalpeanaa- 
maiseen Anne Hardenbergiin vuodesta toiseen. Mutta se 
sitten on totinen tosi, että viisas mies oli se, joka keksi 
järjestää Annen kuningattaren hovineidoksi, sillä siinä 
hän on kauniisti kiinni kuin perhonen neulassa. Siellä 
hän on leskikuningattaren valvonnassa, ja jollei hän 
olisi ollut siellä vaan sukunsa luona, niin olisi hän var- 
masti pitänyt salahäät kuninkaan kanssa aikoja sitten. 

Joku kuiskaa, että se on Jörgen Lykken työtä, ja toi- 
silta jää suu ammolleen, sillä he uskoivat Jörgen Lyk- 
ken puoltavan tätä avioliittoa! Sille nauraa hohottavat 
toiset, niin, siihen ovat Hardenbergit, Anne etunenässä, 
varmaan hurskaasti uskoneet. Mutta olisipa Jörgen 
Lykke tahtonut, olisi se tapahtunut aikaa sitten. 

Mutta pettäköön Jörgen Lykken kuka voi! 

Eräästä asiasta he eivät puhu, he iskevät silmää toi- 
silleen salaisessa yhteisymmärryksessä ja sitä merkitse- 
vämmin, mitä lähemmäksi kokoussalia he tulevat. 

Kaikkien hämmästykseksi kuningas saapuu täydessä 
kruunajaisasussa. Uhmaavasti pystyssä päässään hän 
kantaa kruunua, purppuraviitta leveine kärpännahka- 
päärmeineen ja kärpännahkakauluksineen ympäröi hä- 
nen vartaloaan, kallisarvoiset vallanmerkit on hänellä 
mukanaan, ei ainoatakaan puutu. 

Mitä saattanee tämä merkitä? 

Oluf Munk, Aalborgshusin päällikkö, joka seisoo 
Hans Styggen vieressä, iskee silmää hänelle, ja nuori 
Albrecht Skeel, joka on samanlainen vallaton irvi- 
naama kuin ennenkin, virnistää isälleen, Jungetin Her- 
man Skeelille. 



Kuninkaan kasvot ovat kalpeat ja ankarat, hän on 
sen näköinen kuin ei olisi saanut ruokaa eikä unta, 
mutta silmäkulmien luuholvin alla loistaa silmien 
teräksenkova ja merkillisen tyyni katse. 

Hänen ympärillään on kuninkuutta, joka on uutta 
aatelistolle, salissa syntyy hälinää, kun heidän syvään 
kumartaessaan täytyy liikutella pukujensa loistoa, 
valtavamittaisia, avaria polvihousujaan, joissa on lähes 
sata kyynärää silkkiä, suunnattoman pitkiä kulta- 
ketjujaan, jotka ovat kierretyt viisi, kuusi kertaa kau- 
lan ympäri ja joista riippuu kallisarvoisia koruja; mo- 
net mielikuvituksellisen suuret myllynkivikaulukset ri- 
tisevät kuin olisi jossakin kaukana tulipalo. 

Valtaistuin on sametilla päällystetty ja sille kunin- 
gas istuutuu. 

— Terve teille, lausuu hän hymyilemättä. 

Kolisee jälleen, kun he kumartavat uudelleen. 

— Terve Teille, Herra kuningas. 

Hänen Armonsa istuu hetkisen äänettömänä, hänen 
suunsa kapenee yhä enemmän. Näkyy, että hän on 
purrut yhteen hampaansa. Vihdoin hän keskeyttää 
hiljaisuuden: 

— Meille ei ole mikään pitkä kokous tarpeen, valta- 
kunnan aateli tuntee sodan kulun ja valtionrahaston 
tilan yhtä hyvin kuin mekin. Valtakunnan aateli tun- 
tee valtakunnan tarpeet ja kunnian yhtä hyvin kuin 
mekin, ja sama häpeä lankeaa meidän kaikkien yllem- 
me, jos nyt lopetamme Ruotsia vastaan käymämme 
sodan — siitä syystä, että meiltä puuttuu rahaa sen 
kunniakkaaseen päätökseen saattamiseksi. 

Hans Stygge ottaa puheenvuoron ja lausuu, että 
valtakunnan saattaa olla pakko säästää . . . 

Kuningas kohottaa kätensä. 

— Hans Stygge, sen tietävät kaikki, että teidän ra- 



hanne liimautuvat niin ruumiiseenne, ettette saa kos^ 
kaan sieluanne vapaaksi, kun kuolette. 

Sille nauravat kaikki läsnäolijat, sillä on totta, että 
Hans Stygge on niin rahanahne, että hän unissaanko* 
niistä rahoja nenästään. 

— Itseämme varten emme tarvitse mitään, Hänen 
Armonsa nousee, avaa kuninkaallisen viitan purppu- 
ran, ja totta se on, musta ja köyhä ja koristeeton on 
ihokas, joka tiukasti ympäröi hänen lujarakenteista 
ruumistaan. 

— Mutta valtakunta tarvitsee rahaa. Ja me olemme 
kutsuneet teidät tänne tiedustellaksemme, aikooko 
valtakunnan aatelisto avustaa uusien vahvistusten ja 
palkkausten hankkimisessa sotiville. 

Hiljaista. 

Haudanhiljaista. 

Kristoffer Tornekrands hypistelee monia kulta- 
ketjujaan — kun kuninkaan katse suuntautuu hänen 
käteensä, päästää se ketjut. 

— Tiedämme, että valtakunnan aatelisto on rik- 
kaampi kuin useimpien muiden maiden aatelisto, sanoo 
kuningas, yhä ilman hymyn häivettäkään ja katsees- 
saan pinnistetty tyyneys. — Tiedämme, että kuningas- 
vakuutuksessamme olemme sitoutuneet olemaan pane- 
matta mitään veroa aatelistolle ilman sen suostumusta. 
Tiedämme, ettemme voi mitään, mutta aatelisto voi 
kaiken. 

Me tahdomme! Aatelisto ei tahdo! 

Äänettömyys. Läsnäolevat ajattelevat eniten sitä, että 
on jotakin uutta siinä, että kuningas mainitsee vakuu- 
tuksensa, sillä hän ei mielellään muista olevansa valittu 
ja sidottu kuningas. On jotakin pahaenteistä siinä, että 
hän niin kylmästi muistuttaa itseään ja kaikkia tästä. 

Nyt nousee kuningas. 



Hän laskeutuu valtaistuimelta, molemmin käsin nos- 
taa hän kruunun päästään, sitä käsissään pidellen hän 
menee aatelismiesten pöydän luo, asettaa kruunun sille 
ja levittää molemmat tyhjät kätensä. 

— Tanskan kruunu on näJkyruokaa, ja me annam- 
me sen takaisin teille. Voitte tehdä sillä, mitä haluatte. 

Hän asettaa valtikan kruunun viereen, purppura- 
viitta liukuu maahan hänen selkänsä taa ja lepää siinä 
kuin verijärvi, kuninkaallisen sinettisormuksen pyyh- 
käisee hän sormestaan. 

Ilman kuninkaan asua mutta kuninkaana päästä 
kantapäihin hän seisoo aatelismiesten edessä, jotka 
ovat täydelleen mykistyneet. 

Kun kukaan ei löydä puhekykyään, saa örslevin 
Hans Lindenow vihdoin sanoiksi: 

— Ankarana aikana asetatte meidät kuninkaan- 
vaalin eteeni Hän välttää lausumasta „Teidän Ar- 
monne”, sillä kun kuningas on riisunut kruununsa ja 
valtikkansa, ei hän enää ole kuningas, eikä kukaan 
tiedä tuleeko hän siksi jälleen. 

Kuningas vastaa ripeästi: 

— Aika olisi ollut vähemmän ankara, jos maan 
aateli olisi käsittänyt, mihin sen aateluus velvoittaa. 

Tässä on nuorella Albrecht Skeelillä tilaisuus osoit- 
taa ymmärryksen ja ihmistapojen puutettaan, hän 
syöksyy pystyyn ja huutaa: 

— Emme ota vastaan opetuksia kuninkaalta! 

Kasvavan melun läpi jyrisee kuninkaan ääni: 

— Tämä ei ole mikään kuninkaan antama opetus, 
sillä teillä ei ole mitään kuningasta! 

— Kenen sitten? huutavat aatelismiehet toistensa 
suuhun — oletteko vain Fredrik Kristianinpoika — 
missä ominaisuudessa puhutte valtakunnan aatelis- 
tolle? 



— Overgärdin, Ovegärdin, Bunderupin ja Hazelin 
herrana. 

Jörgen Lykke seisoo nyt pitkänä ja ylpeänä kunin- 
kaan vieressä, komeamin pukeutuneena kuin kukaan 
muu salissa olija. Kahdeksan kyynärän pituinen kulta- 
ketju, jonka hän on saanut Espanjan Filipiltä, kaartaa 
monina riveinä hänen rintaansa, ja siinä on raskaassa, 
jalokiviupotuksin varustetussa korussa Filipin kulta- 
pohjalle maalattu muotokuva. Viitan kallisarvoinen 
soopelinnahka nousee röyhelökauluksen ylle, kultasoljet 
ja kaksi riviä kultanappeja loistaa ketjujen alla. Myllyn- 
kivikauluksella lepää hänen merkillisen kapea päänsä 
kuin olisi se vadilla, ylpeydestä ilmeettömänä. 

— Teidän Armonne, lausuu Jörgen Lykke ja hänen 
sanansa ovat aivan huolettomat ja leikittelevät, kuin 
puhuisi hän jostakin niin vähäpätöisestä asiasta kuin 
kengänsoljesta — sallikaa minun tehdä teidät näitten 
minun kartanoitteni herraksi, koska olette minulle ra- 
kas kuin poika! Te puhutte tanskalaisena maaruhti- 
naana — hän kääntyy ripeästi aatelismiesten puoleen: 

— riittääkö tämä teille? 

Ensimmäinen isku on valtava, mutta toinen vieläkin 
valtavampi. Kuningasta valitsemassa on ennenkin oltu, 
mutta nähdä mies käsivarren liikkeellä lahjoittavan 
kaiken maaomaisuutensa — saamatta mitään korvauk- 
seksi — ja olisipa hän edes antanut sen hallitsevalle 
kuninkaalle suurten läänitysten toivossa! 

Mutta ilman muuta — suurpiirteinen päähänpisto 

— antelias ele — lahja, jonka hänen yksityishenkilöä 
kohtaan tuntemansa suopeus saa hänet antamaan. 

Sellaisesta ei kukaan ole ennen kuullut! Hän on 
hullu — ja hän on Kulta vuorenkartanon ruhtinas, joka 
lahjoittaa maatilansa kuin lelun. 

— Minä kiitän teitä, ystäväni, sanoo kuningas eri- 



koisesti korostaen „minä” sanaa, kuninkaallisesta „me” 
nimityksestä hän on luopunut. Ja tästä huomaa aate- 
listo, että hänen tahdonvoimansa on kasvanut. Minkä 
hän tekee, siinä hän pysyy. 

Uusi kuninkaanvaali nyt — aatelismiehille alkaa sel- 
vitä, että siitä voi tulla kallis huvi useimmille. Kunin- 
kaanehdokkaita ovat Holsteinin herttua Adolf ja 
Lothringin prinssi, ja molemmat ovat niin lähellä 
paavilaisuutta, että kummankin mukana paavilaisuus 
palaa. Ja aatelisto on rikastunut siten, että se uskon- 
puhdistuksen kautta sai takaisin kirkkotilukset, jotka 
monet sukupolvet olivat menettäneet aikojen kuluessa. 
Kolmannen osan valtakunnan maasta on vanha kirkko 
vaativa, jos se saa takaisin valtansa. 

Siitä ei tule vain tämä, tulee käräjäriitoja loppumat- 
tomiin. 

Östergärdin Erik Krabbe ottaa puheenvuoron, ja 
hän on vihoissaan, kun heidät on asetettu näin odotta- 
mattoman pulman eteen: 

— Onko nyt aika maan kuninkaan jättää paik- 
kansa? 

Ripeästi vastaa kuningas: 

— On jo aika minun lähteä ja antaa toisen tulla 
tilalleni, jos toinen voi pelastaa maan häpeästä ja 
häviöstä. 

— Mehän voisimme varata aikaa, neuvotellaksem- 
me asiasta, sanoo harkitseva Stövringgärdin Niels Kaas. 

— Mielihyvin, lausuu kuningas, aion keisari Maxi- 
milianin luo, joka on kutsunut minut. 

Ei päästä mihinkään kuninkaan suhteen, hänellä on 
nopeat vastaukset kaikkeen. Ei ole hyvä päästää häntä 
keisarin luo, kaikkialla etelässä vaanii paavilaisuus. 

Jörgen Lykke kierittää kaulastaan Espanjan kunin- 
kaan kultaketjun, kaikki kahdeksan kyynärää, karta- 



noita ja metsiä, joista riittää tammenterhoja monelle 
tuhannelle sialle on sen raha-arvo, kukaan ei voi arvata, 
kuinka paljon. Hän panee sen pöydälle. 

— Lahjani kuninkaalle — ja 5000 kultatukaattia 
lisäksi — jotta kuninkaamme saattaisi johtaa maamme 
voittoon ja kunniaan. 

Mutta Kyön Michel Tornekrands on vihainen. 

— Sanotaan, että Jörgen Lykke osaa tehdä kultaa, 
niin ettei se hänelle ole mitään, mutta me . . . 

Kronbyrial keskeyttää hänet, hänen kieltään pelä- 
tään, sillä se on sekä karkea että purevan sukkela, 
knaappien luontoon kuuluu iskeminen. 

— Pikku Mikko, sinähän et raatsi syödä itseäsi edes 
puolikylläiseksi, miten voit luulotella saattavasi tehdä 
kultaa tai muutakaan. Jotakin tulee jostakin ja mis- 
tään ei tule mitään. Syö kultaa, niin saat nähdä, että 
kultaa rupeaa tulemaan toisesta päästäsikin. 

Kokous nauraa hieman hämillään, mutta kaikkien 
muiden yli kuuluu samassa Jörgen Lykken ääni, se on 
terävä kuin piiskansivallus : 

— Muistatteko, mitä Herluf Trolle äsken sanoi Niels 
Hemmingsenille: ,, Tiedättekö, miksi meitä kutsutaan 
herrasmiehiksi? Tiedättekö, miksi kannamme kulta- 
ketjuja ja miksi meillä on perintömaa? Ja miksi tah- 
domme, että meitä kunnioitetaan ja pidetään suurem- 
massa arvossa kuin muita? Sen vuoksi, että meidän, 
kun herramme ja kuninkaamme kutsuu ja maa ja 
valtakunta on hädässä, on seistävä yhtenä miehenä 
valtakunnan vihollisia vastaan, varjeltava, kunnioitet- 
tava ja puolustettava isänmaatamme parhaan kykym- 
me mukaisesti, jotta porvarit ja talonpojat voivat ra- 
kentaa ja asua rauhassa ja turvassa. Jos haluamme ma- 
keaa, saamme ottaa happamenkin sen mukana.” 

Jörgen Lykke astuu puoli askelta eteenpäin. 



— Kuninkaamme on äsken, oman henkilöllisyy- 
tensä unohtaen, vain valtakunnan menestyksen vuoksi 
kutsunut kotiin Peder Oxen, joka suostuu kyvykkyy- 
dellään hoitamaan valtakunnan raha-asioita . . . 

Monet silmät loistavat, senvuoksi, että aatelismiehet 
ymmärtävät asian merkityksen, ja senvuoksi, että mo- 
net ovat katsoneet solvaukseksi aatelissäätyä kohtaan, 
kun eräs heidän omistaan häpeällisesti ja kenenkään 
näkemättä todisteita karkotettiin maasta. 

Mutta ennenkuin he saavat aikaa puhua toistensa 
kanssa, kaikuu jälleen Jörgen Lykken naseva, mää- 
räävä ääni: 

— Astukoon esiin jokainen, joka on kuninkaan puo- 
lella. 

Heidän suureksi hämmästyksekseen astuu joka- 
ainoa esiin — sillä ei ole ketään, joka tietää, kuinka 
tämä voi päättyä, ja silloin voi käydä vaaralliseksi, 
että on osoittautunut uskottomaksi Hänen Armoaan 
kohtaan. 

Kuningas Fredrik saa purppuraviitan hartioilleen, 
monet halukkaat kädet tulevat avuksi, ja nyt vasta 
alkaa aateliskokous ja pitkät neuvottelut, jotka päätty- 
vät siihen, että aatelismiehet lupaavat kolmanneksen 
kaikista perintö- ja panttitilojen tuottamista tuloista. 

Aateliston keskuudessa vallitsee suuri riemu, on kuin 
kivi olisi pudonnut kaikkien sydämiltä, nyt voidaan 
sota saattaa sopivaan päätökseen. Moni tietää itse 
olleensa huonolla omallatunnolla, koska oli jättänyt 
maansa pulaan, mutta kukapa haluaisi joutua syyte- 
tyksi horjuvaisuudesta ja säätynsä pettämisestä. Nyt he 
ylistävät määrättömästi nuorta kuningasta, kun tämä 
teki lopun kurjuudesta ja vallan yksinkertaisesti asetti 
kruunun heidän eteensä näkyruuaksi, ja sille he nau- 



ravat ja pilailevat, sillä se oli hullunkurisesti ja sukke- 
lasti tehty. Ja niin se oli tarkoitettukin. 

Nyt heillä on vain kaksi toivomusta. Toinen on, että 
sota päättyisi, ja toinen, että he näkisivät kuninkaan 
ottavan puolison ruhtinashuoneesta ja vallanperimyk- 
sen turvattuna. On niitä, jotka arvelevat, että kunin- 
gas tuskin olisi käsitellyt niin huolimattomasti kruu- 
nuaan, jos hän olisi ollut naimisissa. Jos hänellä olisi 
ollut kuningatar ja perintöprinssi, olisi häntä ollut 
helpompi johtaa. 

Mutta nyt heidän täytyy päästää itsensä irralleen, 
unohtaa sodan taakka, luovuttamansa tulot, kaatuneet 
sotilaat, ja siksi niin monet lupautuvat Jörgen Lykken 
kuninkaalle pitämiin juhliin. 

Kuninkaalle, joka tiettävästi on hänelle kiitollisuu- 
denvelassa tästä! 

Kaikki tietävät, että Jörgen Lykke tahtoo kunnioit- 
taa kuningasta kymmenkertaisesti sen vuoksi, sillä sel- 
lainen on Jörgen Lykke! 

Vain Jörgen Friis, entisen piispan veljenpoika, joka 
ei milloinkaan saata unohtaa, että aateliton piispa, 
Jacob Skjönning istuu Viborgin piispanistuimella, ja 
ylen pyhä Jörgen Rosenkrands kuiskailevat toisilleen 
koko joukon hämäriä juttuja siitä, kuinka paljon 
Jörgen Lvkke mahdollisesti arvioi saavansa Hänen Ar- 
moltaan neuvoista ja teoista! Sillä jotakin hän haluaa 
— no niin, se saadaan kai nähdä. 

Mutta molemmat matkustavat kumminkin juhlaan. 








